
Mano namai - Ramusis vandenynas? 


John Donne „Himnas Dievui, mano Dievui“ 


Kvailys! su kuo kalbu? Nelaimingasai! Ko siekiu? 
Išliejau savo skausmą 

bejausmiam krantui, 

nebyliam grindinio akmeniui, kurčiajam vėjui... 
Bet atsišaukia man 

vien tik bangų šniokštimas! 


Giovan Battista Marino „Aidas“, Lyra, XIX 


DAFNĖ 


„Tačiau didžiuojuosi savo pažeminimu, o kad tokiai privilegijai esu 
pasmerktas, kone mėgaujuosi tuo nekenčiamu išsigelbėjimu: kiek 
gali siekti žmogaus atmintis, manau esąs vienintelis mūsų giminės 
atstovas, sudužus laivui atsidūręs kitame, apleistame, laive.“ 


Tik tiek, negailestingai glaustai, Robertas de la Griva, 1643 
metų liepą arba rugpjūtį. 

Kiek laiko jis plūduriavo, nešamas bangų, dienomis kniūbs- 
čias, kad neapakintų saulė, nenatūraliai įtempęs kaklą, kad lū- 
pomis neprisiliestų vandens, sūrymo išdžiovinta oda, neabejo- 
tinai karščiuodamas? Laiškuose to nemini, tad manytum, jog 
visą amžinybę, bet daugiausia tai galėjo trukti dvi dienas, ki- 
taip jis nebūtų išgyvenęs po šita Febo rykšte (kaip vaizdingai 
dejuoja) - toks paliegęs, kaip save aprašo, virtęs nakties paukš- 
čiu dėl įgimtos ydos. 

Jis nežinojo laiko, bet jūra, manau, nurimo vos praūžus aud- 
rai, nušlavusiai jį nuo „Amarilio“ denio, ir tas jūreivio padary- 
tas palaikis plaustas plukdė jį keletą mylių per atvirus ramius 
vandenis tuo metų laiku, kai piečiau pusiaujo tvyro švelni žie- 
ma, kol pagaliau srovės įnešė įlankon. 

Buvo naktis, jis snūduriavo Ir nepajuto artėjantis prie laivo, 
kol lenta nekrestelėjo susidūrusi su „Dafnės“ pirmagaliu. 

O kai mėnulio šviesoje pamatė plūduriuojąs po bušpritu, prie 

bako, iš kurio netoli inkaro grandinės kabojo virvinės kopėčios 
(Jokūbo kopėčios, kaip vėliau jas pavadino tėvas Kasparas), 
akimirksniu jam grįžo visos jėgos. Matyt, jų suteikė neviltis - jis 
bandė pasverti, ar turi daugiau jėgų šaukti (bet gerklė atrodė 
lyg išdegus), ar išsivaduoti iš virvių, išraižiusių kūną mėlynomis 
vagomis, ir bandyti kopti į viršų. Manau, tokiomis aplinkybė- 
mis mirštantysis tampa Herakliu, kuris jau lopšyje smaugęs gy- ` 
vates. Robertas tai aprašo miglotai, bet galime spėti, kad kaž- 
kaip jam pavyko įsikibti kopėčių, jei galų gale pakilo į baką. 
Gal jis tik kabarojosi, išsekęs po kiekvieno žingsnelio, paskui 
persirito per turėklus ir, pasilaikydamas lynų, šliaužte pasiekė 
atviras bako duris... Ten, tamsoje, instinktyviai palietė statinę, 
pasirėmęs į ją atsistojo, kartu užčiuopdamas grandine pritvir- 
tintą puodelį. Gėrė kiek pajėgė, kol nugriuvo sotus, gal net tie- 
siogine šio Žodžio prasme, nes vandenyje, ko gero, knibždėjo 
vabzdžių skenduolių, todėl, malšindamas troškulį, jis kartu ir 
užkando. 

Turbūt miegojo visą parą, nes ir vėl pabudo naktį, lyg naujai 
atgimęs. Taigi buvo naktis, tik jau kita, o ne vis ta pati. 

Pamanė, kad naktis ta pati, nes dieną kas nors būtų jį ten 
radęs. Pro denį įspindęs mėnulis nušvietė patalpą, primenan- 
čią nedidelę laivo virtuvę, kur virš viryklės kabojo katilas. 

Čia buvo dvejos durys: vienos vedė prie bušprito, kitos - į 
denį. Jis atsistojo antrųjų tarpduryje ir aiškiai lyg dieną pamatė 
tvarkingus vantus, rėjas, gervę, stiebus su susuktomis burėmis, 
patrankas prie bortų ir juto kontūrus. Pašūkalojo, bet niekas 
neatsišaukė. Prisišliejo prie borto ir tiesiai prieš save, už kokios 
jūrmylės, išvydo Salos siluetą su palmėmis pakrantėje, kurių 
viršūnes kedeno švelnus vėjelis. 

Žemė glėbė įlanką, juosdama ją blyškioje šviesoje boluojan- 
čiu smėliu, bet Robertas, kaip ir kiekvienas išsigelbėjęs iš sudu- 
žusio laivo, nebūtų galėjęs pasakyti, sala tai ar žemynas. 

Nusvirduliavo prie kito borto ir pamatė — šį kartą toli, be- 

veik ties horizonto linija - kitą kontūrą, taip pat ribojamą dvie- 
jų kyšulių. Toliau aplink - vien jūra, lyg laivas, atplaukęs pla- 
čiu, dvi sausumas skiriančiu kanalu, stovėtų reide. Robertas 
nusprendė, kad tai dvi salos, ar bent jau viena mažesnė sala 
greta didesnės salos ar žemyno. Nemanau, jog svarstė kitas ga- 
limybes, — juk nieko neišmanė apie tokias plačias įlankas, ku- 
riose būdamas manai atsidūręs tarp dviejų lyg viena kitą at- 
spindinčių žemių. Taip, nieko neišmanydamas apie bekraščius 
žemynus, jis pataikė stačiai į vidurį. 

Sudužėliui tatai atrodė neregėta laimė: stovėti ant tvirto pa- 
grindo ir žvelgti į ranka pasiekiamą žemę. Bet Robertas nemo- 
kėjo plaukti, o netrukus įsitikino, kad laive nėra nė vienos val- 
ties, tuo tarpu srovė jau buvo nunešusi jį atplukdžiusią lentą. 
Todėl palengvėjimą, kad išvengė mirties, pakeitė trejopos vie- 
natvės baimė: jūros, gretimos Salos ir laivo. Ei, ar yra kas laive, 
greičiausia šaukė jis visomis kalbomis, kokias tik mokėjo, jaus- 
damasis visiškai nusilpęs. Jokio atsako. Laivas lyg išmiręs. Jis 
niekada nesakė to tiesiai, būdamas toks turtingas palyginimų. 
Ar beveik niekada, - apie tą beveik ir norėčiau kalbėti, tik ne- 
žinau, nuo ko reikėtų pradėti. 

Nors gal jau pradėjau. Išsekęs žmogus plūduriuoja vande- 
nyne, ir gailestingosios srovės atplukdo jį prie iš pažiūros ap- 
leisto laivo. Jis atrodo taip, tarsi įgula būtų jį ką tik palikusi, 
nes Robertas, iš paskutiniųjų grįžęs į virtuvę, randa ten ži- 
bintą ir skiltuvą, lyg virėjas būtų juos pasidėjęs prieš eidamas 
gulti. Ir tikrai, prie viryklės pamato du gultus, bet abu jie tušti. 
Robertas įžiebia žibintą, apsidairo ir randa gausybę maisto: 
džiovintos žuvies, nuo drėgmės kiek papelijusių džiūvėsių — 
pelėsiai lengvai nusigranido peiliu. Žuvis labai sūri, tačiau van- 
dens užtektinai. l 

Jėgos, matyt, grįžta greitai, O gal jis ima rašyti vėliau, jas jau 
atgavęs, nes veržliu srautu liejasi žodžiai apie pokylio skanės- 
tus, jiems lygių nebuvę nė Olimpo puotose: o mano saldžiau- 


0 


A 
17 
014159 


10 


sioji gelmių ambrozija, pabaisa, kurios mirtis man - gyvenimas... 
Štai ką Robertas rašo savo širdies Sinjorai: 


Mano šešėlio saule, manosios nakties šviesa, 

kodėl dangus manęs pasigailėjo toje audroje, kurią sukėlė ku- 
pinas rūstybės? Kodėl ištraukė manąjį kūną iš besotės jūros gel- 
mių, jei šioje nykioje vienatvėje turi kančiose sudužti dar nelai- 
mingesnė mano siela? 

Jei gailestingasis dangus neatsiųs man išsigelbėjimo, gal Jūsų 
žvilgsnis niekad nepalies šio mano laiško, o aš lyg sausas deglas, 
išdžiūvęs šitos Jūros spinduliuose, užtemsiu jūsų akims tarsi Mė- 
nulis, kuris, aiman, per daug mėgavęsis savosios Saulės spindu- 
liais, baigdamas kelionę už tolimiausio mūsų planetos linkio, pra- 
radęs savo šviesiausiosios valdovės malonę, pirma sudyla lyg pjau- 
tuvas, nurėžiantis gyvybės siūlą, kad paskui tarytum blėstantis ži- 
burys visai ištirptų neaprėpiamam žydrajame skliaute, kurį išmo- 
ningoji gamta išrašė garbingais žygiais ir mįslingais savo paslap- 
čių ženklais. Jūsų žvilgsnio malonės netekęs, aš tapau neregys, nes 
Jūs manęs nematote, nebylys, nes Jūs su manim nekalbai, be at- 
minties, nes Jūs Manęs neatmenat. 

Tik esu dar gyvas, liepsningoji tamsa ir tamsioji liepsna, blyš- 
kus vaiduoklis, kurį mano protas, vienodai įsivaizduodamas toje 
priešybių kovoje, Jūsų protui perteikti trokšta. Išsigelbėjės šioje. 
medinėje tvirtovėje, plūduriuojančioje bastėjoje, įkalintas jūros, 
kuri mane nuo savęs pačios gina, nubaustas dangaus malonės, 
uždarytas šitame saulės persmelktame sarkofage, požeminiame 
lėktuve, neįveikiamame kalėjime, iš visų pusių atvirame bėgti, 
viliuosi vėl galėsiąs Jus kada išvysti. 

Mylimoji, rašau Jums, tarsi trokščiau įteikti manosios nevilties 
nuvytintą rožę, - kokia menka dovana. Tačiau didžiuojuosi savo 
pažeminimu, o kad tokiai privilegijai esu pasmerktas, kone mė- 
gaujuosi tuo nekenčiamu išsigelbėjimu: kiek gali siekti žmogaus 
atmintis, manau esąs vienintelis mūsų giminės atstovas, sudužus 
laivui atsidūręs kitame, apleistame, laive. 

Ar tai įmanoma? Perskaičius šito pirmojo laiško datą atro- 
do, kad Robertas sėda rašyti vos tik atsidūręs laive, kai kapito- 
no kajutėje randa plunksną ir popieriaus, dar gerai neapsidai- 
ręs. Bet juk turėjo užtrukti, kol atgavo jėgas, būdamas toks nu- 
silpęs, lyg sužeistas žvėris. O gal tai maža meilės gudrybė: iš 
pradžių jis žvalgosi, kur atsidūręs, tik paskui sėda rašyti, apsi- 
mesdamas, kad yra priešingai. Bet kodėl, jei žino, galvoja, bai- 
minasi, kad šie laiškai niekada nenueis, ir rašo juos tik save 
kankindamas (jis pasakytų, kankinamai guosdamas, bet neleis- 
kime jam vedžioti mūsų plunksnos). Sunku įsivaizduoti elgesį 
ir jausmus žmogaus, kuris neabejotinai dega meile, bet neži- 
nia, ar jis tikrai rašo tai, ką jaučia, ar tik tai, ką jam diktuoja 
meilės kalbos taisyklės, - kita vertus, ką žinome apie skirtumus 
tarp jaučiamos ir rodomos aistros, ir kuri iš jų yra viršesnė? 
Matyt, jis rašo sau, o ne kitiems, lyg paauglys, siekiantis nepa- 
siekiamos svajonės, vagodamas lapą ašarų upeliais ne todėl, 
kad jos nebėra, nes ir būdama ji tebuvo grynas regėjimas, O iš 
pagailos sau, įsimylėjęs meilę... 

Pakankamai medžiagos, kad parašytum romaną, bet ir vėl 
tas pat klausimas: nuo ko pradėti? 

Manau, kad šį pirmąjį laišką jis parašo vėliau, pirma apsi- 
žvalgo, - ir tai, ką pamato, aprašo paskesniuose laiškuose. Bet 
kaip perteikti dienoraštį to, kuris aptakiomis metaforomis no- 
ri parodyti daiktus ir pats juos vos teįmatydamas, nes žiūri nak- 
tį, ligotomis akimis? 

Robertas rašo, kad akis jam paskaudo nuo to karto, kai per 
Kazalės apsiaustį kulka nubruožė smilkinį. Gal ir taip, bet jau 
kitur jis tvirtina, kad jos nusilpusios jam persirgus maru. Ro- 
bertas, matyt, buvo gležnas, gal net hipochondriškas, tačiau pro- 
tingas. Jo fotofobiją gal iš dalies bus sukėlęs maras, iš dalies — 
koks nors uždegimas, kurį gal dar labiau sustiprino pono d'Ig- 
bio preparatai. 

Atrodo, „Amarilyje“ jis visą laiką tūnojo prieblandoje, ver- 

čiamas jei ne savo fotofobiškos prigimties, tai pareigos - reikėjo 
rūpintis tvarka triume. Keletas mėnesių tamsoje ar prie Žiburio, 
o paskui - plūduriavimas ant lentos, akinant, nesvarbu, pusiaujo 
ar tropikų saulei. Atsidūręs „Dafnėje“ jis tiesiog neapkenčia švie- 
sos, pirmąją naktį praleidžia virtuvėje, atgauna jėgas ir tik kitą 
naktį eina apsižvalgyti, o paskui viskas vyksta tarsi savaime. Die- 
nos jis bijo, - nepakenčia jos ne vien akys, bet ir nudegusi nuga- 
ra, - todėl slepiasi lyg žvėris urve. Tomis naktimis aprašytas nuo- 
stabus mėnulis teikia jam jėgų, dieną dangus atrodo beribis, naktį 
jis mato naujus žvaigždynus (tuos garbingus žygius ir mįslingus 
ženklus) ir pasijunta tarytum teatre: įtiki, kad toks gyvenimas 
tęsis ilgai, gal net iki mirties, popieriaus lakšte atgaivina savo 
Sinjorą, kad jos neprarastų, puikiai suvokdamas nepraradęs nieko 
daugiau, nei tai, ko vis tiek niekada neturėjo. 

Tvirtai nutaręs vengti saulės, jis slepiasi tame naktiniame gy- 
venime lyg motinos įsčiose. Gal jau buvo skaitęs apie tuos Veng- 
rijos, Valijos ar Livonijos vampyrus, kurie siaučia nuo sutemų 
Iki aušros, kad gaidžiui sugiedojus vėl sulįstų į savo kapus, — 
jam tai galėjo patikti... 

Matyt, jau kitą vakarą Robertas išėjo pasižvalgyti. Jau gana 
prisišūkavo, kad įsitikintų, jog laive nieko nėra. Bet galėjo rasti 
lavonų ar kokį tą tuščią laivą pateisinantį ženklą - ir to bijojo. 
Iš laiškų sunku suprasti, kur vaikščiojo - laivą, jo dalis bei ras- 
tus daiktus jis aprašo netiksliai. Vienus pažįsta, kitus girdėjo 
minint jūreivius, treti jam nežinomi ir juos apibūdina taip kaip 
sugalvoja. Bet ir pažįstamus daiktus jis turėjęs girdėti vadinant 
kartais angliškai, kartais olandiškai, kartais prancūziškai, - tai 
rodo „Amarilio“ įgulą buvus mišrią ir margą. Todėl balestrilę 
jis kartais vadina staffe, kaip jį buvo išmokęs daktaras Berdas, 
ir sunku suprasti, kodėl kartą sako esąs jute arba paskuigalio 
antstate, o kitą kartą - jau užpakaliniame galjarde, nors tėra 
tai tik prancūziškas to paties dalyko pavadinimas, jis sako sa- 

bordi, ir man tai patinka, nes primena vaikystėje skaitytas kny- 
gas apie jūreivystę, sako parrocchetto, nors mes tai vadiname 
foku, bet kadangi prancūzai perruche vadina ant bizanstiebio 
esantį bizanstakselį, visai nesuprantama, ką turi omeny, kai ra- 
šo stovėjęs po parrucchetta. Bizanstiebį jis kartais pavadina ar- 
timone, prancūziškai, bet ką tuomet turi galvoje rašydamas mi- 
zzana, - taip prancūzai vadina fokstiebį (tik, šiukštu, ne anglai, 
kuriems mizzenmast yra bizanis, kaip dera)? Minėdamas gron- 
da jis, matyt, turi galvoje tai, ką mes vadiname laštakais. Nu- 
sprendžiu: pamėginsiu išsiaiškinti jo mintis, o vėliau vartosiu 
plačiau žinomus pavadinimus. Jei suklysčiau, prašau man at- 
leisti - mūsų istorijos tai visiškai nekeičia. 


Taigi po viso to, kas pasakyta, sutarkime, kad jau antrąją naktį, 
virtuvėje aptikęs maisto atsargų, Robertas išeina pasižvalgyti į 
mėnulio nušviestą denį. 

Prisiminęs forštevenį ir pūstus šonus, kuriuos praeitą naktį 
galėjo bent kiek įžiūrėti, grakštų denį, juto formą ir siaurą ap- 
valų paskuigalį, palyginęs juos su „Amarilio“ siluetu, Rober- 
tas nusprendžia, kad „Dafnė“ yra olandiškas /luyr, taurės pavi- 
dalo laivas, arba flûte, fluste, flyboat, fliebote, — taip skirtingai 
vadino tuos vidutinės talpos prekybinius laivus, dažniausiai gin- 
kluotus dešimčia patrankų, iš kurių sąžinei nuraminti buvo ga- 
lima pykštelėti, jei užpultų piratai. Tokį laivą valdydavo tuzinas 
jūreivių, o keleivių jame tilpdavo dar daugiau, atsisakius jau ir 
taip menkų patogumų, sugrūdant gultus vieną prie kito, - pri- 
trūkus kibirų, puikios sąlygos visokio plauko smarvei. Taigi tai 
buvo fliutas, tik didesnis už „Amarilį“ , su grotuotu deniu, lyg 
kapitonas būtų norėjęs suversti į triumus visas aukščiau pašo- 
kusias bangas. 

Šiaip ar taip, tai, kad „Dafnė“ buvo fliutas, Robertui teikė 
pranašumo - daugmaž išmanydamas patalpų išdėstymą, jis ga- 
lėjo judėti. Pavyzdžiui, denio viduryje žinojo rasiąs didelę val- 

tį, galinčią sutalpinti visą įgulą, - jos neradęs, suprato įgulą kaž- 
kur išplaukus. Roberto tai nenuramino: įgula niekada nepalie- 
ka laivo be priežiūros, jūros malonei, net kai jis, Iišmetęs inkarą 
ramiame užutėkyje, stovi nuleistomis burėmis. 

Tą vakarą jis netruko išslinkti iš juto, pravėrė duris į denį 
atsargiai, lyg būtų turėjęs kieno nors atsiklausti... Busolė prie 
vairalazdės rodė, kad kanalas nutįsęs iš šiaurės į pietus. Pas- 
kui įėjo į L formos patalpą, kurią šiandien vadintume kajut- 
kompanija, o atvėręs dar kitas duris, atsidūrė kapitono kajutė- 
je su dideliu langu virš vairo ir šoninėmis angomis į galeriją. 
„Amarilio“ kapitonas turėjo atskirą darbo kajutę, o miegoda- 
-vo dar kitoje, bet čia, matyt, norėta sutaupyti vietos kitkam. Ir 
tikrai, kajutkompanijos kairėje dvejos durys vedė į kapitono 
padėjėjų kajutes, o dešinėje buvo dar viena patalpa, kiek di- 
desnė už kapitono kajutę, su gilumoje matomu gultu, tačiau 
įrengta dirbti. 

Stalas užverstas žemėlapiais, kurių Robertui pasirodė dau- 
giau, nei paprastai naudojama navigacijai. Tai priminė moksli- 
ninko darbo vietą: be žemėlapių, dar matėsi įvairiai išdėlioti 
binokliai, graži naktinė astroliabija švytėjo rusvu variu, tarsi pati 
būtų šviesos šaltinis, prie stalo pritvirtinta žiedinė sfera, visokiais 
skaičiavimais išmarginti popieriaus lapai ir pergamentas su juo- 
dais ir raudonais apskritimais, - prisiminė panašių matęs ir 
„Amarilyje“ (tik prastesnės kokybės) - Regiomontano Mėnu- 
lio užtemimų kreivių reprodukciją. 

Grįžo į kapitono kajutę: iš galerijos galėjo žvelgti į Salą, ga- 
lėjo, — rašo Robertas, - panteros akimis stebeilytis į jos tylą. 
Taigi Sala tebebuvo ten, kur ir pirma. 

Į laivą jis, matyt, pateko pusplikis; manau, pirmiausia virtu- 
vėje nusiplovė visą kūną aplipusį sūrymą, nesusimąstydamas, 
ar laive dar yra vandens atsargų, paskui skrynioje rado gražią 
kapitono eilutę, skirtą iškilmingai išsilaipinimo progai. Gal ap- 
sivilkęs laivo vado uniformą jis net pasipuikavo, o vėl apsiavęs 

batus pasijuto įprastoje aplinkoje. Tik tuomet doras Žmogus - 
tinkamai apsirengęs, o ne skudurais prisidengęs bejėgis sudu- 
žėlis — gali teisėtai užimti apleistą laivą ir teisėtu dalyku, ne 
smurtu, laikyti tai, ką padarė Robertas: paieškojęs, ant stalo 
rado lyg trumpam paliktą atskleistą laivo žurnalą, greta - žą- 
sies plunksną ir rašalinę. Pirmajame puslapyje perskaitė laivo 
pavadinimą, bet toliau mirgėjo žodžių anker; passer, sterre-kyker, 
roer virtinė, ir maža jam tebuvo naudos supratus, kad laivo 
kapitonas flamandas. Paskutinioji eilutė datuota prieš kelias 
savaites, o tarp nesuprantamų žodžių rado ir pabrauktą loty- 
nišką sakinį: pestis, guae dicitur bubonica *. 

Štai pėdsakas, paaiškinimas. Laivą nusiaubė epidemija. Ro- 
bertas nė kiek nesunerimo: maru jis persirgo prieš trylika me- 
tų, o kiekvienas žino, jog kas šia liga yra persirgęs, tampa tarsi 
pateptasis, nes toji angis nedrįsta antrąsyk įsisukti į kartą ją 
priglaudusį kūną. 

Kita vertus, tie žodžiai nieko nepaaiškino, tik sukėlė kitokį 
nerimą. Tarkim, visi jie išmirė — tuomet turėjo rasti paskutinių- 
jų lavonus, be tvarkos išvirtusius ant denio, jei šie gailiaširdin- 
gai palaidojo pirmuosius jūros gelmėse. 

Trūko valties: paskutinieji, arba visi ten buvę, pasitraukė iš 
laivo. Kas paverčia maro apimtą laivą didžiai grėsmingu? Gal 
žiurkės? Ostgotiškai parašytuose kapitono žodžiuose Rober- 
tas tarėsi išskaitęs kažką panašaus į rottenest (žiurkės, žvynės?) 
ir paskubėjo atsigręžti, iškėlęs žiburį, pasiruošęs pamatyti ką 
šmirinėjant palei sienas ir išgirsti Cypsėjimą, nuo kurio „Ama- 
rilyje“ jam gyslose stingdavęs kraujas. Šiurpas nukrėtė prisimi- 
nus tą vakarą, kai vos pradėjus Snausti kažkokia plaukuota 
būtybė brūkštelėjo per veidą ir siaubo klyksmas privertė atbėg- 
ti daktarą Berdą. Paskui visi iš jo šaipėsi: nereikia nė maro, kad 


* Maras, vadinamas buboniniu. (Lot. ) 

kiekviename laive būtų tiek Žiurkių, kiek paukščių miške, to- 
dėl, jei nori plaukioti jūromis, turi su Žiurkėmis apsiprasti. 

Bet čia, denyje, žiurkių negirdėti. Gal jos visos sugužėjo į 
triumą ir tamsoje žibančiomis akimis laukia šviežienos. Rober- 
tas nutarė, kad jei jos ten - privalo nedelsdamas tuo įsitikinti. 
Jei tai paprastos žiurkės ir jų yra tiek, kiek įprastai būna, gali- 
ma tverti. Kita vertus, kokių dar kitų galėjo būti? Į šį klausimą 
jis vengė atsakyti. 

Robertas susirado šautuvą, kardą ir didelį peilį. Juk kadaise 
buvo kareivis; šautuvu, anglų vadinamu caliver, galėjai taikytis 
be atramos. Patikrino, ar viskas veikia - daugiau tam, kad jaus- 
tųsi saugus, o ne ketindamas kulkomis išvarpyti pulką žiurkių, 
ir tikrai, už juostos dar užsikišo peilį, kuris prieš žiurkes maža 
tegalėtų padėti. 

Nusprendęs apžiūrėti visą laivą — nuo pirmagalio iki paskui- 
galio, jis grįžo į virtuvę, už bušprito buvusiomis kopėčiomis nusi- 
leido į triumą (manau, maisto sandėlį), kur rado atsargų ilgai 
kelionei. Per ilgą plaukiojimą jos nebūtų galėjusios taip išsilaiky- 
ti, įgula, matyt, neseniai jas papildė kokiame svetingame krašte. 

Ten stovėjo pintinės su šviežiai rūkyta žuvimi, kokoso riešu- 
tų piramidės, statinaitės su nematytais, iš pažiūros valgomais 
šakniagumbiais, ilgai negendančiais. Buvo ir vaisių, kokių Ro- 
bertas matė, kai „Amarilis“ buvo sustojęs tropikų kraštuose, ir 
kitokių, kurių neveikė laikas, bjauriai smirdinčių, pasišiaušu- 
siais spygliais ar ŽVynais, paslėpusiais mėsingą minkštimą ir sal- 
džius syvus. Tie maišuose supilti tufu dvokiantys pilki miltai 
sumalti iš kurio nors salų augalo, - iš jų iškepta duona skoniu 
primena tuos prėskus gumbus, kuriuos Naujojo pasaulio indė- 
nai vadina bulvėmis. 

Gilumoje pastebėjo gal dešimt statinaičių su kaiščiais. Kiek 
nuleidęs iš pirmosios, įsitikino, kad ten vanduo, dar nesušvin- 
kęs, priešingai, neseniai įpiltas, be to, apdorotas siera, kad il- 
giau laikytųsi. Vandens nebuvo daug, bet maitindamasis troš- 

kulį malšinančiais vaisiais laive jis galėtų ištverti ilgai. Šie at- 
radimai, turėję džiuginti, kad laive neteks mirti badu, sukėlė 
dar didesnį nerimą - kaip paprastai būna melancholikams, 
kurie bet kokią sėkmę pasiruošę laikyti nelemtų padarinių 
pranašu. 

Sudužėliui išsigelbėti apleistame laive jau savaime neįpras- 
tas dalykas, bet jei tas laivas būtų paliktas žmonių ir Dievo 
kaip netinkamas naudoti reliktas, be gamtos ar meno kūri- 
nių, paverčiančių jį maloniu prieglobsčiu - jūreivių kronikose 
rastum ne vieną tokį minint; bet jei jis pasiruošęs sutikti kiek- 
vieną kaip mielą ir laukiamą svečią, įtaikiai siūlydamas savo 
paslaugas - čia jau kvepia siera, ne vandeniu. Robertas prisi- 
minė senelės jam sektas pasakas ir dar kitas, - gražiai parašy- 
tas, skaitytas Paryžiaus salonuose, - kuriose miške pasikly- 
dusios princesės patenka į pilį ir randa visus kambarius ap- 
statytus prabangiomis lovomis su baldakimais, spintas, pilnas 
puikių rūbų, ir nuo valgių gausos lūžtančius stalus... O pas- 
kutiniajame kambaryje, aišku, laukia siera tvoskianti piktoji 
dvasia, paspendusi šitas žabangas. 

Palietęs vieną kokoso riešutą piramidės apačioje, suardė jos 
pusiausvyrą, ir tie šeriuoti kūnai pabiro lavina, lyg žvynės, tyliai 
laukusios glūdėdamos prie žemės (ar lyg šikšnosparniai, ka- 
bantys žemyn galvomis prie sijų palubėse), dabar jau pasiruo- 
šusios ropštis jo kūnu ir uostinėti sūrų nuo prakaito veidą. 

Reikėjo pažiūrėti, ar tai - ne kerai. Kelionėje Robertas jau 
buvo išmokęs elgtis su užjūrių vaisiais. Peiliu lyg alebarda jis 
vienu smūgiu perskėlė riešuto kevalą ir išgremžė viduje slypin- 
tį minkštimą. Viskas buvo taip maloniai skanu, kad įtarumas 
dėl galimų pinklių dar sustiprėjo. Gal jis tapo iliuzijos auka — 
pagalvojo - ragavo riešutą, O Iš tikro kando graužiką, gėrė jo 
syvus, greit jo rankos suplonės, susiries ir išlįs nagai, kūnas pa- 
sidengs kailiu, nugara išsiries lanku ir jį užlies niūri tos Ache- 
ronto valties keleivių apoteozė. 

Lyg paskutinis pirmosios nakties akordas tyrinėtoją ištiko dar 
vienas siaubas. Kokoso riešutų griūtis tarsi pažadino miegan- 
čius gyvūnus — iš už pertvaros, skyrusios podėlį nuo likusios 
triumo dalies, jis išgirdo sklindant cieksėjimą, cypsėjimą, šna- 
rėjimą, trepsėjimą. Taigi pačios tikriausios pinklės - nakties bū- 
tybės susirinko savo landynėje. 

Robertas svarstė, ar su šautuvu rankose turėtų nedelsdamas 
pulti tą Armagedoną. Širdis daužėsi, jis kaltino save bailumu, 
sakydamas, kad vieną kurią naktį vis tiek turėsiąs su jomis su- 
sigrumti. Bet dabar bailiai grįžo ant denio ir, laimė, išvydo 
aušros nubalintą patrankų metalą, iki tol glamonėtą mėnulio 
atspindžių. Brėkšta diena, tarė su palengvėjimu, - jis privalo 
saugotis šviesos. 

Lyg vampyras bėgte perbėgo denį, skubėdamas atgal į jutą, 
įėjo į dabar jau savo kambarį, užsidarė, užrėmė duris į galeriją, 
pasidėjo greta visus ginklus ir paskubėjo užmigti, kad nepamaty- 
tų Saulės - budelio, kuris spindulių kirviu nukerta galvą tamsai. 


Susijaudinęs jis sapnavo laivo sudužimą, sapnavo kaip proto 
žmogus, kuris ir sapnuose, ypač juose, stengiasi teiginiais pa- 
dailintį mintį, pagyvinti ją pastabomis, sutirštinti paslaptin- 
gais ryšiais, pagilinti samprotavimais, pakylėti gražbyliavimu, 
paslėpti po aliuzijų skraiste ir suteikti subtilumo transmutaci- 
jomis. 

Manau, tais laikais ir tose jūrose daugiau laivų suduždavo, 
nei parplaukdavo į uostą, bet keliautojams, kuriuos toks liki- 
mas ištikdavo pirmą kartą, ta patirtis virsdavo nuolat sugrįž- 
tančiais slogučiais, lakios vaizduotės kuriamais spalvingais Pas- 
kutiniojo teismo dienos paveikslais. 

Nuo pat pirmojo vakaro oras, atrodė, suslogavo, o dangaus 
akis, pritvinkusi ašarų, jau nebepajėgė atsispirti bangų platy- 
bei. Gamtos teptukas nutrynė horizonto liniją, tapydamas mig- 
lotus tolius. 

Robertas, širdimi jausdamas artėjant audrą, krinta ant gul- 
to, liūliuojamas kiklopų motinos, ir užmiega kankinamas nera- 
mių sapnų, kuriuos sapnuoja sapne, apie kurį pasakoja pasi- 
nerdamas į nuostabos verpetą. Jis pabunda nuo perkūnijos 
griausmo ir jūreivių riksmų bakchanalijos, paskui vanduo už- 
lieja jo gultą, daktaras Berdas prabėgdamas stabteli ir šūkteli 
lipti ant denio, kur gerai įsitverti bet ko, kas dar laikosi bent 
kiek tvirčiau už jį patį. 

Denyje sumaištis - dejonės, kūnai, lekiantys jūron, lyg nu- 
šluoti dangaus rankos. Robertui pavyksta (kaip supratau) trum- 
pam sugriebti bizanį, kol šis sudryksta perkirstas Žaibo, stiebas 
stengiasi pakartoti vingrų žvaigždžių kelią, ir Robertas nublokš- 
tas sukniumba prie grotstiebio. Prie jo prisirišęs geraširdis jū- 
reivis, negalėdamas padaryti jam vietos, numeta virvę ir šūkteli 
rištis prie nuo vyrių nusirovusių durų, jos, laimė, kartu su Ro- 
bertu nuslysta prie borto, nes stiebas tuo metu skyla pusiau, o 
krisdama rėja perrėžia pusiau prie jo stovėjusiojo galvą. 

Pro išlaužą borte Robertas mato arba įsivaizduoja matantis 
šešėlius, kurie lyg naktiniai drugiai skuba banguotas platumas 
raižančių žaibų link, - man atrodo, jis pernelyg mėgsta įman- 
trius palyginimus. „Amarilis“ staiga pasvyra sudužti pasiruošu- 
sio sudužėlio pusėn ir Robertas su savo lenta nučiuožia į prara- 
ją, virš kurios skriedamas dar spėja išvysti Vandenyną, pakilusį 
tarsi uola, jau alpdamas mato kylančius piramidžių griuvėsius 
ir pasijunta lyg būtų pavandenijusių skliautų sūkurio orbita le- 
kianti vandens kometa. Bangos nušvinta ir aptemsta, vienur 
pakyla purslai, kitur kriokdamas atsiveria verpetas ir pasimato 
dugnas. Netekę proto meteorai antrina maištaujančiam, žaibų 
skrodžiamam dangui, jis tėra tolimų šviesų ir šešėlių kaita, — 
Robertas rašo išvydęs iš bangų pakilusias putotas Alpes, pas- 
kui putos subangavo javais, ir Cerera pražydo tarp spindinčių 
safyrų, bet vėl atkriokė opalų griūtis, lyg žemės dukra Prozer- 
pina būtų ištrėmusi vaisingąją motiną ir paėmusi valdžią. 

Apsuptas riaumojančių žvėrių, sidabruotam sūrymui kunku- 
liuojant dusulingoje audroje, Robertas staiga liaujasi gėrėjęsis 
vaidinimu, tampa abejingu jo dalyviu, nualpsta ir praranda nuo- 
voką. Tik vėliau, sapnuodamas, jis sako, kad lenta kažkieno 
gailestinga valia, o gal vedama plūduriuojančio daikto instink- 
to, prisitaikė prie žigo ritmo - ir, kaip nusileido, taip pakilo, 
nurimdama lėtoje sarabandoje, - nes gaivalų siautulyje griūva 
įprasta šokių seka, - vis platesniais ratais toldama nuo karuse- 
lės ašies, kur lyg Eolo vaikų rankų įsuktas vilkelis skendo „Ama- 
rilis“ su dangun išsišovusiu bušpritu. Kartu ir visa, kas dar buvo 
gyva jo triumuose: žydas, kuriam Dangaus Jeruzalėje buvo lem- 
ta rasti žemiškąją Jeruzalę, dabar jau nepasiekiamą, Maltos 
ordino kavalierius, amžiams atskirtas nuo Eskondidos salos, 
daktaras Berdas su savo mokiniais, ir gailestingosios gamtos iš 
medicinos išganingų rankų išvaduotas vargšas be galo žaizdo- 
tas šuo, apie kurį dar neturėjau progos pasakoti, nes Robertas 
jį aprašys tik vėliau. 

Manau, kad dėl sapno ir audros Roberto miegas buvo bud- 
rus ir trumpas, paskui atėjo karingas pabudimas. Supratęs, kad 
jau įdienojo, bet nuramintas pro matinius juto stiklus menkai 
teprasiskverbiančios šviesos, tikėdamasis nusileisti į triumą ko- 
kiais nors vidiniais laiptais, jis įsidrąsina, pasiima ginklus ir ku- 
pinas nutrūktgalviškos baimės eina ieškoti tų naktinių garsų 
priežasties. 


Ne, eina ne Iš karto. Prašau atleisti, bet Robertas, rašyda- 
mas savo Sinjora, pats sau prieštarauja, ir tai rodo, jog jis ne 
nuosekliai ir tiksliai pasakoja tai, kas nutiko, bet bando rašyti 
laišką lyg apsakymą, ne, lyg juodraštį to, kas paskui galėtų tapti 
ir laišku, ir apsakymu, rašo dar neapsisprendęs, kurį iš jų pasi- 
rinks, kitaip tariant, dėlioja šachmatų figūras negalvodamas, 
kuriomis eis ir kaip geriau jas išdėsčius. 

Viename laiške jis rašo norėjęs leistis į triumą. O jau kitame 

pasakoja, kad vos nubudęs išgirdo tolimą melodiją. Garsai ne- 
abejotinai sklido iš Salos. Robertui pirmiausia dingtelėjo min- 
tis apie čiabuvius, kurie perpildytomis kanojomis plaukia pulti 
laivo, ir jis tvirčiau suspaudė šautuvą, vėliau melodija jam pasi- 
rodė ne tokia karinga. 

Aušo, bet saulė dar nesiekė langų; jis išėjo į galeriją, įkvėpė 
jūros kvapo, truputį pravėrė langinę ir, primerkęs akis, įsižiū- 
rėjo pakrantėn. 

„Amarilyje“, kur nedrįsdavo dienomis išeiti ant denio, Ro- 
bertas girdėjo keleivius pasakojant apie liepsningas aušras, kaip 
saulė nekantraudavo savo strėlėmis perverti visą pasaulį, bet 
dabar net neašarodamas visur matė pastelines spalvas: tam- 
siais debesimis su švelniai nuauksintais pakraštėliais apsiputo- 
jusį dangų, o už Salos, atrodžiusios taip, lyg per grublėtą po- 
pierių būtų brūkštelta žydra spalva, kilo blyškus rožinės spal- 
vos šešėlis. 

Bet tos kone šiaurietiškos paletės jam užteko, kad suprastų, 
jog tas naktį atrodęs vienalytis kontūras turėjo miškingų kalvų 
žiedą, kuris stačiu aukštakamieniais medžiais apaugusiu šlaitu 
leidosi iki pat baltą paplūdimį karūnuojančių palmių. 

Smėlis pamažu šviesėjo ir pakraščiuose jau galėjai įžiūrėti 
keistus didelius sustingusius vorus, lėtai judinančius vandenyje 
savo plonas galūnes. Robertas pavadino juos „keliaujančiais 
augalais“ , bet tuo metu per daug šviesiai suspindęs smėlis pri- 
vertė jį pasitraukti. 

Supratęs, kad ten, kur akys bejėgės, klausa negali apvilti, jis 
visas pavirsta klausa, užverdamas langinę ir atkišdamas ausį iš 
sausumos atsklindantiems garsams. 

Nors ir pratęs prie gimtinėje regėtų aušrų, jis suvokė pirmą 
kartą gyvenime girdintis giedant paukščius arba niekada negir- 
dėjęs jų tiek daug ir tokių įvairių. 

Tūkstančiai jų sveikino tekančią saulę; atrodė, kad pro pa- 
pūgų klyksmą girdi lakštingalas, strazdus, vieversius, nesuskai- 

tomą galybę kregždžių, net šaižų cikadų ir svirplių čirpimą, svars- 
tė, ar tikrai girdi tas gyvūnų rūšis, o ne jų brolius iš antipodų... 
Sala buvo toli, bet jam pasirodė, kad su tais garsais atsklido 
žydinčių apelsinmedžių ir baziliko kvapas, tarsi visos pakran- 
tės oras būtų prisotintas kvapų, - kita vertus, ponas d'Igbis juk 
pasakojo, kaip per vieną savo kelionę įspėjo netoli esant žemę 
iš vėjo atneštų kvapniųjų atomų srauto... 

Kai šitaip uosdamas jis laikė atkišęs ausį tai nematomai ga- 
lybei, lyg nuo pilies kuorų ar pro bastėjos šaudymo angas žvelgtų 
į kariauną, kuri rėkaudama lanku skleidėsi ant kalvos šlaitų, 
plytinčioje lygumoje ir tvirtovės sienas juosiančios upės pakran- 
: tėse, pagalvojo, kad jau yra matęs tai, ką girdėdamas įsivaizda- 
vo, — toje supančios bekraštės erdvės akivaizdoje pasijuto lyg 
apgultyje ir beveik instinktyviai atstatė šautuvą. Jis buvo Kaza- 
lėje, prieš jį driekėsi ispanų kariuomenė, triukšmingai traukė 
gurguolės, žvangėjo ginklai, girdėjosi kastiliečių tenorai, ne- 
apoliečių rėkavimai, šaižus landsknechtų vogravimas, jau pri- 
slopę tolimo trimito garsai ir pritilę reti arkebuzos šūviai: klok, 
pof, taa-pum, lyg per atlaidus sproginėtų petardos. 

Roberto gyvenimą tarsi rėmino dvi apgultys, viena kitos at- 
spindys, tik dabar iki pat to akinamos šviesos rato išsiliejusi 
upė buvo per daug plati - supo žiedu, nepalikdama vilties pa- 
bėgti: vėl atgijo Kazalėje praleistos dienos. 


TAI, KAS NUTIKO MONFERATE 


Robertas mažai ką pasakoja apie savo pirmuosius šešiolika gy- 
venimo metų iki tos 1630-ųjų vasaros. Jis cituoja praeities epi- 
zodus tik tuomet, kai šie atrodo kuo susiję su jo dabartiniu gy- 
venimu „Dafnėje“, ir metraštininkui jo padrikos kronikos pra- 
smės tenka ieškoti tarp eilučių. Pasekęs jo pavyzdžiu, jis pa- 
nėšėtų į rašytoją, kuris, norėdamas atitolinti žmogžudystės iš- 
aiškinimą, pateikia skaitytojui tik netiesioginius įkalčius. Todėl 
seku pėdsakais, lyg koks skundikas. 

Pocai iš San Patricijaus buvo smulkiųjų bajorų šeima, turė- 
jusi didelį Grivos dvarą prie Aleksandrijos (tuomet priklausiu- 
sios Milano kunigaikštystei, taigi ispanų valdomai teritorijai), 
bet dėl politinės geografijos ar dvasinės giminystės laikė save 
pavaldžia Monferato markizui. Tėvas - kalbėjęs su žmona pran- 
cūziškai, su kaimiečiais vietos dialektu, o su svetimšaliais itališ- 
kai - su Robertu kalbėdavo visaip: priklausė nuo to, ar mokė jį 
kirsti kardu, ar kartu su juo jodinėjo laukais, keikdamas derlių 
niokojančius paukščius. Šiaip berniukas leido laiką vienas ir 
nuobodulio kankinamas bastėsi po Vynuogynus svajodamas apie 
tolimus kraštus; arba apie medžioklę = kai vaikydavo čiurlius, 
apie kovas su slibinais — kai žaisdavo su šunimis, apie paslėptus 
lobius - kai tyrinėdavo šeimos pilaitės ar pilies menes. Šioms 
vaizduotės klajonėms jį skatino pietiniame bokšte rasti dulkėti 
romanai ir riterių poemos. 

Taigi nemokytas jis nebuvo, netgi turėjo savo mokytoją, nors 
ir laikiną. Karmelitas, kaip kalbėta, keliavo po Rytų šalis, kur — 
murmėdavo žegnodamasi motina - virtęs musulmonu, kartą 
per metus jis atvykdavo į dvarą su tarnu ir keturiais knygomis 
bei kitokiais spaudiniais apkrautais mulais ir viešėdavo ten tris 
mėnesius. Nežinau, ko mokė jis savąjį mokinį, bet į Paryžių 
atvykęs Robertas gebėjo visus nustebinti, jis mikliai dėjosi gal- 
von ką išgirsdavęs. 

Apie šį karmelitą tikra buvo tik vienas dalykas, kurį Robertas 
mini neatsitiktinai. Vieną dieną senasis Pocas susižeidė šveisda- 
mas kardą ir gal todėl, kad ašmenys buvo surūdiję, o gal kad 
susižalojo jautrią plaštakos ar piršto dalį, žaizda jam ėmė smar- 
kiai skaudėti. Tuomet karmelitas paėmė kardą, pabarstė milte- 
liais iš su savimi nešiotos dėželės jo ašmenis, ir Pocas tuoj prisie- 
kė pajutęs palengvėjimą. Jau kitą dieną žaizda užsitraukė. 

Visų nuostabai, karmelitas be galo nudžiugo ir pasakė, kad 
šių miltelių paslaptį jam atskleidęs vienas arabas, šita priemo- 
nė daug veiksmingesnė už tą, kurią krikščionių spagirikai vadi- 
na unguentum armarium. Paklaustas, kodėl milteliais barstoma 
ne žaizda, 0 ją padarę ašmenys, jis atsakė, kad taip veikia gam- 
ta, kurios viena iš stipriausių galių yra visuotinis ryšys, per nuo- 
tolį valdantis veiksmus. Dar pridūrė, kad jei tuo sunku patikė- 
ti, tereikia prisiminti magnetą, akmenį, pritraukiantį metalo 
drožles, arba didžiulius mūsų planetos šiaurėje stūksančius ge- 
ležies kalnus, traukiančius kompaso rodyklę. Taip ir ginklų te- 
palas, tvirtai prilipdamas prie ašmenų, traukia žaizdoje liku- 
sias kardo daleles, trukdančias jai gyti. 

Kiekvienam, vaikystėje tapusiam tokių keistenybių liudinin- 
ku, jos įsirėžia atmintin visam gyvenimui, - pamatysime, kad 
Roberto likimą apsprendė jo susidomėjimas miltelių ir tepalų 
traukos jėga. 

Kita vertus, ne šis nutikimas Roberto vaikystėje buvo svar- 
biausias, o dar kitas, tiksliau pasakius, netgi ne įvykis, o tarsi 

koks įkyrus priedainis, apie kurį berniukui išliko keisti prisi- 
minimai. Taigi, kaip supratau, tėvas, neabejotinai mylėjęs savo 
sūnų, nors buvęs jam šiurkštus ir atšiaurus, kaip įprasta tų kraštų 
žmonėms, kartais - ypač pirmaisiais jo gyvenimo metais - pa- 
kylėdavo jį nuo žemės, išdidžiai šūktelėdamas: „Tu esi mano 
pirmagimis!“ Tikrai, nieko čia keista, išskyrus atleistiną dau- 
giažodžiavimo nuodėmę, nes Robertas ir buvo jo vienatinis sū- 
nus. Tačiau paaugęs Robertas pradėjo prisiminti (arba manė 
prisimenąs), kad tomis tėviškos laimės pasireiškimo valandė- 
lėmis motinos veidu slinkdavęs čia liūdesys, čia džiaugsmas, 
tarytum tėvas, tardamas šiuos žodžius, elgtųsi teisingai, bet 
nuolatos kartojami jie vėl prikeltų jau nuslopusį nerimą. Ro- 
bertas seniai bandė apibrėžti tų žodžių prasmę, pagaliau nuta- 
rė, kad tai ne šiaip teiginys, o slaptas įšventinimas, tarsi tėvas, 
pabrėždamas žodį „tu“, būtų norėjęs pasakyti „tu, o ne kitas, 
esi mano pirmagimis sūnus“. 

Ne kas nors kitas ar ne tas kitas? Roberto laiškuose nuolat 
aptinkame nuorodų į tą visur jį persekiojantį Kitą, ir toji mintis 
jam, atrodo, kilo būtent tuomet, kai įtikėjo (ką gi daugiau 
galėjo prasimanyti vaikas, klaidžiojantis po šikšnosparnių 
knibždėte knibždančius pilies bokštus ir vynuogynus, tarp drie- 
žų ir arklių, kuriam draudė bendrauti su bendraamžiais kai- 
mietukais, mat šie buvę jam nelygūs, klausydamasis senelės 
pasakų ir tų, kurias sekė karmelitas?), kad nežinia kur gyve- 
na nepažintas brolis, matyt, nedoras, jei tėvas jo išsižadėjo. 
Robertas iš pradžių buvo per mažas, o paskui per drovus, kad 
svarstytų, ar tas brolis buvo jo tėvo, ar motinos vaikas (abiem 
atvejais ant vieno iš tėvų būtų kritęs senos ir neatleistinos 
nuodėmės šešėlis); pats brolis kažkaip (gal antgamtiškai) buvo 
kaltas dėl to, kad jį atstūmė, todėl tikrai nekentė jo, Roberto — 
tėvų numylėtinio. 

To priešiško brolio (kurį nieko nepaisydamas būtų norėjęs 
pažinti, kad galėtų pamilti ir būti pamiltas) šešėlis vaikystėje 


Me 
0 
a Z 


S 
> 


(J 

A 

` p 

2 pon = 

— 2 x 

= pa 

2 6 a“ = 
I 2 


drumstė jo naktis; vėliau, paauglystėje, bibliotekoje jis varty- 
davo senas knygas, vildamasis rasti, nežinau, gal paveikslėlį, 
klebono įrašą, išdavikę išpažintį. Jis ėjo per palėpes, rausda- 
masis po senas skrynias su prosenelių rūbais, pajuodusiais me- 
daliais ar kokiu nors maurų durklu, ir sutrikęs vartydavo ran- 
kose plono audinio marškinėlius, kuriais kažkada tikrai vilkėjo 
kūdikis, tik kas Žino, prieš kiek metų ar amžių. 

Paskui savo prarastajam broliui jis netgi davė vardą, Feran- 
tė, ir įprato priskirti jam savo mažas nuodėmes, kuriomis bū- 
davo neteisingai apkaltintas, pavyzdžiui, dėl pavogto pyragai- 
čio ar paleisto nuo grandinės šuns. Prikeltas iš nebūties, Feran- 
tė veikė jo priedangoje, o jis prisidengdavo Ferante. Dar dau- 
giau, papratimas kaltinti nesamą brolį tuo, ko jis, Robertas, 
negalėjo padaryti, virto bjauriu įpročiu priskirti anam ir tai, ką 
jis, Robertas, tikrai padarydavo ir ką gailėdavosi padaręs. 

Robertas nemeluodavo: tiesiog tylomis, gniauždamas ašaras, 
atsiimdavo bausmę už blogus darbus, šventai tikėdamas savo 
nekaltumu ir jausdamasis esąs smurto auka. 

Pavyzdžiui, kartą Robertas, norėdamas išbandyti kalvio ką tik 
nukaltą naują kirvuką, o ir keršydamas dėl kažin kokios patirtos 
neteisybės, iškirto ką tik pasodintą vaismedį, iš kurio tėvas atei- 
tyje tikėjosi gausaus derliaus. Supratęs pasielgęs nedovanotinai 
kvailai, Robertas įsivaizdavo siaubingas bausmes: kad mažiausia 
būsiąs parduotas turkams, kurių galerose teksią irkluoti iki gy- 
venimo pabaigos, ir jau susiruošė bėgti iš namų, pasiryžęs nugy- 
venti gyvenimą kalnuose plėšiku. Ieškodamas pateisinimo, jis ne- 
truko įtikinti save, kad medį nukirto Ferantė. 

Išvydęs nusikaltimą, tėvas surinko visus dvaro vaikus ir pasa- 
kė, kad jo pyktis kris ant visų, jei kaltasis pats neprisipažins. 
Robertas pajuto taurią pagailą: jei būtų apkaltinęs Ferantę, 
vargšelis dar kartą būtų buvęs atstumtas, o juk tas nelaiminga- 
sis darė bloga iš nevilties, kad yra našlaitis, įžeistas savo tėvų, 
kitą apipilančių glamonėmis... Jis žengė žingsnį pirmyn ir, vir- 

pedamas iš baimės ir išdidumo, pasakė nenorįs, kad dėl jo nu- 
kentėtų kiti. Tie žodžiai palaikyti prisipažinimu, nors juo ir ne- 
buvo. Tėvas, raitydamas ūsus ir žvelgdamas į motiną, ilgai pik- 
tai krenkštė, paskui pasakė, kad nusikaltimas, aišku, sunkus ir 
bausmė neišvengiama, bet jis negalįs neįvertinti, kad jaunasis 
„Grivos sinjoras“ garbingai tęsia giminės tradicijas, ir taip visa- 
da privalo elgtis bajoras, tegul jam dar tik aštuoneri. Paskui 
paskelbė nuosprendį: rugpjūčio viduryje Robertas nevažiuos į 
San Salvatorę aplankyti pusbrolių, bausmė tikrai sunki (San 
Salvatore gyveno vynuogininkas Kvirinas, įkeldavęs Robertą į 
svaiginamai aukštą figmedį), bet menkesnė už sultono galeras. 

Mums ta istorija atrodo paprasta: didžiuodamasis sūnumi, 
kuris nemeluoja, tėvas žvelgia į motiną sunkiai slėpdamas savo 
pasitenkinimą ir skiria jam švelnią bausmę, tik dėl akių. Tačiau 
Robertas ilgai galvojo apie šį įvykį ir pagaliau padarė išvadą, 
kad tėvas su motina neabejotinai jautę, jog tikrasis kaltininkas 
yra Ferantė, todėl, pajutę palengvėjimą, kad nereikės atskleisti 
šeimos paslapties, tinkamai įvertino numylėtojo sūnaus broliš- 
ką solidarumą. 

Gal, vadovaudamasis vien menkomis nuorodomis, aš viską 
prasimanau, bet nesamas brolis šioje istorijoje turės didelę svar- 
bą. Suaugusio Roberto elgesyje aptiksime to vaikiško žaidimo 
pėdsakų - ar bent jau to Roberto, kurį matome „Dafnėje“ 
patekusį į tokią padėtį, kuri, tiesą sakant, sutrikdytų kiekvieną. 

„Bet nukrypau į šalį, - juk turime dar išsiaiškinti, kaip Rober- 
tas pateko į apgultą Kazalę. Todėl teks paleisti vaizduotės va- 
džias ir sugalvoti, kodėl tai atsitiko. 


Į Grivos dvarą ateinančios žinios nebūdavo pačios naujau- 
sios, bet jau mažiausia dvejus metus galėjai girdėti, kad Man- 
tujos kunigaikštystės įpėdinio pasirinkimas Monferato žemėms 
kėlė daug bėdos — miestas jau ir anksčiau buvęs pusiau apgul- 
tas. Trumpai tariant, šią istoriją jau yra pasakoję kiti, tik gal ne 

taip nuosekliai, - 1627 metų gruodį mirties patale gulėjo Man- 
tujos kunigaikštis Vinčencas II, o aplink to nemokėjusio daryti 
vaikų skystaklynio guolį šoko keturi pretendentai, jų patikėti- 
niai ir globėjai. Nugalėjo markizas Sen Šarmonas, sugebėjęs 
įtikinti Vinčencą, kad paveldėjimas turi atitekti prancūziško- 
sios šakos pusbroliui Karoliui Goncagai, Nevero kunigaikš- 
čiui. Senasis Vinčencas krioksėdamas skubiai sutuokia ar duoda 
leidimą sutuokti Neverą su savo dukterėčia Marija Goncaga ir 
išleidžia dvasią, palikdamas jam kunigaikštystę. 

Taigi Neveras buvo prancūzas, o jo paveldėtoji kunigaikštys- 
tė aprėpė ir Monferato markgrafystę su sostine Kazale, svar- 
biausia Šiaurinės Italijos tvirtove. Įsispraudusi tarp ispanams 
priklausiusių Milano valdų ir Savojos žemių, Monferato mark- 
grafystė valdė Po upės aukštupį, pietines Alpių perėjas, kelią iš 
Milano į Genują, pleištu įsiterpdama tarp Prancūzijos ir Ispa- 
nijos — nė viena iš šių dviejų valstybių nepasitikėjo kitu pleištu, 
Savojos kunigaikštyste, kur Karolis Emanuelis I žaidė žaidimą, 
kurį, švelniai tariant, būtų galima pavadinti dvigubu. Jei Mon- 
feratas atitenka Neverui - tai tas pat, lyg jis atitektų Rišeljė, 
tad akivaizdu, jog Ispanija geidė, kad jis atitektų kam nors ki- 
tam, tarkim, Guastalos kunigaikščiui. Jau neminint, kad šiokių 
tokių paveldėjimo teisių turėjo ir Savojos kunigaikštis. Bet tes- 
tamentas buvo surašytas, o jame nurodytas Neveras, todėl ki- 
tiems pretendentams teliko viltis, kad germanų kilmės Švento- 
sios Romos imperatorius, kuriam Mantujos kunigaikštis buvo 
formaliai pavaldus, paveldėjimo nepatvirtins. 

Bet ispanai nekantravo ir, laukdami imperatoriaus sprendi- 
mo, apgulė Kazalę: pirmąjį kartą tai padarė Goncalas Kordo- 
bietis, o dabar, antrąjį - milžiniška jungtinė ispanų ir imperijos 
kariauna, kuriai vadovavo Spinola. Prancūzų garnizonas, lauk- 
damas į pagalbą skubančios prancūzų kariuomenės, užtruku- 
sios šiaurėje, ir vienas Dievas težino, ar suskubsiančios laiku, 
pasiruošė gintis. 

Taip klostėsi reikalai, kai senasis Pocas balandžio viduryje 
išrikiavo prieš pilį jauniausius šeimynykščius ir guviausius vals- 
tiečius, išdalijo visus buvusius dvare ginklus ir rėžė kalbą, ku- 
rią, matyt, sumąstė tą pat naktį: „Žmonės, klausykit. Grivos 
giminei priklausančios žemės visada mokėjo duoklę Montera- 
to markizui, dabar tai būtų lyg ir tas pat kas Mantujos kuni- 
gaikščiui, kuriuo neseniai tapo Neveras, ir jei kas nors iš jūsų 
dris pasakyti, kad Neveras nėra nei iš Mantujos, nei iš Monfe- 
rato, kaipmat gaus spyrį į subinę, nes esat neišmanėliai - apie 
šiuos dalykus nė velnio nesuprantat, tad verčiau patylėkite ir 
palikite spręsti savo šeimininkui, kuris bent žino, kas yra gar- 
bė. Bet kadangi jums garbė uodegoje, sau galvon įsidėkit štai 
ką: jei imperijos šalininkai įžengs į Kazalę, jie suniokos jūsų 
vynuogynus, 0 apie jūsų moteris verčiau nekalbėsiu. Todėl eisi- 
me ginti Kazalės. Nieko varu nevarau. Bet jei koks dykūnas 
mano kitaip, tepasako iš karto, aš jį pakarsiu ant ano štai 
ąžuolo“. Nė vienas iš susirinkusiųjų dar negalėjo būti matęs 
Kalo ofortų su tokių pat kaip jie žmonių kekėmis apkibusiais 
kitais ąžuolais, bet kažką lyg nujautė: visi pakėlė kas šautuvus, 
kas ietis, kas lazdas su galuose pritaisytais pjautuvais, šaukda- 
mi „tegyvuoja Kazalė, mirtis imperatoriaus šalininkams“. Visi 
kaip vienas. 

— Sūnau, - tarė Pocas Robertui, kai jie risnojo per kalvas, 
įkandin pėsčiomis žygiuojant nedidelei kariaunai, - tas Neve- 
ras nevertas Nė vieno iš mano kiaušių, o Vinčencui, kai perda- 
vė jam kunigaikštystę, buvo skysta ne tik tarp kojų, bet ir galvo- 
je, kuri ir prieš tai neatrodė kieta. Bet jis perdavė ją jam, ne 
tam smirdžiui Guastalai, o Pocų giminė jau nuo neatmenamų 
laikų yra teisėtų Monferato valdovų vasalai. Todėl žygiuosime 
į Kazalę ir, jei reikės, paguldysime ten galvas, nes, po šimts, 
negalima kam nors tarnauti tik tuomet, kai viskas gerai, ir pa- 
likti jį, vos tik jis iki ausų paskęsta mėšle. Bet jei liksime gyvi — 
juo geriau, todėl nežiopsok. 

"Šių savanorių žygis nuo Aleksandrijos ribų iki Kazalės tikrai 
buvo ilgiausias iš visų, kuriuos mena istorija. Senasis Pocas mąstė 
blaiviai: 

— Pažįstu ispanus, - tarė, - jie mėgsta patogumus. Todėl į 
Kazalę trauks pietine lyguma, kur lengviau pravažiuoti veži- 
mams, patrankoms ir kitokiems ratams. Todėl jei mes iškart 
prieš Mirabelo pasuksime į vakarus ir eisime per kalvas, sugai- 
šime viena ar dviem dienom ilgiau, bet atvyksime nekliudomi, 
ir anksčiau už juos. 

Nelaimė, Spinolos mintys, kaip reikia ruoštis apgulčiai, bu- 
vo daug vingresnės, - užėmęs Valencą ir Očimjaną į pietryčius 
nuo Kazalės, jis jau prieš kelias savaites pasiuntė prie vakari- 
nės miesto sienos Lermos kunigaikštį Oktavijų Sforcą ir Gem- 
burgo grafą su gal septyniais tūkstančiais pėstininkų, davęs 
įsakymą nedelsiant užimti Rosinjano, Pontestūros ir San 
Džordžo pilis - taigi užkirsti kelią skubančiai į pagalbą prancū- 
zų kariuomenei, tuo tarpu iš šiaurės per Po upę į pietus iš 
dviejų pusių žygiavo Aleksandrijos gubernatorius don Jeroni- 
mas Augustinas su dar penkiais tūkstančiais vyrų. Ir visi jie išsi- 
rikiavo tame kelyje, kurį Pocas manė esant visiškai laisvą. Išgir- 
dęs iš valstiečių šią žinią, jau negalėjo nieko pakeisti, nes ry- 
tuose imperatoriaus šalininkų buvo daugiau, nei vakaruose. 

Pocas tepasakė: 

— Mes nesuksim iš kelio. Pažįstu šias vietas geriau už juos, 
prasmuksime kaip kiaunės. 

Kitaip tariant, jų laukė nesuskaitoma galybė posūkių ir lanks- 
tų, pakeliui netgi sutinkant prancūzus iš Pontestūros, jau spė- 
jusius pasiduoti ir, kad nenueitų į Kazalę, turėjusius leistis iki 
Finalės, iš kur laivais galėtų grįžti į Prancūziją. Grivos vyrai 
sutiko juos kažkur prie Otelijos, - tik per plauką išvengta susi- 
šaudymo, nes abi pusės viena kitą palaikė priešu, - iš jų vado. 
Pocas sužinojo, kad viena iš kapituliacijos sąlygų: Pontestūra 
grūdus parduos ispanams, o šie pinigus sumokės kazaliečiams. 

— Sūnau, ispanai kilnūs vyrai, — tarė Pocas, — su jais bus 
smagu susikauti. Laimė, dabar ne Karolio Didžiojo laikai, kai 
kovos su maurais virsdavo tikromis skerdynėmis. Čia, dėkui Die- 
vui, kaunasi krikščionys! Dabar, kol jie užsiėmę Rosinjane, pra- 
slinksime jiems už nugarų, įsmuksime tarp Rosinjano ir Pon- 
testūros ir per tris dienas pasieksime Kazalę. 

Taip taręs balandžio pabaigoje, Pocas su savo vyrais Kazalę 
pasiekė gegužės dvidešimt ketvirtąją. Kiek prisimena Rober- 
tas, jie žygiavo smagiai, vis pasukdami iš kelių ir takelių tiesiai 
per laukus; kaip sakė senasis Pocas, karas vis tiek viską pražu- 
dys — jei derlių sutrypsią ne jie, tuomet anie. Maitinosi kuo 
prasimanydami: vynuogynų, sodų ir paukštidžių geru; juk čia 
Monferato žemės, taigi jos privalo maitinti savo gynėjus. Kai 
vienas Mombelo kaimietis pabandė priešintis, jam buvo atskai- 
čiuota trisdešimt lazdos smūgių, paaiškinus, kad trūkstant draus- 
mės karą laimi priešas. 

Karas Robertui ėmė atrodyti lyg kokia maloni patirtis; ke- 
liauninkai pasakojo pamokomas istorijas, tokias kaip tą apie 
San Džordže sužeistą ir suimtą prancūzų riterį, pasiskundusį, 
kad kareivis iš jo pavogęs širdžiai brangų portretą; tai išgirdęs 
Lermos kunigaikštis pasirūpino, kad portretas jam būtų grą- 
žintas, Išgydė jį ir raitą paleido į Kazalę. Kita vertus, nors suk- 
dami ratus Ir visiškai nesiorientuodami, kur eina, senasis Pocas 
su savo būriu sugebėjo išvengti ginkluotų susirėmimų. 

Todėlvieną gražią dieną nuo kalvos viršūnės stačiai po kojo-- 
mis išvydę miestą, šiaurėje, jiems iš kairės, atskirtą plataus Po 
upės kaspino, kurį prieš pat pilį pusiau skėlė dvi didelės salos, 
ir pietuose juosusio citadelės žvaigždę, jie pajuto palengvėji- 
mą, o kartu ir nerimą tų, kurie troško kuo greičiau pasinerti į 
ilgai lauktą šventę. Kazalė, viduje linksmai išstypusi bokšteliais 
ir varpinėmis, iš lauko atrodė neįveikiama, pasišiaušusi danty- 
tais bastionais, lyg koks knygose matytas slibinas. 

Aplink miestą — nuostabus reginys. Įvairiaspalviais rūbais 
vilkintys kareiviai ruošėsi apgulčiai - tarp vėliavėlėmis nusmaigs- 

tytų palapinių ir pasipuošusių plunksnuotomis skrybėlėmis rai- 
telių tampė galybę visokiausių mašinų. Kartkartėmis tarp miš- 
kų žalumos ar geltonuojančių laukų nušvitęs blyksnis stačiai 
apakindavo - tai su saule žaidė sidabro šarvai kilmingų karių, 
kažin kur jojančių, o gal tik šiaip mūdraujančių. 

Visus sužavėjęs, tas vaizdas Poco visai nedžiugino. Jis tarė: 

— Vyrai, šį kartą tikrai įklimpome. 

Robertui paklausus kodėl, plekštelėjo jam per sprandą: 

— Neapsimesk kvailiu, juk tai imperatoriaus kariauna, gal ma- 
nai, jog kazaliečių yra tiek daug, kad jie sau vaikštinėtų už miesto 
sienų? Kazaliečiai ir prancūzai ten, viduje, stato šiaudų užtva- 
ras ir deda į kelnes, nes jų nėra nė dviejų tūkstančių, o ana tų 
apačioje mažiausia šimtas tūkstančių, pažvelk dar į tas kalvas 
priešais. 

Jis perdėjo, nes Spinolos kariuomenėje tebuvo aštuoniolika 
tūkstančių pėstininkų ir šeši tūkstančiai raitelių, bet ir tų jau 
per akis. 

- Tėve, ką darysime? - paklausė Robertas. 

— Atrinksime, kur yra liuteronai, ir pro ten neisime. Pirma, 
kad negali nė velnio suprasti jų kalbos, o antra, kad jie tave 
pirmiau užmuš, o tik paskui paklaus, kas esi. Gerai žiūrėkite, 
kurie panašūs į ispanus, juk girdėjote, kad su jais galima tartis. 
Ir rinkitės tuos iš kilmingų šeimų. Tokiuose dalykuose svarbiau- 
sia — auklėjimas, - atsakė tėvas. 

Pasirinkę kelią pro palapines su karaliaus vėliavomis, kur 
blykčiojo daugiausia šarvų, jie patraukė pasikliaudami Dievo 
valia. Sumaištyje ilgai žygiavo tiesiai per priešo stovyklą, nes 
tais laikais uniformas vilkėjo tik kai kurie rinktiniai daliniai, 
pavyzdžiui, muškietininkų, O visų kitų. negalėjai supaisyti, ku- 
rie iš jų taviškiai. Tik staiga, likus pereiti niekieno žemę, jie 
atsitrenkė į avanpostą ir buvo sulaikyti karininko, labai man- 
dagiai paklaususio, kas jie tokie ir kur eina, o už jo nugaros 
budriai stovėjo būrys kareivių. 

— Pone, - tarė Pocas, - malonėkite duoti kelią, kad galėtume 
nusigauti ten, kur mums dera būti, iš kur vėliau galėtume gerai 
jus apšaudyti. 

Karininkas nukėlė skrybėlę, nusilenkdamas ir pasisveikinda- 
mas taip, kad per du metrus prieš save nušlavė visas dulkes, ir 
tarė: 

— Señor, no es menor gloria vencer al enemigo con la corte- 
sia en la paz gue con las armas en la guerra.* 

O paskui puikia italų kalba: 

— Eikite, pone, jei nors ketvirtis mūsiškių bus perpus tokie 
drąsūs kaip jūs, mes nugalėsime. Iesuteikia man dangus malo- 
-nę susitikti su jumis kovos lauke ir garbę jus nukauti. 

— Fisti orb d'an fisti secc, - iškošė pro dantis Pocas dar ir 
šiandien tuose kraštuose tebesakomą palinkėjimą, daugmaž 
reiškiantį, kad pašnekovas pirma apaktų, o paskui imtų žiauk- 
čioti. Bet garsiai, pasitelkęs visus savo kalbinius sugebėjimus ir 
retorinę išmonę, taip tarė: 

— Yo tambiėn!** 

Jis nukėlė skrybėlę, spustelėjo žirgą pentinais, nors ir ne taip 
smarkiai, kaip reikalavo iškili akimirka, nes turėjo palaukti pės- 
čiomis einančio savo pulko, ir leidosi miesto sienos link. 

— Sakyk, ką nori, bet jie tikrai taurūs vyrai, - pasisuko jis į 
sūnų, ir gerai padarė pasukdamas galvą: taip išvengė nuo bas- 
tionų atlėkusios papliūpos. 

— Ne tirez pas, conichons, on est des amis, Nevers, Nevers,*** — 
sušuko, pakeldamas rankas. O paskui vėl tarė Robertui: 

— Tik pažiūrėk į tuos nedėkinguosius. Ką ir sakyti, geriau jau 
ispanai. 


* Sinjore, ne mažiau garbinga nugalėti priešą maloniais žodžiais taikos 
metu, nei ginklu kare. (Isp). 

** Man irgi! (Isp.) 

*** Kiaulės, nešaudykit, mes draugai, Neveras, Neveras! (Pranc. ) 

Jie įžengė į miestą. Kažkas, matyt, nedelsdamas pranešė apie 

jų atvykimą garnizono vadui, Tuara sinjorui, geram senojo Po- 
co kovų draugui. Nuoširdus pasisveikinimas ir pirmasis pasi- 
vaikščiojimas bastionais. 

— Brangusis drauge, - kalbėjo Tuara, - pagal Paryžiaus sąra- 
šus aš turiu penkis pėstininkų pulkus, o kiekviename jų po de- 
šimt kuopų, taigi iš viso dešimt tūkstančių pėstininkų. Tačiau 
sinjoras de la Granžas teturi penkis šimtus vyrų, Monša - du 
šimtus penkiasdešimt, iš viso galėtume surinkti tūkstantį septy- 
nis šimtus pėstininkų. Be to, turiu šešias kuopas raitelių, iš viso 
tik keturis šimtus vyrų, nors ir gerai ginkluotų. Kardinolas ži- 
no, kad turiu mažiau vyrų, nei reikėtų, bet tvirtina, kad jų yra 
trys tūkstančiai aštuoni šimtai. Rašiau jam įrodinėdamas prie- 
šingai, tačiau Jo ekscelencija apsimeta nesuprantąs. Užverba- 
vau pulką pakrikusių italų, iš Korsikos ir Monferato, bet, pati- 
kėkit, jie prasti kareiviai, tik paklausykit, turėjau įsakyti kari- 
ninkams sudaryti atskirą kuopą iš savo ginklanešių. Jūsų vyrai 
prisidės prie italų pulko, jiems vadovaus kapitonas Basijanis, 
patyręs kareivis. Jam patikėsime ir jaunąjį de la Grivą, kad eitų 
į kovą gerai suprasdamas įsakymus. O jūs, brangusis drauge, 
papildysite mano vadovaujamą būrį šaunių bajorų, atvykusių 
pas mus savo valia, kaip ir jūs. Pažįstate apylinkes, tad galėsite 
man duoti gerų patarimų. 

Žanas de Sen Bonė, Tuara sinjoras, buvo aukštas juoda- 
plaukis, žydromis akimis, brandus keturiasdešimt penkerių metų 
vyras, karštakošis, bet taurus ir linkęs greitai susitaikyti, stai- 
gus, tačiau viską sudėjus, malonus, taip pat ir su kareiviais. Jis 
pasižymėjo gindamas Rė salą nuo anglų, bet, atrodo, buvo ne- 
mėgstamas nei rūmuose, nei paties Rišeljė. Draugai šnibždė- 
josi apie jo pokalbį su kancleriu Marila, paniekinamai tarusiu, 
kad Prancūzijoje atsirastų mažiausia du tūkstančiai didikų, ku- 
rie lygiai gerai būtų vadovavę Rė salos gynybai, o jis atsikirto, 
kad rastumei mažiausia keturis tūkstančius, kurie geriau mo- 

kėtų saugoti antspaudus už Marila. Jo karininkai priskirdavo 
jam dar vieną šmaikštų posakį (pasak kitų, priklausiusį škotų 
kapitonui): La Rošelės karo taryboje tėvas Juozapas, - vėliau 
pagarsėjęs kaip pilkasis kardinolas, - puikavęsis savo strategi- 
niais sugebėjimais, dūrė pirštu į žemėlapį, tardamas „Persikel- 
sime čia“, o Tuara šiajam šaltai paprieštaravo: „Godotinas tė- 
ve, jūsų pirštas, deja, ne tiltas“. 

— Taigi pats viską matote, cher ami, - tęsė Tuara jiems žings- 
niuojant eskarpu, plačiai mosteldamas ranka. - Puikus teatras, 
o jo aktoriai — geriausi abiejose imperijose ir daugelyje kuni- 
gaikštysčių: prieš mus netgi florentiečių pulkas, kuriam vado- 
vauja vienas iš Medičių. Galime pasitikėti Kazale kaip miestu: 
pilis, iš kurios saugome jį nuo upės pusės - puiki tvirtovė, juo- 
siama gilaus griovio, o prie jos sienų supylėme pylimą, kuris 
padės gynėjams tinkamai darbuotis. Citadelė turi šešiasdešimt 
patrankų ir puikius bastionus. Silpnesniuosius liepiau sutvir- 
tinti ravelinais ir baterijomis. Visa tai puikiai galėtų atremti 
tiesioginį puolimą, bet Spinola ne naujokas. Ar matote štai tuos 
darbus, - jie kasa griovius sprogmenims, o kai pasieks mūrus, 
pasijusime lyg svetingai atvėrę vartus. Norėdami jiems sutruk- 
dyti, turėtume stoti į atvirą kovą, bet tam esam per silpni. Vos 
tik priešas atridens arčiau tas patrankas, tuoj pradės apšaudyti 
miestą, o tuomet daug lems Kazalės gyventojų nuotaikos, ku- 
riomis aš nelabai pasitikiu. Kita vertus, juos galima suprasti: 
jiems labiau rūpi išsaugoti miestą, o ne Nevero kunigaikščiai, 
be to, jie dar nėra tikri, ar verta žūti už Prancūzijos lelijas. Tu- 
rime jiems aiškinti, kad valdžią paėmus Savojai ar ispanams, 
jie prarasiantys laisvę ir jų miestas bus jau ne sostinė, o eilinė 
tvirtovė, tokia kaip Suza, kurią Savoja pasiruošęs parduoti už 
saują skudų. Toliau teks improvizuoti, antraip tai nebus itališ- 
ka komedija. Vakar su keturiais šimtais vyrų išžygiavau link 
Frasineto, kur renkasi imperatoriaus šalininkai, ir šie pasitrau- 
kė. Bet kol ten tvarkiausi, neapoliečiai įsitaisė štai ant tos kal- 

vos, taigi priešingoje pusėje. Mano artilerija gerą valandą juos 
pyškino - atrodo, gerokai pataršė, bet jie nepasitraukė. Kas tos 
dienos didvyris? Nežinau, prisiekiu mūsų Viešpačiu, Spinola 
to irgi nežino. Užtat žinau, ką veiksime rytoj. Ar matote tuos 
namus slėnyje? Jei jie mums priklausytų, galėtume kontroliuo- 
ti daugelį priešo pozicijų. Vienas šnipas man pranešė, kad jie 
apleisti, todėl, reikia manyti, ten kažkas slapstosi, - mano jau- 
nasis Robertai, kam tos piktos grimasos, privalote įsidėmėti: 
pirma, geras vadas laimi kovą, jei geba sumaniai naudotis šni- 
pų paslaugomis, antra, šnipas, būdamas išdavikas, nedvejoda- 
mas išduoda tuos, kurie jam moka, kad išduotų saviškius. Šiaip 
ar taip, rytoj mūsų pėstininkai Žygiuos užimti tų namų. Verčiau 
tegul kariai kaunasi, nei trūnija už šių mūrų - vis šiokios tokios 
pratybos. Sinjore Robertai, nespurdėkite, rytoj dar ne jūsų ei- 
lė, bet poryt Basijanio pulkas kelsis per Po upę. Matote tuos 
mūrus ana ten? Tai - dalis įtvirtinimų, kuriuos pradėjome sta- 
tyti dar iki atvykstant priešininkams. Mano karininkai man ne- 
pritaria, bet manau, kad verta juos užimti anksčiau, nei tai pa- 
darys imperijos kariauna. Reikia juos apšaudyti iš lygumos pu- 
sės, kad pakriktų ir nespėtų iškasti griovių. Žodžiu, garbės už- 
teks visiems. Dabar laikas vakarieniauti. Apgultis dar tik prasi- 
dėjo, ir maisto atsargų netrūksta. Žiurkes valgysime vėliau. 


STEBUKLŲ SODAS 


Išsigelbėti iš apgultos Kazalės, kur žiurkių bent jau neteko pa- 
ragauti, kad atsidurtų „Dafnėje“, kur žiurkės galėjo suėsti jį 
patį... Baugščiai galvodamas apie šį grakštų kontrastą, Rober- 
tas pagaliau ryžosi ištirti patalpas, iš kurių praėjusį vakarą gir- 
dėjo sklindant tuos keistus garsus. 

Jis nusprendė nusileisti iš juto žemyn ir, jei viskas čia būtų 
lygiai kaip „Amarilyje“, tikėjosi rasti tuziną patrankų išilgai abie- 
jų bortų ir jūreivių čiužinius arba hamakus. Iš vairininko kaju- 
tės patekęs į patalpą apačioje, praėjo pro vairalazdę, kuri lėtai 
girgždėdama siūbavo pirmyn atgal, ir būtų galėjęs pro duris 
iškart išeiti tiesiai į apatinį denį. Bet, lyg norėdamas iki susi- 
dūrimo su nežinomu priešu apsiprasti su giliau esančiomis pa- 
talpomis, pro grindų angą nusileido žemyn, kur paprastai lai- 
vuose laikomos dar kitos, didesnės, maisto atsargos. Ten rado 
tik gultus dvylikai vyrų, įrengtus rūpestingai taupant vietą. Taigi 
didžioji įgulos dalis miegodavo čia, apačioje, lyg įprastos pa- 
talpos būtų palaisvintos kitokioms reikmėms. Gultai neprie- 
kaištingai sutvarkyti. Jei tikrai čia buvus! epidemija, vienam 
kuriam numirus, likusieji juos sutvarkydavo taip, kad niekas 
neįtartų, kas nutiko... Nors kodėl manyti, kad jūreiviai išmi- 
rė, visi iki vieno? Ši mintis kėlė dar didesnį nerimą: maras, 
išguldantis visą įgulą, natūralus, pasak kai kurių teologų, net- 
gi pranašiškas dalykas, bet tuomet tai, kas privertė bėgti visus 

jos narius, paliekant tokį nenatūraliai tvarkingą laivą, turėjo 
būti daug baisiau. 

Gal apatiniame denyje viskas paaiškėtų, tereikėjo įsidrą- 
sinti. Robertas vėl pakilo į viršų ir atvėrė duris į bauginančią 
erdvę. 

Tuomet suprato tų grotelių denyje paskirtį. Apatinis denis 
atrodė tarytum kokia nava, kurią pro groteles apšvietė jau aukš- 
tai pakilusios saulės spinduliai, susipynę su tais, kurie nuauk- 
sinti patrankų atšvaitų veržėsi pro šaudymo angas. 

Iš pradžių Robertas neįžiūrėjo nieko, tik tą šviesos pluoštą, 
kuriame judėjo begalė dalelių, o jas pamatęs prisiminė žodžius 
(jis nerašo paprastai, bet gražbyliauja, kad nustebintų savo Sin- 
jorą), kuriais Dinjė kanauninkas kviesdavo jį stebėti katedros 
prieblandoje virstančius šviesos krioklius su galybe juose kirban- 
čių monadų, sėklų, neatsiejamų kūnų, staiga ištrykštančių vyriš- 
kos galios lašelių, pirminių atomų, įsitraukusių į kovas, mūšius ir 
susirėmimus, nuolatos susitinkančių ir vėl išsiskiriančių, - aki- 
vaizdus mūsų Visatos, sudarytos tik iš tuštumoje knibždančių 
nedalomų kūnų, sandaros įrodymas. 

Tuoj pajuto atsidūręs sode, tarsi kas būtų norėjęs patvirtinti 
jam, jog pasaulis yra ne kas kita, kaip atomų šokis, - vos ten 
įžengė, jį užgriuvo kvapų banga, nepalyginti stipresnių už tuos, 
kuriuos uodė pirma, atsklidusius nuo kranto. 

Žiemos sodas, - štai ką ten sukūrė pradingę „Dafnės“ vyrai, 
norėdami parvežti į tėvynę aplankytų salų gėlių ir augalų, leis- 
dami saulei, lietui ir vėjui padėti jiems išgyventi. Robertas ne- 
išmanė, kaip galėjo tas žaliasis grobis išsilaikyti laive ilgus ke- 
lionės mėnesius, kaip audra neužliejo jo pragaištingu sūrymu, 
bet tai, kad augalai dar gyveno, rodė, jog jie, kaip Ir maisto 
atsargos, pateko į laivą visai neseniai. 

Gėlės, krūmai, medeliai, atgabenti su šaknimis ir žemėmis, 
augo daugybėje pintinių ir dėžių. Daugelis jų sutrešę ir žemė 
išvirtusi lauk, pasklidusi drėgnu sluoksniu, kuriame jau įsišak- 

nijusios kai kurių augalų atlankos, - galėjai pamanyti atsidūręs 
rojaus sode, išaugusiame stačiai iš „Dafnės“ grindų. 

Saulė dar nebuvo tokia ryški, Kad skaudintų Robertui akis, 
bet jau pakankama, kad išryškintų lapijos spalvas ir praskleistų 
pirmuosius gėlių pumpurus. Roberto žvilgsnis užkliuvo už dviejų 
lapų, primenančių vėžio uodegą, iš kurių sprogo balti Žiedai, 
paskui už kito šviesžalio lapo, virš kurio lyg dramblio kaulo 
spalvos kekė skleidėsi žiedas. Smarvės gūsis nukreipė jo Žvil- 
gsnį prie geltonos ausies, tarsi kas būtų jon įkišęs burbuolę, 
greta karojo porcelianinių - sniego baltumo, su rožiniais galiu- 
kais - kriauklelių girliandos, toliau - tarytum apverstų trimitų 
ar varpelių kekė, kvepianti samanomis. Pamatė citrinos spal- 
vos gėlę, o dar vėliau pažino ir jos atmainas, nes po pietų ji 
virsdavo abrikosine, o leidžiantis saulei nusidažydavo tamsiu 
raudoniu, ir dar kitų gėlių su oranžiniais viduriukais, su lelijų 
balčio žiedlapiais. Pamatė šiurkščiaodžius vaisius, kurių nebū- 
tų drįsęs liesti, jei vienas iš jų, jau pernokęs, nebūtų nukritęs 
ant grindų ir suskilęs, atverdamas savo grūdėtą vidų. Kitų iš- 
drįso paragauti, ir vertino juos liežuviu — labiau kalbos, ne sko- 
nio - įnagiu, vadindamas medaus koriu, sustingusia gausybės 
rago mana, smaragdų papuošalu, nusagstytu smulkiais rubinais. 
Drįsčiau tarti, kad jis rado kažką panašaus į figą. 

Nė vienas Iš tų žiedų ar vaisių nebuvo jam matytas, — visi 
rodėsi pagimdyti dailininko fantazijos, troškusio sukurti nejti- 
kimą tikrumą, kankinamą malonumą, saldžią apgaulę, kaip tas 
vainikas iš baltais pūkeliais apaugusių žiedlapių su violetinių 
plunksnų kuokštu, arba blyškioji primulė su šlykščia atauga, 
arba kaukė, slepianti žila ožio barzda apaugusį veidą. Kas ga- 
lėjo išauginti tokį krūmą, kurio lapus, Vienoje pusėje tamsiai 
žalius, išmargintus raudonais ir geltonais laukiniais raštais, ki- 
toje - liepsningus, suptų mėsingi šviesesnės žirnelių spalvos la- 
pų dubenėliai, dar pilni lietaus lašų? 

Sodo grožio pakerėtas, Robertas net nesusimąstė, koks gi 

lietus galėjo palikti juose savo pėdsaką, jei nelijo mažiausia 
tris dienas. Apsvaigusiam nuo gausybės kvapų, visi kerai jam 
atrodė natūralus dalykas. 

Jam neatrodė keista, kad minkštas kabantis vaisius kvepia 
fermentiniu sūriu, o pakračius violetinį į granatą panašų vaisių 
su skyle apačioje, jo viduje ima barškėti sėklos, lyg būtų jis ne 
kas kita, o žaisliukas, nesistebėjo matydamas smailės pavidalo 
gėlę kietu ir apvaliu dugnu. Robertui dar niekada neteko ma- 
tyti palmės svyruoklės, primenančios gluosnį, ir štai dabar sto- 
vėjo prieš ją, tabaluojančią gausybe šaknų, iš kurių vidurio kilo 
kamienas, išaugęs iš vieno vienutėlio kero, - šio svyruoklio 
augalo šakos linko pavargusios nuo žiedų gausybės. Robertas 
dar nebuvo regėjęs ir kito krūmo su plačiais mėsingais lapais, 
kurių viduriu ėjo kieta plieninė gysla - juos galėjai naudoti vie- 
toj lėkščių ir padėklų, o greta augo kiti - į lanksčius šaukštelius 
panašūs - lapai. 

Kvapų apsvaigintas, Robertas vaikščiojo po šį Edeną, neap- 
sispręsdamas, ar čia - dirbtinis miškas, ar iš žemės gelmių išni- 
ręs rojus. 

Vėliau, rašydamas savo Sinjorai, jis pasakos apie laukinį šėl- 
smą, sodų išdaigas, vešlias šakas, džiugaus geismo apsvaigintus 
kedrus (kedrus?)... Arba prisimins jį kaip plūduriuojančią lan- 
dynę su apgaulingais robotais, kur už siaubingai susiraizgiusių 
lynų aptvaro kilo pasakiškos nasturtos, kraujo ištroškusios lau- 
kinio miško atvašos... Dviprasmiškai rašys jis apie tą sumišu- 
sių, ištvirkusių gaivalų verpetą, užgriuvusį jį ir įstūmusį Į proto 
priešybę. 

Tarp gėlių ir augalų girdimus sparnuočių balsus iš pradžių jis 
palaikė iš salos atsklidusia daina, tik staiga visas jo kūnas nuėjo 
pagaugais, kai netikėtai pralėkęs šikšnosparnis vos nebrūkšte- 
lėjo jam per veidą, o paskui turėjo išsilenkti grobį puolusio sa- 
kalo - šis snapo smūgiu nubloškė jį žemėn. 

Leisdamasis į apatinį denį, jis vis dar girdėjo tolimus Salos 

paukščių balsus, manydamas, kad girdi juos atsklidus pro kilio 
angas, tik staiga suvokė, jog jie visai čia pat. Garsai sklido ne 
nuo kranto: triume, pirmagalyje, iš kur praėjusią naktį girdėjo 
sklindant triukšmą, už augalų sienos ulbėjo kiti, arčiau buvę 
paukščiai. 

Eidamas pirmyn pamanė, kad sodas baigiasi išlakiu aukštu 
kamienu, kiaurai perlindusiu denį, tik paskui suprato atėjęs be- 
veik į laivo vidurį, kur grotstiebis smigo iki pat laivo dugno. Bet 
toje vietoje tai, kas sukurta Žmogaus ir gamtos, buvo taip susi- 
pynę, jog galime pateisinti mūsų herojaus apsirikimą. Nes kaip 
tik ten jo šnervės pajuto sumišą suplėkusios Žemės ir gyvūnų 
smarvės dvoką, lyg iš sodo jis pamažu artintųsi prie tvarto. 

Paėjęs už stiebo pamatė paukštidę. 

Kitaip nemokėjo pavadinti tos gausybės iš vytelių nupintų 
narvelių, pavertų ant storesnių šakų, lyg atramų, pilnų spar- 
nuotų gyvūnų, tegalinčių tik nuspėti aušrą, nes tą vietą tepasie- 
kė menkas jos atspindys, ir įvairiausiais balsais susišaukti su 
savo gimine - tais, kurie laisvi giedojo Saloje. Stovintys ant grin- 
dų ar nukabę nuo denio grotelių narveliai šioje navoje atrodė 
lyg stalaktitai ir stalagmitai - suteikdami gyvybės dar vienai ste- 
buklų grotai, paukščiai purpsėdami siūbavo narvelius, o šie Žaidė 
saulės spinduliais, pažerdami juos spalvų lašais ir vaivorykščių 
snaigėmis. 

Iki tos dienos Robertas niekada nebuvo klausęs paukščių gies- 
mių, nė galėjo pasigirti juos matęs, bent tokios margybės, todėl 
nustebęs svarstė, ar čia gamtos kūriniai, ar koks menininkas 
nulipdė ir padabino juos kokiai nors pantomimai, 0 gal vaiz- 
duodamas kariuomenės paradą, kur kiekvienas pėstininkas ir 
raitininkas siautėsi savo vėliava. 

Suglumęs Adomas nežinojo kitų Vardų tiems plunksnuočiams 
pavadinti, tik tuos, kuriais jo pusrutulyje vadino: štai garnys; 
tarė, ir gervė, ir putpelė... Bet tai buvo tas pat, kaip vadinti 
gulbę žąsimi. 


44 že 

Čia šventikai plačiomis kardinoliškomis uodegomis ir disti- 
liatorių primenančiais snapais skleidė žolės spalvos sparnus, 
pūtė purpurinius gurklius ir atstatę žydras krūtines giedojo ko- 
ne žmonių balsais, ten būriai rungėsi lyg kokiame turnyre, pul- 
dami jų areną apsupusius žemus skliautus, tarp vingiais ir sta- 
čiai žemyn smingančių raudonų ir geltonų spindulių, plazdan- 
čių lyg vėliavininkų pakeliamos ir vėl nuleidžiamos oriflamos. 
Įtūžę raitininkai ilgomis nenustygstančiomis kojomis karksė- 
dami piktinosi vietos ankštybe, kartais sustingdami ant vienos 
kojos, nepatikliai žvalgydamiesi aplink, kratydami iškeltas kuo- 
duotas galvas... Ir tik viename, deramai jo mastui nupintame 
narve, kapitonas melsvu apsiaustu, skaisčiai raudonu kaip dan- 
gaus ašarėlės durtiniu ir su rugiagėlių pliumažu ant šalmo skiau- 
terės burkavo it koks balandis. Gretimame narve prie žemės 
spaudėsi trys pėstininkai, besparniai, šokčiojantys purvinos vil- 
nos gumulėliai pelės snukučiais, ūsuotais po ilgu kumpu snapu 
ties šnervėmis, kuriomis tie baidyklėliai lesiodami uostinėjo ant 
tako rastus kirminus... Dar kitame vingriame lyg žarna narve 
nedidelis gandras morkinėmis kojomis, akvamarino spalvos krū- 
tine, juodais sparnais ir tamsiai violetiniu snapu neryžtingai 
vaikštinėjo, sekamas vorelės mažylių, ir priėjęs kliūtį ėmė ir- 
zliai gagenti, iš pradžių bandydamas išgriauti tai, ką manė esant 
šakelių raizgalyne, paskui atsitraukdamas ir pasukdamas atgal 
kartu su mažyliais, nesusigaudančiais, kaip žygiuoti priešaky 
ar iš paskos. 

Roberto jausmai suskilo į atradimų jaudulį, gailestį šiems ka- 
liniams ir troškimą atidaryti narvus - jis troško pamatyti, kaip 
jo katedrą užplūsta oro kariaunos šaukliai, pagaliau išlaisvinti 
iš apgulties, kuriai juos pasmerkė laivas, pats apgultas jų gimi- 
nės. Pagalvojo, kad jie turbūt alkani — narveliuose mėtėsi tik 
maisto likučiai, o dubenėliai vandeniui ir lėkštelės buvo tušti. 
Bet greta narvelių rado maišus su lesalu ir ryšulius džiovintos 
žuvies, paruoštus tų, kurie norėjo pargabenti šį grobį į Europą, 

nes kiekvienas į kitą pusrutulį nuplaukęs laivas gabendavo dva- 
rams ar akademijoms to pasaulio įrodymų. 

Eidamas tolyn, atsidūrė prieš lentų aptvarą su tuzinu besi- 
kapstančių paukščių, kuriuos priskyrė vištiniams, nors namuo- 
se tokių plunksnų jam neteko matyti. Jie irgi atrodė išalkę, bet 
vištos buvo padėjusios šešis kiaušinius (ir pranešusios apie šį 
įvykį lygiai taip kaip ir jų giminaitės visame pasaulyje). 

Robertas tuoj pačiupo vieną, peiliu pradūrė skylutę ir išgėrė 
jį kaip kitados vaikystėje. Paskui kitus susikrovė į skreitą, o at- 
lygindamas motinoms ir vaisingiesiems tėvams, piktai spoksan- 
tiems į jį ir purtantiems pakarūklus, įpylė vandens ir pabėrė 
lesalo. Tą patį padarė kiekviename narve, svarstydamas, ar ne 
Apvaizda bus atvedusi jį į „Dafnę“ kaip tik dabar, kai gyvūnai 
jau buvo visiškai išsekę. Juk jau dvi naktis jis gyveno laive, o 
kažkas turėjo jais pasirūpinti daugiausia dieną prieš jam čia 
atsirandant. Jautėsi lyg kviestinis svečias, kuris pavėlavęs atei- 
na į pokylį kaip tik tuo metu, kai jį paliko paskutinieji svečiai, 
bet stalai dar nenurinkti. 

Kita vertus, galvojo, visiškai akivaizdu, jog kažkas prieš tai 
čia buvęs ir dabar jo nebėra. Ar buvo dieną ar dešimt dienų 
prieš man atsirandant, mano dalios visiškai nekeičia, greičiau 
tik dar labiau pajuokia: jei būčiau atplaukęs čia prieš dieną, 
būčiau galėjęs prisidėti prie „Dafnės“ jūreivių, nesvarbu, kur 
jie dabar. Arba ne, būčiau galėjęs mirti kartu su jais, jei jie mi- 
rė. Jis giliai atsiduso (bent jau žiurkės čia niekuo dėtos), tarda- 
mas, kad dabar turi ir vištų. Atsisakė savo ketinimo išlaisvinti 
tauriosios giminės dvikojus, supratęs, kad prailgus tremčiai ir 
jie gali pasirodyti valgomi. Pagalvojo, kad Kazalę apsupę hi- 
dalgai irgi buvo gražūs ir margaspalviai, bet jie juos šaudė, o 
jei apgultis būtų užsitęsusi, būtų net ir suvalgę. Tas, kuriam Tris- 
dešimties metų kare teko būti kareiviu (taip jį vadinu aš, bet tų 
laikų žmonės jo taip nevadino, o gal nė nesuprato, kad vyksta 
vienas ilgas karas, kuriame kas nors retkarčiais pasirašydavo 
taikos sutartį), išmoko nerodyti gailesčio. 


4. 


IŠBANDYTI ĮTVIRTINIMAI 


Kodėl Robertas, aprašydamas savo pirmąsias dienas laive, prisi- 
mena Kazalę? Panašumo neabejotinai būta - apgultis ten ir ap- 
gultis čia, bet iš jo laikų žmogaus lauktume daugiau. Tarkime, 
kad labiau nei panašumas jį sužavėjo skirtumai, pilni rafinuotų 
antitezių: Kazalėje jis atsidūrė savo valia, tam, kad kiti į ją nepa- 
tektų, į „Dafnę“ buvo atblokštas bangų ir geidė kuo greičiau ją 
palikti. Bet turbūt išgyvendamas šią prieblandos istoriją jis grįžo 
į ryškioje saulės šviesoje patirtą padrikų veiksmų istoriją, kad 
atmintyje atgijusios spindulingos apgulties dienos atlygintų jam 
už tą blankią klajonę. O gal ir dar kai kas. Savo gyvenimo pra- 
džioje Robertas turėjo tik dvi progas kiek pažinti pasaulį ir gyve- 
nimą, - kalbu apie tuos kelis apgulties mėnesius ir paskutiniuo- 
sius metus Paryžiuje; dabar jis gyveno savo trečiąjį ugdymo tarps- 
nį, galbūt paskutinį, kuriam pasibaigus branda sutaps su išnyki- 
mu, todėl bandė jame ieškoti slaptos prasmės, matydamas pra- 
eitį kaip dabarties atvaizdą. 


Kazalės istorija iš pradžių buvo karų istorija. Savo Sinjorai 
Robertas pasakoja ją metaforiškai, tardamas, kad, nepajėgęs 
įveikti jos amžinųjų sniegynų tvirtovės, pervertos, bet nesutirp- 
dytos jo dviejų saulių liepsnos, kitos saulės spinduliuose jis su- 
gebėjo pasipriešinti tiems, kurie laikė apgulę jo monferatišką- 
ją citadelę. 

"Kitą rytą po to, kai atvyko Grivos būrys, Tuara pasiuntė ke- 
letą karabinais ginkluotų karininkų pažiūrėti, ką įrenginėja ne- 
apoliečiai ant vakar užimtos kalvos. Karininkai priėjo per arti, 
įvyko susišaudymas, jaunas leitenantas iš Pompadūr pulko kri- 
to pakirstas kulkos. Draugai parnešė jį į tvirtovę, ir Robertas 
pirmą kartą gyvenime pamatė nužudytą žmogų. Tuara nuspren- 
dė duoti komandą užimti namus, apie kuriuos vakar kalbėjo. 
Nuo bastionų galėjai puikiai stebėti, kaip dešimt muškietinin- 
kų puola pirmąjį namą, supdami jį iš dviejų pusių. Nuo sienos 
paleista kanonada, prašvilpusi virš jų galvų, nuplėšė namo sto- 
gą. Lyg širšių debesis iš jo pasipylę ispanai leidosi bėgti. Muš- 
kietininkai leido jiems pasprukti, užėmė namą, užsibarikadavo 
viduje ir pradėjo apšaudyti kalvą. 

Operaciją reikėjo pakartoti ir su kitais namais: net nuo bas- 
tionų buvo matyti, kad neapoliečiai kasa tranšėjas, tvirtina jas 
kartimis ir medžio šakų tinklais. Jos ėjo ne aplink kalvą, o suko 
slėnio link. Robertas sužinojo, kad šitaip rausiami minų tuneliai. 
Prisikasus iki miesto sienų, jų galas prikemšamas parako stati- 
nių. Reikėjo sutrukdyti darbus, kol dar jie neįsirausė po žeme, 
nes tuomet priešas būtų galėjęs dirbti priedangoje. Tai ir buvo 
visa gudrybė: visais būdais trukdyti priešui kasti tunelius ir pa- 
tiems kasti priešpriešinius, kol į pagalbą atvyks kariuomenė, 
kol pakaks maisto ir amunicijos atsargų. Apgultyje tėra nedaug 
kas veikti: tik trukdyti kitiems ir laukti. 

Kitą rytą, kaip žadėta, atėjo eilė įtvirtinimams. Šautuvu 
ginkluotas Robertas pateko į pakriką būrį vyrų iš Lu, Kukaro 
ar Odalenjo, tingėjusių ten dirbti, ir tylenių korsikiečių, kurie 
lipo į valtis keltis per Po, kai dvi prancūzų kuopos jau buvo 
priplaukusios kitą krantą. Tuara su savo palyda viską stebėjo iš 
dešiniojo kranto, o senasis Pocas mostu pasveikino sūnų, pir- 
ma ranka suragindamas „pirmyn“, o paskui smiliumi timptel-. 
damas žemyn skruostą po akimi, lyg sakydamas „nežiopsok!“. 

Visos trys kuopos išsidėstė įtvirtinimuose. Jų statyba dar bu- 

vo nebaigta, o ir pastatytoji dalis vietomis jau sugriuvusi. Die- 
ną praleido kamšydami išgriovas sienose, bet įtvirtinimus dar 
saugojo griovys, už kurio budėjo keletas sargybinių. Naktį dan- 
gus buvo toks šviesus, kad sargyba snūduriavo - net karininkai 
nesitikėjo puolimo. Tik staiga išgirdo atakos trimitą ir pamatė 
artėjant ispanų raitininkus. 

Robertas, kapitono Basijanio pastatytas už šiaudų ryšulių, 
kuriais buvo užkišta išgriuvusi aptvaro dalis, nespėjo nė susi- 
vokti, kas atsitiko: už kiekvieno raitininko sėdėjo po muškieti- 
ninką, prijoję griovį Žirgai apsupo jį ratu, ir muškietininkai iš- 
šaudė tuos kelis sargybinius, paskui šoko nuo keterų ir nusirito 
į griovį. Kol raitininkai puslankiu rikiavosi prieš įėjimą ir be 
paliovos šaudydami privertė gynėjus slėptis, muškietininkai ne- 
trukdomi veržėsi pro mažiau apgintus vartus ir išlaužas. 

Tuo metu budėjusi italų kuopa metė ginklus ir iškriko apim- 
ta panikos, dėl ko vėliau buvo ilgai niekinama, bet ir prancūzų 
kuopos elgėsi neką geriau. Nuo puolimo pradžios iki sienų štur- 
mo praėjo vos kelios minutės: puolantieji, jau viduje, užklupo 
vyrus netikėtai, jiems net nespėjus pačiupti ginklų. 

Surengę netikėtą antpuolį, priešai žudė visus iš eilės, ir jų 
buvo tiek daug, kad vieniems kaunantis su dar likusiais gyvais 
gynėjais, kiti jau puolė apiplėšinėti žuvusiuosius. Robertą, šau- 
džiusį į muškietininkus ir vėl užtaisinėjantį šautuvą, su atatran- 
kos sumuštu petimi, raitininkų ataka užklupo visiškai netikė- 
tai, o pro išlaužą virš jo galvos prašuoliavusio žirgo kanopos 
palaidojo jį po sugriuvusia barikada. Jam pasisekė: užkritus ry- 
šuliams, jis išvengė pirmo mirtino smūgio ir dabar iš savo šiau- 
dų kūgio pasibaisėjęs žvelgė, kaip priešai pribaigia sužeistuo- 
sius, kapoja pirštus dėl žiedų ar plaštakas dėl apyrankių. 

Kapitonas Basijanis, norėdamas nuplauti savo pabėgusių vyrų 
gėdą, vis dar narsiai kovėsi, bet buvo apsuptas ir turėjo pasi- 
duoti. Plaukusieji upe suprato, jog padėtis tikrai kritiška, ir pul- 
kininkas la Granžas, patikrinęs įtvirtinimus ir jau susiruošęs 

grįžti į Kazalę, norėjo šokti gynėjams į pagalbą, bet karininkai 
jį sulaikė, patardami verčiau prašyti pagalbos mieste. Nuo de- 
šiniojo kranto atsiskyrė kitos valtys ir atšuoliavo iš lovos ištrauk- 
tas Tuara. Iškart supratęs, kad prancūzai sutriuškinti, pasirūpi- 
no patrankų šūviais padėti bėgliams pasiekti upę. 

Toje sumaištyje galėjai matyti senąjį Pocą, kuris kaip šau- 
dyklė nardė nuo štabo prie valčių prieplaukos, tarp pabėgėlių 
ieškodamas Roberto. Kai buvo jau beveik tikras, kad visos val- 
tys atplaukė, sušuko: „O, dangau!“ Pažinodamas upės aikštis ir 
apkvailindamas tuos, kurie skubėjo valtimis persikelti per upę, 
jis išsirinko vietą prieš vieną iš salelių ir pentinais pavarė žirgą 
į vandenį. Sekluma perbridęs į kitą krantą, - žirgui net nerei- 
kėjo plaukti, - lyg pamišęs su iškeltu kardu puolė prie įtvirtini- 
mų. 

Priešo muškietininkų būrelis pasuko jam priešais, - dangus 
jau švito,- nesuprasdamas, kas tas vienišas karys; jis pralėkė per 
juos tiksliais kirčiais nukaudamas mažiausia penkis, susidūrė su 
dviem raitininkais, pastatė piestu žirgą, pasviro į šoną, kad iš- 
vengtų smūgio, paskui staiga išsitiesė, ašmenimis nubrėždamas 
ore apskritimą: pirmasis priešininkas žirgui bėgant tolyn susmu- 
ko balne su ant batų išsivertusiomis žarnomis, antrasis iš nuosta- 
bos išsproginęs akis pirštais bandė užčiuopti ausį, kuri, prilipusi 
prie skruosto, karojo jam po smakru. 

Pocas atšuoliavo prie forto taip staiga, kad užpuolikai, plė- 
šiantys paskutiniuosius iš užnugario nukautus bėglius, nė ne- 
suprato, iš kur jis išdygo. Jis įskriejo į aptvarą balsu šaukda- 
mas sūnų, mosuodamas kardu į visas puses parbloškė dar ke- 
turis priešininkus. Robertas iš po šiaudų tėvą pamatė jau iš 
tolo, nors anksčiau nei jį atpažino Panjuflį, tėvo žirgą, su ku- 
riuo žaisdavo nuo vaikystės. Įsikišęs į burną pirštus sušvilpė 
gyvuliui gerai pažįstamą garsą, ir tikrai, jis jau stojosi piestų 
Ištempęs ausis, tempdamas tėvą išlaužos link. Pocas pamatė 
Robertą ir sušuko: 

— Ko stovi? Lipk, beproti! 

Robertui, besikratančiam ant keteros, įsitvėrusiam į jo juos- 
menį, kalbėjo: 

— Po velnių, tavęs niekada nėra ten, kur turėtum būti. 

Ir paraginęs Panjuflį, šuoliais puolė prie upės. 

"Tuomet kai kurie plėšikai atsikvošėjo supratę, kad tas žmo- 
gus toje vietoje pašalinis, ir puolė šaukti rodydami į jį pirštais. 
Karininkas sulamdytais šarvais, su jam iš paskos sekančiais trim 
kareiviais, pabandė užstoti kelią. Pocas jį pamatė, norėjo pa- 
sukti į šalį, bet paskui įtempė pavadžius, tardamas: „Ir netikėk 
likimu!“ Pažvelgęs priekin, Robertas suprato, kad tai tas pats 
ispanas, kuris prieš dvi dienas juos praleido. Šis irgi pažino sa- 
vo grobį ir spindinčiomis akimis, su iškeltu kardu jau artinosi 
prie jo. 

Senasis Pocas greitai permetė kardą į kairę ranką, iš už dir- 
žo išsitraukė pistoletą ir ištiesė ranką, - viską atliko taip grei- 
tai, kad ispanas nespėjo nė susivokti, kaip įsibėgėjęs atsidūrė 
beveik po juo. Pocas iššovė ne iš karto. Dar spėjo ištarti: 

— Meldžiu atleisti už pistoletą, bet jūs šarvuotas, todėl ma- 
nau turįs teisę... 

Paspaudė gaiduką ir nudėjo jį šūviu į burną. Pamatę krintan- 
tį vadą, kareiviai leidosi bėgti, o Pocas vėl užsikišo pistoletą už 
diržo, tardamas: 

— Verčiau paskubėti, kol jiems dar netrūko kantrybė... Grei- 
čiau, Panjufli! 

Apgaubti dulkių debesio jie perkirto aikštelę ir upę, taškyda- 
mi į šalis vandenį, o kažkas iš tolo dar pyškino jiems pavymui. 

Dešiniajame krante juos sutiko plojimais. Tuara tarė: 

- Très bien fait, mon cher ami*, — o paskui Robertui: - Griva, 
šiandien visi pabėgo, tik jūs vienas pasilikote. Kilmingas kraujas 
neapvilia. Jums ne vieta toje bailių kuopoje. Priimu į savo būrį. 


* Puiku, mano drauge (pranc.). 

Robertas padėkojo, paskui, nušokęs nuo žirgo, ištiesė ranką 
tėvui, norėdamas ir jam padėkoti. Pocas išsiblaškęs paspaudė 
ją, tardamas: 

— Apgailestauju dėl to ispano, jis buvo šaunus vyras. Bet ka- 
ras — bjaurus reikalas. Kita vertus, sūnau, įsidėmėk: gerumas 
gerumu, bet jei kas nors artinasi ketindamas tave nužudyti, jis 
tikrai klysta. Tiesa? 

Jiems grįžtant į miestą, Robertas dar girdėjo tėvą patį sau 
murmant: „Aš jo neieškojau...“ 


PASAULIO LABIRINTAS 


Šis epizodas Roberto atmintyje atgyja, matyt, pajutus sūnaus 
pagailą tėvui, įsisvajojus apie tą laimingą metą, kai globėjiška 
ranka galėjo išgelbėti jį nuo pražūties apgultyje, o kartu jis pri- 
simena, kas įvyko paskui. Man tai neatrodo paprastas atmin- 
ties protrūkis. Kaip sakiau, Robertas lygina tuos tolimus įvy- 
kius ir savo gyvenimą „Dafnėje“, tarsi ieškodamas likimo sąry- 
šių, prasmės, ženklų. Manyčiau, čia, laive, grįždamas į Kazalės 
dienas jis lyg seka tuo keliu, kuriuo ėjo dar vaikystėje, lėtai 
pažindamas keistą pasaulio statinį. 

Tarytum dabartinė jo padėtis tarp dangaus ir vandens, viena 
vertus, atrodytų jam nuosekliausia tos tris penkmečius trukusios 
kelionės tiesiausiais, bet vis išsišakojančiais keliais tąsa; antra 
vertus, manau, atkurdamas savo vargų istoriją jis siekė rasti joje 
paguodą, tarsi laivo sudužimas būtų jį grąžinęs į Grivos dvare 
pažintą žemiškąjį rojų, kurį paliko įžengęs į apgultą miestą. 


Dabar Robertas jau nebešėrė utėlių kareivių pastovyje, o val- 
gė prie Tuara stalo kartu su Paryžiaus kilmingaisiais, klausyda- 
masis jų pagyrų, prisiminimų iš kitų kampanijų, tuščių ir šmaikš- 
čių kalbų. Iš tų pokalbių jau patį pirmąjį vakarą jis suprato, kad 
Kazalės apgultis nebuvo tas žygis, į kurį tikėjo išėjęs. 

Jis ėjo, kad įgyvendintų savo riteriškas svajones, kurias suža- 
dino Grivoje perskaitytos poemos: būti kilmingo kraujo ir su 

kardu prie šono reiškė tapti riteriu, be dvejonių atiduodančiu 
gyvybę už savo karalių ar damą. Tačiau atvykęs pamatė, kad 
šventieji pulkai, į kuriuos džiaugėsi patekęs, tebuvo šutvė van- 
gių valstiečių, pasiruošusių sprukti jau per pirmąjį susirėmimą. 

Dabar jis atsidūrė būryje narsuolių, sutikusių jį kaip sau ly- 
gų. Betgi žinojo savo drąsą buvus nesusipratimu, o nepabėgęs 
tik iš didesnės baimės, nei bėgusieji. Visų blogiausia būdavo 
išėjus sinjorui Tuara, kai susirinkusieji iki išnaktų duodavo va- 
lią liežuviams, ir jis kaskart aiškiau suprato, kad pati apgultis 
tėra tik beprasmės istorijos skyrius. 

Taigi Mantujos kunigaikštis Don Vinčencas mirė palikdamas 
įpėdinystę Nevero kunigaikščiui, bet jei tik kuriam kitam būtų 
pavykę paskutiniam jį pamatyti, ši istorija galėjo būti visiškai 
kitokia. Karolis Emanuelis taip pat turėjo šiokių tokių teisių į 
Monferatą per savo dukterėčią (visi jie tuokdavosi tarpusavy- 
je) irjau seniai norėjo pasisavinti tą markgrafystę, kuri lyg rakštis 
smygsojo jo kunigaikštystės šone vos per keletą dešimčių mylių 
nuo Turino. Todėl, paskyrus Neverą, Goncalas Kordobietis, 
pasinaudodamas Savojos kunigaikščio ambicijomis, kad sutruk- 
dytų prancūzų siekiams, nedelsdamas pasiūlė jam susivienyti 
su ispanais ir kartu paimti Monferatą, o paskui pasidalyti jį pu- 
siau. Imperatorius, ir taip turėjęs daug bėdos likusioje Euro- 
pos dalyje, nedavė savo sutikimo pulti, bet ir nepasisakė prieš 
Neverą. Goncalas ir Karolis Emanuelis neišlaikė, ir vienas iš jų 
nieko nelaukdamas užėmė Albą, Triną ir Monklavą. Geras — 
taip, bet ne kvailys: imperatorius sekvestruoja Mantują ir pa- 
skiria jai imperijos komisarą. 

Susitarimas laukti turėjo galioti visiems pretendentams, bet 
Rišeljė palaikė tai akibrokštu Prancūzijai. Kitaip tariant, jam 
buvo paranku taip galvoti, bet kol kas jis laukė, vis dar apgulęs 
protestantus La Rošelėje. Ispanija palankiai Žiūrėjo į tas sauje: 
lės eretikų skerdynes, kartu leisdama Goncalui pasinaudoti pa- 
dėtimi ir šu aštuoniais tūkstančiais vyrų apgulti Kazalę, gina- 

mą vos daugiau nei dviejų tūkstančių kareivių. Tai buvo pirmo- 
ji Kazalės apgultis. 

Kadangi imperatorius neatrodė linkęs pasiduoti, Karolis 
Emanuelis užuodė pavojų ir, nenutraukęs ryšių su ispanais, už- 
mezgė kitus, slaptus — su Rišeljė. Tuo metu krito La Rošelė, 
Madrido dvaras pasveikino Rišeljė su puikia tikėjimo pergale, 
šis padėkojo, surinko į krūvą savo kariuomenę ir su Liudviku 
XIII priešakyje dvidešimt devintųjų metų vasario mėnesį per- 
vedė ją per kalnus ir išrikiavo priešais Suzą. Karolis Emanue- 
lis, supratęs, kad per savo dvigubą žaidimą gali prarasti ne tik 
Monferatą, bet ir Suzą, pasiūlė ją mainais už kitą prancūzų mies- 
tą - tikėdamasis parduoti tai, ką iš jo ir taip norėta atimti. 

Vienas Roberto užstalės draugas labai linksmai prisiminė vi- 
są istoriją. Rišeljė sarkastiškai liepia paklausti, ką jis rinktųsi, 
Orleaną ar Puatjė, o prancūzų karininkas jau prisistato į Suzos 
garnizoną, prašydamas nakvynės Prancūzijos karaliui. Komen- 
dantas, savojietis, sąmojingas vyras, atsako, kad kunigaikštis 
tikrai būtų laimingas galėdamas priimti Jo didenybę, bet ka- 
dangi Jo didenybė atvyko su tokia gausia palyda, būtų vertėję 
pirma pranešti Jo šviesybei. Lygiai taip pat elegantiškai marša- 
las Basompjeras, mūdraudamas sniegu, nukelia skrybėlę prieš 
savo karalių ir taręs, kad orkestras jau užgrojo, o kaukės laukia 
savo eilės, prašo leidimo pradėti baletą. Rišeljė laiko mišias 
karo lauke, prancūzų pėstininkai puola, - ir Suza paimta. 

Taip susiklosčius aplinkybėms, Karolis Emanuelis nuspren- 
džia, kad Liudvikas XIII yra jo mieliausias svečias, atvyksta jo 
pasveikinti ir prašo negaišti laiko Kazalei, kuria jis jau pats rū- 
pinasi, o verčiau padėti jam užkariauti Genują. Tuomet jį ma- 
loniai paprašo nekalbėti nesąmonių ir įduoda į ranką gražią 
žąsies plunksną, kad pasirašytų sutartį, pagal kurią prancūzai 
galį sau šeimininkauti Pjemonte; o už tai pažada jam palikti 
Triną ir priversti Mantujos kunigaikštį mokėti kasmetinę duoklę 
už Monteratą. 

— Taigi Neverui už savo turtus teko mokėti mokesčius tam, 
kuriam jie niekada nepriklausė! - kalbėjo bendrastalis. 

— Mokėjo, kurgi ne, tas kvėša! - juokėsi kitas. 

— Neveras visada mokėjo už savo kvailybę, - tarė abatas, Ro- 
bertui pristatytas kaip Tuara nuodėmklausys. - Jis - beprotis, 
manantis esąs šventas Bernardas. Svajoja suvienyti krikščionis 
valdovus naujam kryžiaus žygiui. Mūsų laikais, kai krikščionys 
pjaunasi tarpusavyje, kam rūpi bedieviai! Kazalės sinjorai, jei 
iš šio jaukaus miesto dar kas nors liks, galite tikėtis, kad nauja- 
sis šeimininkas jus visus pakvies į Jeruzalę! 

Abatas smagiai juokėsi, glostydamas šviesius išpuoselėtus 
ūsus, o Robertas galvojo: taigi šį rytą vos nepadėjau galvos už 
beprotį, o tas beprotis laikomas bepročiu todėl, kad svajoja, 
kaip aš svajojau, apie gražiosios Melizendos ir Raupsuotojo 
Karaliaus laikus. 

Vėlesni įvykiai Robertui šią istoriją dar labiau supainiojo. 
Išduotas Karolio Emanuelio, Goncalas Kordobietis supranta 
žygį pralaimėjęs, pripažįsta Suzos sutartį ir išsiveda savo aštuo- 
nis tūkstančius vyrų į Milaną. Viena prancūzų įgula įsikuria Ka- 
zalėje, kita - Suzoje, o likusi Liudviko XIII kariuomenės dalis 
vėl perkopia Alpes, žygiuodama naikinti paskutiniųjų hugeno- 
tų Langedoke ir Ronos slėnyje. 

Tačiau nė vienas iš tų kilmingųjų vyrų nė nemanė laikytis 
sutarties, ir bendrastaliai pasakojo tai kaip patį natūraliausią 
dalyką, kai kurie netgi pritariamai, sakydami „la Raison d'Es- 
tat, ah, la Raison d'Estat“. Dėl valstybės interesų Olivaresas, — 
Robertas suprato, jog tai ispaniškasis Rišeljė, tik ne toks sėk- 
mės numylėtas, - supranta apsikiaulinęs, pašalina Goncalą, jo 
vieton paskiria Ambrozijų Spinolą ir taria, kad toks Ispanijos 
įžeidimas griauna Bažnyčią. | 

— Niekai, - kalbėjo abatas. - Urbonas VII palaimino Neve- 
ro įpėdinystę. 

Robertas negalėjo suprasti, kuo dėtas popiežius dėl įvykių, 
visiškai nesusijusių su tikėjimo dalykais. 

Tuo tarpu imperatorius — kas žino, kokiais būdais jį spaudė 
Olivaresas, - prisimena, kad Mantujoje vis dar šeimininkauja 
komisaras ir Neveras negali nei mokėti, nei nemokėti už tai, 
ko neturi, netenka kantrybės ir pasiunčia dvidešimt tūkstančių 
vyrų apgulti miestą. Popiežius, matydamas samdomą protes- 
tantų kariuomenę šlaistantis po Italiją, pagalvoja apie dar vie- 
ną Romos apiplėšimą ir prie Mantujos kunigaikštystės sienų 
pasiunčia savo būrius. Spinola, didesnis garbėtroška ir ryžtin- 
gesnis už Goncalą, nusprendžia vėl apgulti Kazalę, šį kartą rim- 
tai. Robertas padarė išvadą, kad, norint išvengti karo, reikia 
nepasirašyti taikos sutarčių. 

Dvidešimt devintųjų metų gruodį prancūzai vėl perkopė Al- 
pes, pagal sutartį Karolis Emanuelis turėjo juos praleisti, bet, 
patvirtindamas savo lojalumą, jis vėl pareiškia pretenzijas į Mon- 
feratą ir paragina šešis tūkstančius prancūzų karių apgulti Ge- 
nują, neabejotinai jam niekaip nėjo iš galvos ši mintis. Rišeljė, 
žinojęs jį esant vingrų kaip gyvatė, nesako nei taip, nei ne. Vie- 
nas kapitonas, Kazalėje išsidabinęs taip, lyg vaikščiotų dvare, 
prisiminė praėjusių metų vasario dieną: 

— Nuostabi buvo šventė, mielieji, trūko tik karaliaus rūmų mu- 
zikantų, bet kaip skambėjo fanfaros! Jo didenybė kariuomenės 
priešakyje jojo per Turiną vilkėdamas juodus auksu siuvinėtus 
rūbus, su plunksna prie skrybėlės ir žvilgančiais šarvais! 

Robertas tikėjosi išgirsti pasakojimą apie didvyrišką puoli- - 
mą, bet ir šį kartą tai tebuvo paradas; karalius nepuolė, jis tik 
netikėtai pasuko į Pinerolą ir paėmė jį, o gal atsiėmė, nes prieš 
kelis šimtus metų tas miestas priklausė prancūzams. Robertas 
miglotai įsivaizdavo, kur yra Pinerolas, ir negalėjo suprasti, ko- 
dėl jį reikėjo užimti, norint apginti Kazalę. „Gal mes apgulti 
Pinerole?“ — svarstė. 

Popiežius, sunerimęs dėl tokios įvykių eigos, siunčia pasiun- 
tinį pas Rišeljė, patardamas atiduoti miestą Savojos kunigaikš- 
čiams. Sėdėję prie stalo tuoj leidosi kalbėti apie tą pasiuntinį, 

tokį Džulijų Mazarinį: jis sicilietis, ne, Romos plebėjas, kur ten, 
pridūrė abatas, jis neaiškios kilmės Romos provincijos valstie- 
čio nesantuokinis sūnus, nežinia kaip tapęs kapitonu, tarnau- 
jantis popiežiui, bet darantis viską, kad pelnytų Rišeljė pasiti- 
kėjimą, ir šis jau jį pamilęs. Taip, reikėjo nepaleisti jo iš akių, 
nes tą akimirką jis ruošėsi vykti, o gal jau ir atvyko į Rėgens- 
burgą, tiesiai į velnių irštvą, ir Kazalės likimas sprendžiamas 
ten, o ne čia, rausiant minų ar kontraminų tunelius. 

Kadangi Karolis Emanuelis bando užkirsti kelią prancūzų 
kariuomenei, Rišeljė pakeliui užima dar Anesi'ir Šamberi, ir 
prancūzai susikauna su savojiečiais Aviljane. Šioje lėtoje parti- 
joje imperatoriaus kariuomenė grasina Prancūzijai, užimdama 
Loreną, Valenštainas skuba į pagalbą Savojai, liepos mėnesį 
saujelė imperijos karių netikėtai baržomis užima vieną Mantu- 
jos fortą ir visa kariuomenė sueina į miestą, plėšia jį septynias- 
dešimt valandų, šluodama visus kunigaikščių rūmus, o liutero- 
nai iš imperijos kariuomenės, kad apmaldytų popiežių, švarina 
visas miesto bažnyčias. Taip, tie landsknechtai, kuriuos matė 
Robertas, atvykę padėti Spinolai. 

Prancūzai vis dar kaunasi šiaurėje, ir niekas negali pasakyti, 
ar suskubs atvykti laiku, iki Kazalė bus nugalėta. Telieka pasi- 
kliauti Dievu, ir abatas tarė: 

— Sinjorai, politinė išmintis yra šauktis žmonių pagalbos, tar- 
si nebūtų Dievo, ir Dievo pagalbos, tarsi nebūtų žmonių. 

— Tuomet tikėkimės Dievo pagalbos, - sušuko vienas ten bu- 
vusiųjų kiek pakeltu balsu, staiga kilstelėjęs taurę, kad vynas 
šliūkštelėjo ant abato munduro. 

— Sinjore, jūs apliejote mane vynu, - šūktelėjo blykšdamas 
abatas, — tais laikais taip rodytas pasipiktinimas. 

— Galvokite, kad jums tai atsitiko per aukojimą. Tas vynas ar 
šitas, koks skirtumas, - atšovė šis. 

— Sinjore Sen Savenai, - sušuko abatas pašokdamas ir grieb- 
damasis kardo, - ne pirmą kartą jūs, burnodamas prieš mūsų 

Viešpatį, paniekinate save patį! Verčiau jau, teatleidžia man 
Dievas, būtumėt likęs Paryžiuje plėšti garbę moterims, kaip 
įprasta jums, pironiečiams! | 

— Taip, - atsakė Sen Savenas, aišku, apgirtęs, - mes, pironie- 
čiai, naktimis eidavome linksminti moterų, ir tikri vyrai, troškę 
irgi pasismaginti, eidavo kartu su mumis. Bet kai dama nepasi- 
rodydavo lange, gerai žinojome, kad ji nenori palikti lovos, ku- 
rią jai šildo šeimos nuodėmklausys. 

Karininkai pašoko iš savo vietų, kad sulaikytų traukiantį kar- 
dą iš makščių abatą. Sinjoras Sen Savenas apgirtęs, kalbėjo jie, 
reikėtų atleisti tokiam narsiam kariui, gerbkime neseniai žuvu- 
sius mūsų bendražygius. 

— Tebūnie taip, — tarė išeidamas abatas. - Sinjore Sen Save- 
nai, prieš miegą sukalbėkite De Profundis už mūsų žuvusius 
draugus, ir man bus atlyginta. 

Abatas išėjo, o greta Roberto sėdėjęs Sen Savenas užgulė jo 
pečius, tardamas: 

— Šunys ir paukščiai kelia mažiau triukšmo nei mes, šaukda- 
mi De Profundis. Kam tiek skalambyti ir melstis, negi prikel- 
sime mirusius? 

Vienu mauku ištuštinęs taurę, jis, iškėlęs pirštą, rėžė pamoks- 
lą Robertui, lyg norėdamas atvesti jį į doros kelią ir atverti svar- 
biausias mūsų šventojo tikėjimo paslaptis: 

— Sinjore, galite didžiuotis, šiandien jums pavyko pažvelgti 
mirčiai į akis, tad ir toliau elkitės taip pat nerūpestingai, žino- 
damas, kad siela miršta kartu su kūnu. Todėl eikite mirti jau 
paragavęs gyvenimo. Mes esame gyvūnai tarp gyvūnų, visi ma- 
terijos vaikai, gal tik silpnesni. O kad skirtingai nuo jų žinome, 
jog teks mirti, ruoškimės tai akimirkai amžinai mėgaudamiesi 
per atsitiktinumą gautu gyvenimu. Protas liepia mums leisti die- 
nas geriant ir maloniai šnekučiuojantis, kaip dera kilmingie- 
siems, pamynus menkas sielas. Bičiuliai, gyvenimas yra mums 
skolingas! Trūnijame Kazalėje, nes gimėm per vėlai, kad galė- 

tume mėgautis gerojo karaliaus Henriko laikais, kai Luvre ga- 
ledavai sutikti pavainikių, beždžionių, kvailių ir dvaro juokda- 
rių, neužaugų ir cul-de-jatte*, muzikantų ir poetų, o karalius 
smaginosi kartu su jais. O dabar gašlūs it ožiai jėzuitai griau- 
džia prieš tuos, kurie skaito Rablė ir Romos poetus, - jie norė- 
tų, kad būtume dorybingi ir pasiruošę skersti hugenotus. Vieš- 
patie, karas - puikus dalykas, bet noriu kautis savo malonu- 
mui, o ne todėl, kad mano priešininkas penktadieniais valgo 
mėsą. Pagonys buvo už mus protingesni. Jie taip pat turėjo tris 
dievus, tačiau jų motina Kibelė neapsimetinėjo pagimdžiusi juos 
išlikdama nekalta mergaitė. 

— Sinjore... - bandė prieštarauti Robertas, kitiems smagiai 
juokiantis. 

— Sinjore, - atsakė Sen Savenas, - didžiausia sąžiningo žmo- 
gaus dorybė yra niekinti tikėjimą, kuris trokšta, kad bijotume 
paties natūraliausio dalyko pasaulyje — mirties, ir nekęstume 
likimo mums duoto vienintelio gražaus dalyko - gyvenimo, O 
siektume dangaus, kur amžinoje palaimoje gyvena tik plane- 
tos, nežinančios nei išaukštinimo, nei pagyrimo, nei pasmerki- 
mo, o tik amžiną judėjimą tuštumoje. Būkite tvirtas kaip seno- 
vės Graikijos išminčiai, žvelkite mirčiai į akis tiesiai ir be bai- 
mės. Jėzus jos laukdamas per daug prakaitavo. Kodėl jis taip 
bijojo, jei vis tiek turėjo prisikelti? 

— Sinjore Sen Savenai, pakaks, - įsakmiai tarė jam vienas 1š 
karininkų, paimdamas už rankos. - Nebauginkite mūsų jauno- 
jo draugo, dar nežinančio, kad šiandien Paryžiuje piktžodžiavi- 
mas prieš Dievą yra rafinuočiausia gero tono forma, todėl ga- 
linčio palaikyti jūsų kalbas grynu pinigu. Sinjore de la Griva, 
jums irgi laikas miegoti. Žinokite, gerasis Viešpats yra toks gai- 
lestingas, kad atleis net ir sinjorui Sen Savenui. Kaip sakė vie- 
nas teologas, stiprus karalius, kurs viską sugriauna, dar stipres- 

nė moteris, kuri viską gauna, bet visų stipriausias yra vynas, 
kurs skandina protą. 

- Tai tik pusė citatos, sinjore, - sumurmėjo Sen Savenas, dvie- 
jų draugų kone vilkte velkamas lauk. — Šie žodžiai priklauso 
Liežuviui, kuris pridūrė: dar stipresnė yra tiesa ir aš, kuris ją 
sakau. Ir mano liežuvis, nors dabar jau sunkiai jį teapverčiu, 
netylės. Išminčius privalo pulti melą ne tik kardu, bet ir liežu- 
viu. Bičiuliai, kaip galite vadinti gailestingu tą, kuris trokšta 
matyti mus amžinai nelaimingus tik geisdamas numalšinti savo 
pykčio protrūkį? Mes privalome atleisti savo artimui, O jis — 
ne? Kodėl turime mylėti tokią žiaurią būtybę? Abatas pavadi- 
no mane pironiečiu, bet mums, pironiečiams, jei jau jis taip 
sako, rūpi paguosti apgaulės aukas. Kartą su trim bičiuliais iš- 
dalijome damoms rožinius su nešvankiais medalionais. Kad ži- 
notumėt, kokios pamaldžios jos tapo nuo tos dienos! 

Jis išėjo, palydėtas visos draugijos juoko, o vienas karininkas 
tarė: 

- Jei ne Dievas, bent mes atleiskime jam už jo liežuvį, nes 
turi jis švitrų kardą. 

Paskui kreipėsi į Robertą: 

— Laikykite jį draugu ir pernelyg jam neprieštaraukite. Pa- 
ryžiuje dėl tikėjimo tiesų jis paklojo daugiau prancūzų, nei 
mano kuopa šiomis dienomis pervėrė ispanų. Nenorėčiau sto- 
vėti greta jo per pamaldas, bet būčiau laimingas kautis greta. 
kovos lauke. 


Po tų pirmųjų abejonių rytojaus dieną Robertas patyrė dar 
kitų. Jis grįžo į tą pilies sparną, kur pirmąsias dvi naktis miego- 
jo kartu su monieratiečiais, norėdamas pasiimti krepšį, bet sun- 
kiai gaudėsi pilies kiemuose ir koridoriuose. Eidamas vienu iš 
jų, suprato pasiklydęs, tik staiga jo gale pastebėjo apmusijusį 
veidrodį, o jame išvydo savo atvaizdą. Prisiartinęs suprato, kad 
tas atvaizdas, tiesa, buvo su jo veidu, bet rūbai lyg ispano — 

ryškių spalvų, o plaukai apgaubti tinkleliu. Ne vien tai: staiga 
jis atsidūrė ne priešais, o nuslinko pradingdamas kažkur šone. 
"Taigi priešais jis matė ne veidrodį. Tikrai, netruko suprasti, 
kad tai langas su apdulkėjusiais stiklais į terasą, iš kurios galė- 
jai laiptais nusileisti į kiemą. Todėl jis matė ne save, o kažką 
kitą, labai į save panašų, kurio ir pėdsakai jau bus ataušę. Aiš- 
ku, iškart pagalvojo apie Ferantę. Ferantė atsekė paskui jį į 
Kazalę, o gal atvyko čia pirma jo, gal dabar buvo kitoje to. pa- 
ties pulko kuopoje ar kuriame nors prancūzų pulke, ir kol jis 
galavosi įtvirtinimuose, tasai ieškojo kare visokeriopos naudos. 
Sulaukęs tų metų Robertas jau linko šaipytis iš vaikystės pra- 
simanymų apie Ferantę, mąstydamas apie savo viziją, gana grei- 
tai įtikino save matęs kažką, kas galėjo iš tolo į jį panėšėti. 
Troško kuo greičiau užmiršti tai, kas nutiko. Ilgus metus gal- 
vojęs apie nematomąjį brolį, tą vakarą patikėjo jį matęs, bet (taip 
sau tarė, tikėdamasis priešpriešinti protą širdžiai) jei jis kažką 
matė, tai buvo ne prasimanymas, o kadangi Ferantė buvo tik 
prasimanymas, todėl tas, kurį matė, negalėjo būti Ferantė. 
Logikos mokytojas dėl tokio paralogizmo būtų prieštaravęs, 
bet Robertui tuokart jo visiškai pakako. 


6. 


DIDYSIS ŠVIESOS IR ŠEŠĖLIŲ MENAS 


Parašęs laišką, kuriame išklojo pirmuosius atsiminimus apie ap- 
gultį, kapitono kambaryje Robertas rado keletą ispaniško vyno 
butelių. Nepriekaištausime jam, kad užkūręs ugnį ir išsikepęs 
kiaušinienę su rūkytos Žuvies gabalėliais, jis atkimšo vieną jų ir 
sėdo karališkos vakarienės prie beveik pagal visas taisykles pa- 
dengto stalo. Jei jam, sudužėliui, lemta ilgai gyventi šiame lai- 
ve, kad nesulaukėtų, turįs neužmiršti gerų manierų. Prisiminė, 
jog Kazalėje, kai žaizdos ir ligos vertė karininkus elgtis kaip 
sudužėlius, sinjoras Tuara pareikalavo, kad bent prie stalo kiek- 
vienas prisimintų tai, ko išmoko Paryžiuje: „Vilkėti švariais rū- 
bais, neužgėrinėti kiekvieno kąsnio, pirma nusišluostyti ūsus ir 
barzdą, nelaižyti pirštų, nespjaudyti į lėkštę, nesišnypšti nosies 
į staltiesę. Gerbiamieji, mes ne imperijos kareiviai!“ | 

Kitą rytą pabudo su gaidžiais, bet dar ilgai vartėsi lovoje. 
Paskui galerijoje pravėręs langą suprato atsikėlęs vėliau nei va- 
kar - aušra jau buvo užleidusi vietą rytui: už kalvų, sklaidantis 
debesims, dangus vis labiau rausvėjo. 

Pirmieji saulės spinduliai jau netrukus būtų užlieję pakran- 
tę, paversdami ją nepakenčiama akims, bet Robertas tarė galįs 
žvalgytis ten, kur saulės dar nebuvo, ir galerija perėjo į kitą 
„Dafnės“ šoną, atsuktą į vakaruose matomą sausumą. Ši atsi- 
skleidė prieš akis kaip raižytas turkio spalvos kontūras, kuris 
per kelias minutes pasidalijo į dvi horizontalias juostas: žalu- 

mos ir palmių šluotelė jau spindėjo po tamsiu kalnų ruožu, ku- 
riame dar užsispyrusiai šeimininkavo nakties debesys. Bet ir tie, 
dar juodi viduryje, pakraščiuose jau buvo išbalę ar nuraudę. 

Tarytum saulė nenorėjo smogti jiems iš priekio, o mėgino 
išsiristi Iš jų pačių, o šie, nors pakraščiuose pakrikę, pūtėsi 
pritvinkę sutemų, nenorėdami ištirpti danguje, bet trokšda- 
mi, kad šis taptų jūros veidrodžiu, dabar jau nuostabiai švie- 
sios, nusėtos Žaižaruojančiom dėmėm, lyg nardytų joje guotai 
žuvų su viduje uždegtais žiburiais. Bet netrukus debesys, pa- 
sidavę šviesos vilionėms, nusileido ant kalnų viršūnių, vieno- 
je pusėje prikibdami prie atšlaičių, sutirštėdami ir virsdami 
plakta grietinėle, apačioje puria, aukštėliau stangesne, lyg pus- 
nynas, o kitoje pusėje, virsdami pusnimis virš toli nusidrieku- 
sio ledyno, sproginėjo ore grybais, lyg gausybės rago saldžių- 
jų ugnikalnių išsiveržimai. 

To, ką regėjo, jam pakako laivo sudužimui pateisinti: ne tiek 
dėl pasitenkinimo, kurį jam teikė tas gamtos žaismas, kiek dėl 
pačios šviesos, kurios spinduliai dabar atmintyje atgaivino Dinjė 
kanauninko kitados pasakytus žodžius. 


Ir tikrai, nuo to karto dažnai savęs klausė, ar nesapnuoja. 
Tai, kas jam dabar nutiko, paprastai nenutikdavo žmogiškoms 
būtybėms, arba daugiausia galėjo priminti vaikystėje skaitytus 
romanus: tarytum sapnas jam atrodė ir laivas, ir jame sutikti 
gyviai. Iš tos pačios materijos kaip sapnai atrodė jam jau ir tris 
dienas jį supę šešėliai, o. blaiviai pamąstęs suprato, kad net spal- 
vos, kuriomis žavėjosi žiemos sode ir gyvūnų aptvare, atrodė 
ryškios tik jo nustebusioms akims, nors iš tikro ir jos smelkėsi 
pro tą kiekvieną daiktą laive, nelyginant seną smuiką apden- 
gusią patiną, kurios šviesa jau gaubė ir kitus tepaluose, dažuo- 
se ir dervoje įmirkytus statinius ir santvaras. Tad kažin ar ne. 
Sapnas ir tas didysis dangaus klastos teatras, kurį dabar manė 
regis horizonte? 

Ne, tarė sau Robertas, skausmas, kurį jaučiu šviesai perve- 
riant akis, rodo, kad tikrai matau, o ne sapnuoju. Mano lėliu- 
kės kenčia nuo atomų audros, lyg iš didelio karo laivo puolan- 
čių mane iš ano kranto, o regėjimas yra ne kas kita, kaip akies 
sąlytis su į ją atsimušusios materijos dalelėmis. Aišku, sakė jam 
Kanauninkas, daiktai iš tolo neatsiunčia tau tobulų atvaizdų, 
kurie atskleistų ir jų formą, ir slaptąją prigimtį, kaip galvojo 
Epikūras. Tu matai tik ženklus, požymius, iš kurių bandai spė- 
ti, ir tai mes vadiname regėjimu. Bet vien tai, kad jis pats ką tik 
gausybe tropų apibūdino tai, ką tarėsi matąs, žodžiais suteik- 
damas formą tam kažkam, kas atrodė jam beformis, patvirti- 
no, jog jis tikrai mato. Ir iš daugelio tikrumų, kurių stoką ap- 
verkiame, vieno tikrai nestokojame, būtent to, kad visi dalykai 
rodosi mums tokie, kokie yra, ir negali būti, kad jie rodytųsi 
dar kaip nors kitaip. 

Todėl, matydamas ir būdamas tikras, kad mato, Robertas jau 
neabejojo dėl vienintelio neginčijamo dalyko, kuriuo galėjo pa- 
sikliauti jo jausmai ir protas, - tai yra tikrumo, kad kažką ma- 
to, ir tas kažkas buvo vienintelė būties forma, apie kurią galėjo 
kalbėti, būties, kuri buvo ne kas kita, kaip didysis regimo teat- 
ras, išsidėstęs Erdvės skliaute, - ir tai mums padeda suprasti tą 
keistą amžių. 

Jis buvo gyvas, budrus, o ten matė kažką, nesvarbu, salą ar 
žemyną. Nežinojo, kas tai: kaip spalvos priklauso nuo daikto, 
su kuriuo yra Susijusios, nuo šviesos, kurią jis atspindi, ir nuo 
akies, kuri į jį Žiūri, taip ir tolimoji žemė atrodė jam tikra dėl 
tos atsitiktinės kintamos šviesos, vėjų, debesų ir jo karščiuojan- 
čių, sergančių akių sąjungos. Gal rytoj ar po kelių valandų ta 
žemė bus jau kitokia. 

Tai, ką jis regėjo, nebuvo vien dangaus siųsta žinia, bet dan- 
gaus, žemės ir jo padėties (ir valandos, metų laiko, matymo 
kampo) sąryšis. Tiesa, jei laivas būtų nuleidęs inkarą kitame 
vėjų rumbe, vaizdas būtų buvęs kitoks, o saulė, aušra, jūra ir 

žemė būtų buvusios kita saulė, kita aušra, kita jūra ir kita že- 
mė, gal dvynės, bet kitokios. Tų beribių pasaulių, apie kuriuos 
jam kalbėjo Sen Savenas, reikėjo ieškoti ne tik anapus žvaigž- 
dynų, bet ir vidur tos erdvės, kurio begalinių paralaksų šaltiniu 
dabar tapo jis pats - visas pavirtęs viena akimi. 

Bet atleiskime Robertui, kad netęsė toliau tų nelengvų me- 
tafizikos ar kūnų fizikos spekuliacijų, juolab kad jis tai padarys 
vėliau ir išsamiau, nei derėtų, bet ir dabar matome jį susimąs- 
čiusį, kad jei gali egzistuoti vienas pasaulis su daugybe salų (daug 
robertų tą akimirką matė daugybę salų iš daugybės laivų, sto- 
vinčių skirtinguose dienovidiniuose), tuomet tame viename pa- 
saulyje gali pramaišiui gyventi daug robertų ir daug ferančių. 
Gal tą dieną pilyje jis, pats to nesuvokdamas, lyginant su aukš- 
čiausiu Geležies salos kalnu, pasislinko per keletą uolekčių ir 
pamatė kito Roberto apgyventą pasaulį, Roberto, nepasmerk- 
to užkariauti įtvirtinimų už miesto sienų, ar išgelbėto kito tėvo, 
kuris nenužudė ispanų didiko. 

Tačiau į šiuos svarstymus Robertas neabejotinai nukrypo ne- 
norėdamas prisipažinti, kad tas tolimas kūnas, iškylantis ir vėl 
išnykstantis gašliose metamorfozėse, tapo jam kito kūno, kurį 
troško užvaldyti, anagrama, o kadangi žemė jam ilgesingai šyp- 
sojo, jis troško ją pasiekti ir su ja susilieti, - palaimintas pigmė- 
jas ant gražiosios milžinės krūtų. 

Manau, ne drovumas, o šviesos pertekliaus baimė, privertė 
jį grįžti vidun, - o gal jį kas pakvietė. Tikrai, jis išgirdo vištas, 
pranešančias apie naujas kiaušinių atsargas, dar sumanė vaka- 
rienei išsikepti ant iešmo gaidžiuką. Kiek užtruko kapitono žir- 
klėmis kirpdamasis styrančius ūsus, barzdą ir plaukus. Nuspren- 
dė pergyventi laivo sudužimą kaip atostogas pajūryje su nenu- 
trūkstama priešaušrių, saulėtekių ir (mėgavosi iš anksto) sau- 
lėlydžių seka. 

Tad nusileidęs į triumą nepraslinkus nei valandėlei nuo to, 
kai išgirdo kudakuojant vištas, netruko suprasti, kad jei jos ir 

buvo padėjusios kiaušinių (kudakavimas apgauti negalėjo), jų 
niekur nesimatė. Dar keisčiau: visi paukščiai turėjo naujo lesa- 
lo, gražiai paberto, lyg nė nebūtų jo kapstę. 

Apniktas įtarimo, grįžo į sodą, kur lygiai kaip vakar dieną ir 
kaip užvakarykštę dieną lapai spindėjo rasa, varpeliai buvo skli- 
dini skaidraus vandens, žemė apie šaknis drėgna, o purvynė 
dar klampesnė, - naktį kažkas čia buvo atėjęs palaistyti augalų. 

Nustebęs suprato, jog pirmiausia pajuto pavydą: kažkas šei- 
mininkavo jo laive, atimdamas iš jo tuos rūpesčius ir tuos ma- 
lonumus, kuriuos manė esant savo nuosavybe. Prarasti pasau- 
lį, kad užkariautum apleistą laivą, o paskui suprastum, jog ja- 
me jau kažkas gyvena, atrodė jam tiek pat nepakeliama, kaip ir 
mintis, kad jo Sinjora - geidžiama, bet nepasiekiama - galėtų 
tapti kito aistros grobiu. 

Paskui kilo labiau pagrįstas nerimas. Lygiai kaip jo vaikystės 
pasaulis buvo apgyventas Kito, kuris jį aplenkdavo ar sekdavo 
iš paskos, taip ir „Dafnėje“ buvo dar nepažintų triumų ir užka- 
borių, kuriuose gyveno paslaptingasis svečias ir vaikščiojo tais 
pačiais keliais, kuriais jis ką tik buvo ėjęs, arba tik akimirką 
prieš jam jais žengiant. 

Jis bėgte leidosi slėptis savo kambaryje, lyg Afrikos strutis, 
kuris, įkišęs galvą smėlin, tariasi pabėgęs nuo pasaulio. Pake- 
liui į jutą pamatė į triumą vedančių laiptų angą: kas galėjo sly- 
pėti ten, jei jau čia, tarpudenyje, rado mažytę salą? Gal ten — 
Įsibrovėlio karalystė? Nepamirškime, kad su laivu jis dabar 
elgėsi kaip su savo meilės objektu, o visi tie, kuriems jis anks- 
čiau priklausė, atrodė uzurpatoriais, vos tik jis jį atrado ir su- 
prato jį mylintis. Būtent tuomet Robertas prisipažįsta savo Sin- 
jorai, kad pirmą kartą ją pamatęs, sekdamas paskui nukreiptą 
Į ją kito žvilgsnį, patyrė pasidygėjimą, lyg ant rožės žiedo būtų 
išvydęs vikšrą. 

Toks perdėtas pavydas dėl žuvimi, dūmais ir purvu dvokian- 
čio laivo keltų juoką, bet Robertas jau klaidžiojo po nuolatos 

besikeičiantį labirintą, kur kiekvienas išsišakojimas kreipė jį prie 
vieno ir to paties atvaizdo. Jis kentėjo dėl Salos, kurios neturė- 
jo, ir dėl laivo, kuris jį turėjo, abiejų nepasiekiamų, vienos - dėl 
tolumo, kito - dėl paslapties, tačiau abu jam atstojo mylimąją, 
kuri jo vengė, apipildama paties susikurtais pažadais. Kitaip 
negalėčiau paaiškinti šio Roberto laiško, kupino ašaringos graž- 
bylystės tik dėl to, kad kažkas jį paliko be pusryčių. 


Sinjora, 

kaip galėčiau tikėtis malones iš to, kuris yra kaltas dėl mano su- 
nykimo? Bet kam, jei ne jums, galiu patikėti savo sielvartą, vilda- 
masis, kad jei ne jūsų dėmesys, tai bent mano neišgirstas žodis 
mane paguost galėtų. Jei meilė yra vaistas, gydantis kiekvieną 
skausmą dar didesniu skausmu, gal tuomet reikėtų ją suprasti 
kaip begalinį sielvartą, kuris savo galybe žudydamas kiekvieną ki- 
tą sielvartą, išgydo visus, išskyrus save patį? Nes jei esu kada suti- 
kęs gražuolę ir jos geidavęs, tesvajojau apie jūsų grožį, tad kodėl 
turėčiau dejuoti, kad toji kita gražuolė man tėra svajonė? Būtų 
blogiau, jei taptų ji mano ir likčiau patenkintas, užmiršęs jūsų 
grožį; taip menkais vaistais būčiau pasidžiaugęs, o liga dėl tos ne- 
ištikimybės sukeltos graužaties tik dar labiau įsigalėtų. Verčiau pa- 
sikliauti jūsų atvaizdu, juo labiau dabar, kai vėl sutikau priešą, 
kurio veido dar nemačiau ir nenorėčiau niekad jo išvysti. Jūsų 
mielas prisiminimas padeda man užmiršti tą nekenčiamą šmėk- 
lą. Tegul meilė bent jau paverčia mane bejausme nuoplaiša, man- 
dragora, akmenine versme, plūstančia skausmo ašaromis... 


Bet nors ir labai kankindamasis, Robertas nevirsta akmeni- 
ne versme, jis tuoj pat prisimena Kazalėje patirtą nerimą, ku- 
rio padariniai, kaip pamatysime, buvo daug liūdnesni. 


T; 


PAVANE LACHRYME* 


Istorija tiek pat aiški kiek ir miglota. Vykstant menkiems susi- 
rėmimams, kurių vaidmuo buvo toks pat, kokį šachmatuose 
gali turėti ne pats ėjimas, o vien priešininko žvilgsnis, įverti- 
nantis kito ketinimą daryti tą ėjimą, priverčiantis jį atsisakyti 
žingsnio į pergalę. Tuara nusprendė, jog atėjo laikas rimtes- 
niam išpuoliui. Buvo visiškai aišku, kad žaidimas vyksta tarp 
abiejų pusių šnipų: Kazalėje pasklido gandai, kad pastiprini- 
mas jau artėja, būrius veda pats karalius, o iš Asčio atvyksta 
Monmoransi sinjoras, tuo tarpu iš Ivrėjos - maršalai de Kreki 
ir de la Forčė. Melas, kaip suprato Robertas iš Tuara įniršio 
priepuolių atvykus pasiuntiniui iš šiaurės: per jį Tuara siuntė 
Rišeljė žinias, kad maisto atsargos jau baigėsi, o kardinolas kar- 
tojo, jog sinjoras Ažankūras kitados patikrinęs sandėlius ir nu- 
taręs, kad Kazalė gali puikiai laikytis visą vasarą. Kariuomenė . 
turėjo pajudėti rugpjūtį, pakeliui maitindamasi ką tik surinktų 
derliumi. 

Robertas apstulbo sužinojęs, kad Tuara pamokė korsikiečius 
dezertyruoti ir pasidavus Spinolai pasakoti, jog kariuomenė lau- 
kiama tik rugsėjį. Vyriausiajam štabui jis aiškino taip: 

- Jei Spinola manys dar turintis laiko, jis neskubės kasti tran- 
šėjų sienoms sprogdinti, o mes turėsime laiko iškasti priešprie- 


* Van Eycko kūrinio pavadinimas. 

šinius tunelius. Bet jei jis manys, kad pastiprinimas atvyksta 
nedelsiant, kas jam liks daryti? Aišku, ne susiremti su prancū- 
zų kariuomene, nes supranta, kad tam neturi pakankamai jė- 
gų; ne laukti jos, nes tuomet pats atsidurtų apgultyje; ne grįžti 
į Milaną ir ruoštis miesto ir apylinkių gynybai, nes garbė jam 
neleidžia trauktis. Jam liks tik nedelsiant užimti Kazalę. O kad 
negalės to padaryti atviru puolimu, turės išleisti krūvą pinigų 
išdavikams papirkti. Nuo tos akimirkos kiekvienas mūsų drau- 
gas virsta priešu. Todėl siųskime pas Spinolą šnipus, kurie jį 
įtikintų, kad pastiprinimas vėluoja, leiskime jam kasti tranšė- 
jas ten, kur šios mums per daug netrukdys, sugriaukime tas, 
kurios tikrai kelia grėsmę, ir tegul tas žaidimas jį nualina. Sin- 
jore Pocai, jūs pažįstate apylinkes: kur galėtume palikti jį ra- 
mybėje, o kur privalome žūtbūtinai sulaikyti? 

Senasis Pocas, nė nedirstelėjęs į žemėlapius (kurie jam atro- 
dė per daug puošnūs, kad būtų tikri), rodydamas ranka pro 
langą, paaiškino, jog kai kuriose vietose žemė taip permerkta 
upės vandens, kad Spinola ten galįs kasti kiek tinkamas - jo 
minuotojai užspringsią sraigėmis. Bet kitose vietose kasti tran- 
šėjas - vienas malonumas, jas reikės stipriai apšaudyti bei nuo- 
latos puldinėti. 

— Gerai, - tarė Tuara, - rytoj priversime juos pasijudinti gi- 
nant savo pozicijas už Švento Karolio bastiono, o paskui neti- 
kėtai užklupsime ties Švento Jurgio bastionu. 

Žygiui pasiruošta deramai, duoti tikslūs nurodymai visoms 
kuopoms. Kadangi Robertas, pasirodo, mokėjo gražiai rašyti, 
Tuara diktavo jam pranešimus nuo šešių vakaro iki antros nak- 
ties, o paskui paprašė permiegoti nenusirengus, tiesiog ant skry- 
nios prie jo kambario durų, - privalėjo skaityti visus gaunamus 
atsakymus, o kilus menkiausiam reikalui jį pažadinti. Tokių nuo 
antros valandos iki aušros buvo ne vienas. 

sam žygiui, davus ženklą, pirmasis gana gausus būrys pajudėjo 
tyčia klaidinga kryptimi: pirmieji ėjo ietininkai ir muškietinin- 
kai, paskui juos kiek atsilikę sekė penkiasdešimt pėstininkų su 
didžiosiomis muškietomis, o už šių triukšmingai žygiavo pen- 
kių šimtų pėstininkų būrys ir dvi kavalerijos kuopos. Stačiai 
paradas, o kaip vėliau paaiškėjo, ispanai taip ir pagalvojo. 

Robertas pamatė, kaip trisdešimt penki vyrai pakrikai puolė 
vieną tranšėją pagal kapitono Kolumba komandą, o iš barika- 
dos išlindęs ispanų kapitonas maloniai juos pasveikino. Kolum- 
ba ir jo vyrai iš mandagumo stabtelėjo ir taip pat atsakė malo- 
niai. Tuomet ispanai pradėjo trauktis, o prancūzai veržtis pir- 
myn; Tuara įsakė nuo tvirtovės sienų apšaudyti tranšėją, Kolum- 
ba, gavęs įsakymą, sukomandavo pulti, kavalerija tuoj pat apgu- 
lė apkasus iš abiejų pusių, ispanai buvo priversti grįžti į savo po- 
zicijas ir galiausiai sutriuškinti. Prancūzai tarsi pamišo, kai kurie 
kapodami kardais šaukė ankstesniuose susirėmimuose kritusių 
draugų vardus: „Čia už Besjė, o čia už Briketą!“ Visi taip įsiaud- 
rino, kad Kolumba nebegalėjo surinkti būrio: vyrai toliau siautė- 
jo tarp žuvusiųjų, mosuodami miesto pusėn mūšio trofėjais: aus- 
karais, perpetėmis, ant iečių iškeltomis skrybėlėmis. 

Kontrpuolimas prasidėjo ne iš karto, ir Tuara suklydo pama- 
nęs, jog tai klaida, tačiau viskas buvo apskaičiuota. Tikėdama- 
sis, kad imperijos šalininkai turėtų atsiųsti daugiau būrių, ku- 
rie padėtų atremti puolimą, jis kvietė juos kanonadomis, bet 
anie tik šaudė į miestą, ir vienas sviedinys sugriovė netoli pa- 
grindinės būstinės stovėjusią Švento Antano bažnyčią. 

Tuara tuo buvo patenkintas ir įsakė kitam karių būriui išžy- 
giuoti nuo Švento Jurgio bastiono. Jame tebuvo kelios kuopos, 
kurioms vadovavo sinjoras de la Granžas, judrus lyg paauglys, 
nors jau penkiasdešimties metų. Atkišęs priekin kardą la Gran- 
Žas įsakė pulti apleistą bažnytėlę, prie kurios buvo kasama tran- 
šėja, jau gerokai pasistūmėjusi, kai staiga iš už griovio išniro pa- 
grindinės priešo pajėgos, seniai laukusios šio susitikimo. 

„- Išdavystė, - sušuko Tuara, nusileidęs prie vartų, ir įsakė la 
Granžui trauktis. 

Neilgai trukus Pompadūr pulko vėliavininkas atvedė jam ka- 
zalietį vaikiną virve per riešus surištomis rankomis, užkluptą, 
kai mažame bokštelyje netoli pilies balto audinio skiaute siun- 
tė ženklus miestą apgulusiems pulkams. Tuara liepė paguldyti 
jį ant Žemės, pakišo jo dešinės rankos smilių po pakeltu pisto- 
leto saugikliu, nukreipė vamzdį į jo kairiąją ranką, uždėjo pirš- 
tą ant gaiduko ir paklausė: „Et alors?“* 

Vaikinas iškart suprato savo apverktiną padėtį ir pradėjo pa- 
sakoti: praėjusią naktį, jau apie vidurnaktį, prie Švento Domi- 
nyko bažnyčios toks kapitonas Gamberas pažadėjęs jam šešis 
pistoletus, - tris jis ten pat ir įteikė, - jei padarys tai ką paliep- 
tas tą akimirką, kai prancūzų kariai pajudės nuo Švento Jurgio 
bastiono. Dar daugiau: vaikinas, nesuprasdamas karo vingrys 
bių, tikėjosi gauti likusius pistoletus, lyg Tuara turėtų būti dė- 
kingas už paslaugą. Staiga jis pastebėjo Robertą ir puolė rėkti, 
jog šis esąs minėtasis Gamberas. 

Robertas stačiai apstulbo, o tėvas Pocas puolė niekingąjį šmei- 
žiką ir būtų jį pasmaugęs, jei keli bajorai iš palydos nebūtų jo 
sulaikę. Tuara tuoj prisiminė, kad Robertas visą naktį nuo jo ne- 
sitraukė ir kad, nepaisant iškilios laikysenos, niekas nebūtų pa- 
laikęs jo kapitonu. Tuo metu kiti išsiaiškino, kad Basijanio pulke 
tikrai yra toks kapitonas Gamberas ir jį varu atvarė pas Tuara. 
Gamberas prisiekinėjo esąs nekaltas, ir iš tiesų sulaikytasis vai- 
kinas jo nepažino, bet atsargos dėlei Tuara įsakė jį uždaryti. Pas- 
kutinis lašas, perpildęs tą sumaišties taurę, buvo žinia, kad, trau- 
kiantis la Granžo būriui, nuo Švento Jurgio bastiono kažkas puolė 
bėgti,- jam pasiekus ispanų rikiuotes, pasigirdo džiaugsmo šūks- 
niai. Tas, kuris tai pranešė, nieko daugiau negalėjo pasakyti, vien 
kad jis buvęs jaunas, apsirengęs pagal ispanišką madą, su tin- 


* Na? (Pranc.) 

kleliu ant plaukų. Robertas iškart pagalvojo apie Ferantę. Ta- 
čiau didžiausią įspūdį jam paliko tas įtarimas, su kuriuo pran- 
cūzų vadai pažvelgė į Tuara palydoje buvusius italus. 

— Vienas niekšelis gali sustabdyti visą kariuomenę? - išgirdo 
klausiant savo tėvą, rodantį į besitraukiančius prancūzus. - At- 
leiskit, brangusis drauge, bet čia, atrodo, manoma, kad iš mūsų 
kraštų visi kiek panašūs į tą išdaviką Gamberą, ar aš klystu? 

Kai Tuara ėmė reikšti jam savo pagarbą ir draugiškumą, tie- 
sa, gana atsainiai, jis tarė: 

— Nereikia. Panašu, kad visi čia deda į kelnes, o man ši isto- 
rija jau ima įkyrėti. Tie velnio išperos ispanai jau tiek įstrigę 
gerklėje, kad, jums leidus, užmušiu kokius du ar tris - įrodysiu, 
jog ir mes, kai reikia, mokame kautis, o kai pajuntame įkvėpi- 
mą - nėra mums kliūčių, mordioux*! 

Jis išjojo pro vartus ir kaip viesulas su iškeltu kardu rankoje 
nušuoliavo priešo būrių link. Nesitikėjo jų išbaidyti, tiesiog pa- 
noro pasielgti savaip, pasipuikuoti prieš kitus. 

Puikus drąsos įrodymas, bet niekam tikęs karo žygis. Kulka 
pataikė jam tiesiai į kaktą, ir jis susmuko ant savo Panjuflio 
keteros. Antroji papliūpa pasiekė kontreskarpą, ir Robertas su- 
svyravo, pajutęs į smilkinį smūgį lyg akmeniu. Nors ir sužeis- 
tas, jis išsivadavo iš jį laikiusiųjų glėbio. Sušukęs tėvo vardą, jis 
išsitiesė ir pamatė Panjuflį, kuris nešinas bedvasiu šeimininko 
kūnu sutrikęs šuoliavo per niekieno žemę. 

Jis vėl pridėjo pirštus.prie burnos ir sušvilpė. Panjuflis išgir- 
do ir pasuko sienos link, bet lėtai, iškilmingai risnodamas, kad 
nenumestų savojo raitelio, kuris jau valdingai nespaudė jo šo- 
nų. Jis grįžo, žvengdamas savo pavaną už kritusį poną, parneš- 
damas kūną Robertui - šis užspaudė atviras akis ir nušluostė 
nuo veido jau ėmusį krešėti kraują, nors pačiam šiltas kraujas 
dar vis sruvo skruostais. 


* Po velnių! (Pranc.) 


UMBERTO ECO m VAKARYKŠTĖS DIENOS SALA 73 


Gal kulka jam kliudė nervą, nes kitą dieną, vos išėjęs iš Švento 
Evazijaus katedros, kurioje Tuara buvo surengęs iškilmingas 
pamaldas už sinjorą Pocą San Patricijų de la Grivą, jis sunkiai 
begalėjo pakęsti dienos šviesą. Gal akys buvo paraudusios nuo 
ašarų, bet akivaizdu, kad nuo tos dienos jos ėmė skaudėti. Psi- 
chės tyrinėtojai šiandien pasakytų, kad tėvui pasinėrus į tamsą, 
jis irgi troško į ją pasinerti. Robertas apie psichę menkai teiš- 
manė, bet ši kalbos figūra jam būtų patikusi, bent jau nušviesta 
— ar užtemdyta - to, kas nutiko vėliau. 

Manau, kad Pocas Žuvo per savo užsispyrimą, man tai atrodo 
nuostabu, bet Robertas nepajėgė to įvertinti. Visi liaupsino jo tė- 
vo didvyriškumą, jis galėjo gedėti išdidžiai pakelta galva, bet tik 
kukčiojo. Prisiminęs, kaip tėvas sakydavęs jam, kad tikras bajoras 
visus žiauraus likimo smūgius turįs sutikti neišliedamas nė ašaros, 
jis teisinosi dėl savo silpnumo (prieš gimdytoją, kuris jau niekada 
negalės paklausti jo priežasties), vis kartodamas, kad dabar jis jau 
našlaitis. Manė galėsiąs su tuo susitaikyti - dar nesuprato, kad 
bergždžias reikalas pratintis prie tėvo netekties, nes antrą kartą 
tai nepasikartos, tad verčiau žaizda telieka atvira. 

Bet norėdamas suteikti prasmę tam, kas įvyko, vėl prisiminė 
Ferantę. Atsekęs jam iš paskos, Ferantė pardavė priešams jo 
paslaptis, o paskui begėdiškai perbėgo į priešų gretas, tikėda- 
masis pelnyto atlygio; tai supratęs, tėvas norėjo nuplauti su- 
teptą šeimos garbę, kad jo drąsos atspindys apgaubtų Robertą 
ir nukreiptų įtarimo šešėlį, kritusį ant jo, nekaltojo. Kad tėvo 
mirtis nepasirodytų buvusi beprasmiška, Robertas privalėjo elg- 
tis taip, kaip visi Kazalėje tikėjosi iš didvyrio sūnaus. 

Kitaip ir negalėjo būti: dabar jis tapo teisėtu Grivos sinjoru, 
šeimos vardo ir turtų paveldėtoju, tad Tuara nebedrįso trukdy- 
ti jo dėl menkų reikalų, o bent kiek svarbesnių nebuvo. Taip, 
paliktas vienas, kad geriau įsijaustų į naują garbaus našlaičio 
vaidmenį, jis liko dar vienišesnis, netekęs net išganingos gali- 
mybės veikti: pačiame apgulties sūkuryje, atleistas nuo visų pa- 
reigų, kankinosi svarstydamas, kaip leisti savo dienas. 


8. 


KEISTA TO LAIKO ŠAUNUOLIŲ DOKTRINA 


Valandėlei sustabdęs prisiminimų antplūdį, Robertas suvokė 
prisiminęs tėvo mirtį ne iš dievobaimingos paskatos neleisti ši- 
tai Filoteto žaizdai užsiverti, o visiškai atsitiktinai, pagalvojęs 
apie Ferantės šmėklą, kurią prikėlė „Dafnės“ Įsibrovėlio šmėk- 
la. Jiedu dabar jam atrodė lyg dvyniai, kurių silpnesnį jis nu- 
sprendė sunaikinti, kad paskui galėtų prispausti stipresnįjį. 

Tikrai, kalbėjo, ar tomis apsiausties dienomis aš dar mačiau 
Ferantę? Ne. Priešingai: Sen Savenas įtikino mane, kad jo nė 
negalėjo būti. 

Iš tiesų, Robertą su Sen Saveno sinjoru siejo draugystė. Jie 
vėl susitiko per laidotuves, ir šis pareiškė užuojautą. Kai nebū- 
davo girtas, Sen Savenas atrodė kaip tikras bajoras. Neaukš- 
tas, judrus, nenustygstantis, su palaido paryžietiško gyvenimo 
pėdsakais veide - jam, ko gero, dar nebuvo nė trisdešimties. 

Atsiprašė dėl savo nesusivaldymo per aną vakarienę, ne dėl 
to, ką kalbėjo, bet dėl to, kaip netašytai tai pasakė. Paklausė 
apie sinjorą Pocą, ir Robertas jam buvo dėkingas tegul ir už 
apsimestinį susidomėjimą. Todėl papasakojo, kaip tėvas mo- 
kęs jį fechtuotis. Sen Savenas uždavė jam keletą klausimų, už- 
sidegė išgirdęs apie vieną kirtį ir pačiame aikštės viduryje ap- 
nuogino kardą, norėdamas, kad Robertas parodytų tą judesį. 
Gal jį jau mokėjo, o gal buvo labai sumanus, nes mitriai jį atrė- 
mė, bet pripažino, kad tai - puikios mokyklos gudrybė. 

„Atsidėkodamas parodė Robertui vieną savo kirtį. Liepė jam 
užimti poziciją, padarė keletą apgaulingų judesių, palaukė pir- 
mo puolimo, paskui apsimetė parklupęs ant žemės, o kai Ro- 
bertas sutrikęs atsidengė, lyg per stebuklą pakilo ir nurėžė mun- 
duro sagą - kaip įrodymą, kad dar kiek spustelėjęs galėjo jį ir 
sužeisti. 

— Patinka, mano drauge? - paklausė, kai Robertas sveikino 
jį prisipažindamas nugalėtas. - Tai Coup de la Mouette, arba 
Žuvėdros kirtis, kaip jūs pasakytumėt. Jei kada būsite prie jū- 
ros, pamatysite, jog tie paukščiai lyg akmuo bloškiasi žemyn, 
bet vos tik palietę vandenį vėl pakyla su grobiu snape. Šis jude- 
sys reikalauja ilgų pratybų ir ne visada pasiseka. Tam tauška- 
liui, kuris jį sukūrė, nepavyko juo prieš mane pasipuikuoti. Taip 
gavau dovanų ir jo gyvybę, ir jo paslaptį. Manau, labiau apgai- 
lestavo netekęs antrosios. 

Jie dar ilgai būtų tęsę toliau, jei ne pasirodęs miestelėnų bū- 
relis. 

— Liaukimės, - tarė Robertas, - nenorėčiau, kad kas man 
priekaištautų užmiršus savo sielvartą. 

— Dabar, prisimindamas jo pamokas, jūs pagerbiate savo tė- 
vą geriau, nei tuomet, kai bažnyčioje klausėtės prastos lotynų 
kalbos, - tarė Sen Savenas. 

— Sinjore Sen Savenai, - paklausė Robertas, — ar nebijote 
baigti gyvenimą ant laužo? 

Sen Savenas akimirką apsiniaukė. 

— Būdamas maždaug tokio amžiaus kaip jūs, žavėjausi tuo, 
kuris man buvo lyg vyresnysis brolis. Jo vardas buvo Lukreci- 
jus, kaip senovės filosofo, o ir jis pats buvo filosofas, be to, dar 
kunigas. Jį sudegino Tulūzoje, prieš tai išplėšę liežuvį ir pa- 
smaugę. Matote, mūsų, filosofų, liežuviai mitrūs ne vien dėl 
gero tono, kaip aną vakarą sakė tas sinjoras, bet kad spėtume 
jais pasinaudoti iki išraunant. Arba, jei kalbėsime rimtai, kad 
sunaikintume prietarus ir atskleistume daiktų prigimtį. 


— Jūs tikrai netikite Dievą? 

— Nerandu tam priežasties gamtoje. Ir ne aš vienas. Strabo- 
nas rašo, kad galai neturėję tokios sąvokos, kaip aukštesnioji 
būtybė. Akosta — jėzuitas - pasakoja, kad misionieriai, kalbė- 
dami Vakarų Indijos čiabuviams apie Dievą, turėjo vartoti is- 
panišką žodį Dios. Nepatikėsite, bet jų kalboje tam nebuvo jo- 
kio atitikmens. Jei gamtoje Dievo idėjos nėra, tuomet Dievas — 
žmogaus kūrinys. Nežiūrėkite į mane taip, lyg būčiau ne viso 
proto ar ištikimai netarnaučiau tam pačiam karaliui. Tikras fi- 
losofas nesiekia sugriauti daiktų tvarkos. Jis ją priima, tetrokš- 
damas, kad jam būtų leista puoselėti mintis, palaikančias sie- 
los tvirtybę. O dėl kitų - laimė, apstu popiežių ir vyskupų, ku- 
rie sulaiko minias nuo riaušių ir nusikaltimų. Valstybinė tvarka 
reikalauja tam tikrų elgesio normų, liaudžiai reikalingas tikėji- 
mas, o išminčius privalo paaukoti dalį savo nepriklausomybės 
visuomenės ramybės vardan. O aš manau esąs doras Žmogus: 
ištikimas draugams, nemeluoju, nebent kam nors prisipažin- 
čiau mylįs, vertinu mokslą ir kuriu, kaip kalba, geras eiles. To- 
dėl damoms atrodau malonus. Norėčiau rašyti romanus, jie da- 
bar labai madingi, bet esu tiek jų sumanęs, kad nesusiruošiu nė 
prie vieno prisėsti... 

— Apie kokius romanus galvojate? 

— Kartais žvelgiu į Mėnulį, įsivaizduodamas, kad dėmės - tai 
olos, miestai, salos, o švytintys plotai - jūra, atspindinti saulę | 
lyg veidrodžio stiklas. Norėčiau papasakoti apie jų karalių, jų 
karus ir sukilimus, arba apie ten gyvenančius nelaimingus įsi- 
mylėjėlius, kurie naktimis dūsaudami žvelgia į mūsų Žemę. No- 
rėčiau papasakoti apie atskirų kūno dalių kovą ir draugystę — 
rankas, kovojančias su kojomis, venas, myluojančias arterijas, 
ar kaulus su kaulų smegenimis. Visi tie romanai, kuriuos norė- 
čiau parašyti, persekioja mane. Kai lieku vienas kambaryje, jie, 
rodos, sustoja aplinkui lyg velniūkščiai, vienas traukia už au- 
sies, kitas — už nosies, ir kiekvienas prašo: „Parašyk mane, aš 

nuostabus“. Tik staiga suprantu, kad galima parašyti tokį pat 
gražų romaną apie dvikovą, kurioje kaudamasis įtikini prieši- 
ninką atsižadėti Dievo, o paskui perrėži jam krūtinę, kad mirtų 
jis prakeiktas. Sinjore de la Griva, stokit, išsitraukite kardą, 
taip, ginkitės! Statote kulnus viena linija, blogai, taip jūsų ko- 
jos tampa silpnos. Galvos negalima laikyti tiesiai, nes tarpas 
tarp peties ir galvos - tai papildoma plokštuma priešininko kir- 
čiams. 

— Aš ištiesiu ranką ir užsidengsiu kardu. 

— Klystat, iš tokios padėties jūsų kirtis bus silpnas. Be to, aš 
užėmiau vokišką poziciją, o jūs — itališkąją. Blogai. Ginantis 
reikia stengtis imituoti priešininko poziciją. Verčiau papasako- 
kite apie save ir savo ankstesnius nuotykius iki patenkant į šį 
mūšio lauką. 

Niekas netraukia jaunuolio taip kaip suaugęs vyras, kuris be 
perstojo žeria nešvankybes, - jis iškart įsigeidžia juo sekti. Ro- 
bertas atvėrė savo širdį Sen Savenui, o norėdamas pasirodyti 
įdomesnis — nes apie pirmuosius šešiolika gyvenimo metų ne- 
daug ką būtų galėjęs papasakot, - atskleidė jį persekiojusią mintį 
apie nepažintą brolį. 

— Prisiskaitėte romanų, - tarė jam Sen Savenas, - o dabar 
norėtumėte išgyventi vieną iš jų, nes romano tikslas - mokyti ır 
teikti malonumą, o viena svarbiausių pamokų - padėti atpa- 
Žinti pasaulio žabangas. 

— Ko gi mane išmokytų tas, kurį jūs pavadinote Ferantės ro- 
manu? 

— Romano pagrindas, - paaiškino jam Sen Savenas, - visada 
yra klaida: asmens, vietos ar veiksmo, laiko ar aplinkybių, ir iš 
šios pamatinės klaidos kyla dalinės klaidos, intrigos, peripeti- 
jos ir galiausiai - netikėtas ir malonus pažinimas. Turiu galvoje 
tokias klaidas, kaip netikra veikėjo mirtis, arba kai vienas as-- 
muo nužudomas vietoj kito, arba kiekybės, kai moteris mano, 
kad jos mylimasis mirė, ir išteka už kito, arba kokybės, kai klai- 

dina jausmai, arba kai palaidojamas tariamai miręs žmogus, O 
iš tiesų jis tik apkvaitintas migdomųjų, arba sąsajų klaidas, kai 
kas nors klaidingai palaikomas kito žudiku, arba įnagio klai- 
das, kai kažkas apsimestinai nuduriamas taip, kad durklas, užuot 
perdūręs gerklę, sulenda į kriaunas, kartu paspaudžiant kraujo 
prisigėrusią kempinę... Ką kalbėti apie klaidingus pranešimus, 
melagingus gandus, laiku neįteiktus arba ne ten nuėjusius ar 
įteiktus ne tam asmeniui laiškus. Iš šių priemonių labiausiai 
mėgstama, tačiau per daug banali - kai vienas asmuo palaiko- 
mas kitu, bet tam reikalingas Antrininkas. Antrininkas - tai 
atspindys, kuris lyg šešėlis seka paskui arba kiekvieną akimirką 
gali išdygti priešais. Puiki intriga, ir skaitytojas, susitapatinęs 
su veikėju, pajunta baimę Broliui Priešui. Tačiau žmogus tėra 
tik mašina, pakanka pajudinti vieną jo ratą, kad pajudėtų visi 
kiti, nes Brolis ir jo priešiškumas yra ne kas kita, kaip kiekvie- 
no mūsų baimė savęs paties, baimė savo sielos slaptaviečių, ku- 
riose kiekvienas laikome užgniaužtus troškimus, arba, kaip sa- 
koma Paryžiuje, nuslopintas ir neišsakytas mintis. Nes įrodyta, 
kad yra neapčiuopiamų minčių, nepastebimai veikiančių sielą, 
slaptų minčių, kurių buvimą patvirtina tai, kad kiekvienas, nors 
truputį save patyrinėjęs, netruktų suprasti nešiojantis širdyje 
meilę ir neapykantą, džiaugsmą ir liūdesį, nė neprisimindamas 
tuos jausmus sukėlusių minčių. 

— Tuomet Ferantė... - pradėjo Robertas, o Sen Savenas baigė: 

— Tuomet Ferantė yra jūsų baimės ir gėdos įsikūnijimas. Daž- 
nai žmonės, nenorėdami patys sau prisipažinti esantys savo li- 
kimo kūrėjai, žvelgia į jį kaip romaną, parašytą nežinomo ne- 
doro kūrėjo. 

— Bet ką reiškia ši parabolė, kurią nejučiomis sukūriau? 

— Kas žino? Gal nemylėjote savo tėvo taip, kaip jums atrodo, 
bijojote jo griežtumo, kai jis reikalaudavo iš jūsų doros, todėl 
suvertėte jam kaltę, kad paskui galėtumėt apkaltinti ne savo, 
bet kito kaltėmis. 

— Sinjore, kalbate su tuo, kuris vis dar aprauda savo mylimą 
tėvą! Manau, jog didesnė nuodėmė yra mokyti neapkęsti tėvų, 
negu neapkęsti mūsų Viešpaties! 

— Na jau, brangusis la Griva! Filosofas privalo drąsiai kriti- 
kuoti visus melagingus mokymus, kurie jam įkalti, o vienas to- 
kių —- pagarba senatvei, tarsi jaunystė nebūtų pati didžiausia 
dorybė ir gėris. Sakykite atvirai, argi gebantis mąstyti, spręsti ir 
veikti jaunas vyras prasčiau tvarkosi šeimoje nei koks šešiasde- 
šimtmetis kvailys, kuriam galvos šarma sušaldė protą? Tai, ką 
garbiname kaip vyresniųjų išmintį, tėra paniška veiklos baimė. 
Norite klausyti tų, kuriems tingėjimas suvytino raumenis, už- 
kimšo arterijas, išgarino dvasias ir iščiulpė kaulų smegenis? Jei 
žavitės kokia moterimi, argi ne dėl jos grožio? Ar ir toliau kelia- 
klupsčiausite, kai senatvė pavers jos kūną šmėkla, dvelkiančia 
artėjančia mirtimi? O jei taip elgiatės su savo mylimosiomis, ko- 
dėl turėtumėt kitaip su savo seniais? Sakysite, tas senis - jūsų 
tėvas ir dangus pažadėjo jums ilgą gyvenimą, jei gerbsite jį. Kas 
tai pasakė? Seniai žydai, supratę, kad išgyventi dykumoje galės 
tik pažaboję savo kūną. Jei manote, jog dangus pridės jums 
nors vieną dieną dėl to, kad buvote klusni savo tėvo avelė — 
apgaudinėjate save. Tikite, kad nuolankus tėvo pasveikinimas 
skrybėlės plunksna nušluojant žemę po jo kojomis išgydys jus 
nuo šunvotės, užtrauks dūrio žaizdą ar išvarys akmenis iš šlapi- 
mo pūslės? Jei taip būtų, daktarai niekada neruoštų tų šlykščių 
nuovirų, o nuo itališkos ligos gydytų skirdami keturis reveran- 
sus prieš vakarienę jūsų ponui tėvui ir vieną bučinį jūsų poniai 
motinai prieš miegą. Tarsite, kad be tėvo nebūtų jūsų, 0 jo ne- 
būtų be savojo ir taip toliau, iki Melchizedeko. Betgi jis jums 
skolingas, o ne jūs jam: ilgametėmis raudomis jūs apmokate tą 
vieną jo malonaus kutulio akimirką. | 

— Netikite tuo, ką kalbate. 

- Netikiu. Beveik niekada. Bet filosofas - kaip poetas. Šis 

kuria idealius laiškus savo idealiai nimfai vien tik norėdamas 
žodžiais prasiskverbti į aistros gelmes. Filosofas išbando savo 
žvilgsnio šaltumą, norėdamas įsitikinti, kiek jo pakaks nugriauti 
šventeiviškumo tvirtovę. Nenorėčiau, kad susilpnėtų jūsų pa- 
garba tėvui, juolab, kaip sakėte, jis daug gero jus išmokė. Bet 
teneliūdina jūsų prisiminimai. Jūs verkiate... 

- Tai ne sielvartas. Toji žaizda galvoje, matyt, nusilpino akis... 

— Gerkite kavą. 

— Kavą? 

— Galiu prisiekti, greitai ji taps madinga. Tai - sveikatos elik- 
syras. Atnešiu jums. Ji šalina šaltus syvus, varo dujas, stiprina 
kepenis, pirmas vaistas nuo vandenligės ir niežų, palengvina 
skrandžio skausmus. Jos garai ypač tinka nuo akių uždegimo, 
ūžimo ausyse, slogos, užkimštos nosies ar peršalimo - vadinki- 
te, kaip patinka. Kartu su tėvu palaidokite ir išgalvotąjį jus kan- 
kinanti brolį. O svarbiausia - susiraskite meilužį. 

— Meilužį? 

— Tai geriau už kavą. Kentėdamas dėl gyvos būtybės, sušvel- 
ninsite savo skausmą dėl tos, kuri jau numirusi. 

— Dar niekada nemylėjau moters, - tarė Robertas nukaisda- 
mas. 

— Nesakiau moterį. Gali būti ir vyras. 

- Sinjore Sen Savenai! - sušuko Robertas. 

— Matyti, kad jūs iš kaimo. 

Nepaprastai sutrikęs Robertas atsiprašė, tardamas, kad akys 
jam pradėjo nepakenčiamai skaudėti, ir nutraukė tą jųdviejų 
susitikimą. 


„DR 


Stengdamasis suprasti ką išgirdęs, tarė sau, kad Sen Savenas 
Iš jo pasišaipė: lyg dvikovoje norėjo pasipuikuoti visais Pary- 
Žiuje žinomais kirčiais. O Robertas pasirodė kaip koks provin- 
cialas. Ne vien tai: rimtai klausydamasis tų kalbų, jis nusidėjo; 

to nebūtų atsitikę, jei būtų jas priėmęs juokais. Rikiavo nuodė- 
mes, padarytas klausantis tų kalbų prieš tikėjimą, papročius, 
valstybę, pagarbą šeimai. Taip apmąstydamas patirtą netektį, 
pajuto dar vieną maudulį - prisiminė, kad jo tėvas mirė pikta- 
žodžiaudamas. 


9. 


ARISTOTELIO ŽIŪRONAS 


Kitą dieną jis nuėjo į Švento Evazijaus katedrą pasimelsti. Tą 
birželio pradžios popietę saulė kepino pustuštes gatves, — ly- 
giai kaip dabar „Dafnėje“, kai jis jaučia virš įlankos tvyrantį 
karštį, kurio nepajėgia sulaikyti laivo šonai, tarsi jie būtų iš de- 
gančio medžio. Įėjęs pajuto norą išpažinti nuodėmes - savą- 
sias ir tą tėvo. Navoje sustabdė dvasininką, šis iš pradžių gynėsi 
esąs ne šitos parapijos, bet paskui, pamatęs jaunuolio žvilgsnį, 
nusileido ir, atsisėdęs klausyklon, priėmė atgailautoją. 

Tėvas Emanuelis, matyt, nebuvo labai senas, gal kokių ketu- 
riasdešimties metų, pasak Roberto, „putlus, rausvas, oraus ir 
malonaus veido“, todėl Robertas įsidrąsino papasakoti jam vi- 
sus savo vargus. Pirmiausia paminėjo tėvo piktažodžiavimą. Ar 
dėl to jo tėvas dabar kenčia pragaro gelmėse, o ne džiaugiasi 
Aukščiausiojo malone? Nuodėmklausys uždavė keletą klausi- 
mų ir įtikino Robertą pripažinti, kad nesvarbu, kada senasis 
Pocas būtų miręs, jis visada galėjo baigti gyvenimą minėdamas 
Dievo vardą be reikalo, nes piktažodžiavimas - bjaurus įprotis, 
atėjęs iš kaimiečių, todėl Monferato apylinkių bajorai laikė pa- 
niekinimu kalbėti su sau lygiais taip kaip jų sodiečiai. 

— Sūnau mano, - baigė nuodėmklausys, - tavo tėvas mirė 
vykdydamas vieną iš tų didžių ir taurių Žygių, kurie, kaip sako- 
ma, veda į Didvyrių rojų. Netikiu, kad toks Rojus tikrai yra, o 
manau, jog Dangaus karalystėje šventoje santarvėje gyvena Var- 

getos ir Valdovai, Didvyriai ir Bailiai, ir gerasis Dievas tikrai 
neatsakė savo Karalystės tavajam tėvui vien todėl, kad atsidė- 
jęs didžiajam Darbui jis kiek nesuvaldė liežuvio, netgi drįsčiau 
tarti, kad tokiomis akimirkomis toks Šūkis - tai būdas pašaukti 
Aukščiausiąjį savo kilnaus Veiksmo Liudytoju ir Teisėju. Jei vis 
dar kankiniesi - pasimelsk už savo Gimdytojo Sielą ir užsakyk 
už jį mišias ne todėl, kad perkalbėtum Viešpatį pakeisti savo 
Sprendimą, kuris ne Vėtrungė, besisukanti ten, kur pučia da- 
vatkos, o vardan savo Sielos ramybės. 

Tuomet Robertas papasakojo jam apie maištingas savo drau- 
go kalbas, ir kunigas liūdnai skėstelėjo rankomis: 

— Sūnau, aš mažai tepažįstu Paryžių, bet tai, ką apie jį esu 
girdėjęs, įtikino mane, kiek Begalvių, Garbėtroškų, Atsimetė- 
lių, Šnipų, Intrigantų gyvena toje naujojoje Sodomoje. Tarp jų 
yra Netikrų Liudytojų, Tabernakulų Vagių, Nukryžiuotojo Nie- 
kintojų ir tokių, kurie šelpia Elgetas, idant šie atsižadėtų Die- 
vo, netgi yra žmonių, kurie dėl Pajuokos pakrikštija šunis... Tai 
Laiko Mada. Bažnyčiose jau nebekalba Maldų, o vaikštinėja, 
juokiasi, pasislėpę už kolonų kabinėjasi prie Damų, ir net per 
Pakylėjimą girdisi tas nepaliaujamas Šurmulys. Apsimeta filo- 
sofais ir apipila tave piktavališkais Kodėl: kodėl Dievas davė 
Pasauliui Įsakymus, kodėl draudžiama Ištvirkauti, kodėl Die- 
vo Sūnus įsikūnijo, - kad paskui kiekvieną tavo atsakymą pa- 
naudotų kaip Bedievybės Įrodymą. Štai Tauriosios mūsų laikų 
Sielos: Epikūriečiai, Pironiečiai, Diogeniečiai ir Libertinai! To- 
dėl neklausyk Gundymų, kurie sklinda iš Piktosios Dvasios. 

Robertas niekad per daug nepiktnaudžiavo didžiosiomis rai- 
dėmis, kuriomis mėgavosi jo laikų autoriai, bet užrašydamas 
tėvo Emanuelio žodžius, daugelį jų pradeda didžiosiomis, ta- 
rytum šis ne tik būtų rašęs, bet ir kalbėjęs kaip nors ypatingai — 
taigi pabrėždamas kai kurių dalykų svarbą, - manykime, kad 
jis turėjo dar ir didelę iškalbos dovaną. Iš tiesų, jo žodžiai su- 
teikė Robertui tokią dvasios ramybę, kad išėjęs iš klausyklos 


O 
— “ 
> > 
> 7. = 
bai — x 
84 Z S 
„A 
I S 
—————2 e ![!" "lll 


norėjo dar su juo pasilikti. Taip sužinojo, kad jis - Savojos jė- 
zuitas, ir ne iš prastųjų, nes Kazalėje atsidūrė kaip Savojos ku- 
nigaikščio įgaliotasis stebėtojas, - tais laikais per apgultį visko 
pasitaikydavę. 

Tėvas Emanuelis tą įpareigojimą vykdė iabai uoliai: nyki ap- 
gulties nuotaika leido jam netrukdomai atsidėti tam tikroms 
studijoms, kurios netiko tokiam triukšmingam miestui, kaip Tu- 
rinas. Paklaustas, kuo užsiima, atsakė, kad jis, kaip ir astrono- 
mai, kuria žiūronus. 

— Turėjai girdėti apie tą florentietį Astronomą, kuris tyrinėjo 
Visatą su Žiūronais, akių hiperbole, ir pro Žiūronus pamatė 
tai, ką akys tik įsivaizdavo. Pagarbiai žiūriu į tų Mechaninių 
Įrankių naudojimą siekiant pažinti, kaip šiandien įprasta saky- 
ti, Tįsų Daiktą. Bet norėdami suprasti Mąstantį Daiktą, kitaip 
tariant, mūsų būdą pažinti Pasaulį, tegalime panaudoti kitą Žiū- 
roną, tą, kuriuo jau naudojosi Aristotelis, kuriame nėra nei 
vamzdžio, nei lęšių, o vien Žodžių Intriga, Skvarbi Mintis, nes 
suprasti šį Pasaulį mums leidžia tik Dirbtinės Kalbos dovana. 

Taip kalbėdamas, tėvas Emanuelis išvedė Robertą iš bažny- 
čios ir pasivaikščiodami užkopė jie ant eskarpo, kur tą popietę 
buvo ramu, o iš priešingos miesto pusės girdėjosi duslūs pa- 
trankų šūviai. Tolumoje matėsi imperijos kariaunos stovykla, . 
bet laukai plytėjo tušti - be pulkų bei gurguolių, o pievos ir 
kalvos švytėjo pavasario saulėje. 

— Sūnau mano, ką tu matai? - paklausė tėvas Emanuelis. 

Robertas, dar mažai iškalbus, atsakė: 

— Pievas. 

- Tikrai, kiekvienas gali ten, žemai, regėti Pievas. Bet gerai 
žinai, kad, priklausomai nuo Saulės padėties, nuo Dangaus spal- 
vos, paros meto ir metų laiko keisdamos savo formą, jos įkvepia 
skirtingus Jausmus. Darbų išvargintam sodiečiui jos yra tik Pie- 
vos, ir nieko daugiau. Tas pat nutinka ir vienišam Žvejui, išsi- 
gandusiam tų naktinių Ugnies Paveikslų, kurie kartais pasiro- 

do danguje ir baugina, bet vos tik Meteoritikai, o jie dar ir Po- 
etai, pavadina juos Barzdotomis, Uodeguotomis ir Karčiuoto- 
mis Kometomis, Sąsparomis, Sijomis, Skydais, Deglais ir Strė- 
lėmis, šitos kalbos figūros tau aiškiausiai atskleidžia, kokiais 
taikliais Simboliais moka kalbėti Gamta, pasinaudojanti tais 
vaizdais kaip hieroglifais, kurie, viena vertus, veda prie Zodia- 
ko Ženklų, antra vertus, rodo buvusius ar būsimuosius Įvykius. 
O Pievos? Tik paklausyk, kiek gali pasakyti apie Pievas, ir kaip, 
jas apsakydamas, dar aiškiau jas regi ir junti: papučia Šiltas 
Vėjas iš Vakarų, atsiveria Žemė, pravirksta Lakštingalos, pui- 
kuojasi Medžiai sodria lapija, o tu atskleidi nuostabią Pievų 
prigimtį per įvairovę giminės jų Žolynų, kuriuos pienu maitino 
Upės, almančios laiminga vaikyste. Šventiškos Pievos skleidžiasi 
su smagiu džiaugsmu, vos patekėjus Saulei atveria savo veidus, 
ir juose išvysti šypsenos linkį, jos džiaugiasi sugrįžusia Žvaigž- 
de, apsvaigintos saldžių Pietų Vėjelio bučinių, ir šypsena šoka 
toje Žemėje, kuri atsiveria tyliu Džiaugsmu, ir rytmečio šiluma 
pripildo jas tokio Džiugesio, kad jos paplūsta Rasos ašaromis. 
Vainikuotos Gėlėmis Pievos atsiduodamos savajam Genijui su- 
kuria skambias Vaivorykščių Hiperboles. Bet jų Jaunystė greit 
pajunta artėjantį mirties dvelksmą, šypsena netikėtai nublykš- 
ta, dangaus spalvos nublanksta, o vėluojantis Zefyras glosto 
sunykusią Žemę, — vos pratrūkus pirmajai žiemiško dangaus 
rūstybei, Pievos nuliūsta ir sustingsta apsitraukdamos Šerkšnu. 
Todėl, sūnau, jei būtum pasakęs, jog pievos yra gražios, tebū- 
tum apsakęs jų žalumą, kurį aš ir taip pažįstu, bet sakydamas, 
kad Pievos juokiasi, parodai man žemę kaip Įkvėptą Žmogų, ir 
tuomet aš išmokstu matyti žmonių veiduose visus tuos atspal- 
vius, kuriuos išvydau pievose... Tai Metaforos - pačios tobu- 
liausios Figūros. Jei Protas, taigi Išmintis, yra skirtas susieti to- 
limas Sąvokas ir įžvelgti nepanašių daiktų Panašumą, tai Me- 
tafora, pati skvarbiausia ir savičiausia Figūra, vienintelė gali 
sukurti Stebuklą, kuris pagimdo Palaimą, kuri kyla ir regint te- 


Ma 
19- 
t 


0 


M LUIT 
* 
Lt 
r 
ITT 


86 


atre besikeičiančias scenas. Jei Figūrų sukelta Palaima yra ge- 
bėjimas lengvai išmokti naujus dalykus, ir daug jų glaustai, tai 
Metafora, akimirksniu perkeldama mūsų protą nuo vieno Da- 
lyko prie kito, vienu vieninteliu Žodžiu parodo mums daugiau 
nei vieną Objektą. 

— Bet kurti metaforas reikia mokėti, o darbas tas ne tokiam 
kaimiečiui kaip aš, kuris visą savo gyvenimą tik lakstė po pie- 
vas vaikydamas paukščius... 

— Tu esi Kilnus Žmogus, ir nedaug trūksta, kad taptum tuo, 
ką Paryžiuje vadina Doru Žmogumi, sugebančiu kautis dviko- 
vose ir žodžiais, ir ginklais. O Meno kurti Metaforas, taigi pa- 
matyti pasaulį daug įvairesnį, nei atrodo jis neišmanėliams, ga- 
lima išmokti. Nes šiame pasaulyje, kur visi šiandien eina iš pro- 
to dėl įvairių ir nuostabių Mašinų, - kai kurias iš jų matai, ai- 
man, ir šitoje Apgultyje, - aš taip pat kuriu Aristoteliškąsias 
Maišinas, leidžiančias kiekvienam prasiskverbti kiaurai Žodžių... 


Dar po keleto dienų Robertas susipažino su sinjoru Saleta, 
karininku, palaikiusiu ryšį tarp Tuara ir miesto galvų. Girdėjo, 
kaip Tuara skundėsi kazaliečiais, kurių ištikimybe mažai tepa- 
sitikėjo: 

— Kaip jie negali suprasti, - kalbėjo suirzęs, - kad net taikos 
metu nė vienas pėstininkas ar provianto krepšys nepateks į Ka- 
zalę be ispanų vadų leidimo? Kad tik prancūzų globojamas 
miestas gali tikėtis pagarbos? 

Dabar gi iš sinjoro Saletos sužinojo, jog ir Mantujos kuni- 
gaikščių valdoma Kazalė nebuvo rami. Goncagos visada laikė- 
si kazaliečių pasipriešinimo slopinimo politikos, ir jau šešias- 
dešimt metų miestas kaskart netekdavo vis daugiau privilegijų. 

— Matote, Sinjore de la Griva, - kalbėjo Saleta, - anksčiau 
mus spaudė nepakeliami mokesčiai, o dabar turime išlaikyti 
garnizoną. Mums nepatinka mūsų namuose šeimininkaujantys 
ispanai, bet ar geriau prancūzai? Kaunamės už save ar užjuos? 

„—Užką tuomet padėjo galvą mano tėvas? - paklausė Rober- 
tas, bet sinjoras Saleta negalėjo jam atsakyti. 


Nusivylęs kalbomis apie politiką, Robertas grįžo pas tėvą 
Emanuelį, - vienuolyne, kur šis gyveno, jį pasiuntė ne į celę, o 
į erdvias patalpas po tylaus klostro skliautais. Rado jį besišne- 
kučiuojantį su dviem didikais, kurių vienas buvo labai puošniai 
apsitaisęs: purpuriniais rūbais su auksu siuvinėtomis kilpelė- 
mis, puošniu apsiaustu su paauksuotais galionais, pamuštu 
trumpaplaukiu kailiu, liemene, apvesta raudona pyne ir smul- 
kių brangakmenių eile. Tėvas Emanuelis pristatė jį - tai vėlia- 
vininkas don Gasparas de Salazaras, - kita vertus, jau iš išdi- 
daus tono ir ūsų bei šukuosenos Robertas suprato jį esant didi- 
ką, bet priklausantį priešo stovyklai. Antrasis buvo sinjoras Sa- 
leta. Iš pradžių pamanė patekęs į šnipų irštvą, paskui sužinojo, 
o ta proga ir aš, kad apsiausties etiketas pripažino miesto ap- 
gulėjų atstovui teisę laisvai lankytis apgultajame mieste, palai- 
kyti ryšį ir vesti derybas, lygiai kaip sinjoras Saleta galėjo ne- 
trukdomas patekti į Spinolos stovyklą. 

Tėvas Emanuelis pasakė kaip tik ruošęsis parodyti svečiams 
savo Aristoteliškąją Mašiną, tad nusivedė visus į kambarį, ku- 
riame stovėjo labai keistas baldas, - nesu tikras, kad man pa- 
vyks tiksliai pavaizduoti jo formą pagal tą aprašymą, kurį Ro- 
bertas pateikia savo Sinjorai, nes tas daiktas tikrai nebuvo ma- 
tytas nei kada nors prieš tai, nei po to. 

Taigi jo apatinę dalį sudarė komoda, arba spintelė, kurioje 
matėsi šachmatų tvarka išdėstyti aštuoniasdešimt vienas stal- 
čiukas - devynios eilės gulsčiai ir devynios stačiai, o kiekviena 
eilė abiem kryptim turėjo įrėžtą raidę (BCDEFGHIK). Ant 
komodos viršaus kairėje buvo stovas su didele knyga, tiksliau, 
rankraščiu su spalvotomis pirmosiomis skyrių raidėmis. Stovo 
dešinėje buvo trys liniuotės - viena už kitą trumpesnė ir plates- 
nė (trumpiausia pati plačiausia, ant jos dvi ilgesniosios), ku- 

rias, priklausomai nuo jų svorio, šone pritaisyta rankenėle ga- 
lėjai įsukti vis kitokiu greičiu. Kiekvienos liniuotės kairiajame 
krašte buvo įrėžtos tos pačios raidės, kurios žymėjo stalčiukus. 
Pakako suktelėti rankenėlę, ir liniuotės imdavo judėti nepri- 
klausomai viena nuo kitos, o kai sustodavo, galėjai perskaityti 
atsitiktinai išpuolusius triraidžius, pavyzdžiui, CBD, KFE ar 
BGH. 

Tėvas Emanuelis ėmė aiškinti savosios Mašinos idėją. 

— Kaip mokė Filosofas, Protas - tai ne kas kita, kaip gebėji- 
mas pažinti daiktus per dešimt Kategorijų, būtent Substanciją, 
Kiekybę, Kokybę, Santykį, Veiksmą, Jausmą, Padėtį, Laiką, Vie- 
tą-ir Formą. Substancija yra pirminis dalykas, ir ją apibrėžia 
nuostabūs Panašumai. Šioje knygoje po raide A surašiau Sub- 
stancijas, bet net ir viso mano gyvenimo neužtektų, kad suda- 
ryčiau išsamų jų Sąrašą. Bet esu jau sudaręs kelis Tūkstan- 
čius - išrinkau jas iš Poetų ir išminčių knygų, ir iš to nuostabaus 
Registro - Mokinio Pasaulio Kalvės. Kaip Substancijas po Aukš- 
čiausiojo toliau vardijame Dievybes, Idėjas, pasakiškus, didžiuo- 
sius, vidutinius ir menkuosius Dievus, Dangaus, Oro, Vande- 
nų, Žemės ir Požemių Dievus, dievams prilygintus Didvyrius, 

Žvaigždes, Dangaus ženklus ir Žvaigždynus, Zodiaką, Skritu- 
lius ir Sferas, Gaivalus, Garus ir Kvapus, o dar, kad ilgai jūsų 
ras, Upes, Šaltinius, Ežerus ir Uolas... Ir taip toliau, dabar var- 
dijame Dirbtines Substancijas: visų Menų Kūrinius, Knygas, 
Plunksnas, Rašalus, Gaublius, Kompasus, Kampainius, Rūmus, 
Šventyklas ir Lūšnas, Skydus, Kardus, Būgnus, Paveikslus, Tep- 
tukus, Statulas, Kirvius ir Pjūklus, ir galiausiai Metafizines Sub- 
stancijas - Giminę, Rūšį, Savybę, Atsitiktinumą ir panašias Są- 
vokas. 

Jis mosčiojo į savojo baldo stalčiukus, ištraukęs juos, rodė 
kiekviename sudėtus kvadratinius lapelius iš labai storo perga- 

mento, koks paprastai naudojamas knygų viršeliams, surikiuo- 
tus abėcėlės tvarka: 

- Žinokite, kad kiekviena vertikali eilė nuo B iki K skirta 
vienai iš devynių Kategorijų, o kiekviename stalčiuke dar yra 
Narių šeimos. Kiekybės kategorijai priklauso Dydžio Kiekybės 
šeima, kurios Nariai yra Mažas, Didelis, Ilgas ir Trumpas, arba 
Skaičių Kiekybės šeima, kurios Nariai yra Nulis, Vienas, Du ir 
taip toliau, arba Daug ir Mažai. Kokybės kategorijai priklauso 
Regėjimo šeima, kurioje yra Matoma, Nematoma, Gražu, Bjau- 
ru, Šviesu, Tamsu, arba Uoslės šeima, kurios Nariai yra Malo- 
nus Kvapas arba Smarvė, arba Jausmų šeima — Nariai 
Džiaugsmas ir Liūdesys. Ir taip kiekvienoje kategorijoje. Kiek- 
viename lapelyje pažymėta po vieną Narį ir surašytos visos jam 
būdingos ypatybės. Aišku? 

Visi nustebę pritariamai sulinksėjo galvomis, o tėvas Ema- 
nuelis tęsė: 

— Atverkime nesirinkdami didžiąją Substancijų Knygą ir iš- 
rinkime bet kurią iš jų... Štai, Neūžauga. Ką iš pirmo žvilgsnio 
galėtume apie jį pasakyti? 

— Que es pequeño, mažytis, petit, - pradėjo don Gasparas 
de Salazaras, - y que es feo, e infeliz, y ridiculo*... 

— Būtent, — sutiko tėvas Emanuelis, - bet nežinau, ką pasi- 
rinkti, nesu tikras, kad jei reikėtų kalbėti ne apie Neūžaugą, O, 
tarkim, Koralus, galėčiau lygiai greitai pasakyti tokius pat įsi- 
dėmėtinus bruožus. Be to, Mažumas priklauso Kiekybei, Bjau- 
rumas Kokybei, tad nuo ko turėčiau pradėti? Verčiau jau pasi- 
tikėti Fortūna, kurią valdo manieji Velenai. Pasuku juos ir atsi- 
tiktinai gaunu triraidį BBB: pirmoji B reiškia Kiekybę, antroji 
B Kiekybės eilėje nukreipia į Dydžio stalčiuką, o ten pačioje B 
Daiktų sekos pradžioje randu žodį Mažas. Mažam skirtame 
lapelyje skaitau, kad mažas yra Angelas, sakytum vienas taš- 

kas, ir Ašigalis, nejudamas Rutulio taškas, o tarp elementarių 
daiktų — Kibirkštis, Vandens lašas ir Svorio skrupulas, taip pat 
Atomas, iš kurio, kaip teigia Demokritas, viskas susideda; Žmo- 
gui tai Embrionas, Lėliukė, Šokikaulis: Gyvūnams - Skruzdėlė 
ir Blusa; Augalams - Šakelė, garstyčios grūdas, duonos Trupi- 
nys; Matematikos moksle tai Minimum Ouod Sic, Raidė I, de- 
šimto formato knyga ar šešioliktoji uncijos dalis; Architektūro- 
je tai Skrynia arba Ašis; Pasakose - Psikapaksas, Pelių genero- 
las, kovojantis su varlėmis, ir iš Skruzdėlių atsiradę Mirmido- 
nai... Bet pakaks, nes jau galiu pavadinti mūsų Neužaugą Gam- 
tos Skrynia, Vaikų Žaisliuku, Žmogaus Trupinėliu. O jei vėl 
pajudintume velenus ir gautume, pavyzdžiui, triraidį CBE rai- 
dė C nukreiptų mane į Kokybę, raidė B verstų ieškoti Narių 
stalčiuke to, kas susiję su Regėjimu, o raidė F parinktų Narį 
Nematomas. O tarp Nematomų Daiktų rasčiau — nuostabus 
sutapimas — Atomą ir Tašką, ir jau galiu savo Neūžaugą pava- 
dinti Žmogaus Atomu ar Kūno Tašku. 

Tėvas Emanuelis mikliai lyg žonglierius suko savo velenus ir 
naršė po stalčiukus, metaforos biro lyg pakerėtos, ir Visai nesi- 
girdėjo mechaninio jų kūrėjo alsavimo. Tačiau jis vis dar nebu- 
vo patenkintas. 

— Ponai, - tęsė jis, - Išmoninga Metafora turi būti daug su- 
dėtingesnė. Kiekvienas mano, kad jau pažįstamą Daiktą reikia 
vėl savo ruožtu ištirti pagal dešimt Kategorijų, taigi, kaip aiški- 
na mano Knyga, jei turėtume nagrinėti Daiktą, priklausantį Ko- 
kybei, reikėtų pažiūrėti, ar jis matomas ir kaip ilgai, kokių Trū- 
kumų ar Patrauklių bruožų turi, ir kokia jo Spalva, koks Skam- 
besys, Kvapas, Skonis, juntamas jis ar apčiuopiamas, skystas ar 
klampus, šaltas ar šiltas, ir kokia jo Forma, kokia Išvaizda, Jaus- 
mas, Meilė, Menas, Mokslas, Sveikata, Ligos, ir ar apskritai jis 
yra Pažinus. Šiuos klausimus vadinu Dalelėmis. Dabar žinau, 
kodėl mūsų pirmasis bandymas atvedė prie Kiekybės, tarp ku- 
rios Narių yra Mažumas. Vėl pasukęs velenus, gaunu triraidį 

BKD. Raidė B, kuria jau nutarėme žymėti Kiekybę, jei pažvelg- 
čiau į savo knygą, man pasakytų, jog pirmoji Dalelė, norint iš- 
reikšti Mažą Daiktą, yra sutarti jo Mato Vienetą. Jei knygoje 
ieškau, kas yra Matas, vėl patenku į Kiekybės stalčiuką, į Ben- 
drosios Kiekybės Šeimą. Žiūriu į Mato lapelį ir išrenku jums 
daiktą K, kuris yra Vienos Dvidešimtketvirtosios Uolekties Da- 
lies Matas. Dabar galėčiau sudėti gan išsamų Apibrėžimą, kaip 
tarkim: norint išmatuoti tą Vaikų Žaisliuką, Žmogaus Atomą, 
Uolekties Dalį, reikia turėti Begalinį Matą, o Hiperbolei pa- 
pildžius Metaforą, aš daug sužinau apie Neūžaugos Nelaimę ir 
Juokingumą. 

— Kaip nuostabu, - prabilo sinjoras Saleta, - bet iš paskuti- 
niojo triraidžio liko dar nepanaudota raidė D... 

— Sinjore, tai ir tikėjausi iš jūsų išgirsti, - patenkintas atsakė 
tėvas Emanuelis, - jūs prabilote apie Įstabiausią mano kon- 
strukcijos Dalį. Ta likusi raidė (kurią galėčiau išbraukti, jei pa- 
sijusčiau nuobodžiaująs, ar manyčiau pasiekęs savąjį tikslą) man 
leidžia tęsti savo tyrimus. Toji D mane įgalina vėl grįžti prie 
Dalelių ciklo, šį kartą gilinantis į Formos kategoriją (exempli 
gratia, kad forma jam dera arba yra ko nors ženklas), o tuomet 
ir vėl, kaip prieš tai su Kiekybe, pasukti Velenus ir panaudoti 
pirmas dvi raides, trečiąją paliekant dar vienam bandymui, ir 
taip - iki begalybės, milijonai Galimų Junginių, kurių vieni gal 
skvarbesni už kitus, ir tik mano Proto valia išskirti tuos, kurie 
sukeltų Nuostabą. Sinjorai, nenoriu jums meluoti, Neūžaugą 
pasirinkau neatsitiktinai: kaip tik šiąnakt kruopščiai rinkau vi- 
sus šiai Substancijai būdingus bruožus. 

Jis išskleidė lapą ir pradėjo skaityti apibrėžimus, kuriais vos 
neuždusino savo vargšo neūžaugos, vadindamas jį žmogeliu, 
trumpesniu už savo vardą, embrionu, homunkulo atplaiša, už 
kurį didesnės net saulės šviesoje matomos dulkelės, kūnu, ku. 
ris kartu su milijonais panašių į save galėtų klepsidroje matuoti 
laiką, stotu, kur pėda yra prie pat galvos, išpjova, pasibaigian- 

čia ten, kur prasidėjo, tiese, kuri susitraukia į vieną tašką, ada- 
tos smaigaliu, daiktu, apie kurį reikia kalbėti taip atsargiai, 
kad kvėpavimas jo nenupūstų, substancija tokia maža, kad 
bespalve, garstyčios grūdeliu, kūneliu, neturinčiu nieko dau- 
giau ir nieko mažiau, nei kada turėjo, beforme materija, for- 
ma be materijos, bekūniu kūnu, grynuoju protu, proto kūri- 
niu, tokiu pat mažu, kaip ir tvirtu, kurio niekada neras ir ne- 
sužeis joks smūgis, galinčiu prasprūsti pro kiekvieną plyšį ir 
metus maitintis vienu miežio grūdu, tokiu striuku, kad neži- 
nia, sėdi, guli ar stovi, galinčiu paskęsti sraigės kiaute, sėkla, 
grūdu, sėkliuke, tašku ant i, nedalomu vienetu, aritmetiniu 
nuliu... 

Ir būtų dar tęsęs, nes medžiagos turėjo pakankamai, bet su- 
sirinkusieji plojimais nutraukė jo kalbą. 


10. 


REFORMUOTA GEOGRAFIJA IR HIDROGRAFIJA 


Dabar Robertas suprato, kad tėvas Emanuelis elgėsi kaip koks 
Demokrito ar Epikūro mokinys: rinkdamas minčių atomus ir 
jungdamas juos įvairiais būdais, jis kūrė naujus dalykus. Kaip 
Kanauninkas, tvirtinęs, kad iš atomų sudarytas pasaulis neprieš- 
tarauja minčiai apie dievybę, kuri juos visus tvarko remdamasi 
protu, lygiai taip ir tėvas Emanuelis iš tos minčių gausybės atsi- 
rinkdavo tik pačius išradingiausius junginius. Gal jam būtų dar 
geriau sekęsi, jei būtų ėmęsis rašyti scenas teatrui, - argi ko- 
mediografai, paversdami realius, tačiau pilkus dalykus neįtikė- 
tinais ir išradingais įvykiais, nenustebina mūsų nelauktais veiks- 
mo posūkiais? 

O jei taip, argi ne aplinkybių sutapimas, kad sudužus laivui 
jis atsiduria „Dafnėje“, kur kiekvienas menkiausias įvykis jam 
atrodo visiškai įtikimas - laivo smarvė ir girgždesys, augalų kva- 
pai ir paukščių balsai — ir sudaro uždarą aplinką, kuri yra ne 
kas kita, kaip tik proto sukurtos fantasmagorijos padarinys, ly- 
giai kaip laukų juokas ar rasos ašaros? Todėl besislapstančio 
įsibrovėlio šmėkla irgi tebuvo veiksmų atomų junginys, kaip ir 
prarasto brolio šmėkla, abi sudarytos iš jo paties veido ir troš- 
kimų ar minčių fragmentų. 

Girdėdamas už lango barbenant lietų, atgaivinusį vidurdie- 
nio kaitrą, jis tarė sau: viskas paprasta, aš, o ne kas kitas atsidū- 
riau šiame laive kaip įsibrovėlis, aš savo žingsniais trikdau šią 

ramybę, todėl tarsi bijodamas išniekinęs kitų šventovę sukuriu 
kitą save patį, vaikštinėjantį tais pačiais deniais. Kokių turiu 
įrodymų, kad jis yra? Vandens lašai ant lapų? Argi negalėjo lyti 
praėjusią naktį taip kaip lyja dabar, tegul nors trumpai? Lesa- 
las? Argi negalėjo besikapstydami paukščiai išbarstyti tą, kur 
jiems pabėriau, versdami mane manyti, kad kažkas ir vėl juos 
palesino? Dingo kiaušiniai? Juk tik vakar mačiau sakalą prary- 
jant šikšnosparnį. Noriu apgyvendinti dar neištirtąjį triumą, ir 
gal darau tai siekdamas save padrąsinti, nes bijau likti visiškai 
vienas tarp jūros ir dangaus. Sinjore Robertai de la Griva, tu 
esi vienas ir vienas gal būsi iki pat savo gyvenimo pabaigos, o 
šioji ne taip jau toli: maisto laive daug, bet savaitėms, ne mėne- 
siams. Todėl keliauk į denį ir padėk ten indą, į kurį prilytų van- 
dens, ir išmok kęsti saulę, žvejoti tiesiai nuo denio. O vieną 
dieną tau teks rasti būdą, kaip pasiekti Salą ir tapti jos vienin- 
teliu gyventoju. Apie tai turėtum galvoti, o ne kurti istorijas 
apie įsibrovėlius ir ferantes. 

Surinkęs tuščias statines, sustatė jas ant denio, kęsdamas pro 
debesis besiskverbiančią šviesą. Dirbdamas suprato esąs dar 
labai išsekęs. Vėl nusileido į apačią, pašėrė gyvūnus (gal bijo- 
damas, kad kas kitas nesuskubtų), ir vėl, kaip jau daugybę kar- 
tų, atsisakė minties leistis dar žemiau. Sugrįžo į kajutę, kur ke- 
letą valandų tysojo ant gulto, tuo tarpu lietus nė nemafk liau- 
tis. Pūstelėjo vėjas, ir jis pirmą kartą suprato esąs plaukiojan- 
čiame laive, siūbuojančiame lyg lopšys, o besitrankančios du- 
rys pripildė gyvybės šio erdvaus medinio rūmo įsčias. 

Liko patenkintas tokia metafora, svarstydamas, kokių Mijs- 
lingų Devizų šaltiniu laivas būtų tapęs tėvui Emanueliui. Pas- 
kui pagalvojęs apie Salą, apibrėžė ją kaip nepasiekiamą artu- 
mą. Ta graži mintis šiandien jau antrą kartą parodė jam Salos 
ir Sinjoros prieštaringą panašumą ir iki nakties jis rašė jai tai, 
ką man šiame skyriuje pavyko papasakoti. 

. „Dafnė“ suposi visą naktį, liovėsi tik paryčiui, kai įlankoje 
nurimo bangos. Pro langą Robertas pamatė brėkštant šaltą, bet 
vaiskią aušrą. Prisiminė, kaip praėjusią dieną iš atminties iškilo 
Akių Hiperbolė, todėl tarė galėsiąs stebėti krantą pro Žiūro- 
nus, aptiktus gretimoje kajutėje, - lęšio rėmas ir ribotas maty- 
mo laukas turėtų sušvelninti saulės atspindžius. 

Atrėmęs žiūroną į galerijos lango rėmą, ryžtingai įsistebeili- 
jo į tolimiausią įlankos kraštą. Sala buvo rami, tik jos smaigalys 
pasišiaušęs vilnos kuokštais. Kaip jau buvo permanęs „Amari- 
lyje“, vandenyno salos sulaiko pasatų atneštą drėgmę ir paver- 
čia ją ūko dribsniais, todėl dažnai jūreiviai atpažįsta priplaukę 
žemę pirmiau, nei pamato jos krantus pagal tuos lyg uostą ją 
apsupusius gaivalo debesis. 

Apie pasatus jam pasakojo daktaras Berdas - vadino juos Tra- 
de-Winds, bet prancūzai sakydavo alisėes: tose jūrose pučia stip- 
rūs vėjai, valdantys uraganus ir štilius, bet įnoringieji pasatai tik 
šaiposi iš jų, - žemėlapiuose jie pažymėti taip, kad primena skri- 
tulių ir tiesių šokį su aistringais sūkuriais ir grakščiais pasivaikš- 
čiojimais. Jie įsipainioja į stipriųjų vėjų kelius ir juos išskiria, kerta, 
supina. Jie lyg driežai šmirinėja netikėčiausiais takeliais susidur- 
dami ir vėl išsiskirdami, tarsi toje Priešybės Jūroje galiotų meno, 
o ne gamtos dėsniai. Jie panašūs į dirbtinius daiktus, ne iš dan- 
gaus ar žemės, kaip sniegas ar kristalai, gaunančius savo harmo- 
ningą itraišką,o jų forma gimsta iš tų voliutų, kuriomis architek- 
tai apveda kupolus ir kapitelius. 

Robertas jau seniai įtarė, jog ta jūra dirbtinė, ir tai jam pa- 
aiškino, kodėl kosmografai ten, apačioje, visada įsivaizduoda- 
vo gyvenant gamtos dėsniams nepavaldžias būtybes, vaikščio- 
jančias aukštyn kojom. 

Aišku, ne meistrai, Europos rūmuose statę lazuritu inkrus- 
tuotas olas su nematomų siurblių varomais fontanais, įkvėpė 
gamtą sukurti tų jūrų salas, bet ir Nežinomo Ašigalio gamta 
negalėjo įkvėpti tų meistrų. Tiesiog ir Menas, ir Gamta mėgsta 

kurti, svarstė Robertas, tą patį daro ir atomai, jungdamiesi čia 
vienu, čia kitu būdu. Ar yra didesnis dirbtinis stebuklas už vėž- 
li, prieš tūkstančius metų gyvenusio auksakalio darbą, - to auk- 
sakalio, kuris kantriai išmargino Achilo skydą ir įkalino žaltį su 
kojelėmis? 

Mūsų kraštuose, galvojo, augmenija yra trapi kaip išraižytas 
gyslų lapas ar žiedas, gyvenantys tik vieną rytą, o čia augalai 
atrodo lyg odiniai, tanki, riebalinga materija, šarvai, atmušan- 
tys beprotiškų saulių spindulius. Kiekvienas lapas šiuose kraš- 
tuose, kurių laukiniai gyventojai tikrai nepažįsta geležies ar mo- 
lio apdirbimo amato, gali tapti įnagiu, ašmenimi, taure, men- 
tele, o gėlių žiedlapiai atrodo lyg nulakuoti. Augmenija čia stipri, 
o gyvūnija labai silpna, tereikia prisiminti matytus paukščius, 
lyg būtų jie iš spalvoto stiklo, tuo tarpu pas mus gyvūnai turi 
arklio jėgą ar jaučio nepalaužiamą tvirtybę... 

O vaisiai? Mūsų kraštuose rausvas obuolys - sveikas, ska- 
nus, o blyškus grybas paprastai yra nuodingas. O čia, kaip įsiti- 
kinau dar vakar, o ir plaukdamas „Amariliu“, vyksta smagus 
priešybių žaismas: vaisiaus blyškumas rodo jo gardų saldumą, 
o kuo ryškiausių spalvų vaisiuose teka mirtini syvai. 

Pro žiūronus tyrinėdamas krantą, tarp sausumos ir vandens 
matė tas susivijusias šaknis, kurios, atrodė, tarsi veržtųsi stačiai 
į dangų, ir krūmus su pailgais vaisiais, panašiais į neprinoku- 
sias uogas, taigi tikra, kad jie prinokę ir saldūs. Ant kitų palmių 
matė geltonus lyg melionai kokosus, bet žinojo, kad nunokę jie 
taps negyvos Žemės spalvos. 

Norėdamas išlikti šitame žemės Anapus, - privalėjo tai pri- 
siminti, jei galvojo sutarti su gamta, - turėjo elgtis priešingai 
savo instinktui, tam instinktui, kuris gal buvo atradimas pirmų- 
Jų milžinų, bandžiusių prisitaikyti prie gamtos kitoje rutulio pu- 
sėje ir galiausiai supratusių, kad pati natūraliausia gamta yra 
ta, prie kurios jie prisitaikydavo, bet ne priešingai. Todėl laikė 

saulę tokia maža, kokia atrodė, o kai kuriuos žolių stiebus di- 
džiuliais, kai žvelgdavo į juos priglaudę prie žemės akį. 

Todėl gyventi Antipoduose reiškė vėl sužadinti instinktą, mo- 
kēti iš stebuklo sukurti gamtą, o iš gamtos stebuklą, atrasti, 
koks nepastovus yra pasaulis, vienoje pusėje pavaldus vieniems 
dėsniams, o kitoje - visiškai priešingiems. 

Vėl girdėjo krante giedančius paukščius ir, priešingai nei pir- 
mąją dieną, suvokė, kokios meniškos yra jų giesmės, palyginti 
su gimtųjų kraštų trelėmis: jie gaudė, švilpė, gargaliavo, tarškė- 
jo, treliavo, dejavo, pokšėjo, kaleno visais balsais, o kartais pa- 
sigirsdavo sakytum medžių lapijoje sutūpusių varlių kurkimas, 
lyg homeriškasis niurnėjimas. 

Žiūronas leido jam pamatyti verpstes, plunksnų kamuolė- 
lius, juodos ar neaiškios spalvos šešėlius, nuo aukščiausio me- 
džio neriančius tiesiai žemyn lyg beprotis Ikaras, trokštantis 
priartinti savo žūtį. Vieną akimirksnį jam net pasirodė, kad me- 
dis, gal kiniškas apelsinmedis, išmetė į orą savo vaisių - ugni- 
Jis įtikino save, kad tai buvo tik atspindys, ir jį užmiršo, ar bent 
tarėsi užmiršęs. Vėliau pamatysim, kad Sen Savenas apie slap- 
tas mintis kalbėjo tiesą. 

Pagalvojo, kad tie nenatūralios gamtos sparnuočiai - tarsi 
prieš daug mėnesių paliktų Paryžiaus draugijų simboliai: pa- 
saulyje, be žmonių, kuriame jei ne vienintelės gyvos būtybės, 
tai tikrai vienintelės kalbančios būtybės buvo paukščiai, jis pa- 
sijuto lyg toje svetainėje, kur pirmąkart įžengęs išgirdo tik ne- 
aiškų tarškesį nepažįstama kalba ir susidrovėjęs pajuto jo sko- 
nį, o vėliau, sakyčiau, puikiai pažino ir perėmė, antraip nebūtų 
mokėjęs jo taip gerai atskirti. Prisiminė ten sutikęs savąją Sin- 
jorą, ir jei egzistavo už kitas viršesnė vieta, ji buvo ten, ne čia, 
todėl padarė išvadą, kad ne ten girdėjo Salos paukščių imitaci- 
ją, O čia, Saloje, paukščiai mėgino prilygti tai žmogiškai Paukš- 
čių Kalbai. 

Galvodamas apie savo Sinjorą ir jos tolybę, kurią jau pirmą- 
ją dieną palygino su nepasiekiamai nutolusia sausuma vaka- 
ruose, jis vėl pažvelgė į Salą, pro žiūronus matomą tik blan- 
kiais apvaliais lopais, kaip atsitinka su išgaubtuose veidrodžiuo- 
se matomais vaizdais, kai mažo kambario atspindys atrodo lyg 
begalinis nuostabus pasaulis. 

Kokia jam būtų pasirodžiusi Sala, jei kurią dieną būtų ją pa- 
siekęs? Iš vaidinimo, kurį stebėjo iš savo ložės, ir gyvūnų, kurių 
pavyzdžius rado laive, galėjai pamanyti, kad tai Edeno sodas, 
kur upeliais teka pienas ir medus tarp vaisių gausos ir romiai 
vaikštinėjančių gyvulių. Ko kito galėjo toje priešingoje pietų 
pusėje esančiose salose ieškoti narsūs jūreiviai, kurie plaukda- 
vo ten kovodami su apgaulingai ramaus vandenyno audromis? 
Argi ne to norėjo Kardinolas, siųsdamas jį atskleisti „Amari- 
lio“ paslaptį - nugabenti Prancūzijos lelijas į Nežinomą Žemę, 
kad sugrįžtų į Babelio nuodėmės, pasaulinio tvano, pirmapra- 
džio nuopuolio nepaliestą slėnį? Ten gyveno dori Žmonės, tam- 
sios odos, bet tyros širdies, nesidomintys aukso ir gėrybių kal- 
nais, bet saugodami lengvabūdiškai nerūpestingai. 

Jei tikrai taip, tai ar troškimas išniekinti Salos nekaltumą 
nėra grįžimas į pirmojo nusidėjėlio nuodėmę? Gal Apvaizda 
pasirinko jį tyru liudytoju grožio, kurio nelemta paliesti? Ar 
nebuvo tai pačios tobuliausios meilės pasireiškimas, kurią jis 
jautė savo Sinjorai: mylėti iš tolo, atsižadant viešpatavimo? Argi 
galima vadinti meile jausmą, siekiant užvaldyti? Jei manė, kad 
Sala yra tapati jo meilės objektui - privalėjo būti lygiai toks pat 
atsargus ir su Ja. Nevaldomą pavydą, kurį patird4WMb kiekvieną 
kartą, kai išsigąsdavo, jog svetima akis įsibrovė į tą neliečiamą 
šventovę, reikia suprasti ne kaip troškimą, kad ji priklausytų 
tik jam vienam, o kaip bet kokios priklausomybės neigimą - jo 
meilė įsakė jam saugoti tą Gralį. Turėjo jaustis įpareigotas to- 
kiai pat skaistybei ir Salos atžvilgiu, kurios vilionių kuo labiau 
geidė, tuo mažiau troško ją paliesti. Toli nuo Sinjoros, toli nuo 

Salos, - apie jas abi troško kalbėti, norėdamas, kad liktų tyros 
tol, kol gali tokios likti, glostomos vien gaivalų glamonių. Jei 
kur nors buvo grožis - jo tikslas buvo likti betiksliam. 

ruoti jos hieroglifą būtent taip? Juk žinojo, kad nuo pat pirmų- 
jų kelionių į šias salas, kurių negalėjai rasti jokiame žemėlapy- 
je, būdavo išlaipinami maištininkai ir įkalinami kalėjimuose su 
pakaitom bausdami vieni kitus. Nepasiekti jų, neatskleisti jų 
paslapčių — ne pareiga, - teisė išvengti begalinio siaubo. 

O gal ne, vienintelis tikras dalykas Saloje buvo jos viduryje 
augantis Užmaršties Medis, viliojantis savo švelniomis spalvo- 
mis, kurio vaisiai Robertui būtų galėję grąžinti ramybę. 

Užmiršti. Taip jis praleido dieną, abejingas aplinkai, visomis 
jėgomis siekdamas pavirsti tabula rasa. Ir kaip paprastai atsi- 
tinka tam, kuris nori pamiršti, kuo labiau stengėsi, tuo gyviau 
viską prisiminė. 

Jis pabandė pritaikyti visus kada nors girdėtus patarimus. 
Įsivaizdavo esąs kambaryje, pilname daiktų, kažką jam prime- 
nančių, savo damos šydą, kortas, kuriose per aimanas dėl ne- 
tekties įrėžė jos atvaizdą, baldus ir gobelenus rūmų, kuriuose 
su ja susipažino, ir matė, kaip svaido visus tuos daiktus pro 
langą, kol kambarys (o kartu ir jo protas) tapo nuogas ir tuš- 
čias. Nežmoniškomis pastangomis vilko prie lango indus, spin- 
tas, krėslus, komodas, bet priešingai tam, ką buvo girdėjęs, taip 
jam vargstant, visuose kampuose šmėkščiojo Sinjoros atvaiZ- 
dai, stebintyė*tą jo triūsą su vylinga šypsena. 

Nors visą dieną tampė namų apyvokos daiktus, jis nepajė- 
gė užmiršti. Priešingai. Galvojo apie savo praeitį įsistebeilijęs 
į vienintelę prieš akis turėtą sceną - „Dafnę“, ir „Dafnė“ pa- 
mažu virto Atminties Teatru, kaip jam tuomet atrodė, kur kiek- 
viena pėda priminė buvusios ar esamos jo istorijos epizodą: 
bušpritą, išsigelbėjimą po sudužimo, ir suprato, kad jau nie- 

kada nepamatys mylimosios, žvelgdamas į susuktas bures ilgai 
svajojo apie Ją, prarastąją, galeriją, iš kur tyrinėjo tolimą Salą, 
Ją, nutolusią... Jis tiek apie ją galvojo, kad kol liks čia, kiekvie- 
nas tų jūros namų kampelis kas akimirką primins jam visa tai, 
ką troško užmiršti. 

Tą tiesą suprato išėjęs ant denio, norėdamas prasiblaškyti. 
Štai miškas, į kurį atėjo, kaip ateina į mišką nelaimingi įsimylė- 
jėliai; štai menama gamta: Antverpeno dailidžių nugludinti au- 
galai, vėjyje vilnijančios nebalintos drobės upės, kiaušinių olos, 
astroliabijų žvaigždės. Ir kaip įsimylėjėliai, lankydamiesi toje 
pat vietoje, kiekvienoje gėlėje, lapų šnaresyje ir takeliuose ma- 
to savo numylėjąją, taip ir jis galėjo mirti iš meilės glamonėda- 
mas patrankos angą... 

Argi neapdainavo poetai savo damų, liaupsindami jų rubino 
lūpas, anglies juodumo akis, marmuro baltumo krūtines, krišto- 
lo širdis? Taip ir jis, įkalintas suakmenėjusių eglių kasykloje, te- 
galėjo turėti tik šaltas mineralų aistras: susiraizgę lynai jam pri- 
minė jos plaukus, apkaustai — jos užmirštas akis, laštakų eilė — 
dantis, varvančius kvapniomis seilėmis, girgždanti gervė - kak- 
lą, papuoštą kanapių karoliais, ir būtų galėjęs nusiraminti ma- 
nydamas pamilęs tą, kurią sukūrė mašinų konstruktorius. 

Paskui pasigailėjo buvęs toks atšiaurus ir įsivaizdavęs ją to- 
kią šaltą, tardamas, kad, sustingdęs jos bruožus, kartu susting- 
dė ir savo geismą - kurį norėjo justi gyvą ir nepatenkintą, - o 
kadangi jau stojo naktis, pakėlė akis į neaprėpiamą dangaus 
skliautą, nusėtą neįmenamais žvaigždynais. Tik galvodamas apie 
dangaus kūnus ir tegalėjo suvokti dangiškas mintis, derančias 
tam, kuris dangišku potvarkiu prakeiktas mylėti pačią dangiš- 
kiausiąją iš žmogiškų būtybių. 

Miškų karalienė, išskleidžianti virš jų baltą šydą ir pasidab- 
ruojanti laukus, dar nebuvo pakilusi virš gedulo rūbais apsi- 
siautusios Salos. Tolėliau dangus žiburiavo, ir pačiame pietva- 
karių pakraštyje, beveik ten, kur ties didžiąja sausuma plytinti 

jūra susiliejo su dangum, pamatė žvaigždžių spiečių, kurį dak- 
taras Berdas išmokė atpažinti: tai buvo Pietų Kryžius. Rober- 
tas prisiminė vaikystėje jį pakerėjusią viziją, pažintą iš jau už- 
miršto poeto eilių, kurių ištraukų jį išmokęs vienuolis karmeli- 
tas: požemių piligrimas, išniręs kaip tik šitame nepažįstamame 
pasaulio krašte, išvysta keturias Žvaigždes, niekada anksčiau 
nematytas, nebent pirmųjų (ir paskutiniųjų) Žemės Rojaus gy- 
ventojų. 


Ll: 


APDAIROS MENAS 


Regėjo jas todėl, kad priplaukė Rojaus sodą, ar todėl, kad išni- 
ro iš laivo pilvo lyg iš pragariško piltuvo? Galbūt ir viena, ir 
kita. Tas laivo sudužimas, įsukęs jį į visai kitos prigimties verpe- 
tą, išplėšė iš Pasaulio Pragaro, kuriame atsidūrė būdamas Ka- 
zalėje, praradęs visas vaikystės iliuzijas. 


Ten, miglotai atskleidęs istoriją esant tą ašį, kur susipina už- 
gaidos ir neaiškių Valstybės Interesų intrigos, Sen Savenas pa- 
dėjo jam suprasti, kaip didžiąją pasaulio mašiną apninka, nua- 
lina niekingi Atsitiktinumai. Per keletą dienų sudužo visos jo 
paaugliškos svajonės apie didvyriškus žygius, - tėvo Emanue- 
lio įkvėptas suprato turįs ruoštis Didvyriškiems Žygiams: gy- 
venimą reikia aukoti ne kovai su milžinu, bet stengtis rasti kuo 
daugiau būdų apsakyti neūžaugą. 

Išėjęs iš vienuolyno, nužingsniavo kartu su sinjoru de la Sa- 
leta, lydinčiu sinjorą de Salazarą už pilies sienų. Norėdami pa- 
siekti vartus, kuriuos Salazaras vadino Puerta de Estopa, turė- 
jo perlipti per bastioną. 

Abu sinjorai gyrė tėvo Emanuelio mašiną, tad Robertas nai- 
viai paklausė, kaip tas mokslas galėtų pakreipti apgulties eigą. 

Sinjoras de Salazaras prapliupo juoktis. 

— Mano jaunasis drauge, - tarė, - nors tarnaujame skirtin- 
giems valdovams, visi mes esame čia, kad šis karas baigtųsi tei- 

singai ir garbingai. Bet jau ne tie laikai, kai kardu galėjai pa- 
keisti likimą. Praėjo laikai, kai didikai iškeldavo į karalius — 
dabar karalius iškelia į didikus. Kadaise rūmų didikai gyveno 
laukdami tos akimirkos, kai karo lauke galės įtvirtinti savo pa- 
dėtį. Dabar gi visi tie didikai, kuriuos spėjate esant ten, - jis 
mostelėjo ispanų palapinių link, - arba čia, - vėl mostelėjo pran- 
cūzų garnizono pusėn, - stengiasi prastumti šį karą, kad galėtų 
grįžti į savo prigimtinę vietą, kitaip tariant, į dvarą, o dvare, 
mano drauge, varžomasi ne siekiant prilygti karaliui savo dory- 
bėmis, bet pelnyti jo palankumą. Šiandien Madride sutiksi di- 
dikų, kurie nėra ištraukę kardo iš makščių ir bijo išvažiuoti iš 
miesto, nes kol laukuose jie maudytųsi šlovės dulkėse, ten šei- 
mininkautų turtingi miestiečiai ir kilmingieji prekijai, su ku- 
riais dabar skaitosi net karalius. Todėl kariui nelieka nieko ki- 
to, kaip užmiršus drąsą griebtis apdairos. 

— Apdairos? - paklausė Robertas. 

Salazaras pasiūlė jam pažiūrėt į slėnį. Pataikius vangiai be- 
sigrumiančių priešininkų patrankų sviediniams, ties tunelių an- 
gomis pakildavo debesys dulkių. Šiaurės vakaruose imperijos 
kareiviai stūmė tvirtą lenktais aštriais šonais vežimą, kurio prie- 
šakį dengė ąžuolo šulų siena, sutvirtinta kniedytomis geležies 
sąvaržomis. Iš jo angų kyšojo muškietos, patrankėlės ir arke- 
buzos, o pro šonus matėsi pasislėpę landsknechtai. Priekyje pa- 
sišiaušusi vamzdžiais, šonuose ašmenimis, girgždindama gran- 
dines mašina kartkartėmis tvoksteldavo iš kurios nors savo ger- 
klių liepsnų liežuviais. Buvo aišku, kad priešai nesiruošė jos 
tuoj pat panaudoti, nes tas įtaisas tiko veržtis pro pilies sienas, 
kai minos savo darbą jau bus padariusios, bet lygiai taip pat 
aišku buvo, kad jie puikavosi juo, norėdami įbauginti apgul- 
tuosius. 

— Matote, - kalbėjo Salazaras, - karo baigtį nulems mašinos; 
nesvarbu, kokios — vežimas su patrankomis ar minų tuneliai. 
Kai kurie narsūs kariai abiejose pusėse atviromis krūtinėmis 

puolė priešą, - jei tik nežūdavo per klaidą, - ne tikėdamiesi 
nugalėti, o siekdami pelnyti šlovę, kuria galėtų pasinaudoti grįžę 
į dvarą. Sumaniausi iš jų turėjo nuovokos pasirinkti įspūdin- 
giausius susirėmimus, gerai pasverdami rizikos ir galimos nau- 
dos santykį... 

— Mano tėvas... - pradėjo Robertas, jokių išskaičiavimų ne- 
turėjusio didvyrio našlaitis sūnus. 

Salazaras jį pertraukė: 

— Jūsų tėvas - praėjusių laikų žmogus. Nemanykite, kad jo 
nesigailiu, bet ar verta rodyti drąsą, kai laukia šaunus atsitrau- 
kimas, o ne didvyriškas puolimas? Ką tik matėte karo mašiną, 
kuri nulems apgulties baigtį greičiau nei kadaise kardai. O kar- 
dai ar nėra užleidę vietos arkebuzoms, ir jau daug metų? Mes 
dar dėvime šarvus, bet koks nors driskius gali per dieną išmok- 
ti pramušti kilmingiausio riterio šarvus. 

— Kas tuomet lieka kilmingiesiems? 

- Išmintis, sinjore de la Griva. Ne saulės spinduliai apšviečia 
sėkmę — ji tarpsta mėnulio šviesoje, o niekas dar nėra pasakęs, 
kad tas antrasis šviesulys nebūtų mielas tam, kuris viską sutvė- 
rė. Pats Jėzus į Alyvų kalną melstis ėjo naktį. 

— O paskui pasirinko didvyriškiausią kelią, be jokios apdai- 
TOS... | 

— Bet mes - ne Aukščiausiojo pirmagimis Sūnus, mes - šito 
amžiaus vaikai. Sinjore de la Griva, ką veiksite pasibaigus ap- 
gulčiai, jei tik kokia mašina nenutrauks jūsų gyvybės siūlo? Gal 
grįšite į savo kaimą, kur niekas nesuteiks jums progos pasiro- 
dyti vertam savojo tėvo? Nors tik kelias dienas sukiojatės tarp 
Paryžiaus sinjorų, jų įpročiai jus jau užvaldė. Bandysite laimę 
dideliame mieste, puikiai suvokdamas, jog ten jums bus lemta 
pasinaudoti ilgo sąstingio tarp šitų mūrų dienomis jus apvaini- 
kavusia narsos aureole. Jūs sieksite laimės, ir privalote mokėti 
ją pelnyti. Jei čia išmokote išvengti muškietų kulkos, ten turė- 
site mokytis vengti pavydo, pavyduliavimo, godumo, tuo pačiu 

atlygindamas savo priešininkams, kitaip tariant, visiems. Tad 
paklausykite. Jau visą pusvalandį pertraukinėjate mane kloda- 
mas tai, ką galvojate, ir savo klausimais norite man įrodyti, kad 
klystu. Niekada daugiau to nedarykite, ypač su šios žemės vieš- 
pačiais. Kartais pasitikėjimas savo įžvalgumu ir troškimas liu- 
dyti tiesą skatina duoti gerą patarimą viršesniam už jus. Nieka- 
da to nedarykite. Kiekviena pergalė sukelia nugalėtojo neapy- 
kantą, o jei siekiate pergalėti savo šeimininką - tai arba kvaila, 
arba žalinga. Viešpačiai nori, kad jiems padėtume, ne kad juos 
pranoktume. Bet ir su sau lygiais būkite atsargus. Nemenkinki- 
te jų savo dorybėmis. Niekada nekalbėkite apie save: puikuo- 
damasis savimi, pasirodysite tuščias, o save menkindamas - kvai- 
las. Tegul verčiau kiti atras jumyse kokį atleistiną trūkumą, kad 
jų pavydas nebūtų jums per daug pragaištingas. Turite būti di- 
dus, nors kartais dera pasirodyti menkam. Strutis nesvajoja pa- 
kilti į orą ir taip apsijuokti: jis pamažu atskleidžia savo plunks- 
nų grožį. O svarbiausia, niekad neatskleiskite savo jausmų — 
nesvarbu, kad jie atrodytų kilnūs. Niekam neatverkite savo šir- 
dies. Išmintis — tai atsargus ir apdairus tylėjimas. 

— Sinjore, norite mane įtikinti, kad mokėjimas apsimetinėti — 
svarbiausia kilmingo vyro pareiga! 

Sinjoras de la Saleta šypsodamasis įsiterpė į pokalbį: 

— Brangus Robertai, sinjoras de Salazaras nesakė, kad išmin- 
čius privalo apsimetinėti. Jei teisingai supratau, jis siūlo jums 
išmokti slapukauti. Apsimetinėjate prisistatydamas kitu, nei esa- 
te, oslapukaujate, nesakydamas, kas esate. Didžiuodamasis tuo, 
ko nepadaręs, esate apsimetėlis. Bet jei vengiate iki galo at- 
skleisti tai, ką padarėte, tuomet slapukaujate. Didžiausia iš vi- 
sų dorybių - slėpti savo dorybę. Sinjoras de Salazaras moko 
jus, kaip apdairiai būti doram, arba apdairios doros. Nuo tos 
akimirkos, kai pirmasis žmogus atmerkė akis ir pamatė esąs: 
nuogas, jis pasirūpino prisidengti nuo savo Kūrėjo akių, todėl 
įprotis slapukauti gimė beveik kartu su pasauliu. Slapukauti — 

tai užtraukti neperregimą doros skraistę ne dėl to, kad rastųsi 
kas netikra, o kad apsaugotume ramybę to, kas tikra. Rožė at- 
rodo graži, nes apsimeta esanti netvari, o kad mirtingą grožį 
įprasta vadinti nežemišku, ji yra ne kas kita, kaip gyvenimo 
skraiste prisidengęs lavonas. Šiame pasaulyje ne visada tinka 
būti atlapaširdžiam, o brangiausios tiesos dera atskleisti tik pu- 
sẹ. Slapukavimas - ne apgaulė. Tai - menas neparodyti dalykų 
iki galo, taigi kokie jie yra iš tikrųjų. Jis labai sunkus: pasiekę 
tobulumo, privalome kitiems nerodyti savo pasiektos tobuly- 
bės. Jei kas pagarsėtų savo sugebėjimais maskuotis, kaip, tar- 
kime, aktoriai, visi žinotų, kad jis nėra toks, kokiu dedasi esąs. 
Bet apie tikruosius slapūnus, kurių visada buvo ir yra, dar nie- 
kam nieko neteko girdėti. 

— Ir nepamirškite, - pridūrė sinjoras de Salazaras, - kad sla- 
pukautojas neturi tylėti kaip koks žioplys. Priešingai. Privalote 
išmokti šmaikštaudamas pasiekti tai, ko negalite kalbėdamas 
atvirai, - naudodamasis visomis iškalbos vingrybėmis pasauly- 
je, kur pirmenybė teikiama regimybei, išmokti austi šilko žo- 
džius. Kaip strėlės perveria kūną, taip žodžiai gali perverti sie- 
lą. Tegul jūsų savastimi tampa tai, kas tėvo Emanuelio mašino- 
je yra mechaniškas menas. 

- Bet sinjore, - tarė Robertas, - tėvo Emanuelio mašina man 
atrodo esanti Proto atspindys, kuris siekia ne sužavėti ar suvi- 
lioti, o atrasti ir atskleisti daiktų sąsajas, taigi sukurti dar vieną 
tiesos įrankį. | 

— Tai - filosofams. O su kvailiais naudokitės Protu, kad ste- 
bintumėte juos, ir sutiksite pritarimą. Žmonėms patinka ste- 
bėtis. Kai jūsų likimas ir sėkmė sprendžiasi ne kovos lauke, o 
karaliaus rūmuose, geras įspūdis pokalbio metu duos jums dau- 
giau naudos už drąsų puolimą. Apdairus žmogus elegantiška 
fraze išsisuka iš kiekvienos painiavos ir liežuviu geba naudotis 
it lengviausia plunksna. Už daugumą dalykų galima atsidėkoti 
žodžiais. 

„— Salazarai, jūsų jau laukia, - tarė Saleta. 

Taip baigėsi ta netikėta gyvenimo išminties pamoka, kuri Ro- 
berto nepaguodė, bet jis liko dėkingas savo mokytojams: jie 
atskleidė daug to amžiaus paslapčių, apie kurias Grivoje nie- 
kas niekada jam nebuvo kalbėjęs. 


12. 


SIELOS KANČIOS 


Griūvant visoms iliuzijoms, Robertas tampa meilės aistros auka. 

Buvo birželio pabaiga, gana karšta. Jau gal dešimt dienų 
sklandė gandai apie susirgusį maru ispanų stovykloje. Atsar- 
gos mieste pradėjo sekti, kareiviai dabar gaudavo tik po ketu- 
riolika uncijų juodos duonos, o kazaliečiai už pintą vyno prašė 
net trijų florinų, arba dvylikos realų. Salazaras lankėsi mieste, 
o Saleta karo stovykloje, kad aptartų per susirėmimus nelais- 
vėn paimtų karininkų pasikeitimo sąlygas: išlaisvintieji privalė- 
jo pasižadėti daugiau nebekovoti. Sklandė kalbos apie kopian- 
tį aukštyn diplomatinio pasaulio laiptais kapitoną Mazarinį, ku- 
riam popiežius patikėjo vesti derybas. 

Reta vilties kibirkštėlė, vienas kitas išpuolis, pakaitomis, lyg 
žaidžiant, griaunami priešininko tuneliai - tokia buvo toji van- 
gi apgultis. 

Karingos nuotaikos belaukiant derybų ar į pagalbą atvyk- 
stančių pulkų pamažu rimo. Kai kurie kazaliečiai, nepaisyda- 
mi tolimų vangių iš ispanų pusės atsklindančių papliūpų, nu- 
sprendė išeiti iš miesto ir nupjauti javus, kurie dar išliko nesu- 
trempti vežimų ratų ir žirgų kanopų. Ne visi jie buvo begin- 
kliai: Robertas matė, kaip viena aukšta rusvaplaukė kaimietė 
liovusis mojuoti pjautuvu protarpiais pritūpdavo tarp varpų, 
pakeldavo šautuvą ir kaip patyręs kareivis priglaudusi buožę 
prie rausvo skruosto iššaudavo trukdančiųjų dirbti pusėn. Ga- 

liausiai ispanams įkyrėjo tos karingosios Cereros šūviai, jie irgi 
atsakė šūviais ir viena kulka nubruožė jai riešą. Dabar ji traukė- 
Si, pasruvusi krauju, nesiliaudama šaudyti ir kažką vis sušukda- 
ma priešų pusėn. Nors buvo jau beveik prie miesto sienos, kai 
kurie ispanai nesiliovė šaukę jai pavymui: „Puta de los france- 
ses!“, bet ji jiems atsikirto: „Taip, esu prancūzų kekšė, bet jūsų — 
niekada!“ 

Toji tyra figūra, sveiko grožio ir kovos įtūžio kvintesencija, 
kartu su jai mesto kaltinimo nedora šešėliu sukurstė paauglio 
jausmus. 

Tą dieną jis vaikščiojo Kazalės gatvėmis visur jos ieškoda- 
mas. Paklausinėjęs kaimiečių, sužinojo, kad merginos vardas, 
pasak vienų, buvo Ana Marija Novarietė, kiti vadino ją Fran- 
česka, o vienoje smuklėje išgirdo, jog jai dvidešimt metų ir ji 
smaginasi su vienu prancūzų kareiviu. „Šauni Frančeska, tikrai 
šauni“, - kalbėjo reikšmingai šypsodamiesi; klausydamas tų ne- 
švankių užuominų, Robertas dar labiau geidė savo mylimosios. 


Vieną vakarą, eidamas pro kažkokius namus, pamatė ją tam- 
siame pirmojo aukšto kambaryje. Ji sėdėjo prie lango gaudy- 
dama tvankų vakaro orą vos gaivinusį vėjelį, apšviesta toliau 
stovėjusio žiburio, kurio iš lauko nesimatė. Iš karto jos nepaži- 
no, nes gražiosios garbanos buvo susuktos apie galvą ir tik po 
sruogą raitėsi apie ausis. Matėsi tik jos palenkto veido ovalas, 
nubertas prakaito lašeliais, tose sutemose atrodęs vieninteliu 
tikru žiburiu. 

Ji siuvo palinkusi prie žemo stalelio, susikaupusi, nematyda- 
ma įdėmiai ją stebinčio prie sienos prisiglaudusio jaunuolio. Ro- 
bertui širdis daužėsi krūtinėje bežvelgiant į jos lūpas su šviesių 
plaukelių šešėliu virš jų. Staiga ji pakėlė ranką, dar blyškesnę už 
veidą, prinešė prie lūpų tamsų siūlą ir įdėjo jį tarp raudonų lūpų, 
atvėrusi baltų dantų eilę nukando jį vienu gaistu, išdidžios da- 
mos mostu, šypsodamasi iš savo romaus žiaurumo. 


$ A 
> Aad = 
ZŲ- = 
1 1 0 A sz 
I ~ 
e i ii a a E 


Robertas būtų galėjęs žiūrėti visą naktį, veik nekvėpuoda- 
mas — iš baimės būti pastebėtas ir stingdančios aistros. Tačiau 
mergina netrukus užpūtė žiburį, ir regėjimas išnyko. 

Kitomis dienomis jis ne kartą ėjo ta gatve, bet jos daugiau 
neišvydo, gal tik vieną kartą, tačiau nebuvo tikras, ar tai išties 
ji, nes sėdėjo palenkusi galvą, nuogu rausvu kaklu, o ant veido 
krito plaukų vilnys. Jai už nugaros stovinti matrona vagojo tas 
rusvas bangas avių šukomis, kartkartėmis padėdama jas, kad 
pagautų bėgantį gyvūnėlį, kuris suspaustas tarp nagų sausai 
trakšteldavo. 

Robertas, ne naujokas utėlių naikinimo apeigose, pirmą kartą 
. pamatė jų grožį ir pajuto merkiantis rankas į šilko jūrą, pirštų 
galais liečiantis sprandą, bučiuojantis plaukų bangas, savo ran- 
komis naikinantis pulkus jas užpuolusių mirmidonų.. 

Gatve artėjantis triukšmingas būrelis jį privertė atsitraukti 
nuo to stebuklo, ir tąkart paskutinį sykį langas dovanojo jam 
meilės vizijas. 

Kitomis popietėmis ir kitais vakarais dar matė ten matroną 
su kita mergina, tačiau ne ja. Pagalvojo, kad tie namai gal ne 
jos, o kokio nors giminaičio, kuriam buvo atėjusi padėti. Ir po 
to daug dienų nežinojo, kur ji galėtų būti. 


Meilės ilgesys — toks gėrimas, kurs perpiltas į draugo ausis, 
įgauna stiprumo; išsekintas bergždžio vaikščiojimo po Kazalę 
ir bevaisio ieškojimo, Robertas negalėjo nuslėpti savo būsenos 
nuo Sen Saveno. Atvėrė savo paslaptį paakintas puikybės, — 
juk kiekvienas įsimylėjėlis dabinasi savo mylimosios grožiu nė 
kiek dėl jo nedvejodamas. 

— Ką gi, mylėkite, - nerūpestingai atsakė Sen Savenas. - Tai — 
nenaujas dalykas. Atrodo, kad žmonės, skirtingai nei gyvūnai, 
tuo mėgaujasi. 

— Argi gyvūnai nemyli? 

— Ne, paprastosios mašinos nejaučia meilės. Ką daro vežimo 

ratai, važiuojant nuokalne? Rieda žemyn. Vežimas - tai svoris, 
jis pakrypsta: aklas poreikis stumia jį žemyn. Lygiai gyvūnas: jis 
linksta poruotis ir tol nenurimsta, kol nepasitenkina. 

— Bet ar vakar man nesakėte, kad ir žmonės tėra mašinos? 

— Taip, bet žmogiškoji mašina sudėtingesnė už tą mineralinę 
ar gyvūniškąją, todėl svyravimas jai teikia džiaugsmą. 

— O tuomet? 

— Jūs mylite, taigi geidžiate, o kartu negeidžiate. Meilė pa- 
verčia jus savo pačių priešais. Būgštaujate, kad pasiekęs tikslą 
nusivilsite. Mėgaujatėsin limine, kaip sako teologai, džiaugiatės 
galėdami jį atitolinti. 

— Netiesa, aš... aš jos noriu tuoj pat! 

- Jei tai tiesa - kaimiečio dvasia dar jūsų nepaliko. Esate 
protingas. Norėdamas, ją jau būtumėte turėjęs, ir pasirodytu- 
mėt esąs gyvulys. Bet trokštate, kad jūsų geismas suliepsnotų, 
o kartu įsidegtų ir josios jausmai. Jei ji pradėtų geisti jūsų taip, 
kad nedelsdama jums atsiduotų - tikriausiai jos nebenorėtu- 
mėt. Meilė auga laukdama. Laukimas plačiais Laiko laukais 
veda Progos link. 

— Ką gi turėčiau daryti? 

— Ją merginti. 

— Bet... ji dar nieko nežino, ir turiu jums prisipažinti, kad 
nedrįstu jos užkalbinti... 

— Parašykite laišką ir apsakykite savo meilę. 

— Aš niekada nerašiau meilės laiškų! Dar daugiau, gėda pri- 
sipažinti, bet apskritai nesu rašęs laiškų. 

— Kai negali pasitikėti prigimtim — ieškok paguodos mene. 
Aš jums jį padiktuosiu. Kilmingieji dažnai pramogauja rašyda- 
mi laiškus nepažįstamoms damoms, ir aš neką prastesnis. Ne- 
mylėdamas, apie meilę moku kalbėti geriau už jus, kurį meilė 
paverčia nebyliu. 

— Manau, kad kiekvienas žmogus myli savaip... Tai atrodys 
dirbtina. 

— Nuoširdžiai jai atskleidęs savo meilę, pasirodytumėt sta- 
čiokas. 

— Juk pasakyčiau tiesą... 

— Tiesa - nelyginant labai graži ir drovi mergaitė, todėl dera 
ją apgaubti skraiste. 

— Bet aš noriu kalbėti apie savo meilę, ne tai, ką galvojate 
jūs! 

— Jei norite, kad jumis patikėtų, apsimetinėkite. Visur reikia 
truputėlio apgaulės. 

— Ji supras, kad laiškas ne apie ją. 

— Nebijokite. Patikės, kad viskas, ką jums padiktuosiu, su- 
kurta tik jai ir apie ją. Greičiau sėskitės ir rašykite. Tik leiskite 
man pagalvoti. 

Sen Savenas siuvo po kambarį, nelyg į avilį grįžtanti bitė. Jis 
tarsi šoko, o akys lakstė į visas puses, lyg ore būtų sklandę tie 
dar nematomi žodžiai. Paskui pradėjo. 

— Sinjora... 

— Sinjora? 

— O kaip norėtumėt pradėti? Gal „Ei, tu, Kazalės kekšyte“? 

— Puta de los franceses, - nesusilaikė nesumurmėjęs Rober- 
tas, išsigandęs, kad Sen Savenas juokaudamas taip priartėjo jei 
ne prie tiesos, tai bent prie melo. 

— Ką pasakėte? 

— Nieko. Gerai, tegul bus „Sinjora“. O toliau? 

— Sinjora, nuostabiojoje Pasaulio knygoje jau nuo pirmosios 
jo Sukūrimo dienos parašyta, kad aš sutiksiu jus ir pamilsiu. 
Bet jau sulig pirmąja šio laiško eilute jaučiu, kaip kartu liejasi 
manoji siela, palikdama mano lūpas ir manąją plunksną dar jo 
nė nepabaigus rašyti. 

— „rašyti. Nežinau, ar ji supras... 

- Tiesa kuo sudėtingesnė, tuo mielesnė, ir tuo malonesnis 
jos atskleidimas, kuo brangiau atsiėjo. Prabilkime dar iškiliau... 
Sinjora... 

— Dar iškiliau? 

— Taip. Sinjora, jūs, kuri esate tokia graži kaip Alčidiana, ne- 
abejotinai kaip ir Ji turėtumėt būti lygiai nepasiekiama. Ma- 
nau, kad tik kerų valia jūs atsidūrėte čia, o jūsų šalis tapo ant- 
rąja Plaukiojančia Sala, kurią mano atodūsių vėjai neša tolyn, 
ir aš stengiuosi ją pasivyti, tą antipodų kraštą, žemę, kurios per 
ledynus negali pasiekti. La Griva, matau, jūs sutrikęs: gal ma- 
no žodžiai atrodo blankūs? 

— Ne, sakyčiau... priešingai. 

— Nesijaudinkite, - tarė Sen Savenas, klaidingai supratęs Ro- 
berto mintį, — čia netrūks ir priešybių kontrapunktų. Tęskime. 
Gal Dievų valia jūsų grožiui lemta likti nepažintam, bet juk 
Dievai palankiai priima jiems skirtus mūsų aukuro dūmus, to- 
dėl ir jūs neatstumkite mano meilės: jūs, kuri esate grožio ir 
žavesio įsikūnijimas, pastūmėsite mane bedievybėn, uždraus- 
dama jūsų asmenyje garbinti dvi didžiausias dieviškas dorybes... 
Taip geriau? 

Dabar vienintelis Roberto rūpestis buvo, ar Novarietė moka 
skaityti. Įveikusi tą kliūtį, skaitydama ji neabejotinai svaigs ly- 
giai taip, kaip dabar jis svaigsta rašydamas. 

— Viešpatie, - tarė, - ji gali išprotėti... 

— Ir išprotės. Rašykite. Tuomet, kai jums padovanojęs savo 
laisvę netekau savosios širdies, dabar, tarsi vienos man neuž- 
tektų jus mylėti, randu ją suskilusią į daugybę širdžių, kurios 
aidu tvinksi kiekvienoje mano arterijoje. 

— O, Dieve... 

— Nurimkite. Juk tik kalbate apie meilę, o ne mylite. Sinjora, 
atleiskite netekusiam vilties jo įkarštį, ar verčiau jo nepaisykite, 
nes valdovai neprivalo pastebėti savo vergų mirties. Taip, ma- 
no likimas vertas pavydo, nes varginotės, kad mane sužlugdy- 
tumėt: jei teiktumėtės bent nekęsti manęs, žinočiau, kad esate 
man neabejinga. Tuomet mirtis, kuria manote galinti mane nu- 
bausti, taptų man džiaugsmo versme. Taip, mirtis, nes meilė — 

tai suvokti, kad dvi sielos viena kitai sukurtos, idant į viena 
susilietų, bet jei viena iš jų to nenori, antrajai nelieka nieko 
kita, kaip tik numirti. Ir mano siela, atsiskirdama nuo manojo 
kūno, kuriame dar rusena gyvybė, jums tai nori pranešti. 

— ...manojo kūno, jums tai? 

— ...nori pranešti. 

— Leiskite atsikvėpti. Man kaista galva... 

— Valdykitės. Nepainiokite meilės su menu. 

— Aš ją myliu! Suprantate, myliu?! 

— O aš - ne. Todėl ir kreipėtės į mane pagalbos. Rašykite 
galvodamas ne apie ją. Galvokite... apie sinjorą de Tuara... 


— Prašyčiau!.. 
— Nėra ko piktintis. Be to, jis gražus vyras. Rašykite. Sinjora... 
— Ir vėl? 


— Taip. Sinjora, likimas man lėmė mirti aklam. Argi vietoje 
mano akių neįstatėte dviejų distiliacijos aparatų, kad mano gy- 
vastis iš jų išvarvėtų? Ir kodėl kuo labiau drėksta mano akys, 
tuo labiau jas degina? Gal mūsų Tėvas, davęs gyvybę pirma- 
jam žmogui, sukūrė mane ne iš to paties molio, o iš kalkių, jei 
naikina mane vanduo, besiliejantis lauk? Ir kodėl sunaikintas 
vis dar gyvenu, trykšdamas srauniomis ašaromis, kurios ir to- 
liau mane naikina? 

— Ar ne per didžiai pasakyta? 

- Iškiliomis progomis ir mintys turi būti iškilios. 

Robertas nebesipriešino. Jis pasijuto tapęs Novariete ir pa- 
tiriąs tą patį, ką ji turės patirti skaitydama šį laišką. Sen Save- 
nas diktavo toliau: 

— Mano širdyje, ją apleidusi, palikote puikybę, kuri yra jūsų 
paveikslas ir kuri didžiuojasi galėdama valdyti mano gyvenimą 
ir mirtį. Jūs pabėgote nuo manęs, kaip valdovai pasišalina iš 
kankinimų vietos, bijodami, kad juos nuvargins malonės prašy- 
mais. Jei mano siela ir mano meilė yra du tyri atodūsiai, mirda- 
mas melsiu Agonijos - kad paskutinis mane paliktų meilės ato- 

dūsis, idant paskutinįsyk apdovanočiau jus stebuklu, kuriuo tu- 
rite didžiuotis - kad nors akimirką jūsų geis jau miręs kūnas. 

— Kūnas. Baigėte? 

— Ne, leiskite pagalvoti, pabaigoje reikėtų pointe... 

— Puen... ko? 

— Taip, proto veiksmo, kuris išreikštų negirdėtą ir nelauktą 
dviejų dalykų sąsają, kad šitas malonus dvasios žaismas sutrik- 
dytų įprastą požiūrį į dalykų esmę. 

— Nesuprantu... 

- Suprasite. Štai, pakeiskime kreipinio kryptį, juk jūs dar ne- 
mirėte, suteikime jai progą padėti mirštančiajam. Rašykite. Sin- 
jora, jūs dar galėtumėt mane išgelbėti. Padovanojau jums savo 
širdį. Bet kaip dabar man gyventi be to gyvenimo variklio? Ne- 
prašau jos grąžinti, nes tik jūsų nelaisvėje ji džiaugiasi saldžiausia 
laisve, meldžiu tik atsiųsti mainais savąją, nes niekur neras ji 
tinkamesnio prieglobsčio. Gyventi nereikia dviejų širdžių, o ma- 
noji dėl jūsų plaka taip smarkiai, kad užlies jus neblėstančia 
aistra. 

Jis pasisuko ir nusilenkė lyg laukiantis plojimų aktorius: 

— Argi negražu? 

— Gražu? Man atrodo... kaip čia pasakius... juokinga. Tarsi 
toji sinjora bėgiotų po Kazalę rinkdama ir dalindama širdis, lyg 
koks pažas... 

— Norėtumėt, kad mylėtų ji vyrą, kalbantį lyg paprastas mies- 
tietis? Pasirašykite ir užantspauduokite. 

— Galvoju ne apie damą, o kad mirčiau iš gėdos, jei ji kam 
nors parodytų šį laišką. 

- Ji to nedarys. Nešios jį prie krūtinės ir kas vakarą uždegusi 
prie lovos žvakę skaitys jį apipildama bučiniais. Pasirašykite ir 
užantspauduokite. 

— Bet įsivaizduokime, kad ji nemoka skaityti. Turės juk pa- 
prašyti kito, kad jai perskaitytų... 

— Sinjore de la Griva! Ar norite man pasakyti įsimylėjęs ne- 

tašytą kaimietę, o aš eikvojęs savo įkvėpimą kažkokiai nemok- 
šai? Mums nelieka nieko kita, kaip kautis. 

— Tai - pavyzdys, prielaida, juokas. Mane mokė, jog apdairus 
žmogus privalo numatyti visus atvejus, visas aplinkybes, net pa- 
čias neįtikimiausias... 

— Jūs jau pramokote tinkamai kalbėti. Tačiau šiuo atveju įver- 
tinote klaidingai: pasirinkote pačią juokingiausią iš galimybių. 
Bet nenoriu jūsų versti. Galite nubraukti paskutiniuosius žo- 
džius ir parašyti, ką dabar pasakysiu... 

— Jei subraukysiu, laišką reiks perrašyti. 

— Jūs dar ir tingus. Išmintingas žmogus moka išnaudoti ne- 
"sekmes. Nubraukite... ar jau? Gerai. 

Sen Savenas įkišo pirštą į ąsotį, o paskui nuvarvino lašą ant 
nubrauktojo sakinio, ir riebi dėmė pamažu ėmė plėstis, vis la- 
biau tamsėdama nuo rašalo, kuris su vandeniu skydo ant po- 
pieriaus. 

— Dabar rašykite. Sinjora, atleiskite, kad neišdrįsau palikti 
parašytos minties, kuri ir išgąsdino savo drąsa, ir Išspaudė man 
ašarą. Taip jau atsitinka, kad ugnikalnio liepsnos gali pagimdy- 
ti saldžiausią karčiai sūrių vandenų srautą. Bet, sinjora, manoji 
širdis yra lyg jūros kriauklė, kuri sugėrusi aušros rasas pagimdo 
gražiausią perlą ir auga kartu su juo. Vien pagalvojus, kad jūsų 
abejingumas nori man iš krūtinės išplėšti jos taip rūpestingai 
puoselėtą perlą, širdis man liejasi pro akis... Taip, la Griva, ši- 
taip neabejotinai geriau, išvengėme tuščiažodžiavimo. Verčiau 
baigti laišką kiek prislopinant mylinčiojo jausmus, idant dar 
labiau sužadintume mylimosios jausmus. Pasirašykite, užant- 
spauduokite ir pasirūpinkite, kad ji jį gautų. Paskui laukite. 

— Ko laukti? 

— Kai Apdairumo Busolė pasisuka į šiaurę, Palankios Pro- 
gos vėjas išpučia bures. Tuose dalykuose laukimas nėra gerai. 
Esant greta, aistra silpsta, tolstant — stiprėja. Iš toli galite at- 
rodyti kaip liūtas, o iš arti - tapti pelyte, nesvarbu, kad pa- 

gimdė kalnas. Jūs tikrai turite puikių savybių, bet per daug ro- 
domos jos praranda žavesį, atsiminkit, kad vaizduotė siekia to- 
liau nei žvilgsnis. 


Padėkojęs Robertas bėgte nubėgo namo, glausdamas prie 
krūtinės laišką, lyg vagis, bijantis, kad kas kitas nepavogtų jo 
vagystės objekto. 

Surasiu ją, kalbėjo sau, nusilenksiu ir įteiksiu laišką. Paskui 
vartėsi lovoje, įsivaizduodamas jos lūpas, tariančias parašy- 
tuosius žodžius. Dabar jau regėjo Aną Mariją Frančeską No- 
varietę, apdovanotą visomis dorybėmis, kurias jai priskyrė Sen 
Savenas. Nors ir svetimais žodžiais apsakęs savąją meilę, jis 
pasijuto dar labiau mylįs. Elgdamasis beprotiškai, jis tapo Pro- 
to belaisviu. Mylėjo Novarietę lygiai taip audringai, kaip ap- 
rašyta laiške. 


Pradėjęs ieškoti tos, nuo kurios atstu būtų norėjęs likti, pa- 
trankų sviediniams krintant ant miesto, nepaisydamas pavojų, 
vieną dieną pastebėjo ją gatvės gale, nešiną varpomis — 
nelyginant mitologinė būtybė. Susijaudinęs puolė jos pasitikti, 
gerai nesumodamas, ką darys ar sakys. 

Virpėdamas priėjo prie jos ir sustojęs tarė: 

— Panaite... 

— Jūs man? - juokdamasi atsiliepė mergina, paskui pridūrė: — 
Na? 

— Na, - nesumojo ką geriau atsakyti Robertas, - ar nepasa- 
kytumėt, kuriuo keliu pasiekti Pilį? 

Mergina loštelėjo atgal galvą su plaukų kupeta: 

— Juk tuo, ar ne? 

Ir pasuko už kampo. 

Kol Robertas svarstė, sekti jai iš paskos ar ne, ties tuo kam- 
pu švilpdamas nukrito sviedinys — jis išgriovė sodo tvorelę ir 
sukėlė dulkių debesį. Robertas užsikosėjo, palaukė, kol dulkės 

išsisklaidys, — ir suprato, kad pernelyg neryžtingai eidamas erd- 
viais Laiko laukais praleido Progą. 

Bausdamas save, su širdgėla suplėšė laišką ir pasuko namo, 
palikęs ant žemės pasklidusias savo širdies draiskanas. 

Pirmoji miglota meilė amžiams įtikino jį, kad meilės objek- 
tas visada yra nepasiekiamas, ir tai, manau, nulėmė jam - jsi- 
mylėjėlio — dalią. Vėliau jis aplankė visas vietas (kur apie ją 
sužinojo, kur aptiko jos pėdsakų, kur girdėjo apie ją kalbant ir 
kur ją išvydo), vis kurdamas atminties paveikslą. Taip nupiešė 
jis savo aistros Kazalę, paversdamas jos gatveles, šaltinius ir 
aikštes Polinkio Srautu, Abejingumo Ežeru ar Priešiškumo Jū- 
ra; žaizdų iškankintas miestas tapo jo nepasotinto Švelnumo 
Kraštu, vienatvės sala (gal jau tuomet jis nujautė ateitį). 


13. 


JAUSMŲ ŽEMĖLAPIS 


Birželio dvidešimt devintosios naktį apgultuosius pažadino bai- 
sus griausmas, po kurio pasigirdo būgnų tratėjimas: sprogo pir- 
moji mina, kurią priešininkui pavyko pakasti po tvirtovės sie- 
na. Į orą išlėkė vienas ravelinas, dvidešimt penki kareiviai žu- 
vo. Kitos dienos šeštą valandą vakaro vakaruose sugrumeno 
audra, o rytuose pasirodė gausybės ragas, ryškesnis už likusią 
dangaus dalį, jo smaigalys čia traukėsi, čia ilgėjo. Tai buvo ko- 
meta, kuri sutrikdė karo vyrus, o gyventojus privertė užsisklęsti 
namuose. Po kelių savaičių siena buvo išsprogdinta dar keliose 
vietose, o apgultieji nuo eskarpų šaudė tuščiai, nes priešinin- 
kai jau šliaužė po žeme ir kontraminų tuneliai nebepadėjo jų iš 
ten iškrapštyti. 

Robertas pergyveno tą sudužimą, lyg būtų čia pašalietis. Jis 
ilgas valandas kalbėjo su tėvu Emanueliu apie tai, kaip geriau- 
sia aprašyti apgulties ugnis, kartu vis dažniau susitikdamas su 
Sen Savenu, su kuriuo kūrė savo meilės ugnių metaforas, ne- 
drįsdamas prisipažinti ją žlugus. Sen Savenas tapo ta scena, 
kur netrikdomas rutuliojosi jo flirto veiksmas; tylėdamas kentė 
gėdą, kartu su draugu rašė naujus laiškus, apsimesdamas, kad 
parašytuosius įteikęs, o iš tikro skaitydamas juos kas naktį, lyg 
tą kančių dienoraštį ji jam būtų parašiusi. 

Įsivaizduodavo, kaip landsknechtų persekiojama Novarietė 
puola jam į glėbį, jis nuveja priešininkus ir vedasi ją netekusią 

jėgų į sodą, kur mėgaujasi jos laukine padėka. Nuo tų minčių 
jis susmukdavo savo lovoje, netrukus vėl atsigaudavo ir toliau 
kurdavo sonetus savo mylimajai. 

Vieną parodė Sen Savenui, kuris įvertino: 

— Jums leidus, pasakysiu, kad jis apgailėtinas, bet nenusimin- 
kite: daugelis tų, kurie Paryžiuje save vadina poetais, kuria dar 
blogiau. Neeiliuokite apie savo meilę, aistra iš jūsų atima tą 
šaltumą, kuris Katului pelnė šlovę. 

Pajutęs melancholiją, prasitarė apie ją Sen Savenui. Šis tarė: 

— Džiaukitės, melancholija - ne kraujo nuosėdos, o jo stipry- 
bė, ji gimdo didvyrius, nes, būdama arti pamišimo, skatina juos 
- drąsiausiems poelgiams. 

Tačiau Robertas nesijautė kam nors skatinamas ir puolė į me- 
lancholiją, kad pats sau neatrodė pakankamai melancholiškas. 

Kurčias šauksmams ir patrankų šūviams, jis girdėjo guodžia- 
mus gandus (ispanų stovykloje krizė, prancūzų kariuomenė ar- 
tėja), džiaugėsi, kai liepos viduryje viena kontramina pagaliau 
paguldė daug ispanų; tuo pat metu daugelis ravelinų buvo eva- 
kuota, o liepos viduryje priešininkas galėjo nekliudomas ap- 
šaudyti miestą. Išgirdo, jog kai kurie kazaliečiai jau žvejoja Po 
upėje, ir, nepaisydamas krintančių priešo patrankų sviedinių, 
lėkė gatvėmis Žiūrėti, būgštaudamas, kad imperijos kareiviai 
gali nušauti Novarietę. 

Jis skynėsi kelią per sukilusius kareivius, nes sutartyje nebu- 
vo numatyta kasti tunelius; kadangi kazaliečiai atsisakė tai da- 
ryti, Tuara teko pažadėti jiems papildomą užmokestį. Džiaugėsi 
kartu su visais, sužinojęs, kad Spinola susirgo maru, džiūgavo 
matydamas įžengiant į miestą būrį neapoliečių dezertyrų, iš bai- 
mės palikusių maro apsėstą karo stovyklą, girdėjo tėvą Ema- 
nuelį sakant, jog būtent jie galėjo atnešti užkratą... 

Rugsėjo viduryje maras užvaldė miestą, Robertas nesisau- 
gojo, bijojo tik, kad nesusirgtų Novarietė, ir vieną rytą pats at- 
sibudo karščiuodamas. Jam pavyko kažką pasiųsti su Žinia tė- 

vui Emanueliui - ir slapta buvo apgyvendintas pas jį vienuoly- 
ne, — taip jis išvengė tų baisių lazaretų, kur ligoniai mirdavo 
greitai ir tyliai, netrukdydami tiems, kuriuos turėjo pakirsti pi- 
rotechnika. 

Robertas negalvojo apie mirtį: karštinė jam rodėsi nelyg pa- 
ti meilė - glostydamas čiužinio nelygumus ar glamonėdamas 
prakaituotas ir skaudamas savo kūno dalis, sapnavo glamonė- 
jantis Novarietės kūną. 


Tą vakarą „Dafnėje“, kai naktis ėjo vis gūdyn, dangus lėtai 
sukosi savo keliu, o Pietų Kryžius nyko už horizonto, šie ryškūs 
atminties paveikslai neleido Robertui suprasti, ar dega jis mei- 
le karingajai Kazalės Dianai, ar Sinjorai, tokiai pat tolimai jo 
akims. 

Panoro sužinoti, kur galėtų būti, todėl nusileido į navigaci- 
jos prietaisų kajutę, kur, kaip jam atrodė, turėjo būti tų jūrų 
žemėlapis. Rado jį, didelį, spalvotą, nebaigtą piešti, nes tais 
laikais dauguma jų būdavo nebaigti dėl savaip susiklosčiusių 
aplinkybių: jūreiviai nupiešdavo tik matytas naujai atrastos Že- 
mės pakrantes, palikdami nebaigtą jos kontūrą, niekad neži- 
nodami, kaip ir kiek toji žemė yra nusidriekusi; todėl tų laikų 
Ramioio vandenyno žemėlapiai neretai priminė pakrančių ara- 
beskas, perimetrų pėdsakus, dydžių hipotezes, o pilnutinai nu- 
pieštas ten galėjai rasti tik kelias aplink apiplauktas saleles ir iš 
patirties žinomas vėjų kryptis. Kai kuriuose žemėlapiuose sa- 
los buvo su kruopščiai nupieštomis viršukalnėmis ir jas supan- 
čiais debesimis, tad galėjai jas lengvai atpažinti, kaip iš tolo 
atpažįstamas žmogus iš jo skrybėlės formos ar eisenos. 

Tas žemėlapis vaizdavo dvi gretimas pakrantes, atskirtas iš 
pietų į šiaurę nutįsusio kanalo, o vienos iš dviejų pakrančių 
vingiuotas kontūras apibrėžė salą, kuri gal buvo jo Sala, tačiau: 
už platesnio vandens intarpo matėsi dar kitų salų, panašios 
formos, lygiai taip pat galėjusių rodyti jo buvimo vietą. 

Klystume manydami, kad Robertą užvaldė geografo smalsu- 
mas - per ilgai tėvas Emanuelis mokė jį iškreipti tai, kas mato- 
ma žvelgiant pro aristoteliškojo Žžiūrono lęšį. Per ilgai Sen Sa- 
venas mokė jį kurstyti geismą kalba, kuri merginą paverčia gul- 
be, o gulbę moterimi, saulę katilu, o katilą saule! Robertą rasi- 
me vėlyvą naktį sapnuojantį atviromis akimis ties žemėlapiu, 
dabar jau virtusiu aistringai trokštamu moters kūnu. 

Jei įsimylėjėliai elgiasi neapdairiai rašydami mylimojo vardą 
pakrantės smėlyje, kurį kaipmat nuplauna bangos, kokiu ap- 
dairiu įsimylėjėliu turėjo jaustis jis, patikėdamas mylimosios 
kūną įlankų ir užutėkių linkiams, plaukus - archipelagų mean- 
dromis tekančioms srovėms, vasariškai aprasojusį veidą van- 
denų atspindžiui, akių paslaptį beribei žydrynei, - žemėlapis 
kartojo numylėto kūno bruožus įvairiomis užtakių ir iškyšulių 
sekomis. Kupinas geismo, jis lūpomis glostė žemėlapį, siurbė 
gašlųjį vandenyną, švelniai kuteno kyšulį, nedrįsdamas įsiskverb- 
ti į sąsiaurį, priglaudęs skruostą kvėpė vėjų dvelksmą, geidė 
sugerti šaltinius ir versmes, trokšdamas išdžiovinti upių žiotis, 
virsti saule, idant galėtų bučiuoti krantus potvyniu, mėgau- 
damasis Žiočių paslaptimi... 

Bet jautė pasitenkinimą ne dėl to, ką turėjo, o dėl to, ko 
negalėjo turėti: kol geismų užvaldytas glamonėjo jis tą dailų 
išmanaus teptuko kūrinį, gal Kiti tikrojoje Saloje — ten, kur 
skleidėsi jos grakščios formos, kurių žemėlapis dar nebuvo ap- 
rėpęs — ragavo josios vaisių ir maudėsi jos vandenyse... Kiti — 
apstulbę žiaurūs milžinai - tą akimirką glaudė savo šiurkščias 
rankas prie jos krūtų, beformiai Vulkanai mėgavosi trapiąja Af- 
rodite, išniekindami jos žiotis taip pat kvailai, kaip Žvejys iš dar 
Neatrastosios salos kažkur Kanarų pakraštyje iš neišmanymo 
numeta rečiausią perlą... 

Ji kito meilužio glėbyje... Toji mintis svaigino labiausiai, ir 
Robertas raitėsi, staugdamas dėl savo lyties bejėgiškumo. Šia- 
me įdūkyje graibant stalą tarsi tikėtųsi nustverti nors kraštelį 

sijono, jo žvilgsnis nuo šio romaus, švelniai banguoto kūno pa- 
veikslo nuslydo prie kito žemėlapio, kurio autorius galbūt no- 
rėjo pavaizduoti vakarinės žemės vulkanų liepsnas; tai buvo 
viso Žemės rutulio portulanas su iš viršukalnio besiveržiančiais 
dūmų stulpais, visas priraizgytas sausgyslių; staiga pasijuto jis 
gyvu to rutulio atvaizdu ir kriokdamas ištryško lava iš kiekvie- 
nos poros, išsiveržė savo nepatenkinto geismo limfa ir paga- 
liau praradęs sąmonę - nualintas sausosios vandenligės (taip 
rašo) — nukrito ant išsvajoto australinio kūno. 


14. 


TRAKTATAS APIE KOVOS MENĄ 


Kazalėje jis irgi sapnuodavo bekraščius laukus ir platų slėnį, 
kur pirmąkart išvydo Novarietę. Bet dabar jis jau nebuvo ligo- 
nis, todėl vis aiškiau suprato niekada jos nebesutiksiąs: tikriau- 
siai greit mirsiąs, o gal ir ji jau seniai mirusi. | 

Bet iš tikrųjų jis nenumirė, priešingai, pamažu sveiko, tik ne- 
suprato to — sveikstančiojo silpnumą palaikė lauk einančia gy- 
vastimi. Sen Savenas dažnai jį lankė, prie tėvo Emanuelio 
(spoksojusio į jį taip, lyg būtų norėjęs atimti iš jo tą vargšę sie- 
14) pasakodavo jam naujausius įvykius, o šiam išėjus (nes vie- 
nuolyne vyko derybos) virsdavo gyvenimo ir mirties filosofu. 

— Mano brangusis drauge, Spinola guli mirties patale. Esate 
pakviestas į puotą jo mirties proga. 

— Ir aš kitą savaitę gal jau būsiu miręs... 

— Netiesa, mirštantįjį pažinčiau iš veido. Bet klysčiau steng- 
damasis atitolinti jus nuo minčių apie mirtį. Pasinaudokite li- 
ga, kad galėtumėt ją gerai apmąstyti. 

— Sinjore Sen Savenai, jūs kalbate lyg dvasininkas. 

— Nieku gyvu. Nemokau jūsų ruoštis kitam gyvenimui, o 
patariu gerai pasinaudoti šiuo vieninteliu jums duotu gyveni- 
mu, kad, kai ateis laikas, deramai pasitiktumėt tą vienintelę 
jūsų laukiančią mirtį. Būtina daug iš anksto, ir ne vieną sykį, 
apmąstyti meną numirti, kad paskui pasisektų tai padaryti tą 
vienintelį kartą. 

Jis jau norėjo keltis iš lovos, tačiau tėvas Emanuelis neleido, 
manydamas, kad jis dar nepasiruošęs grįžti į karo sūkurį. Ro- 
bertas užuominomis davė suprasti, jog jam rūpi surasti vieną 
asmenį. Tėvui Emanueliui atrodė kvaila alinti save mintimis 
apie kitus, jis nutarė verčiau suniekinti moterų giminę: 

— Tas išpuikęs Moterų pasaulis, - tarė, - kurį laiko šių die- 
nų Atlantės, sukasi aplink Nedorą, nors yra po Krabo, o Tro- 
pikuose —- Ožiaragio ženklu. Veidrodis, Svarbiausias to pa- 
saulio Baldas, niekad nebūna toks tamsus, kaip tuomet, kai 
atspindi Žvaigždes tų goslių Akių, kurios, paskleidusios ap- 
kvaitusių Įsimylėjėlių Garus, virsta Sąžinės pragaištį skelbian- 
čiais Meteorais. 

Robertas nepripažino šios astronominės alegorijos ir nesu- 
tapatino mylimosios su kurtizanių paveikslu. Jis liko gulėti lo- 
voje, dar stipriau skleisdamas savo geismų Garus. 

Sinjoras de la Saleta ateidavo pas jį su dar kitokiomis naujie- 
nomis. Kazaliečiai svarstė, ar neturėtų atverti prancūzams ke- 
lio į citadelę, suprasdami, kad, norint neleisti į ją patekti prie- 
šui, reikia suvienyti jėgas. Tačiau sinjoras de la Saleta davė su- 
prasti, kad dabar labiau nei bet kada, kai miestas, atrodė, tuoj 
kris, jie, nors ir paviršutiniškai bendradarbiaudami, širdies gi- 
lumoje svarstė galimą sąjungą. 

— Reikia, - kalbėjo, — su sinjoru de Tuara būti meiliems lyg 
balandėliai, bet gudriems kaip gyvatės, jei kartais jo karalius 
norėtų parduoti Kazalę. Reikia kovoti, kad pergalė būtų kartu 
ir mūsų nuopelnas, tačiau neperlenkiant lazdos, - jei ji kris, 
kalti turi atrodyti tik prancūzai. 

Ir pridūrė, pamokydamas Robertą: 

— Apdairus žmogus randa daugiau nei vieną išeitį. 

— Prancūzai kaltina jus esant prekijais: niekas nepastebi, kaip 
kaunatės, bet visi mato, kaip mokate prekiauti! 

— Kad ilgai gyventum, reikia būti nieko vertam. Įskilęs indas 
niekada galutinai nesudūžta ir visiems įkyri savo patvarumu. 

Vieną rugsėjo pradžios rytą Kazalę užpylė išganinga liūtis. 
Sveikieji ir sveikstantieji išėjo laukan, į lietų, vildamiesi, kad jis 
nuplaus paskutinius užkrato pėdsakus. Tai buvo labiau atgaiva 
nei tikras gydymas, liga kirto ir po audros. Vienintelė paguoda, 
kad maras lygiai sėkmingai darbavosi priešininkų stovykloje. 

Jau galėdamas atsistoti ant kojų, Robertas įsidrąsino išeiti 
už vienuolyno sienų, - ir staiga ant namo, pažymėto žaliu kry- 
žiumi, rodančiu, kad ten gyvena užsikrėtusieji, slenksčio pa- 
matė Aną Mariją, arba Frančeską Novarietę. Ji atrodė sunyku- 
si, kaip Mirties šokio alegorija. Granato raudonumo ir sniego 
baltumo skruostai buvo blyškiai geltoni, bet ir šie suvargę bruo- 
Žai dar priminė buvusį grožį. Robertas prisiminė Sen Saveno 
žodžius: „Ar ir toliau keliaklupsčiausite, kai senatvė pavers jos 
kūną šmėkla, teprimenančia mirties artumą?“ 

Mergina verkė įsikniaubusi kapucinui į petį, lyg būtų prara- 
dusi artimą Žmogų, gal savąjį prancūzą. Kapucinas, pilkesniu 
už barzdą veidu, laikė ją, kaulėtu pirštu rodydamas į dangų, lyg 
sakytų „kada nors ten, aukštybėse...“ 

Meilė įsisąmoninama tik tuomet, kai kūnas geidžia, tačiau 
geismas tas yra paminamas. Jei kūnas yra silpnas ir nepajėgia 
geisti, protas išnyksta. Robertas jautėsi toks silpnas, kad nepa- 
jėgė mylėti. Exit Ana Marija (Frančeska) Novarietė. 

Jis grįžo į vienuolyną ir vėl atsigulė į lovą trokšdamas vien tik 
mirties: per daug kankinosi, kad negali kankintis. Tėvas Ema- 
nuelis ragino jį eiti pasivaikščioti, bet iš miesto atsklindančios 
naujienos neįkvėpė gyventi. Dabar mieste siautė ne tik maras, 
bet ir badas, dar blogiau, prasidėjo įnirtinga maisto, kurį kaza- 
liečiai slėpė ir nenorėjo duoti sąjungininkams, medžioklė. Ro- 
bertas pagalvojo, kad jei jau jam nepavyko mirti nuo maro, 
tuomet norėtų mirti badu. 

Pagaliau tėvas Emanuelis jį perprato ir išvarė lauk. Pasukęs 
už kampo, susidūrė su ispanų karininkų būreliu. Jau ruošėsi 
bėgti, kai šie pagarbiai su juo pasisveikino. Tuomet suprato, 

jog susprogdinus keletą bastionų, dabar priešus galėjai sutikti 
visame mieste - sakytum ne apylinkės laikė Kazalę apgultyje, o 
pati Kazalė buvo apgulusi savąją pilį. 

Gatvės gale sutiko Sen Saveną: 

— Brangusis la Griva, - tarė, - jūs susirgote prancūzu, o pa- 
sveikote ispanu. Ši miesto dalis jau priešų rankose. 

— O ar mes galime po ją vaikščioti? 

— Dar negirdėjote, kad pasirašytos paliaubos? Be to, ispa- 
nams reikalinga pilis, ne mes. Prancūzų pusėje likę mažai vy- 
no, o kazaliečiai traukia jį iš savo rūsių lyg tai būtų Viešpaties 
kraujas. Negi uždrausi šauniesiems prancūzams lankytis šitos 
pusės smuklėse, kurių šeimininkai dabar atsiveža puikaus vyno 
iš aplinkinių kaimų. Ispanai mus sutinka kaip tikri sinjorai. Te- 
reikia laikytis vieno susitarimo: jei norime kautis, dvikovas tu- 
rime rengti savo pusėje ir su savo tautiečiais, o šitoje pusėje 
privalome elgtis pagarbiai, kaip tarp priešų dera. Todėl tenka 
pripažinti, jog ispaniškojoje miesto dalyje ne taip smagu, bent 
jau mums. Bet galite prie mūsų prisidėti. Šį vakarą norime pa- 
dainuoti serenadą sinjorai, kuri slėpė nuo mūsų savo grožį iki 
pat vakar dienos, kai pagaliau pamačiau ją akimirką žvelgiant 
pro langą. 


Taip tą vakarą Robertas susitiko su penkiais jau pažįstamais 
vyrais iš Tuara palydos. Buvo čia ir abatas, ta proga pasidabi- 
nęs mezginiais ir atlasine perpete. 

- Teatleidžia mums Viešpats, - kalbėjo jis apsimestinai leng- 
vabūdiškai, - bet reikia praskaidrinti sielą, jei dar norime vyk- 
dyti savo pareigas... 

Namas stovėjo aikštėje, dabar priklausančioje ispanams, ta- 
čiau tą valandą visi ispanai, matyt, ūžavo smuklėse. Aikštę juo- 
siančių žemų stogų ir medžių vainikų nužymėtame dangaus 
kvadrate švietė romus, kiek raupuotas mėnulis, atsispindintis 
to apibrėžto kvadrato viduryje šnarančiame fontane. 

— O švelnioji Diana, - tarė Sen Savenas, - kokie ramūs ir 
taikūs dabar turėtų būti tavo miestai ir kaimai, kur nežinomas 
karas ir kur gyvena iš prigimties laimingi, nuodėmės nepažinę 
selenitai... 

— Sinjore Sen Savenai, nepiktžodžiaukite, - tarė abatas, — 
nes jei mėnulis ir būtų gyvenamas, kaip savo naujausioje kny- 
goje svaičiojo sinjoras de Mulinė, nors Šventajame Rašte apie 
tai neparašyta, jo gyventojai turėtų būti labai nelaimingi, nes 
nėra pažinę Įsikūnijimo. 

— Aukščiausiasis būtų labai žiaurus neatskleidęs jiems tos pa- 
slapties, - atšovė Sen Savenas. 

— Nesistenkite įminti dieviškojo plano. Abiejų Amerikų in- 
dėnams Dievas irgi nepranešė apie savo Sūnų, bet būdamas 
geras Jis dabar jiems siunčia misionierius, kurie juos apšviečia. 

— Tai kodėl godotinas popiežius nesiunčia misionierių į mė- 
nulį? Argi selenitai - ne Dievo vaikai? 

— Nekalbėkite kvailysčių! 

— Sinjore abate, nesvarbu, kad pavadinote mane kvailiu, bet 
žinokite, jog po šia kvailyste slypi paslaptis, kurios godotinas 
popiežius tikrai nenori atskleisti. Nes jei misionieriai rastų mė- 
nulyje gyventojų ir pamatytų juos žvelgiant į kitus pasaulius, 
matomus tik jų, bet ne mūsų akims, tuomet ir jie imtų abejoti, 
ar ir tuose pasauliuose negyvena į mus panašios būtybės. Pra- 
dėtų svarstyti, ar ir tos nejudamos žvaigždės nėra kitos saulės 
su savo mėnuliais ir savo planetomis ir ar tų planetų gyventojai 
nemato dar kitų žvaigždžių, mums nežinomų, kurios yra dar 
kitos saulės su kitomis planetomis, ir taip toliau iki begalybės... 

— Dievas nesuteikė mums galios mąstyti apie begalybę, todėl 
žmonių genčiai telieka pasitenkinti guia. 

— Serenadą, serenadą, - šnibždėjo kiti. - Ana tas langas. 

Langas spindėjo rožine šviesa, sklindančia iš įsivaizduojamos 
alkovos. Bet abu priešininkai jau buvo įsiaudrinę. 

— Pridurkite dar, - pašaipiai tęsė Sen Savenas, - kad jei pa- 

saulis yra baigtinis ir apsuptas Nieko, baigtinis yra ir Dievas, 
nes jis, kaip sakote, yra danguje, žemėje ir visur, todėl negali 
būti ten, kur nieko nėra. Niekas neturi vietos. Arba, norėda- 
mas išplėsti pasaulį, turėtų išplėsti save patį ir pirmą kartą gim- 
ti ten, kur prieš tai jo nebuvo, o tai priešinga jo pretenzijai į 
amžinumą. 

— Sinjore, pakaks! Jūs neigiate Amžinojo amžinybę, o šito aš 
jums neleisiu. Atėjo laikas jus nužudyti, kad jūsų vadinamoji 
karingoji dvasia daugiau mūsų nealintų! 

Ir jis ištraukė iš makščių kardą. 

— Jei jūs to norite, - atsakė Sen Savenas, pasveikino jį ir už- 
ėmė poziciją. - Aš jūsų nežudysiu —- nenoriu, kad mano kara- 
lius prarastų karius. Tiesiog subjaurosiu jums veidą, kad gy- 
ventumėt su kauke kaip italų komediantai - jums tinkamas ran- 
gas. Perrėšiu jūsų skruostą nuo akies iki burnos, bet šiuo pui- 
kiu kastruotojų kirčiu paženklinsiu jus tik tuomet, kai tarp vie- 
no smūgio ir kito jums būsiu išdėstęs natūrfilosofijos pamoką. 

Abatas puolė plačiai užsimodamas kardu, tikėdamasis tuoj 
pat jį nukauti, šaukdamas, kad jis esąs nuodingas vabzdys, blu- 
sa, utėlė, kurią be gailesčio reikia traiškyti. Sen Savenas atrė- 
mė jo kirčius, pats perėjo į puolimą ir prirėmė jį prie medžio, 
filosofuodamas sulig kiekvienu mostu. 

— Oho, pykčio apakintas kovotojas kerta iš peties ir kur pa- 
puola! Jūs neturite Fechtavimosi Idėjos. Taip pat ir gailestin- 
gumo - niekinate blusas ir utėles. Esate per mažas gyvūnas, 
kad įsivaizduotumėt pasaulį, kaip didelį gyvūną, kaip jį kitados 
pavadino dieviškasis Platonas. Pabandykite įsivaizduoti, kad 
žvaigždės - tai pasauliai kuriuose gyvena kitokie maži gyvūnai, 
o tie maži gyvūnai yra kitų Žmonių pasauliai, tuomet jums ne- 
atrodys prieštaringa manyti, kad ir mes, ir arkliai, ir drambliai 
esame atskiri pasauliai mus apgyvenusioms blusoms ir utėlėms: 
Dėl mūsų dydžio jos mūsų nepermano, lygiai kaip mes dėl sa- 
vo mažumo nepermanome didesnių pasaulių. Gal kaip tik da- 

bar utėlių tauta mano jūsų kūną esant pasauliu, o vienai iš jų 
perbėgus jį nuo kaktos iki sprando, jos tautiečiai sako, kad ji 
drįso priropoti pažintų žemių ribas. Ta mažoji tauta laiko jūsų 
plaukus savo krašto miškais, o kai mano kardas palies jus, žvelgs 
į jūsų žaizdas kaip ežerus ir jūras. Kai šukuojatės, joms tas ju- 
dėjimas atrodo lyg vandenyno potvyniai ir atoslūgiai, ir joms 
bloga, nes jų pasaulis toks judrus dėl jūsų polinkio kiekvieną 
akimirką šukuotis it moteriai, o dabar, kai nurėšiu šį kutą, pa- 
laikys jūsų pykčio šūksnį audra, štai! 

Jis nukirto papuošalą, vos neįplėšdamas siuvinėto kitelio. 

Abatas putojo pykčiu, traukėsi į aikštės vidurį, vis dirstelda- 
mas atgal, ar dar turi vietos manevrams, paskui traukdamasis 
nugara prisišliejo prie fontano. 

Sen Savenas šokinėjo aplink, nė nesiruošdamas pulti. 

- Sinjore abate, pakelkite galvą, pažvelkite į mėnulį ir pagal- 
vokite, kad jei jūsų Dievas būtų mokėjęs sukurti nemirtingą 
sielą, lygiai taip pat būtų galėjęs sukurti ir begalinį pasaulį. Bet 
jei pasaulis yra begalinis, jis yra toks ir erdvėje, taip pat ir laike, 
todėl yra amžinas, o jei egzistuoja amžinas pasaulis, kurio ne- 
reikia sukurti, tuomet neverta mąstyti apie Dievą. Smagus pokš- 
tas, sinjore abate: jei Dievas yra begalinis, negalite apriboti jo 
galios, jis niekada negalės ab opere cessare, todėl pasaulis bus 
begalinis; bet jei pasaulis yra begalinis - nebėra Dievo, todėl 
netrukus ant jūsų munduro neliks nė vieno kuto! 

Ir palydėdamas kalbas darbais, nurėžė dar keletą pakabu- 
čių, kuriais abatas itin puikavosi, paskui kiek pakeitė poziciją, 
iškėlė kardą, o kol abatas stengėsi prie jo prisiderinti, smogė 
per priešininko kardo ašmenis. Abatas, kairiąja ranka stverda- 
masis už sužeisto riešo, vos nepaleido kardo. 

Jis suriko: 

— Vardan visų prakeiktų Rojaus šventųjų, vardan Nukryžiuo- 
tojo kraujo privalau pagaliau jus pribaigti, nedoras piktažo- 
džiautojau, Dievo niekintojau! 

„Damos kambario langas prasivėrė, kažkas pažvelgė pro jį ir 
riktelėjo. Susirinkusieji jau spėjo pamiršti, ko čia atėję, tik lakstė 
aplink besikaunančius, kurie šūkaudami suko ratus aplink fon- 
taną, o Sen Savenas stengėsi išmušti priešininką iš vėžių ginda- 
masis sukamaisiais judesiais ir puldamas pirmyn su iškeltu kar- 
du. 

— Sinjore abate, nesikvieskite pagalbon Įsikūnijimo paslap- 
ties, — šaipėsi jis. - Jūsų šventoji Romos bažnyčia jums kalė, 
kad šis purvo kamuolys yra Visatos centras, o ši sukasi aplink 
lyg menestrelis, grojantis sferų muziką. Atsargiau, jūs atsidūrė- 
te per daug arti fontano ir jau sušlapote skvernus lyg koks šla- 
pimo nelaikantis senis... Bet jei neaprėpiamoje tuštumoje, kaip 
sakė didis filosofas, kurį panašūs į jus sudegino Romoje, sukasi 
begaliniai pasauliai, o daugelis jų apgyventi tokių pat būtybių 
kaip ir mes ir jei visas jas sukūrė jūsų Dievas, kaip tuomet yra 
su Išganymu? 

— Prakeiktasai, Dievui tu nereikalingas! - sušuko abatas, vos 
spėdamas atremti kirtį atžagaria ranka. 

— Gal Kristus įsikūnijo tik vieną kartą? Tuomet prigimtinė 
nuodėmė šioje žemėje tebuvo padaryta vieną kartą? Kokia ne- 
teisybė! Kitų, nepatyrusių Įsikūnijimo, arba mūsų atžvilgiu, nes 
tokiu atveju žmonės visuose kituose pasauliuose turėtų būti to- 
kie pat tobuli kaip mūsų protėviai dar iki nuodėmės ir iš pri- 
gimties laimingi, neprislėgti Kryžiaus naštos. Arba begalė puo- 
lusių į pirmąją nuodėmę Adomų, sugundytų begalės Ievų be- 
gale obuolių, ir Kristus priverstas begalę kartų įsikūnyti, pa- 
mokslauti ir eiti į Kalvariją, o gal ir dabar tai daro, - jei pasau- 
liai yra begaliniai, nesibaigianti yra ir jo užduotis. Begalinė už- 
duotis ir begalinės jo kančios formos: jei anapus Galaktikos 
būtų tokia žemė, kur žmonės turėtų šešias rankas, tai toje Ne- 
žinomoje žemėje Dievo sūnus turėtų būti prikaltas ne prie kry- 
Žiaus, bet prie žvaigždės —- man atrodo, tai puiki tema kome- 
diografui. 

— Gana, aš tuoj padarysiu galą jūsų komedijai! - suriko įtū- 
žęs abatas ir puolė Sen Saveną švytuodamas kardu. 

Sen Savenas atrėmė jį tiksliais mostais, toliau viskas įvyko 
akimirksniu. Abatui dar tebelaikant iškeltą kardą, jis užsimojo 
lyg ketindamas smūgiuoti atžagaria ranka ir apsimetė krintąs į 
priekį. Abatas pasitraukė į šalį tikėdamasis smogti šiam kren- 
tant, bet Sen Savenas, puikiai laikęsis ant kojų, ūmai pakilo, 
pasilaikydamas kairiąja, dešiniąją mesdamas aukštyn - tai bu- 
vo Žuvėdros kirtis. Kardo smaigalys perkirto abato veidą nuo 
panosės iki lūpų nurėždamas kairįjį ūsą. 

Abatas keikėsi taip, kaip niekada nebūtų išdrįsęs nė vienas 
Epikūro mokinys, Sen Savenas atsistojo pasveikinti priešinin- 
ko, o susirinkusieji plojimais palydėjo tą meistrišką kirtį. 


Kaip tik tą akimirką aikštės pakraštyje pasirodė ispanų pat- 
rulis, matyt, išgirdęs kilusį triukšmą. Prancūzai instinktyviai čiu- 
po už kardų, o ispanai, išvydę šešis ginkluotus priešininkus, su- 
šuko apie išdavystę. Vienas kareivis pakėlė muškietą, nusitai- 
kė ir iššovė. Sen Savenas parkrito sužeistas į krūtinę. Karinin- 
kas pamatė, kaip keturi vyrai puolė prie kritusiojo, numetę gin- 
klus, nė nesiruošdami kautis, pažvelgė į kraujuotą abato veidą 
ir supratęs sutrukdęs dvikovą davė įsakymą savo kareiviams, ir 
patrulis nuėjo. 

Robertas pasilenkė prie savo vargšo draugo. 

— La Griva, - sunkiai pratarė Sen Savenas, - ar matėte mano 
kirtį? Įsidėmėkite jį ir lavinkitės. Nenoriu, kad mano paslaptis 
išnyktų kartu su manim... 

— Sen Savenai, drauguži, - verkė Robertas, - jūs negalite taip 
kvailai mirti! | 

— Kvailai? Aš koviausi su kvailiu ir mirštu kovos lauke pa- 
kirstas priešo kulkos. Pasirinkau teisingą kelią... Nuobodu vi- 
sada kalbėti rimtai. Niekinga nuolatos šaipytis. Liūdna visą lai- 
ką filosofuoti. Vargas visada kvailioti. Priklausomai nuo laiko 
ir aplinkybių man yra tekę daug vaidmenų, esu net buvęs rūmų 

juokdariu. Tačiau šį vakarą, jei tik mokėsite teisingai papasa- 
koti, vyko ne komedija, o puiki tragedija. Robertai, nereikia 
liūdėti dėl mano mirties, - jis pirmą kartą pavadino jį vardu, — 
une heure après la mort, notre âme evanoiiie, sera ce gue elle es- 
toit une heure avant la vie*... Gražios eilės, tiesa? 

Jis mirė. Pasiryžus tauriam melui - tam pritarė ir abatas — 
paskleistas gandas, kad Sen Savenas krito kovodamas su prie 
pilies besiartinančiais landsknechtais. Tuara ir visi karininkai 
apverkė jį kaip tikrą didvyrį. Abatas visiems pasakojosi, kad 
buvo sužeistas per susirėmimą, ir todėl ruošėsi grįžęs į Paryžių 
gauti bažnytinį paaukštinimą. 


Robertas per trumpą laiką neteko tėvo, mylimosios, sveika- 
tos, draugo ir galbūt pralaimėjo karą. 

Bendravimas su tėvu Emanueliu, užsiėmusiu savo deriniais, 
nebeteikė jam paguodos. Jis grįžo tarnauti sinjorui de Tuara, 
vieninteliam likusiam artimam asmeniui, ir vykdydamas jo įsa- 
kymus tapo paskutiniųjų įvykių liudytoju. 

Rugsėjo tryliktąją į pilį atvyko Prancūzijos karaliaus ir Savo- 
jos kunigaikščio pasiuntiniai bei kapitonas Mazarinis. Skuban- 
ti į pagalbą kariuomenė derėjosi su ispanais. Ne vienintelė šios 
apgulties keistenybė: prancūzai reikalavo paliaubų, kad laiku 
spėtų atvykti gelbėti miesto. Ispanai sutiko, nes ir jų maro nu- 
siaubtoje stovykloje tvyrojo sumaištis, gausėjo pabėgimų, o Spi- 
nola nagais laikėsi įsikibęs gyvenimo. Tuara rūpinosi išreika- 
lauti iš atvykėlių tokių sutarties sąlygų, kurios leistų jam toliau 
ginti Kazalę, bet Kazalė jau buvo paimta: prancūzai, atidavę 
miestą ir pilį ispanams, galėjo laikytis citadelėje iki spalio pen- 
kioliktosios. Jei iki tos dienos pagalba nesuskubs, prancūzai 
turės palikti ir ją, prisipažindami visiškai nugalėti. Priešingu 
atveju ispanai turėtų grąžinti miestą ir pilį. 


* Ta valanda, kai siela mus palieka po mirties, yra ta valanda, kai prade- 
dam gyventi. (Pranc.) 

Tuo tarpu apgulusieji miestą privalėjo tiekti maistą apgultie- 
siems. Mums atrodytų, kad anuomet ne taip turėjusi vykti ap- 
siaustis, bet būtent dėl tokio jos būdo anuomet susitarta. Tai 
nebuvo karas, o tik žaidimas kauliukais, nutraukiamas prieši- 
ninkui prireikus nusišlapinti. Arba lažybos dėl žirgo nugalėto- 
jo - juo buvo toji kariuomenė, kurią viltis vis didino, tačiau 
kurios dar niekas nebuvo matęs. Kazalėje ir citadelėje gyventa 
lyg „Dafnėje“: įsivaizduojant tolimą Salą, o su įsibrovėliais na- 
muose. 

Ispanų avangardas elgėsi dorai, bet dabar į miestą suplūdo 
visa kariuomenė ir kazaliečiams teko grumtis su sužvėrėjusiais 
kariais, kurie viską plėšė, prievartavo moteris, mušė vyrus ir 
džiaugėsi gyvenimo malonumais mieste po ilgų miškuose ir lau- 
kuose praleistų mėnesių. Užkariautojai, užkariautieji ir įsitvir- 
tinusieji citadelėje vienodai dalinosi maru. 

Rugsėjo dvidešimt penktąją pasklido gandas, kad mirė Spi- 
nola. Citadelė džiūgauja, užkariautojai, likę našlaičiais - kaip 
ir Robertas - sutrikę. Slinko dienos, dar pilkesnės už praleistą- 
sias „Dafnėje“, kol pagaliau spalio dvidešimt antrąją paskelb- 
ta, kad į pagalbą skubanti kariuomenė jau Astyje. Ispanai pra- 
dėjo ginkluoti pilį ir Po upės pakrantėje rikiuoti patrankas, ne- 
silaikydami sutarties (keikėsi Tuara), pagal kurią atvykus ka- 
riuomenei turėjo palikti Kazalę. Ispanai sinjoro de Salazaro 
lūpomis priminė, jog sutartis nustatė paskutinį terminą - spa- 
lio penkioliktąją, ir jei jau taip pasisuko, tai prancūzai turėję 
palikti citadelę dar prieš savaitę. 

Spalio dvidešimt ketvirtąją nuo citadelės eskarpų galėjai iš- 
vysti priešo pulkuose kilus didelį sujudimą. Tuara įsakė patran- 
kų šūviais padėti atvykstantiems į pagalbą prancūzams; dar po 
dienos ispanai ėmė krauti į valtis savo daiktus ir siųsti į Alek- 
sandriją, — visi tuo metu buvę citadelėje suprato tai kaip gerą 
ženklą. Bet kartu priešininkas, ruošdamasis atsitraukimui, per 
upę permetė plūduriuojančius tiltus. Tuara tai pasirodė taip 

negrakštu, kad jis juos apšaudė iš patrankų. Tuomet keršydami 
ispanai suėmė visus dar likusius mieste prancūzus, nors nega- 
liu suprasti, iš kur jų dar ten buvo, bet taip pasakoja Robertas, 
tad dabar jau toji apgultis niekuo manęs nenustebins. 

Prancūzai buvo jau arti, ir sklandė gandai, jog Mazarinis, po- 
piežiaus įgaliotas, darė viską, kad būtų išvengta susidūrimo. Jis 
siuvo nuo vienos kariuomenės prie kitos, grįždavo į tėvo Ema- 
nuelio vienuolyną pasitarti, vėl išjodavo su naujais pasiūlymais 
vieniems ir kitiems. Robertas matydavo jį tik iš tolo, dulkių ka- 
muolyje, vis nukeliantį prieš kiekvieną skrybėlę. Tuo tarpu abi 
pusės vis delsė — pirmoji pajudėjusioji būtų patyrusi šachą ir 
matą. Robertas jau ėmė svarstyti, ar kartais ta į pagalbą sku- 
banti kariuomenė nebus sugalvota šito jaunojo kapitono, įkvė- 
pusio vieną ir tą pačią svajonę ir apgulėjams, ir apgultiesiems. 

Iš tiesų, Rėgensburge jau nuo birželio mėnesio tarėsi impe- 
rijos kurfiurstai, Prancūzija irgi buvo pasiuntusi ten savo pa- 
siuntinius, tarp jų ir tėvą Juozapą. Dalinantis miestus ir sritis, 
spalio tryliktąją susitarta ir dėl Kazalės. Mazarinis netruko tai 
sužinoti, dabar, kaip Robertui sakė tėvas Emanuelis, reikėjo 
įtikinti tuo ir tuos, kurie žygiavo į Kazalę, ir tuos, kurie ten 
buvo. Ispanams apie susitarimą buvo pranešta, ir ne kartą, bet 
viena Žinia prieštaravo kitai; prancūzai irgi buvo apie jį girdėję, 
tačiau bijojo, kad Rišeljė jam nepritars - ir tikrai taip buvo, bet 
nuo tos akimirkos būsimasis kardinolas Mazarinas kreipė įvy- 
kius savaip už nugaros to, kuris ateityje taps jo globėju. 

Taip buvo susiklostę įvykiai, kai spalio 26-ąją abi kariuome- 
nės stojo viena prieš kitą. Rytuose ant kalvų Frasineto pusėje 
išsirikiavo prancūzų kariuomenė; priešais, dešiniajame upės 
krante, slėnyje tarp miesto ir kalvų, stovėjo ispanai, kuriuos 
Tuara apšaudė iš užnugario. 

Iš miesto traukė priešininko vežimų gurguolė, Tuara surinko. 
kavalerijos likučius ir pasiuntė už miesto sienų jos sulaikyti. 
Robertas meldė, kad pasiųstų ir jį, bet jam neleido. Jis jautėsi 

lyg laive: negalėdamas išlipti į krantą, žvelgiantis į vandenų pla- 
tybę ir nepasiekiamos Salos kalvas. 

Staiga pasigirdo šūviai - matyt, susidūrė kariuomenių avan- 
gardai, ir Tuara pasiruošė žygiuoti į mūšį, kad Jo Katalikiškosios 
Didenybės valdiniai susikautų abiejuose frontuose. Būriai jau 
žygiavo pro vartus, kai Robertas nuo bastionų pamatė juodą rai- 
telį, kuris, nepaisydamas pirmųjų kulkų, šuoliavo tarp dviejų ka- 
riuomenių tiesiai per ugnies liniją, mojuodamas lapu ir šaukda- 
mas, kaip vėliau pasakojo ten buvusieji, „Taika, taika!“ 

Tai buvo kapitonas Mazarinis. Paskutiniaisiais Žygiais nuo 
vienos prie kitos pusės jam pavyko įtikinti ispanus pasirašyti 
"Rėgensburgo susitarimą. Karas baigėsi. Kazalė atiteko Nevero 
kunigaikščiui, prancūzai ir ispanai įsipareigojo ją palikti. Skirs- 
tantis pulkams, Robertas užšoko ant ištikimojo Panjutlio ir nu- 
šuoliavo į neįvykusio mūšio vietą. Ten pamatė didikus auksuo- 
tais šarvais, įmantriai sveikinančius vieni kitus, maloniai šne- 
kučiuojančius, šokčiojančius, o sutarčiai patvirtinti jau buvo ne- 
šami stalai. 

Kitą dieną prasidėjo kraustymasis — pirmieji išvyko ispanai, 
paskui prancūzai, tačiau ne be sumaišties, atsitiktinių susidūri- 
mų, keisdamiesi dovanomis ir draugystės paliudijimais, tuo tar- 
pu mieste saulėje dūlėjo mirusiųjų maru lavonai, raudojo naš- 
lės, o kai kurie miestiečiai pasijuto praturtėję ir pinigais, ir pran- 
cūziška liga, nors nesanguliavo su niekuo, vien tik mylėjo savo 
žmonas. 


Robertas mėgino susirasti savo kaimiečius, bet apie Grivos 
būrį niekas nebuvo girdėjęs. Kai kurie, matyt, buvo mirę maru, 
kiti išsibėgioję. Robertas pagalvojo, kad gal jie bus grįžę namo 
ir iš jų motina jau bus sužinojusi apie vyro mirtį. Svarstė, ar 
dabar jam nederėtų būti šalia motinos, bet neįstengė gerai su- 
vokti savo tikrosios pareigos. 

Sunku pasakyti, ar jo tikėjimą palaužė mintys apie be galo 


UMBERTO ECO m VAKARYKŠTĖS DIENOS SALA 137 


mažus ir be galo didelius pasaulius bedievėje betvarkėje erdvė- 
je, kuriuos jam atskleidė Sen Savenas, Saletos ir Salazaro ap- 
dairos pamokos ar Heroiškų Žygių menas, tėvo Emanuelio jam 
įteigtas kaip vienintelis mokslas. 

Iš to, kaip jis prisimena tai „Dafnėje“, sprendžiu, jog Kaza- 
lėje, kur prarado tėvą ir patį save, kare, turėjusiame daug ir nė 
vienos prasmės, Robertas išmoko matyti pasaulį kaip pavojin- 
gą mįslių raizgalynę, anapus kurios jau nebebuvo Kūrėjo, o jei 
toks ir buvo, tai karštligiškai bandantis pažvelgti į save iš per- 
nelyg daug perspektyvų. 

Jei ten jis jautė pasaulį esant be centro, sudarytą vien tik iš 
perimetrų, čia išties jautėsi atsidūręs pačiame tolimiausiame ir 
tamsiausiame pakraštyje, nes jei egzistavo koks nors centras, 
tai tik tai, kas matės tiesiai prieš jį, o jis buvo jo sustingęs paly- 
dovas. 


i5. 


LAIKRODŽIAI (KAI KURIE IŠ JŲ ŠVYTUOKLINIAI) 


Manau, jog būtent todėl dabar jau mažiausia šimtą puslapių 
pasakoju apie viską, kas įvyko nuo sudužimo iki išsigelbėjimo 
„Dafnėje“, o neparodau, kas vyksta pačioje „Dafnėje“. Jei die- 
nos apleistame laive slenka bergždžiai - dėl to negalima kal- 
tinti nei manęs, nes dar nesu apsisprendęs, ar verta šią istoriją 
aprašyti, nei Roberto. Jei ir galėtume jam ką prikišti, tai tik tai, 
kad praleido dieną (šiaip ar taip, nuo tos akimirkos, kai pama- 
tė, jog jam iš panosės pavogė kiaušinius, praėjo vos trisdešimt 
valandų) gindamas šalin mintis, kurios būtų galėjusios pajvai- 
rinti jo viešnagę laive. Jau visai netrukus jis įsitikino, kad „Daf- 
nė“ nėra rami vieta: joje sukiojosi ar tykojo pasaloje kažkas 
kitas, ne tik jis pats. Taip pat negalėjo laive jaustis apgultas: 
priešas jau gyveno jo namuose. 

Galėjo tai įtarti jau pirmąją savo kartografinės aistros naktį. 
Atsipeikėjęs pajuto troškulį, ąsotis buvo tuščias, todėl nuėjo 
ieškoti statinaitės su vandeniu. Tos, kurias pastatė rinkti lie- 
taus vandenį, buvo sunkios, tačiau podėlyje žinojo esant ir ma- 
žesnių. Nuėjo ten, paėmė pirmąją, stovėjusią arčiausiai po ran- 
ka, — tik vėliau pagalvos, kad ji stovėjo pernelyg po ranka, - ir, 
parsinešęs kajutėn, pastatęs ant stalo, prilipo prie volės. 

Bet joje buvo ne vanduo - springdamas suprato, kad stati- 
naitėje degtinė. Nepermanė kokia, tik kaip tikras kaimietis ga- 
lėjo tvirtai pasakyti, jog tai ne vynas. Gėrimas pasirodė malo- 

nus, — netikėtai pradžiugęs gėrė be saiko. Nė nepagalvoda- 
mas, kad jei podėlyje visos statinaitės su tokiu pat turiniu, 
turėtų susirūpinti gėlo vandens atsargomis. Tačiau nesusimąs- 
tė, kodėl antrąjį vakarą atkimšęs pirmąją iš sustatytų statinai- 
čių rado ją sklidiną gėlo vandens. Tik po kiek laiko suvokė, 
kad Kažkas jau vėliau pakišo tą klastingą dovaną taip, jog ji 
pirmiausia pakliūtų jam į rankas. Kažkas, norėjęs nugirdyti jį, 
kad pasinaudotų jo bejėgiškumu. Bet jei toks buvo tojo pla- 
nas, Robertas per daug džiugiai jam pritarė. Nemanau, kad 
jis išgėrė daug, bet tokiam doram krikščioniui net ir keletas 
stiklinių yra per daug. 

Iš tolesnio pasakojimo matyti, jog viską, kas atsitiko paskui, 
Robertas patyrė apsvaigęs, - taip jis elgėsi ir vėliau. 

Kaip kad paprastai nutinka girtiems, jis užsnūdo kankina- 
mas dar didesnio troškulio. Tame maloniame sapne jam regė- 
josi paskutinių dienų Kazalėje prisiminimai. Prieš išvykdamas 
nuėjo aplankyti tėvo Emanuelio: jį rado ardantį ir kraunantį į 
dėžes savo poetinę mašiną, pasiruošusį grįžti į Turiną. O pali- 
kęs tėvą Emanuelį, susidūrė su vežimais, į kuriuos ispanai ir 
imperijos kariai krovė apgulties mašinų dalis. 

Tie dantračiai užplūdo visą jo sapną: jis girdėjo gergždžiant 
surūdijusias sklendes, čiepiant vyrius, - šį kartą tų garsų nega- 
lėjo sukelti vėjas, nes jūra buvo lygi kaip aliejus. Nepatenkin- 
tas, kaip tie, kurie jau atsibudę tikisi, kad dar sapnuoja, jis pri- 
sivertė atsimerkti ir vėl išgirdo tuos garsus, sklidusius iš apati- 
nio denio arba iš triumo. 

Keldamasis pajuto baisų galvos skausmą. Tikėdamasis jį nu- 
vyti, nesumąstė nieko geriau, kaip vėl pripulti prie statinaitės, 
o kai nuo jos atsitraukė, jautėsi dar blogiau nei pirma. Apsigin- 
klavo, vis nepataikydamas užkišti peilį už diržo, keletą kartų 
persižegnojo ir svirduliuodamas nulipo žemyn. 

Stačiai po juo, tai jau žinojo, buvo vairalazdė. Nusileido dar 
žemiau, iki pat laiptelių apačios: jei būtų ėjęs pirmagalio link, 

būtų atsidūręs žiemos sode. Paskuigalio pusėje pamatė duris, 
kurių dar nebuvo atvėręs. Iš tos vietos dabar girdėjo sklindant 
stiprų daugiabalsį nedarnų tiksėjimą, lyg vienas per kitą muštų 
daugybė ritmų, tarp kurių galėjo atskirti ir tik tak, ir tok tok, ir 
tak tak, bet jie susiliejo į viena: tik tok tak tik tok. Tarsi už tų 
durų būtų gyvenę begalės širšių ir bimbalų, ir kiekvienas jų skrai- 
dęs savo keliais, skirtingomis kryptimis, daužydami į sienas ir 
vieni į kitus. Jis delsė atverti duris, bijodamas išprotėjusių to 
avilio atomų antpuolio. 

Patalpą apšvietė pro šaudymo angą krintanti šviesa. Joje sto- 
vėjo laikrodžiai. 

Laikrodžiai. Vandens ir smėlio, ir saulės, pakabinti ant sie- 
nų, bet daugiausia buvo mechaninių laikrodžių, sudėliotų ant 
įvairiausių lentynėlių ir spintelių, - juos varė lėtai švytuojantys 
svarsčiai ir dantračiai, kurie sukibę laikė kitus ratus, o šie dar 
kitus, galiausiai paskutinis spaudė ant vertikalaus strypo pri- 
taisytas dvi nelygias menteles, versdamas jas suktis pusračiu 
priešingomis kryptimis, kad jos šiuo savo nepadoriu krypavi- 
mu judintų pačiame aukščiausiame taške pritvirtintą horizon- 
talų strypą, ar spyruoklinių, kuriuose nuo išraižyto kūgio vy- 
niojosi grandinėlė, sukdamasi ant būgnelio, ryjančio ją gran- 
delė po grandelės. | 

Kai kurie iš tų laikrodžių slėpė savo mechanizmus už surūdi- 
jusių ornamentų ar raižinių, ir galėjai matyti tik judant jų ro- 
dykles, bet daugelis puikavosi atvira geležų raizgalyne - ši pri- 
minė Mirties šokį, kuriame vienintelės gyvos būtybės buvo išsi- 
šiepę skeletai, mosuojantys Laiko dalgiais. 

Visi šie mechanizmai veikė, didžiosiose klepsidrose dar biro 
smiltelės, mažosios jau stovėjo sklidinais apatiniais kūgiais — 
tvyrojo nesibaigiantis dantų griežimas ir astminis dusulys. 

Patekusiam čia pirmą kartą ta laikrodžių įvairovė galėjo pa- 
sirodyti begalinė: kambario gilumoje kabojo drobė, vaizduo- 
janti dar kitų laikrodžių pilną anfiladą. Bet net atsispyręs šiems 

kerams ir pagalvojęs vien tik apie tuos laikrodžius iš kūno ir 
kraujo, tikrai galėjai apstulbti. 

Gal pasirodys neįtikima - jums, kurie į tą įvykį Žvelgiate iš 
laiko nuotolio, bet nuo degtinės apkvaitęs sudužėlis tuščiame 
laive, atsidūręs prieš šimtą laikrodžių, vienu balsu jam bylojan- 
čių begalinio laiko istoriją, pirmiausia galvoja apie ją, o ne jos 
autorių. Tą patį darė ir Robertas, vieną po kito apžiūrinėda- 
mas tuos laiko ėdikus, kuriuos linksmino jo, pasmerktojo be 
galo ilgai mirčiai, senatviška paauglystė. 

Perkūnas iš giedro dangaus, kaip rašo Robertas, trenkė vė- 
liau, kai išsivadavęs iš to košmaro jis pajuto poreikį jį paaiš- 
kinti: jei laikrodžiai veikė, kažkas turėjo juos užvesti; net jei 
jų mechanizmas galėjo veikti ilgą laiką, jei būtų užvesti iki 
jam patenkant į laivą, praeidamas pro šias duris turėjęs juos 
išgirsti. 

Jei laikrodis būtų tik vienas, galėtų manyti, kad jo mechaniz- 
mas taip sukonstruotas, jog veikia nuo menkiausio judesio, tar- 
kim, laivo siūbavimo ar kokio jūros paukščio, įskridusio pro 
šaudymo angą ir nutūpusio ant sverto ar rankenėlės, duodan- 
čių pradžią mechaninių judesių sekai. Argi dėl stipraus vėjo 
kartais nesuskamba varpai, ar neatšoksta užraktai, jei neužstu- 
mi jų iki pat galo? 

Bet vienas paukštis negali vienu mostelėjimu užvesti dešim- 
ties laikrodžių. Ne. Galėtume ginčytis, ar Ferantė tikrai egzis- 
tavo, ar ne, bet Įsibrovėlis laive tikrai buvo. 

Jis įėjo į tą podėlį ir užvedė mechanizmus. Kodėl tai padarė, — 
toks kilo pirmasis klausimas, bet į jį dar spės atsakyti. Antrasis 
klausimas: kur paskui jis pasislėpė. 

Todėl reikia leistis į triumą. Robertas sau kartojo, kad tai 
dabar jau neišvengiama, bet, nors ir tvirtai apsisprendęs, vis 
delsė įvykdyti šį savo pasiryžimą. Suprato esąs labai sutrikęs, 
tad užlipo į denį atsigaivinti lietaus vandeniu ir blaivesniu pro- 
tu apgalvoti Įsibrovėlio tapatybę. 

Negalėjo tai būti laukinis iš Salos, nei stebuklingai išsigelbėjęs 
jūreivis, kuris viskam galėtų ryžtis (užpulti jį dieną, bandyti nu- 
žudyti naktį, melsti malonės), tik ne lesinti vištas ir užvedinėti 
laikrodžius. Taigi „Dafnėje“ slapstėsi taikus ir išsimokslinęs 
žmogus, gal žemėlapių kajutės šeimininkas. Todėl tas, kuris čia 
buvo, — o atsirado čia dar iki Roberto, - buvo Teisėtas Įsibrovė- 
lis. Bet tokia graži antitezė nenumaldė įkyraus nerimo. 

Jei Įsibrovėlis Teisėtas, kodėl slapstėsi? Bijodamas neteisė- 
tai čia atsiradusio Roberto? O jei slapstėsi, kodėl išsidavė su- 
rengdamas laikrodžių koncertą? Gal tai koks išėjęs iš proto 
žmogus, kuris, bijodamas jo ir nedrįsdamas su juo susikauti, 
nori atsikratyti juo išvarydamas iš proto? Bet kodėl, juk, būda- 
mas toks pat sudužėlis toje dirbtinėje saloje, galėjo turėti nau- 
dos iš bičiulystės su nelaimės draugu? Galbūt, svarstė Rober- 
tas, „Dafnė“ slėpė tokias paslaptis, kurių Tas niekam nenorėjo 
atskleisti. 

Taigi auksas ir deimantai, ir visi Nežinomos Žemės lobiai, 
arba Saliamono salų, apie kurias jam pasakojo Kolberas... 

Prisiminus Saliamono salas, Robertui tarsi atsivėrė akys. Aiš- 
ku, laikrodžiai! Kam reikia tiek laikrodžių jūromis plaukiojan- 
čiame laive, kur rytą ir vakarą rodo saulės kelias, o daugiau nė 
nereikia žinoti? Įsibrovėlis, kaip ir daktaras Berdas, atplaukė 
čia ieškodamas el Punto Fijo! 

Kitaip nė negalėjo būti. Keistai susiklosčius aplinkybėms, Ro- 
bertas, išplaukęs iš Olandijos kaip kardinolo šnipas, turėjęs sekti 
slapčiausius žygius anglo, kuris kone slapta plaukė olandų lai- 
vu ieškodamas punto fijo, dabar pateko į laivą (olandų), kuriuo 
Kitas, nežinia iš kokios šalies, plaukė norėdamas atskleisti tą 


pačią paslaptį. 


16. 


POKALBIS APIE SIMPATIJOS MILTELIUS 


Kaip jis įsivėlė į šią bjaurią istoriją? 

Robertas nedaug pasakoja apie metus, praleistus sugrįžus į 
Grivos dvarą, iki atsiduriant paryžietiško gyvenimo sūkuryje. 
Iš menkų užuominų matyti, kad iki sulaukė dvidešimties, jis 
padėjo motinai, per nenorą kalbėdamasis su ūkininkais apie 
sėjos ir pjūties darbus. Kai tik motina paskui savo vyrą atgulė į 
kapus, Robertas pasijuto tam pasauliui visiškai svetimas. Tuo- 
met, matyt, perdavė valdyti dvarą kokiam giminaičiui, užsitik- 
rino sau padorią rentą ir leidosi į pasaulį. 

Jis susirašinėjo su vienu pažįstamu iš Kazalės laikų, šis jį nuo- 
lat ragino mokytis. Nežinau, kaip atvyko į Eks an Provansą, bet 
tikrai ten buvo, nes mielai prisimena dvejus metus, praleistus 
pas vietos didiką, visokių mokslų žinovą, turėjusį biblioteką, 
turtingą ne tik knygų, bet ir meno kūrinių, senovinių daiktų ir 
gyvūnų iškamšų. Matyt, viešėdamas pas jį susipažino su tuo mo- 
kytoju, kurį visada be galo pagarbiai cituoja, vadindamas Ka- 
nauninku iš Dinjė, o kartais tiesiog doux prėtre. Tai su jo reko- 
mendaciniais laiškais jis pagaliau atvyko į į Paryžių, tik nežino- 
me tikslios jo atvykimo datos. 

Čia nedelsdamas susisiekė su Kanauninko draugais ir taip 
įgijo teisę lankytis žymiausiose miesto vietose. Dažnai mini bro- 
lių Diupiuji studiją, prisimindamas ją kaip vietą, kur sulig kiek- 
viena popiete jo protas, bendraujant su mokslo vyrais, vis la- 

biau lavėjo. Bet aptinku minintį ir kitas studijas, kuriose tais me- 
tais jam teko lankytis, turtingas medalių kolekcijų, turkiškų dur- 
klų rinkinių, agatų, matematikos retenybių, Indijos kriauklių... 

Kokioje kryžkelėje jis atsidūrė tą laimingą savo gyvenimo 
balandį (o gal gegužę), matome iš gausiai cituojamų pamoky- 
mų, kurie mums atrodo gana prieštaringi. Leido dienas iš Ka- 
nauninko mokydamasis suprasti iš atomų sudarytą pasaulį, tai- 
gi sekdamas Epikūro mokymu, bet nušviestu dieviškosios Ap- 
vaizdos; o pastūmėtas tos pačios meilės Epikūrui leido vakarus 
su draugais, vadinusiais save epikūriečiais ir mokėjusiais kaita- 
lioti pokalbius apie pasaulio amžinybę su apsilankymais pas ne 
pačias doriausias gražuoles. 

Dažnai cituoja savo vėjavaikius draugus, kurie, nors tebuvo 
dvidešimties, išmanė tiek, kiek kiti didžiuotųsi išmanydami bū- 
dami penkiasdešimties: Linjerą, Šapelį, Dasusi — išminčių ir 
poetą, vaikščiojusį su per petį permesta liutnia, Pokeleną, ver- 
tusį Lukrecijų, tačiau svajojusį rašyti komedijas, Erkiulį Savin- 
janą, kuris narsiai kovėsi per Araso apgultį, o dabar rašė mei- 
lės laiškus įsivaizduojamiems mylimiesiems ir atvirai artimai 
bendravo su jaunaisiais bajorais, didžiuodamasis nuo jų užsi- 
krėtęs itališka liga, bet kartu šaipydamasis iš vieno savo drau- 
go, „kuriam patinka vyrų meilė“, pašiepdamas, kad galima jam 
atleisti per didelį drovumą, verčiantį slėptis už draugų nugarų. 

Priimtas į protingų žmonių bendruomenę, jis, nors dar neta- 
po išminčiumi, bet jau ėmė niekinti paikystę, kurią matė ir tarp 
dvaro didikų, ir tarp praturtėjusių miestelėnų, viešai demonst- 
ravusių ploniausia oda aptrauktus tuščius dėklus su žymiausių 
autorių vardais, aukso raidėmis išrašytais ant nugarėlių. 

Žodžiu, Robertas pateko į tų honnêtes gens ratą, kurie, nors 
ir ne kilmingo kraujo, o tik kilę iš noblesse de robe, buvo to 
pasaulio druska. Tačiau jis buvo jaunas, troško naujų patirčių 
ir, nepaisant mokytų kalbų bei laisvo elgesio, taip pat neatsi- 
spyrė ir diduomenės traukai. Vaikštinėdamas Sen Tomas diu 

Luvr gatve, jis ilgas valandas žavėdavosi Rambujė rūmų fasadu 
su karnizais, frizais, architravais ir pilioriais, tais susipynusiais 
raudonų plytų, balto akmens ir tamsaus skalūno raštais. 

Žvalgydavosi į apšviestus langus, matydavo įeinant svečius, 
įsivaizduodavo grožį sodo, apie kurį jau buvo girdėjęs, regė- 
davo kambarius to mažojo dvaro, kurį šlovino visas Paryžius, — 
išpuoselėto elegantiškos moters, laikiusios, jog tam kitam dva- 
rui, kurį valdo karalius, nesugebantis vertinti dvasios subtily- 
bių, trūksta rafinuotumo. 

Pagaliau Robertas pajuto, kad būdamas atvykėlis iš anapus 
Alpių galėtų sulaukti dėmesio ponios, kurios motina buvo ro- 
mietė iš seniausios šio miesto giminės, kildinusi save iš Alba 
Longos šeimos. Neatsitiktinai prieš penkiolika metų tų namų 
garbės svečias kavalierius Marinas atvėrė prancūzams kelius 
į naująją poeziją, prieš kurią greitai nublanko senųjų meistrų 
menas. 

Jam pavyko patekti į tą elegancijos ir proto šventovę, kur 
lankėsi kilmingi vyrai ir prėcieuses (kaip tuomet buvo sako- 
ma), išmintingi, bet ne pedantai, galantiški, bet ne ištvirkė- 
liai, linksmi, bet ne vulgarūs, dori, bet ne kvaili. Toje aplinko- 
je Robertas jautėsi patogiai: jam rodės, kad gali įkvėpti did- 
miesčio dvasios nepaisydamas apdairos, kurios Kazalėje jį mo- 
kė sinjoras de Salazaras. Iš jo reikalavo ne taikytis prie valdo- 
vo valios, o rodyti jai savo priešiškumą. Ne apsimetinėti, o 
susiremti su už save pranašesniais, aišku, laikantis gero tono 
taisyklių. Reikalavo ne pataikavimo, o drąsos, gebėjimo pa- 
laikyti gražų mandagų pokalbį ir mokėjimo lengvai reikšti gi- 
lias mintis... Jis jautėsi ne tarnas, o dvikovininkas, turįs įrody- 
ti drąsų protą. 

Jis mokėsi vengti dirbtinumo, slėpti įdėtą triūsą, kad viskas, 
ką darė ar kalbėjo, atrodytų lyg natūralus talentas, bandė įval-- 
dyti meistrystę to, ką Italijoje paniekinamai vadino laisvu, ne- 
varžomu elgesiu, o Ispanijoje - despejo. 

Užaugęs Grivos dvare, kur nuolatos kvepėjo levandomis, pa- 
tekęs į Artenisės namus Robertas dabar vaikštinėjo po kamba- 
rius, kuriuose nuolat tvyrojo nesuskaičiuojamų puokščių aro- 
matas, tarytum čia viešpatautų amžinas pavasaris. Tuose ke- 
liuose didikų namuose, kuriuos jam teko pažinti, kambariai bu- 
vo užleidę vietą puošniems laiptams centre, bet Artenisės na- 
muose jie kilo kampe, kiemo gilumoje, o visa likusi erdvė buvo 
ištisinė salių ir svetainių anfilada, su aukštais langais ir duri- 
mis, vienos prieš kitas; miegamieji ne visi vienodai nuobodžiai 
rožiniai ar raugintos odos spalvos, bet įvairių spalvų, o Šeimi- 
ninkės Chambre Bleu sienas dengė žydras aksomas su aukso ir 
sidabro ornamentais. 

Artenisė priimdavo draugus gulėdama savo miegamajame, 
išmuštame storais apmušalais ir apstatytame paravanais, kad 
svečiai nejustų šalčio, nes ji pati negalėjo pakęsti nei saulės 
šviesos, nei gorių kaitros. Ugnis ir dienos šviesa jai kaitino kraują 
ir keldavo alpulį. Kartą po jos lova pamiršo degančią gorę ir ji 
gavo rožę. Ji priminė gėles, kurios, kad išliktų gaivios, negali 
pakęsti nei nuolatinės saulės šviesos, nei šešėlio, todėl turi būti 
apsuptos sodininkų, kurie sukurtų joms ypatingą aplinką. Ar- 
tenisė priimdavo svečius prieblandoje, gulėdama lovoje, suki- 
šusi kojas į meškos kailio įmautę, o ant galvos mūvėdama tiek 
naktinių kepuraičių, kad juokais sakydavo apkurstanti per Šven- 
tą Martyną ir vėl atgaunanti klausą per Velykas. 

Šeimininkė, nors jau nebejauna, buvo tikras elegancijos įsi- 
kūnijimas, - aukšta ir gražiai sudėta, nuostabių veido bruožų. 
Jos akių spindesio negalėjai nusakyti: jis nekėlė nešvankių min- 
čių, O įkvėpė su baime sumišusiai meilei, kuri apvalo sulieps- 
nojusias širdis. | 

Tose salėse Šeimininkė neįkyriai vadovavo pokalbiams apie 
draugystę ar meilę, su tokiu pat lengvumu būdavo aptariami 
moralės, politikos, filosofijos klausimai. Robertas pažino kitos 
lyties dorybes, kurios jam skleidėsi pačiu švelniausiu būdu - iš 

tolo dievindamas nepasiekiamas kunigaikštytes, gražiąją Mad- 
muazelę Pulė, pramintą „la lionne“ dėl ugniaspalvių plaukų, ir 
damas, mokėjusias įkvėpti savo grožiu tos dvasios, kurią seno- 
vės Akademijos pripažino tik vyrams. 

Po keleto šios mokyklos metų jis jau buvo pasiruošęs sutikti 
Sinjorą. 

Pirmą kartą pamatė ją tamsiais rūbais, su šydu tarytum dro- 
vusis Mėnuo, besislapstantis už debesų miglos. Le bruit, toji 
vienintelė paryžietiškos visuomenės tiesa, bylojo apie ją prieš- 
taringus dalykus: kad ji kankinamai gedėjo, bet ne vyro, o mei- 
lužio, ir demonstravo šią netektį, norėdama pasirodyti esanti 
viršesnė už tą prarastąjį gėrį. Kažkas jam pašnibždėjo, kad ji 
slepianti savo veidą todėl, kad yra nuostabi iš maurų krašto 
atvykusi egiptietė. 

Kad ir kokia būtų tiesa, jos banguojantys rūbai, lengvi Žings- 
niai, šydu uždengto veido paslaptis pavergė Roberto širdį. Tos 
spinduliuojančios sutemos nušviesdavo jį, įsivaizduodavo ją 
esant skaisčiausiu nakties paukščiu, virpėdavo prieš stebuklą, 
kuris šviesą paverčia tamsa, o tamsą šviesa, rašalą pienu, o juod- 
medį dramblio kaulu. Jos plaukai žaižaravo lyg oniksas, o leng- 
vas ją dengęs audinys dar labiau ryškino veido ir kūno kontū- 
rus, skleidė sidabrinę žvaigždžių šviesą. 

Staiga, jau patį pirmojo susitikimo vakarą, šydas akimirką nu- 
krito nuo jos kaktos ir po tuo mėnulio pjautuvu jis išvydo jos 
akių bedugnes. Dvi viena į kitą žvelgiančios mylinčios širdys pa- 
sako daugiau, nei per dieną pasakytų visos pasaulio kalbos, — 
apgaulingai vylėsi Robertas, kad ji pažvelgė į jį, o pažvelgusi — 
pamatė. Grįžęs namo, parašė jai laišką. 


Sinjora, 
liepsna, kuria mane nutvilkėte, paskleidė tokį malonų dūmą, jog: 
negalite neigti nesanti jo pakerėta. Jūsų žvilgsnio galia išmušė man 
iš rankų išdidumo ginklus ir privertė melsti jus tapti valdove ma- 

no gyvenimo. Aš pats visomis išgalėmis lengvinu jūsų pergalę, nes 
kaunuosi kaip tas, kurs trokšta būti nugalėtas, jūsų kirčiui atstaty- 
damas silpniausią savo kūno dalį = širdį, kuri jau sruvo kraujo 
ašaromis, o tai rodo, jog nepalikusi vandens manyje jūs sukėlėte 
gaisrą, kurį įžiebė jūsų žvilgsnio akimirka! 


/0, 


DESIAUS 
LATTES 


Laiškas jam pasirodė toks nuostabiai įkvėptas tėvo Ema- 
nuelio aristoteliškosios mašinos taisyklių, toks tinkamas pri- 
statyti sinjorai tą vienintelį asmenį - save, gebantį patirti tokį 
švelnumą, jog jis nė nepagalvojo, kad derėtų jį pasirašyti. Tuo- 
met dar nežinojo, kad damos kolekcionuodavo meilės laiškus 
. lyg raukinukus ar papuošalus, labiau domėdamosi jų turiniu 
nei autoriumi. 

Daugelį savaičių ir mėnesių jis nesulaukė jokio atsakymo. 
Tuo tarpu Sinjora pirmiausia nusivilko tamsius rūbus, paskui 
nusisegė šydą, pagaliau atskleisdama jam savo skaistų baltą vei- 
dą, auksines garbanas ir tyras akis - Aušrinės langus. 

Dabar, galėdamas netrukdomas sutikti jos žvilgsnius, jis iš- 
moko perimti juos, kai šie būdavo skirti kitiems, ir mėgautis ne 
jam skirtų žodžių muzika. Jis tegalėjo gyventi tik jos šviesoje, 
bet buvo pasmerktas likti kito kūno šešėlyje, sugeriančiame jos 
spindulius. 

Vieną vakarą sužinojo jos vardą, nugirdęs, kaip kažkas ją pa- 
vadino Lelija; neabejotinai tai buvo mieliausias jo damos var- 
das, o kartu puikiai žinojo, jog tokius vardus duodavo juokais: 
juk net pats markizės vardas Artenisė buvo jos tikrojo vardo 
Katerina anagrama, bet kalbėta, jog šioars combinatoria meist- 
rai Rakanas ir Malerbas dar jai buvo sugalvoję vardus Erasinta 
ir Karintė. Tačiau neabejojo, kad tik Lelija, o ne koks kitas var- 
das dar galėtų tikti jo Sinjorai - kvapniosios lelijos baltumo. 

Nuo tos akimirkos Sinjora tapo jam Lelija, ir tam vardui sky- 
rė jis meilės eiles, kurias tuoj pat sunaikindavo, būgštaudamas, 
kad jos - per menka dovana. O, kvapniausioji Lelija,/ tik nusky- 
niau aš gėlę, ir jau tave praradau!/ Ar vertas esu vėl tave pamaty- 


UMBERTO ECO m VAKARYKŠTĖS DIENOS SALA 149 


ti?/ Seku paskui, tu bėgi,/ kalbu tau, tu tyli... Bet nepratarė jai nė 
žodelio, nebent žvilgsniu, kupinu vaidingos meilės, nes kuo la- 
biau mylime, tuo labiau linkstame į pyktį, purtomi šaltos lieps- 
nos virpulio, įaudrinti nusilpusios sveikatos, dvasia, lengva lyg 
švino plunksna, sutriuškinti širdžiai brangių meilės be atsako 
padarinių; tik toliau siuntė nepasirašytus laiškus Sinjorai ir ra- 
šė eiles Lelijai, bet šias pasilikdavo sau, kad kiekvieną dieną 
galėtų skaityti. 

Rašydamas (bet neišsiųsdamas): Lelija, Lelija, kur tu esi? 
kur slapstaisi?/ Lelija, dangaus spindesy, / akies mirksniu atlek / 
sužeisti ir išnykti, jis matė ją visur. Naktį pasekęs ją kartu su 
kambarine grįžtančias namo (tamsiausiais miškais, / tamsiau- 
siais keliais/ laimingas būsiu sekdamas, nors ir bergždžiai, / pėd- 
sakais tavo pėdų lengvų įspaustais...) jis sužinojo, kur ji gyve- 
na. Dienomis vaikštinėdamas sustodavo prie to namo, o jai 
išėjus, sekdavo paskui. Po keleto mėnesių jau galėjo pasakyti 
dieną ir valandą, kada ji pakeitė šukuoseną (eilėmis aprašy- 
damas tas sielai brangias garbanas, besidraikančias ant baltos 
kaktos lyg goslūs žalčiukai), ir prisiminė tą stebuklingą balan- 
dį, kai ji apsisiautė naują auksaspalvį apsiaustą, kuriuo vilkė- 
dama žengė grakščiai prieš pirmą pavasario vėją, nelyginant 
saulės paukštis. 

Kartais, paėjėjęs paskui ją lyg koks seklys, jis bėgte grįždavo 
atgal, apsukdavo namą ir sulėtindavo žingsnį tik pasukdamas 
už kampo, kur žengdavo dar lėčiau ir, lyg netyčia išvydęs ją 
priešais, baugščiai pasisveikindavo. Ji santūriai nusišypsodavo, 
nustebinta to susitikimo, ir, kaip reikalavo geros manieros, pra- 
bėgomis pasisveikindavo. Jis likdavo stovėti vidur gatvės lyg 
druskos stulpas, taškomas vandeniu iš po pravažiuojančių ka- 
rietų ratų, kritęs negyvas meilės kovoje. 

Per keletą mėnesių Robertui pasisekė pasiekti mažiausia pen- 
kias tokias pergales, dėl kiekvienos jis alpo iš laimės, lyg būtų. 
buvusi pirma ir paskutinė, kaskart įtikėdamas, kad, tokios daž- 
nos, jos negalėjo būti atsitiktinės — ne jis, o ji kurstė aistras. 

Tos miglotos šventosios žemės Romeo, permainingas įsimylė- 
jėlis, troško būti vėju, kedenančiu jos plaukus, ryto vandeniu, bu- 
čiuojančiu jos kūną, naktiniais, glamonėjančiais ją naktį, knyga, 
kurią ji švelniai laiko rankose dieną, pirštine, šildančia jos ranką, 
veidrodžiu, galinčiu gėrėtis ja kiekvieną akimirką... Kartą sužino- 
jo, kad kažkas jai padovanojo voveraitę, - tad įsisvajojo pats virtęs 
tuo smalsiu gyvūnėliu, kuris glostomas kaišioja savo nekaltą snu- 
kutį tarp mergaitiškų krūtų, uodegėle braukdamas skruostą. 

Jam kėlė nerimą ta drąsa, į kurią jį stūmė aistra, savo įžūlumą 
ir sąžinės priekaištus jis sudėjo į liepsningas eiles, tikindamas 
save, kad doras žmogus gali įsimylėti kaip beprotis, bet ne kaip 
kvailys. Jis vienas stojo prieš Chambre Bleu dvasios išbandymą, 
kuris turėjo nulemti jo, įsimylėjėlio, likimą. Jis, nors ir naujokas 
tose mielose apeigose, suprato, jog damos širdį gali pavergti tik 
žodžiu. Todėl klausėsi saloninių šnekų, kuriomis kavalieriai var- 
žėsi tarsi turnyre, bet dar nesijautė esąs pasiruošęs. 

Tradiciniai apsilankymai Diupiuji studijoje, kur klausydavo- 
si mokytų kalbų, piršo jam mintį, kad naujo, visuomenei dar 
nežinomo mokslo principai panašūs į širdies plakimą. Susitiki- 
mas su sinjoru d'Igbiu įkvėpė pokalbiui, lėmusiam jam pražūtį. 


Sinjoras d'Igbis, - taip bent jį vadino Paryžiuje, - buvo an- 
glas. Su juo pirma susipažino pas Diupiuji, o paskui vieną va- 
karą susitiko svetainėje. 

Dar nebuvo praėję nė penkiolika metų nuo to laiko, kai Ba- 
kingemo kunigaikštis įrodė, kad anglas gali turėti roman en tes- 
te ir būti linkęs į taurų pamišimą: jam pasakė, kad Prancūzijoje 
gyvenanti graži, kilni karalienė, ir šiai svajonei jis paskyrė visą 
savo gyvenimą, iki pat mirties apsigyvendamas laive, kur įren- 
gė altorių savo mylimajai. Kai paaiškėjo, kad Bakingemo įsa- 
kymu būtent d'Igbis prieš tuziną metų kaip piratas kovėsi su 
Ispanija, damų pasaulis pripažino jį esant žavų. 

Diupiuji studijoje anglai nebuvo itin gerbiami: juos sutapa- 
tindavo su tokiais veikėjais, kaip Robertus a Fluctibus, Medici- 

nae Doctor, Egues Auratus ir Armigero oxoniense, apie kurį 
buvo parašyta nemažai knygų, smerkiančių jo perdėtą Žavėji- 
mąsi paslaptingomis gamtos jėgomis. Bet tuose pat namuose 
lankydavosi tokie apsėsti dvasininkai, kaip sinjoras Gafarelis, 
kuris nė vienam anglui nenusileido tikėjimu neregėtais daly- 
kais, kita vertus, d'Igbis pasirodė mokantis labai išmaniai dis- 
kutuoti apie Tuštumos būtinybę - su natūrfilosofais, bijančiais 
tų, kurie bijo Tuštumos. 

Galjo reputacija kiek nukentėjo kai kurių kilmingų damų aky- 
se, kurioms buvo rekomendavęs savo išrastąjį grožio tepalą — 
vienai šis sukėlė šunvotes; šnibždėtasi, kad prieš keletą metų 
nuo jo paruošto gyvačių dekokto mirusi jo mylima žmona Ve- 
necija. Tačiau neabejotinai tai buvo pavyduolių apkalbos, pa- 
skatintos kalbų apie kitus jo vaistus nuo akmenligės, pagamin- 
tus iš karvių mėšlo ir šunų sumedžiotų kiškių viralo. Tokios kal- 
bos negalėjo sulaukti pritarimo aplinkoje, kur dėl damų drau- 
gijos rūpestingai vengta žodžių, kuriuose skambėtų nors vie- 
nas nepadorus skiemuo. 


Vieną vakarą svetainėje d'Igbis padeklamavo vieno savo kraš- 
tų poeto eiles: 


Jei sielos mūsų dvi, susietos jos 
Lyg dvi skriestuvo kojos. 

Tvirta tavoji pajuda iš vietos, 

Tik kai mana aplink sukiojas. 
Nors vidury tavoji įsmigusi stačiai, 
Jei tik kita toliau nuklysta - 
Palinksta pūskui nuolankiai 

Tr atsitiesia, vos tik toji grįžta. 
Tokia tu būsi man, kuris 

Apie tave kaip ta antroji sukinėjas. 
Tavo tvirtybė mano ratą lygų skries 
Ir sugrąžins, iš kur kadais išėjęs. 

Robertas klausėsi įsmeigęs akis į stovinčios Lelijos nugarą ir 
nusprendė amžinai būti jos antrąja skriestuvo koja, taip pat 
išmokti angliškai, idant galėtų perskaityti kitas eiles to poeto, 
taip puikiai gebančio perteikti jo paties virpulį. Tais laikais Pa- 
ryžiuje niekas nebūtų norėjęs mokytis tokios barbariškos kal- 
bos, bet Robertas, lydėdamas d'Igbį į nakvynės namus, sau išsi- 
aiškino, kad šiam sunku laisvai kalbėti itališkai, nors ir buvo 
keliavęs po pusiasalį - d'Igbis jautėsi suvaržytas negalėdamas 
laisvai reikšti minčių kalba, būtina kiekvienam mokytam žmo- 
gui. Jie sutarė lankytis vienas pas kitą ir mokyti kits kitą savo 
gimtosios kalbos. 

Taip tarp Roberto ir to vyro, kuris pasirodė gerai išmanantis 
mediciną ir gamtos mokslus, užsimezgė tvirta draugystė. 

Jo vaikystė buvusi siaubinga. Tėvą apkaltino dalyvavimu Dul- 
kių sąmoksle ir nuteisė myriop. Dėl keisto sutapimo, o gal pa- 
stūmėtas nesuvokiamų dvasios jėgų, d'Igbis paskyrė savo gyve- 
nimą įvairiems milteliams tyrinėti. Jis daug keliavo, iš pradžių 
aštuonerius metus po Ispaniją, vėliau trejus metus po Italiją, 
kur - dar vienas sutapimas - susipažino su Roberto mokytoju 
karmelitu. 

Kaip dera korsarui, d'Igbis puikiai valdė kardą ir jau po ke- 
leto dienų smaginosi kaudamasis su Robertu. Tą dieną kartu 
su jais buvo ir vienas muškietininkas, kuris susikovė su garde- 
marinų kuopos vėliavininku; jie kovėsi juokais ir labai atsar- 
glai, bet muškietininkas staiga per daug įsikarščiavęs dūrė iš 
viršaus, priversdamas priešininką atsikirsti, ir pats buvo gana 
giliai sužeistas į ranką. 

D'Igbis tuoj pat užveržė jam ranką vienu iš savo keliaraiščių, 
kad užspaustų veną, bet po kelių dienų žaizda pradėjo gangre- 
nuoti ir chirurgas kalbėjo, kad reikės ranką nupjauti. 

Kaip tik tuomet d'Igbis pasiūlė savo paslaugas, perspėda- 
mas, kad gali jiems pasirodyti apgaviku, bet teleidžia jie jam 
parodyti, ką moka. Muškietininkas, jau neišmanydamas, kurį 

šventąjį melsti pagalbos, atsakė jam ispanų patarle: „Hagase el 
milagro, y hagalo Mahoma“*. 

Tuomet d'Igbis paprašė duoti jam kokį gabalėlį audinio, ant 
kurio būtų žaizdos kraujo, ir muškietininkas padavė jam atrai- 
žą, kuria Žaizda buvo aprišta pirmąją dieną. D'Igbis paprašė 
atnešti dubenį su vandeniu ir įbėręs į jį vitriolio miltelių greitai 
juos ištirpino. Paskui pamerkė ten atraižą. Muškietininkas, tuo 
metu kažką galvojęs, netikėtai pašoko griebdamasis už sužeis- 
tos rankos, tardamas staiga pajutęs žaizdą nustojus degti ir net 
palengvėjimą. 

— Gerai, — tarė d'Igbis, - dabar jums tereikia kasdien nu- 
plauti žaizdą vandeniu su druska, kad ji galėtų pajusti reikiamą 
poveikį. O aš šį dubenėlį dienomis statysiu prie lango, o nakti- 
mis palei židinį - kad jis visada būtų vienodoje temperatūroje. 

Robertui abejojant, ar tik šio netikėtas pagerėjimas nėra su- 
keltas kokių nors kitų priežasčių, d'Igbis šypsodamasis ištrau- 
kė audinio atraižą iš tirpalo ir išdžiovino ją prie židinio, muš- 
kietininkas vėl pradėjo aimanuoti, ir teko vėl pamerkti skudu- 
rėlį į tirpalą. 

Muškietininko žaizda sugijo per savaitę. 

Manau, kad tais laikais, kai nelabai tesirūpinta švara, jau vien 
kasdienis žaizdos plovimas buvo pakankama prielaida jai sugy- 
ti, bet negalime smerkti Roberto, kad vėliau jis lipte prilipo 
prie draugo klausinėdamas apie tą gydymą ir pirmiausia papa- 
sakojo jam apie vaikystėje matytą karmelito poelgį. Tik kar- 
melitas milteliais barstęs žaizdą padariusį ginklą. 

— Teisybė, - atsakė d'Igbis, - jau seniai ginčijamasi dėl ungu- 
entum armarium, O pirmasis apie jį prabilo Paracelsas. Dauge- 
lis vartoja tepalą, manydami, kad jis geriau veikia tepant juo 
ginklus. Betgi puikiai suprantate, kad sužeidęs ginklas ar žaiz- 
dą aprišęs tvarstis yra vienas ir tas pat dalykas, nes reikia veikti . 


* Teįvyksta stebuklas ir tepadaro jį Mahometas. (Isp.) 

tas vietas, kuriose likę sužeistojo kraujo. Daugelis, matydami, 
kad, norint užgydyti žaizdą, tepamas ją padaręs ginklas, sieja 
tai su magija, bet mano Simpatijos Miltelių veikimą valdo gam- 
tos dėsniai! 

— Kodėl juos vadinate Simpatijos Milteliais? 

— Šis vardas gali suklaidinti. Daugelis yra kalbėję apie atitiki- 
mą, arba simpatiją, susiejančią skirtingus dalykus. Agripa rašo, 
kad, norint sužadinti žvaigždės galias, reikia kreiptis į daiktus, 
panašius į ją, taigi tuos, kuriems turi įtakos. Ir šitą abipusę daik- 
tų trauką jis vadina simpatija. Kaip degutu, siera ar aliejumi pa- 
teptas medis dega, taip ir pasitelkus daiktus, tolygius veiksmui ir 
Žvaigždei, per pasaulio sielą galima veikti tam tikrą materiją. To- 
dėl, norint paveikti saulę, reikėtų veikti auksą, kuris yra saulės 
prigimties, arba tuos augalus, kurie sukasi į saulę, arba tuos, ku- 
rie suglaudžia Žiedus jai leidžiantis, o jai patekant vėl juos iš- 
skleidžia: lotosą, bijūną ar ugniažolę. Bet tai tik tauškalai, tokių 
analogijų nepakanka, kad paaiškintum gamtos veikimą. 

D'Igbis atskleidė Robertui savo paslaptį. Pasaulis, kitaip ta- 
riant, jį supanti erdvė, pilna šviesos, o šviesa — tai materiali kū- 
niška substancija, — su šiuo teiginiu Robertas mielai sutiko, nes 
Diupiuji studijoje jau buvo girdėjęs, kad ir šviesa yra ne kas 
kita, kaip tik mažiausios atomų dalelės. | 

— Akivaizdu, kad šviesa, - kalbėjo d'Igbis, - nenutrūkstamu 
srautu sklisdama iš saulės ir dideliu greičiu tiesiosiomis pasklis- 
dama į visas puses, savo kelyje sutinka kietų ir tamsių kūnų 
kliūtis, nuo jų atsispindi ad angulos aeguales, ir toliau sklinda 
kitu keliu, kol vėl nukrypsta susidūrusi su kitu kietu kūnu, ir 
taip trunka, iki ji užgęsta. Panašiai būna žaidžiant prie virvelės 
pririštu kamuoliu, kai į sieną sviestas kamuolys atsimuša į prieš- 
priešinę sieną ir vėl apsukęs visą ratą grįžta į išeities tašką. Kas 
gi nutinka šviesai krintant ant kūno? Spinduliai atšoksta nuo 
jo, atplėšdami atomus, mažas dalelytes, taip kaip kamuolys ga- 

lėtų nusinešti dalį dar neišdžiūvusio sienos tinko. O kadangi 

tuos atomus sudaro keturi Gaivalai, šviesa savo šiluma juos su- 
lydo ir nuneša tolyn. Tą patvirtina prie ugnies džiovinamas rū- 
bas, nuo kurio atsispindėję spinduliai nusineša tarytum kokį 
vandeningą debesėlį. Tie klajojantys atomai yra lyg ant spar- 
nuotų ristūnų po erdvę keliaujantys raiteliai, kol pagaliau besi- 
leidžianti saulė atima jų Pegasus, palikdama juos be žirgų. Tuo- 
met jie visi krinta į žemę, iš kurios iškeliavo. Šie reiškiniai bū- 
dingi ne tik šviesai, o ir, tarkime, vėjui, kuris yra ne kas kita, 
kaip didžiulis srautas vienodų atomų, kuriuos traukia kieti že- 
mės kūnai... 

— O dūmai? - paklausė Robertas. 

- Be abejo. Londoniečiai kūrena anglį, iškastą Škotijoje. Jo- 
je daug aitrių lakiųjų druskų. Šios druskos su dūmais pasklinda 
ore nuguldamos baltos spalvos sienas, baldus ir lovas. Jei kam- 
barys keletą mėnesių buvo uždarytas, įžengę į jį pamatysime 
viską nuklojusių juodų dulkių sluoksnį, lygiai kaip malūnuose 
ir kepyklose rastume baltų dulkių sluoksnį. O pavasarį visos 
gėlės atrodo tarsi apsitraukusios riebalais. 

— Tačiau kodėl kūnas, išspinduliuojantis tokią daugybę pa- 
sklindančių po orą dalelių, nė kiek nesumažėja? 

— Truputį sumažėja, pats tuo įsitikinsite garindamas vande- 
nį, bet kietuosiuose kūnuose tą sunkiau pastebėti, kaip nepa- 
stebime muskuse ar kitose kvapiosiose substancijose. Kiekvie- 
ną kūną, kad ir koks jis mažas, visada galima suskaidyti į ma- 

žesnes dalis, ir to dalijimo niekada nebaigsime. Tik pagalvoki- 
te, kokios mažos nuo gyvo kūno atsiskiriančios dalelės, kurių 
dėka mūsų angliškieji šunes pagal uoslę gali sekti gyvūno pėd- 
sakais. Ar lapė baigiantis medžioklei mums atrodo mažesnė? 
Todėl būtent tos dalelės sukuria trauką, kurią kai kas šlovina 
kaip Veikimą per Nuotolį, nors tai ne nuotolis, taigi ir ne magi- 
ja, nes viskas vyksta nepaliaujamos atomų sąveikos dėka. To- 
kia trauka esti, pavyzdžiui, siurbiant sifonu vandenį ar vyną, 
arba magnetui traukiant geležį, arba vykstant filtracijai, kai 

įmerkus audinio atraižą į indą su vandeniu ir palikus jos gerą 
gabalą nukarusį už indo krašto, matote, kaip vanduo pamaži į jį 
įsigeria ir pradeda lašėti ant žemės. Yra ir dar viena trauka - ta, 
kurią sukuria ugnis, traukdama ją supantį orą su visomis jame 
sūkuriuojančiomis dalelėmis: ugnis dėl savo prigimties nusineša 
ją supantį orą taip, kaip upės vanduo neša smėlį. Taip yra dėl to, 
kad oras drėgnas, o ugnis sausa, štai kodėl jie vienas prie kito 
kimba. Todėl ugnies nusinešto oro vietą turi užpildyti iš tolimes- 
nės aplinkos atslinkęs oras, priešingu atveju rastųsi tuštuma. 

— Jūs neigiate tuštumą? 

— Nieku gyvu. Sakau tik, kad vos su ja susidūrusi gamta sten- 
giasi ją užpildyti atomais, siekdama užkariauti visas sritis. Jei 
būtų kitaip, manieji Simpatijos Milteliai neveiktų, betgi jų po- 
veikį pats akivaizdžiai regėjote. Ugnis savo veikimu sukelia 
nuolatinį oro antplūdį, o dieviškasis Hipokratas išgelbėjo nuo 
maro visą kraštą įsakydamas visur uždegti didelius laužus. Per 
marus visada naikinami balandžiai ir katės, ir visi kiti karšti 
gyvūnai, kurie nuolat spinduliuoja dvasias, idant oras galėtų 
užimti to garavimo metu išsilaisvinusių dvasių vietą, nes ma- 
ru apkrėsti atomai prilimpa prie tų gyvūnų plunksnų ar kailio 
panašiai, kaip iš krosnies ištraukta duona pritraukia putas iš 
statinių ir suraugina vyną, padėjus kepalą ant statinės dang- 
čio. Taip atsitinka padėjus ore svarą gerai išdegtos vynakme- 
nio druskos, iš jos tokiu būdu galima gauti dešimt svarų pui- 
kaus vynakmenio aliejaus. Popiežiaus Urbono VIII daktaras 
pasakojo man istoriją apie vienuolę romietę, kuriai nuo per 
dažno pasninkavimo ir maldų taip įkaitęs kūnas, kad visi kau- 
lai išdžiūvę. Tas vidinis karštis traukė orą, šis materializuoda- 
vosi kauluose, panašiai kaip vynakmenyje, o paskui ištekėda- 
vo pro ten, kur paprastai kaupiasi serumas, kitaip tariant, pro 
šlapimo pūslę, tad vargšė vienuolė per parą pašalindavo dau- 
giau nei du šimtus svarų šlapimo, - stebuklas, kurį visi laikė 
jos šventumo paliudijimu. 


UMBERTO ECO m VAKARYKŠTĖS DIENOS SALA 157 


- Bet jei viskas traukia viską, kodėl tuomet dalelės ir kūnai 
lieka atsiskyrę ir jėgos tarpusavyje nesusikerta? 

— Protingas klausimas. Kadangi vienodą svorį turintys kūnai 
jungiasi daug lengviau, o aliejus lengviau maišosi su kitu alieju- 
mi nei su vandeniu, galime daryti išvadą, kad tos pačios pri- 
gimties atomai jungiasi dėl savo retumo arba tankio, - tą jums 
patvirtintų ir filosofai, pas kuriuos lankotės. 

— Jie man tai sakė ir įrodė bandymais su įvairiomis drusko- 
mis, kurias gali malti ar tirpinti, bet jos visad grįžta į savo pri- 
gimtinį pavidalą: valgomoji druska pasirodo kubo pavidalo kris- 
talais, salietra — šešiabriaunėmis kolonomis, amonio druska — 
šešiakampėmis žvaigždutėmis, kaip snaigės. 

— O šlapimo druska penkiakampiais, ir sinjoras Deividsonas 
tuo aiškina kiekvieno iš aštuoniasdešimties akmenų, išėjusių iš 
sinjoro Peletjė šlapimo pūslės, formą. Bet jei panašios formos 
kūnai taip lengvai maišosi tarpusavyje - juo stipriau už kitus jie 
traukia vienas kitą. Todėl nusideginęs ranką apmalšinsite skaus- 
mą kiek palaikydamas ją prie ugnies. 

— Kartą, kai vienam kaimiečiui įkando gyvatė, mano moky- 
tojas pridėjo prie žaizdos gyvatės galvą... 

— Teisingai. Nuodai, jau pradėję tekėti širdies link, traukiami 
didesnio jų kiekio grįžo atgal iš kur išėję. Jei siaučiant marui 
nešiositės dėželę su rupūžės milteliais, arba gyvą rupūžę ar varlę, 
ar nors arseno, toji nuodinga substancija atitrauks iš oro už- 
kratą. O sausi svogūnai aruoduose pradeda bruzdėti kaip tik 
tuomet, kai pasodintieji ima dygti. 

— Tai paaiškina vaikų įgeidžius: motina ko nors labai nori ir... 

— Dėl šito būčiau atsargesnis. Kartais panašius reiškinius su- 
kelia skirtingos priežastys, todėl mokslo žmogus neturėtų tikė- 
ti prietarais. Bet grįžkime prie manųjų Miltelių. Kas nutiko, 
kai aš keletą dienų barsčiau Milteliais audinį, suteptą mūsų 
draugo krauju? Pirmiausia saulė ir mėnulis šilumos dėka išvi- 
liojo tame audinyje buvusias kraujo dvasias, bet ir kraujyje bu- 

vusios vitriolio dvasios neišvengė to paties likimo. Kita vertus, 
žaizda toliau ginė lauk karštas ugningas dvasias, kartu pritrauk- 
dama aplinkinį orą. Tas oras traukė toliau esantį orą, o šis savo 
ruožtu traukė dar tolimesnį, ir pagaliau plačiai pasklidusios 
kraujo bei vitriolio dvasios susijungė su tuo oru, kuriame sklandė 
paties kraujo atomai. Kai tiek audinyje, tiek žaizdoje buvę krau- 
jo atomai sukibdavę, tuoj pat atsikratydavę oro kaip nereika- 
lingo pakeleivio ir grįždavę į savo pradžios tašką - žaizdą, o su 
jais susijungusios vitriolio dvasios prasismelkdavę į kūną. 

— Bet ar negalima užberti vitriolio tiesiai ant žaizdos? 

— Taip, jei sužeistasis yra greta. O jei jis toli? Be to, jeigu 
pilčiau vitriolį stačiai ant žaizdos, savo aitrumu jis tik dar la- 
biau ją suerzintų, tuo tarpu patekęs kartu su oru jis atiduoda 
tik švelniausią, tyriausią savo dalį, kuri padeda kraujui krešėti. 
Vitriolis naudojamas ir akių lašams... 

Robertas ištempė ausis, - jis dar pasinaudos tuo patarimu, ir 
tai neabejotinai pasunkins jo negalią. 

— Kita vertus, — pridūrė d'Igbis, - jokiu būdu nereikia nau- 
doti paprasto vitriolio, tokio kaip senais laikais, kuris daro dau- 
giau bloga nei gera. Vitriolį aš parsisiųsdinu iš Kipro, be to, 
pirmiausia pakaitinu jį prieš saulę - kaitinimas pašalina drėg- 
mės perteklių, — ir jis tampa lyg koncentruotas sultinys; be to, 
kaitinimas padeda šios substancijos dvasioms pasiruošti skrieti 
su oru. Galiausiai įdedu sakų, kurie padeda žaizdai greičiau 
užsitraukti. 


Ilgėliau stabtelėjau prie to, ką Robertas sužinojo iš d'Igbio, 
todėl, kad pastarojo atradimas vėliau gerokai pakreipė Rober- 
to likimą. 

Bet mūsų draugo gėdai, - o jis tai patvirtina savo laiškuose, — 
reikia pasakyti, kad susidomėjimo tuo atradimu priežastis ne- 
buvo gamtos mokslai, o ir vėl meilė. Kitaip tariant, tas visatos, 
knibždančios dvasių, kurios jungėsi pagal savo panašumą, vaiz- 

das jam pasirodė lyg meilės alegorija, ir jis pradėjo lankytis skai- 
tyklose, ieškodamas visko, ką tik buvo įmanoma rasti parašyta 
apie unguentum armarium, o tada apie jį rašyta daug, nors vė- 
lesniais laikais parašyta dar daugiau. Monsinjoro Gafarelio pa- 
tartas (pusbalsiu, kad neišgirstų kiti Diupiuji studijos svečiai, 
kurie tokiais dalykais mažai tikėjo), jis skaitė Kircherio „Ars 
Magnesia“, Giokelio „Tractatus de magnetica vulnerum cura- 
tione“, Frakastoro veikalus, Flado „Discursus de unguento ar- 
mario“, Fosterio „Hopolochrisma spongus“. Jis sėmėsi išmin- 
ties, kad galėtų ją paversti poezija ir vieną dieną kaip visuoti- 
nės simpatijos šauklys skambiai prabilti ten, kur iki tol nuola- 
tos būdavo žeminamas kitų gražbylystės. 

Daugelį mėnesių - tiek, matyt, truko jo atkaklios studijos, 
nors nė vienu žingsniu nepasislinko užkariavimo link - Rober- 
tas gyveno tarp dviejų, netgi tarp daugelio tiesų: tokį gyvenimą 
Paryžiuje daugelis laikė nutrūktgalvišku ir kartu apdairiu. Die- 
nomis jis diskutuodavo apie amžiną materiją, o naktimis gadi- 
no akis prie traktatų, kurie, nors ir natūrfilosofijos kalba, ta- 
čiau žadėjo jam okultinius stebuklus. 


Dideliuose žygiuose reikia stengtis ne kurti progas, o išnau- 
doti tas, kurios pasitaiko. Vieną vakarą Artenisė, svetainės Šei- 
mininkė, po gyvos paskaitos apie „Astrėe“ paskatino susirin- 
kusius pasvarstyti, kas sieja meilę ir draugystę. Robertas tuo- 
met prabilo pirmas, pareikšdamas, kad meilės principas, ar ši 
sietų draugus, ar meilužius, yra toks pat kaip Simpatijos Milte- 
lių. Vos pajutęs susidomėjimą, jis pakartojo d'Igbio pasakoji- 
mus, nutylėdamas tik istoriją apie besišlapinančią šventąją, ir 
toliau kalbėjo visai pamiršdamas draugyštę, o minėdamas tik 
meilę. 

— Meilė paklūsta tiems patiems dėsniams kaip ir vėjas, o vė- 
jai visada dvelkia tomis vietomis, iš kurių atpučia, ir jei pučia 
jie iš sodų ir gėlynų, kvepia jazminais, mėtomis ar rozmarinu, 


kun] K 
> 
= 

160 6 

- Ss 

a 

I a 
aama — 


ir jūrininkai trokšta išsilaipinti žemėje, kuri jiems taip daug ža- 
da. Lygiai taip meilės dvasios suvirpina įsimylėjusios širdies šner- 
ves (atleiskime Robertui už nelabai vykusį tropą). Mylinti šir- 
dis — tai liutnia, kuri suvirpina kitos liutnios stygas, kaip varpų 
gausmas sušiaušia vandens paviršių, ypač naktimis, kai joks ki- 
tas triukšmas netrukdo ore kilusioms bangoms atsikartoti van- 
denyje. Mylinčiai širdžiai nutinka tas pat, kas nutinka vynak- 
meniui, kuris kvepia rožėmis, jei buvo paliktas džiūti tamsiame 
rūsyje žydint rožėms, - atomų sklidinas oras, vynakmenio drus- 
kos pritrauktas, virsta vandeniu, o šis patį vynakmenį persmel- 
kia rožių kvapu. Ir visai nesvarbu, jei mylimoji jums abejinga. 
Žydint vynuogėms, vyno statinėje pražysta ir iškyla paviršiun 
vienas baltas žiedas, kuris išlieka, kol nuvysta vynuogienojų Žie- 
dai. Bet mylinti širdis atkaklesnė už vyną, kai pražysta paska- 
tinta numylėtos širdies žiedų, - puoselėja savąją gėlę ir jos šal- 
tiniui išsekus. 

Jam pasivaideno švelnus Lelijos žvilgsnis, tad tęsė toliau: 

— Mylėti - tas pat, kaip kaitintis Mėnulio Spinduliuose. Nuo 
mėnulio plūstanti šviesa yra tie patys saulės spinduliai, atsklidę 
iki mūsų. Sutelkę saulės spindulius veidrodyje, padidiname jų 
kaitinamąją galią. Sutelkę mėnulio spindulius sidabro dubenė- 
lyje, ant jo dugno išvysime suspindusią gaivią rasą. Atrodo kvaila 
praustis tuščiame dubenyje, betgi iš jo ištraukiame sušlapusias 
rankas, o tai yra nepamainomas vaistas nuo karpų. 

— Sinjore de la Griva, - pasigirdo kažkieno balsas, - juk mei- 
lė - ne vaistas nuo karpų! 

— O, tikrai ne, - atsakė Robertas, dabar jau nenuvaldomas, 
— bet jums pateikiau paprasčiausius pavyzdžius, kad primin- 
čiau, jog ir meilė priklauso nuo tų pačių dalelių. Kitaip ta- 
riant, meilė pavaldi tiems pat dėsniams, kurie valdo ir žemės, 
ir dangaus kūnus, tačiau ji yra pati tauriausia jų apraiška. Meilę 
uždega žvilgsnis, ir ji įsižiebia iš pirmo žvilgsnio, o kas gi kita 
yra Žvilgsnis, jei ne šviesa, atsispindėjusi nuo kūno, į kurį žiū- 


UMBERTO ECO m VAKARYKŠTĖS DIENOS SALA 161 


rime? Matant jį, mūsų kūną persmelkia geriausioji mylimojo 
kūno dalis - pati dvasingiausia, kuri akių kanalais nueina tie- 
siai į širdį. Todėl pamilti iš pirmo žvilgsnio reiškia gerti dvasias 
iš mylimosios širdies. Didysis gamtos Kūrėjas, kurdamas mūsų 
kūną, prileido jį pilną dvasių, tarsi sargybinių, kad jie praneštų 
tai, ką mato, savo generolui, kitaip tariant, vaizduotei, kuri yra 
tarytum viso kūno šeimininkė. Ir jei kas nors ją sukrečia, tuo- 
met atsitinka taip kaip tuomet, kai klausomės smuikų, kurių 
melodijos lieka mūsų atmintyje ir girdime jas net miegodami. 
Mūsų vaizduotė sukuria mylimojo atvaizdą, kuris jį pamaloni- 
na, bet nedrasko širdies, nes tėra atvaizdas. Todėl žmogus, pa- 
matęs savo mylimąjį, parausta arba išblykšta, nelygu ar jį val- 
dančios vidaus dvasios greičiau ar lėčiau lekia savo pasirinkto- 
jo objekto link, kad paskui sugrįžtų atgal į vaizduotės valdas. 
Tos dvasios smelkiasi ne tiek į protą, kiek stačiai į širdį, tuo 
didžiuoju kanalu, kuris iš jos į protą veda gyvasties dvasias, ten 
virstančias sielos dvasiomis, ir tuo pačiu kanalu vaizduotė siun- 
čia į širdį dalį atomų, kuriuos gauna iš kokio nors išorinio ob- 
jekto, ir tie atomai sukelia tą gyvasties dvasių šėlsmą, kuris kar- 
tais stingdo širdį, o kartais priverčia ją pašėlusiai plakti. 

— Sinjore, kalbate, kad meilė atsiranda tuo pačiu būdu kaip 
ir žiedas vyno paviršiuje, bet nepasakėte, kodėl meilė, skirtin- 
gai nuo kitų materijos reiškinių, yra dorybė, kuri renkasi. Ko- 
dėl meilė paverčia mus to, o ne kito asmens vergais? 

— Būtent todėl palyginau meilės galias su Simpatijos Milte- 
lių veikimo principu, kitaip tariant, vienodi ir panašios formos 
atomai traukia tokius pat atomus! Milteliais barstydamas gin- 
klą, kuris sužeidė Piladą, neišgydyčiau Oresto žaizdos. Todėl 
meilė susieja tik tuos du asmenis, kurie nepermanomu būdu 
jau yra tos pačios prigimties - kilmingą sielą su tokia pat kil- 
minga siela, ar paprastą sielą su tokia pat paprasta siela, nes ir. 
paprasti žmonės geba mylėti, kaip kad piemenėliai, apie ku- 
riuos mums pasakoja nuostabi sinjoro d'Urfė istorija. Meilė 

atskleidžia dviejų būtybių giminystę, kuri jau suplanuota nuo 
neatmenamų laikų, taip kaip Likimas iš pat pradžių lėmė Pira- 
mui ir Tisbei susijungti viename šilkmedyje. 

— O nelaiminga meilė? 

— Netikiu, kad tokia tikrai egzistuotų. Yra tik dar pilnutinai 
nesubrendusi meilė, kai mylimoji dėl kokios nors priežasties 
negavo mylimojo akių siųstos žinios. Bet mylintysis tvirtai žino 
jam duoto gamtos panašumo galią ir toji tikėjimo jėga verčia jį 
laukti nors ir visą gyvenimą. Jis žino, kad toks susijungimas gali 
įvykti net ir po mirties, kai iš abiejų žemėje dūlančių kūnų pa- 
sklidę atomai susilies kokiame nors danguje. Ir gal lygiai kaip 
sužeistasis, nesuprantantis, jog kažkas barsto Milteliais jį su- 
žeidusį ginklą, vėl pajunta sugrįžtant sveikatą, kas žino, kiek 
mylinčių širdžių dabar patiria netikėtą sielos lengvumą, nenu- 
tuokdamos, kad jų laimės priežastis yra mylimoji širdis, kuri 
savo ruožtu tapo mylinčioji ir padėjo susijungti giminingiems 
atomams. 

Turiu pasakyti, kad visa ši sudėtinga alegorija buvo pama- 
tuota tik iki tam tikros ribos ir galbūt tėvo Emanuelio Aristote- 
liškoji Mašina būtų atskleidusi jos silpnąsias vietas. Tačiau tą 
vakarą visi patikėjo Miltelių, kurie gydo negalią, ir meilės, kuri 
negalią dažniau ne gydo, o sukelia, sąsaja. 

Todėl kalbos apie tą pasakojimą apie Simpatijos Miltelius ir 
Meilės Simpatiją sklandė po Paryžių keletą mėnesių, o gal ir 
ilgiau, o to padarinius atskleisime vėliau. 

Ir todėl Lelija Robertui, kai jis baigė savo oraciją, nusišypso- 
jo. Tai buvo sveikinimo šypsena, gal net sakytume susižavėji- 
mo, bet nėra nieko natūraliau, kaip tikėjimas, kad esame myli- 
mi. Robertas tą šypseną suprato kaip pritarimą visiems jai pa- 
rašytiems laiškams. Įpratęs kentėti vienumoje, jis išėjo pradžiu- 
gęs dėl savo pergalės. Ir suklydo, o priežastį pamatysime vė- 
liau. Nuo to vakaro jau drįso kalbinti Leliją, bet jos atsakymai 
visad būdavo prieštaringi. Kartais ji šnabždėdavo: „kaip jums 

sakiau prieš keletą dienų“, kartais suniurnėdavo: „bet jūs tvir- 
tinote visai ką kita“. O kartais prieš pranykdama žadėdavo: 
„patikėkit, apie tai mes dar pasikalbėsime““. 

Robertas negalėjo suprasti, ar ji per išsiblaškymą priskiria 
jam kito žodžius ir veiksmus, ar tik koketiškai provokuoja. 


Tai, kas vėliau nutiko, paskatins jį sudėlioti tuos retus epizo- 
dus į istoriją, keliančią nepalyginti didesnį nerimą. 


17. 


GEIDŽIAMAS ILGUMŲ MOKSLAS 


Buvo - pagaliau nors viena konkreti data - 1642 metų gruo- 
džio antrosios vakaras. Jie išėjo iš teatro, kur Robertas tyliai 
tarp Žiūrovų vaidino savąjį įsimylėjėlio vaidmenį. Prie išėjimo 
Lelija slapta ištiesė jam ranką, sušnibždėdama: 

— Sinjore de la Griva, jūs šiandien labai drovus. Aną vakarą 
toks nebuvote. Rytoj vėl susitiksime toje pat vietoje. 

Jis išėjo apkvaitintas nerimo, pakviestas į pasimatymą vie- 
ton, kurios negalėjo žinoti, paragintas pakartoti tai, ko dar ne- 
drįso padaryti. Tačiau ji negalėjo supainioti jo su kitu, nes pa- 
vadino jį vardu. 

Ak, dėsto jis savo mintis, šiandien upeliai grįžta prie savo 
ištakų, balti ristūnai šuoliuoja Paryžiaus Dievo Motinos kated- 
ros bokštais, ugnies liežuviai dega lede, nes ji mane pakvietė. 
Arba ne, šiandien iš uolų trykšta kraujas, kolibris poruojasi su 
loke, saulė tapo juoda, nes mylimoji man pasiūlė taurę, iš ku- 
rios niekada negalėsiu gerti, nes nežinau, kur įvyks puota... 

Per žingsnį nuo savo laimės, apimtas nevilties, jis bėgo na- 
mo, - vienintelę vietą, kur jos tikrai nesutiks. 

Lelijos žodžius būtų galima paaiškinti ir ne taip paslaptin- 
gai: ji tiesiog priminė jam kalbą apie Simpatijos Miltelius ir 
ragino pasakyti dar, tame pat Artenisės salone, kur jis jau buvo 
kalbėjęs. Nes nuo tos dienos jis tyliai žavėjosi ja, o tai visiškai 
neatitiko griežtų gundymo žaidimo taisyklių. Šiandien pasaky- 

tume, kad ji jam priminė jo pareigas aukštuomenėje. Nagi, kal- 
bėjo ji, tą vakarą jūs nebuvote drovus, pakartokite tą pačią sce- 
ną, eikite tuo pačiu keliu. Iš geidžiamos damos tik tokio iššū- 
kio ir galėjai tikėtis. 

O Robertas suprato: „Jūs drovus, tačiau aną vakarą toks ne- 
buvote, ir mane...“ (manau, pavydas trukdo ir kartu skatina 
Robertą įsivaizduoti šio sakinio tęsinį). „Todėl rytoj vėl susitik- 
sime toje pat slaptoje vietoje, tuo pačiu tikslu“. 

Natūralu, kad vaizduotei pasukus erškėčiuotu keliu, jis ne- 
truko pagalvoti apie kitą asmenį, tą, kuris juo apsimetęs gavo 
iš Lelijos tai, už ką jis pats buvo pasiryžęs paaukoti savo gyvy- 
bę. Todėl vėl išniro Ferantė ir susisiejo visi saitai su praeitimi. 
Ferantė, piktapis alter ego, įsipainiojo ir į šią istoriją, pasinau- 
dodamas jo dai vėlavimu, ankstyvu išėjimu, o tinkamą 
akimirką pasiglemžė atlygį už Roberto oraciją apie Simpatijos 
Miltelius. 

Taip dūsaudamas, išgirdo beldžiant į duris. Viltis, sapnas at- 
merktomis akimis! Puolė prie durų, tikėdamasis ant slenksčio 
išvysti ją, - ten stovėjo Kardinolo gvardijos karininkas su dviem 
palydovais. 

— Jūs sinjoras de la Griva, — tarė jis. Paskui, prisistatęs esąs 
kapitonas de Baras, pridūrė: 

— Apgailestauju dėl to, ką dabar turiu padaryti: jūs, sinjore, 
esate suimtas, privalote atiduoti man savo kardą. Gera valia 
seksite paskui mane, kaip du geri draugai įsėsime į mūsų lau- 
ki:ntį-<kipažą - nepatirsite jokios gėdos. 

Davė suprasti, jog nežino suėmimo priežasčių, linkėdamas, 
kad tebūtų tai nesusipratimas. Robertas tylėdamas sekė pas- 
kui, linkėdamas sau to paties, o kelionei pasibaigus su daugybe 
atsiprašymų buvo perduotas į apsimiegojusio sargo rankas ir 
atsidūrė Bastilijos kameroje. 

Ten praleido dvi nepaprastai šaltas naktis - lankomas tik ke- 
leto žiurkių (deramas pasiruošimas kelionei „Amariliu“) ir pri- 

žiūrėtojo, kuris į kiekvieną klausimą atsakydavo, kad šioje vie- 
toje sėdėjo tiek daug garsių žmonių, jog jis liovėsi domėjęsis, 
už ką jie čion patekę, ir jei toks garsus ponas, kaip Basompje- 
ras, praleido čia septynerius metus, Robertas neturėtų inkšti 
praėjus vos keletui valandų. 

Palikęs jį dvi dienas kęsti blogiausia, trečiąjį vakarą de Baras 
grįžo, pasirūpino, kad jis galėtų nusiprausti, ir pranešė, jog tu- 
rės stoti prieš Kardinolą. Robertas bent jau suprato esąs Vals- 
tybės kalinys. 


Į rūmus jie atvyko jau vėlų vakarą, ir iš sumaišties prie durų 
galėjai spėti, kad šis vakaras ypatingas. Ant laiptų knibždėjo 
įvairiausių žmonių, kurie bėgiojo į visas puses; dvasininkai ir 
didikai uždusę įlėkdavo į prieškambarį, elegantiškai atsikrenkš- 
davo ant freskomis tapytų sienų, nutaisydavo sielvartingus vei- 
dus ir eidavo į kitą salę, iš kurios išeidavo šeimynykščiai, gar- 
siai šaukdami neprišaukiamus tarnus ir ženklais visų prašyda- 
mi netriukšmauti. 

Robertą irgi nuvedė į tą salę, ten jis tematė tik susirinkusiųjų 
nugaras — visi grūdosi prie durų į kitą kambarį, ant pirštų galų, 
stengdamiesi netriukšmauti, tarsi regėdami liūdną vaizdą. De 
Baras apsidairė tarsi ko ieškodamas, paskui galva linktelėjo Ro- 
bertui stovėti kampe ir išėjo. 

Vienas sargybinis, bandęs išprašyti lauk nors dalį susirinku- 
siųjų, su kiekvienu elgdamasis pagal jo rangą, pamatęs Rober- 
tą, nesiskutusį, suglamžytais rūbais, šiurkščiai paklausė, ko jam 
čia reikia. Robertas atsakė, kad jo laukia Kardinolas, bet sar- 
gybinis atkirto, kad, nelaimei, paties Kardinolo laukia kažkas, 
daug svarbesnis už jį. 

Bet paliko jį stovėti kur radęs, ir Robertas pamažu, kadangi 
de Baras (vienintelis pažįstamas žmogus šitoje vietoje) vis ne- 
grįžo, pro susirinkusiųjų nugaras, čia luktelėdamas, čia pasi- 
stūmėdamas, atsidūrė ties paskutiniojo kambario slenksčiu. 

Ten, lovoje, atremtą į sniego baltumo priegalvius, išvydo ir 
pažino šešėlį to, kurio visa Prancūzija bijojo ir kurį tik nedau- 
gelis mylėjo. Garbųjį kardinolą buvo apsupę juodai vilkintys 
daktarai, kurie labiau domėjosi savo kalbomis, nei ligoniu, klie- 
rikas šluostė jam lūpas, ant kurių silpnų kosulio priepuolių me- 
tu pasirodydavo rožinių putų, po apklotais galėjai nujausti sun- 
kiai kvėpuojant jau palaikį kūną, o iš baltinių rankovės kyšanti 
plaštaka spaudė Nukryžiuotąjį. Klierikas staiga prapliupo kūk- 
čioti. Rišeljė vargais negalais pasuko galvą, pabandė nusišyp- 
soti ir sumurmėjo: 

— Manėte, kad esu nemirtingas? 

Kol Robertas svarstė, kas galėjo pakviesti jį prie mirštančio- 
jo lovos, už jo nugaros pasigirdo triukšmas. Galėjai girdėti 
šnabždant Švento Eustachijaus klebono vardą, ir netrukus, vi- 
siems prasiskyrus, pasirodė palydos apsuptas kunigas, nešinas 
šventu aliejumi. 

Robertas pajuto ant pečių kažkieno ranką, tai buvo de Baras: 

— Eime, - tarė, - Kardinolas jūsų laukia. 

Nieko nesuprasdamas Robertas nusekė koridoriumi. De Ba- 
ras įvedė jį į vieną salę ir, davęs ženklą palaukti, išėjo. 


Salė buvo erdvi, viduryje stovėjo didelis gaublys, o kampe 
prie raudonos užuolaidos, ant staliuko, laikrodis. Į kairę nuo 
užuolaidos po portretu paties Rišeljė visu ūgiu Robertas paga- 
liau pastebėjo atsukusį nugarą vyrą kardinolo rūbais, kuris kažką 
rašė ant pastovo. Vilkintysis porfyra vos pasisuko linktelėda- 
mas prieiti arčiau, bet, Robertui artinantis, vėl palinko prie ra- 
šinio, kairiąja ranka pridengdamas lapą, nors šis iš pagarbaus 
nuotolio, kurio vis dar laikėsi, nieko nebūtų galėjęs įskaityti. 

Paskui tas asmuo didinga porfyra atsisuko ir keletą sekun- 
džių stovėjo nejudėdamas - taip, lyg kartotų už nugaros buvu- 
sio portreto pozą: dešinė atremta į stalą, kairioji - krūtinės aukš- 
tyje, manieringai aukštyn iškeltu delnu. Paskui atsisėdo į krėslą 

netoli laikrodžio, koketiškai pasiglostė ūsus ir smailią barzdelę 
ir paklausė: 

— Sinjoras de la Griva? 

Iki tos akimirkos sinjorui de la Grivai atrodė, kad košmariš- 
kame sapne jis regi tą patį Kardinolą, kurį ką tik matė gęstant 
už dešimties metrų, dabar jis atrodė atjaunėjęs, švelnesnių vei- 
do bruožų, tarsi kas būtų parausvinęs skruostus blyškiame aris- 
tokratiškame veide taip kaip iš paveikslo Žžvelgiančiame, o lū- 
pas apvedęs ryškesne, lenktesne linija; tas balsas ir svetimšalio 
tartis staiga atgaivino prisiminimus apie kapitoną, kuris prieš 
dvylika metų Kazalėje šuoliais lėkė tarp dviejų viena prieš kitą 
sustojusių kariaunų. 

Robertas stovėjo priešais kardinolą Mazariną, suvokdamas, 
kad pamažu, globėjo agonijai vis stiprėjant, šis vyras perėmė jo 
funkcijas, ir karininkas jau pavadino jį „Kardinolu“, tarsi kito 
nė nebūtų. 

Jis jau ruošėsi atsakyti į pirmąjį klausimą, tačiau netruko su- 
prasti, jog kardinolas tarytum klausė, o iš tiesų teigė, neabejo- 
damas, kad pašnekovas visais atvejais tegali patvirtinti jo žo- 
džius. 

— Robertas de la Griva, - pakartojo kardinolas, - iš Poco di 
San Patricijaus sinjorų giminės. Pažįstame tą dvarą lygiai taip 
gerai kaip ir Monferatą. Derlingos žemės, kone kaip Prancūzi- 
joje. Per Kazalės apgultį jūsų tėvas garbingai kovėsi ir buvo 
mums ištikimesnis už kitus jūsų tėvynainius. - Jis sakė „mums“, 
lyg tuo metu jau būtų buvęs Prancūzijos karaliaus globotiniu. — 
Girdėjome, kad ir jūs tomis dienomis parodėte drąsą. Todėl 
turėtumėt suprasti juo didesnį mūsų apmaudą, kad būdamas 
šios karalystės svečias nemokėjote laikytis svečiui deramų pa- 
reigų. Argi nežinojote, jog šioje karalystėje įstatymai galioja 
lygiai pavaldiniams ir svečiams? Suprantame, kad bajoras visa- 
da yra bajoras, kad ir kokį nusikaltimą jis būtų padaręs: jums 
bus suteiktos tos pačios privilegijos kaip ir Sen Marsui, kurio 

atminimu, atrodo, nelabai bjauritės. Jūs nebūsite pakartas — 
jums irgi nukirsdins galvą. 

Robertas negalėjo būti negirdėjęs istorijos, apie kurią kalbė- 
jo visa Prancūzija. Markizas Sen Marsas įtikinėjo karalių at- 
leisti Rišeljė, bet Rišeljė įtikino karalių, kad Sen Marsas rezga 
sąmokslą prieš karalystę. Lione nuteistasis myriop įžūliai oriai 
laikėsi prieš budelį, tačiau šis taip netikusiai patrumpino jam 
kaklą, kad pasipiktinusi minia sudraskė jį patį. 

To prisiminimo sukrėstas, Robertas jau ruošėsi prabilti, bet 
kardinolas rankos mostu jį sulaikė: 

— San Patricijau, nereikia, — tarė, ir Robertas suprato, kad 
šitaip jį vadina norėdamas priminti, jog yra svetimšalis; kita 
vertus, kalbėjo su juo prancūziškai, nors galėjo kalbėti itališ- 
kai. - Jūs pasidavėte šio miesto ir šios šalies ydoms. Kaip sako 
Jo eminencija kardinolas, prancūzams įprastas lengvabūdišku- 
mas verčia juos trokšti permainų, nes esami dalykai jiems kelia 
nuobodulį. Kai kurie iš tų lengvabūdžių, - karalius pasirūpino 
palengvinti jų naštą nuimdamas galvas, - sugundė jus savo prie- 
šiškais sumanymais. Jūsų byla tokia aiški, kad nė neverta var- 
ginti teismų. Valstybė, kurią visomis jėgomis stengiamės stip- 
rinti, netruktų žlugti, jei su jos griovimu susijusių nusikaltimų 
atveju reikalautume tokių pat aiškių įrodymų, kaip reikalauja- 
me tirdami eilines bylas. Prieš du vakarus jus matė kalbantis su 
Sen Marso draugais, kurie ir vėl ruošia perversmą. Tas, kuris 
jus ten matė, vertas pasitikėjimo, juo labiau kad jis ten buvo 
mūsų siuntimu. To gana. Nereikia, - vėl mostelėjo suirzęs, — 
pakvietėme jus ne tam, kad klausytume apie jūsų nekaltumą, 
todėl nurimkite ir klausykitės. 

Robertas nenurimo, o padarė keletą išvadų: tuo pat metu, 
kai Lelija lietė jo ranką, jį matė kažkur kitur rezgant sąmokslą 
prieš valstybę. Mazarinas buvo tuo tikras - prielaida virto fak- - 
tu. Visur buvo šnabždama, kad Rišeljė pyktis dar neatlėgo, to- 
dėl daugelis bijojo tapti naujos pavyzdinės bausmės aukomis. 

Jei nutarta pasirinkti Robertą, nesvarbu kodėl, jo likimas jau 
buvo nulemtas. 

Robertas galėjo pagalvoti, kad dažnai, ir ne tik prieš du va- 
karus, išeidamas iš Rambujė salono jis su kažkuo kalbėdavęsis; 
kad visai įmanoma, jog tarp jo pašnekovų buvo koks nors Sen 
Marso bendražygis; kad jei Mazarinas dėl kokios nors priežas- 
ties norėjo juo atsikratyti, jam pakako piktavališkai interpre- 
tuoti bet kurį iš šnipo perduotų žodžių... Tačiau Roberto galvo- 
je sukosi visai kitos mintys, patvirtinančios būgštavimus: kaž- 
kas, prisidengęs jo pavidalu ir jo vardu, dalyvavo maištininkų 
susirinkime. 

Dar viena priežastis, kad nebandytų gintis. Jei jau jis yra pa- 
smerktas, beliko klausimas: kodėl kardinolas varginasi praneš- 
ti jam nuosprendį. Jis nebuvo kokios nors žinios adrėsatas, bet 
ženklas, mįslė, kurią kiti, dar nežinantys karaliaus apsisprendi- 
mo, turėjo įminti. Iylėdamas laukė paaiškinimo. 

— Matote, San Patricijau, jei neturėtume šio dvasininkiško 
titulo, kuriuo popiežius karaliaus valia pagerbė mus prieš me- 
tus, tartume, kad jus į neapdairumą vedė Apvaizda. Jau kurį 
laiką stebėjome jus, svarstydami, kaip galėtume paprašyti pa- 
slaugos, kurios visai mums neprivalote. Tą prieš tris vakarus 
jūsų žengtą klaidingą žingsnį priėmėme kaip ypatingą Dangaus 
dovaną. Dabar esate mums skolingas, todėl mūsų padėtis pasi- 
keitė, ką kalbėti apie jūsiškę. 

— Skolingas? 

— Gyvenimą. Aišku, ne mūsų galioje jums atleisti, bet mes 
galime tarpininkauti. Tarkime, pabėgdamas išvengtumėt griežtų 
įstatymų. Praėjus metams, gal daugiau, liudytojo atmintis ap- 
tems, ir, nesutepdamas savo garbės, jis galės prisiekti, kad prieš 
tris vakarus matytas vyras buvote ne jūs, - paaiškės, jog tuo 
metu kažkur kitur žaidėte kauliukais su kapitonu de Baru. Tuo- 
met - įsidėmėkite, mes nežadame, tik darome prielaidą, nes 
gali atsitikti ir priešingai, tačiau tikimės, kad bus taip, kaip gal- 

vojame - jūs būsite visiškai išteisintas ir laisvas be jokių išlygų. 
Prašau sėstis, - tarė. - Ruošiuosi pasiūlyti jums misiją. 

Robertas atsisėdo. 

— Misiją? 

— Labai subtilią. Jos metu, neslėpsime, turėsite ne vieną pro- 
gą atsisveikinti su gyvenimu. Bet toks yra sandėris: padedame 
jums išvengti mirties nuo budelio rankos, palikdami galimybę 
grįžti sveikam ir gyvam, jei tik būsite atsargus. Tarkime, metai 
negandų mainais už visą gyvenimą. 

— Eminencija, - prabilo Robertas, matydamas tolstant bent 
jau budelio kirvį, - suprantu, kad beprasmiška prisiekti savo 
garbe ar Nukryžiuotuoju, kad... 

— Visiškai atmesdami prielaidą, kad esate nekaltas, - o mes 
buvome suklaidinti, - stokotume krikščioniško gailestingumo. 
Tačiau klaida taip dera su mūsų planais, jog nematome reikalo 
ją ištaisyti. Tikriausiai nemanote, kad siūlome jums nesąžinin- 
gus mainus: tarnauti mums prisipažinus neįvykdytą nusikalti- 
mą, arba nekaltam gulti po budelio kirviu... 

— Eminencija, tokios nepagarbios mintys nė iš tolo neateitų 
man į galvą. 

— Taigi. Siūlome jums galimą pavojų, tačiau tikrą šlovę. Ir 
pasakysime, kodėl mūsų akys nukrypo į jus, nors iki tol apie 
jūsų gyvenimą Paryžiuje mes nieko nesam girdėję. Matot, Pa- 
ryžiuje daug kalbama apie tai, kas vyksta salonuose, ir neseniai 
visas miestas aptarinėjo tą vakarą, kurio metu jūs suspindėjote 
daugelio damų akyse. Taip, neraudonuokite, visas Paryžius. Tu- 
rime omeny tą vakarą, kai gyvai dėstėte apie vadinamųjų Sim- 
patijos Miltelių savybes, ir taip (juk šitaip tose vietose įprasta 
sakyti, tiesa?), kad ironija suteikė jūsų kalbai sąmojo, parono- 
mazija - malonaus skambesio, sentencijos - iškilmingumo, hi- 
perbolės ją praturtino, o palyginimų dėka ji tapo aiškesnė... 

— Ak, Eminencija, pasakojau tai, ką sužinojau iš... 

— Pagirtinas kuklumas, bet, atrodo, atskleidėte puikų kai ku- 

rių gamtos paslapčių pažinimą. Taigi man reikalingas toks iš- 
manus žmogus, ne prancūzas, kuris nekompromituodamas ka- 
ralystės galėtų sėsti į laivą, išplaukiantį iš Amsterdamo, kad 
atskleistų dar vieną paslaptį, kažkaip susijusią su šitų miltelių 
naudojimu. 

Jis vėl pertraukė bepradedantį prieštarauti Robertą: 

— Nebijokite, norime, kad gerai suprastumėt, ko mes ieško- 
me, idant galėtumėt atpažinti net pačius menkiausius požymius. 
Kad išmanytumėt reikalą, juo labiau kad, akivaizdu, esate lin- 
kęs mielai mums pasitarnauti. Duosime jums puikų mokytoją, 
ir neapsigaukite dėl jo jauno amžiaus. 

Jis ištiesė ranką ir timptelėjo už virvutės. Jokio garso, tačiau, 
matyt, kažkur suskambo varpelis ar buvo duotas kitoks žen- 
klas, - arba bent jau taip pagalvojo Robertas, nes tais laikais ir 
didžiausi sinjorai vis dar kviesdavo tarnus garsiais šūksniais. 

Tikrai, neilgai trukus pagarbiai įėjo jaunuolis, iš pažiūros ne 
vyresnis nei dvidešimties metų. 

— Būkite pasveikintas, Kolberai, štai žmogus, apie kurį jums 
šiandien kalbėjome, - tarė jam Mazarinas, o paskui kreipėsi į 
Robertą: 

— Kolberas, kuris sėkmingai gilinasi į valstybės valdymo pa- 
slaptis, jau kurį laiką svarsto vieną klausimą, labai dominusį 
kardinolą Rišeljė, o todėl ir mane. San Patricijau, tikriausiai 
žinote, kad iki kardinolui stojus prie vairo šito didžiulio laivo, 
kurio kapitonas pats Liudvikas XIII, prancūzų laivynas buvo 
niekas, palyginti su mūsų priešų laivynu, tiek karo, tiek ir tai- 
kos metais. Šiandien jau galime didžiuotis savo laivų statyklo- 
mis, laivynais Rytuose ir Vakaruose, tik prisiminkite, kokia sėk- 
mė lydėjo markizą de Brezė, vos prieš šešis mėnesius išrikiavu- 
sį palei Barseloną keturiasdešimt keturis burlaivius, keturioli- 
ka galerų ir jau neatsimenu kiek kitų laivų. Įsitvirtinome Nau- 
jojoje Prancūzijoje, mūsų dominijomis tapo Martinika ir Gva- 
dalupa, ir daugybė Peru salų, kaip mėgsta kartoti Kardinolas. 

Pradėjome steigti prekybos kompanijas, nors dar nelabai sėk- 
mingai, nes Suvienytose Provincijose, Anglijoje, Portugalijoje 
ir Ispanijoje nerasi nė vienos kilmingos šeimos, kurios bent vie- 
nas narys neplaukiotų jūromis, deja, Prancūzijoje yra kitaip. 
Taigi gal ir nemažai išmanome apie Naująjį pasaulį, bet neką 
apie patį Naujausiąjį. Kolberai, parodykite mūsų draugui, ko- 
kia tuščia, be sausumos lopinėlio kita šio gaublio pusė. 

Jaunuolis pasuko gaublį, o Mazarinas liūdnai šyptelėjo: 

— Deja, deja, toji vandenų platybė - ne motinos gamtos dar- 
bas, ji tuščia, nes dar per menkai pažįstame jos dosnumą. Ta- 
čiau atradus vakarinį jūrų kelią pro Molukų salas, dabar atėjo 
laikas šitoms neištyrinėtoms platybėms, nusidriekusioms nuo 
vakarinių Amerikos žemyno krantų iki tolimiausių rytinių Azi- 
jos kyšulių. Kalbu apie Ramųjį vandenyną, kurį šitaip pavadi- 
no portugalai, kaip tik ten, be jokios abejonės, yra Nežinoma 
Pietų Žemė, nors pažįstame ją tik iš keleto salų ir miglotų pa- 
krančių, bet to užtenka, kad numanytume apie jos pasakiškus 
turtus. Ir tais vandenimis jau seniai plaukioja daugybė nuoty- 
kių ieškotojų, nekalbančių mūsų kalba. Mūsų draugas Kolbe- 
ras, — nelaikau tai vien jaunatviškomis fantazijomis, - puoselė- 
ja Prancūzijos įtvirtinimo tose jūrose mintį. Juo labiau kad ma- 
nome, jog pirmasis į Pietų Žemę koją įkėlė prancūzas, sinjoras 
de Gonvilis, ir šešiolika metų anksčiau už Magelaną. Bet šis 
godotinas didikas, ar, jei norite, dvasininkas, nepasirūpino, kad 
žemėlapyje būtų pažymėta jo išsilaipinimo vieta. Ar gali doras 
prancūzas būti toks neapdairus? Be jokios abejonės, ne, tie- 
siog tuo metu jis nemokėjo pilnutinai atsakyti į vieną klausimą, 
kuris — išgirdęs jį, tikrai nustebsite - ir mums tebėra paslaptis. 

Jis nutilo, ir Robertas suprato, jog kadangi ir kardinolas, ir 
Kolberas žinojo jei ne paslapties įminimą, tai bent jos pavadi- 
nimą, nutilta jo garbei. Pamanė, kad dabar jam derėtų suvai- 
dinti sužavėto žiūrovo vaidmenį, todėl paklausė: 

— Dėl Dievo meilės, kokia gi ta paslaptis? 

Mazarinas lyg sąmokslininkas pažvelgė į Kolberą ir tarė: 

— Ilgumų paslaptis. 

Kolberas pritariamai linktelėjo galva. 

— Už Punto Fijo mįslės įminimą jau prieš septyniasdešimt 
metų Ispanijos karalius Pilypas II siūlė didžiulius turtus, o vė- 
liau Pilypas III žadėjo mokėti šešių tūkstančių dukatų rentą ir 
dar du tūkstančius dukatų išlaikymui iki gyvos galvos, o Olan- 
dijos visuotinis susirinkimas - trisdešimt tūkstančių florinų. Mes 
taip pat žadėjome pasakiškus pinigus... Beje, Kolberai, tas dak- 
taras Morenas, jau aštuonerius metus verčiame jį laukti... 

— Eminencija, jūs pats tvirtinate, kad Mėnulio paralakso hi- 
potezė tėra iliuzija... 

- Taip, bet norėdamas įrodyti savo labai abejotiną hipotezę, 
jis sėkmingai tyrinėjo ir sukritikavo kitas. Leiskime jam daly- 
vauti mūsų naujajame projekte, jis galėtų pamokyti sinjorą di 
San Patricijų. Pasiūlysime jam atlyginimą, o niekas geriau už 
pinigus neįkvepia reikalingam darbui. Jei jo mintyse yra nors 
lašas tiesos — turėsime progą tuo įsitikinti, o kartu pasistengsi- 
me, kad jis, pasijutęs tėvynėje nereikalingas, pasiduotų olandų 
įkalbinėjimams. Manau, kaip tik olandai, pamatę dvejojant is- 
panus, pradėjo kalbėtis su tuo Galilėjum, todėl ir mums būtų 
ne pro šalį šituo užsiimti... | 

— Eminencija, - nedrąsiai tarė Kolberas, - drįstu priminti, 
kad Galilėjus mirė šių metų pradžioje... 

— Tikrai? Melskime Dievą, kad ten jis patirtų laimės dau- 
giau, nei buvo jam lemta šiame gyvenime. 

— Šiaip ar taip, jo sprendimas atrodo vienintelis teisingas, 
bet taip nėra... 

— Kolberai, kaip tik pasakėte tai, ką aš norėjau pasakyti. Tar- 
kime, kad ir Moreno sprendimas nevertas nė sudilusio skatiko. 
Tegul, mes jį vis tiek paremsime, sukelsime diskusijas dėl jo 
idėjų, pakurstysime olandų smalsumą, tegul jie susigundo, ir 
taip kurį laiką nukreipsime priešininkus klaidingu keliu. Bet 

kuriuo atveju tie pinigai bus tinkamai panaudoti. Bet apie tai 
gana. Prašau tęsti, o aš mokysiuos kartu su San Patricijum. 

— Viską, ką žinau, išmokau iš Jūsų eminencijos, - tarė raus- 
damas Kolberas, - bet jūsų gerumas suteikia man drąsos pra- 
dėti. 

Tai tardamas pasijuto įžengęs į savo žemes: pakėlė iki tol 
nuleistą galvą ir lengvu žingsniu priėjo prie gaublio. 

— Sinjorai, jei vandenyne kur ir aptinkama sausuma, tai neži- 
nia, kokia ji, o jei plaukiama į žinomas žemes, dienų dienas 
tenka vagoti vandenų platybes, taigi vandenyne jūreivis neturi 
kito atspirties taško, kaip tik žvaigždes. Instrumentais, kuriais 
garsūs astronomai naudojosi jau senų senovėje, išmatuojamas 
dangaus kūno aukštis virš horizonto, apskaičiuojamas jo nuo- 
tolis iki zenito, o žinant deklinaciją, - nes atstumas iki zenito 
plius arba minus deklinacija lygu platumai, - iškart randama, 
kurioje lygiagretėje esama, arba kiek į šiaurę ar į pietus nuo 
žinomo taško. Atrodo, aišku. 

— Net vaikui, - pritarė Mazarinas. 

— Galėtume manyti, - tęsė Kolberas, - jog lygiai taip pat ga- 
lime apskaičiuoti, kiek nuo to paties taško esame į rytus ar į 
vakarus, kitaip tariant, kokioje ilgumoje arba kuriame dienovi- 
dinyje. Kaip rašė Džonas Holivudas, dienovidinis — tai ratas, 
einantis per Žemės rutulio ašigalius ir zenite praeinantis virš 
mūsų galvų. Jis vadinamas dienovidiniu, nes kad ir kur būtų 
žmogus, ir nesvarbu, kokiu metų laiku, kai saulė ateina į savo 
dienovidinį, tam žmogui ten tuo metu yra vidurdienis. Deja, 
del kažin kokio paslaptingo gamtos reiškinio kiekviena prie- 
monė ilgumai nustatyti pasirodydavo klaidinga. Neišmanėlis 
gali paklausti: argi tai svarbu? Taip, labai. 

Jis tvirta ranka pasuko gaublį ir parodė Europos kontūrus. 

— Maždaug penkiolika dienovidinio laipsnių skiria Paryžių 
nuo Prahos, kiek daugiau nei dvidešimt - Paryžių nuo Kanarų 
salų. Ką pasakytumėte apie sausumos kariuomenės vadą, ma- 

nantį, jog kaunasi ties Baltuoju Kalnu žudydamas protestan- 
tus, o iš tiesų skerdžiantį Sorbonos daktarus Sent Ženevjevos 
kalvose? l 

Mazarinas šypsodamasis skėstelėjo rankas, lyg linkėdamas, 
kad tokie dalykai atsitiktų tik teisingame dienovidinyje. 

— Blogiausia, - tęsė Kolberas, - kad tokias klaidas sąlygoja 
ilgumai nustatyti naudojami prietaisai. Tuomet nutinka tai, kas 
beveik prieš šimtą metų atsitiko ispanui Mendanijai, atradu- 
siam Saliamono salas, kurioms dangus nepagailėjo Žemės vai- 
sių ir aukso jos gelmėse. Tas Mendanija pažymėjo atrastųjų sa- 
lų padėtį, o parvežęs į tėvynę šią džiugią Žinią, nepraslinkus nei 
dvidešimčiai metų, išskubėjo atgal keturiais laivais, idant galu- 
tinai įtvirtintų jose Jo krikščioniškosios didenybės, kaip ten sa- 
koma, viešpatavimą, ir kas gi atsitiko? Mendanijai tų salų ne- 
pavyko rasti. Olandai nesėdėjo sudėję rankų, šio amžiaus pra- 
džioje įsteigė savo Indijos Kompaniją, Azijoje įkūrė Batavijos 
miestą, iš kurio vykdavo ekspedicijos į rytus iki pat Naujosios 
Olandijos, o kitas žemes į rytus nuo Saliamono salų atrasdavo 
anglų piratai, kuriuos karalius nedvejodamas pripažino esant 
bajoriškos kilmės. Bet Saliamono salų niekas taip ir nesurado, 
todėl suprantama, kodėl šiandien daugelis linkę laikyti jas le- 
genda. Tegul bus jos legenda ar tikrovė, tačiau Mendanija ten 
buvo, teisingai pažymėjo jų platumą, bet klaidingai ilgumą. O 
jei net su Dievo padėjimu ir būtų teisingai ją pažymėjęs, kiti 

nę), negalėję būtų pasakyti, kuri iš jų yra ta tikroji. Lygiai kaip 
žinotume, kur yra Paryžius, bet negalėtume suprasti, ar mes 
Ispanijoje, ar Persijoje, kitaip tariant, sinjorai, atrodytume lyg 
neregiai, vedantys kitus neregius. 

— Po to, ką esu girdėjęs apie mūsų amžiaus mokslo laimėji- 
mus, tiesiog negaliu patikėti, kad dar taip maža težinome, — 
drįso įsiterpti Robertas. 

— Sinjore, nepasakosiu jums apie siūlomus būdus, nuo to, 

kuris grindžiamas Mėnulio užtemimais, iki to, kuris remiasi 
magnetinės rodyklės nukrypimais, prie kurio vis dar vargsta mū- 
sų Le Teje, ką jau kalbėti apie lago metodą, už kurį galvą guldė 
Šamplenas... Tačiau visi tie būdai pasirodė nepakankami ir liks 
tokie, kol Prancūzija neturės savo observatorijos, kur galėtų 
patikrinti visas hipotezes. Aišku, yra vienas tikras būdas: turėti 
laive laikrodį, rodantį Paryžiaus dienovidinio valandą, jūroje 
nustatyti vietos laiką ir iš gauto skirtumo atimti ilgumos pa- 
klaidą. Štai rutulys, ant kurio gyvename, - matote, kaip seno- 
vės išminčiai padalijo jį į tris šimtus šešiasdešimt ilgumos laips- 
nių, pradėdami skaičiuoti nuo dienovidinio, kertančio Kanarų 
salyno Geležies salą. Keliaudama dangumi Saulė (ir šiuo atve- 
ju visai nesvarbu, ar juda ji, ar, kaip dabar sakoma, Žemė) per 
valandą pasislenka penkiolika ilgumos laipsnių, ir kai Paryžiu- 
je, kaip šiuo metu, yra vidurnaktis, per šimtą aštuoniasdešimt 
dienovidinio laipsnių nuo Paryžiaus jau vidurdienis. Todėl tiks- 
liai žinodami, kad Paryžiuje laikrodžiai rodo, tarkime, vidur- 
dienį, ir nustatę, kad toje vietoje, kur esate, yra šešios valandos 
vakaro, paskaičiuojate valandų skirtumą, kiekvieną valandą pri- 
lyginate penkiolikai laipsnių ir jau žinote esąs per devyniasde- 
šimt laipsnių nuo Paryžiaus, kitaip tariant, daugmaž čia, - jis 
pasuko gaublį, durdamas pirštu į kažkokią vietą Amerikos že- 
myne. - Bet jei nesunku nustatyti tos vietos, kur esi, laiką, var- 
giai rastum vandenyne laikrodį, tiksliai rodantį valandas po il- 
gų plaukiojimo mėnesių vėjų blaškomame laive, kurio siūbavi- 
mas veikia net įmantriausius šiuolaikinius prietaisus, ką kalbė- 
ti apie smėlio ir vandens laikrodžius, kurie, kad tiksliai veiktų, 
turi stovėti ant nejudamos aonZontaUos plokštumos. 

Kardinolas jį pertraukė: 

— Kolberai, manome, kad sinjorui di San Patricijui nedera 
daugiau žinoti. Pasirūpinkite, kad kitką išgirstų keliaudamas į 
Amsterdamą. Paskui jau ne mums teks jus mokyti, o, tikime, 
jūs galėsite mus pamokyti. Brangusis San Patricijau, Kardino- 

las, kurio žvilgsnis aprėpė ir aprėpia — tikėkimės, dar ilgai — 
toliau nei mūsų, jau seniai sukūrė patikimų informatorių tin- 
klą: jie keliauja į svečias šalis, lankosi uostuose, klausinėja ka- 
pitonus, išplaukiančius į kelionę ar iš jos sugrįžtančius, idant 
sužinotų, ką kitos vyriausybės daro ar žino, ko nežinome mes, 
nes — man tai atrodo akivaizdu - valstybė, kuri atrastų ilgumų 
paslaptį ir neleistų jai pasklisti, įgytų didelį pranašumą prieš 
kitas. Dabar, - Mazarinas vėl stabtelėjo, dar kartą pasiglostė 
ūsus, paskui sudėjo rankas lyg norėdamas susikaupti, o kartu 
paprašyti dangaus pagalbos, - mes sužinojome, jog vienas an- 
glų medikas, daktaras Berdas, atrado naują stebuklingą būdą 
dienovidiniui nustatyti. Jis pagrįstas Simpatijos Milteliais. Bran- 
gusis San Patricijau, tik neklauskite kaip, nes aš negaliu su- 
prasti net šitos velniavos vardo. Tik tiek žinome, kad kalba ei- 
na apie tuos miltelius, bet nieko nežinome apie metodą, kurį 
Berdas ruošiasi taikyti, o mūsų informatorius neišmano gamti- 
nės magijos. Tačiau turime žinių, kad anglų Admiralitetas pati- 
kėjo jam paruošti laivą, kuris plauks į Ramųjį vandenyną. Tas 
žygis toks slaptas, kad anglai netgi nepanoro pristatyti tą laivą 
kaip savo. Jis neva priklauso vienam olandui, kuris apsimeta 
keistuoliu, norinčiu pakartoti savo tautiečių žygį, kurie prieš 
maždaug dvidešimt penkerius metus atrado dar vienerius, be 
Magelano sąsiaurio, vartus tarp Atlanto ir Ramiojo vandeny- 
nų. O kad kelionė dėl kainos nekeltų įtarimo, Kas yra jos rėmė- 
jai, olandas viešai priima prekes ir ieško keleivių, tarytum rū- 
pindamasis padengti kelionės išlaidas. Lyg atsitiktinai ten bus 
kos floros kolekcionieriais. O iš tikrųjų jie vadovaus visam žy- 
giui. Tarp keleivių būsite ir jūs, San Patricijau, tuo pasirūpins 
mūsų agentas Amsterdame. Apsimesite esąs Savojos bajoras, 
valdžios ieškomas po visus sausumos kraštus, todėl pasirinkęs 
protingiausią išeitį - ilgesniam laikui išnykti vandenynų platy- 
bėse. Matote, jums netgi nereikės meluoti. Apsimesite esąs la- 

bai silpnos sveikatos, o jūsų akys, girdėjome, tikrai ligotos — 
dar viena detalė, suteikianti mūsų projektui tobulumo. Būsite 
toks keleivis - beveik visą laiką leidžiantis užsidaręs, su akis 
dengiančia kauke, o ir be jos nematantis toliau savo nosies. 
Klaidžiosite apsimestinai išsiblaškęs, o iš tikro plačiai atvėręs 
akis ir pastatęs ausis. Žinome, jog suprantate angliškai, tačiau 
apsimesite nesuprantąs, kad priešai jūsų akivaizdoje kalbėtų 
nesivaržydami. Jei kas nors laive suprastų itališkai arba pran- 
cūziškai, klauskite ir gerai įsidėmėkite, ką jums sakys. Nesibo- 
dėkite bendrauti su paprastais žmonėmis, kurie už keletą mo- 
netų džiaugsis galėdami pasitarnauti. Bet pinigai turi būti tik- 
rai menki — atrodyti kaip dovana, o ne atlyginimas, kitaip jie 
ims įtarinėti. Niekada neklauskite tiesiai, o paklausęs šiandien 
kitais žodžiais to paties paklauskite rytoj, nes jei kas melavo, 
ims pats sau prieštarauti: prasti žmonės kaipmat užmiršta savo 
melą, o kitą dieną sugalvoja jam priešingą. Kita vertus, mela- 
gius lengva pažinti: juokiantis jų skruostuose atsiranda lyg dvi 
duobutės, be to, jie visada trumpai kerpasi nagus; saugokitės ir 
žemaūgių, kurie sako netiesą iš puikybės. Šiaip ar taip, jūsų 
pokalbiai su jais turi būti trumpi, nerodykite, kad jie jums rūpi; 
vienintelis, su kuriuo tikrai privalote bendrauti - daktaras Ber- 
das, atrodys visiškai natūralu, jog to siekiate, nes jis vienintelis 
prilygsta jums išsilavinimu. Jis - mokytas vyras, tikrai mokės 
prancūziškai, gal itališkai, ir, be abejo, lotyniškai. Jūs būsite 
paliegęs ir prašysite jo patarimų bei paguodos. Nebūtina ryti 
šilkmedžio uogas ar raudonžemį, kad apsimestumėte spjaudan- 
tis kraujais, tačiau po vakarienės nepamirškite paprašyti patik- 
rinti pulso, kuris tuo metu visada atrodo lyg karščiuojančio žmo- 
gaus, ir pasiskųsti, kad naktimis negalite užmigti - tai pateisins 
jūsų naktinį klaidžiojimą laive, kuris bus neišvengiamas, ypač 
jei matysite, kad jie stebi žvaigždes. Tas Berdas turėtų būti ap- 
sestasis, kaip, beje, ir visi mokslininkai: prisigalvokite visokių 
keistenybių ir pasakokite jam apie jas lyg atskleisdamas kokią 

paslaptį, kad jis imtų kalbėti apie tai, kas kirba jo galvoje ir yra 
jo paslaptis. Apsimeskite susidomėjęs, bet nuduokite menkai 
arba veik nieko nesuprantąs, kad kitą kartą jis būtų priverstas 
jums viską dar aiškiau pakartoti. Pakartokite, ką iš jo išgirdęs, 
lyg būtumėt supratęs, bet tyčia klysdamas, kad jis iš tuštybės 
jus pataisytų, smulkiai išdėstydamas viską, ką privalėtų nutylė- 
ti. Niekada nieko nesakykite tiesiai, tik užuominomis: jos sminga 
stačiai į sielas ir į širdis, versdamos jas atsiverti. Privalote įgyti 
jo pasitikėjimą: jei mėgsta juoktis - juokitės kartu, jei bus pa- 
niuręs, ir jūs nuduokite esąs paniuręs, tačiau nepamirškite be 
paliovos žavėtis jo išmintimi. Jei jis niršus ir jus užgaudinėja, 
kęskite jo įžeidinėjimus, suprasdamas, kad nubaudėte jį pir- 
miau, nei jis jus įžeidė. Jūroje dienos ilgos, o naktys begalinės, 
ir niekas taip nepadės anglui ištverti nuobodulio, kaip daug 
bokalų to alaus, kurio olandai pasirūpina prikrauti triumus. Ap- 
simeskite esąs to gėrimo mėgėjas ir skatinkite savo naująjį drau- 
gą gerti daugiau už jus. Vieną dieną jam gali kilti įtarimas, ir jis 
imsis apieškoti jūsų kajutę, todėl nelaikykite jokių užrašų, kaip 
tik dienoraštį, kuriame skųskitės savo žiauriu likimu ar rašyki- 
te apie Dievo Motiną ir visus šventuosius, ar apie mylimąją, ku- 
rios beviltiškai ilgitės, be to, tame dienoraštyje nepamirškite kart- 
kartėmis pašlovinti daktaro dorybių ir pasidžiaugti sutikęs laive 
vienintelį draugą. Nerašykite nieko, kas kaip nors susiję su mus 
dominančiu dalyku, o tik pamokymus, nesvarbu kokius: kad ir 
kokie jie kvaili būtų, jei sakė juos, tai tokiais nelaikė, todėl bus 
dėkingas, kad juos įsidėmėjote. Žodžiu, mes čia ne tam, kad dės- 
tytume jums trumpą slaptojo informatoriaus vadovą - dvasinin- 
kas tokių dalykų neišmano. Pasikliaukite savo nuojauta, būkite 
apdairiai įžvalgus ir įžvalgiai apdairus, tebus jūsų žvilgsnis skvar- 
besnis, nei apie jį galvojama, ir tolygus jūsų ryžtui. 

Mazarinas pakilo, duodamas svečiui suprasti, kad pokalbis 
baigtas, norėdamas nors akimirką, kol šis dar nepakilo, pabūti 
viršesnis. 

— Eikite su Kolberu. Jis jums duos galutinius nurodymus ir 
pristatys žmonėms, kurie nuveš jus į Amsterdamą ir įsodins į 
laivą. Eikite ir sėkmės. 

Jie jau buvo beišeiną, kai kardinolas vėl pašaukė: 

— San Patricijau, vos neužmiršau. Matyt, supratote, kad nuo 
šios akimirkos iki pat įlipimo į laivą mes seksime kiekvieną jū- 
sų žingsnį, tačiau turbūt svarstote, kodėl nebijome, kad jau pa- 
čiame pirmame uoste nepabėgsite. Dėl to nesibaiminame, nes 
jums neapsimokės. Negalėsite grįžti čia, kur būsite laikomas 
nusikaltėliu, nei apsigyventi kuriame nors iš tų kraštų, nuolat 
baimindamasis, jog mūsų agentai jus aptiks. Abiem atvejais tu- 
rėtumėte atsisakyti savo vardo ir rango. Mums net nekyla įtari- 
mo, kad jūsų padėties žmogus galėtų parsiduoti anglams. Be 
to, ką jiems pasiūlytumėt? Nebent paslaptį, kad esate šnipas, 
bet ją parduodamas, turėtumėte ją atskleisti, o atskleista ji tap- 
tų nieko verta, nebent durklo dūrio. O grįžęs net ir su kuklio- 
mis žiniomis, pelnytumėte mūsų dėkingumą. Mes neatstumsi- 
me žmogaus, kuris bus taip puikiai atlikęs jam patikėtą tokią 
sunkią misiją. Viskas priklauso tik nuo jūsų. Kartą pelnytą di- 
džiųjų malonę reikia rūpestingai saugoti, kad jos neprarastum, 
ir nuolat už ją atsidėkoti, kad ji niekada neišblėstų: tuomet ga- 
lėsite nuspręsti, ar esate tiek lojalus Prancūzijai, kad patikėtu- 
mėt savo ateitį jos karaliui. Yra žmonių, kuriems teko gimti 
kitur, bet rasti laimę Paryžiuje. 

Kardinolas iškėlė save kaip atlyginto lojalumo pavyzdį. Bet 
Robertui dabar nerūpėjo atlyginimas. Kardinolas atvėrė jam 
kelią į nuotykius, naują patirtį, gyvenimo išmintį, kurios iki šiol 
neleido patirti kiti reikalai. Džiaugėsi galėdamas priimti liki- 
mo kvietimą, kuris jį atitolintų nuo kasdienio sielvarto. O dėl 
kito kvietimo, prieš tris vakarus išgirsto, viskas jam paaiškėjo 
vos kardinolui pradėjus savo kalbą. Jei Kitas dalyvavo sąmoks- 
le, o visi manė ten buvus jį, tas Kitas neabejotinai rezgė są- 
mokslą, norėdamas pakišti Jai sakinį, kuris nusmelkė jį džiaugs- 

mu ir uždegė pavydu. Tarp jo ir tikrovės per daug Kitų. Verčiau 
jau atsiskirti jūrų platybėmis, kur galės džiaugtis mylimąja vie- 
ninteliu jam pasiekiamu būdu. Juk meilės tobulybė - ne būti 
mylimam, o Mylimuoju. 

Jis priklaupė, tardamas: 

— Eminencija, aš jūsų valioje. 

Taip bent manau, nes netikiu, kad anuomet būtų buvę įpras- 
ta teikti raštiškus leidimus, skelbiančius: „C'est par mon ordre 
et pour le bien de létat que le porteur du présent a fait ce qu’il 
a fait“*. 


* Mano įsakymu ir valstybės labui šito pateikėjas padarė tai, ką padarė. 
(Pranc.) 


18. 


NEREGĖTOS KEISTENYBĖS 


Jei „Dafnė“, kaip „Amarilis“, išplaukė ieškoti punto fijo, tuo- 
met Įsibrovėlis galėjo būti pavojingas. Robertas jau buvo gir- 
dėjęs apie nuožmią kovą tarp Europos valstybių dėl šios pa- 
slapties atskleidimo. Tad privalėjo elgtis labai gudriai. Įsibro- 
vėlis, matyt, pasirodydavo nakties pradžioje, paskui, Robertui 
vaikščiojant, kur nors pasislėpdavo, o dienos metu lindėdavo 
kajutėje. Tuomet Robertas turi sujaukti jo planus, apsimesti, 
kad dienomis miega, o naktimis naršo po laivą? Bet kokia iš to 
nauda, tas irgi gali pakeisti savo įpročius. Ne, jis turi neleisti 
jam nieko numatyti, įslaptinti savo planus, įtikinti, kad miega, 
kai vaikšto, ir vaikščioti, kai šis mano, kad jis miega... 

Jis turi įsivaizduoti, ką tas galvoja apie tai, ką jis galvoja, ar 
ką galvoja, kad jis galvoja apie tai, ką anas galvoja... Iki šios 
akimirkos Įsibrovėlis buvo jo šešėlis, dabar Robertas turi tapti 
Įsibrovėlio šešėliu, išmokti sekti pėdsakais to, kuris sekė jo pa- 
ties pėdsakais. Tačiau ar ilgai gali tęstis tas abipusis slapukavi- 
mas, kai vienas lipa aukštyn vienais laiptais, o kitas tuo metu 
leidžiasi esančiais priešingoje pusėje, kai vienas yra triume, o 
kitas tuo metu vaikšto po denį, kai antrasis puola į apatinį de- 
nį, O pirmasis tuo metu išlipa ties bortu? 

Kiekvienas blaiviai mąstantis žmogus nedelsdamas būtų 
apieškojęs visas laivo kerteles, bet nepamirškime, kad Rober- 
tas blaiviai jau nemąstė. Jis ir vėl neatsispyrė degtinei, įtikinė- 

damas save, jog geria norėdamas atgauti jėgas. Žmogui, kuriam 
meilė visada siejosi su laukimu, tas svaiginamas gėrimas negalė- 
jo įkvėpti ryžto. Todėl jis viską darė lėtai, manydamas darąs žai- 
biškai. Tarėsi šuoliuojantis pirmyn, o iš tiesų slinko vėžlio žings- 
niu. Juo labiau kad vis dar nesiryžo rodytis dieną, jausdamasis 
stiprus tik naktį. Bet naktį jis jau būdavo apgirtęs ir vaikščiojo 
kvaitulio apimtas. Būtent to ir siekia priešas, kartodavo sau iš- 
aušus rytui. Ir kad įgautų drąsos, vėl prilipdavo prie volės. 

Šiaip ar taip, penktosios dienos pavakarę jis pasiryžo apžiū- 
rėti dar neištyrinėtą triumo dalį, esančią stačiai po maisto po- 
dėliu. Jau perprato, kad „Dafnėje“ erdvė panaudota iki pasku- 
tinės pėdos: tarp apatinio denio ir triumo pastatytos pertvaros 
bei perdangos ir įrengtos patalpos, susisiekiančios palaikiais 
laiptais; kliūdamas už visokios rūšies virvių, dar permirkusių 
jūros vandeniu, jis atsidūrė lynų kubrike. Nusileidęs dar žemiau, 
atsidūrė secunda carina, tarp įvairių dėžių ir ryšulių. 

Rado ten dar maisto ir statinaičių su gėlu vandeniu. Būtų 
turėjęs džiaugtis, bet nudžiugo tik todėl, kad suprato galėsiąs 
amžinai tęsti savo medžioklę, jausdamas malonumą ją atidėti 
vėlesniam laikui. Tokį malonumą teikia baimė. 

Už statinaičių su gėlu vandeniu rado dar keturias su degtine. 
Grįžo į podėlį ir patikrino ten stovinčias statinaites. Visos buvo 
su vandeniu, - vadinasi, tą su degtine vakar kažkas užtempė iš 
apačios į viršų, norėdamas jį sugundyti. 

Nė kiek nesunerimęs dėl tokios pasalos, jis nusileido į triu- 
mą, užsinešė viršun dar vieną svaigalų statinaitę ir vėl išgėrė. 

Paskui grįžo į triumą, - nesunku įsivaizduoti, kokia buvo jo 
būsena, - ir sustojo pajutęs iš triumo atsklidusį puvėsių kvapą. 
Žemiau jau nebuvo kur leistis. 

"Todėl teko grįžti, vėl pasukti paskuigalio link, bet žibintas 
pradėjo gesti, o kojos už kažko kliuvo, ir jis suprato, kad tai 
balastas, - taigi atsidūręs ten, kur „Amarilyje“ daktaras Berdas 
liepė įrengti gultą šuniui. 

Būtent čia, triume, tarp kur ne kur telkšojusio vandens ir 
kitados buvusio maisto atliekų jis pastebėjo pėdos atspaudą. 

Dabar jis jau neabejojo, jog tikrai laive slepiasi Įsibrovėlis, ir 
vienintelė šovusi mintis buvo, kad pagaliau turi įrodymą, jog 
dar nėra girtas, o kaip tik tokio įrodymo girtuokliai ieško kiek- 
viename žingsnyje. Šiaip ar taip, įrodymas buvo akivaizdus, jei 
galima taip pasakyti apie tą žygį per tamsą pasišviečiant žibin- 
tu. Visiškai tikras, jog Įsibrovėlis slepiasi ten, jis nė nepagalvo- 
jo, kad tiek kartų vaikščiojęs pirmyn atgal, tą atspaudą galėjo 
palikti ir pats. Užkopė viršun, pasiryžęs kautis. 

Leidosi saulė. Po penkių naktų, aušrų ir saulėtekių jis pir- 
mąkart matė saulėlydį. Keletas juodų beveik lygiagrečių de- 
besų gaubė tolimesnę salą, ties jos viršūne sutirštėdami ir šau- 
dami lyg strėlės pietų link. Pakrantė šviesios rašalo spalvos jū- 
ros fone atrodė tamsi, o kita dangaus dalis buvo išblukusių, 
apvytusių ramunėlių spalvos, tarytum saulė ten, už jos, neatna- 
šavo savo aukos, o lėtai snūdo, pusbalsiu prašydama dangaus 
ir jūros palydėti šį jos leidimąsi. 

Robertui, priešingai, grįžo kovos dvasia. Nuėjęs į laikrodžių 
patalpą, kiek pakeldamas išnešė jų į denį, išdėliojo lyg biliardo 
kūgelius: vieną prie grotstiebio stiebo, tris paskuigalio antsta- 
te, vieną prie gervės, dar vieną prie fokstiebio ir po vieną prie 
kiekvienų durų ir liuko taip, kad jei kas tik būtų bandęs ten 
eiti, tamsoje būtų už jų užkliuvęs. 

Paskui prisuko mechaninius laikrodžius (nepagalvodamas, 
kad šitaip juos girdės priešas, kurį norėjo užklupti netikėtai) ir 
apvertė klepsidras. Susižavėjęs žvelgė į patiestą Laiko mašinų 
kilimą, džiaugdamasis jų tiksėjimu, tikras, kad jis sutrikdys Prie- 
šą ir sutrukdys jo veiksmus. 

Pastatęs tuos neįmantrius spąstus, Laikai pats į juos ir 
papuolė. Nakčiai gaubiant nurimusią jūrą, jis ėjo nuo vieno prie . 
kito iš tų metalinių uodų, klausydamasis negyvosios giminės 
dūzgimo, stebėdamas lašas po lašo krintančią amžinybę, bai- 

mindamasis tų rajų beburnių kandžių pulkų (taip rašo), tų dan- 
tračių, sudraskančių dieną į akimirkų atraižas ir paverčiančių 
gyvenimą mirties muzika. 

Prisiminė tėvo Emanuelio žodžius: „Koks būtų linksmas vaiz- 
das, jei pro krūtinę, nelyginant stiklą, galėtume matyti plakant 
Širdį taip kaip laikrodžiuose!“ Žvaigždžių šviesoje stebėjo klep- 
sidros lėtai šnabždamą smilčių rožinį ir mąstė apie tuos akimir- 
kų pluoštus, laiko anatomijų sekas, tuos plyšius, pro kuriuos 
plona srovele teka valandos. 

O bėgančio laiko ritme regėjo ženklą savo mirties, prie ku- 
rios sulig kiekvienu judesiu artėjo, prikišęs trumpareges akis 
bandė iššifruoti tą fugų logogrifą, baugščiu tropu vertė van- 
dens laikrodį takiu karstu, kol pagaliau pajuto panieką tiems 
nedoriems astrologams, galintiems jam pranašauti tik jau pra- 
ėjusias valandas. 

Kas žino, ką dar būtų parašęs, jei reikalas nebūtų privertęs 
jo palikti tuos poetinius stebuklus, kaip prieš tai privertė palik- 
ti chronometrinius stebuklus — ir ne savo valia, o todėl, kad 
gyslomis tekant daugiau degtinės nei gyvybės, tas tiksėjimas ir 
taksėjimas parnažu virto liūliuojančia lopšine. 


Šeštosios dienos rytą, pažadintas paskutiniųjų dar šnopuo- 
jančių mechanizmų, tarp išvartytų laikrodžių išvydo dvi mažas 
gerves (ar tikrai gerves?), kurios, pakrikai lesinėdamos, apver- 
tė ir sudaužė vieną gražiausių klepsidrų. 

Visai neįbaugintas Įsibrovėlis (tikrai, kodėl jis turėjo bijoti, 
gerai pažindamas laivą?) vien kvailai pokštaudamas išlaisvino 
Iš triumo du paukščius. Kad sukeltų netvarką mano laive, ver- 
kė Robertas, kad parodytų, jog yra už mane galingesnis... 

Tačiau kodėl gervės, svarstė, įpratęs kiekvieną įvykį vertinti 
kaip ženklą, o kiekvieną ženklą kaip simbolį. Ką tai galėtų reikš- 
ti? Mėgino prisiminti, ką simbolizuoja gervė, bet vis bergždžiai, 
prisiminė vien, ką reiškia balandžiai ir valerijonas. Dabar mes 

puikiai žinome, kad tas Keistenybių Žvėrynas buvo betikslis ir 
beprasmis, o Įsibrovėlis jau ėjo iš proto lygiai kaip ir Robertas, 
kuris to nenumanė ir bandė perskaityti tai, kas tebuvo vien pyk- 
čio priepuolyje nubrėžta keverzonė. 

Palauk, prakeiktasai, aš tave sučiupsiu, šaukė jis. Dar mie- 
guistas išsitraukė kardą ir vėl puolė į triumą risdamasis laip- 
tais ir atsidūrė dar neištirtoje dalyje, tarp Žagarų ryšelių ir ne- 
seniai supjautų rąstų rietuvių. Griūdamas išjudino rąstus ir ris- 
damasis kartu su jais atsidūrė veidu prie grotelių ir buvo pri- 
verstas įkvėpti bjauraus apatinės triumo dalies tvaiko. Ir akies 
krašteliu pamatė ropojant skorpionus. 

Galimas dalykas, jog kartu su rąstais į laivą pateko ir šie vabz- 
džiai, nežinau, ar tikrai būta skorpionų, bet Robertas tokiais 
juos palaikė, - aišku, atnešė Įsibrovėlis, kad jį nunuodytų. No- 
rėdamas išvengti pavojaus, puolė ropštis laiptais aukštyn, bet 
tik bėgo rąstais ir nejudėjo iš vietos vis prarasdamas pusiausvy- 
rą, pasilaikydamas laiptų. Pagaliau užsikeberojo aukštyn ir tuo- 
met pastebėjo savo perkirstą ranką. 

Neabejotinai įsikirto kardu. Tuomet Robertas, negalvoda- 
mas apie žaizdą, vėl grįžta į malkinę, karštligiškai ieškodamas 
randa tarp rąstų savo ginklą, suteptą krauju, grįžta į jutą ir už- 
pila ant ašmenų degtinės. Bet, nepajutęs palengvėjimo, išduo- 
da visus savojo mokslo principus ir užpila gėrimo ant žaizdos. 
Nelabai pagarbiai sušunka keleto šventųjų vardus, išbėga į de- 
nį, jau čaižomą stipraus lietaus, kurį pajutusios gervės akimirks- 
niu išnyksta. Liūtis permerkia jį kiaurai, jis susirūpina laikro- 
džiais, laksto nuo vieno prie kito, norėdamas juos paslėpti po 
stogu, susižeidžia koją, kuri įlenda tarp grotelių, lyg gervė šo- 
kuodamas viena koja vėl grįžta po stogu, nusirengia ir lyg atsa- 
kydamas į visą tą beprasmę įvykių seką sėda rašyti, o lietus dar 
smarkiau prapliumpa nei pirma, paskui aprimsta, keletui va- 
landų nušvinta saulė ir pagaliau nusileidžia naktis. 

Mūsų laimė, kad sėda rašyti, nes taip galime sužinoti, kas 
jam nutiko ir ką pamatė, plaukdamas „Amariliu“. 


19. 


ŠVIEČIAMOJI KELIONĖ JŪRA 


Iš Olandijos išplaukęs „Amarilis“ trumpam stabtelėjo Londo- 
no uoste. Čia į jį kažką slapta pakrovė, bet kadangi denį nuo 
triumo skyrė jūreivių grandinė, Robertui nepavyko suprasti, ką. 
Paskui laivas pasuko į pietvakarius. 

Robertas smagindamasis aprašo laive sutiktą kompaniją. At- 
rodo, kapitonas kuo kruopščiausiai rinkosi pačius Žiopliausius 
ir keisčiausius keleivius, pasinaudodamas jais kaip kelionės prie- 
danga ir visai nesirūpindamas, jei jos metu jie kur nors pasi- 
mes. Jie sudarė tarytum tris būrius: tų, kurie manė, jog laivas 
plaukia į Rytus (kaip galicijiečių pora, norėjusi aplankyti Bra- 
zilijoje gyvenantį sūnų, ir senas žydas, davęs įžadą nukakti į 
Jeruzalę pačiu ilgiausiu keliu); tų, kurių supratimas apie Že- 
mės rutulį buvo dar gana miglotas (kaip keletas nutrūktgalvių, 
nutarusių išbandyti laimę Molukų salose, tikėjusių, kad jas pri- 
plauksią iš vakarų); ir pagaliau kitų - apgautųjų - toks buvo 
būrelis eretikų iš Pjemonto slėnių, kurie tikėjosi susijungti su 
anglų puritonais šiaurinėse Naujojo pasaulio pakrantėse, neži- 
nodami, jog laivas šaus stačiai į pietus, o pirmoji stotis bus Re- 
sifės uostas. Kai jie pagaliau suprato esą apgauti, buvo jau at- 
plaukę į šią koloniją - tuomet dar priklausiusią olandams - ir 
sutiko pasilikti šitame protestantiškame uoste iš baimės patek- 
ti į dar didesnę bėdą portugalų valdose. Resifėje į laivą įsėdo 
Maltos ordino kavalierius korsaro veidu, norėjęs rasti salą, apie 

kurią jam pasakojo vienas venecijietis, vadindamas ją Eskon- 
dida, tik nežinojęs, kur ji yra, o niekas „Amarilyje“ nebuvo gir- 
dėjęs to vardo. Tai rodė, kad kapitonas savo keleivių ieškojo, 
kaip sakoma, su žiburiu. 

Tas po deniu susirinkęs būrelis niekam per daug nerūpėjo: 
plaukiant per Atlanto vandenyną, maisto netrūko, o jo atsar- 
gos papildytos prie Amerikos krantų. Bet ilgai plaukiojant ana- 
pus Fretum Magellanicum, čia per tirštą rūką, čia šviečiant skais- 
čiai saulei, beveik visi, išskyrus kilmingus keleivius, buvo pri- 
versti mažiausia du mėnesius gerti pašvinkusį vandenį ir valgy- 
ti žiurkių šlapimu pradvokusius džiūvėsius. Nemažai įgulos vy- 
rų ir keleivių mirė nuo skorbuto. 

Laivas, ieškodamas maisto atsargų, plaukė aukštyn išilgai va- 
karinės Čilės pakrantės, kol pagaliau sustojo prie negyvena- 
mos salos, laivo žemėlapiuose vadinamos Mas Afuera. Pralei- 
do joje tris dienas. Klimatas ten buvo sveikas, augmenija vešli, 
ir Maltos ordino kavalierius pasakė, jog likimas buvo labai ma- 
loningas, atplukdydamas juos prie šių krantų, kur galima lai- 
mingai gyventi visai netrokštant grįžti į tėvynę, ir bandė save 
įtikinti, kad ši sala ir yra Eskondida. Eskondida ar ne, jei bū- 
čiau joje pasilikęs, taip sau kalbėjo Robertas jau „Dafnėje“, 
dabar nereikėtų tūnoti čia bijant Įsibrovėlio vien todėl, kad triu- 
me pamačiau pėdos atspaudą. 

Paskui, pasak kapitono, papūtė priešiniai vėjai, ir laivas ne- 
žinia kodėl pasuko į šiaurę. Robertas tų priešinių vėjų nejuto, 
priešingai, prieš nusprendžiant keisti kursą laivas plaukė išpūs- 
tomis burėmis, o norint pasukti iš kelio, laivą reikėjo persverti. 
mus, privalėjo plaukti tuo pačiu dienovidiniu. Taip jie pasiekė 
Galapagų salas, kur smaginosi vartydami ant nugarų didžiulius 
vėžlius ir virdami juos jų pačių kiautuose. Maltietis ilgai tyrinė- ` 
jo kažkokius savo žemėlapius ir pagaliau nusprendė, kad tai - 
ne Eskondida. 

Vėl pasukę į vakarus ir nusileidę žemiau dvidešimt penkto- 
jo laipsnio pietų platumos apsirūpino vandeniu kažkokioje 
saloje, kuri žemėlapiuose net nebuvo pažymėta. Ji galėjo su- 
gundyti nebent vienatve, tačiau kavalierius, nekentęs laivo 
maisto, o dar labiau bjaurėjęsis kapitonu, tarė Robertui, kaip 
būtų puiku su saujele šaunių, drąsių ir lengvabūdžių vyrukų 
užvaldyti laivą: susodinus į valtį kapitoną ir tuos, kurie norė- 
tų plaukti kartu su juo, sudeginti „Amarilį“ ir likti gyventi to- 
je Žemėje, toli nuo pažinto pasaulio, kur jie sukurtų naują 
visuomenę. Robertas paklausė jo, ar tai ir yra Eskondida, o 
jis liūdnai papurtė galvą. 

Pasatų padedami pakilę į šiaurės vakarus, aptiko grupę sale- 
lių, kur gyveno čiabuviai gintaro spalvos oda, pasikeitė su jais 
dovanomis ir dalyvavo jų linksmose šventėse, kur mergaitės šoko 
švelniai siūbuodamos lyg aukštos pakrantėje augusios žolės. Ka- 
valierius, matyt, dar nedavęs skaistumo įžadų, prisidengęs no- 
ru nupiešti kai kurias iš tų būtybių (tai darė gana išmaniai) tik- 
rai turėjo progų su kai kuriomis iš jų kūniškai suartėti. Įgula 
panoro pasekti jo pavyzdžiu, ir kapitonas įsakė išplaukti anks- 
čiau, nei numatyta. Kavalierius dvejojo, ar pasilikti: jam atro- 
dė nuostabu baigti gyvenimą, nepaliaujamai piešiant per dienų 
dienas. Bet paskui nusprendė, kad tai - ne Eskondida. 

Paskui jų laivas vėl pasuko į šiaurės vakarus ir priplaukė sa- 
lą, apgyventą taikių indėnų. Sustojo ten dviem dienom ir dviem | 
naktim, o Maltos ordino kavalierius ėmė pasakoti jiems istori- 
jas, bet pasakojo jas tokia tarme, kad nė Robertas nieko nesu- 
prato, juo labiau jie, piešė ant smėlio ir mosikavo lyg aktorius, 
o vietiniai sužavėti liaupsino jį šaukdami: „Tusitala! Tusitala!“ 
Kavalierius prasitarė Robertui, kaip puiku būtų nugyventi li- 
kusias dienas tarp šių žmonių, pasakojant jiems visas pasaulio 
istorijas. „O ar čia Eskondida?“ - paklausė Robertas. Kavalie- 
rius papurtė galvą. 

Jis mirė sudužus laivui, pamanė Robertas „Dafnėje“, o aš 

gal radau jo Eskondidą, bet niekada negalėsiu jam to papasa- 
koti, nė kam nors kitam. Gal todėl jis rašė savo Sinjorai. Kad 
išgyventum, reikia pasakoti istorijas. 

Paskutinė kavalieriaus oro pilis sugriuvo vieną vakarą likus 
keletui dienų iki sudužimo ir netoli nuo tos vietos. Laivas plau- 
kė pro kažkokį archipelagą, kapitonas nutarė prie jo nesiartin- 
ti, nes daktaras Berdas, atrodė, troško kuo greičiau sukti pu- 
siaujo link. Kelionės metu Robertas netruko suprasti, kad ka- 
pitonas elgėsi ne taip, kaip buvo girdėjęs elgiantis jūrininkus, 
kurie smulkiai aprašydavo visas naujas žemes, tobulindavo sa- 
vo žemėlapius, piešdavo debesų formas, brėždavo pakrantės 
liniją, rinkdavo vietinius daiktus... „Amarilis“ plaukė pirmyn 
lyg koks judamas alchemiko urvas, susirūpinęs vien Juodąja 
Magija, abejingas prieš jį atsiveriančiam aplinkiniam pasauliui. 

Leidosi saulė ir debesų raštai tamsiame vienos salos fone 
atrodė lyg virš jos plaukančios smaragdinės žuvys. Iš kitos salos 
piktai veržėsi tarsi ugnies kamuoliai. Virš jų —- pilki debesys. 
Netrukus liepsnojanti saulė išnyko už vienos iš salų, bet sodri 
rožinė spalva atsimušė debesyse, nurausvindama iš vidaus jų 
pakraštį. Dar po kelių akimirkų už salos liepsnojęs gaisras pa- 
sklido beveik apsiausdamas laivą. Dangus virto gore su keletu 
dugne žydruojančių gijų. Ir vėl paplūdo krauju, tarsi ryklių dan- 
tys būtų sudraskę nusidėjėlių būrį. 

— Gal būtų gerai numirti dabar, - tarė Maltos ordino kava- 
lierius. - Ar nenorėtumėt pakibti ant pabūklo žiočių ir nerti į 
jūrą? Viskas įvyktų Žaibu ir per tą vieną akimirką sužinotume 
viską... 

— Taip, bet vos tik tai sužinotume, liautumės žinoję, - atsakė 
Robertas. 

Ir laivas plaukė tolyn per sepijų jūras. 


Slinko viena į kitą panašios dienos. Mazarinas teisingai nu- 
matė, Robertas galėjo bendrauti tik su kilmingaisiais. Jūreiviai 

atrodė kaip piktadariai, sutikęs kurį denyje naktį tikrai būtum 
išsigandęs. Keleiviai buvo alkani, sirgo ir meldėsi. Trys Berdo 
liai slankiojo vykdydami jo įsakymus. Kapitono tarsi nė nebu- 
vę: vakarais visuomet girtas, be to, kalbėjo tik flamandiškai. 

Berdas buvo liesas ir sausas anglas su didele rausvų plaukų 
kupeta, puikiai galėjusia atstoti laivo žibintą. Robertas, kuris 
kiekviena pasitaikiusia proga stengėsi nusiprausti ir bent lietu- 
je praskalauti rūbus, per visą ilgą kelionę nė karto nematė jo 
pasikeičiant marškinius. Laimė, net ir prie Paryžiaus salonų pra- 
tusiam jaunuoliui laivo dvokas yra toks stiprus, kad nė nejunta 
to, kurį skleidžia jo paties giminės atstovai. 

Berdas mėgo gerti alų, o Robertas išmoko lygiuotis į jį, apsi- 
mesdamas, kad gurkšnoja, bet palikdamas stiklinėje vis tiek pat 
skysčio. Atrodo, Berdą mokė pripilti tik tuščias stiklines. O kad 
tuščia visada būdavo jo paties stiklinė, ją ir pripildavo, paskui 
pakeldavo, ir abu susidauždavo. Kavalierius negerdavo, tik klau- 
sydavosi, kartais ko paklausdamas. 

Berdas neblogai kalbėjo prancūziškai, kaip ir kiekvienas an- 
glas, kuris tais laikais norėdavo keliauti toliau savo salos, ir la- 
bai susidomėjęs klausėsi Roberto pasakojimų apie vynuogių 
auginimą Monferato apylinkėse. Robertas savo ruožtu man- 
dagiai klausėsi, kaip Londone verdamas alus. Paskui jie ėmė 
kalbėtis apie jūrą. Robertas pirmą kartą plaukė laivu, tačiau 
Berdas, atrodė, nenorėjo per daug atskleisti. Kavalierius klau- 
sinėjo tik, kur galėtų surasti Eskondidą, bet, nedaug apie ją 
tegalėdamas pasakyti, negaudavo jokio atsakymo. 

Daktaras Berdas dėjosi išplaukęs į šią kelionę tyrinėti gėlių, 
ir Robertas nutarė jį išmėginti. Berdas neabejotinai išmanė apie 
augalus, todėl mokėjo apie viską ilgai ir nuodugniai aiškinti, o 
Robertas apsimesdavo įdėmiai klausantis. Kiekvienoje iš ap- 


lus, nors ne taip rūpestingai, kaip derėtų mokslininkui, dėl to 

išsiruošusiam į tokią kelionę, ir daug vakarų jie praleido tyri- 
nėdami radinius. 

Pirmosiomis dienomis Berdas klausinėjo Robertą ir kavalie- 
rių apie jų praeitį, lyg kuo įtardamas juos. Robertas papasako- 
jo Paryžiuje sukurtą istoriją: jis savojietis, Kazalės apgulties metu 
kovęsis imperijos kariuomenėje, pirma Turine, o paskui Pary- 
Žiuje prisiviręs košės dvikovomis, turėjęs nelaimę sužeisti kar- 
dinolo globotinį, todėl pasirinkęs Ramųjį vandenyną, kad ne- 
aprėpiamos vandens platybės atskirtų jį nuo persekiotojų. Ka- 
valierius papasakojo daugybę istorijų, vienos iš jų jam atsitiku- 
sios Venecijoje, kitos — Airijoje, dar kitos - Pietų Amerikoje, 
bet negalėjai suprasti, kurios buvo jo, o kurios kitų. 

Pagaliau Robertas išsiaiškino, kad Berdui patinka šnekėtis 
apie moteris. Kai pasakojo apie siautulingus meilės nuotykius 
su pašėlusiomis kurtizanėmis, daktaro akys spindėjo ir jis vis 
kalbėjo kada nors apsilankysiąs Paryžiuje. Paskui susitvardė, 
tardamas, kad visų papistų moralė supuvusi. Robertas nepa- 
miršo pabrėžti, jog dauguma savojiečių - beveik hugenotai. 
Kavalierius persižegnojo ir vėl nusuko kalbą apie moteris. 


Iki išsilaipinimo Mas Afueroje daktaro dienos slinko įprastu 
ritmu, o jei laive jis ir atliko kokius nors bandymus, tai, matyt, 
tuomet, kai kiti būdavo sausumoje. Laivui plaukiant, dienomis 
jis vaikštinėdavo deniu, kartu su bendrastaliais vakarodavo iki 
vėlumos, o naktimis tikrai miegodavo. Jo ir Roberto kajutės 
buvo greta - dvi siauros angos, atskirtos plona pertvara, todėl 
Robertas budėjo klausydamasis. 

Bet vos įplaukus į Ramųjį vandenyną, Berdo įpročiai pasi- 
keitė. Išplaukus iš Mas Afueros, Robertas kasdien matydavo jį 
kažkur prapuolant tarp septintos ir aštuntos ryto, nors anks- 
čiau tuo laiku jie paprastai kartu pusryčiaudavo. O tuo metu,. 
kai laivas plaukė stačiai į šiaurę, iki pat vėžlių salų Berdas pra- 
puldavo šeštą valandą ryto. Vos tik laivo nosis vėl pasisuko į 


(e 
S 2 
a p 
> M 
— P x 
194 2 wW T 
2 $ 
„ nae 
e a 


vakarus, jis ėmė keltis penktą, - Robertas girdėdavo, kaip vie- 
nas iš padėjėjų ateidavo jo žadinti. Paskui palaipsniui ėmė kel- 
tis ketvirtą, trečią, antrą. 

Robertas galėjo jį sekti turėdamas mažą smėlio laikrodį. Per 
saulėtekį lyg koks valkata praeidavo pro vairininką, kur greta 
banginio taukuose plūduriuojančios busolės gulėjo lentelė, ku- 
rioje locmanas pagal paskutinius stebėjimus pažymėdavo laivo 
padėtį ir spėjamą valandą. Robertas gerai viską įsidėmėdavo, 
paskui eidavo apversti savojo laikrodžio ir vėl sugrįždavo jo 
apversti, kai jam atrodydavo, kad valanda jau baigiasi. Taigi, 
nors ir vėluodamas grįžti po vakarienės, visada galėjo pakan- 
kamai tiksliai skaičiuoti laiką. Įsitikino, kad Berdas sulig kiek- 
viena diena išeina vis anksčiau, o jei ir toliau taip tęsis, ateis 
diena, kai jis išeis iš savo kajutės vidurnaktį. 

Po to, ką Robertas sužinojo iš Mazarino, Kolbero ir jo žmo- 
nių, nedaug reikėjo, kad suprastų, jog Berdo dingimai susiję su 
dienovidinių kaita. Tarytum kažkas Europoje kiekvieną dieną 
Kanarų salų vidurdienio laiku ar vis tą pačią kurios nors kitos 
vietos valandą duotų ženklą, kurį Berdas eidavo priimti neži- 
nia kur. Todėl žinodamas, kuri „Amarilyje“ valanda, Berdas 
galėjo nustatyti, kokioje ilgumoje yra laivas! 

"Tereikėtų išėjus Berdą pasekti. Bet tai buvo nelengva. Kol 
jis prapuldavo rytais, negalėjai nepastebėtas sekti jo. Paskui Ber- 
das pradėjo išeidinėti jau sutemus, - Robertas puikiai girdėda- 
vo, kada tai atsitikdavo, bet negalėdavo iškart bėgti paskui. Kiek 
palaukdavo, o paskui ieškodavo pėdsakų. Tačiau visos pastan- 
gos eidavo niekais. Nekalbėsiu apie tuos kartus, kai Robertas 
patamsiais grabinėdamas kelio atsidurdavo tarp įgulos hama- 
kų ar įsipainiodavo tarp maldininkų, bet vis dažniau ir dažniau 
jam teko susitikti tuos, kurie tą valandą turėdavo miegoti - kaž- 
kas nuolatos budėjo. 

Sutikęs kurį nors iš tų šnipų, Robertas primindavo jam savo 
nemigą ir lipdavo į denį, nesukeldamas įtarimo. Visi jį ėmė laiky- 

ti keistuoliu, kuris naktimis sapnuoja atviromis akimis, o die- 
nas leidžia užsimerkęs. Bet kai denyje sutikdavo budintį jūrei- 
vį, su kuriuo privalėdavo persimesti vienu kitu žodžiu, jei tik 
jiems pavykdavo susikalbėti, naktis jau būdavo bergždžiai pra- 
puolusi. 

Tai paaiškina, kodėl po kurio laiko Robertas priartėjo prie 
„Amarilio“ paslapties, bet vis dar neturėjo progos pažvelgti ten, 
kur būtų norėjęs. 


Jis jau iš pat pradžių mėgino paskatinti Berdą kokiai nors 
išpažinčiai. Ir pasinaudojo būdu, kurio Mazarinas, pats jo ne- 
žinodamas, ir jam nebūtų galėjęs patarti. Norėdamas paten- 
kinti savo smalsumą, dienomis užduodavo kavalieriui klausi- 
mus, į kuriuos šis negalėdavo atsakyti. Pabrėždamas, kad tai, 
ko klausia, nepaprastai svarbu, jei šis tikrai nori rasti savąją 
Eskondidą. Savo ruožtu kavalierius vakarais pakartodavo jo 
klausimus daktarui. 

Kartą naktį viršutiniame denyje jie žvalgėsi į Žvaigždes, ir 
daktaras tarstelėjo, kad tikriausiai jau vidurnaktis. Kavalierius, 
prieš keletą valandų Roberto pamokytas, tarė: 

— Kažin kelinta dabar valanda Maltoje... 

— Tai paprasta, - išsprūdo daktarui. Paskui jis pasitaisė: — 
Mano drauge, norėjau pasakyti, labai sunku. 

Kavalierius nustebęs paklausė, kodėl jo negalima apskaičiuoti 
pagal dienovidinius: 

— Argi Saulė per valandą nepasislenka per penkiolika dieno- 
vidinio laipsnių? Tereikia sužinoti, kiek laipsnių mes nutolę nuo 
Viduržemio jūros dienovidinio, sužinoti, kaip dabar žinome, 
kelinta valanda yra laive, ir jau Žinai, kelinta valanda šiuo metu 
yra ten. l 

— Jūs panašus į tuos astronomus, kurie visą gyvenimą pralei- 
do sklaidydami žemėlapius, taip niekada ir neišplaukę į jūrą. - 
Kitaip suprastumėte, jog neįmanoma sužinoti, ties kuriuo dieno- 
vidiniu esame. 

Berdas daugmaž pakartojo tai, ką Robertas jau žinojo, bet 
kavalierius dar nenutuokė. Šį kartą Berdas buvo iškalbus: 

— Mūsų protėviai manė turintys teisingiausią būdą - pagal 
Mėnulio užtemimus. Tikiuosi, žinote, kas tai yra užtemimas: 
akimirka, kai Saulė, Žemė ir Mėnulis išsirikiuoja vienoje lini- 
joje ir Mėnulio paviršių užgula Žemės šešėlis. Galima numa- 
tyti tikslią būsimų užtemimų dieną ir valandą, tereikia turėti 
Regiomontano lenteles; tarkime, kad užtemimas vyksta Jeru- 
zalėje vidurnaktį, o jūs jį stebite dešimtą valandą. Be to, žino- 
te, kad nuo Jeruzalės jus skiria dvi valandos, taigi jūsų stebė- 
jimo taškas yra per trisdešimt dienovidinio laipsnių į vakarus 
nuo Jeruzalės. 

— Nuostabu, - tarė Robertas, - šlovė mūsų protėviams! 

— Taip, bet šie skaičiavimai tinka tik iš dalies. Didysis Ko- 
lumbas per antrąją kelionę išmetęs inkarą atviroje jūroje prie 
Espanjolos krantų skaičiavo pagal užtemimą ir apsiriko 23 laips- 
niais į vakarus, kitaip tariant, net pusantros valandos! O ket- 
virtosios kelionės metu, vėlgi skaičiuodamas pagal užtemimą, 
apsiriko dviem su puse valandos! 

— Kas apsiriko: jis ar Regiomontanas? — paklausė kavalie- 
rius. 

— Kas Žino! Laive, kuris juda net išmetęs inkarą, visada sun- 
ku rasti tikslų sąryšį. Arba, kaip žinote, Kolumbas norėjo bet 
kokia kaina įrodyti atplaukęs prie Azijos krantų, - tad šis troš- 
kimas vertė jį klysti, - kad parodytų pasiekęs toliau, nei jam iš 
tikro pavyko... O nuotoliai iki Mėnulio? Per paskutinius šim- 
tą metų jie tapo labai madingi. Ta mintis šovė į galvą (kaip čia 
pasakius?) tokiam Vitui. Kiekvieną mėnesį Mėnulis apsuka 
visą ratą iš vakarų į rytus prieš žvaigždžių judėjimo kryptį, 
taigi lyg dangaus laikrodžio rodyklė kerta Zodiako ciferblatą. 
Žvaigždės juda dangumi iš rytų į vakarus po maždaug pen- 
kiolika laipsnių per valandą, o Mėnulis per tą patį laiką pasi- 
slenka keturiolika su puse laipsnių. Taigi Mėnulis, palyginti 

sų žvaigždėmis, kas valandą vėluoja po pusę laipsnio. Seno- 
vėje manyta, kad nuotolis tarp Mėnulio ir fixed sterre, kitaip 
tariant, tam tikrą akimirką nejudamos žvaigždės, kiekvienam 
stebėtojui bet kurioje Žemės vietoje yra vienodas. Todėl te- 
reikėjo turėti lenteles, arba efemerides, ir stebėti dangų su 
astronomers staffe, the Crosse... 

— Kampainiu? 

— Teisingai, taigi su tuo cross galima apskaičiuoti, kiek tam 
tikrą valandą mūsų dienovidinyje Mėnulis nutolęs nuo tos 
žvaigždės, ir žinome, jog tuo metu, kai jūroje atliekame savo 
stebėjimus, tokiame mieste yra tokia valanda. Žinant laiko skir- 
tumą, Žinoma ir ilguma. Tačiau... - Berdas stabtelėjo, norėda- 
mas dar labiau sužavėti savo pašnekovus, — tačiau derėtų ne- 
pamiršti paralakso. Tai - labai sudėtingas dalykas, nedrįsčiau 
dabar jums jo aiškinti, jis susijęs su dangaus kūnų refrakcijos 
skirtumais, kurie priklauso nuo altitudės virš horizonto. Bū- 
tent dėl paralakso nuotolis, kurį apskaičiuotume čia, skirtųsi 
nuo to, kurį išmatuotų astronomai ten, Europoje. 

Robertas prisiminė iš Mazarino ir Kolbero girdėjęs apie pa- 
ralaksą ir apie sinjorą Moreną, kuris teigė radęs būdą, kaip jį 
apskaičiuoti. Norėdamas patikrinti Berdo žinias, jis paklausė, 
ar astronomai negali apskaičiuoti paralakso. Berdas atsakė, jog 
gali, bet tai be galo sunku ir lengvai galima suklysti. 

— Be to, - pridūrė, — aš esu tik neišmanėlis ir tuos dalykus 
menkai tesuprantu. 

— Todėl nelieka nieko kita, kaip ieškoti patikimesnio būdo, — 
pakišo mintį Robertas. 

— Ar žinote, ką yra pasakęs jūsų Vespučis? Jis pasakė: ilgu- 
ma - keblus dalykas, kurį retas išmano, - tiktai tie, kurie pajė- 
gia atsisakyti miego, kad galėtų stebėti Mėnulio ir planetų kon- 
junkcijas. Ir dar pridūrė, kad norėdamas nustatyti ilgumą jis. 
neretai aukojęs miego valandas ir taip sutrumpinęs savo gyve- 
nimą dešimčia metų... Manau, veltui sugaištas laikas. But now 

behold the skie is over cast with cloudes; wherfore let us haste to 
our lodging, and ende our talke.* 


Kažkurį kitą vakarą jis paprašė daktaro parodyti Šiaurės 
žvaigždę. Šis nusišypsojo: šitame pusrutulyje jos nematyti, to- 
dėl reikia remtis kitomis nejudamomis žvaigždėmis. 

— Dar viena ilgumų tyrinėtojų nesėkmė, - pridūrė. - Taip jie 
net negali pasinaudoti magnetinės rodyklės nukrypimais. 

Paskui, draugų paakintas, dar labiau praskleidė savo išmin- 
ties uždangą. 

— Magnetinė rodyklė visada turėtų rodyti į šiaurę, taigi Šiau- 
rinės žvaigždės kryptimi. Tačiau, išskyrus Geležies salos dieno- 
vidinį, visur kitur ji nukrypsta nuo tikrojo Šiaurės ašigalio, kar- 
tais rytų link, o kartais vakarų, priklausomai nuo klimato ir pla- 
tumos. Jei, tarkime, iš Kanarų salų plaukiate į Gibraltarą, kiek- 
vienas jūreivis žino, kad rodyklė pakrypsta daugiau kaip per 
šešis rumbo laipsnius šiaurės vakarų kryptimi, o plaukiant iš 
Maltos į berberų Tripolį paklaida yra dvi trečiosios rumbo į 
kairę, o gerai žinote, kad rumbas yra ketvirtoji stačiojo kampo 
dalis. Kaip jau sakiau, šie nukrypimai įvairiose ilgumose pa- 
klūsta tam tikroms nekintamoms taisyklėms. Todėl turėdami 
tikslią paklaidų lentelę galėtumėte nustatyti, kur esate. Tačiau... 

— Ir vėl „tačiau“? 

— Deja, taip. Nėra tobulų magnetinės rodyklės nukrypimų 
lentelių, tas, kuris bandė jas sudaryti, patyrė nesėkmę, ir yra 
svarių priežasčių manyti, jog rodyklė kiekvienoje ilgumoje ne 
visada nukrypsta vienodai. Be to, šie nukrypimai labai nedideli 
ir jūroje sunku juos stebėti, net kai laivo nesupa taip, kad mag- 
netinė rodyklė pajėgia išlaikyti pusiausvyrą. Beprotis yra tas, 
kuris pasikliauja rodykle. 


* Pažvelk. Dangus jau debesų valdžioj, laikas tad skubėt namo, kalbas 
paliovus. (Angl. ) 

„Kitą vakarą per vakarienę kavalierius, apmąstęs dar vieną 
Roberto lyg atsitiktinai mestą užuominą, tarė, kad galbūt Es- 
kondida - tai viena iš Saliamono salų, ir paklausė, ar kartais jie 
ne arti jų. 

Berdas gūžtelėjo pečiais. 

— Saliamono salos! Ca n'existe pas!* 

— Argi kapitonas Drakas nebuvo jų priplaukęs? - paklausė 
kavalierius. 

— Nesąmonė! Dreikas atrado Naująjį Albioną, visai kitoje 
pusėje. 

— Ispanai Kazalėje kalbėjo apie tas salas kaip apie Žinomą 
dalyką - tvirtino, kad jie jas atradę, - tarė Robertas. 

— Tą pasakė Mendanija prieš daugiau kaip septyniasdešimt 
metų. Jis teigė, kad jos yra tarp septintojo ir vienuoliktojo laips- 
nio pietų ilgumos. Sakytum tarp Paryžiaus ir Londono. Bet ko- 
kioje ilgumoje? Kueirosas sakė, kad jos nutolusios pusantro 
tūkstančio mylių nuo Limos. Juokinga. Pakaktų spjauti nuo Peru 
krantų, kad pataikytum. Neseniai vienas ispanas sakė, kad jos 
yra per pusaštunto tūkstančio mylių nuo to paties Peru. Gal 
kiek tolokai. Malonėkite pažvelgti į šiuos žemėlapius, kai ku- 
rie jų nupiešti naujai, tačiau pagal turėtus senus žemėlapius, 
bet kituose jau pažymėti naujausi atradimai. Žiūrėkite, vienuose 
jų salos parodytos ties du šimtai dešimtuoju dienovidiniu, ki- 
tuose - ties du šimtai dvidešimtuoju, dar kituose - ties du šim- 
tai trisdešimtuoju, ką jau kalbėti apie tuos, kurie rodo jas esant 
ties šimtas aštuoniasdešimtuoju dienovidiniu. Net jei vienas iš 
jų sako tiesą, kiti klysta penkiasdešimčia laipsnių, kitaip tariant, 
maždaug tokiu atstumu, kaip nuo Londono iki karalienės Sa- 
bos Žemių! 

— Daktare, jūsų išmanymas tikrai kelia nuostabą, - tarė ka- 
valierius, užbėgdamas už akių Robertui, jau besižiojančiam sa-- 


* Jų nėra! (Pranc.) 

kyti tą pat, - tarytum visą savo gyvenimą nieko kito neveikėte, 
tik tyrinėjote ilgumas. 

Strazdanotas daktaro Berdo veidas užsiplieskė raudoniu. 
Jis prisipylė bokalą alaus ir užsivertė jį vienu kartu, neatsi- 
kvėpdamas. 

— Tiesiog gamtininko smalsumas. Tiesą sakant, jei paklaus- 
tumėte, kur dabar esame, nė nežinočiau, nuo ko pradėti. 

— Bet prie vairalazdės mačiau lentelę, kurioje... - Robertas 
pagalvojo, kad jau atėjo laikas drąsesniam klausimui. 

— O, taip, - netruko susitvardyti daktaras, - be abejo, laivas 
neplaukia atsitiktinai. They pricke the Carde. Užrašoma diena, 
magnetinės rodyklės kryptis ir jos deklinacija, vėjo kryptis, lai- 
vo laikrodžio valanda, nuplauktos mylios, Saulės ir žvaigždžių 
aukštis, taigi platuma, o pagal tai apskaičiuojama ilguma. Ma- 
nau, teko matyti, kaip laivūgalyje jūreivis meta į vandenį lyną 
su viename gale pririšta lentele. Tai - loch, arba kaip vadina 
kiti, šaudyklė. Paleidžiama vyniotis mazgus turinti virvė - at- 
stumai tarp mazgų rodo tam tikrą nekintamą nuotolį, — taigi 
turint laikrodį, galima sužinoti, per kiek laiko nuplaukiamas 
tam tikras nuotolis. Šiuo būdu, jei niekas nesutrukdo, visada 
galima nustatyti, kiek mylių nuplaukta nuo paskutiniojo žino- 
mo dienovidinio, ir apskaičiuoti tą, kuris tuo metu kertamas. 

— Matote, yra būdas, - pergalingai tarė Robertas, puikiai ži- 
nodamas daktaro atsakymą: lagas — tai priemonė, kuria nau- 
dojamasi stokojant ko nors geresnio, nes ja tiksliai nustatyti 
nuplauktą kelią galima tik tuomet, kai laivas plaukia tiesiai. 
Betgi laivas plaukia taip, kaip pučia vėjas, o kai vėjas nepalan- 
kus, laivas vingiuoja čia į kairę, čia į dešinę. 

— Seras Hamfris Gilbertas, - tarė daktaras, - maždaug tuo 
pat metu kaip ir Mendanija, kažkur prie Naujosios Žemės, no- 
rėdamas plaukti keturiasdešimtąja lygiagrete, encoutered win- 
de alwayes so scant, kaip čia pasakius, sutiko tokius vangius ir 
šykščius vėjus, kad ilgai turėjo vingiuoti tarp keturiasdešimto- 

sios ir penkiasdešimtosios lygiagrečių, arba darydamas dešim- 
ties ilgumos laipsnių paklaidą, sinjorai, tai būtų panašu į milži- 
nišką gyvatę, šliaužiančią iš Neapolio į Portugaliją, kurios gal- 
va pirmiausia paliestų Havrą, o uodega - Romą, o paskui ji 
uodega šluotų Paryžių, galva žvalgydamasi po Madridą! Todėl 
būtina apskaičiuoti nukrypimus, į juos atsižvelgti ir būti labai 
dėmesingiems - jūreiviai niekada to nedaro, o astronomas ne- 
gali ištisomis dienomis stovėti greta. Aišku, galima spėti, ypač 
plaukiant jau žinomu keliu, - sulyginant visų juo kada nors plau- 
kusių gautus rezultatus. Todėl žemėlapiuose nuo Europos iki 
Amerikos krantų nurodyti dienovidinių nuotoliai gana tikslūs. 
O ir stebint žvaigždes iš sausumos galima gauti neblogų rezul- 
tatų, todėl žinome, tarkim, kokioje ilgumoje yra Lima. Bet kas 
gi, mielieji, šiuo atveju nutinka? — linksmai kalbėjo daktaras, 
gudriai žvelgdamas į anuodu. - Ogi tai, kad šitas sinjoras, — ir 
bedė pirštu į vieną žemėlapį, - rodo Romą esant ties trisdešim- 
tuoju laipsniu į rytus nuo Kanarų salų dienovidinio, o štai tas, — 
ir pajudino pirštą, lyg teviškai bardamas nupiešusį antrąjį že- 
mėlapį, - tas sinjoras rodo Romą esant ties keturiasdešimtuoju 
laipsniu! Štai vieno išmanančio flamando rankraštis, kur šis per- 
spėja Ispanijos karalių, kad taip ir nesusitarta dėl nuotolio tarp 
Toledo ir Romos, por los errores tan enormes, como se conoce 
por esta linea, que muestra la diferencia de las distancias" ir taip 
toliau, ir taip toliau. O linija būtų tokia: jei pirmasis dienovidi- 
nis kirstų Toledą (ispanai visada mano gyvenantys pasaulio cen- 
tre), tai pagal Merkatorių Roma būtų dvidešimt laipsnių į ry- 
tus, bet pagal Tichą Brahę jau dvidešimt du laipsnius, pagal 
Regiomontaną - beveik dvidešimt penkis laipsnius, Klavijų — 
dvidešimt septynis, Ptolemėją - dvidešimt aštuonis, o pagal Ori- 
geną - trisdešimt. Tiek klaidų vien matuojant nuotolį tarp Ro- 


* Dėl tokių didelių klaidų, kadangi, kaip žinia, linija rodanti nuotolių 
skirtumus (isp. ). 


- 
> "24 = 
202 246 
~ 3 © 
A > 
> z 
eeraa e a 


mos ir Toledo. Tad galite įsivaizduoti, kas vyksta plaukiant to- 
kiais keliais kaip dabar mes, kur gal pirmieji praplaukiame kai 
kurias salas, o daugumos keliautojų aprašymai gana migloti. 
Dar pridurkim, kad jei olandas ką teisingai apskaičiuotų, jis to 
nepasakytų anglams, o šie ispanams. Šiose jūrose reikia pasi- 
kliauti kapitono uosle, kuris padedamas savo vargano lago nu- 
stato, tarkim, esąs ties du šimtai dvidešimtuoju dienovidiniu, o 
gal trisdešimt laipsnių į vieną ar į kitą pusę. 

— Tuomet tas, kuris ras būdą nustatyti dienovidinius, taps van- 
denynų valdovu! - įspėjo kavalierius. 

Berdas vėl nuraudo, ilgai Žiūrėjo į jį, lyg norėdamas suprasti, 
ar šis pasakė tai tyčia, paskui dygiai nusišypsojo: 

— Pabandykite. 

— Apsaugok, Viešpatie, aš atsisakau, - tarė Robertas pakel- 
damas rankas, tarsi pasiduotų. Tą vakarą pokalbis baigėsi juo- 
kais. 

Daug dienų Robertas nedrįso vėl pradėti kalbos apie ilgu- 
mas. Reikėjo keisti temą, o kad palengvintų sau šią užduotį, 
ryžosi drąsiam poelgiui. Peiliu persirėžė delną. Paskui susitvarstė 
jį vandens ir vėjų jau sudilintų marškinių atraižomis. Vakare 
parodė žaizdą daktarui: 

— Esu toks išsiblaškęs, ištraukiau peilį iš makščių ir įkišau į 
kelionmaišį, taip kažko ieškodamas įsipjoviau. Labai peršti. 

Daktaras Berdas išmania akimi apžiūrėjo žaizdą, o Robertas 
meldė Dievą, kad jis atsineštų dubenį ir įbertų į vandenį vitrio- 
lio. Tačiau Berdas tepasakė, kad žaizda negili, ir patarė rytais ją 
gerai nuplauti. Bet, laimė, į pagalbą atskubėjo kavalierius: 

— Et, reikėtų turėti unguento armario! 

— Kas tai per velniava? — paklausė Robertas. 

Ir kavalierius ėmė liaupsinti tos substancijos privalumus, lyg 
būtų perskaitęs visas knygas, kurias Robertas dabar jau ir pats 
buvo skaitęs. Berdas tylėjo. Po tokios sėkmingos kavalieriaus 
įžangos Robertas ryžosi: 

~ Senų žindyvių plepalai! Kaip ir istorija apie nėščią moterį, 
kuri mato savo mylimąjį nukirsta galva ir pagimdo vaiką be 
galvos. Arba kaip kaimietės, kurios, norėdamos nubausti vir- 
tuvę pridergusį šunį, ima nuodėgulį ir kiša jį į išmatas, manyda- 
mos, kad gyvūnui ims degti užpakalis! Kavalieriau, nė vienas 
visprotis žmogus nepatikės tomis Aistoriettes! 

Smūgis buvo toks taiklus, kad Berdas neištvėrė: 

— O, ne, mielas sinjore, istorija apie šunį ir jo išmatas pati 
tikriausia, vienas žmogus tą pat padarė tokiam sinjorui, kuris iš 
paniekos tyčia dergdavo anam prie durų, — patikėkite, tas iš 
tolo ėmė lenktis tos vietos! Aišku, tai reikėtų kartoti daug kar- 
tų - labai praverstų draugas arba priešas, kuris dažnai dergtų 
ant jūsų slenksčio! 

Robertas juokėsi, lyg daktaras būtų pokštavęs, ir savo nepa- 
tiklumu akino šįjį paaiškinti. Paaiškinimas buvo panašus į gir- 
dėtąjį iš d'Igbio. Daktaras nebepajėgė susivaldyti: 

— Taigi, mielas sinjore, dedatės esąs filosofas ir niekinate dak- 
tarų išmintį. Pasakysiu jums dar daugiau, jei jau kalbame apie 
šūdą, tas, kuriam iš burnos sklinda blogas kvapas, norėdamas 
pasveikti turėtų palaikyti išžiotą burną virš išmatų duobės: jos 
dvokas nepalyginti stipresnis, nei iš burnos sklindanti smarvė, 
o stipresnis pritraukia ir nusineša silpnesnįjį! 

— Daktare Berdai, atskleidžiate man nuostabius dalykus, jū- 
sų išmintis mane tiesiog pakerėjo! 

— Galiu jums dar daugiau pasakyti. Anglijoje žmogui įkan- 
dęs šuo užmušamas, net kai jis nepasiutęs. Nes gali pasiusti 
vėliau, o šunų pasiutligės raugas, likęs įkąstojo kūne, pritrauk- 
tų hidrofobijos dvasias. Ar matėte, ką daro kaimietės, palieju- 
sios ant žarijų pieno? Tuoj užberia ton vieton saujelę druskos. 
Didi liaudies išmintis! Išsiliejęs ant žarijų pienas virsta garais, 
kurie, veikiami šviesos, kartu su ugnies atomais oru nukeliauja : 
iki tos vietos, kur stovi tą pieną davusi karvė. Karvės tešmenyje 
daug liaukų, jis labai jautrus, ugnis jį įkaitina, sukietina, išdegi- 

na žaizdas, o kad tešmuo yra greta šlapimo pūslės, jaitrina ir 
šią, sukeldama ten esančių venų anastomozę, ir karvė ima šla- 
pintis krauju. 

Robertas tarė: 

— Kavalierius apie tą unguento armario mums pasakojo kaip 
apie medicinoje naudingą dalyką, o jūs mums aiškinate, kad jis 
galėtų ir pakenkti. 

— Be jokios abejonės, todėl kai kuriuos dalykus reikia laikyti 
paslaptyje nuo daugumos žmonių, idant jie nebūtų panaudoti 
piktam. Mielas sinjore, diskusija dėl unguento, arba miltelių, 
arba to, ką mes Anglijoje vadiname Weapon Salve, Ginklų te- 
palu, pilna prieštaravimų. Kavalierius kalbėjo mums apie gin- 
klą, kurį tinkamai apdorojus, sužeistasis pajustų palengvėjimą. 
Bet paimkite tą ginklą ir prikiškite jį prie ugnies: būdamas net 
ir už mylios, sužeistasis ims rėkti iš skausmo. O jei dar suteptus 
krauju ašmenis panardinsit į ledinį vandenį, sužeistąjį tuoj ims 
krėsti drebulys. 

Tas pokalbis, atrodytų, Robertui neatskleidė nieko, ko jis ir 
taip nebūtų žinojęs, akivaizdu, kad daktaras Berdas puikiai 
išmanė apie Simpatijos Miltelius. Tačiau daktaro kalba pasi- 
suko apie blogiausius miltelių poveikio padarinius, ir, matyt, 
ne atsitiktinai. Bet kaip tai susiję su dienovidiniais — jau visai 
kita istorija. | 

Pagaliau vieną rytą, pasinaudodamas tuo, kad vienas jūrei- 
vis iškrito iš vėliavos stiebo ir susiskaldė kiaušą, o denyje kilo 
sumaištis ir daktaras buvo pakviestas apžiūrėti nelaimėlio, Ro- 
bertas prasmuko į triumą. 

Kone apgraibomis rado tikrąjį kelią. Gal jam nusišypsojo lai- 
mė, gal nelaimingasis gyvūnas tą rytą inkštė labiau nei įprastai, 
bet maždaug toje vietoje, kur paskui „Dafnėje“ rado degtinės 
statinaites, jis išvydo kraupų vaizdą. 

Paslėptas nuo smalsių akių, jo dydį atitinkančioje būdoje ant 

skudurų gulėjo šuo. Gal net veislinis, bet dėl kančių ir ligų iš jo 
tebuvo likę tik oda ir kaulai. Nors budeliai, atrodė, stengėsi jo 
gyvastį palaikyti: ėdalo ir vandens jis turėjo pakankamai, net ir 
žmonėms skirto maisto, neabejotinai nusukto nuo keleivių. 

Jis gulėjo ant šono, nuleidęs galvą ir iškišęs liežuvį. Šone žio- 
jėjo didelė šiurpi žaizda. Kartu šviežia ir jau gangrenuojanti, ji 
švietė dviem raudonomis išvirtusiomis lūpomis, atvėrusi išilgai 
viso plyšio pūliuojančias mėsas, iš kurių skyrėsi varškinga ma- 
sė. Robertas suprato, kad žaizda tokia todėl, kad kažkoks chi- 
rurgas ne susiuvo jos kraštus, o priešingai, atvertė juos, pasirū- 
pindamas, kad jie niekada nesuaugtų. 

K žaizda, medicinos meno pavainikė duktė, ne tik buvo 
tų, O šuo nelin kankinęsis, — kas žino, jau kaip ilgai. Nega- 
na to, aplink žaizdą ir jos viduje Robertas pastebėjo kristalinės 
medžiagos liekanas, lyg daktaras (daktaras, toks žiauriai gud- 
rus!) kasdien ją dirgintų barstydamas druska. 

Robertas bejėgiškai paglostė nelaimingąjį, kuris dabar slopiai 
inkštė. Svarstė, kaip galėtų jam padėti, bet stipriau palietęs ük 
dar padidino jo kančias. Kita vertus, pergalės džiaugsmas jau 
ėmė viršų prieš pagailą. Jokių abejonių, tai ir yra didžioji dakta- 
ro Berdo paslaptis - Londone pakrautas slaptasis krovinys. 

Robertas iš to, ką pamatė, - kaip ir kiekvienas jo vietoje, 
žinodamas tai, ką žinojo jis, - būtų galėjęs pasakyti, jog Žaizda 
padaryta dar Anglijoje, o daktaras Berdas privalėjo rūpintis, 
kad ji niekada neužsitrauktų. Kiekvieną dieną sutartą valandą 
Londone kažkas kažką darė su šunį sužeidusiu ginklu arba su 
jo krauju persunkta audinio atraiža, sukeldamas gal palengvė- 
jimo, o gal dar didesnės kančios reakciją, nes juk daktaras Ber- 
das sakė, kad Weapon Salve galima ir pakenkti. 

Šitaip „Amarilyje“ tam tikru momentu galėjai žinoti, kelinta 
valanda tuo metu yra Europoje. O žinant vietos valandą, buvo 
galima apskaičiuoti dienovidinį! 

Teliko palaukti, ar pasitvirtins šie faktai. Berdas išeidavo apie 
vienuoliktą, taigi artėjo prie pusiaunakčio. Robertui tą valan- 
dą tereikėjo tik palaukti pasislėpus netoli šuns. 

Jam pasisekė, jei galima kalbėti apie sėkmę akivaizdoje aud- 
ros, atvedusios laivą ir visus jo keleivius į pačią didžiausią ne- 
sėkmę. Tą popietę jūra stipriai bangavo, ir Robertas, taręs, kad 
Ji pykina ir verčia vidurius lauk, nuėjo gulti, atsisakęs vakarie- 
nės. Vos sutemus, kai dar niekas nesiruošė stoti sargybon, apsi- 
ginklavęs kardu jis slapčiomis nusileido į triumą, pasišviesda- 
mas kelią smaluota virve. Priėjęs šunį, pamatė virš jo guolio 
lentyną su šiaudų ryšuliais, kuriais būdavo kemšami keleivių 
sugulėti gultai. Jis prasispraudė tarp tų ryšulių ir įsirengė nišą, 
iš kurios šuns jau nebematė, bet galės stebėti tuos, kurie stovės 
prieš jį, ir, aišku, klausytis jų kalbų. 

Laukti teko ilgai, o tą laukimą dar labiau ilgino nelaimingo- 
jo žvėries inkštimas, bet pagaliau jis išgirdo kažkokius garsus ir 
pamatė šviesas. 

Netrukus jau tapo liudytoju vos už poros žingsnių vykstančio 

— Kavendišai, užrašinėji? 

— Taip, daktare, taip. 

— Palauksime. Šį vakarą jis per daug inkščia. 

— Jaučia jūrą. 

— Nurimk, Haklūtai, nurimk, - kalbėjo daktaras apsimestinai 
švelniai ramindamas šunį. - Suklydome nepasirinkę tam tikros 
veiksmų sekos. Reiktų visada pradėti nuo raminamųjų. 

— Daktare, niekad nežinai, kartais sutartą valandą jis miega, 
ir reikia jį sudirginti, kad pabustų. 

— Dėmesio, atrodo, jis pradeda nerimauti... Geras Haklū- 
tas... Taip, jis nerimsta! —- Dabar šuo ėmė siaubingai kaukti. — 
Jie prikišo ginklą prie ugnies. - Vitringtonai, užrašyk valandą! 

— Laive dabar apie pusę vienuoliktos. 


UMBERTO ECO m VAKARYKŠTĖS DIENOS SALA 207 


— Nenuleisk nuo laikrodžių akių. Turi praeiti apie dešimtį 
minučių. 

Atrodė, šuo niekada nesiliaus kaukęs. Paskui pasigirdo ki- 
toks garsas, kuris užsibaigė vis labiau silpstančiu arff arff, kol 
pagaliau stojo tyla. 

— Puiku, - tarė daktaras Berdas. - Vitringtonai, kiek valandų? 

— Turėtų atitikti. Iki vidurnakčio liko ketvirtis valandos. 

— Dar anksti džiaugtis. Lauksime pakartojimo. 

Vėl kankinamas laukimas, tik staiga šuo, kuris, matyt, paju- 
tęs palengvėjimą, užsnūdo, sustaugė, tarytum kas būtų jam už- 
mynęs ant uodegos. 

— Vitringtonai, kiek valandų? 

— Beveik laikas, liko vos keletas smiltelių. 

— Laikrodis rodo vidurnaktį, - pasigirdo trečias balsas. 

— Manau, jau gana. Tikėkimės, - tarė daktaras Berdas, - kad 
jie tuoj liausis jį kankinę, nes vargšas Haklūtas nebeištvers. Hol- 
sai, prašau paduoti vandens, druskos ir dar skarelę. Ramiai, 
Haklūtai, ramiai, dabar jau gerai... Miegok, miegok, šeiminin- 
kas čia, su tavim, viskas jau... Holsai, įberk į vandenį migdomų- 
jų... 
— Taip, daktare, taip. 

— Štai, Haklūtai, lak... Nagi, geras šunelis, lak vandenį, jis 
skanus... 

Pasigirdo silpnas inkštimas, ir vėl tyla. 

— Puiku, sinjorai, - kalbėjo daktaras Berdas, - jei tas pra- 
keiktas laivas taip nesiūbuotų, galėtume sakyti, kad vakaras pra- 
ėjo gerai. Holsai, rytoj ryte nepamiršk užberti ant žaizdos drus- 
kos. Dabar, sinjorai, padarysime išvadas. Kulminacijos akimir- 
ką čia, laive, artėjo vidurnaktis, o iš Londono gavome žinią, 
kad ten - vidurdienis. Esame priešingoje Londono dienovidi- 
nio pusėje, taigi ties šimtas devyniasdešimt aštuntuoju nuo Ka- 
narų salų. Jei Saliamono salos yra, kaip sakoma, ties Geležies 
salos dienovidiniu ir jei esame teisingoje platumoje, palankaus 

vėjo genami stačiai į vakarus turėtume priplaukti San Kristo- 
balį, ar kaip ten vadinasi ta prakeikta sala. Rasime tai, ko ispa- 
nai ieško dešimtmečius, ir Punto Fijo paslaptis bus mūsų ran- 
kose. Kavendišai, alaus, reikia išgerti į Jo didenybės sveikatą, 
tesaugo jį Dievas. 

— Tesaugo Dievas mūsų karalių, — vienu balsu pritarė kiti 
trys, — visi keturi vyrai, matyt, buvo geraširdžiai, likę ištikimi 
monarchui, kuris tomis dienomis jei dar nebuvo praradęs gal- 
vos, jau buvo beprarandąs karalystę. 

Robertas ėmė galvoti. Ryte atradęs šunį, pastebėjo, kad glos- 
tomas jis nurimo ir tik šiurkščiai palietus tam tikrą vietą sukau- 
kė iš skausmo. Bangų ir vėjų blaškomame laive nedaug reikė- 
jo, kad ligotame kūne sukeltum skirtingas reakcijas. Gal tie 
piktadariai tikėjo gaunantys ženklą iš toli, o iš tikro šuo kentė- 
jo ir vėl patirdavo palengvėjimą priklausomai nuo jį dirginusių 
ar liūliavusių bangų. Arba jei egzistavo, kaip teigė Sen Save- 
nas, bežodžiai sąmokslai, tai Berdas savo rankų judesiais vertė 
šunį reaguoti pagal savo slaptus norus. Argi jis nekalbėjo, kad 
Kolumbas suklydęs norėdamas parodyti nuplaukęs toliau už 
kitus? Nejau pasaulio likimas priklauso nuo to, kaip tie bepro- 
čiai Išaiškins šuns kauksmą? Nejau gurgimas šito nelaimėlio 
pilve vertė tuos nedorėlius manyti, kad jie artėja arba tolsta 
nuo vietos, kurios ieškojo lygiai tokie pat nedori ispanai, pran- 
cūzai, olandai ir portugalai? O jis įsipainiojo į šį nuotykį tik 
tam, kad vieną dieną atskleistų Mazarinui ar jaunajam Kolbe- 
rui būdą, kaip apgyvendinti Prancūzijos laivus kančių išsekin- 
tais šunimis? 

Anie jau buvo nutolę. Robertas išlindo iš savo slėptuvės ir 
sustojo pažiūrėti miegančio šuns, pasišviesdamas smaluotu vir- 
vagaliu. Paglostė jam galvą. Šiame varganame gyvūne matė vi- 
są pasaulio kančią, pašėlusias bepročio klejones. Mokslas, kurį 
jis pamažu dėjos sau galvon nuo Kazalės apgulties iki pat šios 
akimirkos, atvėrė jam akis. Ak, kad būtų likęs sudužėliu negy- 

venamoje saloje, kaip norėjo kavalierius, arba padegęs „Ama- 
rilį“, kaip norėjo kavalierius, arba apsistojęs trečiojoje saloje, 
tarp raudonmedžio spalvos čiabuvių, arba ketvirtojoje saloje, 
ir tapęs ten gyvenusios genties dainiumi. Jei tik būtų radęs Es- 
kondidą, kur galėtų pasislėpti nuo visų šio žiauraus pasaulio 
samdytų žudikų! 

Tuomet jis dar nežinojo, kad likimas jam lėmė penktąją salą, 
gal Paskutinę. 


„Amarilis“ daužėsi lyg išprotėjęs, ir jis, pasilaikydamas vis- 
ko, kas pakliuvo, grįžo į savo kajutę, pasaulio negandas iškei- 
tęs į jūros ligą. Paskui, kaip jau pasakota, laivas sudužo. Savo 
misiją jis atliko sėkmingai: vienintelis likęs gyvas, jis atskleidė 
daktaro Berdo paslaptį. Kuri gal buvo nieko verta. 


Ar neturėtų jis pripažinti, jog palikęs tą beprotišką pasaulį, 
tikrai atsigavo? Sudužimas jam suteikė didžiausią dovaną, trem- 
tį, ir Sinjorą, kurios dabar jau niekas negalės iš jo atimti... 

Tačiau Sala jam nepriklausė, ir liko nepasiekiama. „Dafnė“ 
jam nepriklausė, ir kitas gynė savo teises į ją. Gal norėdamas 
tęsti bandymus, ne mažiau žiaurius nei tie, kuriuos darė dakta- 
ras Berdas. 


20. 


PROTO SKVARBUMAS IR IŠMONĖ 


Robertas ir toliau gaišo laiką, leisdamas Įsibrovėliui Žaisti, ti- 
kėdamasis atskleisti jo žaidimą. Ant denio sustatydavo laikro- 
džius, kiekvieną dieną juos užvesdavo, bėgdavo šerti gyvūnų, 
kad kitas nespėtų to padaryti, sutvarkydavo ant denio ir kiek- 
vienoje kajutėje visus daiktus taip, kad vos anam praėjus, ma- 
tytųsi, jog jis ten jau buvo. Dienas leisdavo kajutėje, bet laiky- 
davo jos duris praviras, kad girdėtų kiekvieną iš denio ar iš triu- 
mo atsklidusį garsą, naktimis budėdavo, gerdavo degtinę, leis- 
davosi į „Dafnės“ triumą. 

Vieną dieną už lynų sandėlio nosies pusėje rado dar du po- 
dėlius: vienas buvo tuščias, kitas net per daug pilnas, kimšte 
prikimštas apkraštuotų lentynų, kad supant laivą nekristų pa- 
dėti daiktai. Aptiko ten saulės išdžiovintų driežų išnarų, nema- 
tytų vaisių kauliukų, įvairiaspalvių akmenų ir jūros nugludintų 
akmenėlių, koralų nuolaužų, prie lentelės segtuku prismeigtų 
vabzdžių, musę ir vorą gintaro gabalėlyje, sudžiūvusį chamele- 
oną, indų, sklidinų skysčio, kur plaukiojo žalčiukai ar ungurė- 
liai, milžiniškas, gal banginio, ašakas, kardą, kuris kažkada, ma- 
tyt, puošė kokios nors žuvies žiomenis, ilgą ragą, kurį palaikė 
vienaragio ragu, bet, manau, jis buvo narvalo. Žodžiu, kamba- 
rys su mokslinga kolekcija, nes tais laikais laivuose turėjo būti 
tyrinėtojų ir gamtininkų. 

Viduryje stovėjo atdara, šiaudais išklota dėžė, tuščia. Kas jo- 

je buvę, Robertas suprato grįžęs į savo kajutę, kur vos atvėrus 
duris jį pasitiko stačias gyvūnas, įvarydamas baimės daugiau, 
nei būtų galėjęs įvaryti gyvas Įsibrovėlis. 

Pelė, kanalizacijos žiurkė, kur ten - neregėtas siaubūnas, 
aukštesnis nei pusė žmogaus ūgio, su ilga grindimis nutįsusia 
uodega, išplėstomis akimis, stovintis ant dviejų kojų, kitas dvi 
lyg rankeles ištiesęs stačiai į jį. Trumpaplaukiu kailiu, o ant pil- 
vo mašna, plyšys, maišas, iš kurio žvelgė tokia pat maža pabai- 
sa. Prisiminkime, kiek Robertas pirmuosius vakarus rašė apie 
žiurkes, kurias tikėjosi išvysti tokias didžiules ir baisias, nes tik 
tokios galėjo gyventi laivuose. Bet šis siaubūnas pranoko pa- 
čius klaikiausius lūkesčius. Nemanė, kad žmogus kada nors būtų 
regėjęs tokias žiurkes, ir visiškai neklydo, nes, kaip vėliau pa- 
matysime, čia būta vieno iš sterblinių. 

Atslūgus pirmajai baimės akimirkai, tapo aišku, kad regi gy- 
vūno iškamšą, be to, prastai padarytą arba sugadintą triumo 
drėgmės: kailis dvokė puvėsiais, o iš nugaros kyšojo šiaudų 
kuokštai. 

Įsibrovėlis, akimirką prieš Robertui įeinant į stebuklų kam- 
barį, paėmė iš ten patį įspūdingiausią daiktą ir, kol šis gėrėjosi 
eksponatais, atnešė į kajutę, gal tikėdamasis, kad jo auka, pra- 
radusi nuovoką, šoks per bortą ir išnyks jūroje. Jis trokšta ma- 
no mirties, nori, kad išprotėčiau, murmėjo, priversiu jį suryti tą 
žiurkę po gabalėlį, jį patį išbalzamuosiu ir patiesiu ant lentynų, 
"prakeiktasai, kur tu slepiesi, kur esi, gal stebi mane, norėda- 
mas pamatyti, kaip einu iš proto, bet aš tave patį iš jo išvarysiu, 
bjaurybe. 

Muškietos buože išstūmė gyvūną ant denio ir, įveikęs pasi- 
šlykštėjimą, paėmė jį rankomis ir išmetė į jūrą. 

Pasiryžęs surasti Įsibrovėlio slėptuvę, grįžo į malkinę, steng- 
damasis vėl neapvirsti ant dabar jau padrikai pasklidusių rąstų. - 
Už malkinės rado patalpą, kuri „Amarilyje“ vadinta džiūvėsių 
sandėliu (arba soute, arba sota). Ten pirmiausia aptiko kruopš- 

čiai įvyniotus žiūronus, galingesnius, nei tie, kuriuos turėjo ka- 
jutėje, gal tai buvo Akių Hiperbolė, skirta tyrinėti dangui. Te- 
leskopas gulėjo lengvo metalo dubenyje, o greta dubens, irgi 
rūpestingai susukti į audinio atraižas, gulėjo kiti neaiškios pri- 
gimties įrankiai, metalinės svartys, ant žiedų užtemptas audek- 
lo gabalas, tarytum šalmas, ir galiausiai trys pilvoti indai, iš kvapo 
galėjai spėti, kad jie sklidini tiršto ir pasenusio aliejaus. Rober- 
tas nesvarstė, kam šis rinkinys skirtas: tą akimirką jis ieškojo 
gyvos būtybės. 

Patikrino, ar po džiūvėsių sandėliu nėra kokios nors kitos 
patalpos. Buvo, bet labai žema, vaikščioti ten galėjo tik ketu- 
-riomis. Apžiūrėjo ją žemai nuleidęs žibintą, kad geriau įmatytų 
skorpionus, be to, bijojo uždegti lubas. Neilgai paropojęs, atsi- 
trenkęs galva į kietą maumedį, suprato, kad pasiekė galą, toli- 
mąją „Dafnės“ Tulę, už kurios girdėjo laivo šonus skalaujančio 
vandens pliuškenimą. Taigi už tos aklinos vietos nieko daugiau 
negalėjo būti. 

Ir liovėsi ieškojęs, tarsi jau būtų atskleidęs visas „Dafnės“ 
paslaptis. 


Jei atrodytų keista, kad ilgiau nei per savaitę nieko neveik- 
damas Robertas nesugebėjo apžiūrėti viso laivo, tereikia pa- 
galvoti apie vaiką, naršantį po didelio protėvių namo rūsius ar 
palėpes. Kas žingsnis jis aptinka dėžes su senomis knygomis, 
nudėvėtais rūbais, tuščiais buteliais, krūvas laužo, senus bal- 
dus, apdulkėjusias, svyrinėjančias spintas. Vaikas eina, sustoja 
prie kokio nors lobio, pamato tamsų prieangį, koridorių, įsi- 
vaizduoja ką nors ten tykojant ir atideda tyrinėjimus kitam kar- 
tui, taip kaskart slinkdamas pirmyn mažais žingsneliais, viena 
vertus, bijodamas per daug pasistūmėti, kita vertus, iš anksto 
mėgaudamasis būsimaisiais atradimais, dar neišblėsus ką tik 
patirtųjų džiaugsmui, ir toji palėpė ar rūsys niekada nesibaigia, 
atverdami vis naujus, dar neištirtus kampelius, kurių užtenka 
visai vaikystei ir dar ilgiau. 

O jei tą vaiką kaskart gąsdintų vis nauji garsai, ar, siekiant 
sulaikyti jį nuo tų meandrų, būtų pasakojamos kraują sting- 
dančios istorijos, ir vaikas tas, be kita ko, būtų dar ir girtas, 
nesunku suprasti, kad erdvė jam plėstųsi su kiekvienu nauju 
atradimu. Ne kitaip ir Robertas išgyveno savo susidūrimą su 
dar nepažįstama aplinka. 


Buvo ankstyvas rytas, Robertas vėl sapnavo. Šį kartą Olan- 
diją. Kardinolo žmonės lydėjo jį į Amsterdamą, kad įsodintų į 
„Amarilį“. Kelionės metu jie sustojo kažkokiame mieste, ir jis 
įėjo į katedrą. Jį apstulbino vaiskios navos, kurios taip skyrėsi 
nuo Italijos ar Prancūzijos bažnyčių. Be ornamentų, tik su ke- 
letu vėliavų prie nuogų kolonų, skaidraus stiklo, be vitražų lan- 
gai — saulės spinduliai audė pieno baltumo tinklą, sutrikdytą 
tik kelių tamsių besimeldžiančiųjų figūrų. Toje rimtyje tesigir- 
dėjo vienas garsas, liūdna melodija, tarytum klaidžiojanti tuo 
dramblio kaulo spalvos oru, gimusi iš kapitelių ar skliautų rak- 
tų. Tik vėliau suprato, kad choro koplyčioje dar vienas juodai 
apsirengęs Žmogus vienišas kampe grojo maža dūdele, įsmei- 
gęs į tuštumą akis. 

Vėliau, jam baigus groti, Robertas prisiartino, paklausdamas, 
ar galėtų jam atsilyginti, šis nepakeldamas akių padėkojo, ir 
Robertas suprato, kad jis aklas. Jis buvo varpininkas (der Mu- 
sycin en Directeur van de Klok-werken, le carillonneur, der Gloc- 
kenspieler, bandė jam paaiškinti), bet kartu grodamas fleita links- 
mino tikinčiuosius, kurie vakarais užtrukdavo šventoriuje ar 
prie bažnyčios esančiose kapinaitėse. Jis mokėjo daugybę me- 
lodijų, o kiekvienos galėdavo sugroti dvi, tris, kartais net pen- 
kias vis sudėtingesnes variacijas, ir jam visai nereikėjo natų: jis 
gimė aklas ir vaikščiojo toje gražioje švytinčioje bažnyčios erd- 
vėje (taip jis pasakė, švytinčioje) matydamas saulę, kaip pasa-. 
kė, oda. Papasakojo Robertui, kad jo instrumentas - gyvas daik- 
tas, jaučiantis metų laikus, ryto ir vakaro temperatūrą, tačiau 

bažnyčioje visada sklinda tam tikra šiluma, todėl medis puikiai 
jaučiasi, - o Robertas, žvarbdamas tame vaiskume, svarstė, kas 
gi tam šiauriečiui yra sklindanti šiluma. 

Muzikantas dar du kartus pagrojo jam pirmąją melodiją, tar- 
damas, kad vadinasi ji „Doen Daphne d'over schoone Maeght“. 
Atsisakė pinigų ir palietė jo veidą, sušnibždėdamas - ar taip 
bent Robertas suprato, - kad „Daphne“ yra švelnumas, kuris 
lydės jį visą gyvenimą. 

Dabar Robertas, „Dafnėje“, atsimerkia ir tikrai girdi iš apa- 
čios pro plyšius tarp lentų sklindant „Daphne“ gaidas, lyg gro- 
jamas metaliniu instrumentu, be variacijų, lygiais tarpais tarsi 
kokį įkyrų priedainį vis kartojant pirmąją melodijos frazę. 

Netruko pagalvoti, kaip giliai prasminga būti laive, pavadin- 
tame „Dafnė“, ir klausytis kūrinio fleitai, kuris vadinasi „Daph- 
ne“. Neverta savęs apgaudinėti, kad tai - tik sapnas. Tai - dar 
vienas Įsibrovėlio duodamas ženklas. 

Jis vėl pasiėmė ginklą, pasistiprino iš statinaitės ir leidosi gar- 
so link. Atrodė, kad jis sklido iš laikrodžių sandėlio. Bet juk, 
sustačius laikrodžius ant denio, patalpa liko tuščia. Ji tebebuvo 
tuščia, muzika sklido iš už jos galinės sienos. 

Pirmą kartą - nustebintas laikrodžių, antrą kartą - susirūpi- 
nęs išnešti juos lauk, jis ir tada, ir dabar nesusimąstė, ar kajutė 
susisiekia su laivo korpusu. Jei taip, galinė siena turėtų būti 
lenkta. Ar tikrai ji tokia? Paveikslas su laikrodžiais klaidino akį 
ir iš pirmo žvilgsnio negalėjai suprasti, ar toji siena plokščia, ar 
lenkta. 

Robertas jau ruošėsi nuplėšti paveikslą, tik staiga suprato, 
jog tai užuolaida, tarsi uždanga. Už jos buvo dar vienerios du- 
rys, taip pat užsklęstos. 

Su Bakcho garbintojams būdinga narsa, tarsi su tokiais prie- 
šais galėtų susidoroti vienu šūviu, jis atstatė muškietą, garsiai 
sušuko ( vienas Dievas žino, kodėl) „Nevers et Saint-Denis!“ ir 
išspyręs duris drąsiai puolė pirmyn. 

Tai, kas stovėjo naujai atrastoje patalpoje, buvo vargonai, 
su dviem dešimtimis vamzdelių viršuje, iš kurių sklido melodi- 
jos gaidos. Vargonai - ant metalinių atramų iškelta medinė kon- 
strukcija — buvo pritvirtinti prie sienos. Viršutinės plokštumos 
viduryje buvo vamzdeliai, o jų šonuose judėjo maži mechan1Z- 
mai. Kairėje ant apvalaus pagrindo matėsi lyg priekalas, aki- 
vaizdžiai tuščiaviduris; aplink tą pagrindą stovėjusios keturios 
figūrėlės ritmiškai judino rankas ir metaliniais plaktukais stuk- 
seno į priekalą. Skirtingo svorio plaktukų dūžiai skambėjo lyg 
sidabras, ir tas garsas nesikirto su iš vamzdelių sklindančia me- 
lodija, o savo akordais ją tarsi komentavo. Robertas prisiminė 
pokalbius su minoritų vienuoliu Paryžiuje, pasakojusiu apie sa- 
vąsias visuotinės harmonijos paieškas, ir atpažino, labiau pagal 
jų darbą nei išvaizdą, Vulkaną ir tris Kiklopus, kuriais, pasak 
legendos, rėmėsi Pitagoras, tvirtindamas, kad muzikos inter- 
valų skirtumas priklauso nuo svorio, skaičiaus ir mato. 

Vamzdelių dešinėje amūriukas beldė (lazdele į medinę ran- 
kose laikomą knygą) tercinų taktą, sudariusį melodijos - o bu- 
vo tai „Daphne“ — pagrindą. 

Čia pat, ant žemesnės plokštumos, driekėsi vargonų klavia- 
tūra, o klavišai iš vamzdelių sklindant gaidoms kilnojosi ir lei- 
dosi, tarsi po juos būtų bėgiojusios kažkieno nematomos ran- 
kos. Po klaviatūra, kur paprastai vargonininkas koja pučia dum- 
ples, buvo cilindras, nusagstytas dantukais ir adatėlėmis, suri- 
kiuotais nenuspėjamai taisyklinga tvarka, arba taisyklingai ne- 
tikėtai, kaip natos ant penklinės, kurios kyla ir leidžiasi, paskui 
staiga lūžta, palikdamos baltus plotus, ir nelauktai sutankėja 
aštuntinėmis. 

Po cilindru matėsi gulsčias skersinis su svertelėmis, kurios 
jam sukantis paeiliui lietė dantukus ir per pusiau pridengtas 
lankstas judino klavišus, o šie pūtė vamzdelius. 

"Tačiau labiausiai stulbino priežastis, dėl kurios cilindras su- 
kosi, o vamzdeliai gaudavo oro. Vargonų šone buvo pritvirtin- 

tas stiklo sifonas, savo forma primenantis šilkaverpio kokoną, 
kurio viduje matėsi dvi vėtyklės, viena virš kitos, dalijusios jį į 
tris nevienodo dydžio dalis. Į sifoną vanduo tekėjo per žarnelę, 
išvestą pro atvirą angą, kuri kartu apšvietė patalpą, matyt, kaž- 
koks nematomas siurbliukas siurbė jį tiesiai iš jūros, bet taip, 
kad piltųsi į kokoną sumišęs su oru. 

Vanduo burbuliuodamas šniokštė į apatinę kokono dalį, ver- 
petu sukosi aplink jo sieneles, išskirdamas orą, kurį susiurbda- 
vo vėtyklės. Vamzdeliu, jungusiu viršutinę kokono dalį su vamz- 
delių apačia, oras dirbtinių dvasios judesių dėka virsdavo gies- 
me. Susikaupęs apačioje vanduo ištekėdavo pro vamzdelį, kris- 
damas ant nedidelio veleno menčių, paskui sutekėdamas į apa- 
čioje padėtą metalinį dubenį, O iš jo pro tą pačią angą laukan. 

Velenas suko skersinį, sukabintą su cilindru, kartu sukda- 
mas ir Šį. 

Girtam Robertui visa tai pasirodė įprastas dalykas, tik pasi- 
juto apgautas, kai cilindras ėmė suktis vis lėčiau, o vamzdeliai 
švilpavo savo melodiją, lyg ji strigtų jiems gerklėje, kiklopai ir 
amūriukas liovėsi stuksėję. Matyt - nors tais laikais daug kal- 
bėta apie amžinąjį judėjimą - nematomas vandens siurblys vei- 
kė tik tam tikrą laiką, paskui jo jėgos išsekdavo. 

Robertas nežinojo, kuo labiau stebėtis: šiuo išmoningu tech- 
nikos vaiduokliu — buvo girdėjęs apie panašius į jį, galinčius 
šokdinti negyvėlius ar sparnuotuosius amūrus, ar tuo, kad Įsi- 
brovėlis, o niekas kitas to negalėjo padaryti, prisuko jį būtent 
tą rytą ir tą valandą. 

Norėdamas pranešti - ką? Kad jis pralaimėjo kovą, dar jos 
nepradėjęs? Kad „Dafnėje“ dar slypėjo tiek staigmenų, kad 
nors visą gyvenimą mėgintų jas atskleisti, tepraranda viltį? 


Vienas filosofas sakė jam, kad Dievas pažįsta pasaulį geriau 
už mus, nes pats jį sukūrė. O norint nors bent kiek prilygti die- 
viškajam Žinojimui, reikėtų įsivaizduoti pasaulį kaip milžinišką 

statinį ir bandyti jį pastatyti. Tą jis privalėjo padaryti. Norėda- 
mas pažinti „Dafnę“, turėjo ją pastatyti. 

Todėl sėdo prie stalo ir nubraižė laivo profilį, remdamasis 
„Amariliu“ ar tuo, ką iki tol sugebėjo pamatyti „Dafnėje“. Tai- 
gi, tarė, štai juto kajutės, o po jomis vairininko kambarėlis; že- 
miau, bet vis dar denio aukštyje, buvo kordegardija ir patalpa, 
kurią kirto vairalazdė. Ji kirto laivo paskuigalį, ir ten jau nieko 
negalėjo būti. Visa tai yra tame pat aukštyje kaip bako virtuvė. 
Už bušprito dar vienas antstatas, o jame, jei teisingai supratau 
painias Roberto parafrazes, turėjo būti ta vieta, kurioje tupė- 
dami iškišę užpakalius už borto plaukiantys laivu anuomet at- 
likdavo savo reikalus. Nusileidus po virtuve, patekdavai į san- 
dėlį. Jį buvo išnaršęs iki forštevenio, iki pat korpuso, ir ten nie- 
ko daugiau negalėjo būti. Dar žemiau jau buvo radęs lynus ir 
fosilijų rinkinį. Toliau nebuvo kur eiti. 

Todėl grįžo atgal ir perėjo visą triumą su paukštynu ir sodu. 
Jei Įsibrovėlis nemokėjo kada panorėjęs pasiversti paukščiu 
ar augalu, ten jis tikrai negalėjo slėptis. Po vairalazde buvo 
patalpa su vargonais ir laikrodžių kambarys. Ir čia jau pasie- 
kė korpusą. 

Nusileidęs dar žemiau, atsidūrė erdviausioje triumo dalyje, 
kur buvo dar maisto atsargų, rąstai ir balastas. Išstukseno šo- 
nus, tikrindamas, ar nėra antro dugno, kurį išduotų skambanti 
tuštuma. Jei laivas nesiskyrė nuo kitų, triume negalėjo būti vie- 
tos kitoms slėptuvėms. Nebent Įsibrovėlis būtų lyg siurbėlė pri- 
lipęs prie kilio, tik naktimis įšliauždamas į laivą, tačiau šis pa- 
aiškinimas iš visų, kuriuos dar buvo linkęs sugalvoti, jam atro- 
dė mažiausiai moksliškas. 

Paskuigalyje, maždaug po vargonų kambariu, buvo patalpa, 
kur stovėjo dubuo, teleskopas ir daug kitų instrumentų. Pagal- 
vojo, kad ją apžiūrėdamas nepatikrino, ar ji baigiasi stačiai už 
vairalazdės, bet iš piešinio, kurį sau tuo pat metu paišė, neatro- 
dė, kad ten būtų galėjusi atsirasti dar kokia nors tuštuma, - jei 

tik teisingai nubraižė paskuigalio išlinkimą. Apačioje - tik ak- 
linas tunelis ir nieko daugiau, - tuo buvo visiškai tikras. 

Taigi, suskirstęs laivą patalpomis, užpildė jį visą, nepalikda- 
mas laisvos erdvės. Išvada: Įsibrovėlis neturi savo nuolatinio 
būsto, jis vaikščioja ten, kur Robertas yra lyg antroji mėnulio 
pusė, kurią visi žinome esant, bet niekada nematome. 

Kas gali pamatyti antrąją mėnulio pusę? Nejudamų žvaigž- 
džių gyventojas, todėl būtų galėjęs palaukti nesijudindamas iš 
vietos ir būtų išvydęs atsisukant slepiamą veidą. Kol judės kar- 
tu su Įsibrovėliu ar paliks Įsibrovėliui spręsti, kaip turėtų judė- 
ti, jis niekada jo neišvys. 

Robertas pats privalėjo tapti nejudama žvaigžde ir priversti 
Įsibrovėlį judėti. O kadangi Įsibrovėlis būdavo denyje tuomet, 
kai jis gulėdavo lovoje, arba atvirkščiai, privalėjo įtikinti jį, jog 
guli lovoje, kad užkluptų denyje. 

Norėdamas apgauti Įsibrovėlį, paliko kapitono kajutėje švie- 
są, kad šis manytų jį rašant. Paskui užlipo į patį bako viršų, 
tiesiai už varpo, kad sukiodamasis matytų erdvę po bušpritu, o 
priešais galėtų stebėti visą denį ir jutą iki pat paskuigalio žibin- 
to. Greta pasidėjo muškietą ir, manau, statinaitę degtinės. 

Naktį praleido įsiklausydamas į mažiausią triukšmą, tarsi ir 
toliau sektų daktarą Berdą, žnaibydamas ausis, kad neužmig- 
tų, iki pat aušros. Viskas perniek. 

Tuomet grįžo į kajutę, kur žiburys jau buvo užgesęs. Ir rado 
savo lapus sujauktus. Kol jis kentė nakties vėsą ir ryto rasą, 
Įsibrovėlis čia praleido naktį, gal skaitydamas jo laiškus Sin- 
jorai! 

Priešininkas įsibrovė į jo prisiminimus... Prisiminė Salazaro 
įspėjimą: atskleisdamas savo jausmus, atvėrė išlaužą į savo pa- 
ties sielą. 

Puolė atgal į denį ir ėmė šaudyti kur pakliuvo, - taip suskal- 
dė stiebą, — ir šaudė tol, kol pagaliau suvokė, kad šitaip nieko 
neužmuš. Per tą laiką, kurį truko užtaisydamas muškietą tarp 

vieno šūvio ir kito, priešas galėjo puikiai pasivaikščioti, juok- 
damasis iš visos tos sumaišties, sukėlusios tik gyvūnus triume, 
nes iš apačios atsklido jų sukeltas triukšmas. 

Taigi jis juokėsi. Tačiau kur? Robertas grįžo prie savo pieši- 
nio, taręs, kad nieko neišmano apie laivų statybą. Piešinys vaiz- 
davo tik laivo viršų, apačią ir ilgį, bet ne plotį. Pažiūrėjus sker- 
sai laivo (sakytume, į jo skersinį pjūvį), neatrodė, kad jame ga- 
letų būti kitų slėptuvių, bet išilgai jo galėjo būti tarp jau žino- 
mų patalpų. 

Robertas tik dabar suvokė, kad tame laive trūko daugelio 
dalykų. Pavyzdžiui, nerado kitų ginklų. Tarkime, juos pasiėmė 
jūreiviai — jei laivą paliko savo valia. Bet „Amarilio“ triume 
buvo daug statybinės medienos, skirtos taisyti stiebams, vairui 
ar laivo šonams, jei šie nukentėtų per audras, čiagi rado daug 
neseniai supjautų malkų virtuvės krosniai, bet nieko panašaus 
į ilgai džiovintus ąžuolo, maumedžio ar eglės rąstus. O kartu, 
be šios medžiagos, trūko ir dailidės įrankių: įvairių pjūklų ir 
kirvių, plaktukų ir vinių... 

Ar laive buvo kitų patalpų? Jis perpiešė brėžinį, mėginda- 
mas pavaizduoti laivą ne taip, kaip atrodytų žvelgiant iš šono, 
bet lyg žiūrėtų iš viršaus, pro groteles, nutaręs, kad tame įsi- 
vaizduojamame avilyje po vargonų patalpa dar turėtų būti an- 
ga, pro kurią be kopėčių galėtum patekti į aklinąjį tunelį. Ne- 
buvo ten gana vietos, kad tilptų viskas, ko trūko laive, bet, šiaip 
ar taip, dar viena patalpa. Jei žemose aklinojo tunelio lubose 
būtų anga, skylė, pro kurią galėtum patekti į tą dar nežinomą 
erdvę, iš jos jau būtų galima užlipti į laikrodžių kambarį, O iš 
ten - lakstyti po visą laivą. 

Dabar Robertas neabejojo: priešas tegalėjo būti ten. Nusku- 
bėjo žemyn, įlindo į tunelį, šį kartą apšviesdamas lubas. Ten 
pamatė dangtį. Susitvardė, kad iškart jo neatkeltų. Jei Įsibro- 
vėlis buvo ten, viršuje - jis tikrai laukė, kol Robertas iškiš gal- 
vą, 0 tuomet jau būtų juo atsikratęs. Derėjo jį užpulti iš ten, iš 

kur antpuolio jis visai nesitikėjo, taip, kaip būdavo daroma Ka- 
zalėje. Jei ten buvo patalpa, ji turėjo ribotis su ta, kurioje rado 
teleskopą, ir iš ten turėtų rasti kokį kelią. 

Užlipo į viršų, perėjo džiūvėsių podėlį, perlipo per instru- 
mentus ir atsidūrė priešais sieną, kuri - tik dabar tai suprato — 
nebuvo iš kietmedžio kaip kad laivo korpusas. 

Pertvara nebuvo tvirta: jis spyrė koja kaip tąsyk, kai norėjo 
patekti į patalpą, iš kurios girdėjo sklindant muziką, - ir medis 
pasidavė. 

Atsidūrė blankiai apšviestame urve, su langeliu išlenktoje ga- 
linėje sienoje. O ten ant gulto, beveik iki smakro pritraukęs ke- 
lius, ištiestoje rankoje laikydamas didelį pistoletą sėdėjo Kitas. 

Tai buvo senis išsiplėtusiais akių vyzdžiais, kaulėtu, Žilstelė- 
jusia barzdele apvestu veidu, retais pasišiaušusiais žilais plau- 
kais, beveik bedante burna su bruknių spalvos dantenomis, ap- 
sisiautęs rūbu, kitados juodu, o dabar nusėtu išblukusiomis dė- 
mėmis. 

Atstatęs pistoletą, kurį laikė suspaudęs abiem delnais, dre- 
bančiomis rankomis, jis šaukė silpnu balsu. Pirmas sakinys bu- 
vo vokiškai arba olandiškai, antrasis, neabejotinai pakartojan- 
tis pirmojo turinį, prasta italų kalba — tai rodė, kad jau buvo 
nustatęs savo pašnekovo kilmę naršydamas po jo popierius. 

— Jei pajudėsi - užmušiu! 

Robertas buvo taip nustebintas to, ką išvydo, kad nespėjo nė 
sureaguoti. Tai išėjo į gera: per tą laiką pastebėjo, kad ginklo 
saugiklis nuleistas, - įrodymas, jog Priešas nelabai išmanė karo 
meną. 

Tuomet prisiartino, mandagiai paėmė pistoletą už vamzdžio, 
bandydamas išplėšti jį iš rankeną suspaudusių delnų, nors toji 
būtybė kažką piktai rėkė, vokiškai. 

Pagaliau Robertas vargais negalais atėmė ginklą, tas krito 
be jėgų ant gulto, o Robertas priklaupė šalia, prilaikydamas jo 
galvą. 

— Sinjore, - tarė, - nenoriu jūsų skriausti. Aš jūsų draugas. 
Supratote? Amicus! 

Kitas tik Žiopčiojo be balso, išvertęs akių baltymus, ar, tei- 
singiau, raudonius, ir Robertas išsigando, kad tas jau miršta. 
Paėmė jį leisgyvį ant rankų ir nusinešė į savo kajutę. Pagirdė 
vandeniu, davė šlaką degtinės, o tas, tardamas „Gratias ago, 
domine“, pakėlė ranką, lyg laimintų, ir tik tuomet Robertas, 
geriau įsižiūrėjęs rūbą, suprato, jog prieš jį dvasininkas. 


21. 


TELLURIS THEORIA SACRA* 


Neaprašinėsiu jųdviejų pokalbio, trukusio dvi dienas. Dar ir to- 
dėl, kad nuo tos akimirkos Roberto užrašai tampa vis glaustesni. 
Svetimoms akims perskaičius jo išpažintį Sinjorai (taip niekada 
ir neišdrįso savo naujojo draugo to paklausti), jis ilgam liaujasi 
rašyti, sausai tepažymėdamas, ką sužinojęs ir kas įvykę. 

Taigi priešais Robertą buvo tėvas Kasparas Vanderdroselis, 
Societate Iesu, olim in Herbipolitano Franconiae Gymnasio, pos- 
tea in Collegio Romano Matheseos Professor ir ne tik, o dar astro- 
nomas bei daugelio kitų mokslų tyrinėtojas prie Generalinės Or- 
dino Kurijos. „Dafnė“, vadovaujama kapitono olando, jau anks- 
čiau plaukusio šiais keliais „Veerenigde Oost-Indische Compag- 
nie“ reikalais, prieš daug mėnesių paliko Viduržemio jūros pa- 
krantes ir apiplaukė Afriką, tikėdamasi pasiekti Saliamono sa- 
las. Siekė lygiai to paties, ką daktaras Berdas norėjo atlikti plauk- 
damas „Amariliu“, tik „Amarilis“ ieškojo Saliamono salų plauk- 
damas iš rytų į vakarus, o „Dafnė“ pasirinko priešingą kryptį, 
nors tai neką tekeitė: į Antipodus galėjai patekti ir iš vienos, ir iš 
kitos pusės. Saloje (tėvas Kasparas rodė pakrantės pusėn, už me- 
džių) turėję pastatyti Maltiečių Observatoriją. Visiškai neaišku, 
kas tai turėję būti, bet Kasparas šnabždėjo apie ją kaip apie to- 
kią garsią paslaptį, apie kurią kalba visas pasaulis. 


* Sventoji žemės teorija 

„Dafnė“ į šias vietas plaukė ilgai. Žinia, kaip tuomet buvo 
keliaujama jūromis. Palikęs Molukų salas, ketindamas nuplaukti 
į Švento Tomo uostą Naujojoje Gvinėjoje, nes derėjo aplankyti 
vietas, kur jėzuitų ordinas turėjo savo misijas, audros nublokš- 
tas laivas pasiklydęs nežinomose jūrose priplaukė salą, kurioje 
gyveno milžiniškos žiurkės sulig vaiko ūgiu, ilgiausia uodega ir 
sterble ant pilvo - vienos tokios iškamšą Robertas kaip tik ir 
matė (tėvas Kasparas prikišo jam, kad išmetė „Wunder, kuris 
vertas tiek kiek Peru“). 

Draugiški gyvūnai, pasakojo tėvas Kasparas, apsupo išlipu- 
sius į krantą Žmones, tiesdami rankeles prašė maisto, netgi tam- 
pė juos už drabužių, o kartu buvo ir patyrę vagišiai - iš vieno 
jūreivio kišenės ištraukė džiūvėsius. 

Dabar prašyčiau leisti ir man įsiterpti, su visa pagarba tėvui 
Kasparui: tokia sala tikrai yra ir jos nesupainiosi su jokia kita. 
Tos netikros kengūros vadinasi Ouokkas, jos gyvena tik ten, 
Rotnesto saloje, kurią olandai buvo ką tik atradę ir taip ir pa- 
vadinę rottenest - žiurkių lizdas. O kadangi toji sala yra prie- 
šais Pertą, reiškė, jog „Dafnė“ priplaukė vakarinę Australijos 
pakrantę. Prisiminus, kad ji, be to, buvo ties trisdešimtąja pie- 
tų lygiagrete ir į vakarus nuo Molukų salų, o turėjo plaukti į 
rytus, tik mažumą nusileisdama žemiau pusiaujo, tenka pripa- 
Žinti, jog „Dafnė“ pasiklydo. 

Jei tai būtų viskas! Plaukusieji „Dafne“ negalėjo nepastebė- 
ti netoli tos salos kitos pakrantės, bet tikriausiai pagalvojo, jog 
tai tik dar viena salelė, kur gyvena kokie nors kiti graužikai. Jie 
gi ieškojo visai ko kito, ir kas žino, ką tėvui Kasparui rodė laivo 
prietaisai. Neabejotinai buvo per keletą yrių nuo tos Terra 
Incognita e Australis, apie kurią žmonija jau daug amžių sva- 
jojo. Nesuprantama visai kas kita, - nes „Dafnė“ galų gale 
atsidūrė (kaip įsitikinsime) ties aštuonioliktuoju pietų ilgu- 
mos laipsniu, — kaip galėjo jie apiplaukti mažiausia du ketvir- 
čius Australijos, jos nepastebėdami: arba pasuko į šiaurę, plauk- 

dami tarp Australijos ir Naujosios Gvinėjos, kur galėjo sėsti 
ant seklumos vienoje ar kitoje pakrantėje, arba leidosi į pie- 
tus, plaukdami tarp Australijos ir Naujosios Zelandijos, visą 
laiką matydami atvirą jūrą. 

Gal kas pamanys, kad pasakoju nebūtus dalykus, bet maž- 
daug tuo pat metu, kai nutiko mūsų istorija, Abelis Tasmanas, 
išplaukęs iš Batavijos, pasiekė žemę, kurią pavadino Van Di- 
menu ir kuri šiandien žinoma Tasmanijos vardu. Jis irgi ieškojo 
Saliamono salų, todėl plaukė visą laiką laikydamasis dešiniau 
pietinių tos žemės pakrančių, nė neįsivaizduodamas, kad už 
jos yra šimtą kartų didesnis žemynas, kol pagaliau priplaukė 
Naujosios Zelandijos pietryčius, paskui pasuko į šiaurės rytus 
ir pasiekė Tongos salas; tuomet, manau, prasmukęs pro koralų 
rifus ir pasukdamas link Naujosios Gvinėjos, atsidūrė maždaug 
toje pat vietoje kaip „Dafnė“. Kitaip tariant, atšoko rikošetu 
lyg biliardo kamuoliukas, bet jūreiviams, atrodo, dar ilgai buvo 
lemta plaukti per du žingsnius nuo Australijos, jos nepastebint. 

Todėl patikėkime tėvo Kasparo pasakojimu. Pasatų genama 
„Dafnė“ pateko į vieną iš audrų ir buvo taip apgadinta, kad 
turėjo sustoti dievažin kokioje saloje - be medžių, su smėlėtų 
pakrančių apsuptu ežerėliu viduryje. Ten pasitaisė laivą, - štai 
kodėl jame nebuvo statybinės medienos atsargų. Tuomet vėl 
leidosi į kelią, kol pagaliau išmetė inkarą šioje įlankoje. Kapi- 
tonas pasiuntė į sausumą valtį su žvalgybos būriu; toji jiems 
pasirodė neapgyventa, dėl viso pikto užtaisė ir nukreipė į ją tas 
kelias laivo patrankas, paskui ėmėsi trijų esminių žygių. 

Pirma, pasirūpinti vandens ir maisto, kurio atsargos jau se- 
ko; antra, sugauti ir surinkti kuo daugiau įvairių vietinės fau- 
nos ir floros pavyzdžių, kurie pradžiugintų tėvynėje likusius Or- 
dino gamtininkus; trečia, kirsti medžius, taip pasirūpinant rąs- 
tų, lentų ir kitos medžiagos, kurios galį prireikti vėl ištikus ne- 
laimei. Paskutinis darbas buvo: ant vienos iš Salos aukštumų 
pastatyti Maltiečių Observatoriją, - ši užduotis pasirodė pati 

sunkiausia. Jie turėjo iškelti iš triumo ir nugabenti į krantą vi- 
sus dailidės įrankius ir įvairias Observatorijos dalis, tie darbai 
sugaišino daug laiko dar ir todėl, kad negalėjo pasiekti kranto 
plaukdami stačiai per įlanką: visu jos pločiu tarp laivo ir sausu- 
mos, beveik sulig vandens paviršiumi, tik su keletu pernelyg 
siaurų properšų, driekėsi užtvara, pylimas, koralų Erdwall - žo- 
džiu, tai, ką mes šiandien vadiname koralų rifu. Po daugelio 
nevaisingų bandymų suprato, jog reikia apiplaukti įlankos pie- 
tinėje dalyje buvusį iškyšulį, kur rado palankią išsilaipinti vie- 
tą. „Štai kodėl mes dabar nematome jūreivių pamestos valties, 
nors ji vis dar ten, heu me miserum!“ Kaip galima suprasti iš 
Roberto aprašymo, tas teutonas gyvendamas Romoje bendra- 
vo lotyniškai su broliais iš šimto šalių, bet kalbėti itališkai ne- 
daug turėjęs progų. 

Baigus statyti Observatoriją, tėvas Kasparas ėmėsi savo ste- 
bėjimų, kuriuos sėkmingai tęsė beveik du mėnesius. Ką tuo me- 
tu veikė įgula? Tinginiavo, o drausmė laive vis labiau silpo. Ka- 
pitonas buvo prikrovęs į laivą daug statinaičių su degtine, skir- 
ta naudoti tik padrąsinimui per audras, ir labai saikingai, arba 
mainams su čiabuviais, tačiau įgula pasipriešinusi visiems įsa- 
kymams ėmė tempti jas į denį ir visi prisisprogo, neišskiriant 
nė kapitono. Tėvas Kasparas dirbo, o jie leido dienas lyg lauki- 
niai, net Observatorijoje girdėjosi jų nešvankios dainos. 

Vieną labai karštą dieną tėvas Kasparas, vienui vienas dir- 
bęs Observatorijoje, nusivilko abitą (tuo baisiai nusidėdamas 
kuklumo įžadams, kartojo susigėdęs, kaip dera doram jėzuitui; 
teatleidžia jam Dievas, netrukęs jį nubausti!) ir jam į krūtinę 
įgėlė vabzdys. Iš pradžių tepajutęs įkandimą, bet vakare, kai 
sugrįžo į laivą, pakilo didelis karštis. Niekam apie šį atsitikimą 
nepasakojo, naktį jam ūžė ausyse ir labai skaudėjo galvą, - ka- 
pitonas praskleidė abitą ir ką ten pamatė? Pustulę, kokia atsi- 
randa įkandus širšei, o netgi didesniam uodui. Bet tiesiog aky- 
se pūlinėlis virto karbunkulu, piktvote, juostančiu furunkulu, 

žodžiu, bubonu, akivaizdžiai liudijančiu pestis, quae dicitur bu- 
bonica, kaip nedelsiant buvo įrašyta laivo dienoraštin. 

Kilo panika. Tėvas Kasparas bergždžiai pasakojo apie vabz- 
dį, juk žinia, kad užsikrėtęs maru meluoja, idant nebūtų at- 
skirtas. Veltui bandė įtikinėti puikiai žinąs, kaip atrodo ser- 
gantys maru, o šitai nebuvo panašu į marą dėl daugelio prie- 
žasčių. Įgula, norėdama atsikratyti užkrato, jau ruošėsi išmesti 
ji Į jūrą. 

Tėvas Kasparas mėgino aiškinti, kad per didžiąją maro epi- 
demiją, užgriuvusią Milaną ir Šiaurės Italiją prieš porą tuzinų 
metų, kartu su kitais Ordino vienuoliais buvo pasiųstas dirbti į 
lazaretus, kur galėjo tiesiogiai tyrinėti šį reiškinį. Todėl apie tą 
užkrečiamą ligą daug išmanė. Yra ligų, kurios puola tik pavie- 
nius žmones įvairiose vietose ir įvairiu laiku, kaip antai Sudor 
Anglicus, kitos būdingos tik kuriam nors kraštui, kaip Dysen- 
teria Melitensis ar Elephantiasis Aegyptia, dar kitos, kaip ma- 
ras, ilgą laiką kankina visus daugelio kraštų gyventojus. Marą 
pranašauja Saulės dėmės, užtemimai, kometos, požemių gyvū- 
nai, būriais paliekantys savo urvus, nuodingų garų nuvytinti au- 
galai, o nė vienas Iš tų ženklų nepasirodė nei laive, nei sausu- 
moje, nei danguje, nei jūroje. 

Kita vertus, marą sukelia iš pelkių kylantis dvokas, per karą 
kritusių pūvančių kūnų smarvė ar net skėrių antplūdis, kurie 
būriais skęsta jūroje, o paskui išplaunami į krantą. Užsikrečia- 
ma kvėpuojant tomis išgaromis: joms patekus į burną ar plau- 
čius ir tuščiavidure gysla pasiekus širdį. O plaukiojimo metu, 
be pasmirdusio vandens ir maisto, kurie sukelia skorbutą, o ne 
marą, keliautojai nekvėpuoja jokiais kenksmingais garais, prie- 
šingai, mėgaujasi tyru oru ir sveikais vėjais. 

Kapitonas tvirtino, kad išgarų dalelės ilgai lieka prikibu- 
sios prie rūbų bei daugelio kitų daiktų, taigi laive gal buvęs 
kas, išlaikęs užkratą, o paskui jį paskleidęs. Ir prisiminė kny- 
gų Istoriją. 

Tėvas Kasparas į kelionę buvo pasiėmęs keletą gerų knygų 
apie jūreivystę: Medinos „LArte del navegar“, Snelijaus „Iy- 
phis Batavus“ ir Petro Angjeriečio „De rebus oceanicis et orbe 
novo decades tres“, - kartą jis papasakojo kapitonui įsigijęs jas 
Milane kone už dyką: praūžus marui, Krantinėje ant akmeni- 
nio aptvaro buvo išparduodama visa vieno be laiko mirusio sin- 
joro biblioteka. Taip įsigijęs mažą asmeninę kolekciją, kurią 
skaitydavęs net jūrose. 

Kapitonas neabejojo, kad knygos, priklausiusios mirusiam 
maru, buvo užkrato nešiotojos. Žinia, marą perneša nuodingi 
tepalai, jam net tekę skaityti apie žmones, kurie mirė skaityda- 
mi knygas, nes kaskart palaižydavę pirštą versdami jų lapus, o 
šie buvę sutepti nuodais. 

Tėvas Kasparas sunerimo: ne, Milane jis tyrė sirgusiųjų ma- 
ru kraują naujausia technikos išmone, vadinama okuliaru, ar- 
ba mikroskopu, ir matė tame kraujyje plūduriuojančius tary- 
tum kirminėlius, o būtent jie yra to contagium animatum dale- 
lės, kurios vis naturalis atsiranda iš kiekvieno trūnėsio ir per- 
duodamos propagatores exigui, per prakaito poras, burną ar net 
ausis. Bet tie knibždantys padarai yra gyvi ir jiems misti reikia 
kraujo, todėl jie negalėtų dvylika ar daugiau metų išgyventi ne- 
gyvose popieriaus skaidulose. 

Kapitonas nenorėjo nieko girdėti, ir nedidelę puikią tėvo Kas- 
paro biblioteką nusinešė jūros bangos. To dar negana: nors tėvas 
Kasparas kartojo, kad marą gali pernešti šunys ir musės, bet, 
kiek jam Žinoma, ne žiurkės, įgula puolė šias naikinti, šaudyda- 
ma kur papuolė, rizikuodama suvarpyti laivo šonus. Pagaliau, 
kai po dienos tėvo Kasparo karštinė vis dar neatslūgo, o bubo- 
nas nė kiek nesumažėjo, kapitonas apsisprendė: visi kelsis į Salą, 
kur palauks, kol tėvas Kasparas mirs arba pasveiks, o laivas tuo 
metu apsivalys nuo visų piktybinių užkratų ar išskyrų. 

Pasakyta padaryta: visi kas gyvas laive sėdo į ginklų bei įna- 
gių prikrautą valtį. Nutarus, kad mirus tėvui Kasparui, iki lai- 

vas apsivalys, turėsią praeiti du arba trys mėnesiai, sutarta pa- 
statyti sausumoje trobeles, ir viskas, kas „Dafnėje“ tiko dirbtu- 
vėms įrengti, buvo nugabenta į krantą. 

Ką jau kalbėti apie didžiąją dalį degtinės statinaičių. 

— Jie blogai nusprendė, - su kartėliu kalbėjo tėvas Kasparas, 
sielvartaudamas dėl bausmės, kurią dangus jiems pasiuntė to- 
dėl, kad jį vieną paliko pražūčiai laive. 

Tikrai, vos atvykę, pasigavę miške nudobė kelis žvėris, vaka- 
re uždegė pakrantėje didžiulius laužus ir lėbavo tris dienas ir 
tris naktis. 

Matyt, laužai patraukė laukinių dėmesį. Nors pati Sala buvo 
negyvenama, tame archipelage gyveno juodi lyg afrikiečiai žmo- 
nės, puikūs jūreiviai. Vieną rytą tėvas Kasparas išvydo kokią de- 
šimtį nežinia iš kur atsiradusių luotų išplaukiant iš už tos didelės 
salos vakaruose ir sukant įlankos link. Jie buvo išskobti iš medžio 
kamieno, kaip ir Naujojo pasaulio indėnų, tačiau dvigubi: vienoje 
pusėje sėdėjo irklininkai, o kita šliuožė vandeniu lyg slidė. 

Iš pradžių tėvas Kasparas išsigando, kad jie plaukia į „Daf- 
nę“, bet šie, atrodė, norėjo jos išvengti, krypdami stačiai į užu- 
tėkį, kuriame buvo išsilaipinę jūreiviai. Jis bandė riksmais per- 
spėti vyrus Saloje, bet šie girti miegojo. Trumpai tariant, jūrei- 
viai pamatė juos netikėtai išnyrant iš už medžių. 

Pašoko lyg įgelti, nes čiabuviai neatrodė taikiai nusiteikę, bet 
niekas nieko negalėjo suvokti, juo labiau kur palikę ginklus. 
Tik kapitonas žengė priekin ir-pistoleto šūviu patiesė vieną iš 
užpuolikų. Išgirdę šūvį ir pamatę krentant draugą, nors niekas 
jo nebuvo palietęs, čiabuviai ženklais parodė pasiduodą, o vie- 
nas prisiartino prie kapitono, tiesdamas nuo kaklo nusiimtą 
vėrinį. Kapitonas pasilenkė, paskui, matyt, ieškodamas, ką ga- 
lėtų duoti mainais, pasisuko į saviškius kažko klausdamas. 

Tai darydamas, atsuko čiabuviams nugarą. 

"Tėvo Vanderdroselio nuomone, čiabuvius dar iki pasigirs- 
tant šūviui nustebino kapitono elgesys, - buvo jis batavas di- 

džiule šviesia barzda ir žydromis akimis - tokių bruožų, ku- 
riuos vietiniai, matyt, priskyrė dievybėms. Bet vos jis parodė 
nugarą (akivaizdu, jog tų laukinių genčių manymu dievybė ne- 
galėjo turėti nugaros), čiabuvių vadas rankoje laikyta kuoka 
sutriuškino jam galvą, jis krito kniūbsčias ir daugiau nepajudė- 
jo. Juodieji žmonės puolė jūreivius ir šiems dar nespėjus susi- 
vokti, kaip gintis, išžudė visus iki vieno. 

Prasidėjo siaubinga puota, trukusi tris dienas. Sergantis tė- 
vas Kasparas viską stebėjo pro žiūronus ir nieko negalėjo pa- 
daryti. Įgulos vyrai virto skerdžiamais gyvuliais: iš pradžių Kas- 
paras matė, kaip juos išrengę laukiniai džiaugsmingai rėkau- 
dami pasidalino jų daiktus ir rūbus, paskui sukapojo, išvirė ir 
galiausiai ramiai suvalgė, užgerdami garuojančiu skysčiu ir dai- 
nuodami dainas, galėjusias atrodyti taikias, jei ne prieš tai įvy- 
kusi pragaištinga kermesė. 

Pasisotinę čiabuviai pradėjo rodyti pirštais į laivą. Turbūt ne- 
susiejo jo su jūreiviais: toks didingas, su stiebais ir burėmis, toks 
skirtingas nuo jų varganų kanojų jis, jų manymu, negalėjo būti 
žmogaus rankų kūrinys. Pasak tėvo Kasparo (maniusio, kad ge- 
rai pažįstąs viso pasaulio stabmeldžių mentalitetą, apie kurį jam 
Romoje pasakojo grįžę keliautojai jėzuitai), tikėjo jį esant gyvū- 
nu, o tai, kad jis nesikišo į jų antropofagines apeigas, tik sutvirti- 
no jų tikėjimą. Kita vertus, tvirtino tėvas Kasparas, ir Magelanas 
pasakojęs, kad čiabuviai tikėję, jog iš dangaus atskridę laivai yra 
tikrosios valčių motinos, kurios žindo jas, pritvirtintas prie bor- 
tų, o paskui atjunko, nustumdamos į vandenį. 

Bet kažkuriam, matyt, šovė mintis, kad jei gyvūnas yra nuo- 
lankus, o jo mėsa tokia pat minkšta kaip jūreivių, verta jį už- 
pulti. Ir jie pasuko „Dafnės“ link. Tuomet taikusis jėzuitas, ne- 
norėdamas jų prisileisti (jo Ordino priesakas buvo gyventi ad 
majorem Dei gloriam, o ne mirti kažkokių pagonių, cujus Deus 
venter est, pasitenkinimui) prikišo ugnį prie vienos jau užtaisy- 
tos ir nukreiptos į Salą patrankos dagties ir iššovė sviedinį, ku- 

ris su dideliu trenksmu, dūmams gaubiant vieną „Dafnės“ šo- 
ną, lyg gyvūnas švokštų iš pykčio, nukrito tarp luotų, apversda- 
mas du iš jų. l 

Stebuklas buvo labai iškalbingas. Laukiniai grįžo į Salą: pra- 
dingo miško tankmėje ir netrukus vėl pasirodė nešini Žiedų ir 
lapų vainikais, kuriuos sumetė į vandenį, palydėdami pagar- 
biais mostais, ir pasukę luotų nosis į pietvakarius išnyko už va- 
karinės salos. Suirzusiam gyvūnui manė atidavę pakankamą 
duoklę, ir tikrai nėra jiems ko vėl rodytis tose vietose, kur siau- 
tėjo užgauli ir kerštinga būtybė. 

Tokią istoriją papasakojo tėvas Kasparas Vanderdroselis. Iki 
pasirodant Robertui jis sirgo daugiau nei savaitę, tačiau savo 
gamybos mikstūrų („Spiritus, Olea, Flores, und andere der- 
gleichen Vegetabilische / Animalische / und Mineralische Me- 
dicamenten“) dėka jau buvo pradėjęs sveikti, kai staiga vieną 
naktį išgirdo žingsnius denyje. 

"Tuomet iš baimės vėl susirgęs, palikęs savo kajutę ir pasislė- 
pęs toje skylėje, kartu pasiėmęs savo vaistus ir pistoletą, nė ne- 
suprasdamas, kad šis neužtaisytas. Iš ten išeidavęs tik maisto ir 
vandens. Iš pradžių, norėdamas atgauti jėgas, vogęs kiaušinius, 
paskui nutaręs pasitenkinti vien vaisiais. Galiausiai įsitikinęs, 
kad Įsibrovėlis (tėvo Kasparo pasakojime tas Įsibrovėlis, be abe- 
jo, Robertas) - mokytas vyras, kuriam rūpįs laivas ir visa, kas 
jame buvo, ėmė įtarti, jog jis — ne sudužėlis, o kokios nors ere- 
tikų šalies, norėjusios atskleisti Maltiečių Observatorijos pa- 
slaptis, šnipas. Štai kodėl gerasis tėvas elgėsi taip vaikiškai, ti- 
kėdamasis priversti Robertą palikti šį velnių apsėstą laivą. 


Dabar atėjo Roberto eilė papasakoti savo istoriją ir jis, neži- 
nodamas, kiek iš jo užrašų tėvas Kasparas spėjo perskaityti, 
ilgėliau sustojo prie savo misijos ir kelionės „Amariliu“. Pasa- 
kojimo valanda išmušė baigiantis dienai, kai išsivirė gaidžiuką 
ir atkimšo paskutinį kapitono butelį. Tėvui Kasparui reikėjo 

atgauti jėgas ir pagerinti kraują, — tad abu šventė tai, kas ir 
vienam, ir kitam atrodė grįžimas į žmonių bendruomenę. 

— Juokinga! — tarė tėvas Kasparas, išklausęs neįtikimą dak- 
taro Berdo istoriją. - Dar niekad negirdėjau apie tokį Žvėriš- 
kumą. Kodėl reikėjo jį taip kankinti? Galvojau jau viską girdė- 
jęs apie ilgumų paslaptį, bet tik ne tai, kad galima jas nustatyti 
naudojant ungventum armarium! Jei tai būtų įmanoma, jėzui- 
tai seniai taip būtų padarę. Tai visiškai nesusiję su ilgumomis, 
parodysiu tau, kaip gerai aš dirbu, ir pamatysi, kad viskas yra 
kitaip... 

— O jūs, - paklausė Robertas, - ieškojote Saliamono salų ar 
norėjote įminti ilgumų paslaptį? 

— Ir viena, ir kita, supranti? Randi Saliamono salas ir jau 
Žinai, kur yra šimtas aštuoniasdešimtas dienovidinis, randi šimtą 
aštuoniasdešimtąjį dienovidinį, ir jau Žinai, kur yra Saliamono 
salos! 

— Kodėl gi šios salos turėtų būti šitame dienovidinyje? 

— O, mein Gott, teatleidžia man Viešpats, kad be reikalo 
paminėjau Jo Švenčiausiąjį Vardą. In primis, Saliamonas, kaip 
parašyta Karalių Knygoje, pastatęs šventyklą, surinko didelį 
laivyną, ir tas laivynas nuplaukė į Ofyro salą, iš kur atvežė jam, 
kaip tu sakai?:. quadringenti und viginti... 

— Keturi šimtai dvidešimt... 

— Keturis šimtus dvidešimt aukso talentų, labai didelius tur- 
tus: Biblija rašo „labai mažai“ — supraskim: „labai daug“, tas 
pat, kaip sakyti pars pro toto. O tokių turtų nerasi jokiuose 
kraštuose arti Izraelio, guod significat, tas laivynas į patį Že- 
mės kraštą buvo nuplaukęs. Čia. 

— Kodėl čia? 

— Todėl, kad čia yra šimtas aštuoniasdešimtasis dienovidinis, 
kuris yra būtent tas, kur Žemę perpus padalina, šitoje pusėje 
yra pirmasis dienovidinis, skaičiuoji vienas, du, trys ir taip iki 
trijų šimtų šešiasdešimties, — kai atsiduri prie šimto aštuonias- 

dešimties, čia yra vidurnaktis, o ties pirmuoju dienovidiniu — 
vidurdienis. Verstanden? Dabar supranti, kodėl Saliamono sa- 
los taip pavadintos? Saliamonas dixit: pjaukite vaiką per pusę, 
Saliamonas dixit: pjaukite Žemę per pusę. 

— Supratau, jei esame ties šimtas aštuoniadešimtuoju dieno- 
vidiniu, esame prie Saliamono salų. Bet kodėl manote, kad esa- 
me ties šimtas aštuoniasdešimtuoju dienovidiniu? 

— Juk yra Maltiečių Observatorija! Tegul nebūtų gana visų 
mano ankstesnių įrodymų, kad šimtas aštuoniasdešimtasis die- 
novidinis eina kaip tik čia, bet Observatorija šitai patvirtino. 

Ištempęs Robertą į denį, mostelėjo į įlanką: 

— Ar matai tą kyšulį šiaurėje, kur dideli medžiai didelėmis 
kojomis vaikšto vandenyje? Dabar matai tą kitą kyšulį pietuo- 
se? Nuvesk tiesę tarp dviejų kyšulių, matai, kad ji eina tarp čia 
ir kranto, kiek daugiau apud kranto nei apud laivo... Matai tą 
tiesę, sakau, geistige, tiesę, ar regi vaizduotės akimis? Gut, tai 
ir yra dienovidinio tiesė! 


Kitą dieną tėvas Kasparas, nepametęs laiko skaičiavimo, pra- 
nešė, jog yra sekmadienis. Savo kajutėje paaukojo mišias, pa- 
šventino gabalėlį vienos iš keleto jiems dar likusių ostijų. Tuo- 
met tęsė pamoką, iš pradžių kapitono kajutėje, prie gaublio ir 
žemėlapių, o paskui denyje. Kai Robertas pasiskundė negalįs 
pakęsti ryškios šviesos, iš vienos spintelės ištraukė akinius su 
padūmavusiais stiklais, kuriuos užsidėdavo tyrinėdamas vulka- 
no žiotis. Robertui atsivėrė švelnesnių, akiai malonių spalvų 
pasaulis, ir pamažu jis vėl ėmė pratintis prie dienos šviesos. 


Kad suprastumėt, kas toliau parašyta, turiu šį bei tą paaiš- 
kinti, o to nepadaręs ir aš pats nieko nebesumosiu. Tėvas Kas- 
paras buvo įsitikinęs, kad „Dafnė“ stovėjo tarp šešiolikto ir sep- 
tyniolikto laipsnio pietų platumos - taigi ties šimtas aštuonias- 
dešimtuoju dienovidiniu. Dėl platumos - galime juo visiškai 

pasitikėti. Bet įsivaizduokime, kad jam pavyko nustatyti taip 
pat ir ilgumą. Iš padrikų Roberto pastabų galime spėti, jog tė- 
vas Kasparas skaičiuoja aplinkui tris šimtus šešiasdešimt laips- 
nių pradėdamas nuo Geležies salos, esančios aštuoniolika laips- 
nių vakariau Grinvičo, pagal Ptolemėjo laikus siekiančią tradi- 
ciją. Tad teigdamas esąs ties šimtas aštuoniasdešimtuoju die- 
novidiniu iš tikro buvo ties šimtas šešiasdešimt antruoju į rytus 
nuo Grinvičo. Saliamono salos buvo ties šimtas šešiasdešim- 
tuoju rytų dienovidiniu, tarp penktojo ir dvyliktojo laipsnio pietų 
ilgumos. Todėl „Dafnė“ būtų per daug nusileidusi žemyn į va- 
karus nuo Naujųjų Hibridų, ten, kur plyti tik koralų rifai, vė- 
liau tapę Recifs d'Entrecasteaux. 

Ar tėvas Kasparas galėjo skaičiuoti nuo kito dienovidinio? 
Be jokios abejonės. Kaip amžiaus pabaigoje savo knygoje „Ru- 
tulių knyga“ rašys Koronelis, pirmąjį dienovidinį Eratostenas 
vedė per Heraklio stulpus, Martinas iš Tyro per Laimės salas, 
Ptolemėjas „Geografijoje“ laikėsi tos pat nuomonės, bet „Ast- 
ronomijos knygose“ jau veda jį per Aleksandriją Egipte. Vė- 
lesniais laikais Izmaelis Abulfeda pažymi jį Kadyje, Alfonsas — 
Tolede, tą patį padaro ir Pigafetas su Herera. Kopernikas veda 
jį per Fromborką. Reinholdas - per Karališkąjį kalną, arba Ka- 
raliaučių, Kepleris - per Oranienburgą, Longomontanas - per 
Kopenhagą, Landsbergijus - per Gentą, Ričiolis - per Boloni- 
ją. Jansonijaus ir Blau atlasuose jis eina per Monte Piką. Rem- 
damasis savo „Geografija“, šitame Gaublyje Pirmąjį Dienovi- 
dinį vedu per pačią vakariausią Geležies salos dalį, laikydama- 
sis Liudviko XIII dekreto, kuris kartu su Geo- tarnyba 1634 
metais nubrėžė jį šitoje vietoje. 

Tačiau jei tėvas Kasparas būtų nutaręs nepaklusti Liudviko 
XIII dekretui ir nuvedęs savo pirmąjį dienovidinį, tarkime, per 
Boloniją, „Dafnė“ dabar plūduriuotų kažkur tarp Samoa ir Tai- 
čio. Bet ten čiabuviai ne tokie juodaodžiai kaip tie, kuriuos 
sakė čia matęs. 

Kodėl reikėtų remtis Geležies salos tradicija? Tėvas Kaspa- 
ras kalba apie Pirmąjį Dienovidinį kaip apie nejudamą liniją, 
Dievo nustatytą pirmosiomis pasaulio sukūrimo dienomis. Kuri 
vieta Dievui atrodytų pati tinkamiausia? Edeno sodai, kurių 
padėties tiksliai nežinome, tik tai, kad jie kažkur rytuose? Toli- 
moji Tulė? Jeruzalė? Iki šiol dar niekas neišdrįso priimti teolo- 
ginio sprendimo, ir teisingai: Dievas mąsto kitaip, nei žmonės. 
Gana pasakyti, kad Adomas atsirado žemėje, kai jau buvo sau- 
lė, mėnulis, diena ir naktis, taigi ir dienovidiniai. 

Todėl sprendimo derėjo ieškoti ne Istorijoje, o Šventojoje 
Astronomijoje. Reikėjo palyginti tai, kas parašyta Šventajame 
Rašte, su mūsų žiniomis apie dangaus dėsnius. Pagal Pradžios 
knygą, Dievas pirmiausia sukuria dangų ir žemę. Tuomet virš 
Bedugnės dar buvo tamsu ir spiritus Dei fovebat aquas, bet tie 
vandenys dar negalėjo būti tie patys, kuriuos pažįstame mes, 
nes šiuos Dievas sukuria tik antrąją dieną, atskirdamas tuos, 
kurie yra virš dangaus skliauto (iš kur šiandien krenta lietus), 
nuo tų, kurie plyti apačioje, taigi upių ir jūrų. 

Vadinasi, pirmasis kūrybos rezultatas buvo Pirmapradė Ma- 
terija, be formos ir matmenų, kokybės, savybių, polinkių, judė- 
jimo ir poilsio, grynas pirmykštis chaosas, hyle, kuris dar nebu- 
vo nei šviesa, nei tamsa — vien prastai suvirškinta masė, kurioje 
maišėsi keturi gaivalai, o kartu šaltis ir šiluma, sausra ir drėg- 
mė, burbuliuojanti magma, šaudanti lyg puodas su pupelėmis, 
lyg diarėjos kamuojami viduriai, užsikimšęs vamzdis, tvenki- 
nys, kuriame greitai nardant aklosioms lervoms atsiranda ir vėl 
išnyksta ratilai. Eretikų nuomone, toji materija, tokia buka ir 
atspari bet kokiam kūrybos dvelksmui, mažų mažiausia tokia 
pat amžina kaip pats Dievas. 

"Tačiau reikėjo dieviškojo kvėptelėjimo, kad iš jos, joje ir virš 
jos rastųsi šviesos ir tamsos kaita, diena ir naktis. Ta šviesa (ir 
ta diena), apie kurią kalbama antrojoje kūrinio dalyje, dar ne- 
buvo ta šviesa, kurią mes pažįstame, kitaip tariant, ta, kurią 

skleidžia žvaigždės ir du didieji šviesuliai, sukurti tik ketvirtą- 
ją dieną. Tai buvo kūrybos šviesa, grynoji dieviškosios energi- 
jos išraiška, lyg sprogimas statinės parako, kuris iš pradžių 
atrodo lyg juodos, neperregimos kietai suspaustos granulės, 
paskui staiga jos pasklinda liepsnomis, virsta koncentruotu 
spindesiu, kuris pamaži plinta iki tolimiausių ribų, - ir kaip 
priešybė jai atsiranda tamsa (net jei pas mus sprogimas įvyk- 
tų dieną). Tarsi iš sulaikyto kvėpavimo, iš lyg vidiniu alsavimu 
žėruojančios anglies, iš togoldene Quelle des Universums, gimtų 
spindinčios tobulybės skalė, pamažu slenkanti neišvengiamos 
netobulybės link; tarsi kūrybos dvelksmas prasidėtų begaline 
koncentruota dieviškosios šviesos galia, tokia skaisčia, kad mū- 
sų akims atrodo lyg tamsiausia naktis, ir eitų žemyn per 
sąlygišką cherubinų ir serafimų tobulybę, per sostus ir viešpa- 
tijas, iki Žemiausio laiptelio, kur šliaužioja sliekai ir bejaus- 
mis tūno akmuo, iki pat Nieko ribos. „Ir tai buvo Offenba- 
rung gėttlicher Mayestat!“ 

Ir jei trečiąją dieną jau randasi žolynai ir medžiai, tai tik to- 
dėl, kad Biblijoje kalbama ne apie malonų akiai gamtovaizdį, 
o apie tamsią vegetatyvinę augalų galią, sėklų jungimąsi, sopu- 
lių iškankintų ir iškraipytų šaknų pastangas stiebtis į saulę, nors 
trečiąją dieną ji dar nebuvo pasirodžiusi. 

Gyvybė atsiranda ketvirtąją dieną, kai sukuriami mėnuo, sau- 
lė ir žvaigždės, kad rastųsi žemėje šviesa, o diena būtų atskirta 
nuo nakties mums suprantamo laiko skaičiavimo prasme. Tą 
dieną sutvarkytas dangaus skliautų ratas - nuo Pirmuojo Juda- 
mo Rato ir nejudamų Žvaigždžių iki pat Mėnulio, su žeme vi- 
duryje - kietu, dangaus šviesulių vos nuskaidrintu akmeniu, ap- 
suptu brangakmenių girlianda. 

Apibrėžę mūsų dieną ir naktį, saulė ir mėnuo tapo pirmuoju 
ir nepakartojamu modeliu visų būsimųjų laikrodžių, kurie, mėg- 
džiodami dangaus skliautą, Zodiako ciferblatą, skaičiuoja žmo- 
giškąjį laiką, visiškai nesusijusį su kosminiu laiku, nes jo neri- 

mastingą alsavimą, jo kryptį sudaro vakar, šiandien ir rytoj, O 
ne ramus Amžinybės kvėpavimas. 

Stabtelkime prie šios ketvirtosios dienos, kalbėjo tėvas Kas- 
paras. Dievas sukuria saulę, o jau sukurta - aišku, ne anksčiau — 
ji pradeda judėti. Taigi tą minutę, kai saulė pajuda savo keliu, 
kad niekada nebesustotų, tą Blitz, tą akimirksnį prieš žengda- 
ma pirmąjį žingsnį ji yra tiesiai virš linijos, kuri statmenai skiria 
Žemę į dvi dalis. 

— Ir Pirmasis Dienovidinis yra tas, kuriame netikėtai stojo 
vidurdienis! - sušuko Robertas, manydamas viską puikiai su- 
pratęs. 

— Nein! - sutramdė jį mokytojas. - Manai, kad Dievas toks 
kvailas kaip tu? Kaip galėjo pirmoji sukūrimo diena prasidėti 
vidurdienį? Gal tu pradėtum desz Heyls, Kūrimą, nuo nepavy- 
kusios dienos, nuo Leibesfrucht, dvylikos šviesos valandų die- 
nos embriono? 

Aišku, ne. Saulės kelias Pirmajame Dienovidinyje turėjo pra- 
sidėti šviečiant žvaigždėms, tuoj po vidurnakčio, o prieš tai bu- 
vo Ne-laikas. Ties šituo dienovidiniu ir prasidėjo - naktį - pir- 
moji kūrimo diena. 

Robertas bandė prieštarauti, kad jei tame dienovidinyje bu- 
vo naktis, neišnešiota diena turėjo atsirasti kitoje pusėje, ten, 
kur netikėtai pasirodė saulė, kai dar nebuvo nei nakties, nei 
ko kito, o tik tamsus ir be laiko chaosas. Bet tėvas Kasparas 
atšovė, kad Šventajame Rašte nepasakyta, kad saulė atsira- 
dusi lyg mostelėjus burtų lazdele, ir jam malonu tikėti (kaip 
reikalauja ir gamtinė, ir dieviškoji logika), kad Dievas sukūrė 
saulę, iš pradžių keletą valandų sukdamas ją dangumi lyg už- 
gesusią žvaigždę, kuri įsižiebė palaipsniui, keliaudama nuo 
pirmojo dienovidinio iki jo antipodų. Gal ji suliepsnojo iš lė- 
to, tarsi skiltuvo kibirkšties palytėtos šlapios malkos, iš pra- 
džių tik vos vos rusenančios, tik staiga pūstelėjimo paakintos 
pradedančios traškėti ir pagaliau nušvintančios ilgais lieps- 

nos liežuviais. Argi ne gražu įsivaizduoti Visatos Tėvą, pu- 
čiantį tą dar šviežią rutulį, kad paskelbtų savo pergalę lygiai 
po dvylikos valandų užgimus Laikui kaip tik ties Antipodų 
Dienovidiniu, kur jie dabar ir yra? 

Teliko nuspręsti, kuris būtų Pirmasis Dienovidinis. Tėvas Kas- 
paras pripažino, kad tas, kuris kirto Geležies salą, yra tinka- 
miausias, nes - Robertas tai jau girdėjo iš daktaro Berdo - ten 
magnetinė rodyklė niekur nenukrypsta, kadangi toji linija eina 
labai arti Ašigalio, kur yra aukščiausi geležies kalnai. Ir tai — 
neabejotinas stabilumo ženklas. 

Galiausiai sutikę, kad tėvas Kasparas rėmėsi būtent tuo die- 
novidiniu ir teisingai apskaičiavo ilgumą, turėtume pripažinti, 
kad, kaip jūreivis, jis teisingai nubrėžė kelią, bet neišlaikė iš- 
bandymo kaip geografas: „Dafnė“ stovėjo išmetusi inkarą ne 
prie Saliamono salų, o kažkur į vakarus nuo Naujųjų Hibridų, 
ir viskas. Tačiau apgailestaučiau turėdamas pasakoti istoriją, — 
kuri, kaip įsitikinsime, privalo vykti ties šimtas aštuoniasdešim- 
tuoju dienovidiniu, - priešingu atveju taptų visiškai neįdomi, — 
ir pripažinti, kad vyko ji kažin kiek laipsnių į vieną ar kitą pusę. 
kiekvienam skaitytojui mesti savąjį iššūkį. Tėvas Kasparas taip 
suklydo, kad, pats to nežinodamas, atsirado ties mūsų šimtas 
aštuoniasdešimtuoju dienovidiniu, turiu galvoje tą, kuris kerta 
Grinvičą, o tas pasaulio pradžios taškas jam į galvą galėjo ateiti 
pats paskutinis, nes tai buvo popiežiaus priešininkų schizmati- 
kų kraštas. 

= Tokiu atveju „Dafnė“ būtų atsiradusi prie Fidžio salų (kur 
čiabuviai kaip tik tokie juodaodžiai) toje vietoje, kur šiandien 
eina mūsų šimtas aštuoniadešimtasis dienovidinis, taigi prie Ta- 
veuni salos. 

Tuomet viskas stotų į savo vietas. Taveuni salos kontūre ma- 
tyti vulkaninės prigimties kalnagūbris, lygiai kaip didžiosios sa- 
los, kurią Robertas matė vakaruose. Bet tėvas Kasparas tikino 

Robertą, kad lemtingasis dienovidinis eina stačiai per Salos įlan- 
ką. Tuomet, jei dienovidinis yra rytuose, Taveuni sala irgi yra 
rytuose, o ne vakaruose, bet jei vakaruose matome salą, kuri 
lyg ir atitiktų Roberto aprašymus, tai rytuose turėtų būti ma- 
žesnės salos (aš pasirinkčiau Kamėją), bet dienovidinis jau eitų 
už nugaros tam, kuris žvelgia į mūsų istorijos Salą. 

Tiesa ta, kad iš duomenų, kuriuos mums pateikia Robertas, 
neįmanoma nustatyti, kurgi „Dafnė“ galų gale apsistojo. Be 
to, visos tos salelės tiek panašios - lygiai taip kaip europiečiams 
atrodo japonai, ir priešingai. Tenorėjau pamėginti. Kada nors 
norėčiau pakartoti Roberto kelionę, sekdamas jo pėdsakais. 
Bet mano geografija — tai viena, o jo istorija — visai kas kita. 

Vienintelė paguoda - visos šitos fantazijos, mūsų neaiškaus 
romano požiūriu, neturi jokios reikšmės. Tėvas Vanderdrose- 
lis tvirtina Robertui, kad jie yra ties šimtas aštuoniasdešimtuo- 
ju dienovidiniu, kuris yra antipodų antipodas, o ten, ties šimtas 
aštuoniasdešimtuoju dienovidiniu, yra ne dabartinės Saliamono 
salos, o jo Saliamono Sala. Ir koks pagaliau skirtumas, yra ji ar 
ne? Tegul tai bus istorija apie du žmones, tikinčius, kad yra ten, 
o ne du žmones, kurie išties ten yra, nes klausantis istorijų - net 
didžiausių liberalų dogma tokia - negalima netikėti. 

Todėl sutarta: „Dafnė“ plūduriavo priešais šimtas aštuonias- 
dešimtąjį dienovidinį, tiesiog prie Saliamono Salų, o mūsų Sa- 
la buvo pati saliamoniškiausia iš visų Saliamono Salų, kaip sa- 
liamoniškas yra ir mano verdiktas, tai nuspręsta kartą ir visiems 
laikams. 


— Tikrai tikitės toje saloje rasti visus tuos turtus, apie kuriuos 
pasakojo tas Mendanija? - paklausė Robertas, kai jis baigė aiš- 
kinti. 

— Tai yra Lūgen der Spanischen Monarchy! Esame prieš di- 
džiausią visos Žmonijos ir šventosios istorijos stebuklą, kurio tu 

dar negali suprasti! Paryžiuje žvalgeisi į damas ir sekei epikū- 
riečių ratio studiorum, verčiau jau būtum mąstęs apie didžiuo- 
sius mūsų Visatos stebuklus, tegul bus per amžius laudato Šven- 
čiausiasis jos Kūrėjo Vardas! 


Taigi, kaip matome, priežastys, kurių paakintas tėvas Kaspa- 
ras leidosi kelionėn, nedaug teturėjo bendra su kitų šalių jūrei- 
vių plėšikiškais tikslais. Viską lėmė tai, kad tėvas Kasparas apie 
Pasaulinį Tvaną rašė monumentalų darbą, turėjusį išlikti ilgiau 
už bronzos paminklą. 

Kaip dvasininkas, siekė įrodyti, kad Biblija nemelavo, tačiau, 
kaip mokslininkas, norėjo palyginti Šventraščio žodžius su savo 
laikų atradimais. Todėl rinko iškasenas, tyrinėjo rytų kraštus, tikė- 
damasis ką rasti ant Ararato kalno, ir tikslino Arkos matmenis, 
kad tilptų joje tokia galybė gyvūnų (be to, kiekvienos rūšies po 
septynias poras), o kartu būtų išlaikyta teisinga proporcija tarp 
iškilusios ir panirusios dalies, kad Arka nuo viso to svorio nepa- 
skęstų arba jos neapverstų pašėlusios Tvano bangos. 

Jis nubraižė Robertui Arkos pjūvio eskizą, pavaizduodamas 
ją lyg milžinišką kampuotą šešiaaukštį statinį, su paukščiais vir- 
šuje, besimėgaujančiais saulės šviesa, žinduoliais aptvaruose, 
kur tilpo ne tik katės, bet ir drambliai, roplius apgyvendino 
triume, kurio vandenyje galėjo gyventi ir vandenmėgiai žemės 
gyviai. Milžinams ten nebuvo vietos, todėl jų rūšis išmirė. Lai- 
mė, Nojus neturėjo vargo su žuvimis, kurioms vienintelėms Tva- 
nas nekėlė baimės. 

Bet tyrinėdamas Tvaną tėvas Kasparas susidūrė su iš pažiū- 
ros neišsprendžiama physicus-hydrodynamicus problema. Bib- 
lijoje parašyta, jog Dievas atsiuntė į žemę liėtų, kuris truko ke- 
turiasdešimt dienų ir naktų, o vandenys pakilo virš žemės, ap- 
semdami net aukščiausius kalnus, dar daugiau, pakilę per pen- 
kioliką uolekčių virš pačių aukščiausiųjų ir taip laikę apsiautę 
žemę šimtą penkiasdešimt dienų. Puiku. 

— Ar kada mėginai rinkti vandenį? Lyja visą dieną, o teprisi- 
renka tik ant statinės dugno! O jei lyja visą savaitę, vos vos 
teprirenki statinę! Dabar įsivaizduok ungeheuere - tokį lietų, 
po kuriuo nė negali tverti, lyg visas dangus išsilietų ant tavo 
vargšės galvos, - baisesnį už tą audrą, kuri sudaužė tavo laivą... 
Ist das unmöglich, neįmanoma, kad per keturiasdešimt dienų 
pripildytum visą žemę iki pat aukščiausių viršukalnių! 

- Norite pasakyti, kad Šventraštis meluoja? 

— Nein! Aišku, ne! Bet turiu parodyti, iš kur Dievas gavo 
visą tą vandenį, nes negali būti, kad pylė jį tik iš dangaus! To 
negana! 

— Tai kas tuomet? 

— Tas, kad dumm bin ich nicht, kvailas aš nebūti! Tėvas Kas- 
paras tokį dalyką sugalvojo, kurio nė viena žmogiška būtybė iki 
šiol dar nebuvo sugalvojusi. In primis, gerai perskaitė Bibliją, 
kur parašyta, kad Dievas, teisybė, atvėrė visas dangaus sklen- 
des, bet kartu leido išsiveržti visiems Ouellen, Fontes Abyssy 
Magnae, visiems didžiosios bedugnės šaltiniams, Pradžios kny- 
ga vienas septyni vienuolika. O Tvanui pasibaigus uždarė be- 
dugnės šaltinius, Pradžios knyga vienas aštuoni du! Kas yra tie 
bedugnės šaltiniai? 

— Kas jie yra? 

— Tai giliausiose jūrose esantys vandenys! Dievas paėmė ne 
tik lietų, bet ir vandenis iš giliausių jūrų ir išpylė juos ant že- 
mės! Ir juos paėmė būtent čia, nes jei aukščiausi kalnai yra 
aplink pirmąjį dienovidinį, tarp Jeruzalės ir Geležies salos, tai 
giliausios jūrų bedugnės, be jokios abejonės, yra čia, prie anti- 
dienovidinio, dėl simetrijos. 

- Taip, tačiau viso Žemės rutulio vandenų neužtektų apsem- 
ti kalnus, antraip jie visą laiką būtų apsemti. O jei Dievas pylė 
jūros vandenis ant sausumos, jis užliejo sausumą, bet ištuštino 
jūrą, ir jūra tapo didele tuščia skyle, į kurią Nojus įkrito su visa 
savo Arka... 

— Tikrai teisingai kalbi. Ne tik tai: jei Dievas susėmė visą 
Nežinomos Žemės vandenį ir išpylė jį ant žinomos Žemės, tas 
pusrutulis liko be vandens ir pasikeitė žemės Zentrum Gravi- 
tatis, ir ji visa apsivertė, o gal pakilo į dangų kaip paspirtas 
kamuolys. 

— Ir kas tuomet? 

— Pabandyk pats pagalvoti, ką tu daryti, jei būti Dievas. 

Robertas įsitraukė į žaidimą: 

— Jei aš būti Dievas, - tarė, nes, matyt, jau nemokėjo asme- 
nuoti veiksmažodžių taip, kaip liepia italų Dievas, - sukurčiau 
naujus vandenis. 

— Tu - taip, Dievas - ne. Dievas gali vandenį ex nichilo su- 
kurti, bet kur jį paskui po Tvano dėti? 

— Tuomet Dievas jau nuo pradžių pradžios po bedugne įren- 
gė didelį vandens telkinį, gerai paslėpdamas jį žemės gelmėse, 
ir ta proga leido jam tekėti, bet tik keturiasdešimt dienų, lyg 
švirkštų jis iš ugnikalnių. Biblijoje tikrai tai norėta pasakyti, kai 
rašoma, kad Jis leido išsiveržti bedugnės šaltiniams. 

— Taip manai? Bet iš ugnikalnių veržiasi ugnis. Visas žemės 
zentrum, Mundus Subterraneus širdis, yra didžiulis liepsnų ka- 
muolys! Jei zentrum yra ugnis, ten negali būti vanduo! Jei ten 
būti vanduo, ugnikalniai virsti fontanais, - baigė jis. 

Robertas nenusileido. 

— Tuomet, jei būčiau Dievas, paimčiau vandenis iš kito pa- 
saulio, juk yra jie begaliniai, ir išpilčiau ant žemės. 

— Paryžiuje prisiklausei tų bedievių, kurie kalba apie begali- 
nius pasaulius. Tačiau Dievas sukūrė tik vieną pasaulį ir Jo šlo- 
vei to užtenka. Ne, tu geriau pagalvok, jei neturi begalinių pa- 
saulių ir neturi laiko, kad tam Tvanui juos-sukurtum, o paskui 
išmestum vėl į Tuštumą, ką tu daryti? 

— Tuomet jau nebežinau. 

— Todėl, kad tavo mažas protas. 

— Tegul bus mano mažas protas. 


Or 


TT 
À 
dosau s SÒ 


242 


— Taip, labai mažas. Dabar pagalvok. Jei Dievas galėtų pa- 
imti vandenį, kuris vakar buvo visoje žemėje, ir perkelti jį į šian- 
dieną, jau būtų jo dvigubai, ir vėl perkelti jį į rytojų, ir taip iki 
begalybės, gal ateitų tokia diena, kai Jis galės pripildyti visą 
mūsų rutulį iki pat kalnų viršūnių? 

— Nemoku gerai skaičiuoti, bet, tarkime, taip. 

— Ja! Per keturiasdešimt dienų jis pripildo žemę keturiasde- 
šimt kartų daugiau vandens, nei yra visose jūrose, o jei tu ketu- 
riasdešimt kartų pagilintum jūras, tikrai apsemtum kalnus: be- 
dugnės yra gilesnės arba tokios pat gilios, kokie aukšti yra kal- 
nai. 

- O kurgi Dievas paimtų vakardienos vandenį, jei vakardie- 
na jau praėjusi? 

— Čia! Dabar klausyk. Įsivaizduok esąs Pirmajame Dienovi- 
dinyje. Įsivaizduoji? 

— Taip. 

— Dabar įsivaizduok, kad yra vidurdienis, tarkime, Didžiojo 
Ketvirtadienio vidurdienis. Kelinta valanda būtų Jeruzalėje? 

— Sprendžiant iš visko, ko išmokau apie Saulės sukimąsi ir 
apie dienovidinius, Jeruzalėje saulė jau turėtų būti perkopusi 
savo dienovidinį — taigi turėtų būti vėlyva popietė. Suprantu, 
kur link sukate. Gerai: Pirmajame Dienovidinyje yra vidurdie- 
nis, o Šimtas aštuoniasdešimtajame Dienovidinyje - vidurnak- 
tis, nes saulė jį paliko jau prieš dvylika valandų. 

— Gut. Taigi čia jau yra vidurnaktis, kitaip tariant, baigiasi 
Didysis Ketvirtadienis. Kas atsitinka iškart po to? 

— Prasideda Didysis Penktadienis. 

— O Pirmajame Dienovidinyje? 

— Ten dar būtų Didžiojo Ketvirtadienio popietė. 

— Wunderbar. Taigi čia jau yra penktadienis, o ten dar ket- 
virtadienis. Bet kai į Pirmąjį Dienovidinį ateina penktadienis, 
čia jau yra šeštadienis ir Viešpats prisikėlė, teisingai? 

— Taip, sutinku, bet nesuprantu... 

— Tuoj suprasi. Kai čia yra vidurnaktis ir viena minutė, ma- 
žiausia minutės dalelė, sakai, kad čia jau penktadienis? 

— Aišku. 

— Bet įsivaizduok, kad tuo pat metu tu esi ne čia, laive, o ten, 
saloje, kurią matai į rytus nuo dienovidinio linijos. Gal sakysi, 
kad ir ten penktadienis? 

— Ne, ten dar ketvirtadienis. Ten yra vidurnaktis be vienos 
minutės, be akimirksnio, bet ketvirtadienis. 

— Gut! Tuo pat metu čia yra penktadienis, o ten - ketvirta- 
dienis! 

— Tikrai, ir... - Robertas nutilo, pritrenktas netikėtai šovu- 
sios minties. - Ne vien tai! Jūs man ką tik išaiškinote, kad jei tą 
pat akimirką būčiau tiesiog ant dienovidinio linijos, ten būtų 
lygiai vidurnaktis, bet jei pažiūrėčiau į vakarus, matyčiau penk- 
tadienio vidurnaktį, o jei pažiūrėčiau į rytus, matyčiau ketvir- 
tadienio vidurnaktį. Dėl Dievo! 

— Prašau nepiktžodžiauti! 

— Atleiskite, tėve, bet tai stebuklas! 

— Todėl stebuklo akivaizdoje neminėk Dievo vardo be reika- 
lo! Verčiau sakyk „O, dangau!“. Bet didžiausias stebuklas yra 
tai, kad nėra jokio stebuklo! Viskas numatyta ab initio! Jei Saulė 
apsisuka aplink Žemę per dvidešimt keturias valandas, į vaka- 
rus nuo šimtas aštuoniasdešimtojo dienovidinio prasideda nauja 
diena, o į rytus vis dar tęsiasi vakarykštė diena. Penktadienio 
vidurnaktis čia, laive, lygus ketvirtadienio vidurnakčiui ten, Sa- 
loje. Ar Žinai, kas nutiko Magelano jūreiviams, kai jie baigė 
savo kelionę aplink Žemę, o tai papasakojo Petras Kankinys? 

Jie grįžo, manydami, kad yra vakardiena, o iš tikro buvo ryto- 
jus, todėl nusprendė, kad Dievas nubaudė juos pavogdamas 
dieną už tai, jog nesilaikė penktadienio pasninko. O viskas bu- 
vo daug paprasčiau: jie keliavo į rytus. Jei keliauji iš Amerikos 
į Aziją, prarandi vieną dieną, jei keliauji priešinga kryptimi, 
laimi vieną dieną: štai kodėl „Dafnė“ pasuko pro Aziją, o jūs, 

kvailiai, plaukėte pro Ameriką. Dabar tu esi už mane viena 
diena senesnis! Tau nejuokinga? 

— Jei grįžčiau į Salą, būčiau viena diena jaunesnis! 

— Tai buvo tik mano mažas jocus. Man visai nerūpi, ar tu 
jaunesnis, ar senesnis. Man rūpi, kad šitoje pasaulio dalyje nu- 
brėžta linija, kurios šitoje pusėje yra rytdiena, o anoje pusėje — 
vakardiena. Ir ne tik vidurnaktį, bet septintą, dešimtą, kiekvie- 
ną valandą! Todėl Dievas sėmė iš tos bedugnės vakardienos 
vandenį (matai jį štai ten) ir pylė jį ant šiandienos pasaulio, 
kitą dieną vėl, ir taip toliau! Sine miraculo, naturaliter! Dievas 
sutvarkė Gamtą kaip didelį Laikrodį! Taigi lyg aš turėčiau laik- 
rodį, kuris rodytų ne dvylika, o dvidešimt keturias valandas. 
Tame laikrodyje rodyklė, arba strėlė, juda link dvidešimt ket- 
virtos valandos, ir dešinėje nuo dvidešimt ketvirtos valandos 
yra vakar, o kairėje - šiandien! 

— Bet kaip galėjo vakardienos žemė ramiai stovėti danguje, 
jei šitame pusrutulyje nebuvo vandens? Ar ji neprarasdavo Cen- 
trum Gravitatis? 

— Tu mąstai pagal žmogišką laiko suvokimą. Mums, žmo- 
nėms, egzistuoja vakardiena, kurios jau nebėra, ir rytdiena, ku- 
rios dar nėra. Tempus Dei, guod dicitur Aevum, yra visiškai 
kitoks. 

Robertas svarstė, kad Dievui semiant vakarykštį vandenį ir 
pilant jį į šiandieną, vakarykštėje žemėje dėl to prakeikto gra- 
vitacijos centro galėjo atsirasti koks nors plyšys, bet žmonėms 
tai neturėjo rūpėti: jų vakarykštėje dienoje to plyšio dar nebu- 
vo, jis atsirado tik Dievo vakardienoje, matyt, mokėjusio mani- 
puliuoti skirtingais laikais ir skirtingomis istorijomis, kaip Au- 
torius, rašantis savo romanus su tais pačiais veikėjais, tačiau 
kiekviename naujame vis keičiantis jų likimus. Tarytum būtų 
viena „Rolando giesmė“, kurioje Rolandas miršta po pušimi, 
ir kita, kurioje, mirus Karoliui, tampa Prancūzijos karaliumi, 
pasitiesdamas Ganelono odą vietoje kilimo. Toji mintis, kaip 

vėliau prisipažins, ilgai jį persekios, įtikindama, kad pasauliai 
ne tik gali būti begaliniai erdvėje, bet ir lygiagretūs laike. Bet 
tėvui Kasparui to nenorėjo sakyti, nes šiam vien mintis apie 
daug pasaulių toje pačioje erdvėje atrodė eretiška, ir nežinia, 
ką būtų pasakęs apie pastarąją mintį. Todėl tepaklausė, kaipgi 
Dievas pernešė visą tą vandenį iš vakar į šiandien. 

— Išsiveržiant ugnikalniams jūros dugne, natūrlich! Įsivaiz- 
duoji? Jie pučia karštus vėjus, o kas nutinka, kai užverda puo- 
das su pienu? Pienas pučiasi, lipa viršun, liejasi lauk ir ištykšta 
ant visos viryklės! Tik ten buvo ne pienas, o verdantis vanduo! 
Didelė katastrofa! 

— O kaip Dievas po keturiasdešimt dienų visą tą vandenį pa- 
šalino? 

— Kai liovėsi lyti, ėmė šviesti saulė, ir vanduo pamažu išgara- 
vo. Biblijoje parašyta, kad truko tai šimtą penkiasdešimt die- 
nų. Jei savo rūbą išskalbi ir išdžiovini per vieną dieną, žemę 
išdžiovini per šimtą penkiasdešimt. Be to, daug vandens sute- 
kėjo į milžiniškus požeminius ežerus, kurie dar ir šiandien yra 
tarp Žemės paviršiaus ir ugnies centro. 

— Jūs mane beveik įtikinote, - tarė Robertas, kuriam ne tiek 
rūpėjo, kaip tas vanduo keliavo, kiek tai, kad buvo per du žings- 
nius nuo vakardienos. - Bet ką įrodėte čia atvykdamas, ko anks- 
čiau nebuvote įrodęs savo proto galia? 

— Proto galią palik senajai teologijai. Šiandien mokslui rei- 
kia įrodymų bandymais. O toks įrodymas - kad aš esu čia. Be 
to, prieš čia atvykdamas, matavau gylį daugelyje vietų ir žinau, 
kokia gili jūra yra ten, apačioje. 


Tėvas Kasparas liovėsi aiškinti geo- astronomiją ir leidosi 
pasakoti apie patį tvaną. Dabar kalbėjo taisyklinga lotynų kal- 
ba, skeryčiodamas rankomis, tarsi būtų norėjęs sukelti dangaus 
ir pragaro jėgas, dideliais žingsniais žirgliodamas po denį. Kaip 
tik tuo metu dangus virš įlankos pradėjo niaukstytis - artinosi 

viena tų audrų, kurios taip netikėtai kyla tik tropikų jūrose. 
Dabar, atsivėrus visiems bedugnės šaltiniams ir dangaus sklen- 
dėms, kokį horrendum ir formidandum spėctaculum išvydo No- 
jus su visa savo šeima! 

Iš pradžių žmonės lipo ant stogų, bet jų namus nuplukdė 
vilnys, atpūstos nuo Antipodų galingo dieviško vėjo, kuris jas 
pakėlė ir rito; korėsi į medžius, bet juos lyg šapelius vertė su 
šaknimis; dar matė seniausių ąžuolų viršūnes ir mėgino jų įsi- 
tverti, bet vėjai siūbavo jas taip smarkiai, kad negalėjo išsilai- 
kyti. Dabar slėnius ir kalnus užliejusioje jūroje plūduriavo iš- 
pampę lavonai, ant kurių lyg į klaikiausią lizdą dar bandė tūpti 
paskutiniai siaubo apimti paukščiai, bet greit praradę ir šį pas- 
kutinį prieglobstį, jie išsekę - apsunkus plunksnoms, nuvargus 
sparnams — pasiduodavo audrai. „O, horrenda justitiae divi- 
nae spectacula“, - džiūgavo tėvas Kasparas, tvirtindamas, kad 
tai buvo niekis, palyginti su tuo, ką teks regėti tą dieną, kai 
Kristus ateis gyvųjų ir mirusiųjų teisti... 

O į siaučiančios gamtos triukšmus atsiliepdavo Arkos gyvū- 
nai: vilkai atkartojo vėjo staugsmą, griaustinio dundėjimui liū- 
tai antrino riaumojimu, drambliai trimitavo gaudžiant strėlėms, 
šunys skalijo klausydamiesi savo mirštančių gentainių balsų, avys 
mekeno į vaikų verksmą, varnai krankė klausydamiesi lietaus 
barbenimo į Arkos stogą, jaučiai mykė maurojant bangoms, - 
ir visi žemės ir dangaus gyviai savo liūdnomis dejonėmis ir grau- 
džiomis aimanomis prisidėjo prie planetos gedulo. 

Bet kaip tik tuomet, tvirtino tėvas Kasparas, Nojus su visa 
savo šeima vėl atrado kalbą, kuria Adomas kalbėjo Rojuje ir 
kurią pamiršo jo vaikai, kai juos iš ten išvarė, ir kurią beveik 
visi Nojaus vaikai prarado kilus didžiajai Babelio sumaiščiai, 
išskyrus Gomero palikuonis, kurie ją atnešė į miškus šiaurėje, 
kur buvo rūpestingai puoselėta vokiečių tautos. Tik vokiečių 
kalba, - tėvas Kasparas lyg apsėstas dabar jau šaukė gimtąja 
kalba, - „redet mit der Zunge, donnert mit dem Himmel, blit- 

zet mit den schnellen Wolken“, arba, kaip toliau tęsė maišyda- 
mas šaižius įvairių kalbų garsus, tik vokiečių kalba kalba gam- 
tos kalba: „blitza kaip Debesys, brumma kaip Priedis, gruntza 
kaip Švainė, šnypšia kaip Gyfatė, miauksa kaip Kacas, karkena 
kaip Žasinė, kvaka kaip Antinas, kkakkakokka kaip Višta, klek- 
ka kaip Garnys, krakka kaip Varnius, schwirra kaip Krekždės!“ 
Galiausiai nuo to gargėjimo ir klegėjimo jis visiškai užkimo, 
visaip tikindamas Robertą, kad tikroji Adomo kalba, Tvano 
laikais vėl atrasta, gyvuoja tik Švenčiausiojo Romos Imperato- 
riaus kraštuose. 

Paplūdęs prakaitu, dvasininkas baigė savo kalbą. Lyg išsi- 
gandęs galimų bet kurio tvano padarinių, dangus užgniaužė ky- 
lančią audrą, tarytum čiaudulį, kuris, atrodo, tuoj sprogs, tik 
staiga baigiasi kriuktelėjimu. 


22. 


UGNIASPALVĖ BALANDĖ 


Kitą dieną paaiškėjo, kad Maltiečių Observatorija nepasiekia- 
ma, nes tėvas Vanderdroselis irgi nemokėjo plaukti. Valtis vis 
dar plūduriavo ten, užutėkyje, taigi lyg jos visai nebūtų. 

Dabar, turėdamas greta jauną ir stiprų vyrą, tėvas Kasparas 
būtų galėjęs pasidaryti plaustą su dideliu irklu, tačiau visos me- 
džiagos ir įrankiai buvo likę Saloje. Be kirvio negalėjo nukirsti 
stiebų, be plaktukų negalėjo nukabinti nuo vyrių durų, nė jų — 
vienų su kitomis - sukalti. 

Kita vertus, tėvas Kasparas neatrodė labai susirūpinęs dėl 
šitos užsitęsusios nelaimės, priešingai, džiaugėsi vėl galėdamas 
miegoti savo kajutėje, vaikščioti po denį ir, turėdamas po ran- 
ka savo įnagius, tęsti pradėtus tyrinėjimus bei stebėjimus. 

Robertas vis dar negalėjo suprasti, kas yra tas tėvas Kaspa- 
ras Vanderdroselis. Išminčius? Be jokios abejonės, ar bent jau 
eruditas, smalsaujantis ir gamtos, ir teologijos moksluose. Fa- 
natikas? Tikrai. Kartą jam išsprūdę, kad laivas išplaukęs ne 
kompanijos lėšomis, o už jo paties pinigus, teisingiau, jo bro- 
lio, turtingo pirklio, lygiai tiek pat pamišusio kaip jis pats; kita 
proga staiga pradėjo skųstis savo broliais vienuoliais, kurie „nu- 
švilpę ne vieną vertingą jo mintį“, aišku, apsimesdami, kad jos 
per daug įmantrios ir nesuprantamos. Piršosi mintis, jog ten, 
Romoje, godotini tėvai nenusiminė netekę tokios sofistiškos 
personos, o turint omeny, kad plaukė jis savo lėšomis ir galėjai 

tikėtis, kad negrįš pasimetęs tolimos pavojingos kelionės vin- 
giuose, visais būdais skatino jį plaukti, norėdami pagaliau juo 
atsikratyti. 

Provanse ir Paryžiuje įgyta patirtis Robertą dabar vertė abe- 
joti senio teiginiais iš fizikos ir natūrfilosofijos sričių. Tačiau 
kaip matėme, Robertas gėrė žinias lyg kempinė, per daug nesi- 
rūpindamas tų tiesų prieštaringumu. Gal ne todėl, kad nebūtų 
mokėjęs atsirinkti, - toks buvo jo pasirinkimas. 

Paryžiuje pasaulis rodėsi jam lyg scena, kur demonstruoja- 
mos apgaulės, o kiekvienas žiūrovas nori kas vakarą matyti ir 
žavėtis vis kitu vaidinimu, tarytum įprasti, nors ir stebuklingi 
dalykai, jau nieko nedomintų, ir tik neįprastai abejotini ar abe- 
jotinai neįprasti dar galėtų sujaudinti. Senovėje manyta, kad į 
vieną klausimą yra tik vienas atsakymas, o didysis Paryžiaus 
teatras parodė jam vieną vaidinimą su vienu klausimu, į kurį 
buvo daugybė atsakymų. Robertas nusprendė tik pusę savo sie- 
los atiduoti tiems dalykams, kuriais tikėjo (arba tikėjo tikįs), 
pasilaikydamas antrąją tam atvejui, jei pasirodytų, kad teisinga 
yra priešingas dalykas. 

Jei tokia buvo jo sielos būsena, galime suprasti, kodėl nesi- 
rūpino neigti net ir mažiausiai tikėtinų tėvo Kasparo atradimų. 
Iš visų girdėtų istorijų ta, kurią papasakojo jėzuitas, tikrai buvo 
pati neįprasčiausia. Kodėl turėjo laikyti ją netikra? 

Nepatikėsiu nė vienu, kad atsidūręs apleistame laive, tarp 
dangaus ir jūros nežinomoje erdvėje, nesvajotų, jog toje dide- 
lėje nelaimėje nebūtų skirta bent mažytė laimė atsidurti pačia- 
me laiko viduryje. 

Būtų galėjęs smagintis prieštaraudamas tiems pasakojimams, 
tačiau dažniausiai elgėsi kaip Sokrato mokiniai, kurie kone 
melsdavo pralaimėjimo. 

Kita vertus, kaip atmesti tą kone tėvišką išmintį to, kuris aki- 
mirksniu iš įbauginto sudužėlio pavertė jį laivo keleiviu, laivo, 
kurį tas išmanė ir mokėjo jame tvarkytis? Gal dėl dvasininkiš- 


250 21 

ko rūbo, o gal todėl, kad buvo pirmasis šios jūrų pilies šeimi- 
ninkas, tėvas Kasparas Robertui buvo įsikūnijusi Valdžia, o jis 
jau gana buvo perpratęs to meto papročius, kad žinotų, jog 
jėgai reikia paklusti, bent jau apsimestinai. 

Jei tik Robertas pradėdavo abejoti savuoju šeimininku, šis 
tuoj pat vėl rodydavo jam laivą ir įrankius, anksčiau nepaste- 
bėtus, ir taip išmokė daugelio tokių dalykų, kurie vėl grąžinda- 
vo pasitikėjimą juo. 

Pavyzdžiui, parodė jam žvejybos tinklus ir kabliukus. „Dafnė“ 
buvo išmetusi inkarą žuvinguose vandenyse ir visiškai nereikėjo 
tuštinti laivo maisto atsargų, jei galėjai maitintis šviežia žuvimi. 
Robertas, dabar dienomis jau vaikštantis su akiniais padūmavu- 
siais stiklais, greit išmoko mesti tinklą ir kabliuką ir be vargo 
traukti gyvius, kurie buvo tokie didžiuliai, kad ne kartą jau buvo 
bekrentąs už borto, tempiamas tos jėgos, su kuria jie kibo. 

Patiesdavo juos ant denio, o tėvas Kasparas, atrodė, žinojo 
kiekvieno prigimtį ir netgi vardą. Ar tas vardas buvo tikrai pa- 
galjų prigimtį, ar pakrikštydavo juos savo nuožiūra - to Rober- 
tas nebūtų galėjęs pasakyti. 

Jei jo pusrutulyje plaukiojo pilkos, daugių daugiausia sidab- 
ruotos Žuvys, tai čia nardė žydros, su vyšniniais pelekais, šafra- 
no spalvos barzdomis ar purpurinėmis lūpomis. Kartą sugavo 
dvigalvį ungurį, po vieną galvą kiekviename kūno gale, o kiek- 
vienoje galvoje buvo akys, bet tėvas Kasparas parodė jam, kad 
antroji galva tėra tik uodega, gamtos taip sutverta, kad mosta- 
guodamas ja galėtų gąsdinti savo priešus ir iš užpakalio. Paga- 
vo ir žuvį dėmėtu pilvu, su juodais dryžiais ant nugaros, akimis, 
apvestomis visomis vaivorykštės spalvomis, ožkos snukiu, bet 
tėvas Kasparas liepė ją greitai mesti atgal į jūrą, nes žinojo (iš 
brolių vienuolių pasakojimų, kelionės patirties, jūreivių 
legendų ?), kad nuodingesnė ji už nuodingiausią grybą. 

Apie kitą, geltonakę, putliomis lūpomis ir dantimis lyg vinys, 
tėvas Kasparas iškart pasakė, kad tai - Belzebubo kūrinys, ir 

reikia ją palikti dusti ant denio, kol nudvės, o paskui mesti at- 
gal į jūrą. Taip kalbėjo tikrai išmanydamas, ar spręsdamas iš 
išvaizdos? Kita vertus, visos žuvys, kurias jis įvertino kaip val- 
gomas, pasirodė puikios, - o apie vieną net tarė, kad skanesnė 
ji virta, nei kepta. 

"Atskleisdamas Robertui tos saliamoniškos jūros paslaptis, 
kartu jėzuitas smulkiau papasakojo ir apie Salą, kurią „Dafnė“ 
čia vykdama visą apiplaukė. Rytuose buvo nedideli paplūdi- 
miai, bet pernelyg atviri vėjams. Iškart už pietinio kyšulio, kur 
paskui nuplaukė valtimi, plytėjo ramus užutėkis, tik per seklus 
įplaukti „Dafnei“. Vieta, kur dabar stovėjo, buvo pati tinka- 
miausia: prisiartinę prie Salos, sėstų ant seklumos, atsitraukę 
toliau, pakliūtų į gana stiprią srovę, tekėjusią kanalu tarp dviejų 
salų iš pietvakarių į šiaurės rytus. Robertas pats galėjo tuo leng- 
vai įsitikinti. Tėvas Kasparas liepė jam mesti negyvą Belzebu- 
bo žuvies kūną kiek pajėgia toliau į jūrą vakaruose, ir pabaisos 
lavonas, kiek galėjai jį matyti plūduriuojant, tuoj nuplaukė pa- 
gautas nematomos srovės. 

Kasparas su jūreiviais spėjo apžiūrėti jei ne visą Salą, tai bent 
jos didžiumą, kad įsitikintų, jog viršukalnė, kurią pasirinko Ob- 
servatorijai, buvo pati tinkamiausia apžvelgti visai tai Žemei, 
dydžiu prilygstančiai Romos miestui. 

Gilumoje šniokštė krioklys ir vešėjo nuostabi augmenija: ne 
vien kokosų ir bananų palmės, bet ir medžiai žvaigždės pavida- 
lo kamienais, su smailėmis lyg ašmenys. 

O kai kuriuos iš jos gyvūnų Robertas jau turėjo progą matyti 
triume: Sala buvusi paukščių rojus, ten gyvenusios net skrai- 
dančios lapės. Brūzgynuose matęs kiaulių, tik nepavykę jų su- 
gauti. Būta ten žalčių ir gyvačių, bet nesutikęs nenuodingų ir 
taikių, o driežų šmirinėję visokiausių. 

"Tačiau turtingiausią fauną galėjai rasti išilgai koralų rifo. Vėž- 
liai, krabai ir visokių formų austrės - nepalyginsi su tomis, ku- 
rias randame mūsų jūrose, - dydžio sulig krepšiais, sulig puo- 

dais, sulig didelėmis lėkštėmis, kurias neretai vos galėjai at- 
verti, bet kartą atvėręs rasdavai pilnas baltos, minkštos, rie- 
bios mėsos - tikrų tikriausio gardumyno. Deja, negalėjęs jų 
atplukdyti į laivą: vos ištrauktos iš vandens, saulėje iškart su- 
gesdavo. 

Nematęs Saloje jokių didelių plėšrių gyvūnų, kurių pilna ki- 
tuose Azijos kraštuose: nei dramblių, nei tigrų, nei krokodilų. 
Ir nieko, kas primintų jautį, buivolą, arklį ar šunį. Atrodė, lyg 
toje žemėje visos gyvybės formos buvo sumanytos ne architek- 
to ar skulptoriaus, betgi auksakalio; paukščiai atrodę lyg spal- 
voto stiklo figūrėlės, miško gyvūnai - maži, žuvys - plokščios ir 
kone perregimos. 

Nei tėvui Kasparui, nei kapitonui ar jūreiviams neatrodė, 
kad tuose vandenyse būtų šunžuvių, kurias gali įžiūrėti iš tolo 
dėl aštraus kaip alebarda peleko. Nors tose jūrose jų knibždėte 
knibžda. Tai, kad arti Salos neplaukiojo ryklių, mano manymu, 
tebuvo to keistuolio tyrinėtojo iliuzija, o gal jis kalbėjo teisybę, 
kitaip tariant, kiek toliau į vakarus tekant stipriai srovei, šie 
gyvūnai labiau laikėsi tų vietų, kur jų tikrai laukė sotesnis mais- 
tas. Šiaip ar taip, mūsų istorijai tik į naudą, kad nei Kasparas, 
nei Robertas nesibaimino ryklių, kitaip vėliau nebūtų drįsę leis- 
tis į vandenį, o aš neturėčiau ką pasakoti. 

Klausydamas tų kalbų, Robertas kaskart vis karščiau mylėjo 
tolimąją Salą, stengdamasis įsivaizduoti gyvūnų, apie kuriuos 
tėvas Kasparas jam pasakojo, formas, spalvas ir judesius. O ko- 
ralai, kokie jie, iki tol pažinti tik papuošalų pavidalu, pasak 
poetų, gražios moters lūpų spalvos? 

Prašnekęs apie koralus, tėvas Kasparas prarasdavo amą ir 
tik pakeldavo akis į dangų su didžiausios palaimos išraiška vei- 
de. Tie, apie kuriuos kalbėjo Robertas, buvo jau mirę koralai, 
kaip buvo jau mirusi dora tų kurtizanių, kurioms libertinai sky- 
rė ir šį perdėtą palyginimą. Rife taip pat netrūko mirusių kora- 
lų, kurie žeisdavo kiekvieną, kas prie jų prisiliesdavo. Bet jie 

negalėjo prilygti gyviesiems koralams, išsiskleidusiems tarsi po- 
vandeninės gėlės: plukės, hiacintai, ligustrai, vėdrynai, žibuok- 
lės ir leukonijos, ką ten, tai dar nieko nepasako, jie buvo lyg 
cecidijų, ežių, uogų, pumpurų, varnalėšų, ataugų, kanapių, rim- 
bų sūkurys, ne, jie buvo dar kas kita, judrūs, spalvingi lyg Arte- 
midės sodai, atkartojantys visus laukų, sodų ir miškų augalus, 
nuo agurko iki kazlėko ir kopūsto galvos... 

Jau buvo juos matęs kitur, pro vieno iš brolių vienuolių su- 
kurtą instrumentą (ir pasirausęs vienoje iš kajutės dėžių, ištrau- 
kė jį lauk): buvo tai tarsi odinė kaukė su dideliu stiklo langeliu, 
apkraštuota anga viršuje ir raišteliais, kuriais ją galėjai pritvir- 
tinti prie sprando taip, kad priglustų prie viso veido - nuo kak- 
tos iki smakro. Plaukiant plokščiadugniu laivu, kad neužkliūtų 
ji už seklumos, jis prikišdavo veidą prie vandens paviršiaus ir 
jau matė dugną, o įmerkęs pliką veidą tepajustų peršulį akyse 
ir nieko nepamatytų. 

Kasparo manymu, tą įtaisą - vadino jį Perspicillum, Okulia- 
ru arba Stiklakūniu (kauke, kuri ne slepia, o, priešingai, paro- 
do) - galėtų dėvėti ir tas, kuris moka nardyti tarp uolų. Tiesa, 
anksčiau ar vėliau vanduo prasismelkdavo vidun, bet kurį lai- 
ką, sulaikęs kvėpavimą, galėjai žvalgytis. Paskui reikėjo išnerti, 
išpilti vandenį ir vėl pradėti viską iš pradžių. 

- Jei tu išmokti plaukti, galėtum ten, po vandeniu, tuos daly- 
kus matyti, - kalbėjo Robertui Kasparas. 

O Robertas atsikirsdavo: 

— Jei plaukyčiau, mano krūtinė būtų gertuvė! 

Bet gailėjosi negalėdamas leistis į gelmes. 

O dar, dar, tęsė tėvas Kasparas, Saloje gyvena Ugniaspalvė 
Balandė. 

— Ugniaspalvė Balandė? Kas tai? - paklausė Robertas, ir ta- 
me klausime pasigirdęs nerimas mums atrodo perdėtas. Tarsi 
Sala jau seniai jam būtų žadėjusi paslaptį, bet tik dabar teiktųsi 
ją atskleisti. 

Sunku apsakyti to paukščio grožį, aiškino tėvas Kasparas, 
kad galėtum apie jį kalbėti, reikia pamatyti. Jis pats pamatęs jį 
pro žiūronus pirmąją dieną, kai jie čia atplaukė. Iš tolo atrodė 
lyg liepsnojančio aukso, arba auksinės liepsnos kamuolys, nuo 
aukščiausių medžių viršūnių būtų kilęs į dangų. Vos tik išsilai- 
pino Saloje, tuoj panoro daugiau apie jį sužinoti ir įsakė jūrei- 
viams jį surasti. 

Tykoti tekę gana ilgai, kol pagaliau supratę, kuriuose me- 
džiuose jis gyvena. Skleidė jis savotišką garsą, tarsi „cak cak“, 
koks pasigirsta liežuviu caksint į gomurį. Kasparas suprato, kad 
burna ar pirštais skleidžiant šį garsą, paukštis atsišaukdavo, o 
kartais net galėjai jį pamatyti skraidant nuo šakos ant šakos. 

Kasparas keletą kartų grįžęs į pasalos vietą, dabar jau su žiū- 
ronais, O sykį jam pavykę tą paukštį gerai apžiūrėti, kai šis tu- 
pėjo veik nejudėdamas: jo galva buvo samanų spalvos, ne, gal 
šparagų spalvos, kaip ir kojos, snapas žalias, lyg kaukė nusitę- 
siantis aplink akis, geltonas lyg kukurūzo grūdeliai, su juodu 
žaižaruojančiu vyzdžiu. Nedidelis pagurklis ir sparnų pakraš- 
tėliai spindėjo auksu, o visas kūnas, nuo krūtinės iki pat uode- 
gos galiuko, kur ploniausios plunksnelės priminė moters plau- 
kus, buvo, kaip čia pasakius, ne, ne raudonas, o... 

Rubino, purpuro, granato spalvos, vyšninis, rožinis, kraujo 
spalvos, vardijo Robertas. Nein, nein, irzo tėvas Kasparas. Tuo- 
met Robertas: kaip braškė, pelargonija, avietė, vyšnia, ridikė- 
lis, kaip dyglialapio bugienio uoga, pilkagalvio strazdo papilvė, 
raudonuodegės uodega, čivilio krūtinė... Ne, ne, nesutiko tė- 
vas Kasparas, gimtojoje ir svetimose kalbose ieškodamas tin- 
kamų žodžių, - iš Roberto pateiktos santraukos jau neįmano- 
ma suprasti, ar šitaip gražbyliavo pats pasakotojas, ar tas, kuris 
jo klausėsi, - paukštis buvo pomerantinio citrinmedžio vaisiaus, 
apelsino, spalvos, lyg sparnuota saulė, žodžiu, žvelgiant, balta- 
me danguje jis atrodė lyg aušros ant sniego numestas granatas. 
O nardydamas saulėje spindėjo labiau už cherubiną! 

"Tas ugniaspalvis paukštis galėjo gyventi tik Saliamono Salo- 
je, nes šio didžio karaliaus Giesmėje rašoma apie balandę, kuri 
pakildavo lyg aušra, švytėjo tartum saulė, terribilis ut castrorum 
acies ordinata. O kaip rašoma kitoje giesmėje, jos sparnai si- 
dabriniai, o plunksnos auksu žaižaruoja. 


Kasparas matęs kartu su šiuo paukščiu ir kitą, beveik tokį 
patį, tik ne ugninėmis, o žaliomis bei žydromis plunksnomis, o 
iš to, kaip jiedu greta tupėdavo ant vienos šakos, nusprendė, 
kad tai būta patino ir patelės. Kad tai balandžiai, galėjai numa- 
nyti iš jų kūno formos ir dažno burkavimo. Bet negalėjai at- 
skirti, kuris iš jų patinas, o jūreiviams buvo įsakęs jų nežudyti. 


Robertas paklausė, kiekgi Saloje galėtų būti balandžių. Tė- 
vas Kasparas tiek jam tegalėjo atsakyti, kad matydavęs tik vie- 
ną liepsnų kamuolį kylant į debesis ir tik vieną porelę tupint 
šakose, todėl galėję būti ir taip, kad Saloje skraidė tik viena 
balandžių pora, ir tik viena ugniaspalvė balandė. Toji mintis 
vertė Robertą geiste geisti to savito grožio, kuris, jei laukė jo — 
laukė nuo pat vakarykštės dienos. 

Kita vertus, kalbėjo tėvas Kasparas, jei Robertas norėtų, il- 
gas valandas stebėdamas pro žiūronus ir iš laivo galėtų jį pa- 
matyti. Tereikia nusiimti tuos tamsius akinius. Robertas atsa- 
kė, jog akys jam to neleidžia daryt, Kasparas metė keletą kan- 
džių niekinamų pastabų apie lepios mergelės tevertą ligą ir pa- 
tarė pasinaudoti skysčiais, kuriais išgydė savąjį buboną (Spiri- 
tus, Olea, Flores). 


Nežinia, ar Robertas paklausė patarimo, ar pamažu pripra- 
to, vaikščiodamas be akinių iš pradžių rytais ir vakarais, o pas- 
kui ir dienomis, ar vis dar juos dėvėjo, kaip pamatysime, moky- - 
damasis plaukti, - bet nuo tos akimirkos akys niekur nebemi- 
nimos teisinant slapstymąsi ar nenorą ką nors daryti. Todėl ga- 

lėtume manyti, jog švelnus klimatas ir jūros vanduo išgydė už- 
degimą, kuris, tikras ar prasimanytas, daugiau nei dešimt metų 
Robertą buvo pavertęs vilkolakiu (nebent skaitytojas norėtų 
tikėti, kad nuo tos akimirkos trokštu nuolatos matyti jį denyje 
ir jo užrašuose nerasdamas tam paneigimo kaip autorius aro- 
gantiškai išgydau jį nuo visų ligų). 

O gal Robertas troško pasveikti, norėdamas žūtbūt pamatyti 
balandę. Ir būtų nedelsdamas puolęs prie borto, ir ištisomis 
dienomis stebeilijęsis į medžius, jei jo dėmesio nebūtų patrau- 
kęs kitas neatsakytas klausimas. 


- Baigęs pasakoti apie Salą ir jos turtus, tėvas Kasparas pridū- 
rė, jog tokie smagūs dalykai galėję rastis tik ties antipodų die- 
novidiniu. Tuomet Robertas paklausė: 

— Godotinas tėve, sakėte man, jog Maltiečių Observatorija 
patvirtino jums, kad atsidūrėte ties antipodų dienovidiniu, ir 
aš jumis tikiu. Juk nestatėte Observatorijos kiekvienoje saloje, 
pro kurią praplaukdavote, o tik šitoje. Tuomet dar prieš staty- 
damas Observatoriją turėjote būti tikras, kad radote ieškomą 
ilgumą! 

— Tu labai teisingai mąstai. Jei būčiau plaukęs nežinodamas, 
kad čia yra čia, negalėčiau žinoti, kad esu čia... Tuoj viską paaiš- 
kinsiu. Kadangi Žinojau, jog Observatorija yra vienintelis teisin- 
gas instrumentas, kad atplaukčiau ten, kur galėčiau jį išbandyti, 
turėjau klaidingais būdais remtis. Ir taip dariau. 


23. 


ĮVAIRŪS IŠMONINGI PRIETAISAI 


Kadangi Robertas akivaizdžiai netikėjo, tardamas žinąs įvai- 
rius ilgumų paieškos būdus ir jų bergždumą, tėvas Kasparas 
paprieštaravo jam, sakydamas, kad kiekvienas atskirai būdami 
klaidingi, visi kartu išlygina vienas kito rezultatus ir kompen- 
suoja pavienius trūkumus. „Tai est mathematica!“ 

Be abejo, nuplaukus tūkstančius mylių laikrodis jau negali 
rodyti tikslaus išvykimo vietos laiko. O jei tų laikrodžių daug ir 
įvairių, ir dar ypač sudėtingos ir tikslios konstrukcijos, kokių 
Robertas rado „Dafnėje“? Sulygini jų rodomą netikslų laiką, 
kasdien sutikrini vieno parodymus su kitų dekretiniu laiku ir 
jau gali tikėtis šiokio tokio tikrumo. 

Kas pasakytina apie lagą, arba šaudyklę? Įprasti neveikia, 
bet štai ką sukūrė tėvas Kasparas: dėžutę su dviem vertikalio- 
mis ašimis, nuo vienos iš jų nusivydavo, o ant kitos susivydavo 
virvė, kurios pastovus ilgis atitiko tam tikrą mylių skaičių; ašies, 
ant kurios susivydavo virvė, viršūnėje buvo pritvirtintos mente- 
lės, kurios tarytum malūno sparnai sukosi veikiamos tų pačių 
vėjų, kurie pūtė bures, ir lėtino arba greitino jų sukimąsi, todėl 
virvės susisukdavo daugiau arba mažiau, priklausomai nuo vė- 
jų jėgos ir krypties, ar pūtė jie stačiai į paskuigalį, ar iš šono, 
taip pat rodė nukrypimus dėl halsų ar plaukiant prieš vėją. Ne: 
pats tikriausias būdas, bet puikus, jei kas nors sulygintų jo re- 
zultatus su gautaisiais stebint kitais būdais. 

Mėnulio užtemimai? Aišku, stebėdami juos jūroje, neišveng- 
tume nuolatinių nesusipratimų. O ką paşakytunie apie jų ste- 
bėjimą sausumoje? 

— Reikia turėti daug stebėtojų įvairiose pasaulio vietose, ku- 
rie trokštų bendradarbiauti didindami Viešpaties šlovę, o ne 
stengtųsi vienas kitam kenkti, užgauti ar padaryti ką tyčia. Tik 
paklausyk: 1612 metų lapkričio aštuntąją Makao godotinas tė- 
vas Julijus de Aleksis stebi užtemimą nuo pusės devynių iki 
pusės dvyliktos vakaro. Praneša tai godotinam tėvui Karoliui 
Spinolai, kuris Japonijoje, Nagasakyje, tą patį užtemimą stebi 
to pat vakaro pusę dešimtos. O tėvas Kristoforas Šnaidaja tą 
patį užtemimą matė Ingolštate penktąją popietės valandą. Vie- 
nos valandos skirtumas lygus penkiolikai dienovidinio laipsnių, 
tad toks yra nuotolis tarp Makao ir Nagasakio, o ne šešiolika 
laipsnių ir dvidešimt sekundžių, kaip teigia Blau. Verstanden? 
Aišku, tokiems stebėjimams trukdo migla ir rūkas, jiems atlikti 
reikalingi tikslūs laikrodžiai, negalima pražiopsoti initium to- 
talis immersionis, ir reikia teisingai apskaičiuoti vidurį tarp ini- 
tium et finis eclipsis, stebėti tarpines akimirkas, kai užtemsta 
dėmės, et coetera. Jei vietovės toli viena nuo kitos, menka klaida 
veik nieko nekeičia, bet jei jos arti viena kitos, keleto minučių 
klaida duoda didelę paklaidą. 

Nors dėl Makao ir Nagasakio, mano galva, tiesa buvo labiau 
Blau nei tėvo Kasparo pusėje (tai dar kartą patvirtina, kokia 
painiava anais laikais buvo su ilgumomis), bet šitaip surinkę ir 
susieję savo brolių misionierių stebėjimų duomenis jėzuitai su- 
kūrė Horologium Catholicum, kuris buvo ne ištikimas popie- 
žiui, o universalus laikrodis. Tikrai, tai buvo tokia planisfera su 
pažymėtomis visomis Ordino būstinėmis, nuo Romos iki pat 
žinomo pasaulio ribų, su nurodytu kiekvienos vietos laiku. To- 
dėl, aiškino tėvas Kasparas, jam nereikėjo matuoti laiko nuo 
kelionės pradžios, o tik nuo paskutiniosios žinomos krikščio- 
niškojo pasaulio būstinės, kurios ilguma nekėlė jokių abejo- 

nių. Taip klaidų ribos labai susiaurėja, o tarp dviejų stočių gali- 
ma naudoti būdus, kuriais paprastai nepasitikėtum - kaip mag- 
neto rodyklės nukrypimas arba skaičiavimai pagal Mėnulio dė- 
mes. 

Laimė, Ordino brolių galėjai rasti visur, nuo Pernambuko 
iki Goa, nuo Mindanao iki Švento Tomo uosto, ir jei vėjai ne- 
leisdavo sustoti viename uoste, netrukus jau laukdavo kitas. 
Pavyzdžiui, Makao, ak, Makao - vos prisiminęs tą nuotykį, tė- 
vas Kasparas sutrikdavo. Gyvenvietę įkūrė portugalai, kinai va- 
dino europiečius ilganosiais būtent todėl, kad pirmieji jų pa- 
krantėse išsilaipino portugalai, kurių nosys tikrai labai ilgos, 
tokios buvo ir su jais atvykusių jėzuitų. Miestas švytėjo ant kal- 
vos tarsi balta ir žydra tvirtovių karūna, jose tvarkėsi Ordino 
broliai, dėl nuolatinės eretikų olandų grėsmės turėję rūpintis ir 
karo reikalais. 

Tėvas Kasparas nutarė pasukti į Makao, kur žinojo esant 
vieną labai gerai išmanantį astronomijos mokslus Ordino bro- 
lį, bet užmiršo, kad plaukia fluyt. 

O gerieji broliai iš Makao? Pamatę olandų laivą, puolė tra- 
tinti iš patrankų ir pabūklų. Veltui tėvas Kasparas mojavo sto- 
vėdamas laivo priekyje ir liepė nedelsiant iškelti Ordino vėlia- 
vą — tie prakeikti broliai ilganosiai portugalai, paskendę kovos 
dūmuose, akinančiuose skersti tikėjimo vardan, nieko nematė 
ir toliau sėjo sviedinius aplink „Dafnę“. Tik per Dievo malonę 
laivui pavyko nuleisti bures, apsisukti ir vargais negalais pa- 
bėgti į atvirus vandenis, o kapitonas savo gimtąja liuteronų kalba 
burnojo tuos begalvius tėvus. Šįkart jo buvo tiesa: teisinga nu- 
skandinti olandų laivą, bet ne tuomet, kai plaukia juo jėzuitas. 

Laimė, netoliese būta kitų misijų, ir laivas pasuko į svetin- 
giausią Mindanao uostą. Taip plaukdami nuo vienos stoties prie 
kitos jie visada žinojo, kurioje ilgumoje buvo (o aš pridursiu, 
kad vienas Dievas težino, kaip būdami per sprindį nuo Austra- 
lijos galėjo pamesti bet kokį atskaitos tašką). 

— O dabar turime padaryti naujus bandymus, kad clarissime 
et evidenter parodytume, jog mes ties šimtas aštuoniasdešim- 
tuoju dienovidiniu esame. Priešingu atveju mano broliai iš Ro- 
mos Kolegijos laikys mane kvankt. 

— Naujus bandymus? - perklausė Robertas. - Argi jūs pats 
ką tik nesakėte man, kad Observatorija pagaliau patvirtino, jog 
esame šimtas aštuoniasdešimtajame dienovidinyje - kaip tik 
priešais Saliamono Salą? 

Taip, atsakė jėzuitas, jis esąs tuo tikras, ir prisiminė įvairius 
netobulus kitų atrastus būdus, o tokių silpnų būdų santarvė ne- 
galėjo duoti nieko kito, kaip tik patį tvirčiausią tikrumą, kaip 
kad Dievo buvimą įrodo consensus gentium, ir nors tiesa, kad 
Dievą tiki daug linkusių klysti, tačiau negali taip būti, kad klys- 
tų visi, nuo Afrikos džiunglių iki Kinijos dykumų. Lygiai taip 
mes tikime Saulės, Mėnulio ir kitų planetų sukimusi, arba ug- 
niažolėje slypinčia galia, ar kad žemės gelmėse liepsnoja pože- 
mių ugnis; tūkstančių tūkstančius metų žmonės tikėjo tuo, o 
tikėdami sugebėjo išlikti šitoje planetoje ir su nauda sau per- 
skaityti didžiąją gamtos knygą. Tačiau tokį didį atradimą, kaip 
šis, reikia patvirtinti daugeliu kitų įrodymų, kad net skeptikai 
akivaizdžios tiesos akivaizdoje sudėtų ginklus. 

Be to, mokslo reikia siekti ne vien iš meilės žinioms, o kad 
mūsų broliai turėtų iš jo naudos. Todėl dabar, kai tiek jėgų 
kainavo rasti reikiamą dienovidinį, reikia ieškoti jo patvirti- 
nimo kitais, lengvesniais, būdais, kad ši išmintis taptų visų mū- 
sų brolių nuosavybe, „ar bent jau brolių krikščionių, dar dau- 
giau, brolių katalikų, nes būtų gerai, kad eretikai olandai ar 
anglai, o, dar blogiau, eretikai moravai, niekada tų paslapčių 
neatskleistų“. 

Taigi iš visų platumų matavimo būdų du jis laikė visiškai pa- 
tikimais. Pirmasis, tinkamas sausumai, buvo neįkainojamas bet 
kurio tyrimo lobis, kitaip tariant, Maltiečių Observatorija. Ant- 
rasis, tinkamas stebėjimams jūroje, buvo Instrumentum Arcet- 

ricum, gulėjęs triume ir dar nė sykio nepanaudotas, nes pir- 
miausia norėta iš Observatorijos gauti duomenis apie savo pa- 
dėtį, o jau paskui žiūrėti, ar tas Instrumentum tą patvirtins, tik 
tuomet būtų galima juos laikyti tikriausiais iš visų. 

Jei nebūtų nutikę tai, kas nutiko, tėvas Kasparas tą bandymą 
jau kadai būtų atlikęs. Dabar gi atėjo laikas, tai turėjo įvykti 
šiąnakt: dangus ir efemeridės skelbė, kad naktis yra tinkama. 

Kas buvo tas Instrumentum Arcetricum? Tą įtaisą prieš dau- 
gybę metų sugalvojo Galilėjus - įsidėmėkite, sugalvojo, nupa- 
sakojo, žadėjo, bet taip niekada ir nepadarė, galiausiai tėvas 
Kasparas sėdo prie šio darbo. O į Roberto klausimą, ar tai tas 
pats Galilėjus, iškėlęs smerktiniausią hipotezę apie Žemės su- 
kimąsi, tėvas Kasparas atsakė „taip“, - gilindamasis į metafizi- 
ką ir Šventąjį Raštą tas Galilėjus kalbėjo bjauriausius dalykus, 
bet jis buvo genialus mechanikas, labai didis. O į klausimą, ar 
gerai naudotis mintimis žmogaus, kurį Bažnyčia pasmerkė, jė- 
zuitas atsakė, jog didesnei Dievo šlovei galima pasinaudoti ir 
eretiko mintimis, jei jos ne eretiškos. Tikrai, sunku įsivaizduo- 
ti, kad tėvas Kasparas, išbandęs visus esamus būdus, nepasiti- 
kėdamas nė vienu iš jų, bet, pasinaudodamas jų vaidinga san- 
drauga, nebūtų pasinaudojęs ir Galilėjaus būdu. 

Dar daugiau, ir mokslui, ir tikėjimui būtų labai naudinga, 
kad Galilėjaus mintimi būtų kuo greičiau pasinaudota - jis jau 
bandęs ją įpiršti olandams, o šie, laimė, lygiai kaip prieš kokį 
dešimtmetį ispanai, ja nepatikėjo. 

Galilėjus prisigalvojo keistenybių iš pačios savaime kuo tei- 
singiausios prielaidos, kitaip tariant, iš flamandų pasisavinda- 
mas žiūronų idėją (naudojusių juos laivams uoste stebėti) ir 
nukreipdamas tą instrumentą į dangų.-O ten, be kitų dalykų, 
kuriais tevas Kasparas nė nemanė abejoti, atrado, kad Jupite- 
ris, arba Jovė, taip jį vadino Galilėjus, turi keturis palydovus, 
kitaip tariant, keturis mėnulius, dar niekada nuo pasaulio su- 
kūrimo iki šių dienų nematytus. Keturias aplink jį besisukan- 

čias žvaigždeles, o jis pats sukosi aplink Saulę, - matysime, kad 
tėvas Kasparas neprieštaravo Jovės sukimuisi aplink Saulę, te- 
gul tik palieka ramybėje Žemę. 

Kad mūsų Mėnulis, patekęs į Žemės šešėlį, kartais užtems- 
ta, gerai žinomas dalykas, lygiai kaip visiems astronomams Ži- 
noma, kada toks Mėnulio užtemimas įvyks - tai surašyta efe- 
meridėse. Todėl nieko keista, kad ir Jovės mėnuliai kartkartė- 
mis užtemdavo. Dar daugiau, bent jau mūsų akims, tokių užte- 
mimų būdavę du: vienas tikrasis, kitas - tik aptemimas. 

Tikrai, Mėnulis išnyksta iš mūsų regėjimo lauko, kai Žemė 
įsiterpia tarp jo ir Saulės, o Jovės palydovų nematome du kar- 
tus - kai jie yra už jo ir kai yra priešais, jo spinduliuose susilie- 
dami į vieną, o pro gerą žiūroną galima kuo aiškiausiai stebėti 
jų pasirodymą ir išnykimą. Yra tik vienas, pats svarbiausias, 
skirtumas: Mėnulio užtemimai vyksta tik mirus kuriam nors 
vyskupui, ir trunka labai ilgai, tuo tarpu Jupiterio palydovai 
užtemsta dažnai, bet greit ir vėl pasirodo. 

Dabar tarkime, kad kiekvieno palydovo užtemimo valanda 
ir minutė (o kiekvienas jų skrieja skirtingo skersmens orbita) 
žinomame dienovidinyje tiksliai nustatyti ir surašyti efemeri- 
dėse; tuomet tereikia žinoti valandą ir minutę, kada tas užte- 
mimas pasirodo kitame dienovidinyje (nežinomame), kuriame 
tuo metu esama, ir, paskaičiavę, turėsime stebėjimo vietos il- 
gumą. 

Tiesa, yra menkų nepatogumų, apie kuriuos neišmanėliui ne- 
verta pasakoti, bet tas dalykas neabejotinai pasisektų geram 
skaičiuotojui, turinčiam laiko matuoklį, kitaip tariant, perpen- 
diculum, arba švytuoklę, arba Horologium Oscillatorium, kaip 
kam labiau patinka, kuris gebėtų kuo tiksliausiai rodyti net vie- 
nos sekundės skirtumą; item, reikia turėti du įprastus laikro- 
džius, kurie tiksliai rodytų reiškinio pradžios ir pabaigos valan- 
dą ir stebėjimo vietos dienovidinyje, ir tame, kuris kerta Gele- 
žies salą; item, pagal sinusų lentelę mokėti pamatuoti kampą 

tarp akies ir stebimo kūno, ir tą kampą sutapatinę su laikro- 
džio rodyklių padėtimis, turėtume minutėmis ir sekundėmis iš- 
reikštą nuotolį tarp dviejų kūnų ir jo-palaipsnį kitimą. 

Jei tik —- svarbu priminti — turime tas gerąsias efemerides, 
kurių pasenęs ligotas Galilėjus jau nebepajėgė užbaigti, tačiau 
tėvo Kasparo Ordino broliai, taip šauniai mokėję apskaičiuoti 
Mėnulio užtemimus, dabar kuo tiksliausiai surašė. 

Kokie gi buvo didieji nepatogumai, taip erzinę Galilėjaus 
priešininkus? Kad stebėjimų negalėjai atlikti plika akimi ir jiems 
reikėjo gero Žžiūrono, arba teleskopo, vadinkime kaip kam pa- 
tinka? Tėvas Kasparas turėjo jį kuo puikiausią, apie kokį net 
Galilėjus nedrįsęs svajoti. Kad matavimai ir skaičiavimai per 
sunkūs paprastiems jūreiviams? Juk ir kitais būdais nustatant 
ilgumas, išskyrus gal šaudyklę, reikėjo astronomo)! Jei kapito- 
nai išmoko naudotis astroliabija, kurią ne kiekvienas neišma- 
nėlis sugebėtų suprasti, galėjo išmokti naudotis ir žiūronu. 

Bet, prieštaravo pedantai, tokie didelio tikslumo reikalau- 
jantys matavimai gal galimi sausumoje, bet tik ne plaukiant lai- 
vu, kur neįmanoma išlaikyti žiūrono, nukreipto stačiai į plika 
akimi nematomą dangaus kūną... Ką gi, tėvas Kasparas pasi- 
ruošęs įrodyti, kad pasitelkus truputį išradingumo galima at- 
likti stebėjimus ir plaukiant laivu. 

Pagaliau kai kurie ispanai prieštaravo, kad palydovai užtem- 
davę ne dienos metu, o naktimis, netgi audringomis. „Gal ma- 
no, kad gana suploti delnais - ir Mėnulio užtemimai tuoj pasi- 
rodo, illico et immediate?“ — piktinosi tėvas Kasparas. Ir kas 
pasakė, kad stebėjimai turi būti atliekami nuolatos, kiekvieną 
akimirką? Tas, kuris plaukė iš vienos Indijos į kitą, žino, kad 
ilgumos nereikia matuoti dažniau, nei matuojama platuma, o 
ir šios negali pamatuoti esant audringai jūrai nei su astroliabi- 
ja, nei su balestrilja. Tą palaimintąją ilgumą pakaktų gerai pa- 
matuoti kartą per dvi ar tris dienas, o tarp vieno ir kito stebėji- 
mo skaičiuoti laiką ir nuplauktą nuotolį, kaip daroma lagu. Da- 

bar jie ištisus mėnesius vien tuo ir užsiima. „Jie man primena 
tuos, — kalbėjo tėvas Kasparas vis labiau bjaurėdamasis, - ku- 
riems badmečiu atneši pintinę duonos, o jie, užuot padėkoję, 
nerimsta, kad nepadedi ant jų stalo dar ir kepto paršiuko ar 
kiškelio. O, dangau! Argi sumestum šito laivo patrankas į van- 
denį vien todėl, kad iš šimto iššautų sviedinių devyniasdešimt 
pliūkšteli vandenin?“ 

Taigi tėvas Kasparas pristatė Robertą ruoštis bandymui, kurį 
reikėsią atlikti kaip tik tokį vakarą, kokio tą dieną galėjai tikė- 
tis, astronominiu požiūriu patį tinkamiausią, kai dangus gied- 
ras, O jūra kiek banguota. Jei bandymo metu jūra nė trupučio 
nebanguotų, viskas būtų kaip sausumoje, o ten, kaip Žinia, jis 
tikrai pavyksta. Bandymo metu stebėtojas turi jaustis kaip per 
štilį, nors laivas siūbuotų ir išilgai, ir į šonus. 

Svarbiausia, tarp laikrodžių, su kuriais paskutiniu metu ne- 
sielgta itin pagarbiai, reikėjo rasti vieną, kuris dar veiktų kaip 
dera. Šiuo laimingu atveju tik vieną, ne du: juo pagal tikslius 
visos dienos stebėjimus reikėjo nustatyti vietos laiką (ir tai bu- 
vo padaryta), o kadangi jie yra tikri, kad per šitą vietą eina 
antipodų dienovidinis, nėra jokio reikalo turėti kitą, kuris ro- 
dytų Geležies salos laiką. Pakanka žinoti, jog skirtumas - lygiai 
dvylika valandų. Čia - vidurnaktis, ten - vidurdienis. 

Geriau pagalvojus, toks sprendimas atrodė pagrįstas uždaro 
rato principu. Bandymu ketinta įrodyti, kad esama ties antipo- 
dų dienovidiniu, todėl negalėjai to laikyti savaime suprantamu 
dalyku. Bet tėvas Kasparas taip tikėjo savo ankstesniais stebė- 
jimais, jog tetroško juos patvirtinti, be to, tikriausiai po tos su- 
maišties laive neliko nė vieno laikrodžio, kuris rodytų priešin- 
go pusrutulio valandą, tad reikėjo tą kliūtį apeiti. Kita vertus, 
Robertas nebuvo toks įžvalgus, kad pastebėtų tų veiksmų klai- 
dingumą. 

— Kai pasakysiu „jau“, tu Žiūri į laikrodį ir užrašai valandą. 
Paskui nedelsdamas sujudini perpendikulą. 

Perpendikulą sudarė nedidelis metalinis bokštelis, laikantis 
varinę lazdelę su apskrita švytuokle gale. Žemiausioje švytuok- 
lės kelio dalyje buvo horizontalus ratas su dantukais, kurių vie- 
na pusė su rato plokštuma sudarė statų kampą, o kita buvo 
nusklembta. Siūbuodama pirmyn švytuoklė su iš jos kyšančiu 
stiletu stumteldavo šerelius, kurie savo ruožtu paliesdavo dan- 
telį iš statmenosios pusės, ir ratas pajudėdavo, tačiau švytuok- 
lei grįžtant šereliai tik vos perbraukdavo per nuolaidųjį dante- 
lio šoną, ir ratas sustodavo. Pažymėjus dantukus skaičiais, kai 
švytuoklė sustodavo, buvo galima suskaičiuoti, kiek dantukų 
pasislinko, taigi nustatyti, kiek praėjo laiko. 

— Taip tau nereikės visą laiką skaičiuoti vienas, du, trys et 
coetera, bet kai aš pasakysiu „gana“, turi sustabdyti svambalą 
ir suskaičiuoti dantis, aišku? Ir užrašyti, kiek dantų. Paskui pa- 
žiūrėti į laikrodį ir užrašyti tą ar kitą valandą. O kai aš vėl „jau“ 
pasakyti, tu jį stipriai trinkteli ir jis vėl pradeda švytuoti. Pa- 
prasta, net vaikas suprastų. 

Aišku, tas perpendikulas nebuvo didelis, tėvas Kasparas ge- 
rai tai suprato, tačiau tuo klausimu dar tik pradėta diskutuoti, 
ir tik gerokai vėliau pavyko sukonstruoti tobulesnius. 

— Sunkiausias dalykas, ir daug dar privalome išmokti, bet jei 
Dievas nedraustų die Wette... kaip tu tai vadini, pari... 

— Lažybos. 

— Taigi, jei Dievas jų nedraustų, galėčiau kirsti, kad ateityje 
visi stebės ilgumas ir kitus žemės reiškinius perpendikulu. Bet 
laive tai labai sunku ir privalai būti nepaprastai atidus. 

Kasparas liepė Robertui abu prietaisus ir visas rašymo prie- 
mones padėti jute, aukščiausioje „Dafnės“ vietoje, ten pat ruo- 
šėsi pasistatyti ir Instrumentum Arcetricum. Iš sandėliuko į ju- 
tą atnešė ir Roberto ten dar tuomet, kai medžiojo Įsibrovėlį, 
matytus įtaisus. Sunešti juos buvo lengva, išskyrus metalinį du- 
benį, atgabentą su prakeiksmais po daugelio nesėkmingų mė- 
ginimų, nes šis niekaip nenorėjo tilpti laiptuose. Tačiau tėvas 

Kasparas, toks suvargęs, vos pajutęs galimybę įgyvendinti savo 
projektą, tryško fizine jėga, prilygstančia jo valiai. 

Beveik pats vienas kažkokiu kniedijimo įrankiu iš pusrutulių 
ir strypų surinko rėmą, kuris pasirodė besąs apvalus laikiklis, 
prie kurio žiedais pritvirtinus apvalų audinį pasidarė didelis pus- 
rutulio formos dubuo, beveik dviejų metrų skersmens. Jį reikė- 
jo ištepti degutu, kad nepraleistų dvokiančio aliejaus, kurį Ro- 
bertas kaip tik dabar pylė, dejuodamas dėl baisios jo smarvės. 
Tėvas Kasparas, angelišku lyg kapucino veidu, ramino jį tarda- 
mas, jog nereikės kepinti jame svogūnų. 

— Kam gi jis reikalingas? 

— Pabandysime į šitą mažą jūrą dar mažesnį laivą paleisti, — 
ir, Roberto padedamas, į didįjį drobinį dubenį įkėlė beveik 
plokščią metalinį dubenėlį, kurio skersmuo buvo vos mažesnis 
už to, į kurį dėjo. - Ar nesi girdėjęs sakant, kad jūra lygi lyg 
aliejus? Štai, žiūrėk, laivas pasvyra į kairę, o aliejus didžiajame 
dubenyje pasvyra į dešinę, ir vice versa, arba tau bent taip atro- 
do. Bet iš tikro aliejus visą laiką lieka pusiausvyroje, nekyla ir 
nesileidžia, esti lygiagretus su horizontu. Tas pat būtų, jei van- 
duo ten būtų, bet aliejuje mažasis dubenėlis plūduriuoja lyg 
ramioje jūroje. Dar Romoje esu atlikęs mažytį bandymą, su 
dviem mažais dubenėliais, į didesnįjį pripyliau vandens, o į ma- 
žesnįjį — smėlio, į smėlį įsmeigiau mažą pagalėlį, ir paleidau 
mažesnįjį plūduriuoti didesniajame, o didesnįjį judinau, ir ga- 
lėjai pagalėlį matyti stačią kaip varpinė, o ne pasvirusį lyg Bo- 
nonijos bokštai! 

— Wunderbar, — pritarė ksenoglotas Robertas. - O kas to- 
liau? 

— Dabar paimkime mažąjį dubenėlį, nes ant jo visą aparatą 
reikės pritaisyti. 

Dubenėlio dugno išorinėje pusėje matėsi mažos spyruok-. 
lės - tam, paaiškino tėvas Kasparas, kad plūduriuodamas su 
savo našta didesniajame dubenyje, liktų nors per sprindį nuo 

jo dugno, o jei jojo svečio smarkesnis judesys jį per giliai pa- 
nardintų (kokio svečio, paklausė Robertas; tuoj pamatysi, at- 
sakė tėvas Kasparas), tos spyruoklės vėl aukštyn jį pastūmėtų 
be mažiausio krestelėjimo. Vidinėje dugno pusėje reikėjo pri- 
taisyti kėdę su nuolaidžia atkalte, kad žmogus kone gulėdamas 
galėtų stebėti dangų padėjęs kojas ant atsvarą atstojusios gele- 
žinės plokštės. 

Padėjęs dubenėlį ant denio ir pritvirtinęs kažkokiais pleiš- 
tais, tėvas Kasparas atsisėdo ant kėdės ir paaiškino Robertui, 
kaip pritaisyti jam ant pečių šarvus iš odinių bei drobinių dirže- 
lių, prie kurių dar teksią pritvirtinti panašią į šalmą kepuraitę. 
Šalme buvo dvi angos: viena akiai, o iš antrosios kyšojo strypas 
su Žiedu gale. Į tą žiedą įstatomas žiūronas, o nuo jo karojo 
strypas su kabliuku gale. Akių Hiperbolę galėjai laisvai sukioti, 
kol rasdavai reikiamą žvaigždę, bet kartą nutaikęs į ją lęšio cen- 
trą, prikabindavai prie žiedelio ant krūtinės, ir jau būdavai už- 
sitikrinęs nekintamą to surakinto kiklopo matymo lauką. 

— Tobula! - džiūgavo jėzuitas. - Paleidęs dubenėlį plūdu- 
riuoti ramiame aliejuje, galėsi stebėti net blankiausius dan- 
gaus kūnus - jokios jūros bangos nepajėgs atitraukti stebin- 
čios akies nuo pasirinktosios žvaigždės! Galilėjus tai aprašė, 
o aš padariau. 

— Viskas puiku, - tarė Robertas, - bet kas dabar įkels visa tai 
į dubenį su aliejumi? | 

— Dabar aš išsilaisvinsiu ir atsikelsiu, mes įkelsime tuščią du- 
benį į aliejų, paskui aš vėl atsisėsiu. 

— Manau, tai bus nelengva. 

— Daug lengviau, nei dubenį kartu su manim ten įkelti. 

Gerokai paplušėjus dubuo su kėde pagaliau paleistas plūdu- 
riuoti aliejuje. Paskui pabandė užsiropšti tėvas Kasparas su vi- 
sais šarvais, šalmu ir prie jo pritvirtintu Žiūronu, viena ranka 
Roberto palaikomas, o kita stumiamas iš apačios. Mėginta ke- 
letą kartų, bet ne itin sėkmingai. 

Ne todėl, kad metaliniai rėmai, laikę didįjį dubenį, nebūtų 
galėję išlaikyti dar ir žmogaus, bet kad šis neturėjo tvirtų at- 
spirties taškų. Kai tėvas Kasparas bandydavo statyti ant meta- 
linio žiedo tik vieną koją, kita tuoj žengdamas į mažąjį dubenė- 
lį, šis nuo svorio aliejumi nuplaukdavo į priešingą indo pusę, 
lyg skriestuvą išskėsdamas tėvo Kasparo kojas, šis imdavo klykti, 
ir Robertas, apglėbęs per liemenį, pritraukdavo jį prie savęs, 
galėtume sakyti, grąžindamas į „Dafnės“ žemyną, keikdamas 
patį Galilėjų ir liaupsindamas jo persekiotojus budelius. Tuo- 
met įsikišdavo tėvas Kasparas, saugus savo išgelbėtojo glėbyje, 
ir dejuodamas tikindavo jį, kad tie persekiotojai nebuvę bude- 
liai, o garbingiausi Bažnyčios vyrai, siekę apginti tiesą ir elgęsi 
su Galilėjumi tėviškai ir mielaširdingai. Paskui, vis toks pat šar- 
vuotas ir įsmeigęs į dangų žvilgsnį, su statmenai veidui pakeltu 
žiūronu, lyg Polišinelis su mechanine nosimi, primindavo Ro- 
bertui, kad nors šitas Galilėjaus atradimas buvo teisingas, vis 
dėlto reikia jį išbandyti. 

— Todėl, mein lieber Robertus, - kalbėjo, - gal tu mane už- 
miršai ir manai, kad esu vėžlys, kuris apsiverčia pilvu į saulę. 
Nagi, pastūmėk, štai taip, padėk man pasiekti tą kraštą, taip, 
gerai, žmogui dera stovėti tiesiai. 

Per visus tuos nesėkmingus bandymus aliejus neliko lygus 
kaip aliejus, ir netrukus abu bandytojai atrodė lyg aplipę dre- 
bučiais, dar daugiau, trykštantys aliejumi, jei tik metraštinin- 
kui leistas toks palyginimas, nenurodant jo šaltinio. 

Tėvui Kasparui jau prarandant viltį kada nors atsisėsti ant 
geidžiamos kėdės, Robertas tarė, kad gal reikėtų pirma ištuš- 
tinti didįjį dubenį, tuomet įstatyti į jį mažesnįjį, paskui įlaipinti 
tėvą Kasparą ir vėl supilti aliejų, kuris kildamas iškeltų ir dube- 
nį, ir jame sėdintį aiškiaregį. 

Taip ir padarė, o mokytojas negailėjo liaupsių savo mokinio 
nuovokumui, tuo tarpu artinosi vidurnaktis. Visa konstrukcija 
neatrodė labai stabili, bet jei tėvas Kasparas stengsis nedaryti 
staigių judesių, vilčių dar galėjai turėti. 

Staiga Kasparas pergalingai sušuko: „Dabar jį matau!“ Šauk- 
damas jis sujudino nosį, sunkus žiūronas kone išsinėrė iš oku- 
liaro, jis pakėlė ranką, norėdamas jį sulaikyti, rankos judesys 
suardė pečių pusiausvyrą ir dubuo jau buvo beapsiverčiąs. Ro- 
bertas, metęs popierių ir laikrodžius, puolė laikyti Kasparo, grą- 
Žino visą įtaisą į pusiausvyrą, patarė astronomui nesijudinti, at- 
sargiai taisyti žiūroną, o svarbiausia - nereikšti savo jausmų. 

Kitas pranešimas buvo ištartas šnabždant, o tas šnabždesys, 
šalmo pagarsintas, sugaudė dusliai lyg pragaro trimitas. 

— Vėl jas matau, - ir atsargiu mostu prisegė žiūroną sau prie 
krūtinės. - Ak, wunderbar! Trys Žvaigždelės yra į rytus nuo Ju- 
"piterio, o viena — į vakarus... Pati artimiausia atrodo pati ma- 
Žiausia ir yra... palauk... štai, per nulį minučių trisdešimt se- 
kundžių nuo Jupiterio. Tu rašyk. Dabar ji artėja prie Jupiterio, 
tuoj išnyks, kruopščiai užrašyk jos išnykimo valandą... 

Robertas, palikęs savo vietą, kad suskubtų į pagalbą moky- 
tojui, dabar vėl paėmė į rankas lentelę, kurioje turėjo rašyti 
laiką, bet atsisėdo taip, kad laikrodžiai liko už nugaros. Staiga 
pasisukęs, numetė švytuoklę. Lazdelė nusinėrė nuo virvelės. 
Robertas pagavo ją ir pamėgino vėl užnerti, tačiau bergždžiai. 
Tėvas Kasparas jau rėkė rašyti valandą, Robertas pasisuko į 
laikrodį ir mostelėjęs plunksna užkliudė rašalinę. Instinktyviai 
čiupo ją, kad neišsilietų visas skystis, bet numetė laikrodį. | 

— Užrašei valandą? Dabar perpendikulas! - šaukė Kasparas, 
o Robertas atsakinėjo: „negaliu, negaliu“. 

— Kaip tu negalėti, kvaily!? - O neišgirdęs atsakymo, toliau 
šaukė: — Kaip tu negalėti, bukagalvi?! Užrašei? Pažymėjai? 
Stumtelėjai? Jis slepiasi, greičiau! 

— Aš viską pamečiau, ne, nepamečiau, viską sudaužiau, - ta- 
rė Robertas. 

Tėvas Kasparas atitraukė žiūroną nuo šalmo, dėbtelėjo sker- 
somis, pamatė sudaužytą švytuoklę, apverstą laikrodį, Robertą 
rašaluotais delnais, nesusilaikė ir pratrūko šaukti „Himmelpot- 

zblitzsherrgottsakrament!“, kad net virpėjo visas jo kūnas. Toks 
neapdairus judesys per daug persvėrė dubenėlį, ir jis nuslydo 
stačiai į aliejų; žiūronas išslydo jam iš rankų ir iš laikiklio, ir 
sūpuojantis laivui ridu ridu nusirideno per visą jutą, paskui laip- 
teliais nudardėjo ant denio ir trenkėsi stačiai į patranką. 

Robertas nesumojo, kam pirma padėti: žmogui ar instrumen- 
tui. Po tą smarvę besikapanojantis žmogus kilniai paliepė gel- 
bėti žiūroną, Robertas puolė paskui bėglę Hiperbolę ir rado ją 
sulankstytą, sutrūkusiais lęšiais. 

Kai Robertas pagaliau ištraukė iš aliejaus tėvą Kasparą, pri- 
menantį paruoštą kepti paršelį, šis su didvyrišku užsispyrimu 
tiek tepasakė, kad dar ne viskas prarasta. Buvo ir kitas toks pat 
stiprus teleskopas, pastatytas Maltiečių Observatorijoje. Rei- 
kėjo tik nusigauti į Salą jo paimti. 

— Bet kaip? - tarė Robertas. 

— Plaukte. 

— Juk sakėte, kad nemokate plaukti, o jūsų metų būtų sunku... 

— Aš - ne. Tu- taip. 

— Betgi ir aš neišmanau to prakeikto plaukimo! 

— Išmok. 

To, ką toliau pasakosiu, prigimtis nėra visiškai aiški: nesupran- 
"tu, ar tai pokalbių tarp Roberto ir tėvo Kasparo kronika, ar 
pirmojo naktiniai užrašai, kad dienomis galėtų atsikirsti antra- 
jam. Kad ir kaip būtų, akivaizdu, jog per visą laive. kartu su 
seniu praleistą laiką Robertas neparašė Sinjorai nė vieno laiš- 
ko. Lygiai kaip pamažu naktinį gyvenimą keitė dieniniu. 

Pavyzdžiui, iki tol žiūrėdavo į Salą tik ankstyvą rytą, labai 
trumpai, arba vakare, jau išnykus ribų ir nuotolių jausmui. Tik 
dabar pamatė, kad potvyniai ir atoslūgiai, tas nuolatinis jūros 
šokis, vieną dienos pusę bangų liežuviais laižė jūrą nuo miško 
skyrusią smėlio juostą, o kitą pusę atitraukdavo jas, apnuogin- 
damas uolėtą dugną, kuris, pasak tėvo Kasparo, buvo paskuti- 
nė koralų rifo atšaka. | 

Potvynį ir atoslūgį, aiškino Robertui bendrakeleivis, skiria 
maždaug šešios valandos, - toks yra Mėnulio veikiamas jūros 
kvėpavimo ritmas. Ir visai ne požemių siaubūno alsavimo su- 
keltas bangavimas, kaip kai kas manė senovėje, - ką kalbėti 
apie tą prancūzą, tvirtinusį, kad jei žemė nejuda iš vakarų į 
rytus, tai siūbuoja iš šiaurės į pietus, ir priešingai, todėl natūra- 
lu, kad šis periodiškas judėjimas pakelia ir nuleidžia jūros van- 
denis, lygiai kaip keliant ir leidžiant rankas abitas prie kaklo 
juda aukštyn žemyn. 

Tie potvyniai ir atoslūgiai - labai sudėtingas klausimas, nes jų 

kaita priklauso nuo jūrų ir žemynų padėties, o ypač nuo krantų 
padėties dienovidinių atžvilgiu. Per jaunatį potvynis paprastai kyla 
vidurdienį ir vidurnaktį, paskui kasdien jis ima vėluoti po keturis 
penktadalius valandos, o tas, kuris to nežino, matydamas, kad 
tokios dienos tokią valandą kuris nors kanalas tiko laivybai, kitos 
dienos tą pat valandą juo išplaukęs sėda ant seklumos. O kur dar 
potvynių ir atoslūgių sukeltos srovės, ir ne viena tokia stipri, kad 
per atoslūgį laivas niekaip negali pasiekti kranto. 

Be to, kalbėjo senis, kiekvienoje vietoje reikalingas vis ki- 
toks skaičiavimas, todėl būtina turėti astronomines lenteles. 
Jis net mėgino Robertui tuos skaičiavimus paaiškinti, tarda- 
mas, kad reikia stebėti Mėnulio vėlavimą, paskui padauginti 
Mėnulio dienas iš keturių ir padalinti iš penkių, arba priešingai. 
Bet Robertas nieko nesuprato, ir, veikiai pamatysime, toks leng- 
vabūdiškas požiūris jam sukėlė nemažai rūpesčių. Jis tik kas- 
kart stebėdavosi, kad dienovidinio linija, turėjusi kirsti abu Sa- 
los kyšulius, kartais eidavo jūra, o kartais uolomis, niekaip ne- 
galėdamas suvokti, kuri gi iš tų akimirkų yra teisinga. Dar ir 
todėl, kad, nepaisant potvynių ir atoslūgių, didžioji jūros alsa- 
vimo paslaptis jį domino daug mažiau nei toji linija, už kurios 
Laikas ėjo atgal. 

Kaip sakėme, jis nebuvo linkęs netikėti tuo, ką pasakojo jė- 
zuitas. Bet kartais smagindavosi provokuodamas šį papasakoti 
dar daugiau, pažerdamas gausybę argumentų, girdėtų per va- 
karienes su tais garbingais vyrais, kuriuos jėzuitas laikė jei ne 
šėtono pasiuntiniais, tai mažų mažiausia girtuokliais ir rajū- 
nais, pavertusiais smuklę savo Likėjumi. Bet jam sunkiai sekė- 
si paneigti savo mokytojo fiziką, nes remdamasis ta pačia fizi- 
ka šis dabar mokė jį plaukti. 

Iš pradžių, prisimindamas sudužimo vargus, Robertas pareiš- 
kė nieku gyvu niekada nebelipsiąs į vandenį. Tėvas Kasparas. 
priminė, kad sudužus laivui kaip tik vanduo jį ir iškėlęs - žen- 
klas, jog tai draugiškas, ne priešiškas gaivalas. Robertas atšo- 

vė, kad vanduo kėlė ne jį, o medį, prie kurio buvo prisirišęs, ir 
tėvui Kasparui teko jį įtikinėti, kad jei vanduo kėlė medį, bedva- 
sį daiktą, linkusį garmėti į bedugnę, o tai žino kiekvienas, kas 
nors kartą yra iš aukščiau metęs medžio gabalą, tuo labiau lin- 
kęs jis kelti gyvą būtybę, pasiruošusią antrinti natūraliam skysčių 
polinkiui. Jei kada nors Robertas yra metęs vandenin šuniuką, 
tai turėtų Žinoti, jog gyvūnėlis, judindamas kojas, ne tik neskęs- 
ta, bet ir kuo greičiausiai grįžta į krantą. Be to, pridurdavo tėvas 
Kasparas, negi Robertas nežinąs, kad įmetus į vandenį kelių mė- 
nesių kūdikius, šie puikiai plaukia, nes gamta sukūrė juos mo- 
kančius plaukti kaip ir bet kurį kitą gyvą padarą. Nelaimė, mes 
"kur kas labiau už gyvūnus linkstame į prietarus ir klaidas, tad 
bręsdami klaidingai pradedame suvokti skysčių savybes, todėl 
baimė ir nepasitikėjimas sunaikina tą įgimtą talentą. 

"Tuomet Robertas paklausė, ar godotinas tėvas moka plauk- 
ti, ir godotinas tėvas atsakė, kad nepretenduoja būti geresnis 
už daugumą kitų, kurie gerų dalykų vengė mokytis. Jis gimęs 
toli nuo jūros, o į laivą įkėlė koją jau pagyvenęs, kai - taip kal- 
bėjo - kūnas buvo nuplikęs ir nususęs, akys apsiblaususios, no- 
sis varvanti, ausyse spengė, dantys pageltę, sprandas sustiręs, 
pasmakrė nukarusi, kojos susuktos podagros, oda susiraukšlė- 
jusi, plaukai pabalę, keliai virpėjo, rankos drebėjo, kojos pynė- 
si, O iš krūtinės veržėsilkatarasįsu karkalais ir seilėmis. | 

Tačiau, tuoj pridūrė, jo protas yra*guvesnis/ už kūną, - todėl 
į vandenį, jį laiko ir stumia į viršų toks vandens kiekis, kokį šis 
išstumia, nes vanduo siekia grįžti ir užimti vietą, iš kurios buvo 
išvarytas. Ir netiesa, kad daiktas plūduriuoja arba skęsta pri- 
klausomai nuo savo formos, todėl senovėje klaidingai manyta, 
kad plokščias daiktas plaukia, o smailus skęsta; jei Robertas 
bandytų įstumti į vandenį, na, tarkime, butelį, kuris tikrai ne 
plokščias, pajustų tokį pat pasipriešinimą kaip ir tuomet, kai 
mėgintų į jį įstumti padėklą. 

"Todėl tereikia tuo gaivalu pasitikėti — ir viskas savaime susi- 
tvarkys. Ir siūlė Robertui nusileisti nuo laivo nosies nukarusio- 
mis virvinėmis kopėčiomis, dar vadinamomis Jokūbo kopėčio- 
mis, dėl šventos ramybės apsijuosus virve ar ilgu ir tvirtu lynu, 
kitą jo galą pririšus prie borto. Vos tik išsigąs skęstąs, jam terei- 
kės timptelėti už virvės. 

Nereikia nė sakyti, jog tas, kuris mokė amato pats niekada 
jo neragavęs, nepagalvojo apie daugybę atsitiktinumų, kurių 
nepaisė ir senovės Graikijos išminčiai. Pavyzdžiui, Robertas, 
nenorėdamas varžyti judesių, pririšo gana ilgą virvę, todėl kai 
pirmą kartą, kaip ir kiekvienas pradedantis plaukti, paniro po 
vandeniu, turėjo gerokai tos virvės prisitampyti ir, kol išniro į 
paviršių, prisigėrė tiek sūrymo, kad tą pirmąją dieną apie to- 
lesnius mėginimus nenorėjo nė pagalvoti. 

Bet pradžia suteikė drąsos. Nusileidęs kopėčiomis ir paniręs 
į vandenį Robertas pajuto, kad šis labai malonus. Sudužimą 
prisiminė kaip šaltį ir prievartą, dabar šilta jūra kvietė jį pasi- 
nerti giliau, vis dar įsitvėrus kopėčių, kol vanduo jau siekė krū- 
tinę. Manydamas, kad plaukia, jis lepinosi prisimindamas pa- 
ryžietiškus patogumus. 

Nuo tos akimirkos, kai atsidūrė laive, jis, kaip matėme, kiek 
prausėsi, bet panašiai kaip kačiukas, kuris tik aplaižo savo kailį 
ne toliau snukučio ir paslėpsnių. O likęs kūnas - ir tuo labiau, 
kuo karščiau įsitraukė į tą pašėlusią Įsibrovėlio medžioklę — 
ypač kojos, buvo aplipęs purvu iš triumo, rūbai nuo prakaito 
prilipę. Paniręs toje šilumėlėje, kuri kartu prausė kūną ir ska- 
lavo rūbus, Robertas prisiminė Rambujė rūmuose matęs bent 
dvi vonias, kuriose maudydavosi markizė, o tas jos rūpinimasis 
savo kūno švara tapęs tos visuomenės, kur praustis nebuvo įpras- 
ta, pokalbių tema. Net pačių rafinuočiausių jos svečių nuomo- 
ne švara reiškė švarius baltinius - juos dažnai keisti buvo elegan- 
cijos požymis, — 0 ne prausimąsi. Markizę gaubusios stulbina- 
mos kvapiosios esencijos buvo ne prabanga, o - jai - būtinybė, 

tarsi gynybinė siena tarp jos jautrių šnervių ir salsvo svečių aro- 
mato. 

Pasijutęs kilmingesnis, nei kitados Paryžiuje, Robertas, vie- 
na ranka įsikibęs kopėčių, kita trynė marškinius ir kelnes į savo 
permirkusį prakaitu kūną, tuo pat metu vienos kojos pirštais 
kasydamas kitos kojos kulną. 

Tėvas Kasparas smalsiai žiūrėjo, bet tylėjo, norėdamas, kad 
Robertas apsiprastų su jūra. Tačiau pabūgęs, kad Roberto pro- 
tas dėl perdėto rūpinimosi kūnu gali sutrikti, visaip mėgino jį 
išblaškyti. Todėl pradėjo išvedžioti apie potvynius ir atoslūgius, 
ir Mėnulio traukos galias. 

Bandė jį sudominti tiesiog neįtikimu dalyku: jei potvyniai ir 
atoslūgiai yra atsakas į Mėnulio kvietimą, jie turėtų vykti tuo- 
met, kai jis matomas, o ne jam atsidūrus kitoje mūsų planetos 
pusėje. Tuo tarpu potvyniai ir atoslūgiai maždaug kas šešias 
valandas kartojasi abiejuose Žemės pusrutuliuose. Robertas 
klausėsi apie potvynius ir atoslūgius, o galvojo apie Mėnulį — 
šis tomis naktimis domino jį labiau nei potvyniai ir atoslūgiai. 

Jis paklausė, kodėl mes matome tik vieną ir tą pačią Mėnu- 
lio pusę, o tėvas Kasparas paaiškino, kad sukasi jis lyg atleto už 
siūlo laikomas kamuolys - šis jį sukdamas visada mato tik prie- 
šais esančią pusę. 

— Betgi, - nenusileido Robertas, - tą pusę mato ir indėnai, ir 
ispanai, tuo tarpu esantiems Mėnulyje, kurį kai kas vadina Įsčio- 
mis, su jų mėnuliu, kitaip tariant, mūsų žeme, yra kitaip. Apa- 
tinio pusrutulio, visada į mus atsisukusio, gyventojai ją mato 
visada, o viršutiniojo pusrutulio gyventojai jos niekada nema- 
to. Tik įsivaizduokite, kai jie atkeliauja į šitą pusrutulį: kas ži- 
no, ką jaučia naktį žvelgdami į šviečiantį ratą, penkiolika kartų 
didesnį už mūsų mėnulį! Laukia, kad šis bet kurią akimirką 
gali ant jų užkristi, kaip senovėje galai nuolatos bijojo, kad jų 
neužgriūtų dangus! Jau nekalbu apie tuos, kurie gyvena prie 
pusiaujo ir visą laiką mato Įsčias stačiai virš horizonto! 

"Jėzuitas nepraleido progos pasišaipyti ir pasijuokti iš tų Mė- 
nulį apgyvenusių minių, nes dangaus kūnai kitos prigimties nei 
Žemė, todėl nepritaikyti gyventi gyvoms būtybėms, tad verčiau 
palikti juos angelųikohortoms,tgalinčioms laisvai judėti po kriš- 
tolinius dangaus skliautus. 

— Kaipgi dangus gali būti krištolinis? Jei taip būtų, praskris- 
damos kometos jį tuoj pat sudaužytų. 

— O kas tau sakė, kad kometos skraido eterinėje erdvėje? 
Jos skraido šiapus, kur yra oro, tą ir pats puikiai matai. 

— Kas nėra kūnas, tas nejuda. O dangaus skliautai juda, vadi- 
nasi, jie yra kūnas. 

— Pasišovei remtis net Aristoteliu, kad tik galėtum taukšti 
nesąmones. Bet aš žinau, kodėl taip kalbi. Nori, kad ir danguje 
būti oras, todėl nelikti jokio skirtumo tarp aukštai ir žemai, 
viskas sukasi, o Žemė kraipo savo užpakalį lyg kokia mergšė. 

— Juk kiekvieną naktį matome žvaigždes kaskart vis kitoje 
padėtyje!.. 

— Teisingai. Jos tikrai juda. 

— Palaukite, dar nebaigiau. Norėtumėt, kad Saulė ir visi dan- 
gaus šviesuliai - tie milžiniški kūnai - apsuktų Žemę kas dvide- 
šimt keturias valandas, o nejudamos žvaigždės, ar, teisingiau, 
didysis žiedas, į kurį jos įstatytos, daugiau nei dvidešimt septy- 
nis tūkstančius kartų sukartų du šimtus milijonų mylių? Juk 
taip turėtų atsitikti, jei Žemė per dvidešimt keturias valandas 
neapsisuktų apie savo ašį. Kaip nejudamos žvaigždės gali būti 
tokios greitos? Tiems, kurie ten gyvena, apsisuktų galva! 

— Jei ten kas nors gyvena. Bet tai tik petitio prinkipii. 

Kartu priminė, kad nesunku rasti vieną argumentą už Sau- 
lės sukimąsi, bet daug daugiau jų yra prieš Žemės sukimąsi. 

— Puikiai Žinau, - atkirto Robertas, - kad Ekleziastas yra pa- 
sakęs terra autem in aeternum stat, sol oritur, ir kad Jozuė su-. 
stabdė saulę, o ne žemę. Tačiau jūs pats man sakėte, kad paral- 
džiui skaitydami Bibliją turėtume šviesą dar iki sukuriant sau- 


Me 
19 
s 2 


m m 


o 
A 
> F = 
p. = 
~ S 
Ah 
I Ti 
Lili EE SO E E E EE NA AAAS E LL — SSL EN 


lẹ. Todėl Šventąjį Raštą reikia skaityti protingai, net šventasis 
Augustinas dažnai kartojo jį esant more allegorico... 

Tėvas Kasparas šypsodamasis priminė, kad jau kuris laikas 
jėzuitai kaunasi su savo priešininkais ne cituodami Šventąjį Raš- 
tą, oremdamiesi neginčijamais astronomijos, matematikos, fi- 
zikos ir proto argumentais. 

— Gal malonėsite pasakyti kokiais? — paklausė Robertas, 
braukdamas nuo pilvo purvą. 

Malonėsiu, įsižeidęs atšovė tėvas Kasparas, štai nenuginči- 
jamas Rato argumentas: 

— Dabar tu manęs klausyk. Galvok apie ratą, gerai? 

— Galvoju apie ratą. 

- Šaunuolis, pasirodo, moki galvoti, ne vien kaip beždžionė 
kartoti tai, ką girdėjai Paryžiuje. Dabar galvok, kad tas ratas 
pamautas ant ašies panašiai kaip puodžiaus ratas, ir tu nori jį 
pasukti. Ką tu darai? 

— Pridedu delną, o gal tik pirštą prie rato krašto, stumteliu — 
ir ratas sukasi. 

— Ar nemanai, kad verčiau paimti už rato viduryje esančios 
ašies ir ją pasukti? 

— Ne, tai neįmanoma... 

— Taigi! O tavo galilėjiečiai ar kopernikiečiai nori pastatyti 
nejudamą Saulę Visatos centre ir priversti ją sukti aplink save 
visą didžiulį planetų ratą, nepagalvodami, kad judėjimą suke- 
lia didysis dangaus ratas, o Žemė nejudėdama stovi jo centre. 
Kaip galėjo Viešpats Dievas skirti Saulei tokią menką vietą, o 
tamsią ir netvarią Žemę tarp šviečiančių ir amžinų žvaigždžių 
padėti? Supratai savo klaidą? 

— Juk Visatos centre turi būti Saulė! Gamtos kūnams reika- 
linga toji ugnis, nuo kurios visa priklauso, ir kad būtų ji vidury- 
je karalystės, tenkindama visų jos dalių poreikius. Argi gimties 
priežastis neturėtų būti visa ko centre? Argi gamta nepatalpi- 
no sėklos lytyje, pusiaukelėje tarp galvos ir pėdų? O argi sėklos 

ne obuolio centre? O kauliukas ne persiko centre? Taip ir Že- 
mė, kuriai reikia tos ugnies šviesos ir šilumos, sukasi aplink ją, 
kad toji malonė apgaubtų visas jos dalis. Būtų juokinga tikėti, 
kad Saulė sukasi aplink tašką, kuris jai visiškai nereikalingas, 
lygiai kaip matant keptą vieversį sakyti, kad iškeptas, aplinkui 
sukant krosnį... 

— Taip? O kai vyskupas su smilkykle eina aplink bažnyčią, ją 
šventindamas, norėtum, kad bažnyčia suktųsi aplink vyskupą? 
Saulė sukasi, nes yra ugnies gaivalas. O gerai Žinai, kad ugnis 
sklendžia, plaikstosi ir niekada nestovi vietoje. Gal matei kada 
kalnus pajudėjusius? Tai kaipgi žemė juda? 

— Ją suka saulės spinduliai savo prisilietimais, lygiai kaip ga- 
lime pasukti kamuolį ranka, o jei jis dar mažas - tai ir pūsda- 
mi... Gal norėtumėte, kad Dievas suktų saulę, kuri už mūsų 
žemę didesnė keturis šimtus ir dar trisdešimt keturis kartus, 
vien tam, kad užaugtų mūsų kopūstai? 

Norėdamas šiam savo teiginiui suteikti daugiau įtaigos, Ro- 
bertas dūrė pirštu į tėvą Kasparą, tad ištiesė ranką ir pasispyrė 
kojomis, kad atsitolinęs nuo laivo šono geriau matytų denį. Tuo- 
met ir kita ranka paleido kopėčias, galva loštelėjo atgal, ir Ro- 
bertas murktelėjo po vandeniu, nebegalėdamas, kaip minėta, 
įsitverti pernelyg ilgos virvės, kad iškiltų į paviršių. Tuomet pa- 
sielgė kaip bet kuris skęstantis - ėmė be tvarkos plakti ranko- 
mis ir kojomis, prisigerdamas dar daugiau vandens, kol tėvas 
Kasparas įtempė virvę ir pritraukė jį prie kopėčių. Užlipęs vir- 
šun, Robertas prisiekė daugiau niekada žemyn nesileisti. 

— Rytoj tu vėl bandysi. Sūrus vanduo yra kaip vaistai, nema- 
nyk, kad tai kas bloga, - paguodė tėvas Kasparas Robertą, kai 
šis užlipo į denį. 

Ir kol Robertas Žvejodamas taikėsi su jūra, Kasparas aiški- 
no, kiek ir kokios naudos abu turėtų jam nuplaukus į Salą. At- 
gautų netgi valtį, kuria kaip laisvi žmonės galėtų plaukioti tarp 
laivo ir sausumos ir naudotis Maltiečių Observatorija. 

Iš Roberto užrašų matyti, kad tas išradimas viršijo jo supra- 
timo galimybes - arba kad tėvo Kasparo pasakojime, kaip įpras- 
ta, gausuielipsių|ir šūksnių, kuriais dvasininkas kartais mėgino 
nusakyti jos formą, kartais - veikimą, kartais - Idėją. 

Ši, beje, priklausė visai ne jam. Apie Observatoriją sužinojęs 
vartydamas mirusio brolio vienuolio užrašus, o šis savo ruožtu 
sužinojęs iš kito brolio, kuris keliaudamas į tauriausiąją Mal- 
tos, arba Melitos, salą girdėjo šlovinant šį instrumentą, pasta- 
tytą šviesiausiojo kunigaikščio Jono Pauliaus Laskario, tų gar- 
siųjų kavalierių Didžiojo Magistro, įsakymu. 

Niekas niekada nebuvo matęs, kaip toji Observatorija atro- 
dė: pirmasis brolis vienuolis tebuvo palikęs knygelę su pasta- 
bomis ir eskizais, bet ir ta jau buvo prapuolusi. Kita vertus, 
virkavo Kasparas, ir toji knygelė „buvusi labai menka, be jokių 
schemų visualiter patefacto, jokių tabule ar rotule, ir jokių spe- 
cialių nuorodų“. 

Remdamasis tomis menkomis žiniomis tėvas Kasparas per 
visą ilgą kelionę „Dafne“, pasitelkęs laivo dailides, vėl supro- 
jektavo, gal klaidingai, įvairias to aparato dalis, vėliau Saloje 
jas surinkęs ir in loco galėjęs patirti jo nesuskaičiuojamas dory- 
bes: Observatorija neabejotinai buvo Ars Magna iš kūno ir krau- 
jo, ar, teisingiau, iš medžio, geležies, drobės ir kitų medžiagų, 
tam tikras Mega Laikrodis, Gyvoji Knyga, galinti atskleisti vi- 
sas Visatos paslaptis. | 

Ji, kalbėjo tėvas Kasparas lyg angliukai žėrinčiomis akimis, 
Naujausiųjų Fizikos ir Matematikos Instrumentų „su išmonin- 
gai išdėstytais ratais ir žiedais“ Vieninga Sintagmal Paskui, brai- 
žydamas pirštu ant denio ar ore, liepdavo Robertui įsivaizduo- 
ti pirmąją skritulio dalį, lyg pagrindą ar pamatą, su Nejudamu 
Horizontu, trisdešimt dviejų dalių Rumbu ir visa Navigacijos 
meno įranga kartu su audrų prognozėmis. 

— Vidurinę dalį, - tęsė, - kuri ant pagrindo pastatyta, įsivaiZ- 
duok tarytum penkiašonį Kubą - įsivaizduoji? — nein, ne šešia- 

šonį, šeštasis šonas padėtas ant pagrindo ir tu jo nematai. Pir- 
majame to Kubo šone id est Visatos Chronoskopas ir dar aš- 
tuoni ratai, kurie visą laiką sukasi - taigi gali į juos Žiūrėti: vaiz- 
duoja jie Julijaus ir Grigaliaus Kalendorių, rodo, kada išpuola 
sekmadieniai,iepakta,/Saulės kelias, keliamosios šventės ir Ve- 
lykos, jaunatys ir pilnatys, Saulės ir Mėnulio ketvirčiai. Antra- 
jame šone id est das Cosmigraphicum Speculum, ir pirmiausia 
ten yra Horoscopio, kuriuo, žinodami valandą Melitos saloje, 
galime nustatyti valandą bet kurioje kitoje mūsų rutulio vieto- 
je. Dar ten yra ratas su dviemyplanisferom/ pirmoji rodo ir aiš- 
kina su Pirmuoju Ratu susijusį mokslą, antroji - Aštuntosios 
Sferos ir Nejudamų žvaigždžių doktriną ir judėjimą. Taip pat 
potvynius ir atoslūgius, ar, teisingiau, jūrų pritvinimą ir nuseki- 
mą, kurį Mėnulio sukimasis visame pasaulyje sukelia... 

Tas šonas domino labiausiai. Per jį galėjai pažinti tą Horolo- 
gium Catholicum, kurį jau minėjau, rodantį valandas bet ku- 
rioje jėzuitų misijoje visuose dienovidiniuose, ir ne vien tai: jis 
puikiai galėjo atstoti astroliabiją, rodydamas dienos ir nakties 
trukmę, Saulės aukščio santykį su šešėlio ilgiu, šviesulių koor- 
dinates, sutemų trukmę, nejudamų žvaigždžių kulminaciją tam 
tikrą dieną, mėnesį ir metus. Dar ir dar sykį matuodamas ir 
skaičiuodamas tame šone, tėvas Kasparas įsitikino pagaliau at- 
sidūręs antipodų dienovidinyje. 

Paskui buvo trečiasis šonas, septyniuose ratuose talpinantis 
visą Astrologiją, visus būsimus Saulės ir Mėnulio užtemimus, 
visas astrologines figūras, skirtas žemės ūkio, medicinos, jūrei- 
vystės darbams, taip pat dvylika dangaus būstų ženklų, ir nuo 
kiekvieno iš ženklų priklausančias prigimtines savybes ir atitin- 
kamus Namus. 

Nedrįstu čia glaustai perteikti to, ką pasakojo Robertas, to- 
dėl pereisiu prie ketvirtojo šono, turėjusio atskleisti visus me-. 
dicinos, botanikos,Įspagirikosį chemijos irįhermetikog stebuk- 
lus bei paprastus ir sudėtinius vaistus, gautus iš mineralų ar 


Or 
A 
> 
> 
Ñ 


LDS dv, 
Ka ) 
sns 


282 


gyvulių - tokius kaip ,„Alexipharmaca traukiamieji, raminamieji, 
laisvinamieji, minkštinamieji, virškinamieji, ardomieji, lipdo- 
mieji, skatinamieji, šildomieji, gaivinamieji, valomieji, švelni- 
namieji, raižomieji, migdomieji, šlapimą varantys, narkotizuo- 
jantys, tonizuojantys ir stiprinantys“. 

Nemoku paaiškinti, todėl gal kiek prasimanau tai, kas buvo 
penktajame šone, kuris lyg stogas dengė tuos keturis - buvo lygia- 
gretus su horizonto linija, nelyg dangaus skliautas. Bet ten dar 
minima piramidė, kurios pagrindas nesutapo su kubo pagrindu, 
nes būtų užstojęs penktąjį šoną, labiausiai tikėtina, kad ji gaubė 
visą kubą lyg palapinė, - tačiau tuomet turėjo būti visa perregima. 
Keturi jos šonai tikriausiai reiškė keturias pasaulio šalis, o kiek- 
vienoje iš jų buvo įvairių tautų abėcėlės ir kalbos, neišskiriant nė 
pirmapradės Adomo kalbos elementų, Egipto hieroglifų, kinų ir 
meksikiečių rašmenų; tėvas Kasparas apibūdina ją kaip „Sphynx 
Mystagoga, Oedipus Aegyptiacus, Monade Ieroglyphica, Clavis 
Convenientia Linguarum, Theatrum Cosmographicum Histori- 
cum, tai kiekvienos natūralios ir dirbtinės kalbos Sylva Sylvarum, 
Naujoji Įdomioji Architektūra, Kombinatorinis žibintas, Izidės pe- 
nas, Metametrikonas, Antropoglotogoninė sinopsė, Kriptografi- 
nė bazilika, Amphiteatrum Sapientiae, Cryptomenesis Patefacta, 
Catoptron Polygraphicum, Gazophylacium Verborum, Mysterium 
Artis Steganographicae, Aritmologinė arka, Poligloto archetipas, 
Eisagoge Horapollinea, Congestorium Artificiosae Memoriae, 
Pantometron de Furtivis Literarum Notis, Mercurius Redivivus, 
Etymologicon Lustgartlein!“ 

Tai, kad visa ta išmintis liks žinoma tik jiems vieniems, nes 
buvo pasmerkti niekada neberasti kelio atgal, jėzuito visiškai 
nejaudino, nežinau, ar dėl tikėjimo Apvaizda, ar iš meilės iš- 
minčiai jos pačios vardan. Bet mane stebina, kad dabar jau ir 
Roberto galvoje nebesisuka nė viena reali mintis, o į išsilaipi- 
nimą Saloje jis pradeda žiūrėti kaip į įvykį, amžiams suteik- 
siantį prasmę jo gyvenimui. 

"Tokį susidomėjimą Observatorija pirmiausia sukėlė mintis, 
kad tas/orakulas/gali jam pasakyti, kur ir ką tą akimirką veikia 
Sinjora. Tai rodo, jog įsimylėjėliui, net užimtam kūnui naudin- 
ga veikla, nėra jokios prasmės kalbėti apie Siderinius Pasiunti- 
nius, nes visur jis ieško savo saldaus vargo ir širdžiai brangaus 
sielvarto ženklų. 

Be to, nepaisydamas, ką kalbėjo plaukimo mokytojas, jis sva- 
jojo ne apie Salą, kurią matė prieš save dabar, tame laike, ku- 
riame ir pats buvo, bet dieviškojo potvarkio galia plūduriavo 
vakarykštės dienos irealybėje, arba nebūtyje. 

Jis nėrė į bangas su viltimi pasiekti vakar buvusią Salą - tą, 
kurią jam simbolizavo Ugniaspalvė Balandė, nesugaunama, tar- 
si būtų pabėgusi į praeitį. 

Robertą užplūdo neaiškios mintys, jis jautė norįs kažko kito 
nei tėvas Kasparas, tik dar nelabai supaisė, ko. Galime supras- 
ti jo dvejones, nes jis buvo pirmasis žmogus Žmonijos istorijoje, 
kuriam duota galimybė nuplaukti dvidešimt keturias valandas 
atgal. 

Šiaip ar taip, jis įtikėjo tikrai privaląs išmokti plaukti, o juk 
žinia, kad viena svari priežastis padeda nugalėti šimtus baimių. 
Todėl kitą dieną ir vėl pamatysime jį imantis mokslo. 


Dabar tėvas Kasparas aiškino jam, kad atsikabintų nuo ko- 
pečių ir laisvai judintų rankas lyg pagal muzikos ritmą, o kojo- 
mis linksmai pliuškentų - jūra laikysianti jį paviršiuje. Įtikino jį 
pabandyti: iš pradžių su įtempta virve, paskui, be jo Žinios, tru- 
putį ją pailginęs, o pranešė tai tik tuomet, kai mokinys atrodė 
1gijęs pasitikėjimo. Tiesa, vos tai išgirdęs Robertas iškart pasi- 
juto begarmąs į dugną, bet rėkdamas instinktyviai pasispyrė ko- 
jomis ir iškilo paviršiun. 

Bandymai tęsėsi gerą pusvalandį, kol pagaliau Robertas ėmė. 
suprasti, kad jau gali išsilaikyti vandens paviršiuje. Bet vos pa- 
bandydavo smarkiau judėti, atmesdavo atgal galvą. Tuomet tė- 

vas Kasparas jam patarė verstis ant nugaros, įtempti ir kiek 
išlenkti kūną, ištiesti rankas ir kojas, lyg liestų apskritimą - taip 
galėsiąs plūduriuoti vandens paviršiuje valandų valandas, net- 
gi miegoti, glostomas bangų ir švelnių saulėlydžio spindulių. Iš 
kur tėvas Kasparas, pats niekada neplaukiojęs, visus tuos daly- 
kus žinojo? Tai -/hidrostatinės/fizikos teorija, atsakė šis. 

Rasti tinkamą padėtį buvo nelengva, Robertas vos nepasi- 
smaugė pasaitu, kosėjo ir čiaudėjo, bet pagaliau jo kūnas įgijo 
pusiausvyrą. 

Pirmąkart pajuto jūrą esant draugu. Klausydamas tėvo Kas- 
paro pamokymų, jis pradėjo judinti rankas ir kojas, vos iškėlęs 
galvą, atlošdavo ją atgal, priprato jausti ausyse vandenį ir pa- 
kęsti jo slėgį. Netgi galėjo kalbėti, o šaukdamas - būti išgirstas 
denyje. 

— Jei nori, dabar gali verstis, - po kurio laiko pasakė Kaspa- 
ras. - Nuleidi dešinę ranką, lyg svirtų ji po tavo kūnu, vos pake- 
li kairį petį ir jau esi pilvu į apačią! 

Nepaaiškino, kad darant šį judesį reikia sulaikyti kvėpavi- 
mą, nes veidas panyra po vandeniu, o vanduo tik ir telaukia, 
kad galėtų srūti į įsibrovėlio šnerves. Hidraulinėslpneumatinėsv 
mechanikos knygos nieko apie tai nerašė. Taip per tėvo Kaspa- 
ro ignoratio elenchi Robertas prarijo dar vieną sūrymo ąsotį. 

Tačiau dabar jis jau išmoko mokytis. Du ar tris kartus apsi- 
sukęs aplink suprato pagrindinį kiekvieno plaukiko principą, 
būtent, kad po vandeniu nereikia kvėpuoti — netgi nosimi, O 
priešingai, turi stipriai pūsti, lyg norėtum išstumti iš plaučių tą 
truputį taip reikalingo oro. Lyg ir savaime suprantamas daly- 
kas, bet, kaip rodo mūsų istorija, ne visai toks. 

Kol pagaliau suprato, kad lengviau jam plūduriuoti aukštiel- 
ninkam, iškišus veidą iš vandens, nei kniūbsčiam. Man atrody- 
tų priešingai, bet Robertas pirmiausia išmoko šį būdą ir taip 
tęsė dieną ar dvi, kartu kalbėdamasis apie didžiąsias sistemas. 

Jie vėl tęsė pokalbį apie Žemės sukimąsi, - tėvas Kasparas, 

pateikęs Užtemimo argumentą, sukėlė Robertui nemažai abe- 
jonių. Patraukus Žemę iš Visatos centro ir į jos vietą patalpi- 
nus Saulę, Žemę reiktų padėti po Mėnuliu, arba virš jo. Jei 
Žemė bus po Mėnuliu, niekada nesulauksime Saulės užtemi- 
mų, nes Mėnulis, būdamas virš Saulės ir virš Žemės, niekada 
neįsiterps tarp Žemės ir Saulės. Jei ji bus virš Mėnulio, nieka- 
da neturėsime Mėnulio užtemimų, nes Žemė, būdama viršuje, 
negalės įsiterpti tarp Mėnulio ir Saulės. Dar daugiau, astrono- 
mija negalėtų numatyti užtemimų, - o tai iki šiol jai puikiai 
sekėsi, - nes jos skaičiavimai pagrįsti Saulės judėjimu, o jei Saulė 
stovės vietoje, visas darbas bus perniek. 

Dabar - Šaulio argumentas. Jei Žemė suktųsi dvidešimt ke- 
turias valandas, iššovus strėlę tiesiai į viršų, ši nukristų vaka- 
ruose, už daugelio mylių nuo šovusiojo. Tai būtų tolygu Bokšto 
argumentui. Jei mestume kokį daiktą iš vakarinės bokšto pu- 
sės, šis turėtų nukristi ne statinio papėdėje, o daug toliau, taigi 
kristų ne vertikaliai, o įžambiai, nes per tą laiką bokštas (kartu 
su žeme) jau būtų pajudėjęs į rytus. Tačiau visi iš patirties Žino, 
jog mestas daiktas krinta vertikaliai, štai ir įrodymas, kad kal- 
bos apie Žemės sukimąsi - vieni paistalai. 

Ką kalbėti apie Paukščių argumentą, - šie, net būdami nepails- 
tantys, jei Žemė per parą apsisuktų apie savo ašį, niekaip su ja 
nespėtų. Tuo tarpu puikiai matome, kad mus net raitomis jojan- 
čius saulės kryptimi kiekvienas paukštis paveja, dargi aplenkia. 

— Tegul bus taip. Nesugebu jūsų prieštaravimų paneigti. Bet 
girdėjau kalbant, kad jei pasuktume Žemę ir kitas planetas, o 
Saulę sustabdytume, galėtume paaiškinti daug reiškinių, o Pto- 
lemėjas turėjo sugalvoti epiciklus, deferentus ir dar daug kitų 
pasakų, kurių nėra nei danguje, nei žemėje. 

— Atleidžiu tau, jei Witz norėjai pasakyti. Bet jei tu rimtai 
kalbi, aš tau sakau, kad aš nesu pagonis kaip Ptolemėjas ir ge- - 
rai Žinau, jog jis daug klaidų yra padaręs. Todėl manau, kad 
didysis Tichas Brahė labai teisingą mintį pasakė: jis sugalvojo, 

kad visos planetos, kurias mes žinome, kitaip tariant, Jupiteris, 
Marsas, Venera, Merkurijus, Saturnas, sukasi aplink Saulę, bet 
Saulė kartu su jomis sukasi aplink Žemę, aplink Žemę sukasi 
ir Mėnulis, o pati Žemė stovi nejudamų žvaigždžių rato vidury- 
je. Taip paaiškini Ptolemėjo klaidas ir neskelbi erezijų, nes Pto- 
lemėjas darė klaidų, o Galilėjus kalbėjo erezijas. Ir neprivalai 
aiškinti, kaip tokia sunki Žemė gali ratu dangumi skrieti. 

— O kaip tai daro Saulė ir nejudamos žvaigždės? 

— "Tu sakai jos sunkios, aš sakau ne. Juk jos yra dangaus kū- 
nai. O Žemė - taip, ji sunki. 

— Kaipgi tuomet laivas su šimtu patrankų gali jūra plaukti? 

— Jūra jį traukia, o vėjas - stumia. 

— Tuomet, jei būtų galima pasakyti naujų dalykų, nesuke- 
liant Romos kardinolų pykčio, Paryžiuje girdėjau apie filosofą, 
teigiantį, jog dangus yra iš tokios pat materijos kaip jūra, kuri 
sukasi aplinkui, sukeldama tarytum jūros sietuvas... tourbillons... 

— Ką tokius? 

— Sūkurius. 

— O, taip, sūkurius, taip. Ir ką gi jie daro, tie sūkuriai? 

- Taigi tie sūkuriai įsuka planetas, o vienas sūkurys suka Že- 
mę aplink Saulę, o kartu ir pats juda. Žemė nejudėdama stovi 
sūkuryje, kuris ją neša. 

- Šaunuolis, Robertai! Nenorėjai krištolinio dangaus, bijo- 
damas, kad kometos jį suskaldys, ir pasirinkai skystą dangų, 
kuriame paukščiai paskęsti galėtų! Be to, toji mintis apie sūku- 
rius skelbia, kad Žemė skrieja aplink Saulę, o ne pati aplink 
save sukasi lyg vaikiškas sukutis. 

— Taip, bet tas pats filosofas sakė, kad ir tuo atveju mūsų 
rutulio vandenynų paviršius ir Žemės pluta sukasi, tik pats vi- 
durys stovi nejudėdamas. Aš tikiu. 

— Dar kvailiau, nei pirma. Kur tasai ponas tatai parašė? 

— Nežinau, atrodo, jis atsisakė tai užrašyti ar leisti knygą. Ne- 
norėjo erzinti jėzuitų, nes juos labai myli. 

— Tuomet jau verčiau ponas Galilėjus, kuris turėjo eretiškų 
minčių, bet visas jas išpažino meilingiesiems kardinolams, ir 
niekas jo nesudegino. Man nepatinka tas kitas ponas, kuris sa- 
vo dar eretiškesnių minčių išpažinti nenori net savo bičiuliams 
jėzuitams. Gal Dievas kada nors atleis Galilėjui, bet jam - ne. 

— Kad ir kaip būtų, vėliau jis savo pirmąją mintį pataisė. At- 
rodo, visas didelis materijos kamuolys nuo Saulės iki nejuda- 
mų žvaigždžių sukasi dideliu ratu, nešamas to vėjo... 

— Ar nesakei, kad dangūs yra skysti? 

— Gal ne, gal jie yra stiprus vėjas... 

— Matai? Nė pats gerai nežinai... 

— Taigi tas vėjas pučia visas planetas aplink Saulę, o pačią 
Saulę verčia suktis apie save. Taip mažesnis sūkurys verčia 
Mėnulį skrieti aplink Žemę, o Žemę suktis apie save. Bet nega- 
lima sakyti, kad Žemė juda, nes juda tik vėjas. Lygiai taip, jei 
man miegant „Dafnėje“, ji nuplauktų prie tos vakarinės salos, — 
aš persikelčiau iš vienos vietos į kitą, tačiau niekas negalėtų 
pasakyti, kad mano kūnas pajudėjo. O dėl sukimosi apie savo 
ašį, tai lygiai taip, lyg aš sėdėčiau ant puodžiaus rato, o šis suk- 
tųsi, todėl kartais atsigręžčiau į jus veidu, kartais nugara, betgi 
ne aš pats judėčiau, o ratas. 

- Tai klastūno hipotezė, kuris nori būti eretikas, tačiau toks 
neatrodyti. Dabar man pasakyk, kur yra žvaigždės. Gal visi Di- 
dieji Grįžulo Ratai ir Persėjas sukasi tame pačiame sūkuryje? 

— Visos žvaigždės, kurias matome, yra tokios pat vienišos, ir 
kiekviena iš jų yra savo sūkurio viduryje, o visa Visata yra dide- 
lis sūkurių sukimasis: su begale saulių ir dar didesne begale 
planetų, taip pat ir anapus to, ką mato mūsų akis, o kiekviena 
jų su savo gyventojais! 

— Aha, štai ir pagavau tave ir tavo draugus eretikus! To jūs ir 
norėtumėt, begalinių pasaulių! 

— Turėtumėt pripažinti - bent daugiau nei vienas. Priešingu 
atveju, kur Dievas įkūrė pragarą? Tikrai ne žemės gelmėse. 

— Kodėl gi ne žemės gelmėse? 

— Todėl, kad, - ir čia Robertas pakartojo, ką buvo girdėjęs 
Paryžiuje, nors negalėčiau prisiekti dėl jo skaičiavimų tikslu- 
mo, - Žemės skersmuo yra 200 italų mylių, o pakėlę kubu gau- 
sime aštuonis milijonus mylių. Žinant, kad italų mylią sudaro 
du šimtai keturiasdešimt tūkstančių anglų pėdų, ir tarę, kad 
Viešpats turėjo duoti kiekvienam pasmerktajam bent po šešias 
kubines pėdas, pragare negalėtų tilpti daugiau nei keturiasde- 
šimt milijonų pasmerktųjų - ir man tai atrodo pernelyg mažai, 
ypač turint galvoje visus tuos piktadarius, gyvenusius šiame pa- 
saulyje nuo Adomo iki pat šiandienos. 

— Taip būtų, - atsakė Kasparas, nesivargindamas tikrinti skai- 
čiavimų, — jei pasmerktieji su visu kūnu į jį nueitų. Bet taip 
atsitiks tik po Paskutiniojo teismo, kai kūnai prisikels. O tuo- 
met nebebus nei Žemės, nei planetų, tik kiti dangūs ir naujos 
žemės! 

— Sutinku, jei tai yra pasmerktosios sielos, - milijonai gali 
tilpti net ant adatos smaigalio. Bet yra žvaigždžių, kurių plika 
akimi nematome, bet galime pamatyti pro jūsų žiūroną. Ką gi, 
kodėl negalima įsivaizduoti šimtą kartų galingesnio Žiūrono, 
pro kurį pamatytume kitas žvaigždes, o paskui kito, tūkstantį 
kartų galingesnio, pro kurį pamatytume dar tolimesnes žvaigž- 
des, ir taip ad infinitum? Gal norite apriboti sukurtąjį pašaulį? 

— Biblijoje apie tai nieko neparašyta. 

— Biblijoje neparašyta ir apie Jovę, o juk aną vakarą žiūrėjo- 
te į jį pro savo prakeiktą žiūroną. 

Robertas jau žinojo, koks bus jėzuito prieštaravimas. Toks 
pat kaip abato tą vakarą, kai Sen Savenas iškvietė jį į dvikovą: 
jei egzistuotų begaliniai pasauliai, Išganymas netektų prasmės, 
todėl būtume priversti arba galvoti apie begalines kalvarijas, 
arba mūsų menkutę Žemę laikyti privilegijuota kosmoso vieta, 
į kurią Dievas pasiuntė savo Sūnų, kad Jis atpirktų mūsų nuo- 
dėmes, o kitiems pasauliams tokios malonės nesuteikė, taip pa- 

rodydamas, kad nėra be galo geras. Tėvas Kasparas tikrai taip 
ir sureagavo, suteikdamas Robertui progą vėl jį užsipulti. 

— Kada Adomas nusidėjo? 

— Mūsų Ordino broliai, remdamiesi Šventuoju Raštu, viską 
kuo tiksliausiai apskaičiavo: Adomas nusidėjo prieš tris tūks- 
tančius devynis šimtus aštuoniasdešimt ketverius metus iki at- 
einant mūsų Viešpačiui. 

— Gerai, bet argi nežinote, kad keliautojai, o su jais ir daug 
jūsų brolių vienuolių, atvykę į Kiniją, rado ten kinų monarchų 
ir dinastijų sąrašus, iš kurių aišku, kad Kinijos karalystė egzis- 
tavo jau prieš šešis tūkstančius metų, taigi dar iki Adomo nuo- 
dėmės, o jei taip buvo Kinijoje, kas žino, dar kiekoje kitų tau- 
tų. Todėl Adomo nuodėmė, žydų išganymas ir visos tuo pagrįs- 
tos mūsų šventosios Romos Bažnyčios tiesos apima tik dalį žmo- 
nijos. Bet yra ir kita žmonijos dalis, niekada nepažinusi pir- 
mapradės nuodėmės. Tai nesumenkina begalinio Dievo geru- 
mo, pasielgusio su Adomo vaikais taip kaip tėvas iš parabolės 
apie sūnų palaidūną, - nes dėl jų paaukojo savo Sūnų. Tačiau 
lygiai kaip tas tėvas, įsakęs nudurti riebų veršiuką savo nuodė- 
mingojo sūnaus garbei, nė kiek ne mažiau mylėjo kitus savo 
sūnus, dorus ir gerus, taip ir mūsų Kūrėjas kuo švelniausiai my- 
li kinus ir visus kitus, gimusius iki Adomo, džiaugdamasis, kad 
šie nepažino pirmapradės nuodėmės. Jei taip atsitiko Žemėje, 
kodėl negalėjo atsitikti ir žvaigždėse? 

— Kas tau pripasakojo tokių blevyzgų? - sušuko įtūžęs tėvas 
Kasparas. 

— Daug kas taip kalba. O vienas arabų išminčius sakė, jog tai 
galima perskaityti!Korane! 

— Nori man pasakyti, kad Koranas gali įrodyti kokio nors 
dalyko tikrumą? O, visagali Viešpatie, maldauju, trenk žaibu 
tą tuščiagarbį didžiuoklį, išpuikėlį, ramybės drumstėją, maišti-. 
ninką, piktadarį, žmogų žvėrį, kipšą, šunį ir velnią, prakeiktą 
nusususį šunpalaikį, kad jis daugiau nekeltų kojos į šitą laivą! 

Tėvas Kasparas pakėlė virvę ir pliekė ja lyg botagu - iš pra- 
džių perliejo Robertui per veidą, o paskui ją atpalaidavo. Ro- 
bertas apsivertė galva žemyn, ėmė pašėlusiai daužytis, nepajė- 
gė prisitraukti gana pasaito, kad jį įtemptų, rydamas vandenį 
šaukėsi pagalbos, o tėvas Kasparas jam šaukė, kad norėtų ma- 
tyti, kaip jis tampo lyną ir žiopčioja agonijoje, leisdamasis į pra- 
garą, kaip ir dera tokiems piktadariams kaip jis. 

Paskui, būdamas krikščioniškos sielos, kai, jo manymu, Ro- 
bertas buvo jau deramai nubaustas, ištraukė jį į paviršių. Tą die- 
ną baigėsi ir plaukimo, ir astronomijos pamokos, o jie abu nuėjo 
miegoti kiekvienas į savo pusę, netarę kits kitam nė žodžio. 

Kitą dieną vėl susitaikė. Robertas tėvui Kasparui prisipažino 
visai netikintis sūkurių hipoteze, o galvojantis, kad begaliniai pa- 
sauliai yra atomų sukimosi tuštumoje išdava, ir tai visiškai neat- 
meta globėjiškos Dievybės egzistavimo, tuos atomus valdančios 
ir tvarkančios pagal savo valią, - taip jį mokęs Kanauninkas iš 
Dinjė. Bet tėvas Kasparas nenorėjo sutikti ir su šia mintimi, nes 
ji teigia esant tuštumą, kurioje juda atomai, ir Robertui prapuo- 
lė bet koks noras kalbėti su tokia dosnia Parka, kuri nenukerpa 
jo gyvasties siūlo, o tik dar labiau jį pailgina. 

Išgavęs pasižadėjimą, kad mirtis jam nebegrės, jis vėl ėmėsi 
savo bandymų. Tėvas Kasparas mėgino jį įtikinti vandenyje ju- 
dėti, nes toks yra plaukiojimo meno pagrindas, rodė, kaip Ro- 
bertas turįs palengva judinti rankas ir kojas, bet šis tik tingiai 
plūduriavo paviršiuje. 

Tėvas Kasparas leido jam plūduriuoti ir naudodamasis pro- 
ga dėstė kitus argumentus, neigiančius Žemės sukimąsi. In pri- 
mis, Saulės argumentas. Jei ši stovėtų vietoje ir mes lygiai vi- 
durdienį žiūrėtume į ją pro langą iš kambario vidurio, o Žemė 
suktųsi tokiu greičiu, kaip tvirtinama — jis turėtų būti nemažas, 
kad ji pilnutinai apsisuktų apie save per dvidešimt keturias va- 
landas, - Saulė akimirksniu dingtų mums iš akių. 

Paskui sekė Krušos argumentas. Kartais ji krenta net visą 
valandą, bet nesvarbu, ar debesys slenka į rytus ar į vakarus, į 
pietus ar į šiaurę, ji niekada nenukloja laukų daugiau nei per 
dvidešimt keturias ar trisdešimt mylių. Tačiau jei Žemė suktų- 
si, O vėjas neštų debesis jos sukimuisi priešinga kryptimi, kruša 
turėtų kristi mažiausia per tris ar keturis šimtus mylių. 

Po to sekė Baltųjų debesų argumentas, - tų, kurie ramiu 
oru slenka dangumi ir, atrodo, visada vienodu greičiu; jei Že- 
mė suktųsi, tie, kurie plaukia į vakarus, turėtų lėkti pašėlusiu 
greičiu. 

Galiausiai pasakytas Sausumos gyvūnų argumentas, - šie ins- 
tinktyviai visada turėtų judėti į rytus, ta pat kryptimi kaip Že- 
mė, kuri juos valdo, o eiti į vakarus jiems turėtų būti bjauru, 
nes jaustųsi judantys prieš savo prigimtį. 

Robertas kurį laiką klausėsi Kasparo argumentų, paskui jie 
jam įgriso ir metė savąjį - Troškimo argumentą. 

— Betgi, - tarė, - neatimkite man vilties tikėti, kad galėčiau 
pasikelti į orą ir dvidešimt keturias valandas žiūrėti į po ma- 
nim besisukančią Žemę, matyčiau tiek praplaukiančių veidų, 
ir visi jie skirtingi — balti, geltoni, juodi, gelsvi, galvos kepurė- 
tos, su turbanais, miestai su varpinėmis, čia smailiomis, čia 
apvaliomis, su kryžiumi ar pusmėnuliu, su porceliano bokš- 
tais, ir kaimai su lūšnomis,Įirokėzaiį besiruošiantys suvalgyti 
gyvą karo belaisvį, ir Tesalijos moterys, mėlynai besidažan- 
čios lūpas dėl pačių bjauriausių žemės vyrų, ar Kamulo mote- 
rys, kurias jų patys dovanai atiduoda pirmam pasitaikiusiam, 
kaip savo knygoje rašo gerbiamas ponas Milijonas, arba ki- 
taip Markas Polas... 

— Matai? Ar nesakiau, kai jūs smuklėje kuriate savąją filoso- 
fiją, tos mintys visada būna ištvirkėliškos! O jei tokių minčių 
neturėtum, iš Dievo malonės galėtum skrieti aplink Žemę, ir. 
tai tikrai ne menkesnė malonė, nei pakabinti tave danguje. 

Roberto tai neįtikino, bet jis nerado, kaip atsikirsti. Tuomet 

pasuko ilgesniu keliu, pradėdamas nuo kitų girdėtų argumen- 
tų, kurie, jo galva, visai neprieštaravo globėjiško Dievo idėjai, 
todėl paklausė Kasparą, ar šis sutinka larkyti gamtą milžinišku 
teatru, kur matome tik tai, ką autorius norėjo mums parodyti. 
Iš savo vietos nematome teatro tokio, koks jis tikrai yra: deko- 
racijos ir mechanizmai taip padaryti, kad gražūs atrodo tik iš 
toli, osmagračiai:ir svoriai, kurie viską priverčia judėti, paslėp- 
ti nuo mūsų akių. Bet jei:parteryje Aėdėtų tą meną išmanantis 
žmogus, jis suprastų, kaip gali tas mechaninis paukštis netikė- 
tai pakilti į orą. Lygiai taip turėtų elgtis filosofas, stebintis visa- 
tos spektaklį. Aišku, filosofo užduotis daug sunkesnė, nes gam- 
toje mechanizmų virvelės taip gerai paslėptos, jog ilgai negalė- 
ta suprasti, kas gi jas valdo. Bet ir šitame mūsų teatre jei Faje- 
tonas lekia į saulę, tai tik todėl, kad kažkas patempia jį už rei- 
kiamų virvelių, o atsvaras krenta žemyn. 

Ergo (triumfuodamas baigė Robertas, pagaliau suvokęs, ko- 
dėl pradėjo šią kalbą), scenoje matome saulę, kuri sukasi, bet 
mechanizmo prigimtis yra visai kitokia, ir jos iš pirmo Žvilgsnio 
negalime įminti. Matome vaidinimą, tačiau nematome Febą 
sukančio skridinio, dar daugiau, stačiai gyvename ant to skri- 
dinio plokštumos, - čia Robertas sutriko, nes, pasitelkus skri- 
dinio metaforą, dingsta teatro metafora, ir visas samprotavi- 
mas tampa tokspointu, - kaip būtų pasakęs Sen Savenas, - kad 
visiškai netenka skvarbumo. 

Tėvas Kasparas atsakė, kad žmogus, norintis sukurti dainuo- 
jančią mašiną, turi paimti medį ar metalą, išgremžti kiaurymes 
ar įtempti stygas ir brūžuoti per jas strykais, arba - kaip jis pa- 
dare „Dafnėje“ — sukurti vandens mechanizmą, betgi pražiodę 
lakštingalą nepamatysime ten jokio panašaus mechanizmo, — 
ženklas, jog Dievo keliai yra kiti nei mūsų. 

Paskui paklausė, ar Robertas, taip prielankiai Žvelgiantis į 
begalines danguje besisukančias Saulės sistemas, nesutinka, kad 
kiekviena iš tų sistemų yra dalis didesnės sistemos, kuri savo 

ruožtu sukasi dar didesnės sistemos viduje, ir taip toliau. Tas, 
kuris remiasi tokiomis prielaidomis, yra lyg mergelė, suvedžio- 
tojo auka, kuri pirma jam tik truputį nusileidžia, bet greit jau 
turi daugiau nusileisti, paskui dar daugiau, ir nežinia, kaip toli 
tokiu keliu galima nueiti. 

Aišku, sutiko Robertas, viską galima įsivaizduoti. Sūkurius 
be planetų, sūkurius, kurie daužosi vienas į kitą, sūkurius - ne 
apvalius, o šešiabriaunius, kad prie kiekvienos jų pusės ar šono 
glaustųsi kitas sūkurys, o visi jie sudarytų tarsi korį, arba dau- 
giabriaunius, o glausdamiesi vienas prie kito paliktų tuštumas, 
kurias gamta pripildo kitų, mažesnių sūkurių, ir visi jie būtų 
sukibę lyg laikrodžio dantračiai, o jų visuma judėtų dangumi 
tarsi vienas didelis ratas, kuris suka ir įsuka kitus besisukančius 
ratus, o kiekvienas iš jų turi viduje besisukančius ratelius, ir 
visas tas didysis ratas ilgus tūkstantmečius skrieja milžinišku 
ratu, gal aplink kitą sūkurių sūkurį... Nuo tokių kalbų Robertui 
aptemo galva ir jis vos nepaskendo. 

Dabar išmušė tėvo Kasparo triumfo valanda. Tuomet, tarė, 
jei Žemė skrieja aplink Saulę, o Saulė skrieja apie dar kažką (o 
tas kažkas savo ruožtu skrieja aplink dar kažką kitą), susiduria- 
me su roulette - apie ją Robertas Paryžiuje tikrai turėjęs girdė- 
ti, — nes iš ten apie ją sužinota Italijoje per Galilėjaus šalinin- 
kus, kurie viskam pasiryžę, kad tik sugriautų pasaulio tvarką. 

— Kas yra toji roulette? — paklausė Robertas. 

— Gali vadinti ją trochoide ar cikloide, nes tai veik nieko ne- 
keičia. Įsivaizduok ratą. 

— Tokį kaip pirma? 

— Ne, dabar įsivaizduok vežimo ratą. Ir įsivaizduok, kad to 
rato apvade yra vinis. Dabar įsivaizduok, kad ratas stovi, o vi- 
nis yra prie žemės. Dabar įsivaizduok, kad vežimas važiuoja ir 
ratas sukasi. Kaip manai, kas nutiks su ta vinimi? 

— Na, ratui sukantis, vinis pakils iki viršaus, o kai ratas visiš- 
kai apsisuks, vėl nusileis prie žemės. 

— Tai manai, kad ta vinis tarsi apskritimą apsuka? 

— Aišku. Juk ne kvadratą. 

— Dabar gerai klausyk, vaikeli. Sakai, kad ta vinis prie žemės 
atsidurs toje pat vietoje kaip pirma? 

— Palaukite... Ne, jei vežimas riedėjo pirmyn, vinis atsidurs 
prie žemės, bet jau daug toliau. 

— Tuomet ji nebus apsukusi apskritimo. 

— Ne, prisiekiu visais šventaisiais, - atsakė Robertas. 

— Neturėtum minėti visų šventųjų. 

— Atleiskite. Kokią gi figūrą ji brėš? 

— Ji brėš trochoidę, o kad geriau suprastum, pasakysiu, jog 
tai panašu, lyg mestum prieš save kamuolį, ir šis, atsimušęs į 
žemę, vėl nuskrietų puslankį, vėl atsimuštų į žemę ir vėl nu- 
skrietų puslankį, — tik atšokęs kamuolys brėžia vis mažesnius 
lankus, o vinis, jei vežimo ratas rieda vienodu greičiu, suka juos 
vienodus. 

— Ir ką gi tai reiškia? - paklausė Robertas, nujausdamas savo 
pralaimėjimą. 

— Reiškia, kad tu nori daugybę sūkurių ir begalinius pasau- 
lius vaizduoti ir kad Žemė sukasi, betgi tavo Žemė visai nesisu- 
ka, tik šokuoja begaliniu dangumi lyg kamuolys, op op op, ak, 
kaip tai tinka tokiai kilmingai planetai! O jei tavo sūkurių te- 
orija yra teisinga, ir visi dangaus kūnai šokuoja op op op - da- 
bar leisk man pasijuokti, nes tai didžiausias smagumas, kokį 
kada nors gyvenime esu patyręs! 

Sunku paneigti tokį subtilų ir geometriškai tobulą argumen- 
tą, be to, tokį tobulai apgaulingą, nes tėvas Kasparas negalėjo 
nežinoti, kad kažkas panašaus turėtų atsitikti ir tuo atveju, jei 
planetos suktųsi taip, kaip galvojo Tichas. Robertas nuėjo gulti 
visas šlapias ir prislėgtas. Naktį svarstė, ar nevertėtų jam atsi- 
sakyti tų visų eretiškų minčių apie Žemės sukimąsi. Ką gi, gal- 
vojo, jei tėvo Kasparo tiesa ir Žemė stovi vietoje (priešingu 
atveju ji judėtų smarkiau ir jau niekas jos nesustabdytų), ar tai 

sutrukdytų jo antipodų dienovidinio paieškoms, pasaulinio tva- 
no teorijai, o kartu ir tam, kad Sala yra ten, viena diena prieš 
dieną, kuri yra čia? Jokiu būdu. 

Todėl nutarė, kad gal neverti ginčų naujojo mokytojo astro- 
nominiai įsitikinimai, verčiau atsidėti plaukimui: kad pasiek- 
čiau tai, kas mane tikrai domina, aš tikrai nenoriu įrodyti, kuris 
iš jų sakė tiesą - Kopernikas, Galilėjus ar tas patrakėlis Tichas 
Brahė, trokštu pamatyti Ugniaspalvę Balandę ir įžengti į vaka- 
rykštę dieną, apie ką net svajoti nedrįso nei Galilėjus, nei Ko- 
pernikas, nei Tichas, nei mano draugai ir mokytojai Paryžiuje. 

Tad kitą dieną grįžo pas tėvą Kasparą kaip klusnus mokinys, 
pasiryžęs gilintis ir į plaukymo, ir į astronomijos mokslus. 

Bet tėvas Kasparas ta dingstimi, kad jūra banguota, o jis turi 
kažką paskaičiuoti, tą dieną pamokas atšaukė. Vakarop paaiš- 
kino jam, kad jei kas nori išmokti plaukti, reikia susikaupimo ir 
tylos, o ne skrajoti padebesiais. Kadangi Robertas buvo linkęs 
viską daryti priešingai, nutarė, kad plaukti šis neturįs jokių ga- 
bumų. 

Robertas svarstė, kodėl jo mokytojas, taip didžiavęsis savo 
išmanymu, taip netikėtai atsisakė savo planų. Tikiu, kad jo pa- 
daryta išvada buvo teisinga. Tėvas Kasparas įsikalė sau į galvą, 
kad gulėjimas ar judėjimas vandenyje, saulei kaitinant, įaudri- 
na Roberto smegenis ir todėl šiam kyla pavojingos mintys. Li- 
kęs akis į akį su savo kūnu, paniręs skystyje, kuris, šiaip ar taip, 
yra materija, šis nežinia kodėl žvėrėjo ir mintijo taip, kaip bū- 
dinga nežmoniškai ir pamišusiai prigimčiai. 

Todėl tėvas Kasparas Vanderdroselis turėjo prasimanyti, ko- 
kiu kitu būdu galėtų pasiekti Salą, nejaukdamas Roberto dva- 
SiOS. 


25. 


NEREGETI PRIETAISAI 


Kai tėvas Kasparas pasakė, kad ir vėl sekmadienis, Robertas 
suprato, jog nuo jų susitikimo praėjusi daugiau nei savaitė. Tė- 
vas Kasparas atlaikė mišias, o paskui ryžto kupinu veidu krei- 
pėsi į Robertą. 

— Negaliu laukti, kol tu plaukti išmokti, - tarė. 

Robertas pasiteisino esąs nekaltas. Jėzuitas pritarė, kad gal 
jis ir nekaltas, bet laikas bėga, o laukiniai žvėrys ir darganos 
griauna jo Observatoriją, kuria reikėtų rūpintis kiekvieną die- 
ną. Todėl, ultima ratio, yra tik viena išeitis: jis pats plauks į Salą. 
Į klausimą, kaip ruošiasi tai padaryti, tėvas Kasparas atsakė 
išbandysiąs Povandeninį Varpą. 

Pasakė jau seniai tyrinėjęs, kaip galėtų plaukti po vandeniu. 
Net buvo sumanęs pastatyti medinį laivą, apkaustytą geležimi, 
dvigubu korpusu, lyg į apvalkalą įdėta dėžė. Laivas turėjęs būti 
septyniasdešimt dviejų pėdų ilgio, trisdešimt dviejų pėdų aukš- 
čio, aštuonių pėdų pločio ir pakankamai sunkus, kad panirtų 
po vandeniu. O varęs jį būtų ratas su mentėmis, kurį suktų du 
vyrai viduje, kaip asilai, sukantys malūno girnas. O kad matytų, 
kur plaukia, lauk būtų reikėję iškišti tubospicillum, optinį vamz- 
delį, kuris viduje įtaisytų veidrodžių dėka leistų iš vidaus stebė- 
ti tai, kas vyksta virš vandens. 

Kodėl gi jo nepastatė? Todėl, kad taip sutvarkyta gamta, kal- 
bėjo, pažeminanti mus ir mūsų menkumą parodanti: yra min- 

čių, kurios popieriuje surašytos atrodo tobulos, bet pamėginus 
jas įgyvendinti, atsiskleidžia visas jų netobulumas, ir niekas ne- 
žino to priežasties. 

Bet tėvas Kasparas jau padaręs Povandeninį Varpą. 

— Tamsūs neišmanėliai žmogeliai, jei jiems kas pasakytų, kad 
kas nors į Reino dugną rūbų nesušlapęs nusileisti gali, net ir 
rankoje degančia gore nešinas, atkirstų, kad tai nesąmonė. O 
tas jau seniai išbandyta, ir beveik prieš šimtą metų, Ispanijoje, 
Toledo vienuolyne. Todėl aš pasieksiu Salą savuoju Povandeni- 
niu Varpu, eidamas taip, kaip dabar matai mane einant. 

Jis nusileido į triumą, kurio turtai, matyt, buvo neišsemiami: 
be įvairiausios astronominės įrangos, ten vis rasdavosi dar kas 
nors. Robertui vėl teko sutempti į denį metalinius strypus ir 
žiedus bei didžiulį ryšulį odos, dar dvelkiančios tuo raguočiu, 
nuo kurio buvo nudirta. Ir maža tepadėjo Roberto priminimas, 
kad sekmadienį, jei tikrai dabar ta diena, nederėtų dirbti. Tė- 
vas Kasparas paprieštaravo, jog tai visai ne darbas, juo labiau 
vergiškas, o pats tauriausias iš visų menų - jų triūsas padėsiąs 
geriau pažinti didžiąją gamtos knygą. Todėl tai yra tas pats, kaip 
skaityti Šventąjį Raštą, nuo kurio gamtos knyga menkai tesi- 
skiria. 

Todėl tėvui Kasparui raginant, Robertui teko imtis darbo: 
padėdavo jam tomis kebliausiomis akimirkomis, kai metalines 
dalis reikėdavo sujungti jau paruoštomis movomis. Visą rytą 
dirbę, jie pagaliau sukonstravo tarytum narvą, ritinio formos, 
kiek aukštesnį už žmogų, kurio tris lygiagrečius žiedus, viršuti- 
nį mažiausią, O vidurinį ir apatinį kiek didesnius, laikė keturi 
pasvirę strypai. 

Prie viduriniojo žiedo buvo pritvirtinti drobiniai pasaitai, į 
kuriuos galėjai įstatyti žmogų, bet taip, kad juostomis apsirišęs 
rankas ir krūtinę ne tik prisitvirtintų per kirkšnis, nebijodamas. 
susmukti, o ir pečius bei kaklą, kad galva nesiliestų prie viršuti- 
nio žiedo. 

Kol Robertas svarstė, kiek iš viso to bus naudos, tėvas Kas- 
paras išvyniojo odos ryšulį, o šis pasirodė esąs to metalinio rė- 
mo dėklas, pirštinė, ar antpirštis, ir buvo lengva jį užtempti, 
kabliukais pritvirtinant iš vidaus, tad kartą užtemptos odos jau 
nebegalėjai nudirti. Pabaigus, tas daiktas pasirodė tikrai kaip 
kūgis, tik be viršūnės, viršus dengtas, o apačia atvira, arba, jei 
kam taip labiau patinka, savotiškas varpas. Jame, tarp viršuti- 
niojo ir viduriniojo žiedo, matėsi stiklo langelis. Prie varpo vir- 
šaus buvo pritaisytas storas žiedas. 

"Tuomet varpas nuneštas prie keltuvo ir prikabintas prie svar- 
ties, kad per sudėtingą skridinių virtinę būtų pakeltas, nuleis- 
tas, iškeltas už borto, panardintas į vandenį ar iš jo ištrauktas, 
kaip ir kiekvienas pakas, dėžė ar ryšulys, pakraunamas į laivą 
ar iš jo iškraunamas. 

Keltuvas nuo ilgo nenaudojimo buvo kiek surūdijęs, bet Ro- 
bertui pagaliau pavyko jį įveikti ir kilstelėti varpą tiek, jog pasi- 
matė jo viduriai. 

Dabar tas gaubtas, tas varpas, tik ir laukė keleivio, kuris ten 
įlindęs ir prisiraišiojęs galėtų tabaluoti tarytum šerdis. 

Bet kuris žmogus ten galėjo tilpti, tereikėjo susiaurinti ar 
pailginti pasaitus, perstumiant sagtis ir perrišant mazgus. Tai- 
gi, kartą gerai įsitaisęs, varpo gyventojas galėjo judėti nešinas 
savuoju namu, diržai laikė jį langelio aukštyje, o apatinis kraš- 
tas siekė blauzdas. 

Dabar Robertui tereikia įsivaizduoti, pergalingai aiškino tė- 
vas Kasparas, kas atsitiks, kai keltuvas nuleis varpą į jūrą. 

— Tas, kuris jame bus, tiesiog nuskęs, - baigė jo mintį Rober- 
tas, ką būtų pasakęs kiekvienas. O tėvas Kasparas apkaltino jį 
neišmanant „skysčių pusiausvyros“. 

— Gali manyti, kad kur nors yra tuštuma, kaip skelbia tie šė- 
tono sinagogos garbintojai, su kuriais Paryžiuje kalbėjai. Bet 
negali nesutikti, kad gaubte ne tuštuma, o oras. O kai panardi- 

ni į vandenį pilną oro varpą, vanduo ten nepatenka. Arba jis, 
arba oras. 

Teisybė, sutiko Robertas. Todėl nesvarbu, kokia gili būtų jū- 
ra, žmogus galės vaikščioti po ją, o vanduo vidun nepateks, bent 
jau tol, kol jis neiškvėpuos viso oro, paversdamas jį garais (tai 
matyti ant paviršiaus veidrodžio, jei stačiai į jį kvėptelime), ku- 
rie, būdami mažesnio tankio už vandenį, pagaliau turėtų jam 
pasiduoti, - tikriausias įrodymas, triumfuojamai baigė tėvas Kas- 
paras, kad gamta bijo tuštumos. Bet po tokiu dideliu varpu, 
tėvo Kasparo skaičiavimu, keleivis galėtų kvėpuoti bent trisde- 
šimt minučių. Jei prireiktų plaukti, krantas atrodytų labai toli- 
mas, bet Žingsniuojant tebūtų trumpas pasivaikščiojimas, nes 
beveik pusiaukelėje tarp laivo ir kranto prasideda koralų rifas, 
net valtis negalėjo praplaukti tuo keliu, o turėjo rinktis ilgesnį, 
anapus iškyšulio. Kai kuriose vietose koralai buvo sulig van- 
dens paviršiumi. O pradėjus kelionę per atoslūgį, eiti po van- 
deniu tektų dar mažiau. Pakaktų pasiekti sausumos plotelius ir 
vos keleivis nors per pusę kojų išlįstų virš vandens paviršiaus, 
varpas vėl prisipildytų šviežio oro. 

Bet kaip eiti dugnu, kur pilna pavojų, ir gali užlipti ant rifo iš 
aštrių akmenėlių ir dar už juos aštresnių koralų? Ir kaip nuleis- 
ti varpą į vandenį, jo neapvertus, arba ką daryti, kad neiškiltų 
jis į paviršių dėl tos pat priežasties, dėl kurios iškyla paniręs 
žmogus? 

Gudriai šypsodamasis, tėvas Kasparas pridūrė, kad Rober- 
tas užmiršo svarbiausią prieštaravimą: leidžiant į vandenį vien 
tik pilną oro varpą, būtų išstumta tiek vandens, koks yra jo dy- 
dis, o to vandens svoris juk daug didesnis nei kūno, kuris ban- 
dytų pasinerti, todėl ir jo pasipriešinimas būtų didžiulis. Tačiau 
varpe dar bus gana Žmogaus svarų, o dar ir Metalinės Kotur- 
nos. Ir nutaisęs veidą žmogaus, kuris viskuo pasirūpino, iš neiš- . 
senkančio podėlio ištraukė porą aulinių su geležiniais padais, 
storio per penkis pirštus, kuriuos reikėjo tvirtinti prie kelių. 

Geležis būtų balastas, o kartu apsaugotų kojas. Žingsnis sulė- 
tėtų, bet nereikėtų bijoti kelio nelygumų, dėl kurių paprastai 
einama atsargiau. 

— Bet jei iš šitos gelmės keliausite kranto link, teks visą laiką 
kopti į kalną! 

— Tavęs čia nebuvo, kai išmetė inkarą! Aš pirma tyrinėjau. 
Jokios gelmės! Jei „Dafnė“ dar kiek pirmyn paplauktų, ant sek- 
lumos atsisėstų! 

— O kaip išlaikysite varpą, kuris visu svoriu užguls jums gal- 
vą? — paklausė Robertas. 

Tėvas Kasparas priminė jam, kad vandenyje svorio nejusti, 
jis pats tą turėtų žinoti, jei kada bandė traukti valtį ar kelti iš 
kubilo geležinį rutulį - jėgų prireikia ištraukus daiktą iš van- 
dens, o ne kol dar paniręs. 

Robertas, matydamas senio užsispyrimą, mėgino atitolinti 
šiojo nesėkmės akimirką. 

— Bet sykį keltuvu panardinus varpą, - paklausė, - kaip atka- 
binti lyną? Antraip jis laikys jus ir niekur negalėsite nueiti. 

Kasparas atsakė, kad vos tik jis atsistos ant dugno, Robertas 
tą tuoj supras iš nukabusios virvės, ir tuomet ją nupjaus. Negi 
manąs, kad jis grįšiąs tuo pačiu būdu? Pasiekęs Salą, susigrą- 
žintų valtį ir ja parplauktų, su Dievo valia. 

Bet išlipus į sausumą ir išsivadavus iš pasaitų keltuvo nepa- 
laikomas gaubtas užkristų jį, paimdamas nelaisvėn. 

— Gal norite praleisti likusį gyvenimą Saloje po varpu? 

Senis atšovė, kad išsilaisvinus iš tų kelnaičių jam tereikės pei- 
liuku prarėžti gaubto šoną, ir išeisiąs kaip Minerva iš Jupiterio 
šlaunies. 

O jei po vandeniu sutiksiąs didžuvę, tokią, kur ryja žmones? 
Tėvas Kasparas prapliupo juoktis: net plėšriausia Žuvis, savo 
kelyje sutikusi judantį varpą, kuris įvarytų baimės net žmogui, 
taip išsigąs, kad kuo greičiausiai ners šalin. 

— Gerai, - baigė kalbą Robertas, nuoširdžiai sunerimęs dėl 

savo draugo, - jūs esate senas ir silpnas, jei jau katras turi ban- 
dyti, tai tik aš! 

Tėvas Kasparas Robertui padėkojo, tardamas, kad šis jau tu- 
rėjo progų pasirodyti esąs plevėsa, ir kas žino, ką dar galįs iškrės- 
ti; kad jis, Kasparas, jau galėjęs pažinti tą jūros atkarpą ir koralų 
rifą, o ir kitur yra panašių matęs, plaukiodamas plokščiadugne 
valtimi; kad tą varpą jis pats padarė, todėl žinąs visus jo trūku- 
mus ir privalumus; be to, puikiai išmano hidrostatiką, taigi mo- 
kės elgtis patekęs į keblią padėtį; ir pagaliau, kaip paskutinį ar- 
gumentą savo labui, pridūrė: „Pagaliau aš tikiu, o tu ne“. 

Robertas suprato, jog tai ne paskutinis, o pirmasis argumen- 
tas, ir tikrai pats svariausias. Tėvas Kasparas Vanderdroselis 
tikėjo savo Varpu, kaip tikėjo ir savo Observatorija, tikėjo, kad 
Varpas padės jam pasiekti Observatoriją, ir tikėjo, kad viskas, 
ką daro, skirta Dievo šlovei. O jei tikėjimas gali nuversti kal- 
nus, tai jau tikrai nugalės vandenis. 

Neliko nieko kita, kaip vėl nuleisti varpą ant denio ir ruoštis 
panardinti jį į vandenį. Prie to darbo jie užtruko iki vakaro. 
Kad oda nepraleistų į vidų vandens ir neišleistų oro lauk, rei- 
kėjo ištepti ją ant silpnos ugnies išvirta koše iš trijų svarų vaš- 
ko, vieno svaro Venecijos terpentino ir keturių svarų kitokių 
dažų, kuriuos vartoja dailidės. Paskui tas tepalas turėjo į odą 
įsigerti, todėl reikėjo laukti iki kitos dienos. Kita koše - iš vaš- 
ko ir deguto - reikėjo užlipdyti visus plyšius aplink langelį, ku- 
ris jau buvo pritvirtintas smaluota mastikmedžio derva. 

„Omnibus rimis diligenter repletis“, pasak tėvo Kasparo, nak- 
tį jis praleidęs melsdamasis. Auštant patikrino varpą, diržus, 
kabliukus. Kasparas palaukė tinkamiausio momento, kai van- 
duo jau buvo gana atslūgęs, o saulė pakankamai aukštai, kad 
nušviestų jūrą priešais, o šešėliai driektųsi jam už nugaros. Pas- 
kui jie apsikabino. 

Tėvas Kasparas pakartojo, kad išeina į puikų žygį, kur pa- 
matys nuostabių dalykų, kurių net Adomas su Nojumi nėra re- 

gėję, ir bijo tik puikybės nuodėmės, nes didžiuojasi būsiąs pir- 
masis žmogus, nusileidęs į povandeninį pasaulį. 

— Bet kartu tai mano nusižeminimas, - pridūrė. - Jei Vieš- 
pats vandeniu žengė, aš po vandeniu eisiu, kaip nusidėjėliui 
dera. 

Teliko kilstelėti varpą, užvožti jį ant tėvo Kasparo ir įsitikin- 
ti, kad pajėgs jis laisvai judėti. 

Kurį laiką Robertas Žiūrėjo į sraigę, ne, pumpotaukšlį, ke- 
liaujantį grybą, judantį lėtai ir nerangiai, kuris dažnai stabtelė- 
davo ir sukdavosi apie save, kai tėvas Kasparas panorėdavo 
pažvelgti į kairę ar į dešinę. Tas keliaujantis gaubtas ne ėjo, o 
tarytum mėgino šokti;gavotąjar burė, bet be muzikos tai atrodė 
dar nerangiau. 

Pagaliau tėvas Kasparas liko patenkintas savo bandymais ir 
balsu lyg iš po žemių pasakė, kad galima pradėti. 

Jis prisiartino prie keltuvo, Robertas vėl pritvirtino lyną, pa- 
suko keltuvą ir, pakėlęs varpą, patikrino, kad senio kojos taba- 
luotų ir jis nenuspręstų žemyn ar varpas nepakiltų viršun. Tė- 
vas Kasparas daužėsi ir griaudėjo, kad viskas jau gerai, tik rei- 
kia paskubėti: 

— Tosįkoturnogtempia man kojas ir iš pilvo rauna! Greičiau, 
leisk mane į vandenį! 

Robertas dar sušuko padrąsindamas ir pradėjo lėtai leisti ma- 
šiną su Žmogiškuoju varikliu. Tas darbas nebuvo lengvas, nes 
jis vienas triūsė vietoje kelių jūreivių. Todėl leidimas jam atro- 
dė begalinis, tarytum jūra varpui artėjant būtų vis tolusi. Paga- 
liau išgirdo pliūkštelėjimą, pajuto palengvėjimą ir po keleto 
akimirkų (ištįsusių jam į metus) pajuto keltuvą sukantis tuš- 
čiai. Varpas nusileido ant dugno. Nupjovęs virvę, puolė prie 
borto pažiūrėti. Ir nieko nepamatė. 

Tėvas Kasparas ir varpas nepaliko nė menkiausios žymės. 

— Dievaži, protingas tas jėzuitas, - tarė sužavėtas Robertas. — 
Jam pavyko! Tik pamanyk, ten apačioje eina sau jėzuitas, O 

niekas nieko nė neįtartų. Visi vandenynų slėniai galėtų būti 
apgyventi jėzuitų, ir niekas to nežinotų! 

Paskui atėjo atsargesnės mintys. Tai, kad tėvas Kasparas ten, 
apačioje, buvo neregimai akivaizdu. Bet ar jis grįš į viršų - dar 
nežinia. 

Jam pasirodė, kad vanduo pradeda šiauštis. Jie pasirinko šią 
dieną tik dėl ramios jūros, tačiau jau bebaigiant ruoštis, pakilo 
vėjas, kuris prie laivo tik vos sujudino vandens paviršių, bet 
pakrantėje bangos įsišėlo visai smagiai ir daužydamosi į dabar 
jau išnirusias uolas galėjo sutrukdyti išsilaipinimą. 

Šiaurinio kyšulio pusėje, kur kilo beveik stati, viršuje smailė- 
janti siena, putų kamuoliai dužo į uolas, pasklisdami ore bega- 
le baltų kibirkščių. Aišku, tą įspūdį kėlė bangos, dūžtančios į 
nematomus panirusius akmenis, bet iš laivo rodėsi, tarytum koks 
milžiniškas žaltys pūstų iš gelmių tas krištolines žiežirbas. 

Paplūdimys atrodė ramesnis, bangavo tik pusiaukelėje. Ro- 
bertas pagalvojo, jog tai geras ženklas — rodė vietą, kur rifas 
kilo virš vandens paviršiaus, ir nubrėžė ribą, už kurios tėvui 
Kasparui jau nebegrės joks pavojus. 

Kur šiuo metu buvo senis? Jei vos palietęs kojomis dugną 
leidosi į žygį, turėtų jau būti prie... Kiekgi praėjo laiko? Rober- 
tas visiškai nejuto skriejančių akimirkų, kiekviena jam atrodė 
kaip amžinybė, todėl mėgino trumpinti spėjamą laiką, bandy- 
damas save įtikinti, kad senis ką tik nusileido, gal dar stovi po 
kiliu, norėdamas susiorientuoti. Tuomet kilo įtarimas, kad ly- 
nas leisdamasis susisuko ir galėjo per pusę rato apsukti varpą, 
todėl dabar tėvas Kasparas to nė nenutuokdamas atsidūrė vei- 
du į vakarus ir žygiuoja stačiai atviros jūros link. 

Paskui Robertas sau tarė, kad eidamas į atvirą jūrą kiekvie- 
nas supras, jog leidžiasi, o ne kyla, todėl tuoj pakeis kryptį. O 
jei toje vietoje dugnas link vakarų kyla ir kopiantis juo mano 
einąs į rytus? Tuomet saulės atspindžiai turėtų parodyti kur 
link tas dangaus kūnas juda... O ar gelmėse matyti saulė? Ar 

saulės spinduliai smelkiasi ten lyg pro bažnyčios langą tankiais 
pluoštais, ar pasklinda vandens lašeliuose, ir esantis ten, apa- 
čioje, mato šviesą lyg bekryptį švytėjimą? 

Ne, vėl tarė, senis puikiai supranta, kur turi eiti, gal jis jau 
pusiaukelėje tarp laivo ir rifo, dar daugiau, jau pasiekė jį ir 
dabar kopia savo sunkiapadžiais geležiniais batais, tuoj jį pa- 
matysiu... 

Ir vėl šovė mintis: dar niekas iki šiol nėra buvęs jūros dugne. 
Kas man gali pasakyti, kad ten, giliau nei per kelias uolektis, 
nepateksi į visišką tamsą, kur gyvena būtybės blankiai spindin- 
čiomis akimis... Ir kas gali patvirtinti, kad jūros dugne nepra- 
randamas tiesaus kelio jausmas? Gal jis eina ratu, visą laiką 
tuo pačiu keliu, kol pagaliau iš jo krūtinės išėjęs oras virs ga- 
rais, traukiančiais į varpą sau artimą vandenį... 

Kaltino save, kad netlklepsidrošneatsinešė į denį: kiek laiko 
galėjo praeiti? Gal jau daugiau nei pusvalandis, aiman, per 
daug, ir jautė, kaip dusulys veržia jam gerklę. Tuomet įkvėpda- 
vo visais plaučiais ir atgydavo, vildamasis, kad tepraėjo tik ke- 
letas akimirkų ir tėvas Kasparas vis dar kvėpuoja tyriausiu oru. 

O gal senis pasuko į šoną, ir nėra ko dabar spoksoti priešais, 
lyg tas turėtų išnirti iš arkebuzos paleisto sviedinio trajektori- 
jos kryptimi. Juk galėjo nukrypti nuo kelio, ieškodamas pato- 
gesnio kelio į koralų rifą. Argi jis nesakė, kad būtų didžiulė 
laimė panirti būtent toje vietoje? Dešimt žingsnių šiauriau dug- 
no plokštuma staiga smigo žemyn, pirma iškildama stačia sie- 
na, į kurią kartą atsitrenkė valtis, o tiesiai prieš keltuvą buvo 
kelias, kuriuo valtis praplaukė, ir tik vėliau sustojo užkliuvusi 
už pamaži išnyrančių uolų. 

Jis galėjo supainioti kryptis ir, atsidūręs priešais sieną, eiti 
išilgai jos pietų link, ieškodamas praėjimo. O gal ėjo išilgai jos 
į šiaurę. Reikėjo stebėti visą pakrantę, nuo vieno kyšulio iki 
kito, jis galėjo išnirti visur, vainikuotas jūros gebenėmis... Ro- 
bertas sukiojo galvą nuo vieno įlankos krašto prie kito, būgš- 

taudamas, kad, kol žiūri į kairę, tėvas Kasparas gali išnirti deši- 
nėje. Betgi tokiu nuotoliu lengvai galėjai įžvelgti žmogų, ką kal- 
bėti apie varpą, saulėje tviskantį lyg ką tik nušveistas varinis 
katilas... 

Žuvis! Gal vandenyje tikrai gyveno žuvis žmogėdra, nė kiek 
nepabūgusi varpo ir prarijusi jį visą kartu su jėzuitu. Ne, būtų 
pastebėjęs tamsų tokios Žuvies šešėlį: jei ji tikrai plaukiojo, tai 
tik tarp laivo ir koralų rifo, ne kitur. O gal senis jau atėjo iki 
uolų ir gyvūnų ar mineralų ašakos, pradūrusios varpą, išleido 
visą oro likutį... 

Dar viena mintis: kas gali garantuoti, kad oro varpe tikrai 
pakaks visam tam laikui? Jis tai sakė, betgi juk klydo tvirtinda- 
mas, kad bandymas su dubeniu pavyks. Juk galų gale tas Kas- 
paras pasirodė esąs svaičiotojas, ir gal visa ta istorija apie Tva- 
ną, dienovidinius ir Saliamono Salą tėra tik paistalai. O net jei 
viskas, ką kalbėjo apie Salą, yra tiesa, juk galėjo blogai apskai- 
čiuoti žmogui reikalingo oro kiekį. Ir pagaliau kas gali patvir- 
tinti, kad visi tie aliejai ir mastikos užlipdė visus plyšius? Gal 
dabar varpas atrodo kaip viena iš tų grotų, kur iš visų pusių 
švirkščia vanduo, gal net visa oda geria jį lyg kempinė - juk ir 
mūsų oda yra nematomų, bet tikrai egzistuojančių, porų tin- 
klelis, nes pro kurgi kitur sunkiasi prakaitas? Jei tokia žmo- 
gaus oda, tai argi jaučio oda būtų kitokia. Negi jaučiai nepra- 
kaituoja? O lyjant negi jaučiai neperšlampa kiaurai? 

Robertas grąžė rankas ir keikė savo skubėjimą. Viskas aišku, 
jis manė, kad praslinko valandos, o teprabėgo vos kelios aki- 
mirkos. Tarė sau, kad nėra jam ko nuogąstauti, labiau už jį tu- 
rėtų drąsusis senis. Gal derėtų toje kelionėje jam padėti malda 
ar bent jau viltimi ir tikėjimu. . 

Be to, kalbėjo sau, prisigalvojau per daug priežasčių tragedi- 
jai, melancholikams būdinga kurti vaiduoklius, kurių jokia tik-. 
rovė negali pranokti. Tėvas Kasparas išmano/hidrostatikos; dės- 
niusĮzondavoršitos jūros dugną, tyrinėjo Tvaną, be to, dar narstė 

in terna. 

kitados jūrose knibždėjusių gyvūnų kaulelius. Ramiau, terei- 
kia suprasti, kad praėjo dar labai mažai laiko, ir mokėti laukti. 

Staiga suvokė, kad jau pamilo tą, kurį dar neseniai vadino 
Įsibrovėliu, ir aimanuoja vien pagalvojęs apie jam galėjusią nu- 
tikti nelaimę. Nagi, seni, grįžk, atgimk, prisikelk, murmėjo, dėl 
Dievo meilės, nusuksime galvą riebiausiai vištelei, juk nepalik- 
si be priežiūros Maltiečių Observatorijos? 

Netikėtai suprato, jog neberegi pakrantės uolų - ženklas, kad 
jūra ėmė tvinti, o saulė, kurią pirma galėjo matyti nepakelda- 
mas galvos, dabar švietė stačiai virš jos. Taigi nuo tos akimir- 
kos, kai varpas paniro po vandeniu, bus prabėgusios ne minu- 
tės, o valandos. 

Turėjo pakartoti šią tiesą balsu, kad galėtų ja patikėti. Minu- 
tės jam atrodė lyg sekundės, tarė, kad laikrodis jo krūtinėje dau- 
žosi lyg išprotėjęs, o iš tiesų jis taksėjo vėluodamas. Kas Žino, 
kiek laiko, manydamas, jog tėvas Kasparas ką tik nusileido, lau- 
kė jis to, kuris jau seniai pritrūko oro. Kas žino, kiek laiko laukė 
jis to, kurio kūnas jau seniai be dvasios gulėjo tose platybėse. 

Kas galėjo nutikti? Bet kas, apie ką galvojo ir ką galbūt už- 
traukė savo nelemta baime, jis, kuris lemia nelaimę. Tėvo Kas- 
paro hidrostatiniai dėsniai galėjo būti apgaulingi, gal vanduo į 
varpą patenka iš apačios, ypač jei esantis jo viduje išstumia orą 
lauk, ką Robertas galėjo išmanyti apie skysčių pusiausvyrą? O 
gal pliūkštelėjimas į vandenį buvo per smarkus ir varpas apsi- 
vertė. Arba tėvas Kasparas pusiaukelėje suklupo. Arba pasi- 
klydo. Arba jo senesnė nei septyniasdešimtmetė širdis neprily- 
go jo valiai ir neišlaikė. O pagaliau kas gali pasakyti, kad tokio- 
je gelmėje jūros vandens svoris negali suspausti varpo odos, 
lygiai kaip spaudžiame citriną ar pupų ankštį? 

Bet jei jis mirė, argi jo lavonas neturėtų išplaukti į paviršių ? 
Ne, jį laikė geležiniai puspadžiai, iš kurių jo vargšės kojos galės. 
išsinerti tik tuomet, kai bendromis vandens ir daugelio ėdrių 
žuvelių pastangomis iš jų liks tik skeletas... 

Tik staiga jį užliejo džiaugsminga nuojauta. Ką jis sau galvo- 
ja? Juk tėvas Kasparas jam aiškiai pasakė, kad Saloje, kurią 
dabar mato, yra ne šiandiena, o vakardiena. Anapus dienovi- 
dinio dar yra vakarykštė diena! Kaip galėjo tikėtis, kad vakar- 
dienos paplūdimyje pasirodytų žmogus, tik šiandien nusileidęs 
į vandenį? Jokiu būdu. Senis paniro į jūrą ankstų pirmadienio 
rytą, bet jei laive jau pirmadienis, ten, Saloje, dar tebebuvo 
sekmadienis, todėl jis galės pamatyti į krantą išlipantį senį tik 
savo rytdienos rytą, kai Saloje išauš pirmadienis... 

Privalau laukti rytojaus, tarė. Tik staiga: juk Kasparas negali 
laukti visą dieną, jam pritrūks oro! Ir vėl: juk tai aš turiu išlauk- 
ti dieną, jis atsidūrė sekmadienyje vos perkirtęs dienovidinio 
liniją. O, Dieve, bet tuomet Sala, kurią matau, yra sekmadie- 
nio sala, ir jei jis išsilaipino joje sekmadienį, turėčiau jį jau ma- 
tyti! Ne, aš viską supainiojau. Sala, kurią matau, priklauso šian- 
dienai, juk negaliu regėti praeities lyg kokiame burtų rutulyje. 
Ten, Saloje, ir tik ten, yra vakardiena. Bet jei matau šiandienos 
Salą, turėčiau matyti ir jį, kuris jau turi būti atkeliavęs į vakar- 
dienos Salą ir gyventi antrą sekmadienį iš eilės... Nesvarbu, at- 
keliavo vakar ar šiandien, juk turėjo palikti paplūdimyje tuščią 
varpą, o niekur jo nematau. Tiesa, galėjo nusitempti jį į miške- 
li. Kada? Vakar. Taigi tai, ką matau, yra sekmadienio Sala. Tu- 
riu sulaukti rytojaus, kad pamatyčiau jį išsilaipinant joje pir- 
madienį... 

Galėtume tarti Robertą visai praradus protą, ir ne be pa- 
grindo: kad ir kaipjis skaičiuotų, galutinis rezultatas visada bus 
klaidingas. Laiko paradoksai ir mus išvaro iš proto. Tad visiš- 
kai suprantama, kad nebesusigaudydamas, ką turi daryti, pasi- 
elgė taip, kaip būtų pasielgęs kiekvienas, tapęs savo paties vil- 
čių auka. Prieš prarasdamas bet kokią viltį, nutarė sulaukti at- 
einančios dienos. 

Sunku pasakyti, kaip jis tai darė: žingsniais matavo denį nuo 
juto iki bako, nelietė maisto, kalbėjo pats su savimi, su tėvu 

Kasparu ir su žvaigždėmis, o gal vėl ragavo degtinės. Tik kitą 
dieną, kai pradeda trauktis naktis ir dangus įgauna spalvą, ir 
vėliau, patekėjus saulei, matome, kaip bėgant laikui įtampa kyla, 
tarp vienuoliktos ir pusiaudienio jis atrodo sutrikęs, tarp pu- 
siaudienio ir saulėlydžio visai pameta galvą, kol pagaliau pri- 
verstas pasiduoti tikrovei, šį kartą jau be jokių abejonių. Va- 
kar, tikrai vakar tėvas Kasparas paniro į šį pietų vandenyną, 
bet nei vakar, nei šiandien iš jo neišniro. O kadangi visas anti- 
podų dienovidinio stebuklas vyksta tarp vakar ir šiandien, ne 
tarp vakar ir poryt, ar tarp rytoj ir užporyt, dabar buvo visiškai 
tikras, kad tėvas Kasparas jau niekada iš ten nebeišnirs. 


Matematiniais, dar daugiau, kosmografiniais ir astronomi- 
niais apskaičiavimais, jo vargšas draugas tikrai mirė. Ir nežinia, 
kur dabar jo kūnas. Kažkur ten, gelmėse. Gal povandeninės 
srovės jau nešė jį į atvirą jūrą. Arba ne, stačiai po „Dafne“ bu- 
vo bedugnė, kriaušis, varpas pataikė tiesiai į ją ir senis nebega- 
lėjo išlipti, veltui eikvodamas tą truputį kaskart vis labiau pa- 
vandenijusio oro šaukdamasis pagalbos. 

Gal norėdamas pabėgti jis išsilaisvino iš savo pasaitų, dar 
pilnas oro varpas šovė į viršų, bet jo geležinės dalys sustabdė 
tą pirmąjį impulsą ir jis pakibo kažkur viduryje. Tėvas Kaspa- 
ras mėgino išsivaduoti iš savo batų, bet jam nepavyko. Dabar 
jo bedvasis kūnas, įaugęs į uolą, tarytum jūržolė linguoja van- 
denyje. 

Robertui taip mąstant, antradienio saulė jau nuslinko jam 
už nugaros ir tėvo Kasparo Vanderdroselio mirties akimirką 
vis labiau tolo. 

Saulėlydis už žalio Salos kupolo nuauksino dangų ir juoda 
spalva užliejo jūrą. Robertas suprato, kad gamta liūdi kartu su 
juo, ir, kaip neretai būna tam, kuris tą tik neteko artimo žmo-- 
gaus, dabar jau apverkė ne jo, o savo nelaimę, savo sugrįžusią 
vienatvę. 

Per tas kelias kartu praleistas dienas tèvas Kasparas tapo jam 
draugu, tėvu, broliu, šeima ir tėvyne. Dabar suprato vėl likęs 
vienas kaip pirštas. Sį kartą amžiams. 


Tačiau šitame liūdesyje pamažu ėmė rastis nauja viltis. Da- 
bar jis jau tikrai žinojo, kad vienintelio kelio, kaip jam išsiva- 
duoti iš savo kalėjimo, turi ieškoti ne neįveikiamoje Erdvėje, o 
Laike. 

Jis privalėjo išmokti plaukti ir pasiekti Salą. Ne tam, kad rastų 
ten praeities klostėse pasimetusius tėvo Kasparo palaikus, bet 
kad sulaikytų kraupią savo rytdienų tėkmę. 


26. 


SIMBOLIŲ TEATRAS 


Tris dienas Robertas nesitraukė nuo laivo žiūronų (apverkda- 
mas tuos, galingesnius, jau netinkamus naudoti), stebeilyda- 
masis į pakrantės medžių viršūnes. Tikėjosi pamatyti Ugnias- 
palvę Balandę. 

"Trečiąją dieną atsipeikėjo. Pasiklydęs pačiame tolimiausia- 
me dienovidinyje, netekęs savo vienintelio draugo, jis tikėjosi 
rasti paguodą pamatęs paukštį, kuris gal skraidė tik tėvo Kas- 
paro galvoje! 


Nusprendė dar kartą apžiūrėti savąjį būstą ir išsiaiškinti, kiek 
laiko laive galėtų gyventi. Vištos ir toliau dėjo kiaušinius, o vie- 
noje gūžtoje net išsirito viščiukai. Vaisių ir daržovių buvo likę 
mažai, O ir tos pačios jau per daug sudžiūvusios, tetiko tik kaip 
lesalas sparnuočiams. Buvo dar keletas statinaičių vandens — 
rinkdamas lietaus vandenį jas dar kiek pataupytų. O Žuvų tik- 
rai nepritrūksiąs. 

Paskui pagalvojo, kad nevalgant šviežių vaisių, mirštama nuo 
skorbuto. Tiesa, turėjo tų iš šiltnamio, bet jis pasilaisto tik ly- 
jant lietui; jei ilgą laiką truktų sausra, augalus tektų laistyti ge- 
riamu vandeniu. O jei ilgai nesiliautų audra, vandens turėtų 
apsčiai, bet negalėtų žvejoti. 

Norėdamas kiek apmalšinti nerimą, pasuko į kajutę su van- 
dens varomais vargonais — tėvas Kasparas buvo išmokęs juos 

paleisti; nemokėdamas pakeisti cilindro, klausėsi vis tos pačios 
„Dafnės“ melodijos, jam tai nė kiek neįkyrėdavo. Kartą suta- 
patino „Dafnę“, laivą, su savo mylimąja. Argi ne Dafnė virto 
lauru, medžiu, taigi gimininga tam, iš ko padarytas laivas? Me- 
lodija jam priminė Leliją. Kaip matome, minčių seka nelabai 
nuosekli, bet taip mąstė Robertas. 

Jis sau priekaištavo leidęs tėvui Kasparui save išblaškyti, pa- 
sidavęs jo mechaniniams geiduliams, užmiršęs savuosius mei- 
lės įžadus. Toji daina, kurios žodžių jis nežinojo, - jei tokie ka- 
da ir buvę, - virto malda, kurią mechanizmas kasdien jam kar- 
tojo: „Dafnė“, vandens ir vėjo grojama „Dafnės“ gelmėse, ka- 
daise persimainiusios dieviškosios Dafnės atminimas. Kas va- 
karą žiūrėdamas į dangų jis tyliai niūniuodavo jos melodiją ta- 
rytum litaniją. 

Paskui grįždavo į kajutę ir sėsdavo rašyti Lelijai. 

Rašydamas staiga suvokė ką tik leidęs dienas saulės šviesoje 
ir gryname ore, o dabar vėl bandantis pasislėpti prietemoje, 
tapusioje jo natūralia aplinka ne tik „Dafnėje“ iki atsirandant 
tevui Kasparui, bet daugiau nei dešimt metų - nuo pat sužeidi- 
mo Kazalėje. 

Tiesą sakant, netikiu, kad visą tą laiką Robertas būtų gyve- 
nęs tik naktimis, ką mums nuolatos primena. Gali būti, jis ven- 
gė ryškios saulės šviesos, bet sekdamas paskui Leliją, turėjęs 
tai daryti dieną. Manau, kad toji negalia buvo greičiau blogos 
nuotaikos, o ne tikros akių ligos padarinys: Robertas pajusda- 
vo akis rėžiančią šviesą tik juodžiausiomis akimirkomis, o gal- 
voje sukantis džiugioms mintims, jos nė nepastebėdavo. 

Kad ir kaip būtų, tą vakarą jis suvokė pirmą kartą susimąstęs 
apie šešėlių kerus. Rašydamas ar keldamas plunksną, kad pa- 
mirkytų ją rašalinėje, regėjo šviesą kaip aukso aureolę ant po- 
pieriaus lapo, arba kaip vaškinį beveik skaidrų apvadą aplink 
savo tamsius pirštus. Tarsi ji slypėtų jo plaštakoje, bet rodytųsi 
tik jos pakraščiuose. Viskas aplinkui buvo apsiausta kapucino 

abitu, paslaptinga gelsva riešutine šviesa, kuri ištirpdavo, vos 
prisilietusi šešėlio. 

Žiūrėjo į žiburį ir matė gimstant dvi liepsnas: apačioje, ten, 
kur lietėsi su nepatvaria materija - raudoną, ir antrąją, akina- 
mo baltumo, kurios viršūnėje dūmavo jos žiemės spalvos šak- 
nis. Visai taip, tarė, kaip jo maraus kūno syvais gyva meilė su- 
kuria dangišką mylimosios regėjimą. 

Po keletą dienų trukusios išdavystės troško atšvęsti savo su- 
sitaikymą su tamsa, jau apgaubusia viską aplink: laivą, jūrą, Sa- 
lą, kur dar galėjo įžvelgti tik sparčiai tamsėjančius kalvų kontū- 
rus. Prisiminęs gimtuosius laukus, akimis ieškojo jonvabalių, 
tų gyvų sparnuotų kibirkštėlių, klajojančių gyvatvorių tamsoje. 
Nepamatęs jų, pagalvojo apie antipodų oksimoronus, kur jon- 
vabaliai žiba gal tik per patį vidurdienį. 

Paskui atsigulė jute ir žiūrėjo į mėnulį, supamas denio, klau- 
sydamas nuo Salos atsklindančios bangų mūšos, sumišusios su 
žiogų, O gal jų giminaičių šiame pusrutulyje, čirpimu. 

Galvojo, kad dienos grožis - lyg šviesiaplaukė gražuolė, o 
nakties grožis — lyg tamsiaplaukė gražuolė. Mėgavosi nakties 
tamsoje patiriamos meilės šviesiaplaukei deivei kontrastu. Pri- 
simindamas tuos prinokusių javų spalvos plaukus, gožusius vi- 
sas kitas Artenisės salono šviesas, grožėjosi mėnuliu, kuris iš- 
sekęs skleidė jau pasislėpusios saulės spindulius. Tikėjosi, kad 
vėl atgautos naujos dienos šviesoje turės progos bangų atšvai- 
tuose perskaityti liaupsę jos plaukų auksui ir akių žydrynei. 

Bet kartu mėgavosi nakties grožiu, kai viskas, rodos, nurims- 
ta, o žvaigždės juda dar tykiau už saulę - ir prisivertė patikėti, 
kad yra vienintelis žmogus visame užmigusiame pasaulyje. 

Tą naktį jau buvo besumąstąs, kad visą likusį gyvenimą liks 
laive. Bet pakėlęs akis į dangų išvydo žvaigždes, kurios akimir- 
ką lyg susidėjo į skrendančią balandę su alyvmedžio šakele sna-. 
pe. Tikrai, pietų danguje, netoli Didžiojo Šuns žvaigždyno jau 
daugiau nei keturiasdešimt metų išties žinomas Balandės žvaigž- 

dynas. Bet nesu tikras, kad Robertas iš ten, kur plūduriavo, tą 
valandą ir tuo metų laiku būtų galėjęs matyti būtent tas Žvaigž- 
des. Šiaip ar taip, kadangi tie, kurie ten įžvelgė balandę (kaip 
Johanesas Bajeris „Naujojoje Uranometrijoje“ ar, daug vėliau, 
Koronelis „Knygoje apie Rutulius“), buvo dar lakesnės vaiz- 
duotės už Robertą, manyčiau, kad tą akimirką bet koks žvaigž- 
džių išsidėstymas Robertui galėjo priminti balandį, laukinį kar- 
velį ar purplį, vadinkite, kaip jums labiau patinka, ir nors dar 
ryte abejojo jos buvimu, Ugniaspalvė Balandė jau įsikalė jam į 
galvą lyg vinis, ar teisingiau, kaip pamatysime, lyg auksagalvė 
kniedė. 


“Reikėtų pasvarstyti, kodėl iš tokios gausos Saloje jo laukusių 
stebuklų, vos tėvui Kasparui užsiminus apie Balandę, Rober- 
tas ja taip susidomėjo. | 

Iš lėto, žingsnis po žingsnio sekdami šią istoriją, pamatysime, 
kaip Roberto (kasdien vis labiau kaitinamo vienatvės) galvoje 
toji balandė, kurią pažino tik iš pasakojimo, atgijo tuo ryškiau, 
kuo ilgiau jis negalėjo jos pamatyti, ir tapo nematomu jo mylin- 
čios sielos aistrų, susižavėjimo, pagarbos, garbinimo, vilties, pa- 
vydo, nuostabos ir džiaugsmo/kompendiumuj Jis negalėjo aiš- 
kiai pasakyti (kaip to negalime nė mes), ar jam, tremtiniui į be- 
galinę šiandieną, kuris dar tikėjosi kurią nors iš savo rytdienų 
pasirodyti vakarykštėje dienoje, ji virto Sala, ar Lelija, o gal jo- 
mis abiem, arba vakardiena, į kurią buvo ištremtos. 

Galėtume tarti, kad Kasparas priminė jam Saliamono Gies- 
mẹ, kurią — koks sutapimas - jo mokytojas karmelitas skaitė 
jam tiek daug kartų, kad buvo kone mintinai išmokęs, ir nuo 
paauglystės užliedavęs jį saldus ilgesys, prisiminus būtybę ba- 
landės akimis, balandę, kurios veido ir balso ieškojo uolų ply- 
šiuose... Bet man to nepakanka. Manau, reikėtų imtis „Balan- 
dės išaiškinimo“, parašyti mokslinio darbelio apmatus, jis ga- 
lėtų vadintis „Columba Patefacta“, osumanymas man visai ne- 

atrodo beprasmis, jei jau yra parašiusių visą skyrių apie bangi- 
nio protą - jie gi tėra juodi arba pilki siaubūnai (gal tik koks 
vienas baltas), o mes kalbame apie rara avis, - ir dar retesnės 
spalvos, - kuriai žmonija yra paskyrusi daugiau savo apmąsty- 
mų nekaip banginiams. 

Štai kur esmė. Ar iš kalbų su karmelitu, ar su tėvu Emanue- 
liu, ar iš knygų, kurios anuomet buvo didžiai vertinamos, ar iš 
Paryžiuje girdėtų kalbų apie tuos, kuriuos ten vadino Devizais, 
arba Mįslingais Paveikslėliais, bet apie balandžius Robertas tīk- 
rai ką nors turėjo nutuokti. 

Prisiminkime, jog tai buvo laikai, kai siekiant atskleisti slap- 
tąsias ar pranašiškas galias, būdavo naujai kuriami ar kartoja- 
mi jau sukurti įvairūs paveikslai. Tereikėjo pamatyti nebūtinai 
gražų žiedą ar krokodilą, gal tik pintinėlę, laiptus, sietelį ar ko- 
loną, kad apie juos suregztum tinklą įvairiausių daiktų, kurių iš 
pirmo žvilgsnio niekas nė nebūtų įtaręs. Nesiruošiu čia išve- 
džioti apie Emblemos ir Simbolio skirtumus, ar apie tai, ko- 
kiais būdais tuos paveikslus galėjo papildyti eilės ar šūkiai (pa- 
sakysiu tik, kad Simbolis per paskirą ir nebūtinai figūromis 1š- 
reikštą dalyką skelbia visuotinę idėją, o Emblema, konkrečiai 
vaizduojančia tam tikrą objektą, norėta pabrėžti atskiro indivi- 
do savybę ar siekį, tarytum sakant „būsiu baltesnis už sniegą“ 
arba „gudresnis už gyvatę“, arba „verčiau mirtis, nei išdavys- 
tė“, iki pačių garsiausių Frangar non Flectar arba Spiritus duris- 
sima coquit), bet tų laikų žmonės laikė stačiai būtina paversti 
visą pasaulį į Simbolių, Ženklų, Turnyrų, Maskaradų, Paveiks- 
lų, Didikų herbų, Trofėjų, Ordinų, Ironijos figūrų, Atvaizdų ant 
monetų, Fabulų, Alegorijų, Apologų, Epigramų, Sentencijų, 
Dviprasmybių, Patarlių, Fragmentų, Lakoniškų epistolių, Epi- 
tafijų, Romanų rodyklių, Užrašų ant paminklinių akmenų, Sky- 
dų, Kolonų mišku, - jums leidus, čia sustosiu, tačiau jie nė ne- 
siruošė to daryti. Gera Emblema turėjo būti metaforiška, po- 
etiška, su paslaptinga siela ir jautriu kūnu, kreipiančiu į kokį 


D A 
> al 
316 = Te š 
- 
= m S 
I ~a 
SENT E N OEE E ———— — T 


nors pasaulio objektą, ji turėjo būti tauri, nuostabi, nauja, bet 
atpažįstama, akivaizdi, bet giliamintė, nepakartojama, derėti 
prie aplinkos, būti šmaikšti ir trumpa, dviprasmė ir aiški, kiek 
mislinga, tinkama, išmoninga, vienintelė ir heroiška. 

Žodžiu, Emblema - tai paslaptingas apmąstymas, ryšio iš- 
raiška; poezija, kuri ne dainavo, o buvo sudėta iš nebylios figū- 
ros ir šūkio, bylojančių mūsų akims; vertinga tiek, kiek mįslin- 
ga, jos grožis slypėjo tuose perluose ir deimantuose, kuriuos 
atskleisdavo tik po kruopelę. Ji sakė daugiau, ir ne taip triukš- 
mingai, ir ten, kur Epinei poemai reikėjojfabulų ir epizodų, 
Istorijai - išvedžiojimų ir prakalbų, Emblemai pakako dviejų 
žodžių ir jungtuko: jos kvapai sunkėsi nematomais lašais, ir tik 
tuomet galėjai įžvelgti į stulbinamą apsiaustą įsisupusius kū- 
nus, kaip tai nutinka su Svetimšaliais ir Kaukėmis. Ji. veikiau 
slėpė, nei atskleidė. Sielos neapkraudama materija, maitino ją 
esencijomis. Ji turėjo būtiperegriniška - anuomet šis žodis daž- 
nai vartotas, ir mes jau esame jį pavartoję, bet peregrinas reiš- 
kia svetimšalis, o svetimšalis reiškia svetimas, taigi keistas. 


Kas gali būti labiau svetimšališka už Ugniaspalvę Balandę? 
Dar daugiau, kas gali būti labiau peregriniška už balandę? Taip, 
balandė buvo daugiaprasmis įvaizdis, o kiekviena prasmė tuo 
gilesnė, kuo labiau prieštaravo kitoms. | 

Pirmieji balandžius paminėjo, aišku, egiptiečiai, dar tais lai- 
kais, kai Horapulas parašė „Hieroglyphica“, o tarp daugelio 
kitų šito paukščio savybių jis paminėjo tyrumą, ir jei kokia ne- 
ganda užpuldavusi žmones ar gyvulius, gyvi likdavę tik tie, ku- 
rie misdavę vien balandžiais. Visiškai suprantama, nes tai vie- 
nintelis gyvūnas, kuris neturi tulžies (kitaip tariant, nuodų, pri- 
lipusių prie kitų gyvų padarų kepenų); dar Plinijus yra pasakęs, 
kad jei balandis suserga — kapteli snapu lauro lapą ir iškart 
pasveiksta. O jei lauras yra žalčialunkis, o žalčialunkis yra Daf- 
nė — tuomet viskas akivaizdu. 

Bet nors ir tyri, balandžiai kartu yra nedoros simbolis, nes 
tie paukščiai garsėja didelių gašlumu; jie leidžia dienas bučiuo- 
damiesi (bučiniais tildydami kits kito burkavimą) ir liesdamiesi 
liežuvėliais — iš čia kilę daug goslių posakių, pavyzdžiui: „bur- 
kuoja kaip du balandėliai“. O poetai sakydavo: „mylisi kaip 
balandėliai“, turėdami galvoje ne vien meilės aistrą, bet ir jos 
ilgaamžiškumą. Robertas neabejotinai turėjo būti girdėjęs ei- 
les: „Lyg du balandžiai gūžtoje sutūpę/ mūs širdys meilės guoly 
švelniai supos,/ kai pirmąją aistros išliejus upę/ vėl bučinių ieš- 
kojo karštos lūpos“. Įsidėmėtina, kad visi kiti gyvūnai turi rujos 
metą, o balandžiams bet kuris metų laikas tinkamas poruotis. 

Pirmiausia prisiminkime: balandžiai kilę iš Kipro, Veneros 
salos. Apulėjus, o ir daugelis iki jo, rašė, kad Veneros vežimaitį 
traukia balčiausios balandės, dėl savo nepasotinamo goslumo 
dar vadinamos Veneros paukščiais. Kiti prisimena, jog graikai 
balandę vadino peristera, nes pavydusis Erosas balande paver- 
tė Veneros numylėtąją nimfą Peristerą, padėjusią jai nugalėti jį 
varžybose, kas priskins daugiau gėlių. Bet ką reiškia Veneros 
„meilė“ Peristerai? 

Elianas pasakoja, kad balandžiai buvo priskirti Venerai: Sici- 
lijoje, ant Erikso kalno, deivei keliaujant į Libiją, vyko šventė, ir 
tą dieną visoje Sicilijoje neliko nė vienos balandės, nes visos jos 
perskrido jūrą paskui savąją deivę. O po devynių dienų nuo Li- 
bijos krantų į Trinakriją, kaip rašo Anakreontas, atskrido raudo- 
na kaip ugnis balandė (prašau įsidėmėti šitą spalvą); tai buvo 
pati Venera, kuri ne veltui vadinama Purpurine, o paskui ją atse- 
kė būrys kitų balandžių. Elianas pasakoja mums ir apie mergai- 
tę, vardu Pitija, kurią pamilęs Jupiteris pavertė balande. 

Asirai vaizdavo Semiramidę balandės pavidalu: balandės už- 
augino Semiramidėę, o vėliau ji pati buvo paversta balande. Kaip 
žinome, nebuvo ji pernelyg dora moteris, bet tokia graži, kad 
Indijos karalius Skaurobatas beprotiškai ją pamilęs, o ji buvusi 
Asirijos karaliaus sugulovė, bet nebūdavę nė dienos, kad ne- 

svetimautų su kitu, o istorikas Juba tvirtina, jog ji mylėjo net 
arklį. 

Tačiau meilės simboliui daug kas atleistina, ir jis nesiliauja 
viliojęs poetų: Petrarka (Robertas negalėjo jo nežinoti) svars- 
tęs: „kokią malonę, meilę ar likimą - suteiks man plunksna, 
kur balandę mena?“, o Bandela rašęs: „Balandis aistra manajai 
prilygsta,/ Liepsnoja meilė tarp žiaurių liepsnų,/ Visur ieško- 
damas jis klysta / Balandės savo, mirdamas geismu“. 

Tačiau balandės turi kažką daugiau, ir geresnio, nei Semira- 
mide, ir mylimos jos dėl to švelniausio bruožo - kad negieda, o 
verkia ir dejuoja, tarytum patirtos meilės joms niekada nebūtų 
gana. Idem cantus gemitusgue, - parašyta Kamerarijaus herbe; 
Gemitibus Gaudet, - skelbė kitas, dar erotiškiau intriguodamas. 
Stačiai galima išprotėti. 

Bet nors šie paukščiai bučiuojasi ir yra tokie goslūs - dar 
vienas su balande susijęs prieštaravimas — kartu jie ir nepa- 
prastai ištikimi, todėl ir simbolizuoja tyrumą, bent jau ištikimy- 
bės sutuoktiniui prasme. Dar Plinijus yra pasakęs: nors trokš- 
tantys meilės, jie yra tyri ir nepažįsta svetimavimo. Apie jų san- 
tuokos ištikimybę liudija ir pagonis Propercijus, ir Tertulianas. 
Taip, sakoma, tais retais atvejais, kai įtaria pateles svetimau- 
jant, patinėliai imasi smurto, jų balsai skamba graudulingai, o 
snapai kerta negailestingai. Bet tuoj ir vėl, norėdamas atitaisy-. 
ti padarytą skriaudą, patinėlis vilioja savo patelę ir meilinasi jai 
sukdamas ratus aplinkui. Mintis - kad pasiutęs pavydas kursto 
meilę, o šioji dar labiau skatina ištikimybę - man labai graži, o 
ir Robertas, kaip matysime, ja susižavėjęs. 

Kaip nemylėti to, kuris prisiekia tau ištikimybę? Ištikimybę 
iki mirties, nes praradę savo gyvenimo draugą šie paukščiai su 
kitais jau nesiporuoja. Todėl balandė išrinkta tyro našlavimo 
simboliu, nors Feras prisimena istoriją apie vieną našlę, kuri, 
liūdėdama dėl savo vyro mirties, augino baltą balandę ir dėl to 
girdėdama nuolatinius priekaištus, kartą atsikirtusi: Dolor non 
color, svarbu liūdesys, ne spalva. 


Or 

Žodžiu, nepaisant tikro ar tariamo balandžių gašlumo, Ori- 
genas jas laikė artimo meilės simboliu. Todėl, kaip sako šven- 
tas Kiprijonas, Šventoji Dvasia pasirodo mums balandės pavi- 
dalu, nes šie paukščiai ne tik neturi tulžies, bet ir nesidrasko 
nagais, nekanda, mėgsta žmonių būstus, suka tik vieną lizdą, 
peni savo mažylius ir leidžia gyvenimą burkuodami, bučiniais 
sutvirtindami savo neabejotiną santarvę su gyvenimo draugu. 
Tai rodo, jog pabučiavimas gali būti ir didelės meilės artimui 
ženklas, todėl Bažnyčia praktikuoja taikos bučinio apeigas. Ro- 
mėnai turėjo paprotį bučiuotis susitikdami ir atsisveikindami, 
taip pat ir vyrai su moterimis. Pikti liežuviai tauškia, kad bu- 
čiuodavęsi norėdami patikrinti moterų burnos kvapą, mat joms 
būdavo draudžiama gerti vyną, tačiau numidai, kurie bučiuo- 
davę tik savo vaikus, laikyti netašytais stuobriais. 

Visos tautos orą laiko tauriausiu gaivalu, todėl gerbia balan- 
džius, kurie skraidžioja aukščiau už kitus paukščius, bet visada 
grįžta į savo lizdą. Tiesa, tą patį daro ir kregždės, bet dar nė 
vienam Žmogui nėra pavykę su jomis susidraugauti ar prisijau- 
kinti, o balandžius - pavyko. Pavyzdžiui, šventas Bazilis pasa- 
koja, kad balandininkai apšlakstydavę vieną balandę kvapiai- 
siais aliejais, o kiti balandžiai, jos kvapo suvilioti, pulkais sek- 
davę paskui: Odore trahit. Nežinau, ar tai kaip nors susiję su 
tuo, ką pirma kalbėjau, bet mane jaudina tas švelnusis prielan- 
kumas, tas gardžiakvapis tyrumas, toji gundanti skaistybė. 

Šiaip ar taip, balandė ne vien skaisti ir ištikima, kartu ji pa- 
prasta columbina simplicitas; Šventajame Rašte parašyta: būki- 
te gudrūs kaip žalčiai ir paprasti kaip balandžiai, todėl jie kartais 
simbolizuoja vienuolišką ir atsiskyrėlišką gyvenimą - tik, dėl Die- 
vo meilės, neklausinėkite, kuo čia dėti bučiniai, neišmanau. 

Kita žavėjimosi priežastis yra balandės trepididas: jos graikiš- 
kas pavadinimas treron tikrai kilęs iš treo, „bėgu virpėdamas“. 
Tą minėjo Homeras, Ovidijus, Vergilijus („Bailūs kaip balan- 
džiai per juodžiausią audrą“), o nepamirškime, kad balandžiai 

nuolat bijosi erelio arba, dar blogiau, avėdros. Kaip rašė Va- 
lerijonas, norėdami apsisaugoti jie suka lizdus neprieinamo- 
se vietose (iš čia emblema Secura nidificat); o Jeronimas 55 
giesmėje kalbėjo: „Kad turėčiau sparnus kaip balandė... lėk- 
čiau pasislėpti“. 

Žydai sakydavę, kad balandžiai yra labiausiai persekiojami 
paukščiai, todėl laikytini šventais, nes geriau būti persekioja- 
mam nei persekiotoju. Bet Aretinas, ne toks nuolankus kaip 
žydai, skelbė, kad tas, kuris bus nuolankus kaip balandis, taps 
vanago grobiu. O Epifanijas taria, kad balandžiai niekada ne- 
sisaugo pinklių, ir Augustinas jam pritaria, sakydamas, jog taip 
jie elgiasi ne tik su didesniais gyvūnais, nuo kurių negali apsi- 
ginti, bet netgi su žvirbliais. 

Pasak legendos, Indijoje auga kuplus žaliuojantis medis, grai- 
kiškai vadinamas Paradision. Dešinėje jo pusėje gyvena balan- 
džiai, kurie niekada nesitraukia iš jo paunksnės; jei tik jie nu- 
toltų nuo medžio, taptų savo priešo slibino grobiu. O drakono 
priešas yra medžio šešėlis, ir kai šešėlis nutįsęs dešinėje, tas 
tykoja kairėje, ir priešingai. 

Taigi, nors ir labai baugštūs, balandžiai turi žalčio gudrumo, 
ir jei Saloje yra slibinas, Ugniaspalvė balandė žino, kaip jai elg- 
tis; tikrai, balandžiai visą laiką turi skristi virš vandens, kad, 
vanagui užpuolus, pamatytų jo atspindį vandens paviršiuje. Žo- 
džiu, ginasi jie ar ne nuo spendžiamų pinklių? 

Be visos šios gausybės gana skirtingų savybių, balandžiui dar 
teko ir mistinio simbolio vaidmuo, bet nė nemanau varginti skai- 
tytojo pasakojimu apie Tvaną ir kaip šitas paukštis tapo taikos, 
gerų orų ir naujų iš vandens išnirusių žemių šaukliu. Daugeliui 
šventų raštų kūrėjų jis yra Mater Dolorosa ir jos begalinių dejo- 
nių simbolis. Apie balandę sakoma Intus et extra, nes ji tyra ir 
vidujai, ir išoriškai. Kartais balandę vaizduoja traukančią tinklus, 
į kuriuos ji pakliuvusi, Effracto libera vinculo, taip pat ji yra iš 
numirusiųjų prisikėlusio Kristaus simbolis. Be to, atrodo tikra, 

jog atskrenda ji į vakarines pamaldas, kad naktis jos neužkluptų, 
taigi mirtis nesulaikytų anksčiau, nei nuplaus savo nuodėmes. 
Jau neminint to, ką esame pasakę ir ką mums skelbia Jonas: „Aš 
mačiau Dvasią, lyg balandį nusileidžiančią iš dangaus...“ 

O dėl kitų gražiausių herbų ir šūkių, kur vaizduota ar minėta 
balandė, kas žino, kiek dar Robertas jų buvo matęs: kaip Mol- 
lius ut cubant, nes balandė pešiojasi plunksnas, kad minkščiau 
paklotų gūžtą savo mažyliams; Luce lucidior, nes švyti kildama 
saulės link; Ouiescit in motu, nes visada skrenda priglaudusi 
vieną sparną, kad nepavargtų. O vienas kareivis, norėdamas 
pateisinti savo besaikę meilę, paliepė jo herbe iškalti šalmą, 
kuriame susisukę lizdą du balandžiai, su šūkiu Amica Venus. 


Skaitytojui gali atrodyti, kad balandė turi net per daug reikš- 
mių. Bet jei reikia pasirinkti simbolį ar ženklą ir su juo numirti, 
jau verčiau tebūna jis daugiaprasmis, priešingu atveju duoną va- 
dintume tiesiog duona, vyną - vynu, atomą - atomu, o tuštumą — 
tuštuma: tai galėjo patikti natūrfilosofams, su kuriais Robertas 
susitikdavęs Diupiuji studijoje, bet ne tėvui Emanueliui, o kaip 
žinome, mūsų sudužėlis linkdavęs tai į vieną, tai į kitą pusę. Ir 
pagaliau Robertas (manau) gėrėjosi Balande todėl, kad ji ne tik 
skelbė kokią nors žinią, kaip koks Herbas ar Emblema, bet buvo 
žinia, mįslingai skelbianti, jog tų Žinių negalima perprasti. 

Kai Enėjas nužengia į Pragarus ir ten sutinka tėvo šešėlį, ki- 
taip tariant, praėjusią dieną ar dienas - ką daro Sibilė? Sako 
jam, kad palaidotų Miseną ir sudėtų jaučių bei kitokių gyvulių 
aukas, tačiau jei tikrai nori atlikti darbą, kurio dar niekas ne- 
buvo išdrįsęs ar turėjęs progos padaryti, privaląs rasti šakotą ir 
lapotą medį, ant kurio auga auksinė šakelė. Auga jis giliai miš- 
ke ir tamsiuose slėniuose, tačiau be tos auricomus šakelės ne- 
galima atskleisti žemės paslapčių. O kas padeda Enėjui rasti 
šakelę? Žinia, du švelniausios motiniškos širdies balandėliai. 
Tęsinį jau žino kiekvienas vargeta. Taigi Vergilijus nieko neži- 
nojo apie Nojų, bet jam balandė atneša žinią, kažką parodo. 

Kita vertus, Jupiterio šventykloje balandžiai skelbdavę jo 
perduodamas pranašystes. Paskui vienas iš tų balandžių nuskri- 
dęs į Amono šventyklą, o kitas į Delfus, štai kodėl ir egiptie- 
čiai, ir graikai skelbia tą pačią tiesą, nors ir gaubiamą paslap- 
ties šydo. Be balandės negali atskleisti jokios paslapties. 

O mes dar ir šiandien svarstome, ką gi reiškia Aukso šakelė. 
Ženklas, kad balandės perduoda žinias, bet jos yra įslaptintos. 

Nežinau, ką Robertas žinojo apie žydų kabalas, kurios anuo- 
met buvusios labai madingos, bet, jei lankydavęsis pas sinjorą 
Gafarelį, turėjo apie jas girdėti: o juk žydai apie balandžius yra 
prikūrę kalnus. Jau turėjo progą prisiminti, teisingiau, jam pri- 
minė tėvas Kasparas: 68 giesmėje kalbama apie sidabru švytin- 
čius balandės sparnus ir auksu tviskančias plunksnas. Kodėl? 
Ir kodėl Patarlių knygoje grįžta tas pat „auksinių obuolių si- 
dabro sietelyje“ įvaizdis su komentaru „laiku ištartas žodis“? 
Ir kodėl Saliamono Giesmėje, kreipiantis į mergaitę „akimis 
kaip balandės“, sakoma: „O mylimoji, mes padarysime tau auk- 
sinių grandinėlių su auksiniais taškais“. 

Žydai aiškina, kad auksas - tai, kas parašyta, o sidabras yra 
balti tarpai tarp raidžių ar žodžių. O vienas iš jų, apie kurį Ro- 
bertas gal nebuvo girdėjęs, bet kurio žodžiai vis dar įkvepia 
daugelį rabinų, yra pasakęs, jog aukso obuoliai sidabriniame 
sietely reiškia, kad kiekvienas Rašto sakinys (kaip ir kiekvienas 
pasaulio dalykas ar įvykis) turi dvi puses, matomą ir nemato- 
mą, ir toji matoma yra sidabras, tačiau vertingesnė yra ta ne- 
matoma - auksinė. Tas, kuris iš toliau žiūri į obuolius sidabri- 
niame sietelyje, mano obuolius esant sidabrinius, bet geriau 
įsižiūrėjęs išvysta aukso spindesį. 

Viskas, kas parašyta Šventajame Rašte, iš prima facie šviečia 
kaip sidabras, bet slaptoji jo prasmė auksu tviska. Tyra nuo ne- 
išmanėlių akių paslėpto Dievo žodžio skaistybė tarytum įsisiau- 
tusi kuklumo skraistėn stovi paslapties šešėlyje. Skelbdama, kad 
nereikia mėtyti perlų kiaulėms. Būti balandės akimis reiškia 

nesustoti prie tiesioginės žodžio prasmės, bet mokėti įžvelgti 
jo mistinę prasmę. 

"Tačiau toji paslaptis slepiasi kaip ir pati balandė, ir niekada 
nežinia, kur ji išties yra. Balandė rodo, kad pasaulis kalba žen- 
klais, taigi ji pati yra ženklus reiškiantis ženklas. Ženklas, kuris 
nieko neatveria ir nieko neslepia, tik parodo. 

Dar kiti žydai yra pasakę, kad balandė - tai orakulas, ir tam 
turi pagrindo, nes hebrajiškai balandės vardas yra tore, o tai 
primena Torah, kuri yra jų Biblija, šventoji knyga, visų apreiš- 
kimų šaltinis. 

Saulėje skraidanti balandė atrodo spindinti tik sidabru, tačiau 
tik tas, kuris mokės laukti, kad atskleistų jos nematomąją pusę, 
pamatys jos tikrąją aukso arba tviskančio apelsino spalvą. 

Tarp krikščionių godotinasis Izidorius pirmasis prisiminė, kad 
balandė, kuri skrisdama atspindi ją nušviečiančios saulės spin- 
dulius, rodosi mums įvairių spalvų. Ji susijusi su saule, ir yra 
herbų su šūkiais „Iš tavo spindulių mana šlovė“ arba „Tau da- 
binuosi ir švyčiu“. Šviesoje jos kaklas mainosi daugybe spalvų, 
kartu likdamas vis toks pat. Todėl patartina nepasitikėti regi- 
mąja išore, bet tikrosios prasmės ieškoti po ta regimąja. 

Kiek spalvų turi balandė? Kaip parašyta viename senajame 
bestiarijuje: 

Uncor m'estuet que vos devis 

des columps, gui sunt blans et bis: 

li un ont color aierine, 

et li autre Vont stephanine,; 

li un sont neir, li autre rous, 

li un vermel, Vautre cendrous, 

et des columps i a plusors 

gui ont trestotes les colors." 


* Dar žinia, kad turite / balandžių baltų ir kitokių,/ dangaus ir žemės' 
spalvų,/ juodų ir raudonų,/ kraujo ir pelenų spalvos,/ ir tokių,/ kurie yra 
visų spalvų. (Sen. pranc. k.) 

Taigi išties kokia ji - Ugniaspalvė Balandė? 


Baigdamas, ir tikėdamasis, kad ir Robertas apie tai girdėjęs, 
randu Talmude parašyta, kad Edomo galingieji paskelbė Izra- 
eliui išplėšią smegenis kiekvienam, kas nešios filakterijų. Tuo- 
met Eliziejus jį užsidėjo ir išėjo į gatvę. Įstatymo saugotojas jį 
pastebėjo ir ėmė vytis, o jis - bėgti. Kai pasivijo, Eliziejus nusi- 
emė filakterijų ir paslėpė tarp delnų. Priešas jo paklausęs: „Ką 
turi rankose?“ Šis atsakęs: „Balandės sparnus“. Anas prasklei- 
dęs jam delnus. Ten buvę balandės sparnai. 

Nežinau, kokia šito pasakojimo prasmė, tačiau man jis labai 
gražus. Manau, Robertui irgi toks būtų turėjęs atrodyti. 


Mieloji balande, 

kur tu lakioji? 

Kas tasai, del kurio 

aukštą dangų greit skrosdama 
dvelki tokiu gerumu? 

Kam skirti kvapnieji 

tavojo gerumo lašai? 


Norėjau pasakyti, kad balandė yra labai svarbus ženklas, ir 
galime suprasti, kodėl antipoduose pasiklydęs žmogus įtemp- 
tai siekia suprasti, ką ji jam lemia. 

Nepasiekiama Sala, prarastoji Lelija, žlugusios viltys, - ko- 
dėl toji nematoma Ugniaspalvė Balandė, nepagaunama kaip 
viskas, ko karščiausiai trokštama, negalėtų pavirsti medulla au- 
rea, filosofiniu akmeniu, tikslų tikslu? Siekti to, ko niekada ne- 
turėsi, argi ne pats tauriausias iš troškimų? 


Man tai atrodo taip aišku (luce lucidior), kad čia ir baigsiu 
savo Aiškinimą apie Balandę. 
Grįžkime prie mūsų istorijos. 


21. 


JUROS SROVIŲ PASLAPTYS 


Kitą dieną jau su pirmaisiais saulės spinduliais Robertas nusi- 
rengė ką turėjęs ant kūno. Tėvui Kasparui Žiūrint, iš drovumo 
nerdavo į vandenį su visais rūbais, tačiau suprato, kad jie ap- 
sunkina ir varžo judesius. Dabar stovėjo nuogas. Persijuosė vir- 
ve, nusileido Jokūbo kopėčiomis ir vėl paniro į jūrą. 

Jau mokėjo plūduriuoti paviršiuje. Dabar reikėjo išmokti ju- 
dinti rankas ir kojas, kaip tai letenomis daro šunys. Pamėgino 
padaryti keletą judesių, kartojo juos kurį laiką, paskui pastebė- 
jo nutolęs nuo kopėčių tik per kelias uolektis, o jau buvo pa- 
vargęs. 

Jau mokėjo ilsėtis, tad apsivertė aukštielninkas, mėgauda- 
masis vandens ir saulės glamonėmis. 

Pasijuto vėl atgavęs jėgas. Suprato turįs judėti, kol pavargs- 
ta, paskui keletą minučių ilsėtis atsigulęs lyg negyvas, po to vėl 
dirbti. Nuplauktų mažai, užtruktų labai ilgai, bet kitos išeities 
neturėjo. 

Dar po keleto mėginimų pasiryžo drąsiam žingsniui. Kopė- 
čios leidosi į dešinę nuo bušprito, Salos pusėje. Pabandys pa- 
siekti vakarinį laivo šoną. Paskui pailsės-ir grįš atgal. 

Po bušpritu praplaukė gana greitai, o pamatęs laivo priekį iš 
kitos pusės pajuto tikrą pergalės džiaugsmą. Atsigulė aukštiel- 
ninkas, išskėtęs rankas ir kojas, ir jam pasirodė, kad šitoje pu- 
sėje bangos supa maloniau, nei anoje. 

Netikėtai pajuto timptelėjimą. Virvė buvo įsitempusi lyg sty- 
ga. Apsivertęs kniūbsčias, suprato, kas atsitiko: jūra nuplukdė 
jį šiaurės pusėn, į kairę nuo laivo, per-kelias uolektis nuo bušp- 
rito. Kitaip tariant, toji srovė, tekėjusi iš pietvakarių į šiaurės 
rytus, labai galinga kiek vakariau „Dafnės“, buvo justi jau įlan- 
koje. Nejuto jos plaukiodamas dešinėje, užstotas galingo laivo 
korpuso, bet kai atsidūrė kairėje, srovė jį pagavo ir būtų nu- 
plukdžiusi, jei ne virvė, kuri sulaikė. Jis manė stovintis vietoje, 
o iš tikro judėjo lyg žemė savo sūkuryje. Todėl jam buvo taip 
lengva apsukti laivo priekį: geriau plaukti jis neišmoko, tiesiog 
jūra jam padėjo. 

„Sunerimęs mėgino grįžti prie „Dafnės“ savo jėgomis, bet pa- 
stebėjo, kad vos nusikapstęs šuniuku kelis grybšnius sustoda- 
vo, norėdamas atgauti kvapą, virvė vėl įsitempdavo, - ženklas, 
kad grįždavo atgal. 

Čiupo už virvės ir patraukė, sukdamasis apie save ir vynioda- 
mas ją apie juosmenį, todėl netrukus pasiekė kopėčias. Užlipęs į 
denį, nusprendė, kad bandyti pasiekti krantą plaukte būtų pavo- 
jinga. Reikia pasidaryti plaustą. Žiūrėjo į „Dafnę“ - medienos 
atsargas, suvokdamas, kad neturi nieko, kuo galėtų atplėšti 
nors mažiausią rąstą, nebent ilgus metus pjautų stiebą peiliu. 

Tačiau argi jis nepriplaukė „Dafnės“ prisirišęs prie lentos? - 
Tereikia nukelti nuo vyrių duris ir pasinaudoti jomis kaip valti- 
mi, iriantis nors ir rankomis. Vietoje plaktuko panaudojo kar- 
do rankeną - užkišo jo ašmenis ir pagaliau išėmė vienerias iš 
kajutkompanijos durų. Bedirbant perlūžo kardo ašmenys. Tiek 
to, juk dabar turės kautis ne su žmonėmis, o su jūra. 

Bet jei leisis į jūrą prisirišęs prie durų, kur nuneš jį srovė? 
Užtempė duris prie kairiojo borto ir vargais negalais įstūmė į 
vandenį. 

Akimirką tingiai plūduriavusios, durys mažiau nei per minu- 
tę jau buvo toli nuo laivo - pirma pasuko prie kairiojo šono, 

daugmaž ta pačia kryptimi, kuria ir jam teko plaukti, paskui 
nutolo šiaurės rytų kryptimi. Kuo toliau, tuo greičiau tolo jos 
nuo laivo nosies, kol pagaliau, maždaug ties šiauriniu įlankos 
iškyšuliu, didžiausiu greičiu pasuko į šiaurę. 

Dabar jos plaukė taip, kaip būtų plaukusi ir „Dafnė“, jei tik 
pakeltų jos inkarą. Robertas sekė jas akimis tol, kol jos pra- 
plaukė kyšulį, paskui paėmė žiūronus ir dar ilgai matė jas grei- 
tai tolstant už kyšulio. Durys plaukė nešamos plačios upės va- 
gos, įsirėžusios vidurin ramiai tyvuliuojančios jūros. 

Pagalvojo, kad jei šimtas aštuoniasdešimtasis dienovidinis 
driekiasi išilgai abu iškyšulius jungiančios įsivaizduojamos lini- 
jos, ir jei toji upė tik ištekėjusi iš įlankos suka tiesiai į šiaurę, 
tuomet už kyšulio turėtų tekėti stačiai išilgai antipodų dienovi- 
dinio! 

Jei būtų buvęs ant tos lentos, būtų plaukęs linija, skiriančia 
šiandien nuo vakar - arba vakardieną nuo jos rytojaus... 

Bet tuo metu galvojo visai apie ką kita. Jei būtų buvęs ant 
tos lentos, nebūtų galėjęs atsispirti srovei, nebent pleškenda- 
mas rankomis. Buvo sunku valdyti jau vien savo kūną, ką kal- 
beti apie duris be priekio, paskuigalio ir vairo. 

Tą naktį, kai čia atvyko, lenta po bušpritu atsidūrė tik kaž- 
kokio vėjo ar šalutinės srovės dėka. Norėdamas numatyti to- 
kio reiškinio pasikartojimą, jis turėtų ištisas savaites, o gal 
net mėnesius įdėmiai stebėti jūros potvynius ir atoslūgius, su- 
mesdamas į jūrą ne vieną dešimtį lentų - ir vis tiek negalėtų 
būti tikras... 

Tai neįmanoma, bent jau su tokiu hidrostatikos aryhidrodi- 
namikos išmanymu kaip jo. Verčiau mokytis plaukti. Iš upės 
vidurio greičiau pasiekia krantą tas šuo, kuris iriasi letenėlė- 
mis, O ne tupintis krepšyje. 

Tad privalėjo tęsti pratybas. Be to, negana išmokti nuplaukti. 
nuo „Dafnės“ iki kranto. Ir įlankoje skirtingu dienos metu pri- 
klausomai nuo potvynio ar atoslūgio atsirasdavo silpnesnių sro- 

vių, todėl patikliai plaukdamas į rytus, galėjo būti srovės nu- 
neštas iš pradžių į vakarus, o paskui tiesiai šiaurinio kyšulio 
link. Tad reikėjo mokytis plaukti ir prieš srovę. Virvės padeda- 
mas, turėtų mesti iššūkį jūrai ir ties kairiuoju laivo šonu. 


Vėlesnėmis dienomis Robertagytaškydamasis kopėčių pusė- 
je, prisiminė Grivos dvare matęs plaukiant ne tik šunis, bet ir 
varles. O kad vandenyje ištiestomis rankomis ir kojomis žmo- 
gus labiau primena varlę nei šunį, pamanė, kad gal galėtų plauk- 
ti kaip varlė. Net pamėgino padėti sau balsu. Rėkdamas „kva, 
kva“ tiesė ir lenkė rankas ir kojas. Paskui liovėsi kvarkęs, nes 
leisdamas tuos gyvuliškus garsus per daug energingai judėjo ir 
per plačiai atverdavo burną, o to padarinius būtų numatęs kiek- 
vienas labiau įgudęs plaukikas. | 

Tuomet virto sena, susitupėjusia,/ majestotiškaiįtylia varle. 
Kai taip į šonus ištiestos rankos pavargdavo judėti, vėl imdavo 
plaukti šuniuku. Kartą, stebėdamas baltus paukščius, kurie klyk- 
dami sekė jo pratybas, retsykiais stačia galva nerdavę žemyn 
vos per keliastuolektiį nuo jo ir vėl pakildavę su žuvimi snape 
(Žuvėdros kirtis!), pabandė plaukti taip, kaip jie skrido, pla- 
čiai modamas rankomis lyg sparnais, tačiau suprato, kad sun- 
kiau laikyti uždarius burną ir nosį nekaip snapą, ir tų ketinimų 
atsisakė. Dabar jau nežinojo, koks jis gyvūnas, šuo ar varlė — 
gal kokia plaukuota rupūžė, ar vandens keturkojis, jūrų ken- 
tauras ar vandenis. 

Šitaip darbuodamasis, pastebėjo, kad vienaip ar kitaip, bet 
stūmėsi pirmyn: pradėjęs kelionę ties laivo priekiu, jau nuplaukė 
daugiau nei per pusę laivo šono. Tačiau nusprendęs pakeisti 
judėjimo kryptį ir grįžti atgal, suprato nebeturįs jėgų, todėl te- 
ko parsitempti už virvės. 

Jis nemokėjo taisyklingai kvėpuoti. Galėjo plaukti pirmyn, 
bet nesugebėjo grįžti... Tapo plaukiku, panašiu į tą poną, kuris 
nukeliavo iš Romos į Jeruzalę, po pusę mylios per dieną suk- 

damas ratus po savo sodą. Niekada nebuvo fiziškai stiprus, ta- 
čiau mėnesiai, praleisti „Amarilyje“ beveik nesitraukiant iš sa- 
vo kajutės, per sudužimą patirtas vargas, neveikla „Dafnėje“ 
(išskyrus tas trumpas mankštos valandėles tėvo Kasparo vado- 
vaujamam) jį visiškai suglebino. 

Atrodo, Robertas nesupranta, kad plaukdamas gali sustip- 
rėti, vien mąsto, kaip sustiprėti, kad galėtų plaukti. Kaip maty- 
sime, prieš panerdamas į vandenį jis prarydavo du tris ar ketu- 
ris kiaušinio trynius iš karto, o dar ir visą vištą. Laimė, kad bu- 
vo prisirišęs. Nyrant į vandenį, jį ištikdavo tokie traukuliai, kad 
vos pajėgdavo vėl pakilti į denį. 

Vakare sėdo apmąstyti šio naujo prieštaravimo. Pirma, kai dar 
nesitikėjo Salos pasiekti, ji atrodė taip arti. Dabar, kai mokėsi 
meno, kurio dėka ten galėtų nukakti, Sala nesulaikomai tolo. 

Dar daugiau, matydamas ją nutolusią ne tik erdvėje, bet ir 
laike, nuo tos akimirkos kaskart minėdamas tą nuotolį Rober- 
tas tarsi painioja erdvę ir laiką, jis rašo: „deja, įlanka per daug 
vakardieniška“ ar „kaip sunku ten, kur taip anksti“, arba „ply- 
tinti jūra skiria mane nuo ką tik prabėgusios dienos“, ir net 
„nuo Salos kyla grėsmingi debesys, o čia jau išsigiedrijo...“ 

Bet jei Sala vis labiau tolo, ar vertėjo mokytis ją pasiekti? 
Kitomis dienomis Robertas liaujasi plaukiojęs ir pro žiūronus 
vėl ima ieškoti Ugniaspalvės Balandės. 

Mato tarp lapų purpsinčias papūgas, atpažįsta vaisius, nuo 
aušros iki saulėlydžio stebi, kaip lapijoje nušvinta ir vėl išblėsta 
spalvos, bet niekur nemato Balandės. Ima įtarti, kad tėvas Kas- 
paras jam melavo, arba tapęs jo pokšto auka. Kartais ima tikė- 
ti, jog ir tėvo Kasparo niekada nebuvo - laive neberanda jokių 
jo buvimo pėdsakų. Nebetiki Balande, kaip jau nebetiki ir Sa- 
loje esančia Observatorija. Ta mintis guodžia, jis džiaugiasi, tar- 
damas, kad būtų netinkama kokiu nors mechanizmu trikdyti. 
tos vietos tyrumą. Ir vėl derina Salą prie savo minčių, ar, teisin- 
giau, prie savo svajonių. 

Jei Sala stūksojo praeityje, jis žūtbūt privalo ją pasiekti. Ta- 
me laike už laiko ribų jam reikėjo ne rasti, o naujai sukurti 
pirmojo žmogaus sąlygą. Sala - ne amžinos jaunystės šaltinio 
vieta, o pati tas šaltinis - gal buvo ta vieta, kur kiekvienas žmo- 
gus, pamiršęs savo varganą išmintį, lyg miške pamestas vaikas 
galėjo išmokti naujos, iš naujo ryšio su daiktais gimstančios kal- 
bos. O su ja, iš tiesioginio gamtos patyrimo, rastųsi vienintelis 
tikras ir naujas mokslas, nesuklastotas jokios filosofijos (tary- 
tum sala būtų ne tėvas, dėstantis sūnui įstatymo tiesas, o moti- 
na, mokanti jį tarti pirmuosius žodžius). 

Tik taip atgimęs sudužėlis gali atskleisti dėsnius, valdančius 
dangaus kūnų sukimąsi ir danguje jų brėžiamų akrostichų pras- 
mę, neklaidžiodamas tarp Almagesto ir Kvadripartito, o tie- 
siogiai skaitydamas būsimus užtemimus, pralekiančius sidab- 
ruotuosius bolidus ir žvaigždžių fazes. Iš nosies, paplūdusios 
kraujais nukritus vaisiui, per vieną akimirką būtų supratęs kū- 
nų kritimo ir traukos dėsnius, ir motu cordis et sanguinis in ani- 
malibus. Vien stebėdamas tvenkinio paviršių, merkdamas į jį 
šakelę, nendrę, vieną iš tų ilgų ir kietų, lyg metalinių, lapų, nau- 
jasis Narcizas be jokių dioptrinių ar tiesinių skaičiavimų būtų 
supratęs nesiliaujančią šviesos ir šešėlių dvikovą. Ir gal būtų 
pajėgęs suprasti, kodėl žemė yra matinis veidrodis, rašalu už- 
liejantis viską, ką atspindi, o vanduo yra siena, ant kurios krin- 
tantys šešėliai skaidrėja, tuo tarpu ore atvaizdai neranda pavir- 
šiaus, nuo kurio galėtų atšokti, todėl skverbiasi kiaurai iki toli- 
miausių eterio ribų, kartais sugrįždami miražais ar kitokiais re- 
gėjimais. 

Argi užvaldyti Salą ne tas pat, kas turėti Leliją? Roberto lo- 
gika nebuvo panaši į tų Likėjaus prieangin prasibrovusių smul- 
kmeniškų ir kvaištelėjusių filosofų, kurie mano, kad koks nors 
dalykas, egzistuojantis vienu pavidalu, negalėtų egzistuoti ir 
priešingu. Klaidingai, turiu galvoje tą įsimylėjėliams būdingą 
vaizduotės klajonę, manė, kad užkariavęs Leliją, kartu atvertų 

sau visus kelius į bet kokį pažinimą. Visatos dėsnių atskleidi- 
mas pro žiūronus jam atrodė tik ilgesnis kelias į tiesą, kuri nu- 
švistų kurtinamu palaimos spindesiu, jei tik jis galėtų padėti 
galvą ant mylimosios kelių Sode, kur kiekvienas krūmas yra 
Gėrio medis. 

Kadangi - o ir mes tai turėtume žinoti - geidimas to, kas yra 
toli, gimdollemūrą tojo, kuris iš mūsų gali tai pagrobti, Rober- 
tą apėmė baimė, kad ir šito Rojaus malonumuose bus įsipai- 
niojęs Žaltys. Taigi jam šovė mintis apie Saloje jo laukiantį Fe- 
rantę, vikresnįjuzurpatorių/ 


28. 
APIE ROMANŲ KILMĘ 


Įsimylėjėliai labiau myli savo nelaimes nei savo džiaugsmus. 
Robertas negalėjo savęs įsivaizduoti kitaip, nei amžiams atskirtą 
nuo tos, kurią mylėjo, bet kuo labiau jautėsi nuo jos atskirtas, 
tuo labiau jį kankino mintis, kad tam kitam yra kitaip. 

Matėme, kad Mazarino apkaltintas buvęs ten, kur iš tiesų 
nebuvo, Robertas įsikalė į galvą, jog Ferantė atvyko į Paryžių ir 
nepraleisdavo progos užimti jo vietos. Jei tai tiesa, kardinolo 
įsakymu Robertas suimtas ir išsiųstas į „Amarilį“, tačiau Fe- 
rantė liko Paryžiuje ir visiems (kartu ir Jai!) buvo Robertas. 
Todėl pakakdavo įsivaizduoti Ją greta Ferantės, ir toji jūrų skais- 
tykla virsdavo tikru pragaru. 

Robertas žinojo, kad pavydas gimsta be jokio sąryšio su tuo, 
kas yra, ko nėra, o gal ir niekada nebus; kad jo protrūkis įsi- 
vaizduojamą nelaimę paverčia tikru skausmu; užvaldytasis pa- 
vydo primenąhipochondrikąAkuris suserga iš baimės, kad yra 
ligonis. Todėl šiukštu, kalbėjo, nepasiduoti tiems skausmingiems 
tauškalams, kurie verčia tave įsivaizduoti Ją su Kitu, o niekas 
nesukelia tiek abejonių kaip vienatvė, ir niekas taip kaip prasi- 
manymai nepaverčia dvejonių tikrove. Tačiau, pridurdavo, ne- 
galėdamas išvengti meilės, negaliu išvengti pavydo, o negalė- 
damas išvengti pavydo, negaliu išvengti prasimanymų. 

Tikrai, pavydas iš visų baimių yra pats nedėkingiausias jaus- 
mas: kai bijai mirti, jauti palengvėjimą galvodamas, kad, prie- 
šingai, mėgausies ilgu gyvenimu ar kur nukeliavęs rasi amžinos 
jaunystės šaltinį; kai esi neturtingas, guodiesi mintimi, kad gali 
rasti lobį - kiekvieną baimę lydi teikianti jėgų viltis. Kitaip yra 
mylint tą, kuri toli: meilei nuotolis - lyg vėjas liepsnai: užpučia 
mažą, dar labiau įpučia didelę. 

Jei pavydas randasi iš didelės meilės, tas, kuris nepavydi sa- 

vo mylimosios, nėra įsimylėjęs, arba myli ne visa širdim, Žinia, 
kad yra tokių įsimylėjėlių, kurie, bijodami, kad jų meilė gali 
užgesti, palaiko ją ieškodami bet kokių dingsčių pavydui. 

Taigi pavyduolis (geidžiantis, kad jo mylimoji būtų tyra ir 1š- 
tikima) nenori galvoti apie ją kitaip, kaip tik apie vertą pavydo, 
kitaip tariant, neištikimą, šitaip savo kančia kurstydamas stin- 
gamos meilės palaimą. Dar ir todėl, kad mintis, jog tau pri- 
klauso tolima mylimoji, nors gerai žinai, kad tai netiesa, nesu- 
kelia tau tokio gyvo jos paveikslo, taip neprimena jos šilumos, 
raudonio, kvapo, kaip mintis, kad tomis gėrybėmis mėgaujasi 
Kitas, būdamas tikras, kad tavęs ten nėra, o tuo, kad tavo prie- 
šas yra ten, esi jei ne tikras, tai bent nebūtinai netikras. Meilės 
aktas, kurį įsivaizduoja pavyduolis, yra vienintelis būdas, ku- 
riuo gali įtikinamai vaizduotis kito ir jos susijungimą meilės 
guolyje, jei ne neabejotiną, tai bent jau galimą, kai jo paties yra 
tikrai negalimas. 

Kita vertus, tas, kuris pavydi, negali ir nenori įsivaizduoti prie- 
šingai, nei tai, ko bijo, dar daugiau, gali jausti malonumą tik 
didindamas savo skausmą, ir kentėti dėl to didžiulio malonu- 
mo, kurio, žino, jam neteks patirti. Meilės malonumai — tai 
liga, kurios geidi, kur pinasi švelnumas ir kančia, meilė - tai 
savanoriška beprotybė, pragariškas rojus ir dangaus pragaras — 
žodžiu, trokštamų priešybių dermė, skausmingas juokas ir tra- 
pus deimantas. 

Taip kenčiančiam, bet prisimenančiam tuos begalinius pasau- 
lius, apie kuriuos kalbėtasi prieš keletą dienų, Robertui atėjo į 
galvą mintis, ne, - Mintis, didelisianamorfinisįProto proveržis. 

Kitaip tariant, manau, kad jis galėjo pamėginti sukurti isto- 
riją, nebūdamas jos pagrindiniu herojumi, nes tos istorijos 
veiksmas vyko ne šiame pasaulyje, o Romanų Šalyje, ir tie 
nuotykiai vyko lygiagrečiai su tais, kurie vyko jo gyvenamame 
pasaulyje, tačiau tos nuotykių sekos niekada negalės nei susi- 
kirsti, nei susilieti. 

Kas Robertui iš to? Labai daug. Nusprendęs sukurti istoriją 
iš kito pasaulio, egzistavusio tik jo galvoje, jis taptų to pasaulio 
viešpačiu, pasirūpindamas, kad ten vykstantys dalykai neviršy- 
tų pakantos ribų. Kita vertus, tapęs savo sukurtų romanų skai- 
tytoju, galėtų pasinerti į savo herojų sielvartą: argi romanų skai- 
tytojai negali nepavydėdami įsimylėti Tisbės, kaip savo pakai- 
talu pasinaudodami Piramu, ir kankinasi dėl Astrėjos, įsivaiz- 
duodami save Celadono vietoje? 

Romanų Šalyje meilė nekėlė jokio pavydo: ten tai, kas mums 
nepriklauso, tam tikra prasme yra mūsų, o to, kas šitame pa- 
saulyje mums priklausė, bet buvo atimta, ten tiesiog nėra, net- 
gi jei tai, kas ten yra, primena tai, ką tikrai egzistuojančio nie- 
kada neturėjome arba esame praradę... 

Taigi Robertui reikėjo parašyti (ar tik sugalvoti) romaną apie 
Ferantę ir jo meilės nuotykius su Lelija, nes tik kurdamas tą 
menamą pasaulį galėjo užmiršti realiajame pasaulyje pavydo 
keliamas kančias. 

Be to, svarstė Robertas, kad suprasčiau, kas man nutiko ir 
kaip patekau į Mazarino paspęstas pinkles, turėčiau atkurti tų 
įvykių Istoriją, rasdamas jos priežastis ir slaptuosius motyvus. 
Bet ar yra kas netikresnio už mūsų skaitomas Istorijas, kur jei 
du autoriai aprašo tą patį mūšį, tiek tuose aprašymuose neati- 
tikimų, kad net pagalvojame, jog tai du skirtingi mūšiai? Ir ar 
yra kas tikresnio už Romaną, kurio pabaigoje visos Mįslės iš- 
aiškinamos pagal Tikėtino dėsnius? Romanas pasakoja daly- 
kus, kurie gal tikrai nebuvo įvykę, bet kuo puikiausiai galėję 
vykti. Aprašydamas savo nelaimes kaip Romaną, galiu tikėtis, 
kad visoje toje maišalynėje yra nors vienasjintrigossprendimo 
būdas, taigi aš nesu glogučioļauka. Šioji mintis — tai klastinga 
pirmosios lantitezė, nes tuomet toji Romano istorija turėtų su- 
silieti su tikrąja mano istorija. 

Ir pagaliau, toliau argumentavo Robertas, manasis pasako- 
jimas yra apie meilę moteriai, o tik Romane, jokiu būdu ne 

Istorijoje, svarstomi Meilės klausimai, ir tik Romanui (Istorijai — 
niekada) rūpi paaiškinti, ką galvoja ir patiria tos Ievos dukros, 
kurios nuo pat pirmųjų Žemės Rojaus dienų iki mūsų laikų 
Rūmų Pragaro taip kreipė žmonių giminės likimą. 

Protingi argumentai — kiekvienas atskirai, bet ne visi kartu. 
Iš tiesų yra skirtumas tarp to, kuris rašo romaną, ir to, kurį 
kankina pavydas. Tas, kurį kankina pavydas, mėgaujasi įsivaiZ- 
duodamas tai, ko nenori matyti tikrai įvykstant, kartu nenori 
tikėti, kad tai tikrai atsitiko, tuo tarpu tas, kuris rašo romaną, 
ne tik visais būdais stengiasi, kad skaitytojas mėgautųsi įsivaiZ- 
duodamas tai, ko niekada nebuvo nutikę, bet ir užsimirštų, kad 
skaito, ir patikėtų, jog tai tikrai nutikę. Tas, kuris dega pavydu, 
skaitydamas kitų parašytus romanus patiria nepakeliamas kan- 
čias, nes viskas, ką kiti yra pasakę, jam atrodo susiję su jo isto- 
rija. Įsivaizduokime tą, kuris bando kurti tą savo istoriją. Argi 
nesakoma, kad pavyduolis ir šešėlį palaiko kūnu? Todėl nors ir 
kokie šešėliniai būtų romano herojai, kadangi romanas yra tik- 
ras Istorijos brolis, tam, kuris pavydi, jie rodosi per daug ap- 
čiuopiami, tuo labiau jei yra ne kieno kito, o jo paties. 

Bet, kita vertus, Robertas turėtų žinoti, kad Romanai, be pri- 
valumų, turi ir trūkumų. Kaip medicina moko apie nuodus, me- 
tafizika nederamomis subtilybėmis drumsčia religijos dogmas, 
etika rekomenduoja didybę (kuri ne visiems dera), astrologija 
globoja prietarus, optika klaidina, muzika žadina aistras, geo- 
metrija skatina neteisėtą valdžią, o matematika - šykštumą, taip 
ir Romano Menas, nors ir perspėdamas, kad pasakos prasima- 
nytus dalykus, atveria mums Absurdo Rūmų duris, o kai vėjavai- 
kiškai pro jas įeiname, mums už nugaros jas užtrenkia. 

Tačiau ne mūsų galioje suturėti Robertą nuo šito žingsnio, 
nes žinome, kad tikrai jį žengė. 


29. 


FERANTĖS DVASIA 


Kada Ferantės istorija vėl atgyja? Robertas nutarė, kad geriau- 
sia bus tęsti nuo tos dienos, kai šis, išdavęs prancūzus, kurių 
pusėje apsimestinai gynė Kazalę, pasivadinęs kapitonu Gam- 
beru, pabėgo į ispanų stovyklą. 

Gal ten jį džiaugsmingai sutiko koks nors didikas, pažadėjęs 
pasibaigus karui pasiimti kartu į Madridą. Ten, Ispanijos kara- 
liaus dvaro aplinkoje, prasideda Ferantės kelias į viršūnes, ten 
jis sužino, kad valdovų savivalė yra jų dorybė. Valdžia - nepa- 
sotinama pabaisa, kuriai privalo tarnauti kaip ištikimas vergas, 
idant galėtų gaudyti kiekvieną trupinį nuo josios stalo ir nau- 
dotis kiekviena proga lėtai ir skausmingai kopti aukštyn, pra- 
dėdamas ginkluotu asmens sargybiniu, samdomu žudiku ir pa- 
tikėtiniu, paskui apsimesdamas bajoru. 

Ferantė neabejotinai buvo guvaus, bet linkusio į pikta proto, 
todėl iškart suprato, kaip toje aplinkoje turėtų elgtis: buvo mo- 
komas ar tiesiog nuspėjo tuos dvaro elgesio principus, kuriuos 
sinjoras de Salazaras norėjo įdiegti Robertui. 

Jis puoselėjo savo vidutinybę (niekšingoji pavainikio prigim- 
tis), nebijodamas iškilti vidutiniuose dalykuose, kad atėjus lai- 
kui nebūtų vidutinis iškiliuose dalykuose. 

Jis suprato, kad negalėdamas įlįsti į liūto kailį, lendi į lapės, 
nes po Tvano liko daugiau lapių nei liūtų. Kiekvienas gyvūnas 
turi savą išmintį, o iš lapės išmoko, kad atviras žaidimas netei- 
kia nei naudos, nei malonumo. 

"Paprašytas paskleisti tarp tarnų kokį gandą, kad pamažu jis 
pasiektų jų pono ausis, nors mokėjo pasinaudoti kambarinės 
prielankumu, tuoj sakydavo pamėginsiąs smuklėje pakalbinti 
vežiką; o jei pasitaikydavo kartu su vežiku smuklėje linksmin- 
tis, reikšmingai šypsodamasis tvirtindavo gerai žinąs, kaip pra- 
kalbinti guvią kambarinę. Jo ponas, nežinodamas, ką jis daro 
ir ką dar ruošiasi daryti, netekdavo jam galios, Ferantė gi žino- 
jo, kad tas, kuris ne iš karto atskleidžia savo kortas, verčia kitus 
dvejoti; taip jis paskleidžia aplink save paslapties kerus, o toji 
paslaptis verčia kitus jį gerbti. 

Kad atsikratytų savo priešų, — iš pradžių tai buvo pažai ir 
arklininkai, vėliau - bajorai, laikę jį sau lygiu, - jis nusprendė 
pulti aplinkiniais keliais, niekada tiesiai: įžvalgus žmogus kau- 
nasi iš gerai paruoštos pasalos, niekada nesiimdamas akivaiz- 
džių veiksmų. Jei ką darydavo akivaizdžiai, tai tik norėdamas 
suklaidinti, jei kirsdavo kokį sumanų kirtį, tai labai netikėtai, 
stengdamasis paneigti atskleistas užmačias. Niekada nepulda- 
vo priešininko, kai šis būdavo stiprus (priešingai, rodydavo jam 
draugiškumą ir pagarbą), o tik kai jis tapdavo bejėgis - tuomet 
tarytum skubėdamas į pagalbą nustumdavo stačiai į prarają. 

Meluodavo dažnai, bet su nuovoka. Žinojo, jog norėdamas, 
kad juo patikėtų, turįs parodyti sakantis tiesą, kuri jam kenkia, 
ir nutylintis ją, kai iš to gali gauti naudos. Kita vertus, tarp že- 
mesnės padėties Žmonių stengėsi atrodyti nuoširdus, kad gar- 
sas apie tai pasiektų galingųjų ausis. Įsitikino, kad apsimetinėti 
su sau lygiais — klaida, o neapsimetinėti su aukštesnio rango 
asmenimis - akiplėšiškumas. 

Nesielgė nė per daug atvirai, bent jau ne visada, bijodamas, 
kad kiti neperprastų jo elgesio ir kurią dieną nenumatytų jo 
ėjimų. Tačiau neperlenkdavo ir veidmainiaudamas, būgštau- 
damas, kad po poros kartų jo apgaulė bus atskleista. 

Norėdamas tapti protingas, pratinosi pakęsti kvailius, kurie 
jį supo. Nebuvo toks neapdairus, kad suverstų jiems visas savo 

klaidas, bet kai statymas būdavo svarus, pasirūpindavo, kad vi- 
sada greta būtų atpirkimo ožys (kuris, skatinamas garbėtroš- 
kos, visada išsišokdavo, tuo tarpu jis likdavo nuošalyje), ku- 
riam jau ne jis, O kiti priskirdavo kaltę. 

Žodžiu, dėjosi pats darantis tai, kas galėjo pasisukti jo nau- 
dai, bet kitų rankomis darė visa, kas vėliau galėjo sukelti pyktį 
jo atžvilgiu. 

Puikuodamasis savo dorybėmis (kurias verčiau derėtų vadinti 
prakeiktu apsukrumu) žinojo, kad dalį atskleisdamas, o kitą 
dalį nutylėdamas laimės daugiau, nei viską tiesiai pasakyda- 
mas. Kartkartėmis puikuodavosi iškalbingai tylėdamas, atsai- 
niai demonstruodamas savo pranašumą, bet niekada neatsi- 
skleisdamas iki galo. 

Žingsnis po žingsnio kildamas visuomeninės padėties laip- 
tais ir gretindamasis prie aukštesnės padėties Žmonių, puikiai 
išmoko pamėgdžioti jų elgseną ir kalbą, bet ką išmokęs rodė 
bendraudamas tik su žemesnės padėties asmenimis, kuriuos 
norėdavo pakerėti dėl kokių nors niekingų tikslų; tačiau su sto- 
vinčiais aukščiau stengėsi atrodyti to neišmanantis ir žavėjosi 
juose tuo, ką ir pats jau mokėjo. 

Atlikdavo kiekvieną jam pavestą nedorą darbą, bet tik jei šis 
nebūdavo toks baisus, kad patys sumanytojai juo vėliau bjaurė- 
tųsi; prašomas padaryti tokį nusikaltimą, jis atsisakydavo, pir- 
ma, kad jie nemanytų, jog kurią dieną sugebėtų tą patį ir jiems 
padaryti, antra, nenorėdamas, jei piktadarystė šaukėsi Dievo 
keršto, tapti nepageidautinu jų sąžinės graužaties liudytoju. 

Viešai rodė gailestingumą, bet vertais laikė tik palaužtą tikė- 
jimą, sutryptą dorybę, savimeilę, nedėkingumą, šventų dalykų 
niekinimą; širdyje burnojo prieš Dievą ir tarė pasaulį gimus 
atsitiktinai, tačiau tikėjo likimu, pasiruošusiu pakreipti savo vagą 
palankia kryptimi tam, kuris moka pakreipti jį savo naudai. 

Retomis atokvėpio akimirkomis smagindavosi tik su ištekė- 

jusiomis kekšėmis, pasileidusiomis našlėmis ir begėdėmis mer- 
gaitėmis. Bet labai nuosaikiai, - regzdamas savo kėslus Feran- 
tė kartais mokėjo atsisakyti greitos naudos, jei tik nujausdavo 
dar kitą piktadarystę, nes jo klasta nė akimirką neleisdavo jam 
pailsėti. 

Taigi gyveno diena iš dienos lyg už užuolaidos pasaloje su- 
stingęs žudikas, kur nematyti durklo atšvaitų. Žinojo, kad pir- 
moji sėkmės taisyklė - laukti progos, tačiau kankinosi, nes ta 
proga jam atrodė dar taip toli. 

Tas nedoras atkaklus troškimas atėmė jam sielos ramybę. Įsi- 
tikinęs, kad Robertas iš jo atėmė teisėtai priklausiusią vietą, 
niekuo negalėjo pasitenkinti, o vieninteliu gėriu ir laime jis re- 
gėjo brolio nelaimę, kokią tik šiam pajėgė surengti. Jo galvoje 
kovėsi išgalvoti milžinai ir niekur - jūroje, sausumoje ar dan- 
guje - jis negalėjo rasti išsigelbėjimo ar ramybės. Tai, ką turėjo, 
jį žeidė, tai, ko troško, buvo jo kančių priežastis. 

Jis niekada nesijuokdavo, nebent smuklėje, girdydamas nie- 
ko nenutuokiantį informatorių. Bet savo kambario prieglobs- 
tyje kiekvieną dieną žiūrėdavosi į veidrodį, tikrindamas, ar ei- 
sena neišduoda nerimo, ar žvilgsnis neatrodo per daug įžūlus, 
ar daugiau nei įprastai palenkta galva nerodo dvejonės, ar per- 
nelyg gilios raukšlės kaktoje neatskleidžia suirzimo. 

Bet kai vėlyvą naktį liaudavosi Žiūrėjęsis ir nusimesdavo kau- 
kę, pasirodydavo toks, koks tikrai buvo, - ak, tuomet Robertas 
negalėdavo susilaikyti pusbalsiu nepakartojęs prieš keletą me- 
tų skaitytų eilių: 


Akyse, kur liūdesys gyvena ir mirtis, 

liepsna plazdena nerami, skaisčiai raudona, 
kreivi žvilgsniai ir perkreiptos lėliukės 
atrodo kometos, o blakstienos - dagtys, 
irzlūs, išdidūs, beviltiški trenksmai — 
dejonės, atokvėpiai - žaibai. 

O kadangi net piktame niekas nėra tobulas, tai ir Ferantė, 
negalėdamas suvaldyti savo begalinės niekšybės pertekliaus, ne- 
išvengiamai turėjo žengti klaidingą žingsnį. Iš savo pono gavęs 
užduotį pagrobti didžiai kilmingą skaisčią mergaitę, skirtą la- 
bai doram bajorui, ėmėsi rašyti meilės laiškus, kuriuos pasira- 
šydavo jį sukursčiusiojo vardu. Paskui, jai jau taisantis miegoti, 
įsibrovė į josios alkovą ir, pavertęs nežaboto žavesio auka, ja 
pasinaudojo. Vienu mostu apgaudamas ir ją, ir jos sužadėtinį, 
ir tą, kuris pagrobimą buvo užsakęs. 

Nusikaltimą atskleidus, suvertė kaltę savo šeimininkui, kuris 
žuvo kaudamasis dvikovoje su apgautuoju sužieduotiniu, bet 
Ferantei teko išvažiuoti į Prancūziją. 

Kartą, linksmai nusiteikęs, Robertas pasodino Ferantę ant 
pavogtos Įmulėslir sausio mėnesio naktį paleido per Pirėnus; 
kumelė, matyt, buvo įstojusi į reformačių pranciškonių vienuo- 
lyną, nes oda jos buvo lyg vienuolio abitas, o pati tokia romi, 
santūri, nuosaiki ir paklusni, kad be kūno marinimo, kurį leng- 
vai galėjai spėti iš kaulėtų šonų, sulig kiekvienu žingsniu pul- 
davo ant kelių bučiuoti žemę. 

Kalnų kriaušiai atrodė lyg apdrėbti rūgpieniu, taip ištisai jie 
baltavo. Tie keli medžiai, iki pat viršūnės neužkloti sniego, sto- 
vėjo baltut baltutėliai, tarytum nusimetę marškinius drebėtų 
labiau nuo šalčio nei nuo vėjo. Saulė lindėjo už debesų ir ne- 
drįso nė nosies laukan kišti. O jei kartais parodydavo savo skais- 
tų veidelį, tai tik įsisukusi į pūkuotą debesų gobtuvą. 

Pakeliui sutikti reti praeiviai atrodė tarsi nuo Alyvų kalno 
einantys maldininkai, kurie giedojo lavabis me et super nivem 
dealbabor... Ir pats Ferantė, regintis save tokį baltą, jautėsi lyg 
būtų išvoliotas sėlenų miltuose. 

Vieną naktį iš dangaus pasipylė tokie dideli ir tiršti vatos gniu- 
žulai, kad būgštavo galįs pavirsti sniego stulpu, kaip kiti pavirs- 
ta druskos stulpais. Pelėdikės, šikšnosparniai, žiogai, drugiai ir 
apuokai šoko aplink lyg laukiniai, tarytum norėdami jį sume- 

džioti. O galiausiai dar trenkėsi nosimi į pakaruoklio, grotes- 
kiškai kadaruojančio tamsoje, kojas... 

Tačiau Ferantė - nors Romaną ir turėtų pajvairinti malonūs 
aprašymai - negalėjo būti komedijos veikėjas. Jis siekė tikslo, 
savaip įsivaizduodamas Paryžių, prie kurio dabar artėjo. 

Ir kurio geiste geidė: „O, Paryžiau, beribi užutėki, kuriame 
banginiai virsta delfinais, šalie undinių, tuštybių muge, malo- 
numų sode, intrigų labirinte, pataikautojų Nile ir apsimetinėji- 
mo Vandenyne!“ 

Ir čia Robertas, siekdamas tokio vaizdo, kurio dar nebūtų pa- 
rašęs nė vienas romanų autorius, norėdamas perteikti jausmus 
to ištroškusio godūno, skubančio užkariauti miestą, kur susipy- 
nė Europos kultūra, Azijos gausa, Afrikos šėlsmas, Amerikos 
turtai, kur naujovės rasdavo sau palankią dirvą, apgaulė - išim- 
tinę teisę, prabanga - vidurį, drąsa - areną, grožis -Amfiteatrą; 
mada - lopšį, dorybė - kapą, įdėjo į Ferantės lūpas tokį akiplė- 
šišką šūkį: „Paryžiau, aš ateinu!“ 


Pakeliui iš Gaskonijos į Puatu, o iš ten į Il de Fransą Feran- 
tei pasisekė įvykdyti keletą begėdiškų apgaulių, kurių dėka jis 
permetė šiokius tokius turtus iš poros mulkių kišenių į savą- 
sias, todėl į sostinę atvyko vaizduodamas jauną santūrų ir ma- 
lonų bajoraitį, pasivadindamas sinjoru Del Pocu. Kalbos apie 
jo klastas Madride Paryžiaus dar nebuvo pasiekusios, tad jis 
netruko susidraugauti su keletu karalienei artimų ispanų, tuoj 
įvertinusių jo sugebėjimą teikti konfidencialias paslaugas val- 
dovei, kuri, nors ištikima savo sutuoktiniui ir iš pažiūros ger- 
bianti kardinolą, vis dėlto palaikė ryšius su priešo dvaru. 

Šlovė apie šį ištikimą vykdytoją pasiekė Rišeljė ausis, o šis, 
puikiai išmanantis žmogaus sielos vingius, suprato, jog karalie- 
nei tarnaujantis žmogus be skrupulų ir visada stokojantis pini- 
gų, gavęs dosnesnį atlyginimą, galėtų pasitarnauti ir jam, todėl 


neįtarė buvus šį jauną agentą. 


2 
S 2 
p. = 
- S 
a 
I 2 
ini ini a a i ii i Ai — i r i i ii iki A i M ii i 


Ferantė turėjo įgimtą sugebėjimą lengvai išmokti kalbas ir 
mėgdžioti tartis, be to, Madride tam buvo paskyręs nemaža 
laiko. Paprastai savo gabumais jis nebuvo linkęs puikuotis, bet 
kai kartą Rišeljė jo akivaizdoje priėmė anglų šnipą, parodė ga- 
lis su tuo išdaviku susikalbėti. Todėl Rišeljė, pablogėjus Pran- 
cūzijos ir Anglijos santykiams, išsiuntė jį į Londoną, kur, apsi- 
metęs Maltos pirkliu, privalėjo rinkti Žinias apie laivų judėjimą 
tos šalies uostuose. 

Dabar Ferantė galėjo džiaugtis dalies savo svajonių išsipil- 
dymu: jis buvo šnipas, ir ne kokio eilinio didiko, o biblinio Le- 
viatano, kurio rankos siekė į visas puses. 

"Šnipas (išgąstingai piktinosi Robertas) - didžiausias dvarų 
maras; Harpija/kuri dažytu veidu ir išskėtusi plėšrius gyvatės 
nagus šikšnosparnio sparnais sklando virš karališkojo pietų sta- 
lo, klausydamasi išpūtusi dideles ausis, pelėda, matanti tik tam- 
soje, gyvatė rožyne, tarakonas, čiulpiantis saldžiausius gėlių sy- 
vus ir paverčiantis juos mirtinais nuodais, prieškambarių vo- 
ras, rezgantis įmantriausių kalbų tinklą, į kurį sukrenta visos 
praskrendančios musės, kumpasnapė papūga, kuri viską, ką gir- 
di, pakartoja, paversdama tiesą melu, o melą - tiesa, chamele- 
onas, mainantis spalvas - bet kuria apsigaubiantis, išskyrus jam 
skirtąją iš prigimties. Visos savybės, kurių gėdytųsi kiekvienas, 
tik, žinia, ne tas, kuris pagal Dievo (ar velnio) planą gimė tar- 
nauti blogiui. | 

Bet Ferantei nepakako būti vien tik šnipu ir valdyti tuos, ku- 
rių mintis kitiems atskleisdavo, ne, jis norėjo būti, kaip anuo- 
met sakydavo, dvigubu šnipu, kuris tarytum pasakų pabaisa ga- 
lėtų eiti dviem priešingomis kryptimis. Jei arena, kurioje susi- 
remia pasaulio galingieji, yra intrigų labirintas, kaip turėtų at- 
rodyti Minotauras, kuriame susijungusios dvi priešingos pri- 
gimtys? Dvigubas šnipas. Jei mūšio tarp karališkųjų dvarų lau- 
ką galėtume pavadinti pragaru, per kurį Nedėkingumo vaga 
teka greitas vandeningas Užmaršties Flegetontas, kur kunku- 


UMBERTO ECO m VAKARYKŠTĖS DIENOS SALA 343 


liuoja drumzlinas aistrų vanduo, koks trigalvis Cerberis skalija, 
uosdamas ir ieškodamas ten įėjusio, siekdamas jį sudraskyti? 
Dvigubas šnipas... 

Vos tik atsidūręs Anglijoje ir šnipinėdamas Rišeljė, Ferantė 
nutarė praturtėti, padarydamas vieną kitą paslaugą anglams. 
Avies taukų prigaravusiose smuklėse, prie alaus bokalų prisig- 
raibęs nuogirdų iš tarnų ir smulkių tarnautojų, bažnytiniams 
sluoksniams prisistatė esąs ispanų dvasininkas, nusprendęs at- 
simesti nuo Romos katalikų Bažnyčios, kurios šlykštybės nebe- 
galėjęs ilgiau pakęsti. 

Saldžiausia giesmė tiems popiežiaus priešininkams, tik ir ieš- 
kojusiems progos parodyti katalikų dvasininkų nedorą. O Fe- 
rantei net nereikėjo prisipažinti to, ko jis nė nežinojo. Anglų 
rankose buvo anoniminė kito kunigo išpažintis, nesvarbu, tik- 
ra ar prasimanyta. Tuomet Ferantė patvirtino dokumentą, pa- 
sirašydamas jį vieno Madrido vyskupo vardu, kartą prieš jį pa- 
sipuikavusio ir kuriam atkeršyti jis buvo prisiekęs. 

Iš anglų gavęs užduotį grįžti į Ispaniją, kur surinktų kitų ku- 
nigų, pasiryžusių apšmeižti Šventąjį Sostą, pareiškimus, uosto 
smuklėje susitiko keliautoją genujietį, su kuriuo susidraugavęs 
išgavo, jog tikrasis šio vardas Machmudas, be to, jis atsimetė- 
lis, Rytuose priėmęs musulmonų tikėjimą, bet persirengęs por- 
tugalų pirkliu renka žinias apie anglų laivyną, tuo tarpu kiti 
Osmanų imperijos šnipai tą patį veikia Prancūzijoje. 

Ferantė jam prisipažino Italijoje dirbęs turkų šnipams ir pri- 
emęsjų tikėjimą, pasivadindamas Dženet Oglu. Jis netruko par- 
duoti jam Žinias apie laivus Anglijos uostuose, kartu paimda- 
mas atlyginimą už slapto pranešimo perdavimą Machmudo 
draugams į Prancūziją. Anglijos dvasininkai tikėjo jį jau išplau- 
kus į Ispaniją, jis gi norėjo iš savo viešnagės Anglijoje išpešti 
kuo daugiau naudos, tad užmezgė ryšius su Admiraliteto pa- 
reigūnais, prisistatydamas jiems esąs venecijietis, pavarde Gran- 
čeola (tą vardą sugalvojo prisiminęs kapitoną Gamberą), vyk- 

dęs slaptus tos Respublikos Tarybos įpareigojimus, atskleidžiant 
prancūzų prekybos laivyno planus. Dabar, persekiojamas dėl 
dvikovos, ieškąs prieglobsčio draugiškoje šalyje. Kad įrodytų 
savo ištikimybę, pasiruošęs savo naujiesiems šeimininkams pra- 
nešti, jog Prancūzija renka Žinias apie Anglijos uostus, pasi- 
naudodama tokiu Machmudu, turkų šnipu, kuris gyvena Lon- 
done apsimesdamas portugalu. 

Machmudas nedelsiant suimtas, pas jį rasti užrašai apie lai- 
vus Anglijos uostuose, ir Ferantė, arba Grančeola, pripažintas 
asmeniu, vertu pasitikėjimo. Patikintas, kad galų gale galės rasti 
prieglobstį Anglijoje, su pirma apvalia sumele kelionpinigių jis 
išsiųstas į Prancūziją, kur turėjo prisidėti prie kitų anglų šnipų. 

Atvykęs į Paryžių, tuoj pat perdavė Rišeljė Žinias, anglų iš- 
gautas iš Machmudo, paskui susirado žmones, kurių adresą jam 
buvo davęs atsimetėlis genujietis, prisistatė jiems Karoliu iš 
Breskos, buvusiu vienuoliu, perėjusiu tarnauti kitatikiams, ne- 
seniai surengusiu Londone sąmokslą, kuris sugriaus pasitikėji- 
mą visa ta krikščionių paderme. Tie agentai juo patikėjo, juo 
labiau kad jau buvo girdėję apie knygelę, kurioje anglikonų 
bažnyčia aprašė ispanų kunigo niekšybes, — o naujienoms pa- 
siekus Madridą, prelatas, kuriam Ferantė priskyrė tą išdavystę, 
buvo suimtas ir dabar inkvizicijos požemiuose laukė mirties. 

Iš turkų agentų Ferantė išgavo jų surinktas žinias apie Pran- 
cūziją ir per kurjerį perdavęs jas anglų Admiralitetui vėl gavo 
atlyginimą. Tuomet nuėjo pas Rišeljė ir pranešė apie Paryžiuje 
rezgamą turkų klastą. Rišeljė vėl stebėjosi Ferantės sugebėji- 
mais ir ištikimybe. Ir patikėjo jam dar keblesnę užduotį. 


Kardinolui jau seniai rūpėjo tai, kas vyko markizės de Ram- 
bujė salone, nes įtarė, kad toje laisvamaniškoje aplinkoje šnabž- 
damasi ir prieš jį. Jis suklydo, nusiųsdamas ten vieną iš savo 
patikėtinių, kuris kvailai apie tokias kalbas pradėjo klausinėti. 
Artenisė tam tuomet atsakiusi, kad jos svečiai puikiai Žino jo- 

sios pagarbą Jo eminencijai, todėl net ir galvodami apie jį ką 
bloga, niekada nedrįstų jos akivaizdoje kalbėti apie jį kitaip, 
nei gražiausiais žodžiais. 

Dabar kardinolas planavo atsikviesti į Paryžių užsienietį, ku- 
ris tuose susirinkimuose galėtų lankytis. Trumpai tariant, Ro- 
bertui tingėjosi kurti, kokiais keliais Ferantė galėjo atsirasti sa- 
lone, tačiau neabejojo, kad pasirodė jis su rekomendacijomis 
ir persirengęs: užsitraukęs peruką, su balta barzda,ipomada!ir 
dažais pasendintu veidu, juodu raiščiu ant kairiosios akies — 
štai jums abatas de Mortis. 

Robertas nepajėgė įsivaizduoti, kad Ferantė, toks panašus į 
jį kaip du vandens lašai, tais dabar jau tolimais vakarais galėjo 
būti greta, tačiau prisiminė matęs pagyvenusį abatą su juodu 
raiščiu ant akies, tad nusprendė, jog šis ir buvo Ferantė. 

Po daugiau nei dešimties metų toje aplinkoje vėl sutikęs Ro- 
bertą! Negalima apsakyti, su kokiu piktdžiugišku pavydu tas 
nedorėlis stebėdavo savo nekenčiamą brolį. Jei jo veido nebū- 
tų dengusi kaukė, būtų buvę matyti, kokia piktdžiuga iškreipė 
jį, kaip jis pagaliau suprato radęs progą sutrypti Robertą, pasi- 
savinti jo vardą ir turtus. 

Pirmiausia ėmėsi jį sekti, ištisas savaites per kiekvieną vaka- 
rėlį stebeilydamasis į jo veidą, siekdamas perskaityti kiekvieną 
mintį. Pratęs slėpti savąsias, kartu buvo labai įžvalgus. Kita ver- 
tus, meilės neįmanoma nuslėpti: kaip ir bet kurią liepsną, ją 
išduoda dūmai. Sekdamas Roberto žvilgsnį, Ferantė netruko 
suprasti, kad Robertas myli Sinjorą. Todėl nutarė pirmiausia 
atimti iš Roberto tai, kas šiam buvo visų brangiausia. 


Ferantė matė, kad Robertas, savo kalba patraukęs Sinjoros 
dėmesį, nedrįso prie jos prieiti. Brolio neryžtingumas buvo jam 
į naudą: Sinjora galėjo jį suprasti kaip abejingumą, o ko nors, 
nepaisymas yra geriausias būdas tą žmogų užvaldyti. Robertas 
pats nutiesė Ferantei kelią. Ferantė palaukė, kol Sinjorą nuka- 

muos dvejonės, o paskui, sulaukęs tinkamiausios progos, pra- 
dėjo ją vilioti. 

Bet ar galėjo Robertas pripažinti, kad Ferantė jaučia tokią 
pat meilę, kokia pats degė? Tikrai ne. Ferantė laikė moterį 
nepastovumo įsikūnijimu, apgaulės įnagiu, permainingą šne- 
koje, vangią darbe ir greitą užgaidoms. Auklėtas apsimetėlių 

jasketųs nuolatos kartojusių, kad El hombre es el fuego, la mu- 
jer la estopa, viene el diablo y sopla, jis dabar kiekvieną Ievos 
dukrą laikė netobulu padaru, gamtos klaida, kančia akims — 
jei bjauri, širdies graužatim - jei graži, despotiška tiems, ku- 
rie ją myli, priešiška tiems, kurie ją niekina, palaida troški- 
muose, neperkalbama pyktyje ir galinčia pakerėti lūpomis ir 
surakinti žvilgsniu. 

Tačiau kaip tik ta panieka stūmė jį gundyti: iš burnos jam lie- 
josi meiliausi žodžiai, o širdis jau džiaugėsi aukos pažeminimu. 

Todėl Ferantė skubėjo užvaldyti tą kūną, kurio jis (Rober- 
tas) net mintyse nedrįso paliesti. Tas, kuris nekentė visko, kas 
Robertui buvo šventa, turėjo - dabar - atimti iš jo Leliją, kad 
paverstų ją banalia savo komedijos meiluže? Kokia kančia. Ir 
kokia skausminga pareiga sekti beprotiška romanų logika, ver- 
čiančia dalyvauti šlykščiausiose aistrose, kai reikia pradėti sa- 
vo vaizduotės kūdikį - patį nekenčiamiausią iš visų veikėjų. 

Bet kito kelio nebuvo. Lelija privalėjo atsiduoti Ferantei, — 
priešingu atveju kam kurti fikciją) jei ne tam, kad joje numir- 
tum? 

Kaip ir kas ten įvyko, Robertas negalėjo įsivaizduoti (nes pats 
niekada dar to nepatyrė). Gal Ferantė naktį prasmuko į Leli- 
jos miegamąjį, aišku, ropšdamasis vijokliais (tvirtai susipynu- 
siais, sutemus viliojančiais kiekvieną mylinčią širdį), kylančiais 
iki pat jog 'alkovos: 

Štai Lelija aprauda savo išniekintą skaistybę, ir kiekvienas 
patikėtų jos pasipiktinimu, tik ne Ferantė, įsitikinęs, kad kiek- 
vienas žmogus - apgavikas. Štai Ferantė suklumpa priešais ją 

ir prabyla. Ką sako? Veidmainiškai kalba tai, ką Robertas ne 
tik norėjo jai pasakyti, bet ir pasakė, nors ji nežinojo, kieno tie 
žodžiai. 

Iš kur tas niekšas, svarstė Robertas, sužinojo, ką rašiau jai 
siųstuose laiškuose? Ne vien juose, o ir tai, ką Sen Savenas 
man diktavo Kazalėje ir ką tikrai sunaikinau! Net ir tuose, ku- 
riuos dabar rašau čia, laive! Tačiau nėra abejonės, dabar Fe- 
rantė nuoširdžiu balsu tarė Robertui taip gerai pažįstamus žo- 
džius: 

„Sinjora, nuostabiojoje Pasaulio knygoje jau nuo pirmosios 
jo sukūrimo dienos parašyta, kad aš sutiksiu jus ir pamilsiu... 
Atleiskite netekusiam vilties jo įkarštį, ar verčiau jo nepaisyki- 
te, nes valdovai neprivalo pastebėti savo vergų mirties... Argi 
vietoje mano akių neįstatėte dviejų distiliacijos aparatų, kad 
mano gyvastis iš jų išvarvėtų, virtusi tyru vandeniu? Meldžiu, 
nepasukite savo puikios galvos: Jūsų žvilgsnio malonės nete- 
kęs, aš tapau neregys, nes jūs manęs nematote, negirdėdamas 
jūsų žodžių esu nebylys, nes Jūs su manim nekalbat, ir neteksiu 
atminties, jei manęs neatsiminsite... Ak, kad meilė paverstų ma- 
ne bejausmiu daiktuymandragora;iš akmens trykštančiu šalti- 
niu, kuris nuplautų sielvartą!“ 

Ponia dabar neabejotinai virpėjo taip stipriai, kaip virpa ka- 
linys, kai kažkas sulaužo jo Santūros grotas ir numeta šilkines 
Progos kopėtėles, o jos akys švytėjo meile, kurią pirma norėjo 
nuslėpti. Tereikėjo ją dar truputį paspausti, ir Ferantė neapsi- 
ribojo Roberto parašytais žodžiais, jis rado dar ir kitų žodžių, 
kuriuos dabar liejo į jos, pakerėtos, ausis, kartu pakerėdamas 
ir Robertą, kuris neprisiminė, kad būtų juos parašęs. 

— O mano blyškioji saule, prieš jūsų skaistų veidą aušros raus- 
vosios liepsnos blanksta! O švelniosios akys, nuo jūsų žvilgsnio 
tetrokštu susirgti. Ir veltui bėgčiau laukais ar miškais, jus uŽ-. 
miršti geisdamas. Neplyti žemėje tokio miško, neauga miške 
toks medis, nėra medyje tokios šakos, nešauna nuo šakos tokia 

šakelė, nesiskleidžia ant šakelės toks žiedas, nevirsta žiedas to- 
kiu vaisiu, kur neregėčiau aš jūsų šypsenos... 

Matydamas ją raustant, toliau kalbėjo: 

— O, Lelija, jei tik Žinotumėt! Mylėjau jus dar nepažindamas 
jūsų veido nė jūsų vardo. Ieškojau ir negalėjau jūsų rasti. Bet 
vieną dieną lyg angelas aplankėte mane... Žinau, galvojate, ko- 
dėl manoji meilė nelieka tyra tyloje ir skaisti iš tolo... O, mano 
širdie, juk matote, aš mirštu, ir siela mane apleidžia, neleiskite 
jai pasklisti ore, suteikite jai prieglobstį tarp savo lūpų! 

Ferantė kalbėjo taip nuoširdžiai, kad ir pats Robertas jau 
troško, idant ji pakliūtų į tojo saldžiąsias pinkles. Tik taip galė- 
jo būti tikras jos meile. 

Lelija pasilenkė, kad jį pabučiuotų, bet nedrįso, taip tris kar- 
tus priartindama ir vėl atitraukdama lūpas nuo to geidaujamo 
atodūsio, paskui sušuko: 

- Taip, taip, jei manęs nepavergsit, jau niekada nebūsiu lais- 
va ir nebūsiu skaisti, jei manęs jėga nepaimsit! 

Ir suspaudusi jo ranką, ją pabučiavusi priglaudė sau prie krū- 
tinės, paskui pritraukė jį prie savęs, švelniai pagrobdama alsa- 
vimą nuo jojo lūpų. Ferantė pasilenkė prie to linksmybių indo 
(kuriam Robertas buvo patikėjęs savo širdies pelenus), ir du 
kūnai susijungė į vieną sielą, o dvi sielos į vieną kūną. Robertas 
jau nebesuprato, kas buvo jos glėbyje, nes juk ji manė esanti jo 
glėbyje, ir stumdamas artyn Ferantės lūpas, stengėsi atitraukti 
savąsias, kad tas kitas negalėtų džiaugtis jos bučiniais. 

Taip Ferantei bučiuojant, o jai atsakant, bučiniai ištirpo be 
pędsakų, ir Robertas galėjo būti tikras, kad iš jo pagrobta vis- 
kas. Tačiau negalėjo liautis galvojęs apie tai, ko nenorėjo įsi- 
vaizduoti: žinojo, kad meilei būdingas perteklius. 

To pertekliaus užgautas, užmiršęs, kad dabar su Ferante, ku- 
rį tarė esant Robertu, ji patvirtina tai, ko Robertas taip troško, 
jis nekentė Lelijos ir lakstė po laivą, stūgaudamas: 

— O, nedorėle, pavadindamas tave moterim, įžeisčiau visą 


UMBERTO ECO m VAKARYKŠTĖS DIENOS SALA 349 


tavąją giminę! Tai, ką padarei, labiau deraifurijai/nei moteriai, 
o ir plėšrūnės vardas būtų per didelė garbė tokiai pragaro pa- 
baisai! Esi blogiau už gyvatę, kuri apnuodijo Kleopatrą, blo- 
giau už raguotąją gyvatę, viliojančią paukštelius, kad numal- 
šintų jais savo alkį, blogiau už amfisbeną, kuri sučiupta pasklei- 
džia tiek nuodų, kad ją sučiupęs bemat numiršta, blogiau už 
leps, kuris keturiais nuodingais dantimis supūdo kūną to, ku- 
riam įkanda, blogiau už jakulą, kuris šoka nuo medžio ir pa- 
smaugia savo auką, blogiau už kolubrą, prileidžiantį šaltinius 
nuodų, blogiau už basiliską, kuris žudo žvilgsniu! Požemių ra- 
gana, kuri nepažįsti nei Dangaus, nei žemės, nei meilės, nei 
tikėjimo, akmens, kalno, ąžuolo pagimdyta pabaisa! 

Paskui sustojo, vėl supratęs, kad ji atsiduoda Ferantei, palai- 
kiusi jį Robertu, todėl ne prakeikta, o išvaduota iš tos pasalos 
turėtų būti. 

— Atsargiau, mano saldžiausioji meile, jis atėjo pas tave pri- 
sidengęs mano veidu, žinodamas, kad kitų negalėtum mylėti, 
kaip tik mane! Ką dabar turėčiau daryti, jei ne savęs neapkęsti, 
kad jo galėčiau nekęsti? Ar galiu leisti, kad būtum išduota, mė- 
gaudamasi jo glamonėmis, tikėdama, jog aš jas teikiu? Aš, ku- 
ris sutikau šiame kalėjime gyventi, kad galėčiau dienąnakt sva- 
joti tik apie tave, ar galiu dabar leisti, kad manydama mane 
pakerėjusi, taptum jo burtų auka? Ak, Meile, Meile, Meile, ar 
tu manęs gana jau nenubaudei, argi tai nėra mirtis be mirties? 


30. 


APIE MEILĖS LIGĄ, ARBA EROTINĘ MELANCHOLIJĄ 


Dvi dienas Robertas vėl šalinosi šviesos. Sapnavo vien tik nu- 
mirėlius. Jam sudirgo dantenos ir burna. Skausmas iš vidurių 
persimetė į krūtinę, paskui į nugarą, ir nors nieko nevalgė, vė- 
mė rūgštimi. Juodoji tulžis, ėdanti ir naikinanti visą kūną, kilo 
burbulais, panašiai kaip verdamas vanduo. 

Neliko abejonių, kad jis susirgo tuo, ką visi vadino Erotine 
Melancholija (ir neįtikėtina, kad tik dabar tai pastebėjęs). Argi 
tą vakarą pas Artenisę jis neišaiškino, kad mylimo asmens at- 
vaizdas sukelia meilę, lyg vaiduoklis įsiverždamas pro akių an- 
gas — sielos duris ir langus? Bet paskui meilės vaizdas gyslomis 
nuteka į kepenis, sukeldamas goslumą, kuris visą kūną pažadi- 
na sukilti, ir stačiai eina užkariauti širdies citadelės, iš kur puo- 
la ir pavergia tauriausias smegenų galias. 

Kitaip tariant, kone išveda iš proto savo aukas, sujaukia jų 
jausmus, užtemdo protą, paleidžia vaizduotę, ir vargšas įsimy- 
lėjėlis sulysta, išsenka, jo akys įdumba, jis dūsauja ir nyksta, 
kankinamas pavydo. 


Kaip išgyti? Robertas manė žinąs vaistų vaistą, šiaip ar taip, 
jam nepasiekiamą: būti greta mylimosios. Tik nesuprato, kad 
to negana, nes melancholikai tokie tampa ne dėl meilės, jie 
įsimyli, kad suteiktų formą savo melancholijai: jie renkasi pa- 
čias nuošaliausias vietas, kur gali dvasiškai bendrauti su nepa- 

siekiama mylimąja, svajodami su ja suartėti; bet, suartėję, dar 
labiau kamuojasi, trokšdami vėl ko nors siekti. 

Robertas bandė prisiminti, ką buvo girdėjęs iš Erotinę Me- 
lancholiją tyrinėjusių mokslo vyrų. Atrodo, ją sukelia dykinėji- 
mas, miegojimas ant nugaros ir ilgas sėklos sulaikymas. Jis gi jau 
daug dienų buvo priverstas dykinėti, o dėl sėklos sulaikymo - 
vengė ieškoti to priežasčių ar imtis kokių nors priemonių. 

Buvo girdėjęs, kad medžioklė gali padėti užsimiršti, tad nu- 
sprendė dar karščiau imtis plaukimo pamokų ir nebesiilsėti ant 
nugaros, bet viena iš jausmus žadinančių medžiagų yra druska, 
o plaukiant druskos nuryjama pakankamai... Be to, prisiminė 
girdėjęs, kad nuolatos kaitinami saulės afrikiečiai yra labiau 
pasileidę nei šiauriečiai. 

Gal maistas skatino tą jo polinkį į aistras? Daktarai draudė 
valgyti žvėrieną, žąsies kepenėles, pistacijas, triufelius ir im- 
bierą, bet nieko nesakė, kokių žuvų reikėtų vengti. Liepė sau- 
gotis pernelyg prašmatnių rūbų, tokių kaip sabalų kailiai ar ak- 
somas, taip pat muskuso, ambros, muskato riešutų ir Kipro mil- 
telių, bet ką jis galėjo išmanyti apie tuos kvapus, kurių šimtai 
sklido iš sodo, ar apie tuos, kuriuos vėjai atpūsdavo nuo Salos? 

Daugeliui tų pragaištingų poveikių būtų galėjęs pasipriešinti 
kamparu, vaistine agurkle ar kiškio kopūstais; klizmomis, ar 
sukeldamas pykinimą sultinyje ištirpdyta vitriolio druska; ar pa- 
galiau nuleisdamas kraujo iš kraujagyslės rankoje arba kakto- 
je; arba valgydamas vien tik cikoriją, salotas, melionus, vynuo- 
ges, vyšnias, slyvas ir kriaušes, o svarbiausia - ką tik nuskintas 
mėtas... Viso to „Dafnėje“ jis negalėjo rasti. 

Todėl vėl ėmė pliuškentis vandenyje, stengdamasis nepriryti 
per daug vandens ir kuo mažiau ilsėtis. ` 

Nesiliovė galvojęs apie istoriją, kurią pats sukūrė, tačiau pa- 
sipiktinimas Ferante dabar liejosi galingais grybšniais, ir jis run- 
gėsi su jūra taip, tarytum versdamas ją paklusti nugalėtų ir sa- 
vo priešą. 

Po keleto dienų vieną popietę pirmą kartą pastebėjo auksinį 
savo krūtinės plaukų atspalvį ir, - rašo vartodamas gausybę re- 
torinių įmantrybių, — tokius pat gaktikaulio plaukus. Suprato 
juos taip išryškėjus todėl, kad kūnas nudegė, o kartu ir sutvir- 
tėjo, nes ant rankų išvydo pūpsant raumenis, kurių anksčiau 
niekada nepastebėdavo. Įsivaizdavo esąs Heraklis ir prarado 
atsargumą. Kitą dieną paniro į vandenį nepersijuosęs lynu. 

Nutarė nusileisti kopėčiomis, paskui išilgai laivo plaukti į de- 
šinę, iki vairo, tuomet apiplaukti paskuigalį ir grįžti pro kitą pu- 
sę, plaukdamas po bušpritu. Ir paleido į darbą rankas ir kojas. 

Jūra tą dieną nebuvo rami, ir bangelės nuolat priplakdavo jį 
"prie laivo šonų, todėl turėjo dvigubai eikvoti jėgas - plaukda- 
mas išilgai laivo ir kartu stengdamasis laikytis nuo jo atstu. Jau 
sunkiai kvėpavo, bet drąsiai yrėsi tolyn. Kol pasiekė pusiauke- 
lę, kitaip tariant, paskuigalį. 

Čia suprato išeikvojęs visas jėgas. Nebeturėjo galios nei nu- 
plaukti likusią pusę kelio, nei grįžti atgal. Pabandė nusitverti 
vairo, bet šis, apaugęs glitėsiais, slydo iš rankų ir girgždėjo svy- 
ruodamas nuo bangų mūšos čia į vieną, čia į kitą pusę. 

Virš galvos matė galeriją, o už jos langų Žinojo esant savo 
saugų būstą. Galvojo, kad jei kartais kopėtėlės laivo priekyje 
atsikabintų, galėtų ilgas valandas, kol numirs, leisti svajoda- 
mas apie denį, kurį tiek kartų troško palikti. 

Saulę uždengė debesys, kūną pradėjo stingdyti šaltis. Atver- 
tė galvą, lyg ruošdamasis miegoti, o kai netrukus vėl atsimerkė 
ir apsivertė kniūbsčias, pamatė, kad atsitiko tai, ko bijojo: ban- 
gos nešė jį tolyn nuo laivo. 

Sukaupė jėgas ir grįžo prie šono, paliesdamas jį, lyg tikėda- 
masis įgauti tvirtybės. Virš galvos pamatė pro šaudymo angą 
išsikišusią patranką. Jei tik turėtų lyną, galėtų sumegzti kilpą ir 
pamėginti užmesti ją ant vamzdžio, o paskui užlipti aukštyn, 
rankomis įsitvėręs lyno, o kojomis spirdamasis į medį... Bet ne 
tik neturėjo lyno, nebūtų pakakę nei drąsos, nei jėgų lipti į tokį 

aukštį... Beprasmiška taip mirti, prie pat savo prieglobsčio 
slenksčio. 

Tuomet apsisprendė. Dabar, apsukus paskuigalį, nuotolis, 
skyręs jį nuo kopėčių, buvo tas pat, ar būtų grįžęs dešine puse, 
ar plaukęs toliau kairiąja. Lyg traukdamas burtus, pasirinko 
plaukti išilgai kairiojo šono, stengdamasis, kad srovė jo nenu- 
neštų nuo „Dafnės“. 

Jis plaukė sukandęs dantis, įtempęs raumenis, nedrįsda- 
mas atsikvėpti, tvirtai nutaręs išgyventi, net jei — taip tarė -— 
numirtų. 

Su džiaugsmo šūksniu jis pasiekė bušpritą, atsistūmė nuo laivo 
pirmagalio ir jau buvo prie Jokūbo kopėčių - o kartu su juo 
tegu Viešpats, Pulkų Dievas, palaimina visus šventuosius pa- 
triarchus iš Šventojo Rašto. 

Jėgos išseko. Gal pusvalandį plūduriavo įsikabinęs kopėčių. 
Bet pagaliau jam pavyko užsikepurnėti į denį, kur ėmėsi ap- 
mąstyti savo patirtį. 

Pirma, jis jau mokėjo plaukti ir galėjo apsukti laivą nuo vieno 
galo iki kito, ir priešingai; antra, toks darbas jį visiškai nualino; 
trečia, kadangi nuotolis nuo laivo iki kranto buvo daug kartų 
ilgesnis už visą „Dafnės“ perimetrą, net ir per atoslūgį, negalėjo 
tikėtis plaukte pasiekti kokį nors tvirtą pagrindą; ketvirta, taip, 
atoslūgis priartino jį prie sausumos, bet plaukti prieš srovę rei- 
kėjo daugiau pastangų; penkta, jei kartais nuplauktų pusę kelio 
ir nebeturėtų jėgų tęsti, nebepajėgtų nė grįžti atgal. 

Tad privalėjo tęsti pratybas, persijuosęs lynu, bet jau daug 
ilgesniu. Norėjo plaukti į rytus tiek kiek leistų jėgos, o paskui 
parsitempti atgal. Tik taip diena iš dienos mankštindamasis vė- 
liau būtų galėjęs mėginti ir pats vienas. - 

Pasirinko ramią popietę, kai saulė jau buvo jam už nugaros. 
Susirado ilgiausią lyną, vieną jo galą tvirtai pririšo prie grot-. 
stiebio, o jį patį paliko gulėti suraitytą denyje, pasiruošusį vie- 
ną po kito sukti visus užraitus. Plaukė ramiai, per daug nepa- 

vargdamas, tankiai ilsėdamasis. Žiūrėjo į paplūdimį ir du kyšu- 
lius. Tik dabar, žvelgdamas iš apačios, suprato, kaip toli toji 
įsivaizduojama linija, - nutįsusi nuo vieno kyšulio iki kito iš 
pietų į šiaurę, - už kurios atsidurtų vakarykštėje dienoje. 

Buvo blogai supratęs tėvą Kasparą, manydamas, kad koralų 
rifas prasideda ten, kur baltos putotos bangelės atverdavo pir- 
mąsias uolas. Tuo tarpu net per atoslūgį koralai augo daug to- 
liau nuo kranto. Kitaip „Dafnė“ būtų galėjusi išmesti inkarą 
arčiau sausumos. 

Todėl nuogomis kojomis užkliudė kažką, ką galėjo įžvelgti 
po vandeniu tik virš jo užplaukęs. Kartu apstulbo pamatęs ju- 
dant vandenyje spalvingus pavidalus ir pajutęs nepakeliamai 
degant šlaunį ir blauzdą. Lyg kas būtų jam įkandęs ar įsikibęs 
nagais. Bėgdamas nuo to guoto, pasispyrė kojomis, tad susižei- 
dė dar ir pėdą. 

Čiupo virvę ir ėmė taip stipriai traukti, kad grįžo į laivą nu- 
drėksta nuo rankų oda, bet labiau nerimo dėl sužeistos kojos ir 
pėdos. Jos buvo nusėtos labai skausmingais pūlinėliais. Nuplo- 
vė juos gėlu vandeniu, tai kiek malšino deginimą. Tačiau vaka- 
rop ir visą naktį deginimas grįžo kartu su baisiu niežuliu, mie- 
godamas jis turbūt kasėsi, nes ryte pūlinėliai kraujavo ir iš jų 
sunkėsi baltas skystis. 

Tuomet griebėsi tėvo Kasparo tepalo (Spiritus, Olea, Flo- 
res), kuris uždegimą kiek numalšino, bet dar visą dieną jautė 
pagundą nagais tuos skaudulius išdraskyti. 

Dar sykį įvertino savo patirtį ir padarė keturias išvadas: rifas 
buvo arčiau, nei įsivaizdavo pagal atoslūgio užbrėžtą liniją, 
todėl galėjo mėginti žygį pakartoti; kai kurie ant jo susikaupę 
gyvūnai — vėžiai, žuvys, gal koralai ar aštrūs akmenys - galėjo 
sukelti kokį užkratą; jei norėtų ten grįžti, turėtų apsirengti ir ap- 
siauti, tačiau tai varžytų jo judesius; kadangi vis tiek negalės ap- 
saugoti viso kūno, privalo pasirūpinti, kad matytų po vandeniu. 

Ši paskutinė išvada jam priminė, kad turi tą Stiklinį Kūną, 
arba kaukę regėti po vandeniu, kurią jam rodė tėvas Kasparas. 


UMBERTO ECO m VAKARYKŠTĖS DIENOS SALA 355 


Užsisegė ją ant sprando ir įsitikino, kad dengia ji visą veidą, 
leisdama žvelgti lauk tarytum pro langą. Pamėgino kvėpuoti ir 
pajuto, kad truputis oro prasiveržia vidun. Jei praeina oras, pra- 
eis ir vanduo. Ją užsidėjęs turės sulaikyti kvėpavimą - kuo dau- 
giau liks joje oro, tuo mažiau pateks vandens - ir ištraukti iš 
vandens, vos tik ji prisipildys. 

Užduotis nelengva, ir Robertas tris dienas bandė visas nau- 
dojimosi ja pakopas, bet nenutoldamas nuo „Dafnės“. Prie jū- 
reivių gultų rado porą drobinių getrų, kurie, per daug nevaržy- 
dami, saugojo pėdas, ir ilgas, ties blauzdomis surišamas kelnes. 
Pusdienį sugaišo vėl mokydamasis tų judesių, kuriuos jau pui- 
kiai mokėjo plaukdamas nuogas. 

Paskui plaukiojo su kauke. Giliau vandenyje nedaug tegalė- 
jo matyti, bet daug uolekčių po savimi lyg akvariume įžvelgė 
praplaukiant auksines žuveles. 

Trys dienos, tarė. Per jas Robertas išmoko žiūrėti po vande- 
niu sulaikęs kėpavimą, paskui plaukti atsimerkęs, po to vande- 
nyje nusiimti kaukę. Taip darbuodamasis instinktyviai išmoko 
naują padėtį: įkvėpdavo, atstatydavo krūtinę ir imdavo spirtis 
kojomis, lyg greitai eitų, keldamas aukštyn smakrą. Tačiau daug 
sunkiau buvo išlaikant pusiausvyrą vėl užsidėti kaukę ir surišti 
ją ant sprando. Be to, tuoj pagalvojo, kad atsidūręs virš rifo, 
tokioje vertikalioje padėtyje kliūtų už uolų, o iškišęs galvą virš 
vandens, nematytų, ką spardo po vandeniu. Todėl nusprendė, 
kad geriau bus ne rišti, o tiesiog abiem rankom prispausti kau- 
kę prie veido. Taip galėjo stumtis pirmyn tik judindamas kojas, 
gulėdamas, kad neatsitrenktų į ką gilumoje. Tokio būdo dar 
niekada nebuvo mėginęs ir turėjo nemažai pasidarbuoti, kol 
pagaliau galėjo juo patikimai naudotis. - 

Per tuos bandymus kiekvienas staigus judesys virsdavo nau- 
ju jo Romano apie Ferantę skyriumi. 

O kad Ferantė būtų pelnytai nubaustas, įliejo į savo istoriją 
dar daugiau pagiežos. 


31. 


POLITIKŲ BREVIJORIUS 


Kita vertus, negalėjo delsti, privalėjo tęsti savo istoriją. Teisy- 
bė, Poetai, papasakoję kokį įsidėmėtiną įvykį, kuriam laikui jį 
vėl palieka, idant prikaustytų skaitytoją, - taip galima atpažinti 
gerai suregztą romaną, tačiau temos tos negalima palikti per 
daug ilgai, kad skaitytojas nepasimestų tarp daugelio kitų ly- 
giagrečių linijų. Todėl derėjo grįžti prie Ferantės. 

Pavilioti iš Roberto Leliją tebuvo vienas iš dviejų tikslų, ku- 
rių Ferantė nutarė siekti. Antrasis tikslas - užtraukti Robertui 
kardinolo nemalonę. Nelengvas planas: kardinolas net nenu- 
jautė apie Roberto egzistavimą. 

Bet Ferantė mokėjo išnaudoti progas. Vieną dieną Rišeljė 
skaitė jo akivaizdoje laišką ir tarė jam: 

— Kardinolas Mazarinas man rašo apie kažkokius anglų iš- 
rastus Simpatijos Miltelius. Ar negirdėjote Londone apie juos 
kalbant? 

— Eminencijaį kas tai yra? 

— Sinjore Pocai, ar kuo jūs ten vardu, įsidėmėkite, kad į klau- 
simą niekada neatsakoma klausimu, ypač kalbantis su aukštes- 
nės padėties asmeniu. Jei Žinočiau, kas tai yra, tikrai jūsų ne- 
klausčiau. Ką gi, jei ne apie šiuos miltelius, tai gal girdėjote 
minint naują būdą, kaip nustatyti ilgumą? 

— Prisipažinsiu, kad nieko apie tai nežinau. Jei Jūsų Eminen- 
cija norėtų mane apšviesti, gal galėčiau... 

„- Sinjore Pocai, būtumėt juokingas, jei nebūtumėt įžūlus. Ne- 
šeimininkaučiau šioje šalyje, jei mokyčiau kitus paslapčių, ku- 
rių pats nežinau - nebent tie kiti būtų Prancūzijos karalius, bet 
tai, atrodo, jums negresia. Todėl darykite tai, ką mokate: klau- 
sykitės išpūtęs ausis ir aiškinkitės paslaptis, apie kurias jums 
neteko girdėti. Paskui papasakosite jas man ir pasistengsite viską 
užmiršti. 

— Eminencija, visada taip elgiausi. Bent jau manau taip elgę- 
sis, nes užmiršau, kad taip elgiausi. 
— Toks jūs man patinkate. Galite eiti. 


Po kurio laiko tą neužmirštamą vakarą Ferantė išgirdo, kaip 
Robertas dėsto kaip tik apie tuos miltelius. Jam pasirodė nega- 
na vien tik informuoti Rišeljė, kad italų bajoras, artimai ben- 
draujantis su anglu d'Igbiu (kuris, kaip Žinia, buvo susijęs su 
Bakingemo kunigaikščiu), atrodo, daug žino apie jį dominan- 
čius miltelius. 

Pradėjęs kenkti Robertui, Ferantė siekė užimti jo vietą. To- 
dėl pranešė kardinolui, kad jis, Ferantė, pasivadino sinjoru Del 
Pocu todėl, kad būdamas informatorius privalėjo likti nežino- 
mas, o iš tiesų jis buvo tikrasis Robertas de la Griva, per Kaza- 
lės apgultį narsiai kovęsis prancūzų pusėje. Tas kitas, taip klas- 
tingai kalbantis apie tuos angliškus miltelius, tėra menku pra- 
našumu pasinaudojęs apgavikas avantiūristas, kuris Londone 
prisistatęs Machmudu Arabu veikė kaip turkų šnipas. 

Taip kalbėdamas Ferantė ruošėsi tai akimirkai, kai, sužlug- 
dęs brolį, pakeis jį, pasirodys kaip vienintelis ir tikrasis Rober- 
tas ne tik La Grivoje likusiems giminaičiams, bet ir visam Pary- 
Žiui, tarsi tas kitas niekada nė nebūtų egzistavęs. 

Tuo pat metu, kai apsimetęs Robertu stengėsi užkariauti Le- 
lijos palankumą, Ferantė, kaip ir visi, sužinojo apie Sen Marso 
nesėkmę ir, aišku, labai rizikuodamas, bet pasiryžęs dėl savo' 
keršto paaukoti gyvybę, dėdamasis Robertu puikavosi to są- 
mokslininko draugų būryje. 


O 
A 
=. T „ 
- 3s 
A 
> a 
I — ati LL —— 2 — ii a T i S A E Za 


Todėl galėjo dar pašnibždėti kardinolui, kad tariamai Rober- 
tas de la Griva, tiek daug išmanantis apie anglų paslaptį, neabe- 
jotinai dalyvauja sąmoksle, kartu atvesdamas du liudininkus, ku- 
rie patvirtino matę Robertą su vienu ar kitu asmeniu. 

Kaip matome, iškilo visas melo ir kaukių statinys, paaiški- 
nantis spąstus, į kuriuos įkliuvo Robertas. Tačiau Robertas į 
juos pateko dėl pačiam Ferantei nežinomų priežasčių ir jam 
nežinomais keliais, nes jo planus sugriovė Rišeljė mirtis. 


Kas gi iš tiesų įvyko? Visais ir kiekvienu nepasitikintis Rišel- 
je naudojosi Ferante, niekam nieko apie jį nesakydamas, netgi 
-Mazarinui, kuriuo aiškiai nepasitikėjo, matydamas, kaip jis lyg 
maitvanagis tykoja jo ligoto kūno. Bet ligai progresuojant, Ri- 
šeljė perdavė Mazarinui šiokių tokių žinių, neatskleisdamas jų 
šaltinio: 

— Beje, mano mielasai Julijau... 

— Klausau, Eminencija ir Brangiausiasis tėve... 

— Nenuleiskite akių nuo tokio Roberto de la Grivos. Vaka- 
rais jis lankosi pas sinjorą de Rambujė. Atrodo, kad daug iš- 
mano apie tuos jūsų Simpatijos Miltelius... Be to, pasak vieno 
iš mano informatorių, jaunuolis nesibodi sąmokslininkų drau- 
gijos... 

— Eminencija, nesivarginkite. Aš viskuo pasirūpinsiu. 

Ir Mazarinas pradėjo savo ruožtu domėtis Robertu, sužino- 
damas tai, ką išdavė žinąs tą vakarą, kai šis buvo suimtas. Nė 
nenumanydamas apie Ferantę. 

Tuo tarpu mirė Rišeljė. Kas galėjo nutikti Ferantei? 

Rišeljė mirus, jis neteko paramos. Turėjo užmegzti ryšius su 
Mazarinu, nes niekšybė - klastingasįheliotropas,Įkuris visada su- 
kasi galingiausiojo pusėn. Bet negali pasirodyti naujajam Dievo 
tarnui be įrodymų, ko esi vertas. Neaptinka jokių Roberto pėd- 
sakų. Jis susirgo, išvyko kelionėn? Ferantė galvojo apie viską, tik 
ne apie tai, kad šmeižtas įgavo kūną ir Robertas buvo suimtas. 

. Ferantė nedrįsta pasirodyti Roberto pavidalu, bijodamas su- 
kelti įtarimą tų, kurie žino, kad jis toli nuo čia. Kad ir kas buvo 
nutikę tarp jo ir Lelijos, nutraukia su Ja visus ryšius, elgiasi šal- 
tai, kaip tas, kuris žino, kad kiekvienai pergalei reikia laiko. Su- 
pranta, kad išsiskyrimas tik į naudą: pernelyg akivaizdūs jausmai 
netenka patrauklumo, o vaizduotė siekia toliau nei žvilgsnis; fe- 
niksas irgi renkasi nuošalias vietas, kad gyvuotų jo legenda. 

Bet laikas spaudžia. Reikia, kad Robertui grįžus Mazarinas 
jį jau įtartų ir trokštų jo mirties. Ferantė pasitaria su savo bičiu- 
liais iš karaliaus dvaro ir sužino, kad prie Mazarino galima pri- 
eiti per jaunąjį Kolberą, kuriam ir nusiunčia laišką, kuriame 
užsimena apie anglų grėsmę ir ilgumų klausimą (nieko apie jį 
neišmanydamas ir tik vieną kartą girdėjęs Rišeljė jį minint). 
Už savo žinias paprašo sūdrios sumos ir yra pakviečiamas susi- 
tikti. Ateina persirengęs senu abatu, su įprastu juodu raiščiu 
ant akies. 

Kolberas ne naivuolis. Abato balsas jam pasirodo pažįsta- 
mas, kalbos įtartinos, jis pašaukia du gvardiečius, prisiartina 
prie savo svečio, nuplėšia raištį ir barzdą, ir kas stoja prieš jį? 
Tas pats Robertas de la Griva, kurį asmeniškai įdavė savo vy- 
rams, kad pasodintų jį į laivą, kuriuo plaukė daktaras Berdas. 

Pasakodamas šią istoriją Robertas netvėrė džiaugsmu. Feran- 
tė savo valia pateko į spąstus. „San Patricijau, tai jūs?“ — sušuko 
Kolberas. Ferantė nustėręs tylėjo ir buvo įmestas į vienutę. 


Robertas smaginosi įsivaizduodamas Kolbero ir Mazarino 
pokalbį, nes pastarajam viskas buvo nedelsiant pranešta. 

— Eminencija, tas žmogus pamišęs. Galiu suprasti, kad jis 
išdrįso mesti patikėtą užduotį, bet kad ateitų parduoti mums 
tai, ką patys jam esame atskleidę - tai jau pamišimo ženklas. 

— Kolberai, neįmanoma, kad kas nors būtų toks pamišęs, jog; 
palaikytų mane kvailiu. Todėl mūsų žmogus žaidžia, manyda- 
mas, kad visos kortos jo rankose. 

— Kaip suprasti? 

— Pavyzdžiui, jis įsėdo į tą laivą ir nedelsiant sužinojo viską, 
ką reikėjo sužinoti, todėl nematė prasmės ilgiau jame pasilikti. 

— Bet jei būtų norėjęs mus išduoti, būtų bėgęs pas ispanus 
Dėl pinigų? Gerai žinodamas, jog likęs ištikimas tikrai būtų 
pelnęs vietą karaliaus dvare. 

— Matyt, atskleidė paslaptį, vertą daugiau nei vieta dvare. 
Patikėkite, pažįstu žmones. Todėl mums nelieka nieko, kaip 
tik žaisti jo žaidimą. Dar šį vakarą noriu jį pamatyti. 


Mazarinas priėmė Ferantę pats gražindamas kviestiniams sve- 
čiams padengtą stalą, nukrautą gėrybėmis, kurios rodėsi kaž- 
kuo kitu, nei išties buvo. Tarp salotų krepšelių, apsuptų iškvė- 
pintų dirbtinių gėlių ir vaisių girliandomis, ledo taurėse lieps- 
nojo dagtys, o vynas buteliuose buvo visai kitų spalvų, nei galė- 
jai tikėtis. 

Mazarinas, tikėjęs, kad Robertas, kitaip tariant, Ferantė, Ži- 
nojo paslaptį, iš kurios norėjo išpešti didžiausią naudą, nuspren- 
dė apsimesti viską žinąs (turiu galvoje viską, ko nežinojo), kad 
antrasis netyčia ką nors prasitartų. 

Kita vertus, Ferantė, stojęs prieš kardinolą, jau nujautė, kad 
Robertas žinojo paslaptį, iš kurios reikėjo išpešti didžiausią nau- 
dą, todėl nusprendė apsimesti viską žinąs, turiu galvoje viską, 
ko nežinojo), kad antrasis netyčia ką nors prasitartų. 

Taigi du vyrai stoja akis į akį, nė vienas nieko nenutuokda- 
mas apie tai, ką mano žinant kitą, o norėdami kits kitą apgauti, 
ir vienas, ir kitas kalba užuominomis, abu bergždžiai tikėda- 
miesi, jog kitam žinomas to šifro raktas. Puiki istorija, tarė sau 
Robertas, ieškodamas siūlo galo kamuolyje, kurį pats susuko. 

— Sinjore di San Patricijau, - tarė Mazarinas, prislinkdamas 
lekštę su gyvais omarais, atrodančiais lyg virti, prie lėkštės su 
virtais omarais, atrodančiais lyg gyvi, - prieš savaitę Amsterda- 

me mes įsodinome jus į „Amarilį“. Negalėjote mesti užduoties — 
gerai žinote, kad tai jums kainuotų gyvybę. Todėl akivaizdu, 
kad spėjote atskleisti tai, ką privalėjote atskleisti. 

Tokios; dilemos; akivaizdoje Ferantė suprato, kad jam neap- 
simoka prisipažinti metus užduotį. Todėl teliko antrasis kelias: 

— Jei Jūsų Eminencija to nori, — tarė, - tam tikra prasme 
žinau tai, ko Jūsų Eminencija pageidavo, kad sužinočiau. 

Pats sau pagalvojo: „Dabar bent žinau, kad paslaptis yra lai- 
ve, pavadintame „Amarilis“, kuris prieš savaitę išplaukė iš Ams- 
terdamo...“ 

— Nagi, nesikuklinkite. Puikiai Žinau, kad atradote daugiau, 
nei galėjau tikėtis. Jums išplaukus, gavau ir kitų Žinių, nemany- 
kite esąs vienintelis mano agentas. Todėl žinau, jog tai, ką at- 
skleidėte, verta daug, ir nesiruošiu derėtis. Tik svarstau, kodėl 
nutarėte sugrįžti tokiais aplinkiniais keliais. 

Taip kalbėdamas, rodė tarnams, kur statyti mėsą mediniuo- 
se žuvies formos induose, apipiltą ne sultiniu, o sirupu su rožių 
lapeliais. 

Ferantė kuo toliau, tuo labiau įsitikino, kad paslaptis tiesiog 
neįkainojama, bet žinojo, kad lengva pašauti tiesiai skrendantį 
paukštį, o ne tą, kuris nuolatos vingiuoja. Todėl norėdamas iš- 
lošti laiko mėgino priešininką: 

— Jūsų Eminencija žino, kad šiame lošime be klastos neapsi- 
eita. 

„Tu, sukčiau, - tarė sau Mazarinas. - Nežinai, kiek vertas 
tavo atradimas, ir lauki, kad pasakyčiau kainą. Bet tau teks pra- 
bilti pirmam“. Jis stumtelėjo į stalo vidurį ledus, atrodančius 
tarsi ant šakelių kabantys persikai, ir garsiai tarė: 

— Žinau, ką turite. O jūs žinote, kad galite tai pasiūlyti tik 
man vienam. Kodėl norėtumėt baltą vadinti juodu, o juodą — 
baltu? 

„Prakeikta lapė, - pamanė Ferantė, - nė velnio nežinai, ką 
aš turėčiau žinoti, blogiausia, kad ir aš pats to nežinau“. O gar- 
siai tarė: 

— Jūsų Eminencija puikiai žino, kad tiesa kartais yra karti. 

— Žinojimas niekada nekenkia. 

— Bet kartais teikia skausmą. 

— Suteikite man tą skausmą! Nekentėsiu labiau, nei many- 
damas, kad susitepėt išdavyste ir todėl privalau atiduoti jus į 
budelio rankas. 

Pagaliau Ferantė suprato, kad toliau vaidindamas Robertą 
gali būti pasiųstas ant ešafoto. Verčiau jau prisistatyti tuo, kuo 
tikrai esąs, daugių daugiausia gaus nuo liokajaus lazdų. 

— Eminencija, - tarė, - apgailestauju iš karto nepasakęs tie- 
sos. Sinjoras Kolberas palaikė mane Robertu de la Griva, o jo 
„klaida, matyt, turėjo įtakos ir tokiam skvarbiam žvilgsniui, ko- 
kiu Jūsų Eminencija gali didžiuotis. Tačiau aš nesu Robertas, 
esu tik jo netikras brolis Ferantė. Prisistačiau, kad perduočiau 
žinias, kurios Jūsų Eminencijai, mano galva, turėtų būti įdo- 
mios, nes Jūsų Eminencija pirmasis užsiminė mus palikusiam 
garbios atminties Kardinolui apie anglų sąmokslą, Jūsų Emi- 
nencija žino... Simpatijos Milteliai ir ilgumų klausimas... 

Sulig tais žodžiais Mazarinas apmaudžiai mostelėjo ranka, 
vos nenumesdamas netikro aukso dubens, papuošto brangak- 
meniais, meistriškai imituojančiais stikliukus. Suvertė kaltę tar- 
nui, paskui pašnibždėjo Kolberui: 

— Išveskite tą Žmogų ten, iš kur atvedėte. 

Tikra tiesa, kad dievai apakina tuos, kuriuos nori pražudyti. 
Ferantė manė sukėlęs susidomėjimą parodydamas, jog žino pa- 
čias slapčiausias velionio Kardinolo paslaptis, ir iš puikybės per- 
sūdė, kaip skundikas, visada norintis pasirodyti žinąs daugiau 
už savo šeimininką. Bet niekas Mazarinui nebuvo sakęs (o ir 
sunku būtų tai įrodyti), kad Ferantė ir Rišeljė palaikė ryšius. 
Prieš Mazariną stovėjo žmogus, nesvarbu, Robertas ar kas ki- 
tas, žinantis ne vien tai, ką jis kalbėjo Robertui, bet ir tai, ką 
buvo rašęs Rišeljė. Iš ko jis tai galėjo sužinoti? 

Ferantei išėjus, Kolberas tarė: 

.— Jūsų Eminencija tiki tuo, ką jis pasakė? Jei jis būtų brolis 
dvynys, tai viską paaiškintų. Robertas vis dar būtų jūroje ir... 

— Ne, jei šitas yra jo brolis, viskas dar labiau susipainioja. 
Kaip jis gali Žinoti tai, ką žinojome tik aš, jūs ir mūsų informa- 
torius anglas, o paskui Robertas de la Griva? 

— Brolis galėjo jam viską papasakoti. 

— Ne, jo broliui mes viską pasakėme tik tą naktį, o paskui 
neišleidome jo iš akių iki pat laivui pakeliant inkarą. Ne, ne, 
šitas žmogus žino per daug dalykų, kurių neturėtų Žinoti. 

— Ką su juo darysime? 

— Įdomus klausimas, Kolberai. Jei tai Robertas, jis žino vis- 
ką, kas vyko tame laive, ir derėtų jį prakalbinti. Jei tai ne jis, 
privalome sužinoti, iš kur gavo informaciją. Ir vienu, ir kitu 
atveju, atmesdami mintį, kad jis turėtų stoti prieš teismą, kur 
pasakytų per daug ir pernelyg daugeliui ausų, negalime nė at- 
sikratyti juo įsmeigę peilį jam į nugarą - jis dar turi daug ką 
mums papasakoti. O jei tai ne Robertas, bet, kaip sakė, Feran- 
das ar Fernandas... 

— Atrodo, Ferantė. 

— Nesvarbu. Jei tai ne Robertas, kas už jo stovi? Net Bastili- 
joje nebus saugu. Žinia, kad kaliniai iš ten yra siuntę ir gavę 
žinių. Privalome laukti, kol prakalbės, ir rasti būdą atverti jam 
burną, tuo tarpu reikia jį išvežti į niekam nežinomą vietą ir 
pasirūpinti, kad niekas nesužinotų, kas jis. 

Kaip tik tuomet Kolbero protą apšvietė niūri mintis. 

Prieš kelias dienas prancūzų karo laivas prie Bretanės kran- 
tų sulaikė piratų laivą. Tai buvo - koks sutapimas - olandų flu- 
yt, aišku, sunkiai ištariamu pavadinimu „IWeede Daphne“, ar- 
ba „Antroji Dafnė“, o tai rodo, - pastebėjo Mazarinas, - jog 
kažkur turi plaukioti „Pirmoji Dafnė“, o iš to matyt, kad pro- 
testantams striuka ne tik su tikėjimu, bet ir vaizduote. Įgula ' 
sudaryta iš visokiausio plauko vyrų. Geriausia būtų buvę juos 
visus pakarti, tačiau vertėjo išsiaiškinti, ar visi jie tarnavo An- 

glijai ir iš ko atėmę tą laivą, kad su teisėtais savininkais būtų 
galima sudaryti naudingą sandėrį. 

Todėl nuspręsta buvo prišvartuoti laivą netoli Senos Žiočių, 
nedidelėje ir tokioje nuošalioje įlankėlėje, kad jos nežinojo net 
maldininkai, iš Flamandijos keliaujantys lankyti švento Jokū- 
bo kapo. Užutėkį atskyrusiame sausumos ruože stovėjo senas 
fortas, kadaise buvęs kalėjimu, dabar veik nenaudojamas. Į jo 
kameras ir buvo įmesti piratai, kuriuos saugojo tik trys vyrai. 

— Gerai, - tarė Mazarinas, - paimkite dešimt mano gvardie- 
čių, ir tegul jiems vadovauja apdairus kapitonas... 

— Kapitonas Biskara. Jis visada elgėsi gerai nuo tų laikų, kai 

"dvikovose su muškietininkais gynė Kardinolo garbę... 

— Puiku. Tegul nuveža kalinį į fortą ir uždaro į sargybinę. 
Biskara valgys kartu su juo jo kambaryje ir lydės pasivaikščioti. 
Sargyba prie kambario durų tegul stovi ir naktį. Kalėjimas pa- 
laužia ir nuožmiausias sielas, o mūsų užsispyrėlis turės tik vie- 
ną pašnekovą — Biskara, tad gali būti, kad jam išsprūs koks 
prisipažinimas. Svarbiausia, kad niekas jo nepažintų nei kelio- 
nės metu, nei forte... 

— Juk turės išeiti įkvėpti oro... 

— Kolberai, truputis išradingumo. Galima uždengti jo veidą. 

— Siūlyčiau geležinę kaukę, užrakintą spynele, kurios raktas 
vėliau būtų įmestas į jūros gelmes... 

- Na jau, Kolberai, gal mes gyvename Romanų Šalyje? Juk 
vakar vakare matėme tuos italų komediantus su odinėmis kau- 
kėmis ilgomis nosimis, jos pakeičia veido bruožus, tačiau bur- 
na lieka laisva. Raskite vieną tokią, uždėkite ją taip, kad nega- 
lėtų nusiimti, ir parūpinkite jam į kamerą veidrodį, kad kiek- 
vieną dieną mirtų iš gėdos. Norėjo persirengti savo broliu? Ką 
gi, tegul persirengia Polišineliu! Ir labai prašau nuo čia iki for- 
to važiuoti uždaru ekipažu, sustoti tik naktimis ir neapgyvento- 
je vietoje, neužsukti į pašto stotis. Jei kas nors ko paklaustų, 
sakyti, kad vežate iš šalies garsią damą, rezgusią sąmokslą prieš 
Kardinolą. 

"Ferantė, suglumintas savo juokingos išvaizdos, ištisomis die- 
nomis stebeilijosi (pro grotas, menkai tepraleidžiančias į pa- 
talpą šviesą) į pilką nykų kopų puslankį ir užutėkyje vis dar 
stovinčią „,„Iweede Daphne“. 

Biskara akivaizdoje valdėsi, kartais versdamas jį manyti, kad 
yra Robertas, o kartais - Ferantė, kad jo Mazarinui siunčiami 
pranešimai būtų prieštaringi. Sykį nugirdo sargybinių pokalbį, 
iš kurio suprato, kad forto požemiuose įkalinti piratai. 

"Trokšdamas atkeršyti Robertui už skriaudą, kurios iš jo ne- 
patyrė, dienąnakt svarstė būdus, kaip galėtų sukelti maištą, iš- 
laisvinti tuos niekšus, užimti laivą ir leistis Roberto pėdsakais. 
Žinojo, nuo ko pradėti, Amsterdame tikrai rastų tokių, kurie 
pasakytų jam kur link turėjęs plaukti „Amarilis“. Tuomet būtų 
pasivijęs laivą, atskleidęs Roberto paslaptį, išmetęs į jūrą savo 
įkyrųjį antrininką, o paskui galėtų Kardinolui ką nors parduo- 
ti, ir labai brangiai. 

Arba ne, sykį jau atskleidęs paslaptį, galėtų nutarti parduoti 
ją kitiems. Ir kodėl parduoti? Sprendžiant iš to, ką žinojo, Ro- 
berto paslaptis turėjo sietis su lobių salos žemėlapiu, o gal su 
Alumbrados anrozenkreicerių' paslaptimi, apie kurią kalbama 
jau dvidešimt metų. Galėtų ją panaudoti savo labui, tuomet 
jam nebereikėtų šnipinėti šeimininkui, jis pats turėtų savo šni- 
pų. Kartą užvaldęs turtus ir galią, ne tik susigrąžintų giminės 
vardą, bet ir Sinjora jam priklausytų. 


Aišku, įklimpęs į intrigas Ferantė negalėjo patirti tikros mei- 
lės, bet, svarstė Robertas, yra žmonių, kurie niekada nebūtų 
įsimylėję, jei nebūtų girdėję apie meilę. Gal Ferantė ras savo 
kameroje kokį romaną, perskaitys jį ir panorės įsimylėti, kad 
pasijustų tarytum esąs kitur. 

Gal per pirmąjį jų susitikimą ji meilės ženklan padovanojo 
Ferantei savo šukas. Dabar Ferantė bučiuoja jas, o bučiųoda- 
mas užsimiršęs skęsta įlankoje, kur dramblio kaulo postragvago- 
ja vilnis. 

Kas žino, gal net tokį ištvirkėlį galėjo pakerėti jos prisimini- 
mas... Dabar Robertas regėjo Ferantę sėdintį tamsoje prieš veid- 
rodį, kuris šiam žvelgiant iš šono atspindėjo tik priešais stovin- 
čią žvakę. Taip Žiūrint į dvi švieseles, viena kitos atspindį, žvilgs- 
nis sustingsta, protą užvaldo kerai, randasi regėjimai. Kiek pa- 
lenkdamas galvą Ferantė matė Leliją, skaistų vaškinį jos veidą, 
tokį pritvinkusį šviesos, kad sugėrė visus kitus spindulius, švie- 
sūs plaukai lyg tamsi masė krito ant pečių puria sruoga, krūti- 
nė vos matoma po lengvais marškiniais nedidele iškirpte... 

Paskui Ferantė (pagaliau! - džiūgavo Robertas), per daug 
tikėdamasis iš tuščios svajonės, trokšdamas pasitenkinti prisi- 
kišdavo prie veidrodžio, tepamatydamas už žvakės atsispindint 
jo veidą sudarkiusį pupmedį. 

Nepakęsdamas praradęs nepelnytą dovaną, tas bjaurus Žvė- 
ris vėl glostė jos šukas, tačiau dabar padūmavusioje žvakigalio 
šviesoje tas daiktas (kurį Robertas būtų laikęs pačia mieliausia 
relikvija) atrodė jam lyg pasiruošusi sukandžioti jo sielvartą dan- 
tyta burna. 

MALONUMŲ SODAS 


Vien mintis apie toje saloje įkalintą Ferantę, žvelgianti į „Tweed 
Daphne“, kurios niekada nepasieks, atskirtą nuo Sinjoros, Ro- 
bertui teikė — pripažinkime - peiktiną, bet suprantamą pasi- 
tenkinimą, neatsiejamą ir nuo pasakotojo pasitenkinimo, nes 
panaudojęs puikią antimetabolg jis sugebėjo savo priešininką 
uždaryti ir įkalinti jį veidrodiškai skirtingame savojo įkalinimo 
atspindyje. 

Tu iš tos savo salos, su odine kauke ant veido, niekada nepa- 
sieksi laivo. O aš iš laivo su stiklo kauke jau greitai pasieksiu 
savąją Salą. Taip jis (jam) kalbėjo, ruošdamasis pakartoti savo 
kelionę vandeniu. 


Prisiminė, kokiu nuotoliu būdamas nuo laivo susižeidė, to- 
dėl iš pradžių plaukė ramiai, su kauke prie diržo. Nusprendęs, 
kad jau priplaukė koralų rifą, užsidėjo kaukę ir ėmėsi tyrinėti 
jūros dugną. 

Kurį laiką matė tik dėmes, paskui, kaip ūkanotą naktį prie 
staiga išnirusio stataus uolėto kranto priplaukęs keliautojas, 
išvydo bedugnės, virš kurios plaukė, kraštą. 

Nusiėmė kaukę, išpylė vandenį, vėl užsidėjo, laikydamas ran- 
komis prispaudęs prie veido, ir lėtai judindamas kojas nuplau- 
kė stačiai į prieš akis atsivėrusį reginį. 

Štai kokie tie koralai! Sprendžiant iš užrašų, pirmasis įspū- 

dis buvo nuostaba ir sutrikimas. Tarsi atsidūrus audinių krau- 
tuvėlėje, kur pirklys skleidė jam prieš akis ploniausią šilką ir 
taftą, brokatą, satiną, damaską, aksomą, kaspinus, raukinius, 
karpinius, — ir vėl stulas, mantijas, arnotus, albas. Bet visi tie 
audeklai bangavo patys, gosliai tarytum rytietės šokėjos. 

Į tą gamtovaizdį, kurio Robertas nemoka apsakyti, nes mato 
jį pirmą kartą, o atmintyje neranda vaizdų, kurie padėtų nusa- 
kyti jį žodžiais, netikėtai įsiveržia būrys būtybių, kurias - taip — 
jis galėjo atpažinti ar bent palyginti su kažkuo jau matytu. Tai 
buvo žuvys, kurių keliai susikirsdavo kaip rugpjūčio danguje 
krintančios žvaigždės, bet atrodė, kad gamta, parinkdama ir 
derindama jų žvynų atspalvius ir raštus, norėjo parodyti, kiek 
pasaulyje yra spalvų ir kiek jų gali tilpti viename paviršiuje. 

Buvo ten Žuvų įvairių spalvų dryžiais - vienos išilgai, kitos 
skersai, trečios įstrižai, o dar kitos vingiais. Buvo ir tarytum 
inkrustuotų mažomis, įmantriai sudėliotomis dėmelėmis, vie- 
nos lyg nubertos Žirniais ar pupomis, kitos šlakais, kruopomis 
ar aguonos grūdeliais, arba gyslelėmis, lyg marmuras. 

Dar kitos žuvys buvo išraitytos įvijomis ar apipintos grandi- 
nelėmis. Buvo nusagstytų brangakmeniais, nusėtų pinigėliais 
ar roželėmis. Viena, visų gražiausia, atrodė apraizgyta vynuo- 
glų ir pieno spalvos juostelėmis, ir visų nuostabiausia, kad po 
apačia einanti juostelė nė karto nepasimetė, vėl sugrįždama 
viršun, tarytum vyniojama dailininko rankos. 

Tik tuomet, žuvų fone matydamas koralų formas, kurių iš 
pirmo žvilgsnio nepajėgė atpažinti, Robertas išvydo bananų ke- 
kes, duonkrepšius su bandomis, pintines su auksinėmis šlian- 
dromis, ant kurių šokinėjo kanarėlės, kolibriai ir šliaužiojo ža- 
lieji driežai. | 

Jis plaukė virš sodo, ne, suklydo, tai buvo lyg suakmenėjęs 
miškas, grybų liekanos, ne, ir vėl apsigavo, dabar tai atrodė lyg 
kalvos, raukšlės, daubos, griovos ir olos, gyvų akmenų nuošliau- 
ža, kur nežemiška augmenija kūrė plokščias, apvalias ar žvy- 

nuotas formas, tarytum apsisiautusias grandelių šarvais, arba 
sumazgytas ar susisukusias į save. Tačiau nors tokios skirtin- 
gos, visos buvo vienodai grakščios ir dailios, jog net ir sukurto- 
sios tariamai atsainiai, lyg atžagariomis rankomis, rodėsi gru- 
biai didingos ir atrodė, taip, pabaisos, bet siaubingo grožio. 

Arba vėl (Robertas brauko ir taiso, ir nemoka apsakyti, ką 
matęs, kaip tas, kuriam pirmą kartą teko apibrėžti apskritimo 
kvadratą, horizontalų kriaušį, triukšmingą tylą, naktinę vaivo- 
rykštę) pavadindamas tai, ką mato, cinoberio krūmais. 

Gal trūkstant oro jo protas apdujo, o į kaukę prasiveržiantis 
vanduo sumaišė formas ir atspalvius. Iškišo virš vandens galvą, 
kad plaučiai įkvėptų oro, ir toliau plaukė virš to pylimo, sekda- 
mas jo raguvas ir plyšius, ir koridorius, į kuriuos įsmukdavo 
apgirtę arlekinai;'o ant kyšulio, virš koralų (šį kartą panašių į 
jau pažįstamus, tik begalinius kaip fra'Stefano sūris) tinklo, lė- 
tai kvėpuodamas ir judindamas žnyples ilsėjosi vėžys su grieti- 
nėlės spalvos ketera. 

Tai, ką pamatė dabar, nebuvo žuvis, bet ir ne lapas, neabejo- 
tinai gyva būtybė, lyg dvi didelės balsvos medžiagos skiautės 
karmino spalvos pakraštėliais, su plunksnų vėduokle; ten, kur 
galėjai tikėtis akių, buvo matinio lako ragiukai. 

Margi polipai, savo gyvatiškai slidžiame kūne atveriantys 
rausvą burnos kiaurymę, braukė per želdinius baltų varpų avie- 
tiniais galiukais; raudonos, žalsvai šlakuotos žuvelės nardė tarp 
pilkšvų, purpuru nušlakstytų žiedinių kopūstų ir tigrinių šak- 
niagumbių su juosvomis ataugomis... Toliau pamatė porėtas šaf- 
rano spalvos didelio gyvūno kepenis, arba gyvsidabrio arabes- 
kų fejerverką, ežius krauju varvančiomis adatomis ir pagaliau 
tarytum taurę iš švelnaus perlamutro... . 

"Toji taurė jam priminė urną, - pagalvojo, kad kažkur tarp tų 
uolų ilsisi tėvo Kasparo palaikai. Jau nematomi, jei vandens | 
veikiami jie pasidengė koralų sąžalynais, bet koralai, gerdami 
žemiškus to kūno syvus, įgavo sodo gėlių ir vaisių pavidalą. Gal 

netrukus jis atpažins vargšą senąjį vienuolį, jau virtusį šiose gel- 
mėse nežinoma būtybe, su plaukuotu kokoso riešutu vietoj gal- 
vos, dviem suvytusiais obuoliais vietoj skruostų, su neprinoku- 
siu abrikosu kiekvienoje akiduobėje, su vietoj nosies lyg gyvu- 
lių mėšlas gumbuota piene, apačioje, ten, kur turėtų būti lū- 
pos, sausomis figomis, vietoje smakro — buroku su atauga, o 
vietoje gerklės - raukšlėtu artišoku; ties abiem smilkiniais - du 
kaštono kevalai lyg plaukų kuokšteliai, o vietoje ausų - riešuto 
kevalo pusės; pirštai - morkos; arbūzas - pilvas; aiva - keliai. 


Kaip galėjo Robertas tokias liūdnas mintis dėstyti taip ko- 
„miškai? To vargšo draugo palaikai - kitos formos - toje vietoje 
būtų turėję ištarti „Et in Arcadia ego“... 

Štai, gal to akmeninio kaukolės formos koralo... Tas akmens 
antrininkas jam pasirodė esąs ne savo vietoje. Gal iš liūdesio, 
kilusio prisiminus mirusį mokytoją, o gal norėdamas atimti iš 
jūros bent vieną iš jos lobių, paėmė jį, o kad tą dieną jau ir taip 
daug buvo pamatęs, spausdamas tą grobį prie krūtinės grįžo į 
laivą. 

POŽEMINIAI PASAULIAI 


evy = 


Robertui koralai metė iššūkį. Pamatęs, kokia išradinga yra Gam- 
ta, jis pasijuto kviečiamas į dvikovą. Negalėjo palikti Ferantės 
tame kalėjime, o savo istorijos pusiaukelėje: būtų išliejęs savo 
pyktį priešininkui, bet nepatenkinęs pasakotojo puikybės. Kas 
Ferantei galėjo nutikti? 

Mintis aplankė Robertą vieną rytą, jau nuo aušros iš įprastos 
vietos žvelgiantį į Salą su viltimi pamatyti Ugniaspalvę Balan- 
dẹ. Rytmečio saulė švietė stačiai į akis ir Robertas pamėgino 
prie Žžiūrono galo pritaisyti tarsi snapelį, išplėšęs lapą iš laivo 
žurnalo, bet kartais tematydavo tik atšvaitus. O saulei pakilus 
aukščiau, jūra tapo veidrodžiu, antrinančiu kiekvieną josios 
spindulį. 

Bet tą dieną Robertas įsikalė galvon matęs kažką pakylant 
nuo medžių į saulę ir susiliejant su jos spindulingu ratu. Gal 
jam tik pasirodė. Toje šviesoje kiekvienas paukštis atrodytų ug- 
ninis... Robertas buvo tikras matęs balandę ir nusivylė apsiga- 
vęs. Kankinamas tokios dviprasmiškos sielos būsenos, jis pasi- 
juto dar sykį apviltas. 


Robertui, dabar tegalinčiam pavydžiai džiaugtis tuo, ką pra- 
radęs, nedaug tereikėjo, kad sugalvotų, jog Ferantė turi tai, kas | 
iš jo buvo atimta. Bet kadangi šios istorijos autorius buvo Ro- 
bertas, — o jis nenorėjo duoti Ferantei daugiau, nei būtina, — 

todėl nutarė leisti šiam bendrauti tik su antruoju balandžiu, tuo 
žalsvai žydru. Todėl, kad jis, Robertas, nors be jokio pagrindo, 
vis dėlto nusprendė, kad iš poros tas oranžinis turėjo būti patelė, 
kitaip tariant, Ji. Kadangi Ferantės istorijoje balandė turėjo būti 
ne nuosavybės tikslas, o tik kelias į ją, jam atiteko patinas. 

Ar galėjo žalsvai žydras balandis, skraidantis tik Pietų jūro- 
se, nutūpti ant palangės kaip tik to lango, už kurio Ferantė 
svajojo apie laisvę? Taip, Romanų Šalyje. Be to, argi negalėjo 
toji „Iweede Daphne“ būti ką tik sugrįžusi iš tų jūrų, kur plau- 
kiojo sėkmingiau nei jos vyresnioji sesuo, parplukdydama triu- 
me paukštį, kaip tik dabar ištrūkusį laisvėn? 

Šiaip ar taip, Ferantė, nieko neišmanantis apie Antipodus, 
negalėjo apie tai svarstyti. Jis pamatė balandę, pramogai pir- 
ma palesino ją trupiniais, o paskui pagalvojo, ar negalėtų ja 
pasinaudoti. Žinojo, kad balandžiai kartais gali pernešti žinias; 
aišku, patikėti savo pranešimą tam paukščiui nereiškė, kad jis 
tikrai pasieks adresatą - bet iš nuobodulio galima ir pamėginti. 

Kieno pagalbos galėjo prašyti jis, kuris iš priešiškumo visiems, 
net ir pačiam sau, užgyveno tik priešus, o tie keli, kuriais kaž- 
kada naudojosi, tebuvo akiplėšos, pasiryžę padėti laimėje, bet 
ne nelaimėje. Tuomet pagalvojo: prašysiu pagalbos Sinjorą, ji 
mane myli („kaip jis gali būti toks tikras?“ - degdamas pavydu 
klausė Robertas, pats išgalvojęs tą jo pasitikėjimą savimi). 

Biskara buvo palikęs jam visko, ko reikėjo, kad galėtų rašyti, 
tikėdamasis, kad kurią naktį jam nušvis galvoje ir panorės pa- 
siųsti kardinolui prisipažinimą. Vienoje lapo pusėje jis užrašė 
Sinjoros adresą, pridurdamas, jog tas, kuris perduos žinią, bus 
nint vietovės vardą), pridurdamas, kad yra tapęs kardinolo nie- 
kingo sąmokslo auka ir šaukiasi pagalbos. Tuomet susuko lapelį 
ir pritvirtinęs jį paukščiui prie kojos, pastūmėjo šįjį skristi. 

Tiesą sakant, vėliau šį savo darbą užmiršo, ar bent primiršo. 
Nes ar galėjo tikėtis, kad žydrasis balandis nuskris stačiai pas 

Leliją? Tokie dalykai nutinka tik pasakose, o Ferantė nebuvo 
iš tų, kurie tiki pasakoriais. Balandį galėjo pašauti medžiokliai, 
gal skrisdamas pro medžių šakas jis pametė raštelį... 

Ferantė negalėjo žinoti, kad balandis pateko į dervos kubilą 
vieno kaimiečio kieme, o šis nutarė pasipelnyti iš to, kas aki- 
vaizdžiai buvo kažkam siunčiamas ženklas, gal net kokiam ka- 
riuomenės vadui. 

Tas kaimietis nunešė laišką vieninteliam žmogui kaime, ku- 
ris mokėjo skaityti, kitaip tariant, klebonui, o šis viską sutvarkė 
kuo geriausiai. Išsiaiškinęs, kas toji Sinjora, nusiuntė pas ją sa- 
vo bičiulį su Žinia, mainais už deramą auką bažnyčiai ir atlygi- 
nimą kaimiečiui. Lelija perskaitė laišką, apsiverkė ir kreipėsi į 
artimiausius draugus patarimo. Suminkštinti Kardinolo širdį? 
Gražiai rūmų damai nėra nieko lengviau, betgi ji lankėsi Arte- 
nisės salone, o juo Mazarinas nepasitikėjo. Jau sklido satyrinės 
eilės apie naująjį sielų ganytoją ir kalbėta, kad jos gimė tuose 
kambariuose. Koketė, eidama pas Kardinolą užtarimo savo 
draugui, pasmerktų jį dar sunkesnei bausmei. 

Ne, reikėjo surinkti narsių vyrų būrį ir bandyti jį išvaduoti. 
Bet į ką kreiptis pagalbos? 

Priėjęs prie šios vietos, Robertas nebežinojo, kaip toliau pa- 
sielgti. Jei jis būtų karaliaus muškietininkas ar jaunasis gasko- 
nas, Lelija galėtų kreiptis į tuos narsuolius, garsėjusius savo 
vienybe. Bet kas rizikuos užsitraukti Kardinolo, gal net paties 
karaliaus rūstybę dėl užsieniečio, kuris draugauja su bibliote- 
kininkais ir astronomais? Apie pačius bibliotekininkus ir ast- 
ronomus verčiau nekalbėti: nors ir kurdamas romaną, Rober- 
tas negalėjo įsivaizduoti Dinjė kanauninko ar sinjoro Gafare- 
lio, šuoliuojančių kiek jėgos neša į jo kalėjimą - kitaip tariant, 
į Ferantės kalėjimą, kuris visiems dabar buvo Robertu. 


Po kelių dienų Robertą aplankė įkvėpimas. Užmetęs Feran- 
tės istoriją, jis vėl ėmėsi tyrinėti koralų rifą. Tą dieną jis stebėjo 

pulką žuvų su geltonais šalmais ant galvų, - lyg būtų jos/mūd- 
raujantys kariai. Jos plaukė į plyšį tarp dviejų akmens bokštų - 
ten, kur koralai virto užtvindyto miesto griuvėsiais. 

Robertui pasirodė tarytum tos žuvys keliautų tarp sugriuvu- 
sių Ys miesto namų - girdėjo apie jį pasakojant, o ir šiandien 
jis tebetūno tik per keletą mylių nuo Bretanės krantų, kur jį 
paskandino bangos. Todėl didžiausia žuvis buvo senasis miesto 
karalius su savo palyda, ir visi jie skuba ieškoti turtų, kuriuos 
prarijo jūra... 

Bet kam galvoti apie senovės legendą? Kodėl nemanyti, kad 
žuvys yra pasaulio su savo miškais, kalnais, medžiais ir slėniais 
gyventojai, nieko nenutuokiantys apie paviršiuje esantį pasau- 
Iį? Juk ir mes gyvename nieko neišmanydami apie pasaulius 
anapus dangaus skliauto, kur žmonės ne vaikšto ir ne plaukio- 
ja, o skraido arba plauko laivais oru; jei tai, ką mes vadiname 
planetomis, tėra jų laivų kiliai, o matome tik jų švytinčius dug- 
nus, tai ir šie Neptūno vaikai mato virš savo galvų mūsų galerų 
dugnus ir laiko juos eteriniais kūnais, judančiais jų vandeninga 
padange. 

O jei yra būtybių, kurios gyvena po vandeniu, tai kodėl ne- 
galėtų būti tokių, kurios gyvena po žeme, - žmonių salaman- 
drų, savo tuneliais galinčių pasiekti ugnį mūsų planetos vidury- 
je, įkvepiančią jai gyvybės? 

Taip svarstydamas Robertas prisiminė Sen Saveno išvedžio- 
jimus: manome, jog sunku būtų gyventi mėnulyje, nės ten nėra 
vandens, bet gal vanduo ten kaupiasi gelmėse, o gamta iškasė 
jo paviršiuje šulinius, kurie ir yra tos mūsų matomos dėmės. 
Kas gali pasakyti, kad mėnulio gyventojai nesislepia tose dau- 
bose, bėgdami nuo nepakeliamo saulės artumo? Argi pirmieji 
krikščionys negyveno po žeme? Taip ir mėnuliečiai visą laiką 
gyvena urvuose, kurie jiems atrodo labai jaukūs. 

Ir nebūtinai jie turi gyventi tamsoje. Gal palydovo plutoje 
yra daugybė kiaurymių ir šviesa patenka į vidų pro tūkstančius 

langelių, jų naktį perskrodžia šviesos pluoštai, panašiai kaip 
bažnyčioje arba „Dafnės“ triume. Arba ne, paviršius nuklotas 
fosftoriniais akmenimis, dienos metu jie sugeria saulės šviesą, o 
naktimis ją spinduliuoja, ir mėnuliečiai kas saulėlydį prisiper- 
ka tų akmenų, kad jų požemiai švytėtų skaisčiau už karaliaus 
rūmus. 

Paryžius, pagalvojo Robertas. Juk Žinia, kad šis miestas, kaip 
ir Roma, visas išraizgytas katakombų, kur, kaip sako, naktimis 
slepiasi piktadariai ir elgetos. 

Elgetos, štai kas gali išgelbėti Ferantę! Elgetos, kuriuos, 
kaip pasakojama, valdo karalius ir griežčiausi įstatymai, El- 
getos, grėsmingų niekšų bendrija, gyvenanti iš nusikaltimų, 
vagysčių ir klastos, žudynių ir plėšimo, nedorybių, suktybių ir 
paleistuvystės, apsimesdama, kad naudojasi krikščionišku gai- 
lestingumu! 

Tik mylinčios moters galvoje galėjo rastis tokia mintis! Leli- 
ja, kalbėjo Robertas, nuėjo pasitarti ne pas bažnyčios hierar- 
chus ar dvaro didikus, ne, ji kreipėsi į savo prasčiokę kambari- 
nę, kuri ištvirkavo su vežiku, žinojusiu visas smukles aplink Notr 
Damą, kur saulei nusileidus susirenka elgetos, dienomis prie 
katedros portalo kauliję išmaldos... Štai kur kelias. 


Tamsią naktį vedlė palydi ją į Sen Marten de Šans bažnyčią, 
pakelia choro grindų akmenį ir įleidžia į Paryžiaus požemius, 
kuriais turės keliauti pasišviesdama deglu, ieškodama Elgetų 
karaliaus. 

Ir štai Lelija, persirengusi kilmingu jaunuoliu, liaunas an- 
drogenas, eina tuneliais, lipa laiptais ir lenda pro landas, tam- 
soje matydama šen bei ten į skudurus ir skarmalus įsisupusius 
gulinčius kūnus ir veidus, aptekusius karpomis, pūliniais, voti- 
mis, dedervine ir rože, ir visi jie inkštė tiesdami rankas, neži- ' 
nia, prašydami išmaldos, ar tarsi liokajai norėdami tarti: „Eiki- 
te, eikite, mūsų viešpats jau laukia jūsų“. 

Ir jų viešpats laukė, - didelės salės viduryje, tūkstantį mylių į 
žemės gelmes po miesto pamatais, sėdėdamas ant statinaitės, 
apsuptas kišenvagių, sukčių, padirbinėtojų ir šarlatanų - niek- 
šų, išmanančių kiekvieną piktadarystę ir apgaulę. 

Kaip atrodė Elgetų karalius? Sudriskusiu apsiaustu, gum- 
buota kakta, raudona pūvančia nosim, marmurinėmis akimis, 
viena žalia, kita juoda, kiaunės žvilgsniu, užvirtusiais antakiais, 
skelta lūpa, pro kurią švietė aštrūs ir atsikišę vilko dantys, su- 
veltais plaukais, pageltusia oda, trumpais rankų pirštais ir ries- 
tais nagais... 

Išklausęs Sinjorą, jis tarė turįs tokią kariuomenę, prieš kurią 
Prancūzijos karaliaus kariuomenė atrodo lyg provincijos gar- 
nizonas, Ir nepalyginti pigesnę: jei tiems Žmonėms bus gana 
atlyginta, tarkim, dvigubai tiek, kiek jie per tą patį laiką prisiel- 
getautų, - dėl tokio dosnaus užsakovo jie pasiryžę ir žūti. 

Lelija nusimovė nuo piršto žiedą su rubinu (kaip tokiais at- 
vejais dera) ir karališkai žvelgdama paklausė: 

— Jums gana? 

— Man gana, - atsakė Elgetų karalius, glamonėdamas bran- 
gakmenį vilko žvilgsniu. - Sakykite, kur. 

O sužinojęs kur, pridūrė: 

— Mano kariai neturi žirgų nei vežimų, bet į tą vietą galima 
nuplaukti valtimis Senos vaga. 


Robertas įsivaizduoja Ferantę, saulei leidžiantis stovintį bokš- 
to viršuje su kapitonu Biskara, kai staiga pamato juos pasiro- 
dant. Pradžioje jie išniro ant kopų, paskui pasipylė į slėnį. 

— Švento Jokūbo maldininkai, - niekinamai tarė Biskara, — 
ir patys prasčiausi, o gal nelaimingiausi, išsiruošę ieškoti svei- 
katos, nors jau viena koja kape. 

Ir tikrai, ilga maldininkų vora vis labiau artinosi prie kranto, ir 
galėjai įžiūrėti neregius ištiestomis rankomis, luošius su kriukiais, 
raupsuotus ir traiškanotus, nusėtus votimis irįskrufulioze- sam- 
būrį skarmalais apsitaisiusių kreivų, šleivų ir šlubų. 

„— Nenorėčiau, kad jie per daug prisiartintų ir prašytųsi nak- 
vynės, — tarė Biskara. — Iš jų nebūtų jokios naudos, vien tik 
purvas. 

Ir jis liepė keletą kartų iššauti į orą, duodamas suprasti, jog 
toji pilaitė — ne pati svetingiausia vieta. 

Tačiau tie šūviai, nuaidėjo lyg kvietimas. Tolumoje niro vis 
nauji driskių būriai, o pirmieji jau buvo visai arti forto ir girdė- 
josi jų gyvuliškas niurnėjimas. 

— Dėl Dievo, nesiartinkit, - sušuko Biskara ir liepė numesti 
jiems duonos, lyg sakydamas, kad tokia šios vietos šeimininko 
malonė ir kitos galį nesitikėti. Bet toji siaubinga gauja, didėjanti 
tiesiog akyse, spaudė savo pirmąsias gretas prie sienos, trypda- 
ma tą malonę ir žvelgdama viršun, lyg ieškodama ko geriau. 

Dabar galėjai pamatyti juos kiekvieną atskirai, ir jie visai ne- 
priminė maldininkų, nė nelaimėlių, meldžiančių palengvinti jų 
kančias. Nėra abejonės, kalbėjo sunerimęs Biskara, tai nekviesti 
svečiai, būrys samdinių. Ir dar kurį laiką tokie atrodė, nes jau 
leidosi sutemos ir slėnis bei kopos atrodė lyg pilka vilnijanti 
dvokianti masė. 

— Prie ginklų, prie ginklų! - sušuko Biskara, dabar jau supra- 
tęs, kad tai ne maldininkai ir ne elgetos, o užpuolikai. Ir įsakė 
šaudyti tuos, kurie jau buvo prie sienų. Bet atsitiko taip, lyg 
būtų šaudę į Žiurkių pulkus, naujai atvykstantys vis labiau spaudė 
tuos priekyje, kritusieji buvo sutrypti, panaudoti kaip pakyla 
tiems, kurie veržėsi pirmyn, ir jau galėjai matyti, kaip pirmieji 
kabinosi į seno mūro plyšius, kišo pirštus į suaižėjimus, statė 
kojas į ištrupėjimus, kabinosi už pirmųjų langų grotų, kišo savo 
paliegusias galūnes į šaudymo angas. Tuo tarpu kita tos pader- 
mės dalis siūbavo žemai, kūnais versdarna vartus. 

Biskara įsakė užbarikaduoti juos iš vidaus, bet, nors ir tvir- 
tos, sąvarų lentos braškėjo stumiamos tos valkatų minios. 

Sargybiniai tebešaudė, bet tuos keletą kritusių tuoj pat pa- 
keisdavo nauji pulkai, ir dabar tesimatė ištisas knibždėlynas, iš 

kurio staiga pradėjo kilti aukštyn lyg virviniai aitvarai, ir tapo 
aišku, jog tai - geležiniai kabliai, kurių keletas jau užsikabino 
už kuorų. Ir vos tik vienas sargybinis kiek išsikišo, kad nutrauk- 
tų tuos geležinius nagus, pirmieji jau užsikabaroję puolė jį vir- 
bais ir pagaliais, apraizgė jį kilpomis ir nutempė žemyn, ir jis 
pradingo toje sužvėrėjusioje spūstyje, o jo kriokimas sumišo su 
jų staugimu. 

Žodžiu, tas, kuris būtų stebėjęs šį žygį nuo kopų, jau nebūtų 
matęs forto, o tik musių spiečių ant maitos, bičių knibždėlynę 
ant korio, širšių lizdą. 

Tuo metu apačioje pasigirdo krintančių vartų dunksmas ir 
šurmulys kieme. Biskara su gvardiečiais pasitraukė į tolimiau- 
sią bokšto kampą, nesirūpindami Ferante, kuris prigludo prie į 
laiptus vedančių durų, nelabai įbaugintas, lyg nujausdamas, kad 
atėjusieji tam tikra prasme yra jo draugai. 

Tie draugai jau virto per bokšto kuorus, negailėdami savo 
gyvybių krito nuo paskutinių muškietų šūvių, nesaugodami krū- 
tinių įveikė atstatytų kardų užtvarą, gąsdindami gvardiečius iš- 
tekėjusiomis akimis ir perkreiptais veidais. Tuomet Kardinolo 
gvardiečiai, šiaip vyrai tvirti ir bebaimiai, metė ginklus, mels- 
dami dangaus pagalbos prieš tuos, kuriuos dabar jau laikė pra- 
garo šutve, šie gi pirmiausia pagalių smūgiais parvertė juos ant 
žemės, o paskui puolė dar likusius gyvus, daužydami per nosis 
ir žandikaulius, smakrus ir burnas, dantimis perkąsdami ger- 
kles, nagais plėšydami kūnus į gabalus, siautėjo liedami savo 
įniršį, nepagailėdami nė žuvusiųjų. Ferantė matė, kaip keletas 
jų perplėšė vienam krūtinę, ištraukė širdį ir klykdami ją surijo. 

Liko tik vienas Biskara, kuris kovėsi kaip liūtas. Matydamas 
esąs nugalėtas, jis atsistojo nugara prie parapeto, kruvinu kar- 
du užbrėžė žemėje liniją ir sušuko: 

— Icy mourra Biscarat, seul de ceux qui sont avec luy!* 


* Cia mirs Biskara, vienas iš tų, kurie buvo su juo! (Pranc.) 

-Bet tuo metu laiptų viršuje pasirodė kažkoks neregys medi- 
ne koja, mosuodamas kirviu, jis davė ženklą ir nutraukė tas 
skerdynes, liepdamas surišti Biskara. Paskui pastebėjo Feran- 
tę, atpažinęs kaip tik iš kaukės, kuri turėjo paversti jį neatpa- 
žįstamu, pasveikino jį plačiu ginkluotos rankos mostu, lyg no- 
rėdamas nušluoti grindis skrybėlės plunksna, tardamas: 

— Sinjore, jūs laisvas. 

Išsitraukė iš palaidinės laišką su antspaudu, kurį Ferantė tuoj 
pažino, ir ištiesė jam. 

Rašė ji, siūlydama pasinaudoti ta siaubinga, bet patikima ka- 
riuomene, ir laukti ten, kur turėjo atvykti auštant. 

Ferantė, išvaduotas iš savo kaukės, paskubėjo išlaisvinti pi- 
ratus ir sudaryti su jais sutartį. Šie privalėjo užimti laivą ir plaukti 
pagal jo komandą, nieko neklausinėdami. Mainais - dalis lo- 
bio, didelio kaip vienuolyno katilas. Kaip įpratęs, Ferantė nė 
nemanė laikytis žodžio. Radus Robertą, tereikės pirmajame 
uoste atiduoti įgulą į teisingumo rankas, ir visi jie bus pakarti, 
o jis liks laivo šeimininku. 

Elgetų jam nebereikėjo, o jų vadas, sąžiningas žmogus, tarė, 
kad už darbą jiems jau sumokėta. Norėjo kuo greičiau palikti 
šias vietas. Jie pasitraukė iš kur pasirodę, o paskui elgetauda- 
mi per kaimus sugrįžo į Paryžių. 

"Toliau tereikėjo sulipti į forto doke stovinčią valtį, priplaukti 
laivą ir sumesti į jūrą du jį saugojusius vyrus. Biskara buvo prira- 
kintas grandinėmis triume, šiaip ar taip, jis tapo įkaitu, kurį bus 
galima pelningai išmainyti. Ferantė leido sau trumpai pailsėti ir 
grįžo į krantą prieš aušrą, pačiu laiku, kad pasitiktų ekipažą, iš 
kurio išlipo Lelija, vyrišku apdaru, gražesnė nei paprastai. 

Robertas pagalvojo, kad didžiausią kančią jam teiktų mintis, 
kad jie pasisveikino santūriai, neišsiduodami piratų akivaizdo- 
je, kad šie manytų, jog ima į laivą jauną didiką. 

Jie sulipo į laivą, Ferantė patikrino, ar viskas paruošta iš- 
plaukti, o pakėlus inkarą nusileido į svečiui paruoštą kajutę. 

Ji jo laukė, jos žvilgsnis geidė tik vieno - meilės, apsisiautusi 
dabar jau laisvai ant pečių vilnijančiais plaukais, pasiruošusi 
džiaugsmingiausiai iš aukų. O klajoklės garbanos, auksinės nu- 
mylėtos garbanos, jūs banguojate sūkuriais ir plaikstotės, ir Žal- 
džiate, o žaisdamos viliojate, - taip dūsavo meilės kamuoja- 
mas Robertas Ferantės lūpomis... 

Jų veidai susiglaudė, surinkdami bučinių derlių, kurį subran- 
dino atodūsių pasėliai, ir tą akimirką Robertas mintyse lietė 
tas rožines lūpas. Ferantė bučiavo Leliją, o Robertas įsivaizda- 
vo virpėdamas kandžiojąs tą tikriausią iš koralų. Tik staiga pa- 
juto, kaip ji tolsta nuo jo tarytum vėjo dvelksmas, nebelieka tos 
šilumos, kuria akimirką jau buvo įtikėjęs, ir mato ją šaltą veid- 
rodyje, kito glėbyje, tolimame vestuvių guolyje kitame laive. 

Norėdamas apsaugoti įsimylėjėlius, jis nuleido neperregimą 
uždangą, ir jųdviejų dabar jau apnuoginti kūnai tapo saulėto- 
sios nekromantijos knygomis, kurių šventi žodžiai atsivėrė tik 
dviems išrinktiesiems, ir jie pakaitomis šnibždėjo juos kits ki- 
tam iš lūpų į lūpas. 

Laivas greitai tolo, Ferantės persvara buvo akivaizdi. Jame ji 
mylėjo Robertą, ir tie vaizdai smigo šiojo širdin lyg deglas į 
sausų šakų ryšį. 


34. 


MONOLOGAS APIE BEGALINIUS PASAULIUS 


Tikiuosi, prisimename, - nes iš savo epochos autorių Robertas 
perėmė įprotį pasakoti daug istorijų vienu metu ir visas jas taip 
supinti, jog kartais sunku atsekti kiekvienos jų giją, - kad pir- 
mą kartą aplankęs koralų pasaulį mūsų herojus parsinešė į lai- 
vą „akmens antrininką“, priminusį jam kaukolę, gal net tėvo 
Kasparo. 

Dabar, norėdamas užmiršti Lelijos ir Ferantės meilės žaidi- 
mus, leidžiantis saulei jis sėdėjo denyje apžiūrinėdamas tą daiktą 
ir tyrinėdamas jo sandarą. 

Tai nebuvo panašu į kaukolę. Jau labiau į mineralo korį, su- 
darytą iš netaisyklingų akučių, nors ne jos buvo svarbiausios 
sudėtinės to audinio dalys: kiekvienos akutės viduryje buvo plo- 
niausių siūlų tinklelis, kuriame įtempus žvilgsnį galėjai matyti 
pertvaras, kurios gal sudarė kitas akutes, o jei akis būtų galėju- 
si dar giliau įžiūrėti, gal būtų pamačiusi, kad tų mažų akučių 
šonai sudaryti iš kitų, dar mažesnių, akučių, kol pagaliau dalin- 
dami dalių dalis į dalis pasiektume jau nedalomas dalis - ato- 
mus. Bet kadangi Robertas nežinojo, kaip smulkiai materija 
gali dalintis, neišmanė, kiek jo akis, deja; ne lūšies, nes neturė- 
jojis to lęšio, su kuriuo tėvas Kasparas mokėjo įžiūrėti net ma- 
ro gyvius, gali skverbtis gilyn į bedugnę, tarp jau nuspėtų for- 
mų rasdama vis naujų. 

Ir abato galva, kaip tą dvikovos naktį šaukė Sen Savenas, 

buvo ištisas pasaulis jo utėlėms - ak, sulig tais žodžiais Rober- 
tas pagalvojo apie pasaulį, kuriame gyveno laimingieji vabalė- 
liai, Anos Marijos (arba Frančeskos) Novarietės utėlės! Bet 
kadangi net ir utėlės nėra atomai, o tik begaliniai pasauliai juos 
sudarantiems atomams, gal utėlės kūne yra dar kitų, mažesnių 
gyvių, gyvenančių ten lyg erdviausiame pasaulyje. O gal ir ma- 
no paties kūnas, galvojo Robertas, ir mano kraujas yra ne kas 
kita, kaip mažiausių gyvių raizginys, kurie judėdami suteikia 
man judesį, o juos judina mano valia - jų šeimininkas. Ir mano 
gyviai dabar neabejotinai svarsto, kur juos vedu, pakaitomis 
gaivindamas jūros vėsa ir kaitindamas saulės spinduliuose, ir 
sutrikę tame kintamo klimato labirinte jie tokie pat netikri dėl 
savo ateities kaip ir aš pats. 

O jei kiti, dar mažesni gyvūnai, jaučiasi atsidūrę tokioje pat 
beribėje erdvėje, gyvendami pasaulyje tų, apie kuriuos ką tik 
kalbėjau? 

Kodėl negalėčiau taip galvoti? Tik dėl to, kad niekada nieko 
apie juos negirdėjau? Kaip man Paryžiuje sakydavo draugai, 
stovintis Notr Damo bokšte ir žvelgiantis į Sen Deni priemiestį 
nė nepagalvotų, kad toje neaiškioje dėmėje gyvena į mus pa- 
našios būtybės. Mes matome Jupiterį, nes jis milžiniškas, bet iš 
Jupiterio mūsų nemato ir nė nepagalvoja apie mūsų egzistavi- 
mą. O dar vakar nebūčiau nė įtaręs, kad jūros gelmėse, ne kur. 
tolimoje planetoje ar vandens lašelyje, o mūsų pačių pasaulio 
dalyje, yra Kitas Pasaulis? 

Kita vertus, ką dar prieš kelis mėnesius aš pats žinojau apie 
Pietų Žemę? Būčiau pasakęs, kad tai - geografų eretikų išmo- 
nė, ir kas žino, ar kažkada šitose salose nesudegino kokio jų 
filosofo, gerkliniu balsu tvirtinusio, kad egzistuoja Monferatas 
ir Prancūzija. Bet štai dabar aš čia ir nori nenori privalau tikėti, 
kad yra Antipodai, o aš, priešingai kažkada išmintingiausių žmo- 
nių nuomonei, nevaikštau žemyn galva. Tiesiog šio pasaulio 
gyventojai užėmę paskuigalį, o mes - priešakį to paties laivo, 
kuriuo visi plaukiame nieko vieni apie kitus nežinodami. 

Taip dar nežinomas ir menas skraidyti, tačiau - jei tikėsime 
tokiu ponu Godvinu, apie kurį man pasakojo daktaras d'Igbis — 
vieną dieną skrisime į mėnulį, kaip nuplaukėme į Ameriką, nors 
iki Kolumbo niekas nė neįtarė apie to žemyno egzistavimą, nė 
to, kad vieną dieną jį taip pavadins. 


Saulėlydis užleido vietą vakarui, paskui nakčiai. Robertas ma- 
tė danguje mėnulio pilnatį ir galėjo įžiūrėti jo dėmes, kurias 
vaikai ir neišmanėliai laiko to romaus veido akimis ir burna. 

Provokuodamas tėvą Kasparą (kokiame pasaulyje, kurioje 
teisuolių planetoje dabar gyveno brangus senolis?), Robertas 
kalbėjo jam apie mėnulio gyventojus. Bet ar tikrai jis gali būti 
apgyventas? Kodėl gi ne, tai panašu į Sen Deni priemiestį: ką 
žmonės išmano apie pasaulį, kuris galbūt yra ten, aukštai? 

Robertas svarstė: jei stovėdamas mėnulio paviršiuje mesčiau 
aukštyn akmenį, gal nukristų jis ant žemės? Ne, nukristų ant 
mėnulio. Taigi mėnulis, kaip ir kiekviena kita planeta ar Žvaigž- 
dė, yra pasaulis, turintis savo centrą ir savo; periferijąį ir tas 
centras traukia visus kūnus, gyvenančius to pasaulio valdžios 
sferoje. Lygiai kaip žemėje. Tai kodėl viskas, kas vyksta žemė- 
je, negalėtų vykti ir mėnulyje? 

Mėnulį supa atmosfera. Juk girdėjau sakant, kaip prieš ke- 
turiasdešimt metų Verbų sekmadienį kažkas matė mėnulyje de- 
besis. O argi artėjant užtemimui toje planetoje nesimato dide- 
lio virpėjimo? Ir kas gi tai, jei ne įrodymas, kad ten yra oro? 
Planetos garuoja, taip pat ir žvaigždės - kas gi kita yra tos sau- 
lės dėmės, iš kurių gimsta krintančios žvaigždės? 

Ir neabejotinai mėnulyje yra vandens. Kas gi kita yra jo dė- 
mės, jei ne ežerai (kažkas net yra pasakęs, kad tie ežerai gal 
dirbtiniai, kone žmonių kūrinys, taip dailiai jie nubraižyti ir to- 
lygiai išdėstyti)? Kita vertus, jei mėnulis būtų sumanytas tik 
kaip didelis veidrodis, reikalingas į žemę atspindėti saulės švie- 
są, kodėl Kūrėjas turėjo terlioti tą veidrodį dėmėmis? Taigi dė- 

mės nėra trūkumai, o privalumai, kitaip tariant, tvenkiniai, eže- 
rai arba jūros. O jei ten, viršuje, yra vandens - yra ir oras, ir 
gyvybė. 


Gal kitokia nei mūsų gyvybė. Gal tas vanduo - nežinau — 
glicerino, kardamono ar pipirų skonio. Jei egzistuoja begali- 
niai pasauliai, tai jie yra mūsų pasaulio Inžinieriaus begalinio 
proto įrodymas, tačiau tuomet nėra ribų ir Poeto protui. Ir jis 
gali sukurti vis kitokių būtybių apgyventus pasaulius. Gal sau- 
lės gyventojai yra saulėtesni, šviesesni ir laimingesni už žemės 
gyventojus, kurie apsunkę nuo materijos, o mėnulio gyventojai 
yra per vidurį. Saulėje gyvena grynos formos arba Veiksmo bū- 
tybės, kaip kam labiau patinka, žemėje - grynų Galių, kurias 
tobulina, o mėnulyje jie yra in medio fluctuantes, kitaip tariant, 
šiek tiek lunatikai... 

Ar mes galėtume gyventi mėnulio ore? Turbūt ne, imtų svaigti 
galva; kita vertus, Žuvys irgi negali kvėpuoti mūsų oru, o paukš- 
čiai - žuvų. Tas oras turėtų būti tyresnis už mūsiškį, o kadangi 
mūsų oras dėl savo tankio lyg natūralus lęšis košia saulės spin- 
dulius, selenitai mato saulę daug ryškiau. Šviesą aušros ar su- 
temų metu, nors saulė dar nepakilusi ar jau nusileidusi, mato- 
me mūsų oro, kuris, būdamas užterštas, sulaiko ir perduoda 
spindulius, dėka; tos šviesos neturėtume turėti, bet dosniai esa- 
me ja apdovanoti. Taip šitie spinduliai padeda mums pamažu, 
po truputį sulaukti ir palydėti saulę. Gal mėnulyje, kur oras 
grynesnis, diena ir naktis ateina staiga. Saulė netikėtai pakyla 
virš horizonto lyg atitraukus uždangą. Paskui ryškiausią šviesą 
staiga keičia juodžiausia tamsa. Ir nėra mėnulyje vaivorykštės, 
nes ji atsiranda dėl su oru sumišusių garų. O gal dėl tų pačių 
priežasčių ten nėra nei lietaus, nei žaibų, nei perkūnijos. 

O kokie saulei artimesnių planetų gyventojai? Karšti, kaip 
maurai, bet dvasingesni už mus. Kokio dydžio saulę jie mato? 

Kaip pakenčia jos šviesą? Gal ten pati gamta lydo metalus ir 
teka jie upeliais? 


O ar tikrai pasauliai yra begaliniai? Dėl panašaus klausimo 
Paryžiuje kilo dvikova. Dinjė kanauninkas sakė to nežinąs. Ar, 
teisingiau, taip kalbėti jam leido fizikos mokslas, besilaikantis 
didžiojo Epikūro pažiūrų. Pasaulis gali būti tik begalinis. Tuš- 
tumoje susigrūdę atomai. Jutimas mums patvirtina egzistuo- 
jant kūnus. Protas mums patvirtina egzistuojant tuštumą. Kur 
ir kaip atomai dar galėtų judėti? Jei nebūtų tuštumos, nebūtų 
judėjimo, nebent kūnai smelktųsi vienas į kitą. Juokinga būtų 
manyti, kad musei sparnu stumtelėjus oro dalelę, ši pastumia 
kitą, toji dar kitą, ir tokiu būdu, blusai mostelėjus koja, kitame 
pasaulio krašte kam nors kaktoje atsirastų guzas! 

Kita vertus, jei tuštuma būtų begalinė, o atomų skaičius baig- 
tinis, šie nepaliaujamai judėtų, bet niekada nesusitiktų (kaip 
du žmonės, einantys bekrašte dykuma, galėtų susitikti tik neįti- 
kimo atsitiktinumo dėka) ir nesudarytų junginių. Tačiau jei tuš- 
tuma būtų baigtinė, o atomai begaliniai - jiems joje pritrūktų 
vietos. 

Aišku, pakaktų pagalvoti apie baigtinę tuštumą su baigtiniu 
atomų skaičiumi. Kanauninkas man sakė, jog tai - pati apdai- 
riausia nuomonė. Kodėl reikėtų tikėtis, kad Dievas tarsi koks 
trupės vadovas kurtų begalinius vaidinimus? Jis amžiams įrodė 
savo laisvę sukurdamas ir palaikydamas vieną pasaulį. Nėra ar- 
gumentų prieš begalę pasaulių, kaip nėra jų ir už juos. Dievas, 
buvęs dar iki atsirandant pasauliui, savo šedevrui užbaigti su- 
kūrė pakankamą atomų skaičių pakankamai erdvioje aplinko- 
je. Jo begalinės tobulybės dalis yra ir Ribos Dvasia. 

Norėdamas įsitikinti, kiek ir kokių pasaulių yra negyvuosiuose 
daiktuose, Robertas nuėjo į mažąjį „Dafnės“ muziejų ir kaip 
daugybę astragalų išrikiavo prieš save ant denio visus ten ras- 
tus daiktus: iškasenas, akmenėlius, ašakas; vedžiojo akimis nuo 

vieno prie kito, toliau padrikai mąstydamas apie Atsitiktinumą 
ir atsitiktinumus. 

Kas man gali pasakyti (ar sakė), kad Dievas siekia ribos, jei 
patirtis atskleidžia man vis kitus naujus pasaulius kaip viršuje, 
taip ir apačioje? Tuomet gali būti, kad ne Dievas, o pasaulis 
yra amžinas ir begalinis, visada buvo ir visada bus, begaliniuo- 
se savo begalinių atomų junginiuose begalinėje tuštumoje, pa- 
gal tam tikrus dėsnius, kurių kol kas nežinau, per nenuspėja- 
mą, bet reguliarią atomų atranką, kurie priešingu atveju laks- 
tytų be jokios tvarkos. Tuomet pasaulis būtų Dievas. Dievas 
rastųsi iš amžinybės kaip bekraštis pasaulis, o aš būčiau paval- 
dus jo dėsniams, nė nežinodamas, kokie jie. 

Kvaily, tartų kiti: gali kalbėti apie Dievo begalybę, nes savo 
protu negali jos suvokti, o tik ja tikėti, kaip tikima paslaptimi. 
Bet jei nori kalbėti apie gamtos filosofiją, tą begalinį pasaulį 
privalai kažkaip suprasti, o negali. 

Galbūt. Tačiau tuomet galvokime, kad pasaulis yra pilnuti- 
nis ir baigtinis. Pamėginkime suvokti tą nieką, kuris atsiranda 
pasauliui pasibaigus. Galvodami apie tą nieką, ar galime jį įsi- 
vaizduoti kaip vėją? Ne, nes neturėtų ten būti nieko, netgi vė- 
jo. Ar natūrfilosofijos — ne tikėjimo — terminais suvokiamas 
begalinis niekas? Daug lengviau įsivaizduoti pasaulį, kuris tę- 
siasi kiek tik aprėpia akys, lygiai kaip poetai gali įsivaizduoti 
raguotus Žmones ar dviuodeges žuvis, sudėdami jau pažįsta- 
mas dalis: tereikia pridėti prie pasaulio krašto - ten, kur mūsų 
galva, jis turėtų baigtis, — kitas dalis, panašias į mums jau pažįs- 
tamas (tokius pat plotus iš žemės ir vandens, žvaigždžių ir dan- 
gaus). Taip be galo. 

O jei pasaulis būtų baigtinis, bet būtų niekas, - kadangi jis 
būtų niekas, tai negalėtų būti, - kas tuomet būtų už pasaulio 
ribų? Tuštuma. Taigi neigdami begalybę teigtume tuštumą, ku- 
ri tegali būti begalinė, nes priešingu atveju jai pasibaigus turė- 
tume sugalvoti nusidriekiant naują neįsivaizduojamą nieką. Tuo- 

met jau verčiau iškart ir be prievartos galvoti apie tuštumą ir 
apgyvendinti ją atomais, tačiau galvoti apie ją kaip apie tuštu- 
mą, kuri negali būti tuštesnė. 

Robertas galėjo mėgautis didžia privilegija, įprasminusia 
jo nelaimę. Štai jis turi akivaizdų kitų dangaus skliautų buvi- 
mo įrodymą, ir dėl to visai neturi kilti virš dangaus sferų — 
koralas jam leidžia nuspėti pasaulių begalę. Kodėl reikėjo skai- 
čiuoti, kiek figūrų galėtų sudaryti pasaulio atomai, - ir degin- 
ti ant laužo tuos, kurie teigė, kad jų skaičius nėra baigtinis, — 
jei būtų gana metų metais medituoti prie vieno iš tų jūros 
daiktų, kad suprastum, kaip išklydus iš kelio tik vienam ato- 
mui, gal Dievo valia ar Atsitiktinumo įgeidžiu, gali atsirasti 
netikėti Paukščių Takai? 

Išganymas? Klaidingas argumentas, arba - protestavo Ro- 
bertas, nenorėdamas turėti jokių nemalonumų su jėzuitais, ku- 
riuos galbūt sutiks ateityje - argumentas tų, kurie nepajėgia 
įsivaizduoti Viešpaties visagalybės. Kas gali paneigti, kad sukū- 
rimo plane pirmapradė nuodėmė įvykdyta tuo pat metu visuose 
pasauliuose, skirtingais ir neįsivaizduojamais būdais, tačiau tą 
pačią akimirką, ir kad Kristus mirė nukryžiuotas dėl visų - sele- 
nitų ir sirijiečių, ir koraliečių, gyvenusių šio akyto akmens mo- 
lekulėse, kai jis dar buvo gyvas? 


Tiesą sakant, Roberto jo paties argumentai visai neįtikino — 
per daug sudėtinių dalių sudėjo jis į vieną puodą, arba pritaikė 
vieną išvadą skirtingiems išgirstiems dalykams, o nebuvo toks 
paikas, kad to nesuprastų. Todėl nugalėjęs tariamąjį priešinin- 
ką, suteikė jam Žodį ir susitapatino su jo prieštaravimais. 

Kartą, kalbant apie tuštumą, tėvas Kasparas nutildė jįsilo- 
gizmuj kurio jis nesugebėjo paneigti: tuštuma yra nebūtis, ta- 
čiau nebūties nėra, ergoinėra ir tuštumos. Argumentas buvo | 
svarus, nes, nors neigė tuštumą, sutiko, kad apie ją galima gal- 
voti. Tikrai, puikiausiai galima galvoti apie dalykus, kurie ne- 

egzistuoja. Ar tuštumoje urzgianti,chimerą; gali ryti antrines 
prasmes? Ne, nes chimeros nėra, tuštumoje negirdėti jokio urz- 
gimo, antrinės prasmės yra išgalvoti dalykai, o juk negali mai- 
tintis įsivaizduojamomis kriaušėmis. Bet vis tiek galvoju apie 
chimerą, net jei ji yra chimera, kitaip tariant, jos nėra. Lygiai 
taip ir su tuštuma. 

Robertas prisiminė vieno devyniolikmečio atsakymą, kuris 
Paryžiuje buvo pakviestas į filosofų susirinkimą, nes sklido kal- 
bos, kad jis kuria mašiną, galinčią atlikti aritmetinius veiksmus. 
Robertas gerai nesuprato, kaip toji mašina turėtų veikti, o jau- 
nuolis jam pasirodė (gal iš pasidygėjimo) pagal savo amžių per 
daug blyškus, per daug liūdnas ir per daug visa žinantis, - jo 
draugai libertinai sakė, kad galima būti mokytam, bet kartu ir 
linksmam. O dar labiau pasipiktino, kai prakalbus apie tuštu- 
mą, jaunuolis taip pat panoro pareikšti savo nuomonę, ir gana 
akiplėšiškai: 

— Apie tuštumą jau per daug pasakyta. Dabar derėtų ją įro- 
dyti bandymais. 

O kalbėjo taip, tarsi kurią dieną būtent jam teks tai padaryti. 

Robertui paklausus, kokius bandymus šis turi galvoje, jau- 
nuolis atsakė dar nežinantis. Norėdamas jį pažeminti, Rober- 
tas išsakė jam visus filosofinius prieštaravimus, kokius tik žino- 
jo: jei būtų tuštuma, ji negalėtų būti materija (kuri yra užpildy- 
ta), nebūtų dvasia, nes negalima suvokti dvasios, kuri yra tuš- 
čia, nebūtų Dievas, nes neturėtų Jis net savęs paties, nebūtų Jis 
nei;substancijajnei reiškinys, skleistų šviesą nebūdamas skaid- 
rus... Kas tuomet Jis būtų? 

Jaunuolis atsakė su drąsiu nuolankumu, nuleidęs akis: 

— Gal tai būtų kažkoks vidurys tarp materijos ir nieko, bet 
neturintis nei vieno, nei kito prigimties. Skirtųsi nuo nieko sa- 
vo;dimensijaj o nuo materijos - nejudrumu. Būtų beveik nebū- 
tis. Ne hipotezė ir nelabstrakcijas Būtų. Būtų, kaip čia pasa- 
kius, faktas. Grynas ir paprastas. 

— Kas yra niekaip neapibrėžtas grynas ir paprastas faktas? — 
paklausė kupinasischolastinėstpuikybės Robertas, kuris tuo 
klausimu neturėjo išankstinio nusistatymo, bet irgi norėjo pa- 
sakyti ką nors gudragalviška. 

— Nemoku apibrėžti to, kas gryna ir paprasta, - atsakė jau- 
nuolis. - Kita vertus, sinjore, kaip apibrėžtumėte būtį? Norint 
kažką apibrėžti, reikia pasakyti, kad tai yra kažkas. Taigi, jau 
norint apibrėžti būtį, reikia pasakyti „yra“ arba vartoti termi- 
ną, kurį patį reikia apibrėžti. Manau, kad yra terminų, kurių 
neįmanoma apibrėžti, gal tuštuma yra vienas iš jų. Bet gal aš 
klystu. 

— Neklystate. Tuštuma yra kaip laikas, - pasakė vienas iš Ro- 
berto draugų libertinų. - Laikas nėra judėjimo matas, nes ju- 
dėjimas priklauso nuo laiko, o ne priešingai; jis begalinis, ne- 
sukurtas, tolydus, nėra erdvės reiškinys... Laikas yra, ir tiek. 
Erdvė yra, ir tiek. Ir tuštuma yra, ir tiek. 

Kažkas bandė paprieštarauti, sakydamas, kad dalykas, kuris 
yra, ir tiek, neturintis apibrėžtinos esmės - tai tas pat, lyg jo 
nebūtų. 

— Ponai, - tuomet tarė Dinjė kanauninkas, - teisybė, erdvė ir 
laikas nėra nei kūnas, nei dvasia, jei norite, jie nematerialūs, 
bet tai nereiškia, kad jie - nerealūs. Jie nei reiškinys, nei sub- 
stancija, bet atsirado prieš sukūrimą, prieš visas substancijas ir 
kiekvieną reiškinį, ir egzistuos netgi sunykus kiekvienai sub- 
stancijai. Jie nekintami ir nekaitomi, nesvarbu, kas tai būtų. 

— Bet, - paprieštaravo Robertas, - erdvė yra tįsi, o tįsumas — 
kūnų savybė... 

— Ne, - atkirto jam libertinas, — tas faktas, kad visi kūnai 
tista, nereiškia, kad viskas, kas tįsta, yra kūnas - kaip to norėtų 
toks vienas sinjoras, kuris, beje, nesiteiks man atsakyti, nes, at- 
rodo, nė neketina grįžti iš Olandijos. Tįsumas - tai polinkis 
visko, kas yra. Erdvė yra absoliutus, amžinas, begalinis, nesu- 
kurtas, negalimas aprašyti, neapibrėžtas tįsumas. Kaip ir lai- 

kas, ji yra nesibaigianti, nenutrūkstama, nesunaikinama, fenik- 
sas, gyvatė, kandanti sau uodegą... 

— Sinjore, - tarė Kanauninkas, - nederėtų painioti erdvės su 
Dievu... 

— Sinjore, - atsakė jam libertinas, - kaip galite teigti mums 
mintis, kurias visi laikome teisingomis, o paskui tikėtis, kad iš 
jų nepadarysime galutinių išvadų. Įtariu, kad dabar mums ne- 
bereikia nei Dievo, nei jo begalybės, nes ir taip iš visų pusių 
mus supa gana begalybių, dėl kurių esame tik nesikartojantys 
akimirkos šešėliai. Todėl siūlau atmesti visas baimes ir visiems 
eiti į smuklę. 

Kanauninkas papurtė galvą ir atsisveikino. Taip pat ir jau- 
nuolis, kurį tos kalbos, atrodo, labai sukrėtė, nuleidęs galvą 
atsiprašė, prašydamas leidimo eiti namo. 

— Vargšelis, - tarė libertinas, - jis kuria mašinas, kurios turė- 
tų suskaičiuoti baigtinius dydžius, o mes įbauginome jį amžinu 
daugelio begalybių tylėjimu. Voilà, tokia gražių ketinimų pa- 
baiga. 

— Jis palūš, - pritarė kitas pironietis, — ieškos susitaikymo su 
pasauliu ir neišvengiamai atsidurs tarp jėzuitų! 


"Robertas galvojo apie tą pokalbį. Tuštuma ir erdvė buvo kaip 
laikas, arba laikas - kaip tuštuma ir erdvė; kodėl gi negalėtume 
galvoti, kad taip, kaip egzistuoja siderinės erdvės; kuriose mū- 
sų žemė atrodo lyg skruzdėlė, ir tokios erdvės, kaip koralo pa- 
sauliai (mūsų visatos skruzdėlės), tačiau kiekvienas jų kitame, 
taigi yra ir pasaulių, pavaldžių skirtingiems laikams? Juk sako- 
ma, kad Jupiteryje diena trunka metus. Todėl turi egzistuoti 
pasauliai, kurie gyvena ir miršta per vieną akimirką, arba gyve- 
na ilgiau, nei gebame suskaičiuoti, ilgiau, nei kinų dinastijos ir 
Tvano laikas. Pasauliai, kur visi judesiai ir jų atgarsiai trunka 
ne valandas ir minutes, o tūkstantmečius, ir kiti, kur planetos 
gimsta ir miršta akies mirksniu. 

„Argi nebuvo, ir visai čia pat, vietos, kurioje laikas yra vakar? 

Gal jis jau atsidūrė viename iš tų pasaulių, kur nuo tos aki- 
mirkos, kai vandens atomas pradėjo ardyti mirusio koralo pa- 
viršių, O šis pradėjo po truputį dūlėti, praėjo tiek pat metų, 
kiek jų praėjo nuo Adomo gimimo iki Išganymo. Ir argi jis ne- 
patiria savo meilės kaip tik tuo laiku, kai ir Lelija, ir Ugnias- 
palvė Balandė tapo kažkuo, kam užvaldyti jis turi amžių nuo- 
bodulį? Argi nesiruošia jis gyventi begalinėje ateityje? 


Tokie apmąstymai sukosi galvoje jauno bajoro, ką tik atra- 
dusio koralų pasaulį... Ir kas žino, kokias išvadas jis būtų pa- 
daręs, turėdamas tikro filosofo prigimtį. Bet Robertas buvo 
ne filosofas, o tik nelaimingas įsimylėjėlis, grįžęs iš dar nepa- 
vykusios kelionės į Salą, kuri slėpėsi šaltose vakarykštės die- 
nos miglose. 

Tačiau jis buvo toks meilužis, kuris, nors ir išėjęs mokslus 
Paryžiuje, dar nepamiršo savo gyvenimo kaime. Todėl padarė 
išvadą, kad laiką, apie kurį galvojo, galima tampyti tūkstan- 
čiais būdų, panašiai kaip tešlą iš miltų su kiaušiniais, kaip matė 
darant moteris Grivoje. Nežinau, kodėl Robertui kilo toks pa- 
lyginimas - gal taip intensyviai mąstydamas jis praalko, arba, 
irgi įbaugintas amžinos visų tų begalybių tylos, panoro grįžti 
namo, į gimtąją virtuvę. O čia jau nedaug tereikėjo, kad prisi- 
mintų kitus skanėstus. 

Taigi buvo ten pyragų, kimštų paukšteliais, zuikeliais ir faza- 
nais, lyg patvirtinančių, kad gali egzistuoti daug pasaulių, vie- 
nas greta kito, arba vienas kito viduje. Motina gamindavo ir 
tortus, kuriuos vadino vokiškais, kur vaisių sluoksniai kaitalio- 
josi su sviesto, cukraus ir cinamono tarpsluoksniais. O šie kyš- 
telėjo jai mintį apie sūrų tortą, kur tarp tešlos sluoksnių galėjai 
rasti kumpio, kietai virtų kiaušinių ar daržovių. Tie prisimini- - 
mai paskatino Robertą įsivaizduoti, kad pasaulis galėtų būti 
skarda, kur tuo pat metu kepa įvairios istorijos, kiekviena tu- 

rinti savo laiką, galbūt visos su vienais ir tais pačiais veikėjais. 
Ir lygiai kaip apačioje esantys kiaušiniai, atskirti tešlos sluoks- 
nio, nieko nežino apie savo giminaičius ar apie kumpį, esan- 
čius viršuje, taip ir viename pasaulio sluoksnyje esantis vienas 
Robertas nežino, ką kitur veikia kitas. 

Sutinku, ne visai tinkamas būdas mąstyti, o dar pilvu. Tačiau 
akivaizdu, kad jis jau tvirtai žinojo, ką siekia įrodyti: tą pat aki- 
mirką daug įvairių robertų gal veikia visai ką kita, o gal ir kitaip 
pasivadinę. 

Gal net pasivadinę Ferante? Gal tuomet tai, ką jis manė esant 
savo sukurta istorija apie brolį priešą, buvo miglotas suvoki- 
mas pasaulio, kuriame jam, Robertui, nutinka kiti nuotykiai, 
nei tas, kurį patiria šitame laike ir šitame pasaulyje? 

Liaukis, kalbėjo, aišku, tu būtum norėjęs patirti tai, ką paty- 
rė Ferantė, kai „Iweede Daphne“ pakėlė bures. Tai, Žinia, to- 
dėl, kad egzistuoja mintys, kaip sakė Sen Savenas, apie kurias 
visai negalvoji, kurios užgauna širdį, nors toji (o juo labiau pro- 
tas) visai šito nepastebi; ir neišvengiama, kad kai kurios iš tų 
minčių — dažnai esančios ne kas kita, kaip migloti troškimai, ir 
netgi ne tokie jau migloti - patenka į pasaulį Romano, kurį 
tariesi sukūręs, kad galėtum perteikti kitų mintis... Bet aš esu 
aš, o Ferantė yra Ferantė, ir dabar sau tai įrodysiu priversda- 
mas jį patirti nuotykius, kurie man niekada nebūtų nutikę, o jei 
jie ir vyksta kokiame nors pasaulyje, tai tik Vaizduotės, kuris 
nėra lygiagretus su jokiu kitu. 

Ir, užmiršęs koralus, visą naktį mėgavosi kurdamas nuotykį, 
kuris dar kartą turėjo suteikti jam patį skausmingiausią malo- 
numą, pačią saldžiausią kančią. 

Ferantė papasakojo Lelijai, dabar jau pasiruošusiai įtikėti kiek- 
vienu melu, kurį ištars šios mylimos lūpos, beveik tikrą istoriją, 
tik pristatydamas save kaip Robertą, o Robertą - kaip save, 
įtikino ją paaukoti visas atsivežtas brangenybes, kad galėtų su- 
rasti tą uzurpatorių ir atimti iš jo Valstybės likimui didžiai svar- 
bius dokumentus, kuriuos tas iš jo buvo pagrobęs ir kuriuos 
grąžindamas pelnytų Kardinolo atleidimą. 

Atsiplėšusi nuo Prancūzijos krantų, „Iwede Daphne“ pir- 
miausia sustojo Amsterdame. Ten Ferantė, kaip dera dvigu- 
bam šnipui, rado žmogų, galėjusį jam papasakoti apie laivą, 
pavadintą „Amariliu“. Nežinia, ką sužinojo, bet po keleto die- 
nų jau atsidūrė Londone ieškodamas kažkokio žmogaus. O tas 
žmogus, kurio ieškojo, tegalėjo būti toks pat klastūnas kaip ir 
jis pats — pasiruošęs išduoti tuos, kuriems dirbo. 

Ir štai Ferantė, gavęs iš Lelijos nepaprasto tyrumo deiman- 
tą, naktį eina į vieną lūšną, kur jį pasitinka neaiškios lyties bū- 
tybė, gal turkams tarnavęs/ėunuchasį lygiu be plaukelio veidu 
ir tokia maža burna, kad galėjai sakyti, jog šypsosi vien surauk- 
damas nosį. 

Kambarys, kuriame jis glaudėsi, buvo pajuodęs nuo smal- 
kių, kylančių iš lėtai degančios kaulų krūvos. Viename kampe 
už kojų kabojo nuogas lavonas, kuriam iš burnos į žalvarinį 
indą tekėjo dilgėlių spalvos skystis. 

Eunuchas Ferantėje įžvelgė artimą nusikaltėlio sielą. Išklau- 
sė prašymą, pamatė deimantą - ir išdavė savo šeimininkus. Nu- 
vedė jį į kitą kambarį, primenantį vaistinę, pilną indų su žemė- 
mis, stiklu, alavu, variu. Ten stovėjo visos medžiagos, kurių dė- 
ka kiekvienas galėjo atrodyti kitoks, nei iš tikrųjų buvo - senos 
raganos tapti jaunomis gražuolėmis, sukčiai pakeisti savo iš- 
vaizdą: dažai veidui, raminamieji vaistai, šakotosios plėnūnės 
šaknys, Artemisia dracunculus žievė, ir kitokių medžiagų, švel- 
ninančių odą, pagamintų iš laukinio ožiuko kaulų smegenų ir 
apskritalapio sausmedžio syvų. Jis turėjo plaukus šviesinančių 
tepalų iš akmeninio ąžuolo, rugių, marrubbius, salietros, alūno 
ir kraujažolės; o kūno spalvai pakeisti — iš karvės, lokio, asilo, 
kupranugario, žalčio, triušio, banginio, baublio, danieliaus, lau- 
kinės katės arba ūdros. O štai aliejai veidui — iš rytietiško bal- 
zamo, citrinos, pušies sėklų, guobos, lubinų, vikių ir žaliųjų Žir- 
nelių, ir dar viena lentyna su šlapimo pūslėmis, kurios nuodė- 
mingąsias paverčiančios nekaltomis mergaitėmis. Tam, kuris 
norėtų ką apipinti meilės tinklais, buvo gyvačių liežuvių, put- 
pelių galvų, asilų smegenų, maurų pupų, opšraus kojų, erelio 
lizdo akmenų, lajaus širdžių, pervertų sulūžinėjusiomis adato- 
mis, ir kitokių daiktų iš purvo ir švino, bjaurių pažiūrėti. 

Kambario viduryje stovėjo stalas, o ant jo - kruvinu skuduru 
uždengtas dubuo, į kurį eunuchas mostelėjo jam lyg sąmoksli- 
ninkas. Ferantė nesuprato, ir šis pasakė, kad jis pataikė stačiai 
pas tą, kurio jam reikia. Tikrai, eunuchas buvo ne kas kitas, 
kaip tas, kuris sužalojo daktaro Berdo šunį ir kiekvieną dieną 
sutartą valandą, mirkydamas vitriolyje gyvūno krauju permir- 
kusį skudurą, arba priartindamas jį prie ugnies, perduodavo į 
„Amarilį“ Berdo laukiamus ženklus. 

Eunuchas papasakojo viską apie Berdo kelionę ir uostus, į 
kuriuos šis tikrai turįs užsukti. Ferantė, kuris apie ilgumų ieš- 
kojimus žinojo mažai arba nieko, negalėjo suvokti, kad Maza- 
rinas pasiuntė Robertą į tą laivą vien tam, kad atskleistų tai, 

kas jam jau dabar atrodė akivaizdu, todėl padarė išvadą, kad 
tikroji Roberto užduotis buvo pranešti Kardinolui, kur yra Sa- 
liamono salos. 

Jo galva, „Iweede Daphne“ buvo greitesnė už „Amarilį“, jis 
tikėjo savo sėkme ir manė lengvai pajėgsiąs pavyti Berdo laivą, 
o kai šis priplauks Salas, netikėtai užklupti išsilaipinusią sausu- 
mon įgulą, visus išžudyti (kartu ir Robertą), o paskui savo nuo- 
žiūra naudotis ta žeme kaip vienintelis jos atradėjas. 

Eunuchas patarė jam, kaip turėtų plaukti, kad nepasiklystų: 
tereikėjo sužaloti dar vieną šunį, o jis kiekvieną dieną veiktų 
paimtą iš jo kraują, kaip tai darė su šunimi iš „Amarilio“, ir 
Ferantė kasdien gautų tas pačias žinias, kurias gauna daktaras 
Berdas. 

Išplaukiu nedelsiant, tarė Ferantė, o į ano pastabą, kad rei- 
kėtų susirasti šunį, atšovė: „Laive turiu geriau už šunį“. Jis pa- 
lydėjo eunuchą į laivą, surado tarp įgulos vieną kirpėją, mo- 
kantį nuleisti kraują ir panašių dalykų. 

— Kapitone, - tarė šis, išsisukęs nuo mažiausia šimto jo lauku- 
sių kartuvių, — plėšikaudamas jūrose savo draugams piratams 
esu nupjovęs daugiau rankų ir kojų, nei nugalabijęs priešų! 

Nusileidęs į triumą, Ferantė prirakino Biskara prie dviejų 
kryžmai sutvirtintų sijų, o paskui pats ašmenimis giliai jam per- 
rėžė šoną. Kol Biskara kaukė iš skausmo, eunuchas sumirkė 
skudurą tekančiu krauju ir įsidėjo jį į maišelį. Tuomet paaiški- 
no kirpėjui, kaip privalės per visą kelionę laikyti atvirą žaizdą, 
kad sužeistasis nemirtų, tačiau ir žaizda neužgytų. 

Įvykdęs šį naują nusikaltimą, Ferantė įsakė pakelti bures ir 
plaukti į Saliamono salas. 


Papasakojęs šį savo romano skyrių, Robertas pajuto pasidygėji- 
mą, jautėsi pavargęs ir prislėgtas tokios gausybės blogų darbų. 

Nebenorėjo galvoti, kas įvyko toliau, jau verčiau melsti Gam- 
tą, kad ši, kaip motina, kuri migdydama vaiką apgaubia lopšį 

skraiste, sukurdama jam mažąją naktį, išskleistų virš planetos 
didžiąją nakties skraistę. Prašyti, kad naktis, viską paslėpdama 
nuo jo akių, kviestų jas užsimerkti; kad kartu su tamsa stotų 
tyla; ir, kaip pasirodžius saulei, liūtai, lokiai ir vilkai (kurie, kaip 
vagys ir žudikai, nekenčia šviesos) lekia slėptis į savo urvus, kur 
jų laukia saugus guolis, taip, priešingai, saulei slepiantis už ho- 
rizonto vakaruose, pasitrauktų visa minčių maišatis. Kad mi- 
rus šviesai mirtų jame ir tos šviesa gyvos dvasios, ir rastųsi ra- 
mybė ir tyla. 

Užpūtus žiburį, jo rankas apšvietė tik mėnulio šviesos pluoš- 
tas, prasiskverbęs iš lauko. Iš skrandžio migla pakilo tiesiai į 
smegenis, ir, nusileidusi ant vokų, juos užspaudė, kad dvasia 
neberegėtų jokių daiktų, kurie ją blaško. Užmigo ne tik jo akys 
ir ausys, O kartu rankos ir kojos — išskyrus širdį, kuri niekada 
nesiilsi. 

Ar ir siela užmiega? Aiman, ne, ji budi, tik pasitraukia už už- 
dangos ir vaidina spektaklį: vaiduokliai pokštininkai išeina į sce- 
ną ir vaidina komediją, bet taip, lyg pasirodytų girtų ar pamišu- 
sių artistų trupė — tokios iškreiptos atrodo figūros, keisti apda- 
rai, nepadorūs judesiai, netinkamos scenos ir nešvankios kalbos. 

Panašiai, jei šimtakojį sukapotum į daug dalių: jos laisvai ju- 
dėtų kiekviena sau, nes, išskyrus pirmąją, tą, kuri su galva, ki- 
tos nieko nemato, ir kiekviena kaip paskiras tarakonas lekia 
ant tų jai likusių penkių ar šešių kojų, nešdama savo sielos da- 
lelę. Panašiai sapnuose iš gėlės stiebelio išauga gervės kaklas 
su babuino galva, su keturiais sraigės rageliais, spjaudančiais 
ugnį, arba ant senio smakro vietoje barzdos suveši povo uode- 
ga; o kito rankos atrodo lyg susiviję vynuogienojai, akys - žibu- 
riai kriauklelėse, o vietoje nosies - dūdelė... 

Tačiau ir miegodamas Robertas sapnavo Ferantės kelionę, 
tik regėjo ją taip, kaip sapnuose įprasta. 

Galėčiau tarti, tai buvo pranašiškas sapnas. Atrodytų, kad 
Robertas po savo meditacijų apie begalinius pasaulius norėjo 

ne toliau kurti Romanų Šalyje vykstančią istoriją, o tikrą istori- 
ją, kuri vyktų tikroje šalyje, kur ir jis gyveno, bet taip, kaip Sala 
buvo ką tik praėjusiame laike, jo istorija vyktų netolimoje atei- 
tyje, kur jis galėtų džiaugtis platesnėmis erdvėmis už tas, kurias 
jam nubrėžė sudužėlio likimas. 

Sugalvojęs istoriją su būtent tokiu Ferante, lyg Vėliavininku 
iš „Ecatommiti“, kurį pagimdė šiojo apmaudas dėl niekada ne- 
patirtos skriaudos, dabar, nebepakęsdamas Kito greta savosios 
Lelijos, siekė užimti jo vietą ir, išdrįsdamas surašyti savo slap- 
tąsias mintis, aiškiai pripažino, kad Ferantė yra jis pats. 

Dabar jau tikras, kad galima gyventi begaliniame;paralaksų, 
pasaulyje, nors buvo nutaręs būti akimi, be skrupulų stebinčia 
Ferantės veiksmus Romanų Šalyje ar praeityje, kuri kitados pri- 
klausė ir jam (nors toji praeitis tik vos šmėstelėjo pro jį, kad jis 
jos nė nepastebėjo, apibrėždama jo dabartį), dabar jis, Rober- 
tas, tapo Ferantės akimi. Norėjo kartu su priešininku patirti 
tai, kas likimo turėjo būti lemta jam pačiam. 


Taigi laivas plaukė, vagodamas vandeningus laukus, o pira- 
tai buvo paklusnūs. Jie saugojo dviejų mylimųjų kelionę ir sma- 
ginosi tik dairydamiesi jūros pabaisų - netoli Amerikos krantų 
jie pamatė Tritoną. Kadangi šis buvo išlindęs iš vandens, galė- 
jai įžiūrėti jo kūną, sakytum Žmogaus, tik rankos pagal jį buvo 
per trumpos: plaštakos didžiulės, plaukai žili ir tankūs, o barz- 

„da krito ant krūtinės. Akys didelės, o oda grublėta. Prisiarti- 
nus, jis atrodė nuolankus ir kone pats įplaukė į tinklą. Bet vos 
tik pajuto, kad jį traukia į laivą, ir dar nespėjus jo ištraukti iš 
vandens virš bambos, kad pasimatytų, ar turi žuvies uodegą, jis 
vienu mostu sutraukė tinklą ir pranyko: Vėliau jį matė kaiti- 
nantis saulėje ant uolos, bet vis slepiant apatinę kūno dalį. Žiū- 
rėdamas į laivą, judino rankas, lyg plotų. 

Įplaukę į Ramųjį vandenyną, išsilaipino saloje, kur liūtai bu- 
vo juodi, vištos apaugusios vilna, medžiai žydėjo tik naktimis, 

žuvys buvo sparnuotos, o paukščiai žvynuoti, akmenys plaukė, 
o medis skendo, puošnūs drugeliai skraidė naktimis, o vanduo 
svaigino lyg vynas. | 

Kitoje saloje pamatė rūmus, pastatytus iš supuvusio medžio, 
nudažytus bjauriomis pažiūrėti spalvomis. Įėję vidun, atsidūrė 
varno plunksnomis nusagstytoje salėje. Kiekvienoje sienoje ma- 
tėsi nišos, kuriose vietoje akmeninių biustų stovėjo žmogeliai 
sumenkusiais veidais, per gamtos klaidą gimę be kojų. 

Purviniausiame soste sėdėjo karalius, rankos mostu pradė- 
jęs į akmenines plokštes gergždžiančių plaktukų ir grąžtų, į por- 
celiano lėkštes džeržgančių peilių koncertą, su kurio garsais 
pasirodė šeši vyrai, vien kaulai ir oda, atgrasūs dėl savo įkypų 
žvilgsnių. 

Prieš juos išdygo moterys, tokios storos, kad storesnių nega- 
lėjai nė įsivaizduoti; nusilenkusios savo partneriams, pradėjo 
šokį, dar labiau paryškinusį visą jų luošybę ir darkumą. Paskui 
įpuolė šeši fanfaronai, tarytum gimę iš vienų įsčių, su tokiomis 
didelėmis nosimis ir burnomis ir tokių sukumpusių pečių, kad 
labiau nei Žmones priminė gamtos išdaigas. 

Pasibaigus šokiui, dar negirdėję jų kalbant ir manydami, kad 
toje saloje kalbama kita kalba, nei ta, kurią jie moka, mūsų 
keliautojai pabandė klausti mostais - visuotine kalba, kuria ga- 
li susišnekėti ir su laukiniais. Bet vienas iš vyrų atsakė jiems 
kalba, primenančia užmirštąją Paukščių kalbą, kuri čiulbėjo ir 
treliavo, ir kurią jie suprato, lyg jis būtų prašnekęs jų kalba. 
Taip jie sužinojo, kad kaip kitur gerbiamas grožis, taip šiuose 
rūmuose vertinama tik tai, kas neįprasta. Ir tik to galį tikėtis, 
jei tęstų savo kelionę žemėse, kur viršuje yra tai, kas kitur yra 
apačioje. 

Plaukdami toliau, jie pasiekė trečiąją salą, kuri atrodė negy- 
venama, ir Ferantė su Lelija vienu du leidosi į jos gilumą. Taip 
eidami, išgirdo balsą, liepiantį jiems bėgti: toji buvo Nemato- 
mų Žmonių Sala. Tą pat akimirką daugybė jų susirinko aplin- 

kui, pirštais badančių tuodu, kurie taip begėdiškai rodėsi jų 
akims. Nes tiems žmonėms būti matomam reiškė tapti Žžiūrin- 
čiojo grobiu, prarasti savąją prigimtį ir virsti savo paties prie- 
šingybe. 

Ketvirtoje saloje sutiko vyrą įkritusiomis akimis, plonu bal- 
su, raukšlių išvagotu, bet skaisčiu veidu. Jo barzda ir plaukai 
buvo plonyčiai lyg pūkas, kūnas toks sustiręs, kad, norėdamas 
atsigręžti, turėdavo visas pasisukti. Jis pasakė gyvenąs jau tris 
šimtus keturiasdešimt metų ir jau tris kartus atsijauninęs išger- 
damas vandens iš Boro šaltinio, kuris teka kaip tik tame krašte 
ir pailgina gyvenimą, bet ne daugiau nei iki trijų šimtų ketu- 
riasdešimties metų, todėl greit jis turės mirti. Patarė keliauto- 
jams neieškoti to šaltinio: gyventi tris kartus, iš pradžių sudvigu- 
bėjant, o paskui sutrigubėjant, yra didelis vargas, nes Žmogus 
pagaliau nebesuvokia, kas esąs. Ne vien tai: tris kartus patirti 
tuos pačius skausmus yra tikra kančia, bet dar didesnė - triskart 
išgyventi tuos pat džiaugsmus. Gyvenimo džiaugsmas - suvokti, 
kad ir laimė, ir sielvartas yra trumpalaikiai, o vargas - Žinoti, 
jog galėsime mėgautis amžina palaima. 

Bet Antipodų Pasaulis gražus savo įvairove, ir nuplaukę dar 
tūkstantį mylių, rado penktą salą, kuri visa ribuliavo nuo gausy- 
bės tvenkinių; visi gyventojai klūpojo prie jų žiūrėdamiesi į save, 
manydami, kad tas, kuris savęs nemato, yra lyg miręs, ir jei tik 
atitrauktų akis nuo savo atvaizdo vandenyje, tuoj kristų negyvas. 

Paskui priplaukė šeštą salą, dar labiau į vakarus, kur visi ne- 
paliaujamai kits su kitu kalbėjo, vienas kitam kartodami, ką šis 
turėtų daryti ir kaip atrodyti, ir priešingai. Tos salos gyventojai 
buvo gyvi tik tuomet, jei apie juos kas pasakodavo; o jei koks 
nedorėlis pasakodavo apie kitus nemalonias istorijas, privers- 
damas juos jas išgyventi, kiti liaudavosi apie jį kalbėję, ir jis 
"mirdavo. 

Jų rūpestis buvo kiekvienam gyventojui sugalvoti vis kitokią 
istoriją. Tikrai, jei visi būtų turėję tą pačią istoriją, niekuo vie- 

nas nuo kito nesiskirtų, nes kiekvienas mūsų yra toks, kokį su- 
kūrė gyvenimo patirtis. Štai kodėl jie sukonstravo didelį ratą, 
kurį vadino Cynosura Lucensis, - šis stovėjo didžiojoje kaimo 
aikštėje. Ratą sudarė šeši koncentriniai skrituliai, judantys nepri- 
klausomai vienas nuo kito. Pirmasis buvo padalintas į dvidešimt 
keturis skyrius, antrasis - į trisdešimt šešis, trečiasis - į keturias- 
dešimt aštuonis, ketvirtasis — į šešiasdešimt, penktasis - į septy- 
niasdešimt du ir šeštasis - į aštuoniasdešimt keturis. Atskiruo- 
se skyriuose tam tikra tvarka, kurios Ferantė su Lelija per tokį 
trumpą laiką negebėjo perprasti, buvo surašyti veiksmai (eiti, 
grįžti ar mirti), jausmai (neapykanta, meilė ar šaltis), būdai — 
gera ir bloga, liūdna ir linksma, vieta ir laikas - savo namuose 
ar ateinantį mėnesį. 

Sukant skritulius, susidėdavo tokios istorijos, kaip „vakar jis 
ėjo namo ir sutiko savo priešą, kuris kentėjo, ir jam padėjo“, 
arba „jis pamatė gyvūną septyniomis galvomis ir jį nudėjo“. Gy- 
ventojų manymu, tos mašinos padedamas galėjai užrašyti ar 
sugalvoti septynis šimtus dvidešimt du milijonus milijonų 
skirtingų istorijų, o jų pakaktų kiekvienam gyventi dar ilgus am- 
žius. Robertui tai patiko, nes pasidaręs tokius skritulius būtų 
galėjęs kurti vis naujas istorijas, likdamas „Dafnėje“ nors de- 
šimt tūkstančių metų. 

Daug ir keisčiausių žemių Robertas būtų norėjęs atrasti, bet 
staiga panūdo perkelti tuodu įsimylėjėlius į mažiau apgyventas 
vietas, kur jie galėtų džiaugtis savo meile. 

Todėl leido jiems priplaukti septintąją nepaprasto grožio pa- 
krantę, apaugusią miškeliu, kylančiu nuo pat vandens. Perėję 
Ji, jie atsidūrė karališkame sode, kur išilgai medžiais apsodin- 
tos alėjos, kertančios gėlių lysvėmis išdabintas pievas, tryško 
daugybė fontanų. 

"Tačiau Robertas, tarytum tiedu ieškotų nuošaliausios vietos, 
o jis — naujų kančių, privedė juos prie gėlių arkos, pro kurią 
įžengė į slėnį, kur vėjelyje siūravo pelkinės nendrės, oras nuo- 

stabiai kvepėjo, o iš ežerėlio sruvo lyg skaidraus stiklo karoliu- 
kai spindinti vandens juosta. 

Jis geidavo — ir man atrodo, jog viską sumąstė tikrai tobulai, — 
kad kuplaus ąžuolo paunksnė kviestų mylimuosius į meilės puo- 
tą, kartu apjuosdamas margą lyg rytietiškas kilimas pievą links- 
mais platanais, kukliais žemuoginiais medžiais, dygiais kada- 
giais, trapiais tamariksais ir liaunomis liepomis. O kuo išdabi- 
no ją gamta, toji pasaulio dailininkė? Žibuoklėmis ir narcizais. 

Leido jiedviems užsimiršti vienas kito glėbyje, o gležnoji aguo- 
na kėlė iš gilios užmaršties savo nuo miego apsunkusią galvą, 
gerdama tuos rasotus atodūsius. Bet paskui nusprendė, kad ji 
skaisčiai nuraustų iš gėdos ir drovos, sugluminta tokio grožio. 
Taip kaip ir jis, Robertas, o reikia pasakyti, kad jam tai tiko. 


Kad nematytų to, ką darantis taip labai troško būti pamaty- 
tas, Robertas, apimtas savo morfėjiškos visažinystės, pakilo už- 
valdyti visos salos, kur fontanai jau aptarinėjo meilės stebuklą, 
kurio kūrėjais taip troško būti. 

Jie buvo kaip kolonos, taurės ir vazos, trykštančios tik viena 
srove — arba daugeliu iš daugybės mažų tūtelių, dar kiti lyg vai- 
nikuoti arka, pro kurios langelius sruvo vandens srautai, kurie 
krisdami atrodė lyg dvigubai verkiantis gluosnis. Dar kitas fon- 
tanas, lyg vienišas cilindras, viršūnėje prapliupdavo daugybe 
mažesnių cilindrų, šaunančių įvairiomis kryptimis, lyg būtų jis 
kazematasfar tvirtovė, ar karo laivas su šaudymo angomis - bet 
šaudantis vandens ugnimi. 

Buvo fontanų su plunksnų karūnomis, karčiais ir šalmais, tie- 
kos rūšių, kiek prakartėlėse yra Trijų karalių žvaigždžių, o ir jų 
uodegas bei kibirkštis norėjo atkartoti. Ant vieno stovėjo ber- 
niuko statulėlė: kairiąja ranka jis laikė skėtį, iš kurio kiekvieno 


"stipino tryško po srovelę; o dešiniąja laikė savo daiktelį, ir vie- 


name inde mišo jo šlapimas su iš viršaus krintančiu vandeniu. 
Ant kito fontano kapitelio ilsėjosi žuvis, kuri atrodė lyg ką 

tik būtų prarijusi Joną, ir vanduo jai tryško iš burnos ir iš dviejų 
virš akių buvusių kiaurymių. O ant jos sėdėjo raitas amūriukas, 
laikantis trišakį. Kitas žiedo formos fontanas virš čiurkšlių lai- 
kė kamuolį; dar kitas atrodė lyg medis, kurio kiekvienas žiedas 
suko po rutuliuką, ir atrodė, tarytum vandens rutulyje viena 
aplink kitą suktųsi daugybė planetų. Kitų fontanų patys žiedla- 
piai buvo iš vandens, gurgiančio pro ištisinį plyšį ant kolonos 
užkeltame rate. 

Buvo vargonų vamzdelių formos, kur orą pakeitė vanduo ir 
iš kurių sklido ne garsai, o takūs atodūsiai, bet buvo ir kande- 
liabro formos, kur vanduo pakeitė ugnį, o atraminės kolonos 
viršuje Žibančios liepsnelės nušvietė iš visur virstančias putas. 

Dar kitas fontanas atrodė lyg povas, su kuodu ant galvos ir 
plačiai išskleista uodega, o dangus ją dažė spalvomis. Jau ne- 
minint tų, kurie priminė perukų laikiklius, pasipuošusius 
šniokščiančiais plaukais. Dar kitame šerkšnu pražydo saulėg- 
rąža. Kitas fontanas atrodė lyg meistriškai iškaltas saulės vei- 
das, su dantukais pakraščiuose, tik šitas dangaus kūnas sklei- 
dė ne šilumą, o vėsą. 

Viename fontane sukosi cilindras, iš kurio graižtvinių grio- 
velių tryško vanduo. Buvo fontanų kaip liūto ar tigro nasrai, 
grifo Žiotys, žalčio liežuvis, o net ir kaip moteris, verkianti ir 
akimis, ir krūtimis. Ir nesiliaujantis faunų liaukojimas, spar- 
nuotų būtybių riaugėjimas, gulbių švirkštimas, Nilo dramblių 
trimitavimas, alebastro amforų tekėjimas, gausybės ragų krau- 
javimas. | 

Regėjimai, kurie Robertui - pagalvojus - buvo kaip nuo vil- 
ko ant meškos užšokus. 

Tuo metu slėnyje jau pasisotinę mylimieji ištiesę ranką galė- 
jo lengvai pasiekti lapoto vynuogienojo lobyno dovaną, ir fig- 
medis, lyg sugraudintas tokios švelnios vogčiomis pamatytos 
sąjungos, pasruvo medaus ašaromis, o migdolo riešute, kuris 
visas sužibo žiedais, burkavo Ugniaspalvė Balandė... 

Kol pagaliau Robertas pabudo, išpiltas prakaito. 

— Kodėl, - tarė sau. - Juk aš pasidaviau pagundai apsimesti 
Ferante, bet dabar suprantu, jog tai Ferantė apsimetė manimi, 
ir kol aš čia svaičiojau, jis tikrai išgyveno tai, ką aš jam leidau 
išgyventi! 

Ir, norėdamas atvėsinti savo įniršį bei pamatyti vaizdų, ku- 
riais - bent jais - Ferantė negalėjo džiaugtis, ankstyvą rytą jis 
vėl susijuosė virve ir su Stiklo Kauke ant veido leidosi į savąjį 
koralų pasaulį. 


36. 


ŽMOGUS PRIE SLENKSČIO 


Pasiekęs rifą, Robertas dabar plaukė panardinęs veidą tarp tų 
"amžinųjų galerijų, bet negalėjo ramiai grožėtis tais gyvaisiais 
akmenimis, nes Medūza pavertė jį bejausme uola. Sapne Ro- 
bertas regėjo Lelijos žvilgsnį, glamonėjantį tą, kuris iš jo šią 
teisę buvo pagrobęs; bet jei sapne jos žvilgsniai degino jį lieps- 
nomis, dabar, prisiminus, stingdė į ledą. 

Jis troško susigrąžinti savąją Leliją, plaukė kišdamas veidą 
kuo giliau, tarytum tas susiliejimas su jūra galėtų jam įteikti 
pergalės šakelę, kurią sapne priskyrė Ferantei. Ir jam, kurio 
dvasia buvo išlavinta kurti idėjas, nebuvo sunku įsivaizduoti 
Leliją kiekvienoje to povandeninio parko vilnyje, matyti jos lū- 
pas kiekviename žiede, į kurį troško pasinerti lyg nepasotina- 
ma bitė. Skaidrioje žalumoje regėjo šydą, pirmosiomis nakti- 
mis dengusį jos veidą, ir ištiesė ranką, ketindamas tą uždangą 
nutraukti. ` , 

Apsvaigęs krimtosi, kad jo akys negali nulėkti ten, kur troš- 
ko širdis, ir tarp koralų ieškojo mylimosios apyrankės, plaukų 
tinklelio, auskarų, glamonėjusių jos ausų spenelius, puikių vė- 
rinių, puošusių jos gulbės kaklą. 

Medžioklės įkarščio pagautas, staiga susiviliojo karoliais, 
sumirgusiais plyšyje, nusiėmė kaukę, išrietė nugarą, pakėlė 
kojas ir iš visų jėgų pasispyrė į gilumą. Judesys buvo per stip- 
rus, jis norėjo nusitverti kalvelės gilumoje, ir tik akimirką prieš 


UMBERTO ECO m VAKARYKŠTĖS DIENOS SALA 405 


suspausdamas pirštus apie grublėtą akmenį pamatė tarsi atsi- 
merkiant apsnūdusią mėsingą akį. Tą pat mirksnį prisiminė 
daktaro Berdo pasakojimus apie Akmenžuvę, kuri, pasislė- 
pusi koralų grotose, savo nuodingais žvynais tykojanti kiek- 
vienos gyvos būtybės. 

Per vėlai: ranka jau palietė Ją ir stingdantis skausmas nusmel- 
kė ranką iki peties. Staigiai pasukęs juosmenį, jis tik per stebuk- 
lą neprilietė Siaubūno veidu ir krūtine, bet, mėgindamas sustab- 
dyti savo bejėgį kritimą, trenkėsi į jį kauke. Nuo smūgio ši suski- 
lo, ir vis tiek turėjo ją paleisti. Atsispyręs kojomis nuo uolų apa- 
čioje, grįžo į vandens paviršių, keletą akimirkų dar matydamas 
savo Stiklo Kaukę smengant gilyn į nežinomas gelmes. 

Dešinioji plaštaka ir visas dilbis sutino, o petys sustingo. Bai- 
minosi, kad gali netekti sąmonės. Susigraibė virvę ir lėtai, su 
dideliu vargu ėmė traukti už jos viena ranka. Užlipo kopėtėlė- 
mis beveik kaip ir tą naktį, kai čia atvyko, nė nesuprasdamas 
kaip, ir lygiai kaip tą naktį be dvasios krito ant denio. 

Tik dabar saulė jau buvo aukštai. Kalendamas dantimis, Ro- 
bertas prisiminė daktarą Berdą pasakojus, kad iš palietusiųjų 
Akmenžuvę mažai kas teišsigelbėjo, tik keletas išgyveno, ir nie- 
kas nežinojo vaisto nuo šios ligos. Miglos aptrauktomis akimis 
pamėgino patyrinėti savo žaizdą: tebuvo įbrėžimas, bet pakan- 
kamas, kad mirtini nuodai patektų į kraują. Jis nualpo. 

Atsipeikėjo karščiuodamas, jausdamas nepakeliamą trošku- 
Iį. Suprato, kad šitoje laivo dalyje, toli nuo maisto ir vandens 
atsargų, ilgai neišgyvens. Nušliaužė į triumą, iki pat maisto po- 
dėlio ir paukščių aptvaro. Godžiai išgėrė vandens iš statinaitės, 
bet pajuto, kad skrandis verčiasi lauk. Vėl nualpo, paniręs vei- 
du į savo atpiltą masę. | 

Naktį, blaškomas siaubingų sapnų, dėl visų savo kančių kal- 
tino Ferantę, kuris dabar jam atrodė Akmenžuve. Kodėl norė- * 
jo jam užkirsti kelią į Salą ir pas Balandę? Ar ne dėl to leidosi 
jį persekioti? 

Matė save gulintį, žvelgianti į kitą save, sėdintį priešais prie 
krosnies, vilkintį chalatu, tyrinėjantį, ar rankos, kuriomis save 
čiuopė, ir kūnas, kurį jautė, yra tikrai jo. Jis, matydamas tą ki- 
tą, jautėsi apsirengęs ir visas degantis, nors apsirengęs buvo tas 
kitas, o jis pats buvo nuogas - ir jau negalėjo suprasti, kuris iš 
jųdviejų tikrai gyveno, o kuris tik sapnavo, manydamas, kad 
abu yra jo proto kūriniai. Bet ne jis, nes mąstė, taigi buvo. 

Kitas (katras iš jų?) staiga pakilo, tačiau tikrovę sapnais, ma- 
tyt, vertė piktoji dvasia, nes tai jau nebuvo jis, o tėvas Kaspa- 
ras. „Jūs sugrįžote!“ - sušnibždėjo Robertas, tiesdamas į jį ran- 
kas. O šis nieko neatsakė, nė nesujudėjo. Žiūrėjo į jį. Be abejo- 
nės, tai buvo tėvas Kasparas, bet atrodė, lyg jūra, prieš sugrą- 
žindama, jį aptvarkė ir atjaunino. Barzda pakirpta, veidas skais- 
tus ir gaivus, kaip tėvo Emanuelio, abitas be skylių ir dėmių. 
Paskui, vis dar sustingęs tarsi aktorius, deklamuojantis savo vaid- 
menį, tarė jam lyg patyręs oratorius nepriekaištinga kalba, niau- 
riai šypsodamasis: 

— Veltui giniesi. Dabar visas pasaulis teturi vieną tikslą, ir tas 
tikslas yra pragaras. 

Ir tęsė griausmingu balsu, lyg kalbėtų bažnyčioje iš sakyklos: 

— Taip, pragaras, apie kurį tu ir visi, kuriuos ten vedaimitrūs 
žingsniai ir pamišusios sielos, nieko neišmanote! Galvojate, kad 
pragare rasite kardus, durklus, ratus, skustuvus, sieros versmes, 
skysto švino taures, ledinius vandenis, katilus ir groteles, pjūk- 
lus ir kuokas, ylas akims badyti, reples dantims rauti, šukas šo- 
nams draskyti, grandines kaulams laužyti, kandžiojančius žvė- 
ris, badančius dyglius, smaugiančias kilpas, bausmės suolus, kry- 
žius, kablius ir kirvius? Ne! Taip, tie kankinimai siaubingi, bet 
žmogaus protas dar gali juos aprėpti, nes juk sugalvojome bron- 
zinius jaučius, geležinius krėslus ar nusmailintas nendres na- 
gams badyti... Tikėjotės, kad pragaras — tai Akmenžuvių rifas. 
Ne, pragaro kančios visai kitokios, jų nesukūrė mūsų ribotas 
protas, o amžinasis pikto ir kerštingo Dievo protas, priverstas 

atskleisti savo įsiūtį ir parodyti, kad koks yra jis didžiai gailes- 
tingas atleisdamas, toks pat didžiai teisingas yra bausdamas. 
Tos kančios turi būti tokios, kad per jas galėtume patirti skirtu- 
mą tarp savojo bejėgiškumo ir Jo visagališkumo! 

- Šitame pasaulyje, — kalbėjo toliau tas atgailos šauklys, — 
esate pratę kiekvienam blogiui rasti priešstatą, kiekvienai žaiz- 
dai - gydantį tepalą, kiekvienam nuodui - priešnuodį. Tačiau 
nemanykite, kad taip yra ir pragare. Teisybė, ten patirti nude- 
gimai nežmoniškai skausmingi, bet nėra tokio vaisto, kuris tą 
skausmą numaldytų; deginantis troškulys, bet nėra vandens, 
kuris jį atvėsintų; šuniškas alkis, bet nėra maisto, kuris jį nu- 
malšintų; nepakeliama gėda, bet nėra skraistės, kuri ją prideng- 
tų. Būtų ten bent mirtis, kuri išvaduotų iš visų vargų, mirtis, 
mirtis... Betgi visų blogiausia, ten negalite tikėtis nė šios skaus- 
mingos malonės - numirti! Ieškosite mirties, ieškosite jos vi- 
sais pavidalais, ir niekada neturėsite laimės ją rasti. Mirtie, Mir- 
tie, kur tu (eisite nepaliaujamai šaukdami), kur tas gailestinga- 
sis demonas, kurs ją mums dovanotų? Tuomet suprasite, kad 
ten kančia niekada nesibaigia! 

Čia senis nutilo, pakėlė rankas į dangų ir sušnabždėjo, lyg 
atskleisdamas siaubingą paslaptį, kurios niekas kitas neturėtų 
išgirsti: | 

— Niekada nesibaigia? Ar tai reiškia, jog kentėsime, kol ma- 
žas dagiliukas, teišgeriantis po lašelį per metus, nusausins visas 
jūras? Ilgiau. /n saecula. Kentėsime, kol medžių erkutė, tepra- 
ryjanti po kąsnelį per metus, suės visus miškus? Ilgiau. In sae- 
cula. Kentėsime, kol skruzdėlytė, tenueinanti vieną žingsnelį 
per metus, apeis visą žemę? Ilgiau. In saecula. O jei visas šis 
pasaulis būtų ištisa smėlio dykuma, o su kiekvienu amžiumi 
išnyktų po vieną smiltelę, gal mūsų kančios jau baigtųsi, kai 
pasaulyje jos nė vienos neliktų? Ne, nė tuomet. /n saecula. Tar- 
kime, pasmerktasis po milijonų amžių išspaudžia dvi ašaras, ar 
kentės jis ir tuomet, kai iš jo verksmo rasis tvanas, didesnis už 

tą, kuris kitados pražudė visą žmonių giminę? Nagi, liaukitės, 
juk mes jau ne vaikai! Aš jums sakau: in saecula, in saecula 
turės kentėti pasmerktieji, in saecula, o tai tas pat, kaip pasaky- 
ti, per amžių amžius, be pabaigos ir be skaičiaus. 

Dabar tėvo Kasparo veidas priminė į Grivą atvykdavusio kar- 
melito veidą. Jis kėlė akis į dangų, lyg ten ieškodamas malonės. 

— O argi Dievas, - kalbėjo pagailos verto atgailaujančiojo 
balšu, - argi Dievas nekenčia, žvelgdamas į jūsų kančias? Argi 
jis pagaliau nesusigraudins, nepasirodys mums, kad paguostų 
mus savo ašaromis? Aiman, kokie jūs naivūs! Dievas, deja, pa- 
sirodys, bet nė neįsivaizduojate kaip! Pakėlę akis pamatysime, 
kad Jis (tikrai turiu tai pasakyti?), pamatysime, kad Jis, mums 
tapęs Neronu, ne todėl, kad būtų neteisingas, o dėl savo griež- 
tumo, ne tik nenorės mūsų guosti ar mums padėti, ar mūsų 
pasigailėti, bet juoksis, juoksis su nesuprantamu pasimėgavi- 
mu! Ar įsivaizduojate, kaip mes imsime šėlti? Mes degame, 
sakysime, o Dievas juokiasi? Mes degame, o Dievas juokiasi? 
O, žiaurusis Dieve! Kodėl nenutrenki mūsų savo žaibais, bet 
savo juoku mus skaudini? Negailestingasai, degink mus dvigu- 
bai karštesnėmis liepsnomis, tik nesidžiauk tuo! Ak, juokas, 
kartesnis nei mūsų ašaros! Ak, džiaugsmas, skausmingesnis už 
mūsų kančias! Kodėl mūsų pragare nėra prarajų, kuriose galė- 
tume pasislėpti nuo besijuokiančio Dievo veido? Apgavo mus 
tie, kurie skelbė, kad mūsų bausmė bus žvelgti į pykčiu trykš- 
tantį Dievo veidą. Turėjo sakyti, į besijuokiančio Dievo, besi- 
juokiančio Dievo... Kad nematytume ir negirdėtume to juoko, 
mums ant galvų turėtų užgriūti kalnai ar praryti žemė. O, ne, 
turėsime regėti savo kančią, negirdėsime ir nematysime nieko, 
vien tik tai, ko trokštume nematyti ir negirdėti! 


Robertas jautė tarpulentėse supuvusio vištų lesalo kartumą, 
o lauke girdėjo klykaujant jūros paukščius, skambėjusius jam 
lyg Dievo juokas. 

.— Kodėl turėčiau kentėti pragare, - klausė, - kodėl visi jame 
turėtų kentėti? Juk Kristus mus išganė, argi neturėtų ten eiti 
tik pasmerktieji? 

Tėvas Kasparas nusijuokė lyg pasmerktųjų Dievas: 

— Kada Jis jus išganė? Ir kokioje planetoje, kokiame pasau- 
lyje manai dabar gyvenąs? 

Jis paėmė Robertą už rankos, pakėlė nuo gulto ir nutempė 
„Dafnės“ labirintais, nors jam skaudėjo pilvą, o galvoje tiksėjo 
begalė švytuoklinių laikrodžių. Laikrodžiai, pagalvojo, laikas, 
mirtis... | 

Kasparas nutempė jį į kažkokį užkaborį, kurio dar nebuvo 
atradęs, baltomis sienomis, kur stovėjo uždaras katafalkas, o 
viename jo šone švietė apvali akis. Priešais ją apačioje pritaisy- 
tame mediniame griovelyje buvo įtvirtinta lentelė su išpjauto- 
mis tokio pat dydžio kiaurymėmis, į kurias įstatyti iš pažiūros 
matiniai stiklai. Stumdydamas lentelę, galėjai sutapatinti šios 
kiaurymes su dėžės akimi. Robertas prisiminė Provanse matęs 
mažesnį tokį aparatą, kuris, kaip girdėjo kalbant, galėjo per 
šešėlius atgaivinti šviesą. 

Kasparas atvėrė vieną dėžės šoną, parodydamas ant trikojo 
stovintį didelį žibintą, kur kitoje nei snapelis pusėje vietoj ranke- 
nėlės buvo apvalus išgaubtas veidrodis. Uždegus dagtį, veidro- 
dis kreipė šviesos spindulius į tam tikrą vamzdį, tarytum nedide- 
l; žiūroną, kurio paskutinysis lęšis ir buvo išorinė akis. Pro ją (vos 
tik Kasparas uždarė dėžę) ir pro stiklą lentelėje jis išplito į kūgio 
formos šviesos pluoštą, o ant sienos sumirgėjo spalvingi paveiks- 
lėliai, tokie gyvi ir tikslūs, kad Robertui pasirodė lyg judėtų. 

Pirmasis paveikslas buvo jūroje prie uolos prirakintas vyras 
demono veidu, čaižomas bangų. Nuo to vaizdo Robertas nepa- 
jėgė atplėšti akių, šis susiliejo su paskesniais (stumdydamas len- 
telę, Kasparas keitė juos vieną po kito), jie visi susiplakė į vie- 
ną, — sapnas sapne, — ir jis jau nebepajėgė atskirti to, ką girdė- 
jo, nuo to, ką matė. 

Prie uolos artėjo laivas, Robertas atpažino „Tweede Daph- 
ne“; iš jo išlipo Ferantė, pasiruošęs išlaisvinti pasmerktąjį. Vis- 
kas tapo aišku. Pakeliui Ferantė priplaukė atvirame vandeny- 
ne įkalintą Judą, kad ten atgailautų savo išdavystę, - taip tvirti- 
no legenda. 

— Dėkui, - tarė Judas Ferantei, bet Robertas tą balsą tikrai 
girdėjo iš Kasparo lūpų. - Esu čia prirakintas nuo šiandien de- 
vintos valandos, ir tikėjausi išpirkti savo kaltę... Dėkui tau, bro- 
lau... 

— Esi čia tik dieną, o gal net dar trumpiau? - paklausė Fe- 
rantė. — Bet juk tu nusidėjai trisdešimt trečiaisiais metais nuo 
mūsų Viešpaties gimimo, dabar bus jau prieš tūkstantį šešis šim- 
tus ir dešimt metų... 

— O, naivusis žmogau, - atsakė jam Judas, - tikrai, praėjo jau 
tūkstantis šeši šimtai ir dešimt jūsų metų, kai aš prirakintas prie 
šios uolos, bet dar nė dienos mano laiko. Tu nežinai, kad įplau- 
kęs į jūrą, skalaujančią šios salos krantus, patenki į kitą pasau- 
l}, esantį greta ir viduje jūsiškio, ir saulė čia sukasi aplink žemę 
tarsi vėžlys, sulig kiekvienu žingsniu judantis vis lėčiau. Todėl 
šitame mano pasaulyje iš pradžių mano diena truko dvi jūsų 
dienas, paskui — tris, ir taip kaskart vis ilgiau, iki pat šios aki- 
mirkos, kai, praėjus tūkstančiui šešiems šimtams dešimčiai jū- 
sų metų, aš vis dar gyvenu devintąją savo dienos valandą. Greit 
laikas dar labiau sulėtės, paskui - dar labiau, ir aš visada gy- 
vensiu trisdešimt trečiųjų metų devintąją valandą nuo Betlie- 
jaus nakties... 

— Kodėl? - paklausė Ferantė. 

— Todėl, kad Dievo valia mano bausmė yra amžinai gyventi 
Didįjį penktadienį ir kiekvieną dieną regėti kančią Žmogaus, 
kurį išdaviau. Pirmąją mano bausmės dieną, kai kitiems žmo- 
nems jau atėjo saulėlydis, paskui naktis, o paskui išaušo šešta- 
dieno rytas, man tepraslinko penktadienio devintosios valan- 
dos minutės atomo atomas. Vėliau saulė ėmė dar lėčiau suktis, 

ir.kai Kristus jums prisikėlė, aš tebuvau per žingsnį nuo tos 
valandos. O dabar, kai jums jau praslinko amžių amžiai, aš nuo 
tos akimirkos esu tik per laiko smilti... 

— Bet juk tavoji saulė juda, ir ateis diena, gal praslinkus de- 
šimčiai tūkstančių ar daugiau metų, kai ir tau išauš tavasis šeš- 
tadienis. 

— Taip, bet tai bus dar blogiau. Išsivaduosiu iš skaistyklos, 
kad patekčiau į pragarą. Skausmas dėl mirties, kurios kaltinin- 
kas esu, niekada nenumalšs, o jau būsiu praradęs man dar li- 
kusią galimybę, kad tai, kas įvyko, nebūtų įvykę. 

— Kaip įmanoma? 

— Nežinai, kad netoli nuo čia eina antipodų dienovidinis. Ana- 
pus jo ir mano, ir tavo pasaulyje yra vakarykštė diena. Jei aš, 
dabar jau laisvas, galėčiau peržengti tą ribą, atsidurčiau Di- 
džiajame ketvirtadienyje, nes tas gobtuvas, kurį matai man už 
nugaros, yra manosios saulės saitas, todėl ji priversta visur sek- 
ti paskui tarsi šešėlis, o dėl jos, kur benueičiau, visur bus mana- 
sis laikas. Todėl galėčiau tą ilgiausiąjį ketvirtadienį keliauti į 
Jeruzalę ir atvykti ten pirmiau už savo išdavystę. Taip išgelbė- 
čiau savo Mokytoją nuo Jo lemties. 

— Bet jei užkirstum kelią Kančiai, Išganymas niekada neatei- 
tų, o pasaulis dar ir šiandien skendėtų pirmapradėje nuodė- 
mėje, - paprieštaravo Ferantė. 

— Oj, - sušuko verkdamas Judas, - aš galvoju tik apie save! 
Ką tuomet man daryti? Jei liks padaryta tai, ką padariau, - 
liksiu prakeiktas. Jei atitaisysiu savo paklydimą, sutrukdysiu 
Dievo planą ir būsiu nubaustas prakeikimu. Gal jau nuo pat 
pradžios parašyta, kad esu pasmerktas būti prakeiktas? 


Su Judo verksmu užgeso ir vaizdų seka, nes žibinte baigėsi 
aliejus. Dabar ir vėl prakalbo tėvas Kasparas, balsu, kokiu Ro- ` 
bertas niekada negirdėjo jo kalbant. Tas pro sienos plyšį prasi- 
skverbęs truputis šviesos apšvietė tik pusę jo veido, iškreipda- 

mas nosies liniją, o barzdą padalindamas pusiau, vienoje pusė- 
je — sniego baltumo, kitoje - juodos spalvos. Abi akys buvo 
įdubusios, nes ir ta apšviestoji rodėsi šešėlyje. Tik tuomet Ro- 
bertas suprato, kad ji perjuosta juodu raiščiu. 

— Kaip tik tuomet, - kalbėjo tas, kuris neabejotinai buvo Aba- 
tas de Mortis, - tą akimirką tavo brolis sugalvojo savo Proto 
šedevrą. Jei nueitų tą kelią, į kurį norėjo leistis Judas, galėtų 
užkirsti kelią Kančiai, taigi ir mūsų Išganymui. Jokio Išgany- 
mo, visi mes pirmapradės nuodėmės aukos, visų laukia praga- 
ras, tavo brolis nuodėmingas, bet lygiai kaip ir visi Žmonės, to- 
dėl išteisintas. 

— Kaip jis būtų galėjęs, kaip galėtų, kaip galėjo? — klausė 
Robertas. 

— O, - siaubingai džiūgaudamas nusišypsojo abatas, - ne- 
daug tereikėjo. Tik apgauti ir patį Aukščiausiąjį, kuris nė nejsi- 
vaizduoja persirengusios tiesos. Tereikėjo nužudyti Judą, ką tuč- 
tuojau padariau ten pat prie uolos, apsisiausti jo škaplierių, 
pirmam savo laivu pasiekti priešingą Salos pakrantę, pakeitus 
pavidalą atsirasti čia ir sutrukdyti tau išmokti plaukti, kad nie- 
kaip negalėtum anksčiau už mane joje atsidurti, kartu priversti 
tave statyti povandeninį varpą, kad pirmas pasiekčiau Salą. 

Norėdamas parodyti škaplierių, kalbėdamas jis lėtai nusivil- 
ko abitą, stodamas pirato rūbais, paskui palengva nusiplėšė 
barzdą, nusitraukė peruką, ir Robertui pasirodė, lyg žiūrėtų į 
veidrodį. 

— Ferantė! — sušuko Robertas. 

— Asmeniškai, brangusis brolau. Kol tu kapsteisi vandenyje 
lyg šuo ar varlė, aš priešingoje Salos pakrantėje suradau savo 
laivą, visą savo ilgą ketvirtadienį keliavau į Jeruzalę, radau 
kitą Judą, kuris jau ruošėsi išduoti, pakoriau jį ant figmedžio, 
sutrukdydamas perduoti Žmogaus Sūnų Tamsybių Vaikams, 
su man ištikimaisiais įslinkau į Alyvmedžių Sodą ir pagrobiau 
mūsų Viešpatį, kad negalėtų Jis žengti Kryžiaus keliu! Ir da- 

bar tu, aš, visi mes gyvename pasaulyje, kuris niekada nebuvo 
išganytas! 

— O Kristus, kur dabar Kristus? 

— Tai tu nežinai, kad dar senuosiuose raštuose parašyta, jog 
yra ugnies raudonumo Balandžių, nes Viešpats, prieš Jį nukry- 
žiuojant, vilkėjo purpurinę tuniką? Dar nesupratai? Jau tūks- 
tantį šešis šimtus dešimt metų Kristus įkalintas šitoje Saloje, iš 
kur vis bando pabėgti apsimetęs Ugniaspalve Balande, bet jis 
negali iš jos ištrūkti, nes Maltiečių Observatorijoje aš palikau 
Judo škaplierių, todėl ten yra vis ta pati diena, ir visada taip 
bus. Dabar man teliko nužudyti tave ir laisvai gyventi pasauly- 
je, kuriame nėra sąžinės graužaties, visų laukia pragaras, ku- 
riame aš, atėjus laikui, būsiu sutiktas kaip naujasis Liuciferis! 

Ir, artindamasis prie Roberto, išsitraukė durklą, kad įvykdy- 
tų paskutinį savo nusikaltimą. 

— Ne, - sušuko Robertas, - aš tau neleisiu! Aš nužudysiu 
tave ir išvaduosiu Kristų. Dar moku valdyti kardą, o tavęs ma- 
no tėvas neišmokė slaptųjų kirčių! 

— Turėjau tik vieną tėvą ir vieną motiną, kvaily, - tarė Feran- 
tė liūdnai šypsodamasis. - Tu mokei mane vien neapykantos. 
Manai padaręs man malonę sukurdamas mane tik tam, kad 
tavojoje Romanų Šalyje įkūnyčiau Bjaurastį? Kol tu būsi gy- 
vas, kol versi mane galvoti tai, ką už mane esi sugalvojęs, tol 
nesiliausiu savęs niekinęs. Taigi, ar tu mane nužudysi, ar aš ta- 
ve nužudysiu, galas vienodas. Eime. 

— Brolau, atleisk, - verkdamas sušuko Robertas. — Taip, ei- 
me, teisinga, kad vienas iš mūsų turi mirti. 

Ko troško Robertas? Numirti, išlaisvinti Ferantę, jį nužudy- 
damas? Neleisti Ferantei sutrukdyti Išganymo? Niekada to ne- 
sužinosime, nes ir jis pats to nežinojo. Bet tokia jau sapnų pri- 
gimtis. 

Jie užkopė į denį, Robertas pasidairė savo ginklo ir rado jį * 
(kaip prisimename) lūžusį pusiau. Sušuko, kad Dievas suteiks 
jam jėgų, o geras kovotojas gali kautis ir lūžusiu kardu. 

Abu broliai pirmą kartą stojo vienas prieš kitą, kad pradėtų 
savo paskutinį susitikimą. 

Dangus ryžosi antrinti šiai brolžudystei. Nuo rausvo debe- 
sies netikėtai tarp laivo ir dangaus nusidriekė kraujo spalvos 
šešėlis, lyg ten, aukštai, kas būtų perpjovęs gerkles Saulės ris- 
tūnams. Kilo galingas žaibų ir perkūnijos koncertas, ir pasipylė 
lietus, o dangus ir jūra gulė abiejų kovotojų ausis, lipdė akis, 
lediniu vandeniu čaižė rankas. 

Jie gi sukosi tarp iš visų pusių krintančių žaibų, puolė vienas 
kitą kirčiais ir dūriais, staiga traukėsi, tvėrėsi lynų, kone skrai- 
dė vengdami dūrių, plūdo kits kitą, kiekvieną puolimą lydėjo 
šauksmu, pranykstančiu tarp panašių aplink švilpiančio vėjo 
staugsmų. 

Ant toslidaus denio Robertas kovėsi už tai, kad Kristus būtų 
nukryžiuotas, ir kvietėsi pagalbon Aukščiausiąjį; Ferantė ko- 
vojo, kad Kristui netektų kentėti, ir šaukėsi jis visų velnių pa- 
galbos. 

Įsibrovėlis (kuris dabar brovėsi ir į Apvaizdos planus) kaip 
tik šaukėsi Astaroto, kai netyčia pateko į žuvėdros kirčio pin- 
kles. O gal padarė tai tyčia, norėdamas nutraukti tą nesupran- 
tamą sapną. 

Robertas apsimetė krentąs, priešininkas puolė jį, trokšda- 
mas pribaigti, o jis atsirėmė kairiąja ranka, įbesdamas kardo 
bigę į tojo krūtinę. Nors nepašoko taip vikriai kaip Sen Save- 
nas, tačiau Ferantė jau buvo per daug įsibėgėjęs ir negalėjo 
susilaikyti nepasimovęs, neužgriuvęs krūtine ašmenų likučių. 
Robertas duso nuo iš mirštančio priešo gerklės pliūptelėjusio 
kraujo. 


Burnoje juto kraujo skonį, matyt, klejodamas įsikando lie- 
žuvį. Dabar jau plūduriavo kraujyje, kuris liejosi nuo laivo iki 
pat Salos; nenorėjo plaukti pirmyn bijodamas Akmenžuvės, bet 
buvo įvykdęs tik pirmąją savo misijos dalį: Kristus laukė Salo- 

je, kad galėtų pralieti savąjį kraują, o jis liko vienintelis Jo Me- 
sijas. 

Ką dabar veikia savo sapne? Ferantės durklu suraižė vieną 
burę ilgomis juostomis, paskui jas perpynė su lynais, kilpelė- 
mis sugaudė triume guviausius iš gandrų ar gervių ir pririšo 
jiems prie kojų skraidantį kilimą, lyg šie būtų jo žirgai. 

Tuo padangių laivu pakilo lėkti dabar jau pasiekiamos že- 
mės link. Prie Maltiečių Observatorijos surado škaplierių ir jį 
sunaikino. Grąžinęs laikui erdvę, pamatė, kaip leidžiasi ant jo 
Balandė, kurią pagaliau džiaugsmo apimtas matė visoje šlovė- 
je. Ir atrodė gamtiška - ne, labiau antgamtiška —- kad dabar 
regėjo ją ne liepsnos, o balčiausios spalvos. Bet negalėjo tai 
būti balandė, nes ne tam paukščiui skirta būti Antrojo Asmens 
simboliu, gal buvo tai Dievobaimingasis Pelikanas, kaip ir dera 
Sūnui. Todėl gerai nė nematė, koks paukštis tapo jo sparnuo- 
tojo laivo tauriausia bure. 

Tik suprato, kad lekia vis aukštyn, o vaizdai mainosi prieš 
akis lyg pamišėlio regėjimai. Dabar jie skrido per visus nesu- 
skaičiuojamus ir begalinius pasaulius, užsukdami į kiekvieną 
žvaigždę, kad visuose juose beveik vienu metu išsipildytų Išga- 
nymas. 

Pirmoji pasiekta planeta buvo blyškusis mėnulis, kurio naktį 
skaidrino žemės vidurdienis. Žemė kabojo ties horizonto linija 
kaip milžiniška beribė grėsminga kukurūzų košė, kurią vis dar 
virė danguje ir kuri kone krito iš viršaus burbuliuodama karštu 
karščiuojančiu karštligišku karščiu, krečiama karštinėje burbu- 
liuojančių karštų burbulų, burbančių burbulingu burbėjimu, 
plep plep plep. Nes kai karščiuoji, pats tampi koše, ir šviesos, 
kurias matai, visos sklinda iš tavo burbuliuojančios galvos. 

O ten, mėnulyje, su Balande... 


Prisipažinsiu, nebandžiau ieškoti dermės ir panašumo į tiesą 
tame, ką iki šiol pasakojau, nes tebuvo tai slogutis vargšo, paty- 

rusio Akmenžuvės nuodų galią. Tačiau tai, ką dabar pasakysiu, 
yra nepalyginti daugiau, nei galėtume tikėtis. Roberto protas 
ar širdis, šiaip ar taip, jo vis imaginativa, sukūrė šventvagišką 
metamorfozę: mėnulyje dabar jis susitiko ne Viešpatį, o savo 
Viešpatę, Sinjorą, Leliją, pagaliau išplėštą iš Ferantės glėbio. 
Selenos ežerų pakrantėje Robertas atgavo tai, ką iš jo buvo 
atėmęs brolis ten, prie fontanų salos tvenkinių. Akimis jis bu- 
čiavo jos veidą, mėgavosi ja lūpomis, čiulpė, kandžiojo ir vėl 
kandžiojo, o jų liežuviai žaidė myluodamiesi. 


Tik tuomet Robertas atgavo sąmonę, matyt, karštis atlėgo, 
„bet nenorėjo dar pamiršti to, ką neseniai patyrė, kaip papras- 
tai būna pabudus iš sapno, kuris užvaldęs ne tik sielą, bet ir 
kūną. 

Nežinojo, ar verkti iš laimės atradus savąją meilę, ar iš siel- 
varto pavertus Šventąją Epopėją Libertiniška Komedija, - nes 
karštinė nepripažįsta Žanrų Dėsnių. 

Ta akimirka —- mąstė - tikrai nuves mane į pragarą, nes nesu 
nė kiek geresnis už Judą ar Ferantę, dar daugiau, aš pats esu 
Ferantė, ir iki šiol tik naudojausi jo piktadariškumu, kad bent 
sapne pasiekčiau tai, ko tikrovėje per savo bailumą niekada 
negalėjau padaryti. 

Gal man pavyks išvengti bausmės už savo nuodėmę, nes ne 
aš nusidėjau, o Akmenžuvė, privertusi mane sapnuoti taip, kaip 
ji to geidė. Bet jei tiek išprotėjau - ženklas, jog tikrai mirštu. Ir 
kodėl turėjau sulaukti Akmenžuvės, kad ši sukeltų man mintis 
apie mirtį, kai tokios mintys privalėtų būti pirmoji kiekvieno 
doro krikščionio priedermė. 


Kodėl niekada anksčiau nesusimąsčiau apie mirtį, nei apie 
besijuokiančio Dievo pyktį? Kodėl laikiausi savo filosofų mo- 
kymo, teigusių, kad mirtis yra natūrali būtinybė, o Dievas yra 
tas, kuris atomų netvarkai pritaikė Įstatymą, sujungusį juos į 

Kosmoso harmoniją. Argi galėjo toks Dievas, geometrijos meist- 
ras, sukurti pragaro netvarką, netgi siekdamas teisingumo, ir 
juoktis iš to visų perversmų perversmo? 

Ne, Dievas nesijuokia, kalbėjo sau Robertas. Jis paklūsta 
Įstatymui, kurį pats sukūrė, pagal kurį mūsų kūno tvarka turi 
suirti, kaip ir manasis kūnas vykstant visam tam irimui neabe- 
jotinai yra. Ir prie savo burnos matė kirminus, bet jau ne karš- 
tinės sukurtus, o tikrai išsiritusius iš vištų mėšlo, kuris šiems 
yra giminingas. 

Tuomet pasveikino tuos irimo šauklius, suprasdamas, kad tą 
virtimą klampia materija reikia priimti kaip visų kančių pabai- 
gą, pagal Gamtos ir Dangaus, kuris ją valdo, dėsnius. 

Neilgai laukti, murmėjo lyg melsdamasis. Nedaug tepraeis 
dienų, kai mano kūnas, dabar dar toks darnus, pakeis spalvą, 
nublykš lyg žirnis, o paskui pajuos nuo galvos iki kojų ir apsi- 
siaus tamsiomis liepsnomis. Tuomet pradės brinkti, o iš to pū- 
timosi rasis dvokiantys pelėsiai. Ir netrukus pilvas pradės čia 
sprogti, ten plyšti, o pro tuos plyšius išmarmės puvėsiai, O pas- 
kui pamatysime plūduriuojant ant bangų čia pusę kirmėlėtos 
akies, ten - lūpos draiskaną. Tame purve vėliau gims daugybė 
mažų muselių ir kitų gyvių, kurie įsikurs mano kraujyje ir ris 
mane gabalėlis po gabalėlio. Dalis tų būtybių išlįs iš krūtinės, 
kita su nė nežinau kokiomis gleivėmis išsiverš pro šnerves, dar 
kitos, aplipusios tais trūnėsiais, landžios pro burną pirmyn ir 
atgal, o sočiausiosios išsigargaliuos stačiai pro gerklę... „Daf- 
nė“ pamažu virs paukščių karalyste, iš Salos atnešti daigeliai 
sužels į nepereinamus brūzgynus, kurių šaknis maitins mano 
syvai, o sieks jos giliausias triumo gelmes. O kai pagaliau iš viso 
mano kūno statinio liks tik skeletas ir tie pastoliai per mėne- 
sius, metus — o gal tūkstantmečius - iš lėto virs atomų dulkė- 
mis, gyvieji eis per jas, nė nesusimąstydami, kad visas Žemės 
rutulys, jos jūros, dykumos, miškai ir slėniai yra tik gyvosios 
kapinės. 

Niekas taip nepadeda greitai pasveikti, kaip Mintys apie Ge- 
rąją Mirtį, - jos mus sutaiko su lemtimi ir nuramina. Taip kita- 
dos jam sakė karmelitas, ir tai, matyt, buvo tiesa, nes Robertas 
pasijuto alkanas ir ištroškęs. Silpnesnis nei tada, kai sapnavo, 
jog kaunasi dvikovoje, bet stipresnis nei tada, kai gulėjo prie 
paukštidės, tačiau išgerti kiaušinį jėgų pakako. Skystis malo- 
niai slydo rykle. Bet dar skanesnis buvo podėlyje rasto riešuto 
minkštimas. Taip ilgai meditavęs apie savo mirusį kūną, dabar, 
trokšdamas pasveikti, marino savo pilve gyvuosius kūnus, ku- 
riems gamta kasdien teikia gyvybės. 

Štai kodėl, be keleto karmelito pastabų, Grivoje jis negirdė- 
jo kalbant apie mirtį. Šeimai susirinkus į krūvą, beveik visada 
prie pietų ar vakarienės stalo (kai Robertas grįždavo iš savo 
klajonių po senuosius namus, kur užtrukdavo suviliotas ant že- 
mės papiltų nokti obuolių kvapo, sklindančio iš kurio nors prie- 
blandoje skendinčio kambario), kalba sukdavosi tik apie me- 
lionų skonį, javapjūtę ar būsimąjį vynuogių derlių. 

Robertas prisiminė motinos pamokymus, kaip galėtų ramiai 
ir laimingai gyventi, jei tik mokės panaudoti visas tas Dievo 
gėrybes, kuriomis jį galįs aprūpinti Grivos ūkis: „Ir nepamiršk 
apsirūpinti sūdyta jautiena, aviena ar ožkiena, veršiena ir kiau- 
liena, nes tokia mėsa ilgai išsilaiko ir daug kam panaudojama. 
Supjaustyk mėsą nemažais gabalėliais, sudėk į indą, užpilk daug 
druskos, laikyk aštuonias dienas, paskui sukabink virtuvėje ant 
šaltu oru ir pučiant šiaurės vėjui, po Švento Martyno, tuomet 
laikysis kiek tik reikės. Rugsėjo mėnesį ateina laikas apsirūpin- 
ti visai Žiemai paukštukais ir ėriukais, be to, dar kalakutais, viš- 
tomis, antimis ir panašiai. Nepaniekink nė asilo, jei susilaužo 
jis koją, iš jo mėsos gali prikimšti apvalių dešrelių, kurias reikia 
kepti, prieš tai subadžius peiliu, ir valgysi karališkai. O per Ga- 
vėnią visada turėk grybų, daržovių sriubai, riešutų, vynuogių, 

obuolių ir viso kito, ką tau siunčia Viešpats. Taip pat Gavėniai 
reikia pasiruošti šaknelių ir žolelių, kurios apvoliotos miltuose 
ir pakepintos yra skaniau už nėgę; dar gali pasidaryti Gavėnios 
virtinukų: užmaišyk tešlą iš aliejaus, miltų, rožių vandenėlio, 
šafrano ir cukraus, įpilk šlakelį malvazijos, iškočiojęs supjaus- 
tyk skritinėliais, įdarui sumaišyk trintos duonos, obuolių, gvaz- 
dikėlių ir grūstų riešutų, pabarstęs Žiupsneliu druskos iškepk 
orkaitėje ir valgysi geriau už patį priorą. Po Velykų ateis laikas 
ožiukams, šparagams, balandėliams... Paskui prasidės varškė 
ir švieži sūriai. Bet nepaniekink ir virtų žirnių ar pupelių, apvo- 
liotų miltuose ir pakeptų, kurie puikiai tinka pastatyti ant sta- 
lo... Sūnau mano, jei laikysies mūsų senolių gyvenimo būdo, 
gyvensi laimingai ir be jokio vargo...“ 

Taigi Grivoje nedaug tekalbėta apie mirtį, paskutinįjį teis- 
mą, pragarą ar rojų. Su mirtimi Robertas susidūrė Kazalėje, o 
Provanse ir Paryžiuje buvo priverstas ją apmąstyti, pasinėręs į 
dorybingas ir ištvirkėliškas diskusijas. 


Aš tikrai mirsiu, mąstė, jei ne dabar, pakirstas Akmenžuvės 
nuodų, tai vėliau, nes iš šito laivo jau niekada neištrūksiu, pra- 
radęs — kartu su Stiklo Kauke - ir galimybę saugiai pasiekti 
koralų rifą. Ko aš tikėjausi? Juk būčiau miręs, gal kiek vėliau, 
net jei nebūčiau patekęs į šitą griuveną. Atsiradau šiame gyve- 
nime žinodamas, jog turėsiu jį palikti. Kaip sakė Sen Savenas, 
kiekvienas turime savo vaidmenį, kas ilgesnį, kas trumpesnį, o 
paskui visi paliekame sceną. Daug jų mačiau nueinant, kiti ma- 
tys nueinant mane, vaidindami tą patį spektaklį tiems, kurie 
ateis po jų. 

Kita vertus, kaip ilgai manęs nebuvo ir kaip ilgai vėl nebus! 
Metų bedugnėje esu tik mažytė dalelė. Tas trumpas laiko tar- 
pas neišskirs manęs iš to nieko, kuriuo ir vėl pavirsiu. Atėjau į 
pasaulį tik tam, kad užpildyčiau tuščią sceną. Mano vaidmuo 

buvo toks menkas, kad net jei būčiau likęs užkulisiuose, visi 
sakytų, jog komedija buvo puiki. Panašiai kaip per audrą: vieni 
nuskęsta iš karto, kiti sudūžta į uolas, treti dar plūduriuoja ant 
lentos, bet ir tie neilgai. Gyvenimas gęsta savaime, kaip žvakė, 
ištirpus vaškui. Ir turėtume prie to priprasti, nes lygiai kaip ir 
žvakė, vos uždegti, pradėjome eikvoti savo atomus. 

Sutinku, kad menka išmintis žinoti tuos dalykus, svarstė Ro- 
bertas. Turime juos pažinti nuo pat savo gimimo akimirkos. 
Bet paprastai susimąstome tik apie kitų Žmonių mirtį. Taip, 
mums duota gana stiprybės, kad pakeltume kitų skausmą. Pas- 
kui ateina valanda, kai reikia galvoti apie savo mirtį, ir tuomet 
suprantame, kad negali žiūrėti tiesiai nei į saulę, nei į mirtį. 
Nebent turėjome gerų mokytojų. 

Aš jų turėjau. Kažkas man sakė, kad taip, iš tikrųjų mažai 
kas pažįsta mirtį. Paprastai pakenčiame ją iš kvailumo ar įpro- 
čio, bet ne iš pasirinkimo. Mirštama todėl, kad kito kelio nėra. 
Tik filosofas gali mąstyti apie mirtį kaip pareigą, kurią reikia 
atlikti dorai ir be baimės: kol mes dar esame, mirties nėra, o 
kai ateina mirtis, mūsų jau nebėra. Ar praleidau tiek laiko kal- 
boms apie filosofiją tam, kad dabar savo mirties nesugebėčiau 
paversti viso gyvenimo šedevru? 


Jam grįžo jėgos. Dėkojo motinai, kurios prisiminimas pri- 
vertė atitolinti mintis apie galą. Kitaip ir negalėjo pasielgti ta, 
kuri jam davė pradžią. 

Jis susimąstė apie savo gimimą, apie kurį išmanė dar ma- 
žiau, nei apie savo mirtį. Tarė, kad filosofui dera mąstyti apie 
pradžią. Filosofui lengva pateisinti mirtį: tai, kad reikės pra- 
pulti tamsoje, yra pati akivaizdžiausia tiesa pasaulyje. Filosofą 
kankina ne pabaigos natūralumas, o pradžios paslaptis. Gali- 
me nemąstyti apie po mūsų ateisiančią amžinybę, bet negali- 
me su nerimu neklausti, kas gi buvo prieš mus: materijos ar 
Dievo amžinybė? 

Štai kodėl jis atsidūrė „Dafnėje“, pagalvojo Robertas. Kad 
šioje nuošalioje, ramioje vietoje galėtų netrikdomas svarstyti 
vienintelį klausimą, kuris išlaisvina mus iš nuogąstavimų dėl 
nebūties, atverdamas būties kerus. 


37. 


PARADOKSALÜUSISVARSTYMAI APIE TAI, 
KAIP MĄSTO AKMENYS 


Kiek laiko jis sirgo? Keletą dienų, savaičių? Gal per tą laiką 
virš laivo praūžė audra? Arba jau prieš susitikimą su Akmen- 
žuve, atėjusia iš jūros ar iš jo Romano, jau nebesuvokė, kas 
dedasi aplinkui? Kada prarado tikrovės pojūtį? „Dafnė“ tapo 
visai kitokiu laivu. Denis buvo purvinas, o iš statinių perniek 
liejosi vanduo, nuplyšusios ir sudriskusios burės kabojo ant stie- 
bų lyg pro skyles pašaipiai dirsčiojančios kaukės. 

Alkani paukščiai čiepsėjo ir Robertas nuskubėjo pasirūpinti 
jais. Keletas iš jų buvo negyvi. Laimė, lietaus palaistyti augalai 
suvešėjo, o kai kurie sulindo net į narvus, ir dalis paukščių ga- 
lėjo jais penėtis, kiti tenkinosi prisiveisusiais vabzdžiais. Išlikę 
paukščiai atsivedė palikuonių, ir tą keletą kritusių pakeitė dau- 
gybė gyvųjų. | 

Sala atrodė nepakitusi, tik srovių nešama nutolo nuo Rober- 
to, nebeturėjusio nė kaukės. Žinojo, kad Akmenžuvės gina- 
mas rifas dabar tapo neįveikiamas. Robertas galėjo plaukioti, 
bet tik savo malonumui, nesiartindamas prie uolų. 

— O, kokie'iliuzoriniad yra žmonių planai, - murmėjo jis. — 
Jei žmogus tėra šešėlis, jie yra dūmai. Jei jis tik sapnas, jie — 
vaiduokliai. Jei jis tik nulis, jie - taškai. Jei žmogus tik taškas, 
jie - nuliai. 

Tiek patirta, mąstė Robertas, kad suvokčiau, jog esu niekas. 
Dar daugiau, didesnis niekas nei tuomet, kai vienišas čia pate- 


UMBERTO ECO m VAKARYKŠTĖS DIENOS SALA 423 


kau. Laivo sudužimas mane sukrėtė ir privertė grumtis dėl sa- 
vo gyvybės, dabar nebeturiu dėl ko kovoti ir su kuo grumtis. 
Esu pasmerktas ilgam poilsiui. Esu čia, kad/kontempliuočiau 
ne erdvės, o savo tuštybę, o iš jos tegali rastis nuobodulys, liū- 
desys ir neviltis. 

Netrukus neliks ne tik manęs, bet ir „Dafnės“. Abu suakme- 
nėsime kaip tas koralas. 

Koralo kaukolė vis dar gulėjo denyje, nepaliesta visuotinio 
išsekimo, išplėšta iš mirties nagų, ir todėl - vienintelis gyvas 
daiktas. 

Ta savita figūra įkvėpė drąsos sudužėliui, mokėjusiam pa- 
matyti naujas žemes tik pro žodžio žiūroną. Jei koralas gyvas 
daiktas, tarė, tai šitoje minčių painiavoje jis yra vienintelė tik- 
rai mąstanti būtybė. O jie gali mąstyti tik apie sudėtingą savo 
sandarą, apie kurią žino viską, nesitikėdami nenumatytų jos 
pasikeitimų. 

Ar daiktai gyvena ir mąsto? Kartą Kanauninkas jam pasakė, 
kad gyvybei ir jos vystymuisi pateisinti kiekviename daikte turi 
būti materijos žiedai, sporos, sėklos. Molekulės - tai tam tikras 
atomų išsidėstymas pagal tam tikrą schemą, ir jei Dievas ato- 
mų chaosui pritaikė tam tikrus dėsnius, jų junginiai negali elg- 
tis kitaip, nei sudaryti analogiškus junginius. Ar gali būti, kad 
akmenys, kuriuos matome, yra tie patys, kurie pergyveno Tva- 
ną, ir jie atsirado iš kitų akmenų ir duos pradžią dar kitiems? 

Jei pasaulis yra ne kas kita, kaip paprastų atomų, susitinkan- 
čių, kad sudarytų savo junginius, visuma, negali būti, kad kartą 
susijungę atomai liautųsi judėję. Kiekviename daikte lieka jų 
nesiliaujantis judėjimas: sūkuringas vėjuose, takus ir taisyklin- 
gas gyvuose kūnuose, lėtas, bet nenumaldomas augaluose, ir 
dar lėtesnis, tačiau neabejotinai esantis, mineraluose. Taigi ir 
tas koralas, koralų gyvenimui jau miręs, džiaugiasi tuo akme- 
nims būdingu slaptu judėjimu. 

Robertas mąstė. Tarkime, kiekvienas kūnas susideda iš ato- 

mų, net ir vien tik tįsūs kūnai, apie kuriuos kalba geometrai, o 
tie atomai yra nedalomi. Kiekvieną tiesę tikrai gali padalinti į 
dvi lygias dalis nepriklausomai nuo jos ilgio. Bet jei nesvarbu 
jos ilgis - kaip galima padalinti į dvi lygias dalis tiesę, suside- 
dančią iš nelyginio nedalomų elementų skaičiaus? Tai reikštų, 
jei abi dalys tikrai yra lygios, jog nedalomas vidurys padalintas 
pusiau. Bet jis irgi yra tiesė, tegul ir nematomo trumpumo, ku- 
rią irgi galima padalinti į dvi lygias dalis. Ir taip iki begalybės. 

Kanauninkas sakė, kad atomas taip pat sudėtas iš dalių, tik 
jos taip arti viena kitos, kad mes niekada negalėsime jo suskai- 
dyti. Mes. O kiti? 

Nėra kito tokio vientiso kieto kūno, kaip auksas, bet iš to 
metalo incijos auksakalys nukals tūkstantį plokštelių, o pusės 
jų užteks sidabro luitui padengti. Iš tos pačios uncijos tie, kurie 
verpia aukso ir sidabro gijas galionams, savo rateliais gali su- 
ploninti jį iki plauko storio, o tas plaukas bus ketvirčio mylios 
ilgio, gal net ilgesnis. Amatininkas, neturėdamas tinkamų įran- 
kių, o ir negalėdamas įžvelgti plonesnės gijos, negali jos su- 
verpti. Bet vabzdžiai, - tokie mažyčiai, kad nė negalime jų įma- 
tyti, ir tokie darbštūs ir išmanūs, kad padaro geriau už bet kurį 
amatininką, — galėtų ilginti tą giją tiek, kad nusitęstų ji nuo 
"Turino iki Paryžiaus. O jei egzistuotų tų vabzdžių vabzdžiai — 
kokią ploną giją jie galėtų nuvyti? 

Jei Argo žvilgsniu galėčiau pažvelgti gilyn į šio koralo dau- 
giakampius ir į vidų gijų, kurios ten skleidžiasi į visas puses, ir į 
vidų gijos, kuri sudaro kitą giją, galėčiau ieškoti atomo iki pat 
begalybės. Bet jei atomas yra dalomas iki begalybės, ir skiltų 
vis į mažesnes, taip pat dalomas dalis, ateitų tokia akimirka, 
kai materija būtų ne kas kita, tik begalinis skilimas, o visas jos 
grynumas ir pilnatvė remtųsi ta tuštumų pusiausvyra. Materija 
jau nebijotų tuštumos, o ją dievintų ir iš jos būtų sudaryta, ji 
pati būtų tuščia, absoliuti tuštuma. Absoliuti tuštuma būtų pa- 
čioje neįsivaizduojamo geometrinio taško šerdyje, o tas taškas 

būtų ne kas kita, kaip toji Utopijos sala, kurią įsivaizduojame 
vandenyne, kur tyvuliuoja vien tik vanduo. 

Taigi, jei galvotume apie iš atomų sudarytą tįsią materiją, tų 
atomų galiausia netektume. Kas tuomet liktų? Sūkuriai. Tik 
jie neįtrauktų saulių ir planetų, grynosios materijos, kuri prie- 
šinasi jų traukai, nes saulės ir planetos taip pat būtų sūkuriai, 
įtraukiantys į savo ratą mažesniuosius sūkurius. Tuomet didžiojo 
sūkurio, kuris įsuka galaktikas, viduryje suktųsi kiti sūkuriai, o 
šie būtų sūkurių sūkuriai, verpetai iš kitų verpetų, ir didžiulio 
verpeto, verpetų verpeto, praraja prasmegtų į begalybę, laiky- 
damasi ant Nieko. 

O mes, to didelio kosminio koralo gyventojai, tikime atomą 
(kurio nė nematome) esant grynąja materija, kai jis, kaip ir 
visa kita, tėra tuštumų tuštumoje nėrinys, ir vadiname būtimi, 
tankia ir netgi amžina tą seką nenuoseklumų, tą begalinį tįsu- 
mą, kuris tolygus absoliučiam niekui ir iš kurio nebūties randa- 
si visa ko apgaulė. 

Taigi aš, savo paties apgaulė, esu čia, kad apsigaučiau ap- 
gaulės apgaule? Ar turėjau viską prarasti ir dabar tūnoti šitoje 
antipoduose pasiklydusioje baržoje, kad suprasčiau, jog netu- 
rėjau ką prarasti? Bet ar tai suprasdamas, nepelnau visko, tap- 
damas vieninteliu mąstančiu tašku, kuriame pasaulis atpažįsta 
savo apgaulę? 

Bet, jei mąstau, argi tai nereiškia, kad turiu dvasią? Kokia 
painiava. Viskas sukurta iš nieko, o tam, kad tai suprastum, 
reikia turėti sielą, kuri, nors ir kokia maža, nėra niekas. 

Kas aš esu? Jei sakau „aš“, turėdamas omeny Robertą de la 
Grivą, tuomet esu visų savo praeities akimirkų atmintis, suma 
viso to, ką prisimenu. Jei sakau „aš“, turėdamas omeny tą kaž- 
ką, esantį čia ir dabar, kuris nėra nei grotstiebis, nei šis koralas, 
tuomet esu suma viso to, ką dabar jaučiu. O kas yra tai, ką dabar 
jaučiu? Visuma tų ryšių tarp tariamų nedalomųjų, kurie susi- 
klostė į tą ryšių sistemą, ta ypatinga tvarka, kuri yra mano kūnas. 

Tuomet, pasak Epikūro, mano siela nėra materija, sudaryta 
iš mažesnių už kitas dalelyčių, dvelksmas pramaišiui su šiluma, 
o būdas, per kurį tie ryšiai juntami būtent taip. 

Kokia menka koncentracija, koks koncentruotas neapčiuo- 
piamumas! Esu ne kas kita, kaip ryšiai tarp savo kūno dalių, 
kurios suvokiamos tik būdamos susietos viena su kita. Bet jei 
šitos dalys savo ruožtu sudarytos iš dar kitų ryšių (ir taip to- 
liau), tuomet kiekviena ryšių sistema, sąmoningai save suvok- 
dama, dar daugiau, būdama savo pačios sąmonė, būtų mąstan- 
tis branduolys. Aš mąstau apie save, savo kraują, savo nervus, 
o kartu kiekvienas mano kraujo lašas mąsto apie save. 

Ar mąsto taip, kaip aš mąstau apie save? Tikrai ne, žmogus 
iš prigimties suvokia save gan sudėtingai, gyvūnas kiek papras- 
čiau (pavyzdžiui, jis jaučia alkį, bet ne sąžinės priekaištus), o 
augalas jaučia, kaip auga, jaučia, kai jį pjauna, gal net taria 
„aš“, bet labiau miglotai, nei tai darau aš. Kiekvienas daiktas 
mąsto, bet pagal savo sudėtingumo lygį. 

Jei taip, tuomet mąsto ir akmenys. Ir šitas akmuo, kuris visai 
ne akmuo, o augalas (gal gyvūnas?). Kaip mąsto? Kaip akmuo. 
Jei Dievas, kuris yra didysis visos visatos ryšių ryšys, pasak Filo- 
sofo, suvokia save kaip mąstantį, tai šitas akmuo suvokia save tik 
kaip akmenį. Dievas mąsto apie visą realybę ir begalinius pasau- 
lius, kuriuos pats kuria ir kurie gyvi jo minčių dėka, aš mąstau 
apie savo nelaimingą meilę, savo vienatvę šiame laive, savo mi- 
rusius tėvus, savo nuodėmes ir savo nelaimingą dalią, o šis ak- 
muo gal tik mąsto: aš akmuo, aš akmuo, aš akmuo. Dar daugiau, 
gal net nežino sąvokos „aš“. Mąsto: akmuo, akmuo, akmuo. 

Turėtų būti nuobodu. O gal tai mane kankina nuobodulys, 
mane, mąstantį daug daugiau, o jis (arba ji) yra visiškai paten- 
kintas tuo, kad yra akmuo, laimingas kaip pats Dievas - nes 
Dievas džiaugiasi būdamas Viskas, o šitas akmuo - būdamas 
beveik niekas, o kadangi nežino kitos egzistavimo formos, tai 
be galo džiaugiasi savąja, patenkintas savimi... 

Bet ar tiesa, kad akmuo nejaučia nieko kito, tik savo - ak- 
mens - masę? Kanauninkas man sakė, kad ir akmenys yra kū- 
nai, kurie kartais sudega ir tampa visai kuo kitu. Tikrai, akmuo 
įkrenta į ugnikalnį, kartu su kitais akmenimis išsilydo toje ug- 
nies masėje, kuri senovėje vadinta magma, tampa vientisa ver- 
dančia mase, išnyksta, o neilgai trukus (arba ilgai) vėl atsiran- 
da kaip didesnio akmens dalis. Ar gali būti, kad išnykdamas 
kaip tas akmuo ir vėl atsirasdamas kaip kitas, nejaučia savo 
kaitros, o kartu su ja - ir neišvengiamos mirties artumo? 

Denį kepino saulė, lengvas brizas švelnino jos kaitrą, ant Ro- 
berto kūno džiūvo prakaito lašai. Jau kurį laiką įsivaizduoda- 
mas save nuo švelniosios Medūzos žvilgsnio pavirtusiu į akme- 
nį, jis nutarė mąstyti taip, kaip mąsto akmenys, gal tam, kad 
prisipratintų prie tos akimirkos, kai taps tik paprasta baltų kaulų 
krūva po ta pačia saule ir tame pat vėjyje. 

Nusirengęs nuogai atsigulė, užsimerkė ir pirštais užsikimšo 
ausis, kad netrukdytų jam joks triukšmas, - kaip kad akmuo, 
kuris neturi jutimo organų. Pabandė ištrinti iš atminties visus 
prisiminimus, jei tik būtų įmanęs, būtų nusigremžęs nuo savęs 
ir odą, o kad negalėjo to padaryti, pasistengė kiek pajėgdamas 
ją apmarinti. 

Aš - akmuo, aš - akmuo, aš - akmuo, kartojo sau. O paskui, 
kad apie save nė nekalbėtų: akmuo, akmuo, akmuo. 

Ką jausčiau, jei tikrai būčiau akmeniu? Visų pirma atomų, iš 
kurių esu sudarytas, judėjimą, kitaip tariant, tą nuolatinę pa- 
dėties kaitą tarp savo dalių dalių dalių. Girdėčiau savo akme- 
ninę trintį. Bet negalėčiau tarti „aš“, nes tam, kad sakytum „aš“, 
reikia, kad būtų ir kitų, kažkas kitas, ko priešprieša galėčiau 
tapti. Akmuo iš principo negali žinoti, kad be jo paties yra dar 
kažkas. Jis savo viduje akmeniškai trinasi, nepaisydamas nieko 
aplinkui. Jis yra pasaulis. Kuris pats sau vienas pasaulėja. 

Bet kai paliečiu šitą koralą, juntu, kad viršuje jis įkaitintas 
saulės, o prie denio glūdėjusi pusė yra šaltesnė, ir jei perskel- 

čiau jį pusiau, gal galėčiau justi, kaip šiluma palaipsniui mažėja 
iš viršaus į apačią. Karštame kūne atomai juda greičiau, taigi 
šitas akmuo, suvokiantis save kaip judėjimą, negali nejusti sa- 
vo viduje vykstančių judesių skirtumo. Jei liktų čia, tokioje pat 
padėtyje, amžinai kaitinamas saulės spindulių, gal pradėtų skirti 
viršų ir apačią, jei ne kitaip, tai bent kaip du skirtingo greičio 
judesius. Nežinodamas, kad to priežastis - išorinis veiksnys, su- 
voktų save taip, lyg toks judėjimas būtų jo prigimtis. Bet jei per 
griūtį akmuo nuriedėtų į slėnį, kur sustotų visai kitokioje padė- 
tyje, jis pajustų greičiau judant kitas savo dalis, kurios pirma 
judėjo lėtai, ir lėtėjant judesį tų, kurios buvo greitesnės. O že- 
mei pamažu slenkant (tai gali būti be galo lėtas procesas), jus- 
tų, kaip šiluma, teisingiau, jos sukeltas judėjimas, pamažu per- 
eina iš vienos jo dalies į kitą. 

Taip mąstydamas, Robertas lėtai ritosi deniu, atkišdamas sau- 
lės spinduliams vis kitas savo kūno dalis, kol pasiekė šešėlį ir 
suvirpėjo - akmuo būtų patyręs tą patį. 

Kas Žino, svarstė, ar per tuos judesius akmuo nepradėtų su- 
vokti vietos, ar bent jau dalies idėjų; neabejotinai suvoks kaitos 
idėją. Bet ne kančios, nes nežino jos priešybės, veiksmo. O gal 
ir taip. Nes tai, kad yra akmuo, ir būtent taip sudėtas, jis jaučia 
visą laiką, o kad kartais yra šaltas, kartais - šiltas, junta tik pa- 
kaitomis. Taigi kažkaip sugeba skirti save kaip kūną nuo atski- 
rų jo išraiškų. Arba ne: jei suvokia save kaip ryšių visumą, turi 
suvokti save kaip ryšį tarp atskirų išraiškų. Suvokti save kaip 
kūno tapsmą. Ką tai reiškia? Ar aš save suvokiu kitaip? Kas 
žino, ar akmenys mąsto kaip Aristotelis ar Kanauninkas. Šiaip 
ar taip, visa tai gali trukti tūkstantmečius, bet svarbiausia ne 
tai, o ar akmuo gali kaupti savo suvokimo patirtis. Nes jei jis 
vieną kartą jausis šiltas viršuje, šaltas apačioje, o kitą kartą prie- 
šingai, bet antruoju atveju neprisimins pirmojo, manys, kad jo 
vidinis judėjimas yra visą laiką toks pat. 

Kodėl gi akmuo, jei turi savęs suvokimą, negalėtų turėti at- 

minties? Atmintis yra sielos galia, o kad ir kokia maža būtų 
„akmens siela, jo atmintis bus jai proporcinga. 

Turėti atmintį reiškia skirti pirma ir po to, priešingu atveju ir 
aš nesiliaučiau tikėjęs, kad skausmas ar džiaugsmas, kurį prisi- 
menu, patiriamas tą akimirką, kai juos prisimenu. Bet Žinau, 
kad tai - jau praėję jausmai, nes yra silpnesni už esamus. Taigi 
reikėtų turėti laiko pojūtį. Kurio nė aš galbūt negalėčiau turėti, 
jei laikas būtų kažkas išmokstama. Argi prieš keletą dienų, gal 
mėnesių, dar iki ligos, nemąsčiau, kad laikas yra judėjimo sąly- 
ga, o ne rezultatas? Jei akmens dalys juda, tas judėjimas turi 
savo ritmą, kuris, nors negirdimas, panašus į laikrodžio tiksėji- 
mą. Akmuo būtų savo paties laikrodis. Suvokti savo judėjimą — 
tai suvokti savo tiksintį laiką. Žemė, didysis dangaus akmuo, 
jaučia savo judėjimo, savo potvynių ir atoslūgių alsavimo laiką, 
o tai, ką ji jaučia, aš matau žvaigždėtame skliaute: Žemė jaučia 
tą patį laiką, kurį aš matau. 

Taigi akmuo žino laiką, dar daugiau, žino jį dar iki suvokda- 
mas savo šilumos ir šalčio kaitą kaip judėjimą erdvėje. Manau, 
jis galėtų nė nepastebėti, kad šilumos kaita priklauso nuo jo 
padėties erdvėje: galėtų laikyti ją kaitos laike reiškiniu — per- 
ėjimu iš miego į budėjimą, iš energingos būsenos į nuovargį, 
kaip kad aš dabar juntu, jog nejudant man jau nutirpo kairė 
koja. Ne, jis turi jausti ir erdvę, jei pastebi judėjimą ten, kur 
anksčiau buvo ramu, ir rimtį ten, kur anksčiau buvo judru. Tai- 
gi jis geba suvokti „čia“ ir „ten“. 

Dabar įsivaizduokime, kad kas nors surenka tuos akmenis ir 
sumūrija iš jų sieną. Akmuo suvokė savo vidinių būsenų Žais- 
mą todėl, kad jautė, kaip jo atomai stengiasi tampriai išsidėsty- 
ti lyg akutės bičių koryje, įsispraudę vieni tarp kitų ir vieni kitus 
spausdami — panašiai turėtų jaustis bažnyčios skliauto akme- 
nys, kur vienas spaudžia kitą, o visi kartu stumiasi link centri- 
nio rakto, o prie rakto esantys akmenys spaudžia kitus žemyn 
ir lauk. 

Tačiau, pripratęs prie tų spaudimų žaismo, visas skliautas 

turėtų jaustis skliautu būtent dėl to nematomo savo sudėtinių 
dalių susistumdymo; lygiai taip turėtų jausti kieno nors pastan- 
gas jį sugriauti ir suprasti, jog liaujasi būti skliautu tą akimirką, 
kai po juo esanti siena griūna kartu su savo kontraforsais. 

Taigi ir akmuo, suspaustas tarp kitų akmenų taip, kad vos 
neskyla (o jei spaudimas būtų didesnis, sueižėtų) turi jausti tą 
prievartą, kurios prieš tai nejautė, tą spaudimą, kuris kažkaip 
lemia jo vidinį judėjimą. Ar ne tą akimirką akmuo suvokia ap- 
linkui save esant kitus daiktus? Tuomet akmuo Pasaulį suvok- 
tų. Arba manytų, kad jį spaudžianti jėga yra kas nors stipresnio 
nei jis pats, ir sutapatintų Pasaulį su Dievu. 

Bet jei kurią dieną siena griūtų, o spaudimas liautųsi, ar ak- 
muo pajustų Laisvę - lygiai kaip aš ją pajusčiau, nusprendęs 
nusimesti tuos gniaužtus, į kuriuos pats save įspraudžiau? Tik 
aš galiu norėti liautis būti tokioje būsenoje, o akmuo - ne. To- 
dėl laisvė yra aistra, o noras būti laisvam - veiksmas, štai skir- 
tumas tarp manęs ir akmens. Aš galiu norėti. Daugiausia, ko 
akmuo gali siekti (kodėl gi ne?), tai grįžti į tą padėtį, kokioje 
buvo prieš tapdamas siena, ir pajusti malonumą vėl tapęs lais- 
vas, bet negali nuspręsti daryti tai, kas jam patinka. 

O ar aš tikrai galiu norėti? Šią akimirką man patinka būti 
akmeniu, saulė maloniai šildo, vėjas tokį mano tysojimą daro 
malonų, visai neketinu liautis buvęs akmeniu. Kodėl? Todėl, 
kad man patinka. Taigi ir aš esu aistros vergas, kuri nepataria 
man laisva valia siekti savo priešybės. Tačiau, panorėjęs, galė- 
čiau norėti. O vis tiek to nedarau. Ar daug esu laisvesnis už 
akmenį? 


Nėra, ypač filosofui, baisesnės minties už tą apie laisvą valią. 
Iš filosofinio silphadvasiškumo Robertas nuvijo ją kaip per sun- 
kią: ir sau pačiam, ir, svarbiausia, akmeniui, kuriam jau suteikė 
aistras, bet atėmė bet kokią galimybę veikti. Šiaip ar taip, net ir 
negalėdamas kelti klausimo apie galimybę savo noru pasirinkti 
pasmerkimą ar ne, akmuo jau įgijo daug ir tauriausių savybių, 

daugiau, nei žmonės jam kada nors buvo priskyrę. 

Dabar Robertas svarstė, ar krisdamas į ugnikalnio kraterį 
akmuo suvokia savo mirtį. Tikrai ne, nes niekada nežinojo, ką 
reiškia mirti. O visiškai pranykęs magmoje, ar suvokė savo jau 
įvykusią mirtį? Ne, nes neliko tos savitos, tik jam būdingos san- 
daros. Kita vertus, ar esame kada girdėję apie Žmogų, kuris 
suprato esąs miręs? Jei dabar kas ir suvokė save, tai tik mag- 
ma: aš magma, aš magma, aš magma, pliukšt pliukšt, aš teku, 
tekėjau, tekėsiu, plep plop plup, aš veržiuosi, verdu kunkuliuo- 
jančiais burbulais, šnypščiu, spragu, krenkščiu, šnypščiu, bur- 
buliuoju. Plekšt. Įsivaizduodamas esąs lava Robertas seilėjosi 
kaip pasiutligės apsėstas šuo, mėgindamas sukelti vidurių bur- 
bėjimą, vos neišsiversdamas lauk. Jis nesutvertas būti magma, 
verčiau vėl virsti akmeniu. 

Koks akmeniui skirtumas, kad magma magmėdama mag- 
muojasi? Akmenys neturi gyvenimo po mirties. Nėra nė vieno 
akmens, kuriam po mirties būtų pažadėta tapti augalu ar gyvū- 
nu. Kas atsitiktų, jei man mirus, mano atomai susijungtų į pui- 
kią palmės karūną - kai mano kūnas jau bus pasklidęs žemėje 
ir sutekėjęs į šaknis? Sakyčiau „aš palmė“? Taip kalbėtų pal- 
mė, ne mažiau mąstanti už akmenį. Bet palmė, tardama „aš“, 
turėtų galvoje „aš Robertas“? Negalima atimti iš jos teisės sa- 
kyti „aš palmė“. O kokia gi ji būtų palmė, tardama „aš Rober- 
tas esu palmė“? Junginio, kuris teigtų „aš Robertas“, nes suvo- 
kė save būtent kaip tokį junginį, jau nebėra. O jei jo nebėra — 
kartu su savimone jis prarado ir savo atmintį. Bet negalėčiau 
sakyti nė „aš palmė buvau Robertas“. Jei tai būtų įmanoma, 
turėčiau prisiminti, kad aš, Robertas, kadaise buvau... kas Ži- 
no, kuo? Kažkuo. O juk nieko neprisimenu. Nebežinau, kuo 
buvau anksčiau, lygiai kaip negaliu prisiminti buvęs gemalu sa- 
vo motinos įsčiose. Žinau, kad buvau juo, bet tik todėl, kad kiti 
man tai sakė, tačiau kiek tai siejasi su manimi, galėčiau būti 
juo nė nebuvęs. 

O, Dieve, galėčiau džiaugtis siela, net akmenys galėtų ja 

džiaugtis, ir būtent per akmenų sielą sužinau, kad mano siela 
gyvens ne ilgiau už mano kūną. Kodėl dabar mąstau, apsimeti- 
nėju esąs akmuo, jei paskui jau nieko apie save nebežinosiu? 

Bet kas gi yra tas „aš“, kuris suvokia save kaip tokį? Argi 
nesakiau, kad tai tik tįsumui tolygios tuštumos savimonė šita- 
me atskirame junginyje? Taigi ne aš suvokiu save, o tuštuma, 
arba tįsumas, turi mano savimonę. Tuomet šitas junginys tėra 
akimirka, kurioje tuštuma ir tįsumas sustingo vienam sparnų 
mostui, kad tuoj ir vėl grįžtų prie kitokios savimonės. Toje 
milžiniškoje tuštumos tuštumoje vienintelis tikras dalykas — 
tas nepaliaujamas begalinių pereinamų junginių tapsmas... Ko- 
kių junginių? Vienintelio didelio nieko, kuris yra visko Esmė. 

Esmė, kurią valdo didinga būtinybė, verčianti ją kurti ir griauti 
pasaulius, austi mūsų menkus gyvenimus. Jei priimu ją, jei tą 
Būtinybę galiu pamilti ir paklusti visiems jos norams, - tai yra 
Laimės sąlyga. Tik paklusdamas jos dėsniams būsiu laisvas. Su- 
sitapatinti su Ja - štai kur Išganymas, bėgimas nuo visų aistrų į 
tą vienintelę — Intelektualios Dievo Meilės aistrą. 

Jei man tikrai pavyktų tai suprasti, būčiau vienintelis žmo- 
gus, suradęs Tikrąją Filosofiją, ir viską Žinočiau apie nemato- 
mąjį Dievą. Tačiau kas drįstų eiti per pasaulį ir skelbti tokią 
filosofiją? Tą paslaptį aš nusinešiu kartu su savimi į savo kapą 
Antipoduose. 


Kaip jau minėjau, Robertas neturėjo filosofo gyslelės. Paty- 
rus šį Apreiškimą, nušlifuotą taip tiksliai, kaip optikas šlifuoja 
lęšius, jį — ir vėl — ištiko meilės apostazė. O kadangi akmenys 
nemyli, jis atsisėdo ir vėl atvirto įsimylėjusiu vyru. 


Bet, svarstė, jei visi turėsime grįžti į didžiąją vienintelės sub- 
stancijos jūrą, ten aukštai, ar ten, žemai, ar kur tik ji būtų, aš ir 
vėl susiliesiu su Sinjora! Abu mes būsime tos pačios visatos 

dalis ir visuma. Aš būsiu ji, o ji bus aš. Ar ne tokia yra mito apie 
Hermafroditą esmė? Lelija ir aš - vienas kūnas ir viena min- 
tis... 

O gal aš jau patyriau tai, kas įvyks? Ištisas dienas (savaites, 
mėnesius?) mano valia ji gyvena tik man priklausančiame pa- 
saulyje, nors ir per Ferantę. Ji jau yra mano minčių mintis. 

Gal šitai ir reiškia rašyti Romanus: gyventi per savo veikėjus, 
apgyvendinti juos savo pasaulyje, palikti save ir savo kūrinius 
ateisiančiųjų mintims, kai patys jau nebegalėsime ištarti „aš“... 

O jei taip - tik aš galiu pašalinti Ferantę iš savo pasaulio, 
pavadinti jo dingimą Dievo valia ir teisingumu ir sukurti sau 
sąlygas vėl suartėti su Lelija. 


Robertas, vėl pagautas įkvėpimo, nusprendė sukurti pasku- 
tinį savo istorijos skyrių. 

Jis nežinojo, kad Romanai dažnai rašosi patys ir suka ten, 
kur jiems patinka - ypač tuomet, kai autoriai jau apsisprendę 
mirti. 


38. 


APIE PRAGARO PRIGIMTIĮ IR VIETĄ 


Robertas tarė sau, kad plaukdamas nuo salos prie salos, dau- 
„giau dėl savo malonumo, nei ieškodamas teisingo kelio, Fe- 
rantė, nemokėdamas suprasti ženklų, kuriuos eunuchas siuntė 
per Biskara žaizdą, pagaliau visai neteko nuovokos, kur esąs. 

Laivas plaukė toliau, jame buvę maisto likučiai sugedo, van- 
duo švinko. Kad įgula nesusivoktų, Ferantė įsakė visiems tik 
kartą per dieną nusileisti į triumą ir pasiimti iš ten tiek, kiek 
būtina norint išgyventi, ir kad niekas to nematytų. 

Tik Lelija nieko nesuprato, kantriai kęsdama visus vargus, 
atrodė, gyva tik šlakeliu vandens ir trupinėliu džiūvėsio, neri- 
maujanti vien dėl mylimojo žygio sėkmės. Ferantė, kuriam toji 
meilė rūpėjo tik tiek, kiek teikė malonumo, toliau kurstė jūrei- 
vius, jų godžioms vaizduotėms piešdamas turtų paveikslus. Taip 
pykčio apakintas neregys vedė kitus neregius, apakintus gob- 
šumo, laikydamas savo žabangų nelaisvėje aklą gražuolę. 

Daugeliui įgulos narių dėl kankinamo troškulio pradėjo tin- 
ti dantenos, jos apaugo beveik visus dantis; kojose išsivertė vo- 
tys, o dvokiantys jų pūliai pasiekė net gyvybiškai svarbiausias 
kūno dalis. 

Todėl laivui nusileidus žemiau dvidešimt penktojo pietų il- 
gumos laipsnio, Ferantė turėjo malšinti kilusį maištą. Tai jam 
pavyko padaryti pasitelkus penkis ištikimiausius piratus (An- 
drapodą, Boridą, Ordonją, Safarą ir Asprandą), o maištininkai 

su trupučiu maisto atsargų buvo susodinti į valtį ir ten palikti. 
Bet šitaip „Iweede Daphne“ prarado savo gelbėjimo įrangą. 
Nesvarbu, kalbėjo Ferantė, jau greit pasieksime vietą, kur ve- 
da mus tas bjaurus, nepasotinamas aukso troškimas. Tačiau lai- 
vui suvaldyti trūko žmonių. 

O ir tie, rėmę savo vadą, nebenorėjo to daryti, dabar laiky- 
dami save jam lygiais. Vienas iš penketo pasekė tą paslaptingą- 
jį, retkarčiais išeinantį ant denio, ir suprato, jog jis yra moteris. 
Tuomet tie niekšai stojo prieš Ferantę, reikalaudami atiduoti 
jiems keleivę. Ferantė, iš pažiūros Adonis, bet širdyje Vulka- 
nas, labiau linko prie Plutono nei Veneros, ir laimė, kad Lelija 
negirdėjo jo šnabždant maištininkams, kad dėl to būtų galima 
susitarti. 

Robertas nenorėjo leisti Ferantei įvykdyti tą didžiausią iš 
niekšybių. Todėl sumanė, kad kaip tik tuomet Neptūnas įtūžtų, 
jog kažkas drįsta klajoti jo laukais, nesibaimindamas jojo pyk- 
čio. Arba, kad nepasirodytų norintis perteikti įvykius taip pa- 
goniškai, nors ir prasmingai, tarė sau (jei Romanas privalo kartu 
ir mokyti), kad Dangus negalėjo nenubausti to laivo, klastos 
įsikūnijimo. Džiaugėsi vaizduodamasis, kaip Pietų ir Šiaurės 
vėjai, nepailstantys ramių vandenų priešai, leidę švelniesiems 
Zefyrams taisyti kelią, kuriuo plaukė „Iweede Daphne“, ne- 
rimsta, uždaryti požemių menėse. 

Išleido juos visus iš karto. Laivo apkalo stenėjimui antrino 
jūreivių vaitojimas, jūra vėmė ant jų, o jie į jūrą, ir kartais kokia 
banga taip juos apsukdavo, jog nuo kranto kas nors būtų galėjęs 
palaikyti tą denį ledo karstu, aplink kurį lyg žvakės blyksi žaibai. 

Iš pradžių audra privertė debesis kautis su debesimis, van- 
denis su vandenimis, vėjus su vėjais. Bet-greitai jūra išsiliejo iš 
jai skirtų krantų ir šiaušdamasi pakilo į dangų, iš kur krito visa 
griaunantis lietus, vanduo maišėsi su oru, paukščiai mokėsi . 
plaukti, o žuvys skraidyti. Tai jau nebuvo gamtos kova su jūrei- 
viais, — gaivalai susikovė tarpusavyje. Neliko nė vieno oro ato- 


Or 
9 


UT 


436 


mo, kuris nebūtų pavirtęs krušos grūdeliu, o Neptūnas kilo no- 
rėdamas užlieti žaibus Jupiterio rankose, idant šis negalėtų 
džiaugtis sudeginęs Žmones, kuriuos jis troško paskandinti. Jū- 
ra kasė jiems kapą savo kūne, nenorėdama atiduoti jų žemei, ir 
matydama nevaldomą laivą artėjant prie uolų, nedelsdama pa- 
sukdavo jį kita kryptimi. 

Laivas nardė čia pirmagaliu, čia paskuigaliu, ir kaskart jam 
leidžiantis atrodė, lyg skristų nuo kokio bokšto: paskuigalis pa- 
sinerdavo iki pat galerijos, o pirmagalyje vanduo trokšte troš- 
ko praryti bušpritą. 

Andrapodą, mėginusį pririšti burę, vėjas nubloškė nuo rė- 
. jos, o krisdamas į jūrą jis kliudė Boridą, kaip tik tempusį lyną, 
nuplėšdamas jam galvą. 

Laivas atsisakė paklusti vairininkui Ordonjui, o dar vienas 
šuoras nunešė bizanstiebio topselį. Safaras visais būdais sten- 
gėsi nuleisti bures, raginamas keiksmais griaudėjančio Feran- 
tės, bet dar jam nespėjus pritvirtinti marso laivas pasisuko sker- 
sai ir į šoną jam trenkės trys tokios galingos bangos, kad jis 
skriete nuskriejo už borto. Grotstiebis staiga lūžo pusiau ir, nu- 
šluodamas denį ir suskaldydamas Asprandui kiaušą, nukrito į 
jūrą. Galiausiai į šipulius sulūžo vairas, o pašėlęs vairalazdės 
smūgis nutraukė Ordonjo gyvybės siūlą. Dabar tas medinis luo- 
šys liko be įgulos, o paskutinės Žiurkės vertėsi per bortus ir kri- 
to į vandenį, nuo kurio bėgo. 

Sunku tikėtis, kad tokioje velniavoje Ferantė pagalvotų apie 
Leliją, iš jo galėjai laukti tik rūpinimosi savo kailiu. Nežinau, 
ar Robertas suprato laužantis tikėtino dėsnius, bet negalėda- 
mas leisti numirti tai, kuriai atidavė savo širdį, turėjo įdėti širdį 
ir Ferantei — nors ir trumpai akimirkai. 

Taigi Ferantė atitempia Leliją į denį — ir ką daro? Patirtis 
moko Robertą, kad Ferantė turi ją tvirtai pririšti prie lentos ir 
leisti nuslysti į jūrą, tikėdamasis, kad net bedugnės žvėrys pasi- 
gailės tokios grožybės. 

Paskui ir pats Ferantė čiumpa gabalą lentos ir ruošiasi prie 
jos prisirišti. Tačiau tą akimirką denyje pasirodo Biskara, Die- 
vas žino kaip, gal dėl laivo lingavimo, išsilaisvinęs iš savo įtva- 
rų, labiau primenantis negyvėlį nei gyvąjį, dar surakintomis ran- 
komis, neapykanta žaibuojančiomis akimis. 

Biskara, visą kelionę kaip tas „Amarilyje“ kentęs surakintas 
šuo, kiekvieną dieną aitrinama žaizda, kurią paskui tik vos už- 
gydydavo, Biskara, leidęs dienas ir mėnesius turėdamas tik vieną 
mintį: atkeršyti Ferantei. 

Biskara kaip Deus ex machina netikėtai išdygsta Ferantei už 
nugaros, kuris jau viena koja už baliustrados, pakelia rankas ir 
permeta jas per Ferantės galvą, grandine lyg kilpa užveržda- 
mas jam gerklę. Sušukęs „Pagaliau kartu su manim į pragarą!“ 
jis - galima tą matyti ir net girdėti — taip suspaudžia Ferantei 
kaklą, kad šis lūžta, o liežuvis nukara pro tas niekingas lūpas 
kartu su paskutiniu pykčio atodūsiu. Ir bedvasis mirties baus- 
me nuteistojo kūnas krenta, kartu nusitempdamas lyg apsiaus- 
tą pakibusį dar gyvą budelio kūną, pagaliau taikia širdimi per- 
galingai Žengiantį pasitikti karingųjų bangų. 


Robertas negalėjo įsivaizduoti Lelijos jausmų pamačius tokį 
reginį, todėl nutaria, kad ji nieko nematė. Kadangi neprisimi- 
nė, kas jam pačiam nutiko tą akimirką, kai atsidūrė sūkuryje, 
tai negalėjo įsivaizduoti ir to, kas jai galėjo atsitikti. 

Tiesą sakant, buvo taip susirūpinęs savo pareiga pasiųsti Fe- 
rantei pelnytą bausmę, kad nusprendė pasekti jo likimą ana- 
pus. Palikdamas Leliją kunkuliuojančiose platybėse. 

Bedvasį Ferantės kūną išmetė į kažkokį tuščią paplūdimį. 
Jūra buvo rami lyg dubuo, bangos nesidaužė į krantą. Viską 
gaubė švelni migla, kaip būna saulei jau nusileidus, bet nakčiai 
dar neužvaldžius dangaus skliauto. 

Tuoj už paplūdimio, - jo krašto nežymėjo jokie medžiai ar 
krūmai, — matėsi akmeninė lyguma, kurioje lyg kiparisai stie- 

bėsi pažiūrėti švininiai obeliskai. Vakaruose ties horizonto lini- 
ja juodavo kalnuotas reljefas, dėl šlaituose Žybčiojančių šviese- 
lių primenantis kapines. O virš to masyvo kabojo ilgi juodi de- 
besys su gęstančių anglių viduriais, tvirtos, sutelktos formos, 
lyg kriauklelės iš kai kurių piešinių, į kuriuos pažvelgęs iš šono 
gali pamatyti kaukolę.Tarp kalnų ir debesų dangus dar buvo 
blyškiai geltonas, sakytum paskutinė mirštančios saulės spin- 
dulių palytėta erdvė, jei ne įspūdis, kad tas paskutinis saulėly- 
džio mostas neturi nei pradžios, nei pabaigos. 

Ten, kur lyguma pamažu kilo įkalnėn, Ferantė išvydo žmo- 
nių būrelį ir pasuko jų link. 

Iš tolo jie atrodė esą žmonės, ar bent žmogiškos būtybės, bet 
prisiartinęs Ferantė pamatė, kad jei kada ir buvę žmonėmis, 
dabar jie virto — ar buvo bevirstą - anatomijos amfiteatro prie- 
monėmis. Taip juos įsivaizdavo Robertas, prisimindamas vieną 
dieną lankęsis toje vietoje, kur tamsiai apsivilkę daktarai raus- 
vais veidais, smulkių raudonų kraujagyslių išraižytais skruos- 
tais ir nosimis lyg budeliai darbavosi aplink lavoną, traukdami 
į paviršių tai, kas buvo viduje, su mirusiųjų padėjimu norėdami 
suprasti gyvųjų paslaptis. Jie dyrė odą, pjaustė mėsą, gremžė 
kaulus, raizgė nervų kamuolius, rišinėjo raumenų mazgus, ati- 
darinėjo jutimo organus, siuntė vienas kitam atskirtas plėves, 
sutrupintas kremzles, atidalintus vidurius. Išnarstę visas skai- 
dulas, atskyrę visas arterijas, atidengę visus kaulų čiulpus, rodė 
susirinkusiems gyvybines dirbtuves: čia, kalbėjo, virškinamas 
maistas, ten valomas kraujas, čia skirstomas maistas, ten susi- 
daro syvai, čia formuojasi dvasios... Kažkas, stovėjęs greta Ro- 
berto, pusbalsiu pasakė, jog po mirties ne kitaip su mumis pa- 
sielgs gamta. 

Bet anatomas Dievas kitaip patvarkė tos salos gyventojus, 
kuriuos Ferantė dabar matė kaskart vis iš arčiau. 

Pirmasis buvo be odos, vien įtemptos raumenų virvės, bejė- 
giškai nuleidęs rankas, pakėlęs į dangų kančios kupiną veidą - 

tik kaukolė ir skruostai. Antrojo plaštakų oda karojo lyg piršti- 
nė, besilaikanti tik už pirštų galiukų, o kojų oda žemiau kelių 
buvo atvirtusi tarsi minkštas bato aulas. 

Trečiojo pirma oda, o paskui ir raumenys buvo perrėžti taip, 
kad visas kūnas, o ypač veidas, atrodė lyg atversta knyga. Tarsi 
kūnu norėta vienu ir tuo pat metu parodyti odą, mėsą ir kau- 
lus, triskart žmogiškus ir triskart mirtingus, bet priminė jis vabz- 
dį, kuriam tos draiskanos plazdėtų tarsi sparnai, jei tik saloje 
būtų dvelkęs vėjelis, galėjęs juos išjudinti. Tačiau tie sparnai ne 
judėjo padedami sutemose sustingusio oro, o vos kretėjo ju- 
dant tam išsekusiam kūnui. 

Netoliese stovėjo kastuvu pasirėmęs skeletas, lyg kastų sau 
duobę, į dangų pakeltomis akiduobėmis, šypsodamasis sukąs- 
tais dantimis, kairiąja ranka tarsi melsdamas pasigailėti ir iš- 
klausyti. Greta sukumpęs antrasis skeletas švietė visais stuburo 
slanksteliais, šokuojantis, įspraudęs nuleistą galvą tarp kaulėtų 
delnų. 

Dar kitas, kurį Ferantė matė tik iš nugaros, dar buvo su plau- 
kais ant kaulėto viršugalvio, lyg kas per jėgą jam būtų užsmau- 
kęs kepuraitę. Bet jos atvartas (švelniai rožinis tarytum jūros 
kriauklė) buvo iš odos, nurėžtos ties pakaušiu ir išverstos apa- 
Čia į Viršų. 

Matėsi ten ir tokių, iš kurių jau veik nieko nebuvo likę; atro- 
dė jie lyg nervų skulptūros, begalvės, su iš kaklo kamieno ky- 
šančiomis nervų šluotelėmis, kurios kitados ėjo į smegenis. Ko- 
jos priminė vytelių pynes. 

Buvo ir kitų, atvirais pilvais, kuriuose galėjai matyti vėlyvio 
spalvos vidurius, panašių į liūdnus smagurius, prisirijusius Žar- 
nokų ir dabar nepajėgiančių jų suvirškinti. Ten, kur kitados jie 
turėję penį, dabar jau virtusį vien tik koteliu, karojo vien iš- 
džiūvusios sėklidės. 

Ferantė išvydo ir tokių, kurie tebuvo vien venos ir arterijos, 
judama alchemiko laboratorija, kanalėliai ir vamzdeliai, iš ku- 

rių sunkėsi bekraujis nesamos saulės spinduliuose ištirpusių jon- 
vabalių kraujas. 

Kūnus gaubė gili skausminga tyla. Kai kurie jų lėtai transfor- 
mavosi, iš mėsos statulų virsdami skulptūromis iš subtilesnių 
skaidulų. 


Paskutinysis, nudirtas kaip šventas Baltramiejus, aukštai iš- 
keltoje dešinėje rankoje laikė dar varvančią krauju odą, subliuš- 
kusią lyg numestas apsiaustas. Joje dar galėjai įžiūrėti veidą su 
akių ir šnervių skylėmis, ir burnos ertme, ištižusį lyg tirpstanti 
vaškinė kaukė. 

Tas Žmogus (teisingiau, jo bedantė ir beformė burna vienoje 
odoje) kreipėsi į Ferantę. 

— Būk prakeiktas atvykęs į Mirusiųjų Žemę, kurią mes vadi- 
name Vesalijaus Sala, - tarė jis. — Ir tu greit paseksi mūsų pė- 
domis, bet nemanyk, kad mes visi vienodai greit sunykstame 
po savo mirties. Priklausomai nuo bausmės, kiekvienas mūsų 
pasiekia tik jam skirtą sunykimo lygį, kad galėtų gardžiuotis 
būsima mirtimi, kuri visiems mums - didžiausia palaima. Ko- 
kia laimė įsivaizduoti smegenis, kurios vos paliestos sutęžta, 
plaučius, plyštančius sulig pirmuoju įkvėpto oro gurkšniu, kurį 
jiems dar pavyko įkvėpti, drykstančią odą, tyžtantį minkštimą, 
varvančius riebalus! Betgi ne. Tokie, kokius dabar mus matai, 
tapome patys to nė nepajutę dėl tos nematomos mutacijos, vei- 
kusios mūsų liekanas tūkstančių tūkstančius metų. Ir niekas 
nežino, kaip ilgai mes dar pasmerkti nykti, tie ana ten, iš kurių 
likę vien kaulai, tikisi galėsią jau greitai numirti, bet gal jiems 
liko laukti dar tūkstančius metų; kiti, tokie kaip aš, taip atrodo 
jau nežinau kiek laiko, - nes toje pažadėtoje naktyje mes nebe- 
mokame jo matuoti, - o vis dar tikiuosi, kad man bus leista, 
nors lėtai, bet sunykti. Kiekvienas mūsų geidžia suirti, nors, 
gerai Žinome, niekada galutinai to nepavyks padaryti, tikėda- 
miesi, kad Amžinybė mums dar neprasidėjo, tačiau būgštau- 

dami, kad gyvename joje nuo pat tos tolimos akimirkos, kai 
atsikraustėme į šitą žemę. Gyvendami tikėjomės, kad pragaras 
bus amžinos nevilties vieta, taip mus mokė. Aiman, ne, jis yra 
begalinio laukimo vieta, kur kiekviena diena baisesnė už kitą, 
nes to troškulio, kurį juntame, niekas negali numaldyti. Nes vis 
dar turėdami kad ir menkiausią kūną, - o kiekvienas kūnas 
linksta augti ar mirti, - nesiliaujame tikėtis, nors mūsų Teisėjo 
skirtoji mums bausmė - kentėti in saecula. 

— Ko gi jūs tikitės? - paklausė Ferantė. 

— Gali sakyti, ko ir tu tikėsies... Tikėsies, kad vėjo dvelksmas, 
menkiausias potvynis, viena vienintelė išbadėjusi siurbėlė ato- 
mas po atomo grąžins mus į didžiąją visatos tuštumą, kur vėl 
galėsime kokiu nors būdu grįžti į gyvenimo ratą. Bet oras čia 
nevirpa, jūra rami, niekada nejuntame šalčio nei karščio, ne- 
matome nei saulėtekių, nei saulėlydžių, o šitoje žemėje, negy- 
vesnėje už mus pačius, neauga jokia gyvybė. Ak, kirminai, ku- 
riuos mums kitados žadėjo mirtis! Mielieji kirminėliai, dar ga- 
linčios atgimti mūsų sielos motinos! Iščiulpę mūsų tulžį, ap- 
šlakstytumėt mus nekaltybės pienu! Rydami mus, išlaižytumėt 
mūsų kalčių žaizdas, liūliuodami savo mirtiname glėbyje duo- 
tumėt mums naują gyvenimą, nes kapas mums yra tas pat kas 
motinos įsčios... Tačiau taip neatsitiks. Žinome tai, nors kiek- 
vieną akimirką mūsų kūnas tai užmiršta. 

— O Dievas, - paklausė Ferantė, - ar Dievas juokiasi? 

— Aiman, ne, - atsakė nudirtaodis, - nes ir pažeminimas mus 
džiugintų. Būtų gera regėti bent besijuokiantį Dievą, kuris iš 
mūsų tyčiotųsi! Kokia palaima būtų matyti soste sėdintį Vieš- 
patį, kuris apsuptas šventųjų šaipytųsi iš mūsų. Jo džiaugsmas 
būtų toks pat mielas kaip ir Jo pyktis. Nė, čia niekas nesipikti- 
na, niekas nesijuokia, niekas nepasirodo. Čia nėra Dievo. Yra 
tik beribis laukimas. 

— Dėl Dievo, tebus prakeikti visi šventieji, - tuomet sušuko įtū- 
žęs Ferantė, — jei jau esu pasmerktas, turiu teisę rodyti savo įsiūtį! 

Bet balsas jo sklido silpnas, kūnas buvo išsekęs, jis nepajėgė 
nė piktintis. 

— Matai, - tarė jam nudirtaodis, nepajėgdamas nė nusišypsoti, 
— tavo kančia jau prasidėjo. Nebegali net nekęsti. Šita sala - vie- 
nintelė vieta visoje visatoje, kur neleidžiama kentėti, kur bejė- 
gė viltis nesiskiria nuo beribio nuobodulio. 


Robertas kūrė Ferantės gyvenimo galą vis dar tysodamas de- 
nyje, nuogas, kaip atsigulė vaizduodamasis akmeniu, o saulė 
degino jam veidą, krūtinę, kojas, persmelkdama tuo karščiu, 
kurio ką tik buvo atsikratęs. Dabar pasiryžęs painioti ne tik 
romaną su tikrove, bet ir sielos įkarštį su kūno karščiu, jis pasi- 
juto degantis meilės liepsnose. O Lelija? Kas atsitiko Lelijai, 
kai Ferantės lavonas plaukė mirusiųjų salos krantų link? 

Romanų kūrėjams būdingu mostu, kai jie nebegali suvaldyti 
savo nekantrumo, užmiršdami apie vietos ir laiko vienovę, Ro- 
bertas vienu šuoliu peršoko visus įvykius po daug dienų vėl su- 
grįždamas pas Leliją, plūduriuojančią ant lentos ramioje, sau- 
lės nutviekstoje jūroje, artėjančią (to, mano brangusis skaity- 
tojau, tu niekada nebūtum drįsęs tikėtis) prie Saliamono Salos 
rytinės pakrantės, taigi priešingos tai, prie kurios išmetusi in- 
karą stovėjo „Dafne“. | 

Ten, kaip Robertui sakė tėvas Kasparas, krantas buvo ne toks 
svetingas kaip čia, vakaruose. Lenta, jau menkai tesilaikanti 
vandens paviršiuje, sudužo į uolas. Lelija atsipeikėjo ir graibė- 
si akmenų, o plausto likučiai išnyko nunešti srovės. 

Ji gulėjo ten, ant akmens, vos galėdama ant jo išsitekti, o 
vandens ruožas - atrodęs platesnis už vandenyną - skyrė ją nuo 
kranto. Audros išsekinta, alkio nualinta, o dar labiau iškankin- 
ta troškulio, nepajėgė nušliaužti nuo uolos iki paplūdimio, už 
kurio apsiblaususiu žvilgsniu galėjo įžvelgti bespalvius augalų 
pavidalus. 

Bet akmuo po jos švelniausiu šonu stačiai degė, ir ji, sunkiai 

alsuodama, kvėpdama dar kaitresnį orą, negalėjo atvėsinti sa- 
vo vidaus kaitros. 

Tikėjosi, kad netoliese iš ūksmingų uolų trykšta sraunūs šal- 
tiniai, bet tos svajonės nemalšino, tik dar labiau aitrino jos troš- 
kulį. Norėjo melsti Dangų malonės, bet prie gomurio prikepęs 
liežuvis neleido išsiveržti balsui, tik gailiems atodūsiams. 

Laikas bėgo, vėjo botagai draskė ją lyg plėšrus žvėris, ir la- 
biau nei mirties ji bijojo, kad gaivalai ją subjauros, paversdami 
pasišlykštėjimo, ne meilės objektu. 

Jei būtų galėjusi pažvelgti į tvenkinį, į upelį, būtų pamačiusi 
savo akis, tas žvaigždeles, kitados tryškusias gyvenimu, dabar 
siaubingai užtemusias; ir savo veidą, kuriame kadaise sklandė 
linksmi Amūriukai, dabar virtusį bjaurasties buveine. Jei ir bū- 
tų pasiekusi kokį tvenkinį, iš pagailos sau jos akys būtų į jį išlie- 
jusios daugiau lašų, nei lūpos pajėgusios išgerti. 


Robertas norėjo, kad Lelija taip apie save manytų. Bet jam 
tai sukėlė pasidygėjimą. Pasidygėjimą ta, kuri net prie mirties 
slenksčio rūpinasi savo grožiu, kaip neretai nutinka Romanuo- 
se; pasidygėjimą savimi, kad be hiperbolių nemoka žvelgti į sa- 
vo mirštančios mylimosios veidą. 

Tikrai, kaip tą akimirką galėjo atrodyti Lelija? Kokia ji būtų, 
nuvilkus nuo jos tą iš žodžių nuaustą mirties rūbą? 

Nuo kelionės vargų ir plūduriavimo ant lentos jos plaukai 
galjau virtę pakuliniais, su žilomis gijomis; krūtys praradusios 
lelijos baltumą, veidas laiko išvagotas. Kaklas ir krūtinė susi- 
raukšlėję. 

Ne, toks jos nuvytusio grožio garbinimas ir vėl siejosi su tėvo 
Emanuelio poetine mašina... Robertas norėjo regėti Leliją to- 
kią, kokia ji iš tikro buvo. Galva atmesta, apsiblaususios, iš 
skausmo primerktos, patinusios akys atrodė per daug nutolu- * 
sios nuo nusmailėjusios nosies, jų kampuose smulkių raukšle- 
lių tinkleliai, lyg žvirblio pėdsakai smėlyje. Šnervės kiek pa- 

platėjusios, viena platesnė už kitą. Lūpos sutrūkinėjusios, ame- 
tisto spalvos, šonuose dvi lenktos raukšlės, viršutinė lūpa tru- 
putj atsikišusi ir pakilusi, atskleisdama du jau ne dramblio kaulo 
spalvos dantis. Veido oda suvytusi, po smakru dvi nukarusios 
klostės, bjaurojančios kaklo liniją... 

Bet šito vystančio vaisiaus jis nebūtų iškeitęs į visus dangaus 
angelus. Mylėjo ją ir tokią, juk negalėjo numanyti, kad ji yra 
kitokia, tą tolimą vakarą pamilęs ją tokią, kokią pamatė po juo- 
do šydo uždanga. 

Stumdamas sudužėlio dienas, troško jos, tokios darnios, kaip 
dangaus kūnų sistema; bet jau buvo girdėjęs (tik tėvui Kaspa- 
rui nedrįso to prisipažinti), kad planetos gal skrieja ne tobulu 
apskritimu, o elipse sukasi aplink Saulę. 

Jei grožis yra akivaizdus, meilė yra paslaptinga: jis suprato 
mylįs ne pavasarį, o visus savo mylimosios metų laikus, juo gei- 
džiamesnės rudens saulėlydį. Visada ją mylėjo tokią, kokia bu- 
vo ir būtų galėjusi būti, ir tik šia prasme mylėti reiškė atiduoti 
visą save, nesitikint atlygio. 

Suposi bangų liūliuojamoje savo tremtyje, vis ieškodamas ki- 
tokio savęs: blogiausio - Ferantėje, geriausio - Lelijoje, kurios 
šlove šlovingas troško būti. O mylėti Leliją reiškė mylėti ją to- 
kią, koks jis pats buvo, abu pavaldūs laiko tėkmei. Iki tol nau- 
dojosi jos grožiu, norėdamas kurstyti savo bjaurias mintis. Ver- 
tė ją kalbėti, įdėdamas į jos lūpas žodžius, kuriuos troško gir- 
dėti ir kuriais nebuvo patenkintas. Dabar geidė jausti ją greta, 
mylėjo jos iškankintą grožį, išsekusį goslumą, sunykusį grakš- 
tumą, nuvytusį žavesį, sulysusią nuogybę, kad rūpestingai ją my- 
luotų, klausytųsi jos žodžių, tų, kuriuos ji pati norėtų tarti, ne 
tų, kuriuos pats jai pasakė. 

Turėjo ją turėti, išsižadėdamas savęs. 

Bet buvo jau per vėlu, kad deramai pagerbtų savo serganti 
stabą. 

Kitoje Salos pusėje Lelijos gyslomis jau tekėjo - suskystėjusi — 
Mirtis. 

DŽIAUGSMINGAS DANGAUS KELIAS 


Ar taip turėtų baigtis Romanas? Romanai ne tik skatina ne- 
apykantą, kad pagaliau galėtume mėgautis pralaimėjus tuos, 
kurių nekenčiame, bet ir kviečia atjausti, kad galiausiai 
džiaugtumėmės esant saugius tuos, kuriuos mylime. Romanų 
su tokia liūdna pabaiga Robertas dar nebuvo skaitęs. 


Nebent Romanas dar nebūtų pasibaigęs ir dar turėtume at- 
sargai slaptą Herojų, galintį atlikti tik Romanų Šalyje įmano- 
mą Žygį. 

Meilės vedamas Robertas pasiryžo jį atlikti, pats įsitraukda- 
mas į savo pasakojimą. 


Jei būčiau jau atvykęs į Salą, tarė sau, dabar galėčiau ją iš- 
gelbėti. Tik per savo tingumą vis dar esu čia. Dabar abu mes 
įkalinti jūroje ir kiekvienas geidžiame priešingų tos pačios Že- 
mės krantų. 

"Tačiau dar ne viskas prarasta. Šią akimirką regiu ją mirštant, 
bet jei šią pat akimirką pasiekčiau Salą, atsidurčiau joje diena 
anksčiau už ją, pasiruošęs sulaukti jos ir išgelbėti. 

Ir nesvarbu, kad ištrauksiu ją iš jūros jau išleidžiančią pasku- 
tinį atodūsį. Juk žinia, kad kūnui žengiant tą žingsnį, stiprus 
susijaudinimas gali suteikti naujų jėgų, ir būta tokių mirštan- 
čiųjų, kurie, sužinoję, kad jų nelaimės priežastis pašalinta, vėl 
sužydėdavę. 

O kas gi galėtų labiau sujaudinti šitą mirštančiąją, jei ne jos 
mylimasis, gyvas stojęs? Tikrai, aš net neturėsiu prisipažinti esąs 
kitas nei tas, kurį mylėjo, nes save ji atidavė man, ne kitam: 
tiesiog užimsiu vietą, kuri priklausė man iš pat pradžių. Dar 
daugiau, to nė nepastebėdama Lelija mano žvilgsnyje pajustų 
kitokią meilę - be jokio goslumo, dvelkiančią ištikimybe. 


Kai kam gali kilti klausimas, kaip įmanoma, kad Robertas 
nepagalvojo apie tai, jog šitą pagalbą jis būtų galėjęs suteikti 
tik tuomet, jei tikrai būtų patekęs į Salą būtent tą dieną, ar 
bent jau pirmosiomis kitos dienos ryto valandomis, nors, spren- 
džiant iš jo paskutinių dienų patirties, tai visiškai neįtikėtina. 
Ar tikrai jis nesuvokė sumanęs pasiekti Salą ir susitikti joje tą, 
kuri ten pateko tik jo paties istorijoje? 

Bet, kaip matėme, Robertas, pradėjęs mąstyti apie savo tik- 
rajam pasauliui visiškai svetimą Romanų Šalį, galiausiai be 
vargo suplakė abu tuos pasaulius į vieną, supainiodamas jų 
dėsnius. Tarėsi galįs atvykti į Salą, nes ją įsivaizdavo, ir įsi- 
vaizduoti jos atvykimą tą akimirką, kai jis jau bus pasiekęs 
Salą, nes šito troško. Kita vertus, Robertas perkėlė į savo pa- 
saulį tą įvykių troškimo ir jų įgyvendinimo laisvę, kuri Roma- 
nų veiksmą daro tokį nenuspėjamą: jis turi pasiekti Salą vien 
dėl tos paprastos priežasties, kad ten nenuvykęs nebeturėtų, 
ką toliau pasakoti. 

Dabar jis svarstė šitą mintį, kuri kiekvienam, nesekusiam jos 
nuo pradžios iki šitos vietos, atrodytų pamišimas ar kvailybė, 
kaip kam labiau patinka (ar anuomet patiko), matematiškai 
neatmesdamas nė vienos galimybės, pakištos sveiko proto ar 
apdairos. 


Kaip generolas naktį prieš mūšį apmąsto savo pulkų veiks- 
mus mūšio dieną, ne tik įsivaizduodamas galinčius kilti sunku- 
mus ar planus galinčias sugriauti kliūtis, bet ir susitapatinda- 


UMBERTO ECO m VAKARYKŠTĖS DIENOS SALA 447 


mas su priešo generolu, kad įsivaizduotų to planuojamus ma- 
nevrus ir kontrmanevrus, planuodamas ateitį pagal tai, ką tas 
galėtų planuoti remdamasis jo paties planais, paremtais gali- 
mais priešininko planais, taip ir Robertas svarstė visas priemo- 
nes ir rezultatus, priežastis ir pasekmes, už ir prieš. 

Turėjo atsisakyti minties nuplaukti iki koralų rifo ir jį įveikti. 
Nebegalėjo matyti jame esančių povandeninių takų ir nebūtų 
pajėgęs užsiropšti ant virš vandens iškilusių uolų nerizikuoda- 
mas pakliūti į nematomas, neabejotinai mirtinas žabangas. O 
netgi tarus, kad būtų galėjęs jį priplaukti, nesvarbu, panirusį ar 
iškilusį virš vandens, negalėjo būti tikras, jog pajėgs eiti juo 
apsitempęs vien palaikiais getrais ir kad jame nėra plyšių, į ku- 
riuos įkritęs nebepajėgtų išsikapstyti. 

Tad pasiekti Salą galėjo tik pakartodamas valties kelią, taigi 
plaukdamas į pietus išilgai pakrantės daugmaž ta kryptimi, kur 
stovėjo „Dafnė“, paskui, apsukęs pietinį kyšulį, stačiai į rytus, 
kol pasiektų užutėkį, apie kurį pasakojo tėvas Kasparas. 

Šis planas nebuvo protingas, ir dėl dviejų priežasčių. Pirmoji — 
iki tol jam vos pavykdavo nuplaukti iki koralų rifo, kur jėgos 
išsekdavo, todėl būtų kvaila tikėtis, kad pajėgtų jis nuplaukti 
keturis ar penkis kartus ilgesnį nuotolį, ir be virvės, ne todėl, 
kad tokios ilgos neturėtų, o dėl to, kad šį kartą plauktų tam, 
kad nuplauktų, ir jei nepasiektų tikslo, būtų beprasmiška grįŽ- 
ti. Antroji - plaukti į pietus, vadinasi, plaukti prieš srovę, betgi 
jau buvo patyręs, jog jėgų pakaktų įveikti tik kelias uolektis, 
paskui pagavusi srovė neišvengiamai nuplukdytų į šiaurę, už 
šiaurinio kyšulio, vis labiau atitolindama nuo Salos. 

Apgalvojęs tą galimybę (ir pripažinęs, kad gyvenimas trum- 
pas, o menas amžinas, proga tetrunka akimirką, o bandymo 
rezultatų niekada negali žinoti), tarė, kad kilmingam vyrui ne- 
dera imtis apgailėtinų skaičiavimų lyg kokiam miesčioniui, ku- 
ris pasveria savo galimybes prieš pradėdamas žaisti kauliukais 
iš savo menkų santaupų. 

Arba, tarė, galima skaičiuoti, tik tas skaičiavimas bus toks pat 
didingas, kaip ir tai, iš ko lošiama. O iš ko šitame lošime jis loštų? 
Savo gyvybės. Bet jo gyvybė, jei jau niekada nebegalės palikti 
šito laivo, nedaug teverta, ypač dabar, kai prie vięnatvės prisidė- 
jo ir suvokimas, kad prarado ją amžiams. O ką pelnytų, įveikęs 
išmėginimą? Viską, - džiaugsmą ją matyti ir išgelbėti, arba mirti 
greta jos, jau mirusios, apsiautus jos kūną bučinių drobule. 

Teisybė, lošimo sąlygos nelygios. Labiau tikėtina, kad žus pa- 
keliui, nei sveikas pasieks žemę. Bet ir šituo atveju vertėjo rizi- 
kuoti: panašiai, lyg kas jam būtų pasakęs, jog turi tūkstantį ga- 
limybių pralošti menkutę sumą, o tik vieną išlošti neregėtus 
turtus. Kas su tuo nesutiktų? 

„Pagaliau jam šovė dar viena mintis, visiškai sumažinusi loši- 
mo riziką, dargi žadanti laimėjimą bet kuriuo atveju. Tarkime, 
srovė nuplukdys jį į priešingą pusę. Gerai, tuomet praplaukus 
antrąjį kyšulį (tą žinojo iš bandymų su lenta) srovė neštų jį išil- 
gai dienovidinio... 

Plūduriuodamas vandens paviršiuje, pakėlęs akis į dangų, jis 
matytų saulę vis toje pat vietoje, plauktų riba tarp šiandienos ir 
vakardienos, už laiko ribų, per amžinąjį vidurdienį. Jei jam su- 
stotų laikas, jis sustotų ir Saloje, begal atitolindamas josios mirtį, 
nes dabar jau viskas, kas Lelijai galėjo nutikti, priklausė nuo jo — 
pasakotojo - valios. Laikas sustoja jam - sustoja jis ir įvykiams 
Saloje. 

Be kita ko, labai įžvalgusįkjazmas./ Ji atsidurtų tokioje pat 
padėtyje, kurioje buvo jis jau be galo ilgai, per dviuolektis nuo 
Salos, o jis, išnykdamas vandenyne, dovanotų jai viltį, sulaiky- 
tų ją prie nenumaldomo troškimo ribos - abu be ateities, taigi 
ir be gresiančios mirties. 

Paskui ėmė vaizduotis, kokia būtų ta jo kelionė, o kadangi 
jam visi pasauliai jau susiliejo į vieną, kartu regėjo ją ir kaip 
Lelijos kelionę. Šitoje nepaprastoje istorijoje Robertas ir jai 
garantuotų nemirtingumą, kurio dėl ilgumų pinklių ji niekada 
nebūtų galėjusi pasiekti. 

Jis plauktų į šiaurę vidutiniu tolygiu greičiu, jo dešinėje ir 
kairėje keistųsi dienos-ir naktys, metų laikai, potvyniai ir ato- 

slūgiai, naujos žvaigždės skrostų dangaus skliautus, pranašau- 
damos marus ir imperijų griūtį, monarchai ir popiežiai pražiltų 
ir išnyktų dulkių kamuoliuose, visi visatos verpetai liautųsi su- 
kęsi, ir iš senųjų žvaigždžiųholokausto kastųysi kitos žvaigždės... 
Aplink jį jūra šiauštųsi ir rimtų, pasatai suktų savo ratus, o toje 
ramioje tėkmėje jam niekas nesikeistų. 

Ar kurią dieną jis sustotų? Pasak matytų žemėlapių, tame 
dienovidinyje nebuvo jokios kitos žemės, vien Saliamono Sala, 
bent jau kol jis Ašigalyje nesusijungė su visais kitais dienovidi- 

niais. Bet jei laivas su palankaus vėjo išpūstų burių mišku mė- 
nesių mėnesius turėtų plaukti tuo keliu, į kurį ruošiasi stoti, 
kiekgi jis užtruktų? Gal ilgus metus, kol atplauktų ten, kur ne- 
žinia kokia būtų diena ir naktis, ir amžių kaita. 

O iki to laiko būtų paniręs į tokią saldžią meilę, kuriai negai- 
la paaukoti lūpas, rankas, akių lęšiukus. Iš jo kūno ištekėtų visi 
syvai, kraujas, tulžis ar gleivės, o pro kiekvieną porą įsiveržtų 
vanduo, kuris, įsiskverbęs pro ausis, aplipintų smegenis sūry- 
mu, užlietų akių stiklakūnį, prasismelkęs pro šnerves sunaikin- 
tų visus žemiškojo gaivalo pėdsakus. Kartu saulės spinduliai 
maitintų jį ugnies dalelėmis, o šios paverstų skystį oro ir ugnies 
migla, kurią simpatijos jėgos trauktų aukštyn. Ir jis, tapęs leng- 
vas ir lakus, pakiltų, kad pirma susijungų su oro, paskui — su 
saulės dvasiomis. 

"Tas pat nutiktų ir jai toje ant uolos sustingusioje šviesoje. Lyg 
kaltas auksas pasklistų ji, virsdama kone perregima plėvele. 

Taip, dienoms bėgant, jie susilietų į viena. Taptų vienas ki- 
tam tarytum tvirtos skriestuvo kojelės, kiekvienas judėtų vos 
kitam pajudėjus, palinktų, kai kitas žengia tolyn, ir vėl stotų 
tiesiai, kai šis sugrįžtų. 

"Tuomet abu jie tęstų savo kelionę per dabartį, verždamiesi į 
jų laukiančią žvaigždę, atomų dulkės tarp kitų kosmoso dale- 
lių, verpetai tarp verpetų, dabar jau amžini kaip pasaulis, nes 
nuausti iš tuštumos. Susitaikę su savo lemtimi, nes žemės suki- 
masis neša negandas ir baimę, o dangaus skliautų virpėjimas 
yra nekaltas. 


Taigi, pasiryžęs lošti, jis nepralaimėtų. Tad reikėjo nedve- 
joti. Bet negalėjo ir sudėti tos pergalingos aukos, neatlikęs 
reikiamų apeigų. Robertas aprašo paskutinius veiksmus, ku- 
riuos ketina atlikti, palikdamas mums spėti tolesnius mostus, 
ritmą ir tempą. 


UMBERTO ECO m VAKARYKŠTĖS DIENOS SALA 451 


Pirmasis išganingo apsivalymo veiksmas - beveik valandą 
užtruko lupdamas dalį grotelių, skyrusių denį nuo triumo. Pas- 
kui nusileido žemyn ir ėmė atidarinėti visus narvelius. Jis trau- 
kė nendres, apsuptas sparnų plazdėjimo, ir gynėsi pakėlęs ran- 
kas prie veido, šaukdamas „štiš, štiš!“, vydamas lauk belaisvius, 
stumdamas link išėjimo niekaip jo nesurandančias vištas. 

Tuomet, sugrįžęs į denį, pamatė pro laivo rangautą kylant 
skaitlingą pulką, ir pasirodė jam, kad keletą akimirkų saulę už- 
stojo visos vaivorykštės spalvos, nubalintos suskridusių jūros 
paukščių, smalsumo sukviestų į nematytą šventę. 

Paskui sumetė į jūrą visus laikrodžius, visai nepagalvodamas, 
kad gaišta brangų laiką: jis naikino laiką, kad pasisektų kelionė 
prieš laiką. 

Ir pagaliau, kad nuslopintų savo baimę, sutempė į denį prie 
grotstiebio rąstigalius, lentgalius; tuščias statinaites, apšlakstė 
alyva iš visų žibintų ir padegė. 

Pirmieji pakilę liepsnos liežuviai netruko lyžtelėti bures ir 
vantus. Įsitikinęs, kad laužas jau pats galės toliau degti, pasi- 
ruošė atsisveikinti. 

Buvo dar nuogas nuo to meto, kai mirė apsimetęs akme- 
niu. Nusileido į jūrą, net nepersijuosęs virve, galėjusia riboti 
jo kelionę. 

Pasispyręs kojomis į laivo šoną, šoko pirmyn, kuo toliau nuo 
„Dafnės“, o nuplaukęs išilgai jos iki paskuigalio, paliko ją vi- 
siermns laikams, pasukdamas į vieną iš dviejų neabejotinai jo lau- 
kiančių palaimų. 


Bet iki likimas ir vandenynas nuspręs už jį, norėčiau, kad 
retkarčiais stabtelėdamas atsikvėpti, jis pasuktų žvilgsnį nuo 
„Dafnės“, su kuria atsisveikino, į Salą. 

Ten, virš medžių viršūnių nubrėžtos linijos, dabar jau kuo * 
skvarbiausiomis akimis turėjo pamatyti kylant - lyg norėjusią 
perverti saulę akstį - Ugniaspalvę Balandę. 

Štai ir viskas. Nežinau, kas nutiko Robertui, ir netikiu kada 
nors galėsiąs sužinoti. 

Kaip parašyti romaną, tegul ir iš tokios romantiškos istori- 
jos, kai nežinai jos pabaigos - ar, teisingiau, tikrosios pradžios? 

Nebent pasakotum ne Roberto, o jo užrašų istoriją, tačiau ir 
čia daug ką tektų spėti. 

Jei užrašai (labaitfragmentiški, uš kurių sudėjau šį pasakoji- 
mą, arba susikertančių ar susipinančių pasakojimų eilę) mus 
pasiekė, tai tik todėl, kad „Dafnė“ sudegė ne visa, man tai at- 
rodo akivaizdu. Nežinia, gal ugnis tik lyžtelėjo stiebus ir išblė- 
so, nes tą dieną nepūtė vėjas. Negalima taip pat atmesti, jog po 
kelių valandų pasipylė liūtis, užliejusi laužą... 

Kiek laiko „Dafnė“ ten plūduriavo, iki kažkas ją pamatė ir 
aptiko Roberto užrašus? Pateiksiu dvi hipotezes, vieną už kitą 
keistesnę. 


Kaip jau minėjau, keletas mėnesių prieš šiuos įvykius, o tiks- 
liau, 1643 metų vasarį, Abelis Tasmanas, išvykęs iš Batavijos 
1642 metų rugpjūtį, pasiekęs Van Dimeno Žemę, kuri vėliau 
pavadinta Tasmanija, tik iš tolo pamatęs Naująją Zelandiją ir 
pasukęs Tongos salų link (kurias 1615 metais jau buvo priplau- 
kę van Schautenas ir Lemeras ir pavadinę jas Kokosų ir Išdavi- 
kų salomis), plaukdamas tolyn į šiaurę atrado virtinę salelių 

smėlėtomis pakrantėmis ir išmatavo jų padėtį: 17,19 laipsnių 
pietų platumos ir 201,35 laipsniai ilgumos. Dėl ilgumos nesi- 
ginčysime, bet tos salelės, kurias pavadino Prins Willelms 
Ejilanden, jei tik mano hipotezė yra teisinga, turėtų būti netoli 
nuo mūsų istorijos Salos. 

Kaip rašoma, Tasmanas savo kelionę baigia birželio mėnesį, 
taigi dar prieš „Dafnei“ atsiduriant tuose kraštuose. Tačiau ne- 
galime būti tikri, kad Tasmano dienoraščiais galima tikėti (juo 
labiau kad jų originalas neišlikęs)*. Todėl įsivaizduokime, jog 
per vieną iš daugybės atsitiktinių nukrypimų nuo kurso jie su- 
grįžo į tas vietas, tarkime, tų pačių metų rugsėjį ir ten rado 
„Dafnę“. Jokios vilties ją pataisyti, plūduriavusią, matyt, jau be 
stiebų ir be burių. Apžiūrėjo laivą, norėdamas sužinoti, iš kur 
šis atplaukęs, ir rado Roberto užrašus. 

Nors menkai temokėjo itališkai, suprato, kad ten rašoma apie 
ilgumų klausimą, todėl užrašus palaikė slapčiausiu dokumen- 
tu, kurį esą reikia perduoti olandų Indijos kompanijai. Todėl 
savo užrašuose jis visa tai nutyli, gal net suklastoja datas, idant 
sunaikintų visus patirto nuotykio ženklus, o Roberto užrašai 
patenka į kokį nors slaptą archyvą. Kitąmet Tasmanas leidosi į 


* Ar sakau tiesą, kiekvienas gali lengvai patikrinti žvilgtelėjęs į PA. Leu- 
pe „De handschriften der ontdekkingreis van A.J.Tasman en Franchoys 
Jacobsen Vische 1642-3“, iš „Bijdragen voon vaderlansche geschiedenis 
en oudheidkinde“, Nr.7, 1872, p. 254-93. Aišku, negalima abejoti dokumen- 
tais, pateiktais skirsnyje „Generale Missiven“, kur yra ir ištrauka iš „Dagh- 
register van het Casteel Batavia“, datuota 1643 metų birželio 10-ąja, kur 
aprašytas Tasmano sugrįžimas. Bet jei mano hipotezė yra tikėtina, visai 
imanu, kad, siekiant išsaugoti tokią paslaptį, kaip ilgumų klausimas, da- 
ta galėjo būti suklastota. Žinios iš Batavijos turėdavusios pasiekti Olan- 
diją, ir kas žino, kiek ilgai tai trukdavę, todėl dviejų mėnesių laiko skir- 
tumas galėjo likti nepastebėtas. Kita vertus, nesu visiškai tikras, kad Ro- 
bertas atplaukė į tuos kraštus rugpjūtį, o ne anksčiau. 

antrąją savo kelionę, ir dievai žino, ar tikrai plaukė ten, kur 
tvirtino plaukęs.“ 

Įsivaizduokime olandų geografus, skaitančius šiuos užrašus. 
Žinome, kad ten nebuvo nieko įdomaus, gal tik daktaro Berdo 
bandymų su šunimi aprašymai, kuriuos, kertu lažybų, šnipai 
jau seniai buvo atradę kitais keliais. Ten paminėta Maltiečių 
Observatorija, bet noriu priminti, kad po Tasmano kelionės tu- 
rės praeiti šimtas trisdešimt metų, kol Kukas vėl atras tas salas, 
o jei kas būtų vadovavęsis Tasmano nuorodomis, jos niekada 
nebūtų atrastos. 

Ir pagaliau, praslinkus šimtmečiui nuo mūsų istorijos, kai Ha- 
risonas išrado jūrinį chronometrą, liaujasi pašėlęs punto fijo 
ieškojimas. Ilgumų klausimas nustoja egzistavęs, ir koks nors 
Kompanijos archyvaras, norėdamas ištuštinti lentynas, nežinia, 
išmeta, padovanoja, parduoda Roberto užrašus, dabar jau ta- 
pusius tik kokio nors apsėsto rankraščių mėgėjo susidomėjimo 
objektu. 


Antroji hipotezė romantiškumo požiūriu yra daug patrauk- 
lesnė. 1789 metų gegužės mėnesį tuose kraštuose atsiduria vie- 
nas įstabus asmuo. Tai - kapitonas Blajus, kurį laivo „Bounty“ 
maištininkai kartu su aštuoniolika ištikimų jūreivių įsodino į 
valtį ir paliko bangų malonei. 

Tas nepaprastas vyras, kad ir kokie būtų jo charakterio trū- 
kumai, nuplaukia daugiau nei šešis tūkstančius kilometrų, ga- 
liausia pasiekdamas Timorą. Šito žygio metu jis praplaukia 
Fidžio/archipelagą, priartėja prie Vanua Levu ir kerta Jasavos 
salyną. Tai reiškia, kad vos kryptelėjęs į rytus, jis lengvai būtų 
galėjęs atsidurti greta Taveuni, kur, mano įsitikinimu, yra ir mū- 
sų Sala, — o jei norite įrodymų tokiuose dalykuose, kaip tikėji- 
mas ir noras tikėti, ką gi, mane patikino, kad Ugniaspalvė Ba- 


* Iš šios antrosios kelionės nelikę jokių laivo dienoraščių. Kodėl? 

landė, arba Orange Dove, arba Flame Dove, arba, dar ge- 
riau, Ptilinopus Victor, gyvena tik ten, - čia turiu patikslinti, 
net rizikuodamas sugriauti visą istoriją, kad ta, ugniaspalvė, 
yra patinėlis. 

Toks Žmogus kaip Blajus, atplaukęs ten paprasta valtimi, jei 
tik būtų radęs „Dafnę“ bent pusėtinos būklės, tikrai būtų pasi- 
stengęs ją pataisyti. Bet jau buvo praėję pusantro šimto metų. 
Kokia nors audra galutinai suniokojo laivą, nutraukė inkaro 
grandinę, laivas šonu atgulė ant koralų rifo - arba ne, pagavusi 
srovė nuplukdė jį į šiaurę ir užnešė ant seklumos, arba trenkė į 
kokios nors artimos salos uolas, kur ir liko, darkomas laiko. 

Gal Blajus užlipo į laivą vaiduoklį, su kriauklių ir jūros dum- 
blių inkrustacijomis bortuose, vandeniu, tyvuliuojančiu suiru- 
siame triume, kur gyveno moliuskai ir nuodingosios Žuvys. 

Gal jutas dar laikėsi, nors ir menkai, ir Blajus kapitono kaju- 
tėje rado Roberto užrašus, sausus ir apdulkėjusius, ne, geriau 
šlapius ir sutrūnijusius. 

Tuomet ilgumos jau niekam nerūpėjo, bet gal jį patraukė 
įrašai nesuprantama kalba apie Saliamono salas. Beveik prieš 
dešimt metų toks ponas Buašė, Prancūzijos karaliaus ir karo 
laivyno geografas, buvo įteikęs Mokslų Akademijai pranešimą 
apie Saliamono salų egzistavimą ir geografinę padėtį, kur tvir- 
tino, kad jos yra ne kas kita, kaip Šuazelio įlanka, Bugenvilio 
atrasta 1768 metais (šis aprašymas sutapo su ankstesniais - Men- 
danijos užrašuose), ir Arsasido Žemės, kurias 1769 metais at- 
rado Siurvilis. Nes Blajui dar tebeplaukiojant jūromis, vienas 
anonimas, labiausiai tikėtina, kad tai buvo sinjoras de Flerjo, 
kaip tik ruošėsi išleisti knygą, pavadintą „Decouvertes des Fran- 
çois en 1768 et 1769 dans les Sud-Est de la Nouvelle Guinée“. 

Nežinau, ar Blajus buvo skaitęs pono Buašė teiginius, bet 
anglų laivyną neabejotinai papiktino pusbrolių prancūzų įžū- * 
lumas, kurie gyrėsi radę neatrandama. Prancūzai rašė tiesą, 
bet Blajus galėjo to nežinoti, arba nenorėjo žinoti. Todėl gal 

tikėjosi atradęs dokumentą, kuris ne tik parodė prancūzus me- 
luojant, bet kartu galėjo jam atnešti Saliamono salų atradėjo 
šlovę. 

Manau, kad mintyse padėkojęs Flečeriui Kristianui ir kitiems 
maištininkams, prievarta pastūmėjusiems jį į šlovės kelią, jis, 
kaip tikras patriotas, nusprendė niekam nieko nepasakoti nei 
apie nukrypimą nuo kurso į rytus, nei apie savo radinį, ir visiš- 
kai slaptai perdavė užrašus britų Admiralitetui. 

Bet ir šiuo atveju kažkas palaikė juos menkaverčiais, netu- 
rinčiais jokių įrodymų, ir - vėl - pasmerkė juos atsidurti tarp 
mokslingo skaitalo literatams. Blajus atsisako Saliamono salų, 
pasitenkindamas admirolo titulu, suteiktu už kitus, neabejoti- 
nus, žygius jūrose, ir miršta patenkintas savimi, nė neįtarda- 
mas, kad Holivudas privers ateities kartas juo bjaurėtis. 


"Tačiau net jei bent viena iš mano hipotezių tiktų tęsti pasa- 
kojimą, tokia pabaiga nebūtų jo verta, palikdama nepatenkin- 
tą kiekvieną skaitytoją. Tuomet ir Roberto nuotykis nieko ne- 
būtų pamokęs, o mes vis dar svarstytume, kaip jam galėjo nu- 
tikti tai, kas nutiko, galvodami, kad gyvenime atsitinka tai, kas 
atsitinka, ir tik Romanų Šalyje visi įvykiai turi kokį nors tikslą 
ar ką apreiškia. 

Bet turėdamas padaryti kokią nors išvadą, Roberto užrašuo- 
se ieškočiau įrašo, padaryto tomis naktimis, kai jis dar gaudė 
tariamąjį Įsibrovėlį. Tą naktį Robertas vėl žiūrėjo į dangų. Pri- 
siminė, kaip Grivoje sugriuvus senajai šeimos koplytėlei jo mo- 
kytojas karmelitas, daug patyręs Rytuose, patarė tą nedidelę 
šventovę atstatyti bizantišku stiliumi, - apvalios formos, su ku- 
polu centre, — visiškai svetimu Monferato apylinkėms. Tačiau 
senasis Pocas nenorėjo kištis nei į meną, nei į religiją, todėl 
paklausė to švento Žmogaus patarimų. 

Žvelgdamas į antipodų dangų, Robertas suprato, kad Gri- 
voje, kurią iš visų pusių supo kalvos, dangaus skliautas jam at- 

rodė lyg šventovės kupolas, apibrėžtas siauro horizonto rato, 
su keletu atpažįstamų žvaigždynų, kuriame vaizdas kisdavo re- 
tai, nes miegoti jis eidavęs anksti, todėl negalėdavęs matyti, 
kad keisdavosi jis net ir tą pat naktį. Taigi tas kupolas jam visa- 
da atrodęs nekintamas, apvalus, o todėl toks pat nekintamas, 
apvalus jam atrodė ir visas pasaulis. 

Kazalėje, vidur lygumos, jis suprato dangų esant nepalyginti 
erdvesnį, nei manė, bet tėvas Emanuelis mokė jį verčiau jisi- 
vaizduoti idėjomis išreikštas Žvaigždes, o ne Žiūrėti į tas, kur 
žiba jam virš galvos. 

Dabar, antipoduose žvelgdamas į begalines vandenyno pla- 
tybes, jis regėjo beribį horizontą. O viršuje, virš galvos, matė 
dar nepažintus žvaigždynus. Savo pusrutulio žvaigždynus skyrė 
pagal kitų jau nupieštus paveikslus: čia - daugiakampė Didžių- 
jų Grįžulo Ratų simetrija, ten - abėcėliškai tikslus Kasiopėjos 
junginys. O „Dafnėje“ jis neturėjo apibrėžtų figūrų - galėjo 
jungti kiekvieną tašką su bet kuriuo kitu ir gauti gyvatės, milži- 
no, karčių ar nuodingo vabzdžio uodegos atvaizdus, juos suar- 
dyti ir vėl ieškoti naujų formų. 

Prancūzijoje, Italijoje net ir dangaus skliaute matė gamto- 
vaizdį, kurį nubrėžė monarcho ranka, jo pažymėtus kelius ir 
pašto stotis, tarp jų paliktus miškų plotus. Čia, šioje nežinomo- 
je Žemėje, jis buvo pionierius ir pats, neturėdamas jokių pasi- 
rinkimo kriterijų, turėjo rinktis, kurie keliai sujungs kalną ir 
ežerą, nes pirmojo šlaituose, o antrojo pakrantėse dar nesima- 
tė miestų nei kaimų. Robertas žiūrėjo ne į žvaigždynus - jis 
buvo pasmerktas juos sukurti. Baiminosi, kad visuma susidės 
kaip įvija, sraigės kiautas, verpetas. 

Kaip tik tuomet jis prisimena naują, Romoje matytą bažny- 
čią ir tai vienintelis kartas, kai leidžia mums suprasti, jog lan- 
kėsi tame mieste, gal prieš išvykdamas į Provansą. Toji bažny- 
čia jam pasirodė visiškai skirtinga ir nuo Grivoje matyto kupo- 
lo, ir nuo geometriškų Kazalės bažnyčios navų su smailėmis ir 

kryžmėmis. Dabar suprato, kodėl: bažnyčios skliautas buvo lyg 
žvaigždėtas pietų dangus, kviečiantis akis sekti kaskart vis nau- 
jomis linijomis, nesustojant poilsio ties centriniu tašku. Po tais 
skliautais, nesvarbu, kur būtum, žvelgdamas į viršų visada jau- 
teisi stovintis pakraštyje. 

Dabar jis suprato, nors ne taip aiškiai, ne taip akivaizdžiai, 
kad, patiriamos kasdienėse staigmenose tas pat stabtelėjimo 
pailsėti stokos jausmas jį buvo apėmęs Provanse, o paskui Pa- 
ryžiuje, kur kiekvienas savaip griovė jo įsitikinimus, rodyda- 
mas savo pasaulio žemėlapio vaizdą, bet tos atskiros dalys nie- 
kaip nesusidėjo į vieną išbaigtą piešinį. 
= Girdėjo kalbant apie aparatus, galinčius pakeisti gamtos reiš- 
kinių tvarką taip, kad sunkūs daiktai kiltų į viršų, o lengvi kris- 
tų stačiai žemyn, kad ugnis šlapintų, o vanduo degintų, lyg pats 
pasaulio kūrėjas galėtų taisyti savo kūrinį, versdamas augalus 
ir gėles nepasiduoti metų laikams, o metų laikus pradėti kovą 
su laiku. 

Jei kūrėjas nutarė pakeisti savo nuomonę, ar galėjo išlikti 
kokia nors tvarka, jo valia turėjusi rikiuoti pasaulį? Gal jų buvo 
keletas nuo pat pradžios, gal jis norėjo kiekvieną dieną jas keisti, 
gal buvo kokia slapta seka, pagal kurią tos tvarkos ir perspek- 
tyvos turėjo keistis, tačiau mums niekada nebus lemta jos at- 
skleisti, o tik Žiūrėti į tą kintamą tvarkos regimybių, persitvar- 
kančių sulig kiekviena nauja patirtimi, žaismą. | 

Tuomet Roberto de la Grivos istorija tebūtų nelaimingo įsi- 
mylėjėlio istorija, pasmerkto gyventi po neaprėpiamu dangaus 
skliautu, nesugebėjusio: susitaikyti su mintimi, kad žemė ke- 
liaujajelipseį kur saulė tėra vienas iš židinių. 

To - daugelis pripažins - yra per mažai, kad sukurtum istori- 
ją su pradžia ir pabaiga. 


SIA 


Pagaliau, sėsdamas rašyti romaną pagal šią istoriją, dar sykį 
patvirtinčiau, kad niekada nepavyks parašyti nieko daugiau, 

kaip tik sukurti palimpsestą/ iš rasto rankraščio, — ir niekada 
nepavyks atsikratyti Įtakos Baimės. Nė išvengti vaikiško skai- 
tytojų smalsavimo, ar tikrai Robertas parašė tuos lapus, prie 
kurių buvau gal net per ilgai sustojęs. Prisipažinsiu, turėčiau 
atsakyti, kad gali būti, jog juos parašė kas nors kitas, norėjęs tik 
apsimesti, kad pasakoja tiesą. Ir taip sumenkinčiau visą roma- 
no įspūdį, nes jame, teisybė, apsimetama, kad pasakojama tie- 
sa, tačiau negalima tvirtinti, jog apsimetama. 


Nė negalėčiau sugalvoti, kokiais būdais laiškai turėtų patek- 
ti į rankas to, kuris paskui juos man įduotų, ištraukdamas iš 
kitų išblukusių ir sudriskusių rankraščių stirtos. 

— Autorius nežinomas, - tokius žodžius galėjau tikėtis išgirs- 
ti, - raštas gražus, bet, kaip matote, išblukęs, o lapai jau vienos 
dėmės. Turinys, sprendžiant iš to, ką man pavyko įskaityti, - tik 
stiliaus pratybos. Žinote, kaip tame Amžiuje rašė... Tie žmo- 
nės neturėjo sielos. 

